
1 A se vedea: 

https://apod.nasa.gov/apod/ap090305.html. 

2 dem: 

https://www.ancient-origins.net/history-famous-people/mysteries- 
three-kings-who-were-they-and-where-did-they-come- 
003966tsthash.zwm8783E.gjtu. 


„Despre Eminescu s-ar putea spune 
că între ai săi a fost și ai săi nu l-au cunoscut”. 


Perpessicius 


Prefaţă 


Eminescu nu a considerat niciodată că poezia neoanacre- 
ontică și paşoptistă reprezintă singura moştenire literară pe care 
i-au lăsat-o înaintașii, ci s-a întors întotdeauna către literatura ve- 
che ca spre un izvor nesecat de limbă şi de viziune poetică pentru 
creaţiile sale. Însă acest lucru, chiar dacă a fost cunoscut de con- 
temporani, a trecut treptat în uitare, după moartea sa, iar, la nivel 
exegetic, a fost mai degrabă ocultat. 

Dosarul receptării critice a acestor influenţe din partea litera- 
turii noastre vechi l-am prezentat într-o carte” din care voi repro- 
duce, mai jos, studiul întreprins acolo, fără lunga introducere pe 
care am conceput-o ca instrument persuasiv destinat scepticilor și 
care nu își mai găseşte rostul aici. Dorim, deci, să reamintim acum 
doar momentele sale principale. 

Pe la începutul secolului al XX-lea, la foarte scurtă vreme 
după ce Maiorescu donase, în sfârșit, manuscrisele/ caietele lui 
Eminescu Academiei Române (în 1902, după semnale de alarmă 
şi somații în presă), Ilarie Chendi scria: 


„Eminescu a căutat să întrupeze în poezia sa toate ele- 
mentele cari ar putea alcătui o poezie artistică națională şi a 





3 Gianina Maria-Cristina Picioruș, Eminescu şi literatura română veche. 
Universalism, vizionarism şi imagistică literară, Editura Universităţii din Bu- 
cureşti, 2013, 550 p. 

O a doua ediţie, revăzută și adăugită, am publicat-o cu titlul Eminescu: 
între modernitate şi tradiție. Importanța tradiției literare şi spirituale româneşti 
pentru viziunea romantică eminesciană, Teologie pentru azi, București, 2015, 
cf 

https://www.teologiepentruazi.ro/2015/11/16/eminescu-intre- 
modernitate-si-traditie/. 


recurs la toate izvoarele din cari trebuie să pornească poe- 
zia oricărui popor. Din manuscrisele lui se poate vedea cu 
câtă dragoste a cetit și studiat vechea literatură românească. 

[ Chendi sesiza, înaintea lui G. Călinescu, câteva manus- 
crise românești din care Eminescu a copiat în caietele sale, 
reproducând, de asemenea, și câteva aprecieri manuscrise 
ale poetului, din care se înțelege, cu prisosință, admiraţia sa 
față de perioada veche, și vorbeşte despre proiectele dra- 
matice ale poetului, rămase nefinalizate, sau despre «planuri 
de epopee» etc.] [...] 

Un alt mediu prin care Eminescu ajunge în atingere cu 
sufletul poporului român este studiul istoriei naţionale. El 
citea cronicile şi documentele istorice, și în citirea lor se călă- 
uzea de aceleași principii de literatură națională cari se ridică 
în jurul continuității. În genere, istoria în ochii lui era poezie 
ea însăși, cea mai înaltă poezie. [...] 

Astfel Eminescu era singurul poet care, din proprie 
intuiție, cunoştea întreg neamul românesc, singurul care s-a 
însuflețit de poezia și istoria noastră întreagă; el a visat o 
glorie unitară şi o cultură unitară pentru toți românii [...] 

Devotamentul acesta cucernic pentru trecutul văzut în 
culorile vieţii străbune și ale poeziei era în parte şi o urmare 
psihologică a lipsei de conștiință națională în neamul nostru 
de pretutindeni pe timpul activităţii lui Eminescu”+. 


O altă atenţionare, în același sens, îi aparţine lui Nicolae 
lorga, aproape trei decenii mai târziu. Intr-o vreme dominată de 
junimiști, spune el, când nu se acorda „un preţ extraordinar vechii 





+ Ilarie Chendi, Eminescu și vremea sa, Ed. Viitorul Românesc, Bu- 
ciiteşti,.11999,.p+21=22,29,27: 


noastre literaturi din cărțile bisericești și din manuscriptele scoase 


din uz”, Eminescu 


„a avut curajul, el singur din toată generaţia, să iu- 
bească aceste însemnări, aceste zapise şi hrisoave [și cu mult 
mai mult decât atât], și să se găsească fericit în mijlocul lor. 
[...] 

EI însă s-a coborât în adâncimea acestei vechi literaturi 
și a trăit în fiecare carte; fiecare rând din ele i-a zis ceva. Și vă 
asigur pe dumneavoastră, cărora împrejurările vieţii nu v-au 
îngăduit să vă duceţi des la aceste izvoare de lumină adevă- 
rată, că nu este pagină din vechile noastre manuscripte şi ti- 
părituri și nu este bucată care să nu fie o adevărată lecție de 
limbă pentru graiul de astăzi. 

Limba aceasta nu era limba nelucrată a maselor popula- 
re, ci era, dimpotrivă, o limbă înfățișând sinteza dintre graiul 
popular şi vechea literatură grecească, și este mult mai ușor 
să traduci pentru un foileton un roman francez la modă decât 
să preferi ceea ce gândirea creștină a avut de la început mai 
adânc și mai subtil. Și călugării de la 1700 erau niște mari 
alcătuitori ai scrisului românesc, după ce în românește se 
putuse traduce, înainte de 1650, Herodot. 

Această literatură a cunoscut-o Eminescu, toată, înaintea lui 
Gaster și înaintea lui Haşdeu (Ss. n.). El s-a cufundat în această 
limbă -— i-a descoperit toate tainele — : a fost astfel ucenicul 
râvnitor al tuturor scriitorilor pe care ni i-au lăsat veacurile 
cu mai puțin noroc decât al nostru'5. 


5 Nicolae lorga, Eminescu. El, generația lui şi generația noastră, Ed. 


Datina Românească, Vălenii de Munte, 1929, p. 10-11. Sublinierile ne apa- 


rțin. 


Trei ani mai târziu, în 1932, D. Murărașu a publicat studiul 
Naționalismul lui Eminescu, în care autorul, urmărind subiectul 
precizat în titlul cărţii, are adesea ocazia să remarce iubirea lui 
Eminescu pentru trecut şi mai ales pentru evul mediu românesc. 

Reproducem câteva din observaţiile sale: 


„Eminescu evocă adeseori și sub diferite forme figurile 
mari ale trecutului nostru. Lui Eminescu îi place să rătă- 
cească cu sufletul în epocile de mărire ale istoriei noastre. [...] 
Eminescu avea planul să evoce în lucrările sale multe figuri 
ale istoriei noastre. 

Un Dodecameron dramatic pe care avea intenţia să-l scrie, 
trebuia să cuprindă piesele: Dragoș-Vodă, Neamul Muşatin 
(Mircea-Vodă; Bătălia de la Nicopole), Alexandru cel Bun, Ştefan 
și Ilie, Ștefan cel Mare el însuşi, Bogdan cel Chior, Ştefan cel 
Tânăr, Petru Rareş, Alexandru şi Ilieş, Alexandru Lăpuşneanu, 
Despot-Vodă. [...] 

Când e vorba de limba înaintaşilor, Eminescu e tot 
poetul îndrăgostit de trecut. E același care în Scrisoarea II 
vorbea de «limba veche și înțeleaptă». 

Eminescu, poetul ce adesea se cufunda în cetirea croni- 
cilor, a ajuns la o deosebită dragoste pentru limba cronica- 
rilor. În Curierul de Iaşi reproducea bucăţi din vechile scrieri 
româneşti, la întruniri literare cetea din aceste scrieri, ca pro- 
fesor dădea elevilor săi să traducă în germană fragmente din 
cronice. 

Dragostea pentru vechea limbă românească e un senti- 
ment constant la Eminescu. Cu ocazia ceremoniei desco- 
peririi bustului lui Gr. Ghica la laşi, sentimentele poetului ies 
la iveală îndată ce aude cântările preoţilor; în acestea el vede 
«dulcea limbă a trecutului». 


Chiar şi în epoca ziaristică la Timpul, printre vehemente 
atacuri la adresa celor pe care-i considera dușmani ai națiu- 
nii, Eminescu își exprimă dragostea pentru limba de altă- 
dată. [...] 

Eminescu nu cere întoarcerea la trecut, ci crearea con- 
dițiilor de viață de pe vremuri, când neamul creştea și pro- 
gresa. [...] Eminescu nu s-a refugiat în trecut din cauza 
mizeriei vieții prezente, ci fiindcă temperamental poetul se 
simţea bine în trecut. [...] Eminescu s-a adâncit în trecut încă 
de timpuriu, cum ne-o mărturisesc scrierile din tinereţe, încă 
de pe vremea când dezamăgirile vieţii nu-l atinseseră”€. 


Aceste articole sau studii nu au reușit însă a îndrepta atenţia 
criticii literare româneşti spre sursele literare româneşti vechi. 
Murărașu însuşi, în studiile sale ulterioare, nu a prea ţinut seama 
de constatările sale din această carte. 

În celebrul său studiu din 1934, Opera lui Mihai Eminescu, G. 
Călinescu a inventariat sursele poetului, între care și pe cele ro- 
mânești vechi, dar le-a enumerat doar, repartizându-le la capito- 
lul Filologie şi neacordându-le o importanţă deosebită în elabo- 
rarea operei romantice eminesciene. 

În 1955, Alexandru Elian a scos la lumină manuscrisele vechi 
care i-au aparținut lui Eminescu, depozitate tainic la Academia 
Română”. Titu Maiorescu le dăruise Academiei în 1904 (doi ani 


* D. Murărașu, Naționalismul lui Eminescu, ediţie de Stancu Ilin, Ed. 
Atos, Bucureşti, 1999, p. 33, 35, 197-198, 284-285. Ni se precizează că „textul 
ediţiei a fost stabilit, cu modificările ortografice necesare, după ediția 
princeps, apărută la Editura Bucovina |. E. Torouţiu, Bucureşti, 1932”. 

7 Al. Elian, Eminescu și vechiul scris românesc, în Studii și cercetări de 
bibliologie, 1, 1955, p. 129-160, reluat în: Alexandru Elian, Bizanțul, Biserica şi 
cultura românească. Studii şi articole de istorie, ediţie îngrijită de Pr. Prof. Dr. 

mai târziu după caietele Eminescu), ocultând proveniența lor, prin 
declaraţia că ar fi aparținut tatălui său, lon Maiorescut. Toate 
aceste avertismente şi descoperiri nu au găsit însă decât foarte târ- 
ziu un ecou în critica literară. 

Abia în 1962, Rosa del Conte a elaborat un studiu amplu 
dedicat lui Eminescu (publicat iniţial în italiană, la Milano), în care 
a luat în discuție şi relația poetului cu tradiția sa literară veche, cu 
spiritualitatea patristică și cu literatura și cultura ortodoxă/ bizan- 
tină. Ea nu s-a putut extinde, însă, din motive cel mai adesea obi- 
ective, la analize literare concludente, care să dovedească, în mod 
irefutabil, faptul că expresia şi viziunea literaturii şi a spiritua- 
lităţii vechi românești și-au pus o amprentă decisivă asupra ope- 
rei eminesciene. Studiul lui Del Conte reprezintă însă o cotitură în 
eminescologie, nu numai pentru că a făcut legătura cu tradiţia spi- 
rituală şi literară românească și bizantin-ortodoxă, căreia exegeza 
românească i-a întors inexplicabil spatele (și continuă să păstreze, 
în general, această atitudine), ci și pentru că a susținut, totodată, 
că Eminescu este un mare și original poet al epocii romantice, care 
îmbogățește „patrimoniul nostru spiritual [european] și acela al 
omenirii” prin opera lui, și că este un poet al Absolutului, a cărui 





Vasile V. Muntean, Ed. Trinitas, laşi, 2003, p. 347-378. Vom cita din ediţia a 
doua. 

3 Nu faptul în sine, acela că a deținut aceste cărți vechi și nici chiar 
acela că le cerceta îndeaproape (Călinescu a putut uşor repartiza acest lucru 
interesului strict filologic) constituie aspectul absolut esenţial pentru înţele- 
gerea gândirii eminesciene, pentru că Eminescu a avut și a citit enorm de 
multe cărți. Dar nu proporţia lor în biblioteca flotantă a poetului este sin- 
gura importantă, ci descoperirea unei amprente fundamentale a cugetării 
tradiționale asupra sa. 

” Rosa del Conte, Eminescu sau despre Absolut, ediţia a II-a, îngrijire, 
traducere şi prefață de Marian Papahagi, cuvânt înainte de Zoe Dumi- 
trescu-Bușulenga, postfață de Mircea Eliade, cu un cuvânt pentru ediția 
românească de Rosa del Conte, Ed. Dacia, Cluj-Napoca, 2003, p. 26. 

cugetare, de o profunzime impresionantă, a fost insuficient rele- 
vată de critica din ţara lui. 
Mircea Eliade, elogiind studiul Rosei del Conte, afirma: 


„Criticii români au subliniat influenţa tradiţiei autoh- 
tone asupra concepţiilor politice şi literare ale lui Eminescu 
— dar nu şi-au închipuit că temeiul imaginației şi al speculațiilor 
teoretice l-ar fi putut împrumuta din universul spiritualității ar- 
haice româneşti (s. n.)”10. 


In recenzia pe care o făcea Emil Turdeanu, aflat și el în exil, 
acesta nota: 


„autoarea dă operei lui Eminescu o dimensiune în vea- 
curi pe care n-a avut-o până acum, şi o așază în cadrul spiri- 
tualităţii bizantino-ortodoxe, comunicată poetului fie de tex- 
tele vechi românești, fie de tradiția orală a poporului. [...] 

«Mai presus de toate [...] un însetat de Absolut»: teza 
aceasta esenţială a cărții d-rei Del Conte alungă în umbră 
toate interpretările idilice sau revoluţionare ale operei lui 
Eminescu, toate minorele apropieri cu poeţii lunii, ai lacu- 
rilor, ai pădurilor de fag, etc., precum şi toate concluziile 
materialiste scoase din exploatarea ad libitum a explozivului 
Împărat şi proletar”. 


In urma ei, în România, doar Zoe Dumitrescu-Bușulenga a 
mai făcut apropieri faţă de gândirea spirituală tradițională, însă 





10 Cf. ldem, p. 466. 

1! Emil Turdeanu, Laetitia Turdeanu-Cartojan, Studii şi articole literare, 
postfață și note complementare de Mircea Anghelescu, Ed. Minerva, Bucu- 
reşti, 1995, p. 215. 

fără incursiuni propriu-zise în tradiția literară română veche şi 
fără să o amintească pe Del Conte (fapt care mă nedumerește 
destul de mult), ci, după afirmaţiile sale (din principalul său stu- 
diu despre opera poetului, Eminescu — cultură şi creație, din 1976), 
urmărind numai traseul teoretic sugerat de eseurile lui Lucian 
Blaga și de studiile de istoria religiilor ale lui Mircea Eliade (traseu 
teoretic care, mie personal, mi se pare insuficient pentru determi- 
narea concretă a aspectelor literar-filosofice tradiționale care au 
înflorit expresiv în opera lui Eminescu). Bușulenga face mai mult 
trimiteri la arhetipuri, însă operează decriptări de text care pot fi, 
în bună măsură, interpretate în avantajul celor care susțin atașa- 
mentul față de tradiţie al lui Eminescu. 

Din păcate, Rosa del Conte nu a avut posibilitatea să facă 
realmente un studiu comparativ care să învedereze opera lui Emi- 
nescu şi literatura noastră veche, ea bazându-se mai mult pe 
intuiție şi pe concluzii extrase din fapte (mărturiile rămase despre 
cărțile vechi lecturate de Eminescu), nu dintr-un comentariu lite- 
rar aplicat și exhaustiv. Tocmai această sarcină, extrem de dificilă, 
mi-am asumat-o în studiul de faţă. Paul Cernovodeanu considera 
că o analiză a interesului manifestat de Eminescu „pentru litera- 
tura veche românească în ansamblul ei” este o „sarcină evident 
dificilă şi de o reală complexitate” !?. Un alt cercetător în domeniul 
literaturii vechi, Mihai Moraru, făcuse, cu câţiva ani în urmă, un 
apel pentru reluarea cercetărilor în această direcţie!s (neluat în 
seamă de nimeni), pentru că el însuși, afirmând că „Eminescu 
selecta din scrierile vechi în primul rând cuvinte şi expresii” (si- 
tuându-se, deci, la un nivel primitiv din perspectivă comparatistă, 
ca de altfel — din păcate — mai toți cercetătorii literaturii vechi, 





! Paul Cernovodeanu, Eminescu și cronografele româneşti, în Caietele 
Mihai Eminescu, vol. Il, Ed. Eminescu, Bucureşti, 1974, p. 55. 

15 Mihai Moraru, De nuptiis Mercurii et Philologiae, Ed. Fundaţiei Cul- 
turale Române, Bucureşti, 1997, p. 197-211. 

înrobiți opiniei călinesciene ce reducea la palierul strict filologic 
orice apropiere între Eminescu și literatura română anterioară 
secolului al XIX-lea), era total nedumerit în privința metamor- 
fozelor operate de poet: „E dificil a căuta ce au devenit aceste 
cuvinte și expresii în limba poetică a lui Eminescu”!*. 

Am plecat, deci, de la premisa că Eminescu poate fi comentat 
și înțeles mult mai bine dacă nu se mai deviază sursologic pe teri- 
torii literare și filosofice cât mai îndepărtate și dacă Eminescu este 
integrat în contextul romantismului major/ High Romanticism- 
ului (primul romantism) şi al exigenţelor lui, între care fundamen- 
tală era întoarcerea la operele și la spiritualitatea și viziunea 
Evului Mediu. 

Între 2010-2013 am elaborat, așadar, un nou studiu:5, care a 
apărut la Editura Universităţii din București, fiind intitulat: Emmi- 
nescu și literatura română veche. Universalism, vizionarism şi imagis- 
Hică literară. Aveam, din fericire, în expediţia exegetică foarte difi- 
cilă pe care ne-am asumat-o, experiența fundamentală a unor stu- 
dii anterioare despre Eminescu, concretizate într-un volum!f. 

Aveam, de asemenea, și experienţa altor cercetări elaborate 
despre poezia română, editate tot la nivel online (primele patru 





14 Idem, p. 202-203. 

15 L-am scris, de fapt, în decursul unui an, începând cu octombrie 
2010, după care, până la momentul publicării sale (august 2013) — întârziat 
din motive independente de mine — am fost ocupată cu alte studii și acti- 
vități și nu am mai făcut decât unele adăugiri și rectificări. 

16 A se vedea: Epilog la lumea veche 1. 2, cf. 

https://www.teologiepentruazi.ro/2010/06/04/epilog-la-lumea-veche- 
i-2/. 

De fapt, volumul acesta reunea articole pe care le-am publicat pe 
platforma noastră online începând din ianuarie 2007 (adică de la începutul 
funcţionării platformei noastre online). A se vedea: 

https://www.teologiepentruazi.ro/category/literatura-romana-din- 
perspectiva-ortodoxa/eminescu-si-ortodoxia/. 

volume din Epilog la lumea veche, într-o primă ediție, apărute între 
2010 și 2012, şi altele) la care se adăuga — nu în ultimul rând - un 
capitol din teza noastră doctorală!” în care am remarcat apro- 
pierile care se pot face între viziunea poetică eminesciană şi cea a 
Sfântului Antim Ivireanul — primul, de altfel, în care am întreprins 
o cercetare extinsă comparativă menită să învedereze relația poe- 
tului cu literatura română veche (cercetare pe care nu mi-a in- 
dicat-o nimeni şi nici nu m-a susținut cineva cu idei în ceea ce 
privește desfășurarea ei — conducătorul tezei, Dan Horia Mazilu, 
n-a avut inițiative de cercetare în această direcţie). 

Am demonstrat, deci, în cartea amintită (Eminescu și literatura 
română veche), că literatura română medievală şi tradiţia spirituală 
românească au constituit surse şi factori absolut esenţiali în confi- 
gurarea operei eminesciene. Cartea prezintă rezultatele unui stu- 
diu comparativ foarte dificil, care şi-a propus să analizeze opera 
lui Mihail Eminescu, pe de o parte, și tradiţia literară română 
veche, pe de altă parte. lar la aceasta s-a adăugat investigarea unor 
surse fundamentale ale literaturii patristice, precum și o biblio- 
grafie generală cuprinzătoare, însumând exegeza eminesciană, 
studii de literatură veche și alte cărți care ne-au fost necesare în 
elaborarea demonstraţiei noastre. 

Studiul nostru (pe care îl reproducem aproape integral în 
volumul de față) a urmărit, în mod esenţial, să evidenţieze faptul 
că Mihail Eminescu era nu doar un excelent cunoscător al textelor 
vechi — fapt recunoscut de multă vreme — dar, mai cu seamă, că 
literatura română veche a constituit pentru Eminescu un material 
fundamental, din punct de vedere tematic şi vizionar, pentru rea- 
lizarea operei sale literare romantice, datorită căreia putem vorbi 





17 Antim lvireanul: avangarda literară a Paradisului. Viaţa şi opera, Leolo- 
gie pentru azi, București, 2010, cf. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

de un romantism românesc, depăşindu-se faza debutului paşop- 
tist, timid și nesigur, al literaturii noastre moderne. 

Eminescu -— ajutat şi de un context romantic favorabil con- 
struirii unei literaturi naţionale, care avea între exigenţe valorifi- 
carea operelor Evului Mediu, a istoriei naţionale și a literaturii 
populare —, şi-a creat opera desfăşurând în același timp o muncă 
imensă pentru descoperirea și cunoașterea tipăriturilor şi a ma- 
nuscriselor românești vechi: renumitele tomuri vechi și grele de 
pe care el cu adevărat ștergea colbul și pe care le lua cu sine 
oriunde se ducea, în la fel de renumita ladă, pe care au făcut-o 
celebră descrierile din nuvele (Sărmanul Dionis şi Geniu pustiu). 

Datorită lui Eminescu, literatura română are o mare figură 
romantică în panteonul personalităților europene de acest fel. Şi, 
totodată, el este cel care a trasat calea de urmat pentru literatura 
română modernă (care ar merita numele de post-eminescianism, 
cum propunea Ioana Bot), lucru recunoscut de primii poeți mo- 
derni ai secolului al XX-lea'5, cât și de toți marii poeţi ai epocii 
interbelice și postbelice, care i-au venerat memoria. Fără el, acest 
drum ar fi fost infinit mai greu de intuit. Nu este vorba de a aduce 
elogii, ci de a recunoaște un mare adevăr cu maximă obiectivi- 
tate... 

Situaţia (condiţiile în care am lucrat) a făcut ca studiul 
nostru, Eminescu și literatura română veche, să beneficieze din plin 
de cercetările noastre anterioare, acolo dezvoltând o perspectivă 
critică și numeroase idei care s-au conturat în volumele concepute 
până atunci din Epilog... (mai ales în vol. I. 2, pe care l-am reeditat 
și în volumul anterior al Istoriei de față). Şi aceasta pentru că 
cercetările noastre presupun continuitate, o perpetuă descoperire 





15 A se vedea cartea noastră: Trei poeți şi-un început de secol, Teologie 
pentru azi, Bucureşti, 2014, cf. 

https://www.teologiepentruazi.ro/2014/06/13/trei-poeti-si-un- 
inceput-de-secol/. 

și amplificare a unor semnificaţii care se înlănțuie coerent. Pentru 
că cercetarea continuă presupune permanentă aprofundare, dez- 
văluire a unor sensuri care nu se revelează — sau nu se revelează 
plenar — de la bun început, ci numai prin căutare asiduă, perse- 
verentă şi atentă. 

Geniul 


Eminescu gândește ierarhic!*: universul, lumea şi societatea 
sunt împărţite în trepte. În ierarhiile umane (puse în lumină cu 
precădere în Scrisori — unele variante manuscrise menţionează 
prezenţa acestei ierarhii „până-n susul scării”%; pe când, în Lucea- 
fărul, Hyperion aminteşte de „a lumii scară-ntreagă”, pe care e 


1 Rosa del Conte amintea în mai multe rânduri de Sfântul Dionisie 
Areopagitul şi de ierarhiile descrise în cărțile sale. Zoe Dumitrescu- 
Bușulenga înainta chiar ipoteza ca Dionis din nuvela lui Eminescu să-i 
poarte numele. În poemul În vremi de mult trecute.../ Povestea magului..., un 
vers vorbeşte de „al vieți-mi mintos areopag”, cu trimitere, bineînțeles, la 
areopagul atenian, dar nu este exclusă nici apropierea semantică de scrie- 
rile Sfântului Dionisie. 

În scrierile lui Iordache Golescu, spre exemplu, apare o referință 
recurentă (în două comedii), la „acel filosof ce să afla pă mare când căznea 
jidovii pă Hristos [e vorba de cutremurul și întunecarea luminătorilor din 
vremea Răstignirii], [care zicea] că or[i] dumnezeirea pătimeşte, sau că lumea 
să prăpădeşte”, cf. lordache Golescu, Scrieri alese, ediţie și comentarii de 
Mihai Moraru, tabel biobibliografic și repere critice de Coman Lupu, 
cuvânt înainte și coordonare de acad. Al. Rosetti, Ed. Cartea Românească, 
București, 1990, p. 26, 76. Dar acest filosof nu este nimeni altul decât Sfântul 
Dionisie Areopagitul, pe care, conform Sinaxarului, Sfântul Pavel l-a întâlnit 
în areopagul atenian. Amănuntul acesta, din biografia sa, reprodus de 
Golescu, ne face să credem că Viața lui era cunoscută în epocă și, de ce nu, 
poate și interesul pentru operele sale renăştea. Antim Ivireanul cita din el 
în predicile sale. De altfel, din opera Sfântului Dionisie s-au făcut traduceri 
în româneşte în secolul al XVIII-lea, cf. Mircea Anghelescu, Serafimi și 
heruvimi în poezia romantică. Pe marginea poeziei lui ]. Heliade Rădulescu, în vol. 
Romantism şi modernitate. Atitudini, reevaluări, polemici, ediție de A. Miha- 
lache și A. Istrate, Ed. Universităţii Alexandru loan Cuza, lași, 2009, p. 371- 
372; 

% M. Eminescu, Opere, Il, ed. Perpessicius, Ed. Fundaţia pentru lite- 
ratură și artă „Regele Carol II”, București, 1943, p. 196, 206. 

lăudat Dumnezeu), geniul deţine un loc privilegiat, personalitatea 
sa fiind alcătuită din elemente definitorii excepţionale. Proble- 
matica geniului romantic ocupă o poziţie centrală și precoce a 
interesului său. Ea reprezintă, în același timp, o preocupare fun- 
damentală, de o viaţă, și care este imposibil de segregat de cele- 
lalte teme esenţiale ale operei eminesciene, având infiltrații adânci 
în fiecare dintre ele. 

Circumscrierea stelară, ca reprezentare alegorică a temei ge- 
niului, iese de asemenea în evidenţă, de timpuriu: poezia La 
mormântul lui Aron Pumnul aminteşte de „luceafăr” și de „pleia- 
dă”, iar La Bucovina despre „genii rele”, despre „soartă mândră 
de-al meu nume/ Și de steaua mea” și despre faptul că locurile 
natale (nordul Moldovei, Bucovina) au „geniu romantic”. 

Sesizăm, așadar, un program romantic definitoriu, devreme 
conturat, pentru a observa că Eminescu a rămas pentru totdeauna 
în sfera lui, indiferent de modul în care a configurat poetic, pe 
parcurs, personalitatea excepțională a geniului. Cele mai îndrăz- 
nețe proiecții ale genialității sale se află, neîndoielnic, în Luceafărul 
și în poemul În vremi de mult trecute?!, care ne dezvăluie și cele 
două tipare eminesciene fundamentale ale geniului: luceafărul şi 
magul. lar ceea ce vom încerca să demonstrăm în continuare este 
că cele două motive se întrepătrund şi că ambele reprezintă, în 
concretizarea concepției sale, prelucrări ale scriiturii și ale viziunii 
medievale (de altfel, „conceptul de geniu nu reprezintă o descope- 
rire a filosofiei sau esteticii romantice”?). Mai spunem doar, 


21 Având în vedere importanţa care i s-a acordat acestui poem, au 
existat tentative de a i se da un titlu. Astfel, Tudor Vianu a propus Feciorul 
de împărat fără stea, iar G. Călinescu, Povestea magului călător în stele. Deşi 
ultimul pare să se fi impus, prefer să nu-l mai folosesc, pentru că nu mi se 
pare că ilustrează ideea centrală. 

22 Vera Călin, Romantismul, ediţie revăzută și adăugită, Ed. Univers, 
Bucureşti, 1976, p. 143. 

înainte de a trece la investigarea lor, că romantismul a propus 
două tipare fundamentale ale genialității: unul care poate fi de- 
semnat prin formula celebră a lui Chateaubriand, geniul Creştinis- 
mului, şi celălalt care susține ipostaza demonic-prometeic-titania- 
nă a rebelului/ insurgentului (un fel de: înger și demon...). 

Ecouri există, deşi slabe, chiar în literatura română înainte de 
Eminescu (nu atât literare, cât de atitudine, definibile prin infuzia 
unei stări de spirit predispuse alunecării spre criză, melancolie şi 
interogaţii), din Paradisul pierdut al lui John Milton% (în care 
romanticii și-au recunoscut, ca și în Dante, Cervantes sau Sha- 
kespeare, un precursor de seamă), din operele lui Byron, Prometeu 





Într-o definiție aplicată realităților medievale, „geniul reprezintă, în 
genul său propriu şi în fiecare caz, suma [tuturor] posibilităților vremii”, 
iar literatura este „loc al unei tensiuni între real şi o imagine ideală”, cf. Paul 
Zumthor, Încercare de poetică medievală, traducere și prefaţă de Maria 
Carpov, Ed. Univers, București, 1983, p. 44. 

Definiţiile rămân valabile, în bună măsură, şi pentru veacul romantic, 
cu singura precizare că profilul geniului romantic este pus în evidenţă de 
înşiși poeţii romantici și nu este desemnat, implicit, de talentul creator- 
literar. Ceea ce nu înseamnă că scriitorii medievali nu aveau conștiința 
geniului sau a virtuţii lor literare (rivalitatea cu „nemurirea” lui Horaţiu 
începe să fie susținută cu multă vreme în urmă, după cum arată Curtius, 
iar exegi monumentum este un motiv cu o circulație comparabilă cu a lui 
fortuna labilis). 

„Pentru estetica romantică, ideea de geniu este însă constitutivă și în 
mod suprem expresivă” (Vera Călin, op. cit., p. 143), nu fără a se înscrie pe 
linia unei tradiţii: „tânărul geniu reface în variantă romantică [...] idealul 
renascentist al lui Uomo universale”, cf. Mihai Zamfir, Din secolul romantic, 
Ed. Cartea Românească, Bucureşti, 1989, p. 293. 

2% A se vedea și Gary A. Anderson, The Fall of Satan în the Thouhgt of 
St. Ephrem and John Milton, cf. 

http://syrcom.cua.edu/Hugoye/Vol3No1/HV3N1Anderson.html. 

Autorul face o comparaţie între viziunea lui Milton, apocriful Vieţii 
lui Adam şi a Evei şi poemele Sfântului Efrem Sirul. 

și Cain, din Faust al lui Goethe etc. Probabil că Heliade-Rădulescu 
este exponentul cel mai reprezentativ al unei anumite receptări a 
lui Milton (poate și a lui Byron). 

În cazul lui Eminescu, ar mai fi de amintit poemele Endy- 
mion, Hyperion şi Căderea lui Hyperioan, ale lui John Keats, cu 
precizarea neapărată că nu s-a putut și nu se poate determina o 
influenţă literară asupra poetului român și că similitudinile ră- 
mân de ordin sonor. 

Revenind la dezbaterea pe care ne-am propus-o, în Lucea- 
fărul, metamorfozele lui Hyperion ascund, în opinia lui Blaga, un 
ideal voievodal?*, însă Buşulenga a remarcat bine că Voievozi sunt 
numiți și Arhanghelii, reorientând interpretarea spre un ideal 
angelic — rememorăm versurile: „Părea un tânăr Voievod/ Cu păr 
de aur moale”. Cele două transformări succesive înfățișează (la un 
nivel prim de lectură, e drept), mai întâi un înger, apoi un demon: 
„— O, eşti frumos cum numa-n vis/ Un înger se arată /.../ — O, eşti 
frumos cum numa-n vis/ Un demon se arată”. 

În literatura veche aflăm pasaje în care Luceafărul căzut este 
fostul Voievod al Îngerilor. Astfel, în capitolul al II-lea din Crono- 
graful lui Danovici (tradus după cel al lui Matei Kigalas), intitulat 
Cum au cădzut Luceafărul den ceriu, se spune: „A patra dzi când 
fiace Dumnădzău luminele cele mari și stelele, într-aceasta dzi au 
cădzut den ceriu Luceafărul, carele <iara mai mare> pre o ceată de 
îngeri den cetele îngereşti, carele s-au mărit dentru sâne şi s-au 
mândrit în cugetul său. <Și au zis> că-ş va pune scaunul său 
împotriva scaunului <lui> Dumnedzău <să să> privască şi el toc- 
ma cu Dumnădzău%. Dece numai <cât îi vini> acesta gând întru 





24 Sesizat însă şi în alte poeme: Scrisorile (III și IV mai cu seamă), Doina, 
O, rămâi, Povestea codrului, Peste vârfuri, cf. Lucian Blaga, Trilogia culturii, 
vol. II, Spațiul mioritic, Ed. Humanitas, Bucureşti, 1994, p. 206 ș. u. 

%5 Gândul îl ispiteşte şi pe Dan-Dionis, din Sărmanul Dionis, vezi şi 
fragmentul citat infra. 

sine, atâta s-au și desfăcut <ceriul și au cădzut> cu toată ceata lui. 
[...] Și toţi aceia câţi au cădzut de în cer <cu acel voevod, făcutu-s- 
au> diiavoli întunecați. [...] Pentr-aceasta au cădzut acest <voevod 
de îngeri (s. n.) şi> s-au făcut diiavol”%. 

Importantă este şi tradiția conservată în Hexaemeronul Sfân- 
tului Epifanie de Salamina, de largă circulaţie în Evul Mediu 
românesc, reprodusă şi în Palia istorică, conform căreia Satana, 
fostul Luceafăr din ordinul/ ceata Arhanghelilor, a căzut din cer 
împreună cu Îngerii care l-au urmat, în ziua a patra, în aceeași zi 
în care Dumnezeu a creat luminătorii, adică aştrii cereşti”: „A 
patra zi făcu soarile, luna și stelile. Aceste trei lucruri făcu Dum- 
nezeu a patra zi. O Lukife(r) svedtelstvuetu. Într-această zi fu împo- 
dobit ceriul cu toată podoaba, iar mai pre urmă, întunerec şi bez- 
nă, şi [Luceafărul] fu lipsit de frumuseţea ceriului, pentru că 
acesta gândi şi zise întru sine: «Pune-voi scaunul mieu spre norii 
ceriului și voiu fi asemene Dumnezeului de sus!». Şi pentru căci 
numai ce gândi, cu învăţătura lui Dumnezeu fu lepădat din cinul 





2 Cronograf. Tradus din greceşte de Pătraşco Danovici, vol. 1, ediţie în- 
grijită şi cuvânt înainte de Gabriel Ștrempel, studiu introductiv de Paul 
Cernovodeanu, Ed. Minerva, Bucureşti, 1998, p. 5-6. 

Poetul a avut în posesia sa un exemplar manuscris, care s-a pierdut, 
dar din care Eminescu a reprodus un pasaj, din capitolul despre Împărățiia 
lui Traian, în Convorbiri literare (| august 1877), cf. Paul Cernovodeanu, 
Eminescu şi cronografele româneşti, art. cit., p. 59. Cernovodeanu consideră că 
Eminescu fie a citit acest cronograf chiar din biblioteca familiei, fie l-a achi- 
ziționat el însuși, cf. ldem, p. 57. 

2 Hexaemera Sfinţilor Vasile cel Mare, loan Hrisostom și Ambrozie de 
Mediolanum insistă pe împodobirea cerului, a cosmosului, în această zi, cu 
florile stelelor, cu adevărate ghirlande de trandafiri cereşti (îl parafrazez pe 
Sfântul Ambrozie), fără a discuta aici de cataclismul produs în rândul 
ierarhiilor îngereşti. Pe această linie se înscrie şi cronograful lui Mihail Mo- 
Xa. 

îngeresc şi, în loc de lumină, să sălășlui întru întunerec, iar de 
frumuseţea îngerească fu lipsit”%. 

Reţinem ca semnificativă tradiţia relatată în Hexaemera cu 
privire la ziua a patra (o vom evoca pe larg la timpul potrivit), 
pentru că aștrii, în simbolistica lor, ca lămpi/ lampadofori sau ca 
litere ale cerului (Origen?) — „cerurile grăiesc toate” (Dosoftei, Ps. 
96, 21)%; „cartea cerului albastru cu mari litere aurite”; „scrisul 
stelelor de foc” (Eminescu, Peisaj și În vremi de mult trecute) —, ca 
literatură celestă (protobiblie, biblie cosmică*!) — cosmosul ca 





2 Palia istorică, studiu filologic, studiu lingvistic și ediție de Alexandra 
Moraru și Mihai Moraru, Ed. Fundaţia Naţională pentru Ştiinţă şi Artă, 
Bucureşti, 2001, p. 102. A se vedea însă și zidirea Îngerilor din ziua întâi, p. 
101. 

2% Cf. Rosa del Conte, op. cit., p. 415, n.23. Viziunea s-a conservat până 
târziu: „lezele lui Mircea Vulcănescu din Dimensiunea românească a 
existenţei (Caiete critice, 1-2/1983) intră în rezonanţă cu descifrarea de forme 
simbolice în marele tot. «Lumea», scrie acest autor, «este o carte de semne» 
(nu cu mult diferit se exprima Novalis!), investită cu o «plinătate dinamică 
și schimbătoare [...], o vastă procesiune». Mai departe, afirmă filosoful 
român al culturii, simbolul de natură spaţial-temporală implică materialita- 
tea odată cu transcendenţa. [...] Lectura romantismului românesc prin grila 
simbolurilor sale ne apare astfel justificată”, cf. Elena Tacciu, Romantismul 
românesc. Un studiu al arhetipurilor, vol. Il, Ed. Minerva, București, 1985, p. 
9, 

30 Folosim: Dosoftei, Opere 1. Versuri, ediţie critică de N. A. Ursu, cu 
studiu introductiv de Al. Andriescu, Ed. Minerva, București, 1987. 

3 În literatura română este decelabilă până târziu, începând însă de la 
Neagoe Basarab: „Au nu vedeţi că soarele face umblarea sa? Au nu vedeți 
luna slujind Celui ce o au făcut? Au nu vedeţi făptura slujind Făcătorului 
său? Au nu vedeți toate stihiile lucrând, fieștecare precum îi iaste tocmeala 
și pre ce iaste făcută? [...] Au nu aveţi ochi să vedeți frumuseţile făpturii și 
să cântați Celui ce au făcut făptura?”, cf. Învățăturile lui Neagoe Basarab către 
fiul său Theodosie, text ales şi stabilit de Florica Moisil și Dan Zamfirescu, cu 
o nouă traducere a originalului slavon de G. Mihăilă, cu studiu introductiv 


23 


lectură sacră, etică/ morală — rezistă până în poezia paşoptistă şi 
la Macedonski, pe de o parte iar, pe de altă parte, fenomenul 
meteorilor (al meteoriţilor), al stelelor căzătoare este ilustrat ade- 
sea de poezia noastră preromantică: Vasile Fabian-Bob, Bolinti- 
neanu, Heliade, Alecsandri. 

La noi, meteoriții sunt împrumutaţi din lirica romantică 
europeană, fără a le fi asociată, însă — poate vag — simbolistica de- 
monică. Sugestia provine din Biblie, în care Satana este numit 
steaua dimineții care a căzut din cer (Is. 14, 12-13), iar în LXX, cel 
mândru, cel înălțat în cugetul lui este meteoric/ uereooos (Il Sam. 
22, 28, Is. 2, 12-13 etc)?. În lirica noastră pașoptistă, însă, nu aflăm 
simboluri sumbre. În pastelul Noaptea al lui Alecsandri, cerul 
scutură „din a lui poale lungi și răpizi meteori” — o viziune cos- 
mic-domestică şi paşnică* —, în poezia căruia dăm şi peste ima- 
ginea naturii/ cosmosului ca „templu” (Mezul iernei) şi de cea a 





și note de Dan Zamfirescu şi G. Mihăilă, Ed. Minerva, Bucureşti, 1970, p. 
327. Aserţiuni similare se găsesc la Varlaam, Antim Ivireanul sau Cantemir. 

%2 În VUL: excelsos. 

3 Alecsandri se referă la fenomenul în sine, contemplat de el fără 
zdruncinări sufletești, ca un spectacol cosmic. Ziarele şi revistele vremii au 
consemnat aceste fenomene. În Albina Românească din 9 septembrie 1837 se 
spune: „Noaptea la 29 spre 30 Avgust trecut, s-au văzut din deosăbite locuri 
a Ţării de Sus în Moldova, un meteor seau arătare fizică despre care îm- 
părtăşim următoarele: ziua au fost sănină şi căldura păn'la 24 grade Romiur 
(la umbră) [30*C], când pe la 11 ceas[uri] s-au văzut chear deasupra Mă- 
năstirii Neamţu un glob luminos de formă sferoidică, lungureţ în mărime 
ca de 12 palme. Acest meteor să coborea din atmosferă, în direcţie oblică 
(chizăși) spre apus, încet pe deasupra ogrăzii Mănăstirii, luminând toate 
poenile cu foarte vie şi sclipicioasă lucoare, și slobozind scântei care lumina 
ca ale stelilor căzătoare. Din părţile îmvecinate cele de aproape, precum 
târgu Neamţu, să părea cumcă Mănăstirea ar fi arzând. Acest meteor s-au 
observat şi de la Dorohoi la același ceas”. Cf. 

https://tiparituriromanesti.wordpress.com/2015/06/15/aparitia-unui- 
meteor-deasupra-moldovei-albina-romaneasca-iasi-1837. 

lunii ca o „lampă aninată la poarta de vecie” (O noapte la țară)). 
Eminescu nu ignora semnificaţiile simbolice mult mai profunde, 
faţă de care noi n-avem astăzi aceleași tresăriri. Vasile Fabian-Bob, 
Bolintineanu și Heliade (care îl introduce pe Zburător în scena 
literară) începuseră deja, înaintea lui Eminescu, să se compare cu 
aştrii (nu neapărat cu aștrii căzători). 

Antim Ivireanul nu trecea cu vederea episodul căderii Lu- 
ceafărului: „Păcatul cel dintâi și mai mare decât toate păcatele 
iaste mândriia, care o au izvodit și au născut singur Satana, carele 
era înger şi să numiia Luceafăr, pentru multa lumină ce avea; care 
mândrie l-au surpat și l-au pogorât, cu toată ceata lui, întru cele 
mai de jos prăpăstii ale Iadului. Și dintr-atâta lumină ce avea s-au 
făcut decât toate negreţele și decât toate întunericile mai negru şi 
mai întunecat și iaste să se osândească în veci nesfârşiț[i], pentru 
căci nu are tămăduială, nici vindecare rana lui, că fiind duh, nu 
are pocăință. Și cu acest păcat al mândriei, pentru multa lui zavis- 
tie, au înşălat şi pe ticălosul Adam, de l-au surpat din cinstea lui 
și l-au dus la moarte și l-au pogorât și pre dânsul în lad. Şi precum 
păcatul mândriei au avut putere de au pogorât pre Luceafăr, până 
la cele mai de jos prăpăstii ale ladului, așa şi bunătatea smereniei 
are mai multă putere decât mândriia; că au făcut pre singur Dum- 
nezeu, Carele iaste Făcătoriul Luceafărului și S-au plecat atâta, cât 
au lăsat ceriurile și toată slava și lauda ce avea de [la] toate Pu- 
terile cerești, de S-au pogorât pre pământ şi S-au făcut om și S-au 
smerit până la moarte, după cum zice Fericitul Pavel, moarte pe 
Cruce; şi S-au pogorât și până la lad de au scos pre Adam, cu tot 
neamul lui și l-au suit împreună cu dânsul la ceriu, unde au fost 
și mai înainte. lară Luceafărul n-au putut să se mai sulile, căci îl 
atârna păcatul în jos”%. 





3 Antim Ivireanul, Opere, ediţie critică și studiu introductiv de Gabriel 
Ştrempel, Ed. Minerva, București, 1972, p. 49. 

Eminescu cunoștea, desigur, astfel de relatări. L-am evocat și 
pe Antim Ivireanul întâi pentru a sesiza linearitatea tradiţiei și, în 
al doilea rând, pentru a remarca introducerea acestui episod biblic 
atât în cronografe cât şi în omilii, în interiorul unei prelegeri mo- 
rale care repudiază mândria și recomandă umilința/ smerenia (in- 
clusiv pasajul din Danovici, citat aici prescurtat, dezvoltă tema). 
Există însă şi un al treilea rând pentru care am urmărit această 
tradiție. Și anume acela că am ajuns, în cercetarea noastră, la păre- 
rea că Eminescu se integrează pe sine în această polemică, între 
umilință și mândrie luciferică. În Memento mori, el se autoinse- 
rează în seria ruinelor și a căderilor — după ce recapitulează istoria 
omenirii. 

Dacă Bolintineanu, după cum observa undeva lon Negoi- 
țescu, vedea mormântul lui Conrad și îl integra astfel în rândul 
celor care nu mai sunt („vanitas vanitatum” și „ubi sunt...?), 
Eminescu este în stare să se includă singur, cu „ruinele gândirii”, 
în rândul vanităţilor care au încercat, cu „gândiri arhitectonici de- 
o grozavă măreție”, să se înnemurească. Suntem departe, totuși, 
de vanitatea unora ca Lamartine, Byron, Victor Hugo, Schopen- 





s5 Despre Memento mori, Mircea Scarlat spunea că e un proiect pe care 
Eminescu l-a abandonat, însă cred că e greu de stabilit acest lucru. Aceasta 
poate fi perspectiva noastră. Dar Eminescu nu preconizase să fie internat şi 
nici să moară tânăr, încât nu putem deduce cu certitudine despre niciunul 
dintre proiectele sale că ar fi fost părăsit definitiv. Perpessicius spunea 
despre Poemul deşertăciunilor că „se ştie că era terminat încă din 1872, dar 
pentru care [poetul] tot mai schița episoade noui și în cursul anilor de 
studenţie berlineză, așadar între 1872-1874”, cf. M. Eminescu, Opere, II, ed. 
Perpessicius, op. cit., p. 174. Ipoteza sistării definitive a lucrului la acest 
proiect grandios nu ni se pare validă. Mihai Zamfir are de asemenea con- 
vingerea că Eminescu a avut „un registru creativ de timp lung. [...] În min- 
tea lui Eminescu n-a intrat niciodată ideea de text definitiv”, cf. Mihai 
Zamfir, Scurtă istorie: panorama alternativă a literaturii române, vol. 1, Ed. 
Polirom şi Cartea Românească, lași și Bucureşti, 2011, p. 252, 263. 

hauer etc., cu tot luciferismul lui Eminescu (mă refer la pretenția 
sa de a fi Luceafăr, geniu). 

Titlul poemului (ales de Călinescu, dar care conservă sem- 
nificația variantelor gândite de poet: Vanitas vanitatis, Tempora 
mutantur), ilustrând o temă fundamentală a poemului, ușor aso- 
ciabilă celei a deșertăciunilor, reprezintă un vechi apel, memento 
mori, reverberant în tot Evul Mediu, cu insistenţă în cel bizantin 
și românesc (devenind un topos esenţial, alături de cel al deșertă- 
ciunilor): „Adu-ţi aminte adeseori de moartea ta, și nu vei greși 
mult lui Dumnezeu!”%. Este, de fapt, o apoftegmă a Sfântului 
Antonie cel Mare, urmând Înţ. lui Lis. Sir. 7, 38. 

În Sărmanul Dionis este imaginată, la nivel uman, această 
cădere arhetipală, experimentată de către personajul Dionis. 
Obsedat de o carte („La sfârșitul cărții era zugrăvit Sf. Gheorghe 
în lupta cu balaurul”, „simbol ce înfățișa adevărul nimicind 
neştiința”3), Dionis crede că poate accede prin ea la a-și cunoaște 
adevărata ontologie, ca ființă nemuritoare, încât se desparte de 





3 A se vedea și Mihai Zamfir, op. cit. supra, p. 263-264: „Dacă reforma 
poetică întreprinsă de Eminescu ne apare astăzi drept copleșitoare, ima- 
ginea poetului despre propria sa poezie ne stupefiază: a fost unicul poet 
român și unul dintre foarte puținii mari poeți ai lumii care și-a privit opera 
în perspectiva unei imprefecţiuni esenţiale, ontologice. [...] S-ar zice că 
poetul a vrut să demonstreze, cu ajutorul propriei sale creaţii (geniale!), 
nedesăvârşirea funciară a condiției umane“; nedesăvârşire pe care, adău- 
găm noi, o subliniază neîncetat textele vechi. 

37 Învățăturile lui Neagoe Basarab către fiul său Theodosie, op. cit., p. 224. 
Varlaam relua acelaşi îndemn: „Adu-ţi amente că veri muri!”, cf. Carte 
romănească de învățătură |Cazania, 1643], vol. II: Textul, ediţie îngrijită şi 
glosar de Stela Toma, prefaţă şi studiu de Dan Zamfirescu, Ed. Roza Vân- 
turilor, București, 2011, p. 260. 

s5 Eminescu, Proză literară, postfață de Eugen Simion, EPL, Bucureşti, 
1964, p. 40. 

materialitatea sa%, păstrând doar personalitatea spirituală, care 
poate călători liberă în cosmos și care se stabileşte în lună, îm- 
preună cu iubita sa, Maria. Dar, și aici, 


„mintea lui era preocupată şi privirile ochilor lui mari 
erau aţintite asupra acelei porţi vecinic închise. 





* EI recurge la o substituție existențială, părăsind umbra muritoare 
pentru umbra nemuritoare. Este neîndoielnic că filosofia romantică a lui Emi- 
nescu referitoare la umbră și noroc cunoaște influenţe dinspre Peter Schle- 
mihl wundersame Geschichte, opera lui Adelbert von Chamisso. Secvența 
părăsirii pe pământ a umbrei înainte de a călători spre soare va apărea și în 
Legenda ciocârliei a lui Vasile Alecsandri: „Şi umbra ei rămâne pe mal 
înstrăinată”. În legendele scrise de Alecsandri în ultima sa perioadă de 
creaţie se observă, pe alocuri, viziuni inexistente anterior și un indubitabil 
ton eminescian. Dar jocul alegoric al umbrelor, ca dialectică ontologică, 
credem că i-ar fi putut fi sugerat lui Eminescu și de alte texte româneşti, ca 
spre exemplu o cântare din Slujba Înmormântării (strofe atribuite Sfântului 
loan Damaschin), în care e definită „viaţa cea trecătoare, care este umbră 
fără ființă (s. n.), vis de înşelăciune care se arată ca o nălucă, chin al vieţii pe 
pământ” (cf. Rânduiala Înmormântării mirenilor, în Molitfelnic, Ed. IBMBOR, 
București, 2002, p. 237). Relaţia ne-a fost sugerată de utilizarea de către 
poet, în motto-ul poemului Strigoii, a cântării consecutive: „Văzând pe cel 
mort zăcând, toţi să ne gâdim la ceasul din urmă, căci omul trece ca fumul 
pe pământ, ca floarea a înflorit, ca iarba s-a tăiat, cu pânză se înfășoară, cu 
pământ se acoperă” (Ibidem). 

Varlaam, mustrând într-o cazanie pe bogatul cel lacom din parabolă, 
scria: „În loc de viiață, aleasă moarte, și în loc de binele cel stătătoriu, goni 
umbra (Ss. n.) [cu sensul: a fugit după umbră]”, cf. Carte romănească de 
învățătură, op. cit., p. 259. În poezia Dintre sute de catarge, citim versurile: 
„De-i goni fie norocul,/ Fie idealurile”..., adică: dacă vei alerga după noroc... 

lar dacă viaţa trecătoare este umbră fără ființă, atunci viaţa eternă este 
adevărata ființă, pe care, din planul acestei existenţe, o privim ca pe o um- 
bră care ne însoțește consecvent, care ne așteaptă, aşa cum se petrece în 
nuvelele lui Eminescu. De aici: alternanţa umbrelor. 

— Aș voi să văd fața lui Dumnezeu, zise el unui înger ce 


trecea“. 





% Ne amintim de poezia Ingerul cu o carte în mână, a lui Nichita 


Stănescu, în care Nichita se poate să-i fi făcut portretul lui Eminescu, 


ascunzând în versuri venerația pentru el (sublinierile ne aparțin): 


Trecea un înger, 

pe un scaun negru aşezat. 
Trecea prin aer, liniștit 

și mândru. /.../ 


Dar îngerul tăcea, trecea 

pe-un scaun negru stând, citind 
o carte veche, strălucind 

în legătura-i de argint, şi grea. ]...] 


Dar îngerul tăcea, trecea 

prin soba din odaia mea. 

Pe un scaun negru sta, citind 

o carte grea cu solzi de-argint. [...] 


Mă desprinsei de sus căzând 

în piaţa înserată, liniștită. 

O, el se-ndepărta zburând, 

prin aer şi prin ziduri străbătând 
cu cartea-n mâini, citind cu patimă 
necontenită. 


O, el se-ndepărta şi eu 


tot mai vroiam să-l văd, prin seară. 


„„„Dar el s-a dus alunecând, 
împins în rai ca de un vânt, 

sau, poate, de-apăsarea unui gând 
cu mult mai mare. 


29 


— Dacă nu-l ai în tine, nu există pentru tine şi în zadar îl 
cauţi, zise îngerul serios (s. n.). 

Odată el își simţi capul plin de cântece. Asemenea ca un 
stup de albine, ariile roiau limpezi, dulci, clare în mintea lui 
îmbătată, stelele păreau că se mișcă după tactul lor; îngerii ce 
treceau surâzând pe lângă el îngânau cântările ce lui îi tre- 
ceau prin minte. 

În haine de argint, cu frunți ca ninsoarea, cu ochi al- 
baştri care luceau întunecat în lumea cea solară, cu sânuri 
dulci, netezi ca marmura, treceau îngerii cei frumoși cu ca- 
pete şi umere inundate de plete; iar un înger, cel mai frumos ce 
l-a văzut în solarul lui vis (s. n.), cânta din arfă un cântec atât 
de cunoscut...notă cu notă el îl prezicea... 

Aerul cel alb rumenea de voluptatea cântecului. Numai 
semnul arab lucea roș, ca jăraticul noaptea. «Asta-i între- 
barea, zise Dan încet, enigma ce pătrundea ființa mea. Oare 
nu cântă ei ceea ce gândesc eu?...Oare nu se mișcă lumea cum 
voiesc] eu? 

EI strânse c-o întunecată durere pe Maria la inima lui. 
Hurmuzul pământului ardea în salba ei de mărgăritare... 
Oare fără s-o ştiu nu sunt eu însumi Dumne...» Vum! Sunetul 
unui clopot urieșesc — moartea mării, căderea cerului — bol- 
țile se rupeau, jumalțul lor albastru se despica, şi Dan se simți 
trăsnit şi afundat în nemărginire. Râuri de fulgere îl urmă- 
reau, popoare de tunete bătrâne, vuirea nemărginirii ce tre- 
mura mișcată...«O, gând nefericit!», aiuri el..."4!. 


Taina cea mai mare, inaccesibilă lui Dionis, simbolizată de 
„semnul arab” (egiptean sau semitic, nu neapărat „arab”), este 
Dumnezeu, căci, şi în Memento mori, poetul — adresându-se Celui 
ce a creat universul, Semănătorului de stele, Care scrie „a istoriei 





+1 Eminescu, Proză literară, op. cit., p. 53-54. 

gândire” —, trimite „prin secoli de-ntrebări o vijelie/ Să te cate-n 
hieroglife din Arabia pustie” (evident, hieroglifele „din Arabia” 
sunt egiptene). Însă nu certitudinea existenţei lui Dumnezeu este 
cea la care nu are acces și pe care o doreşte, ci vederea însăși a lui 
Dumnezeu (am subliniat mai sus în text), promovată de Creştinis- 
mul ortodox şi — nici nu se putea altfel — în paginile literaturii ro- 
mâne vechi. 

Motivul căderii, ca și cel al călătoriei în stele, sunt esenţiale 
în Luceafărul şi în la fel de vastul și de complexul poem În vremi de 
mult trecute, din care reținem deplasarea în/ prin lumile cosmice, 
călătoria magului în lună și apoi în astrul natal — care seamănă 
uneori cu cea a Luceafărului — („Deasupra vedea stele și de- 
desuptu-i stele,/ El zboară fără preget ca tunetul rănit,/ În sus, în 
drepata,-n stânga lanurile de stele/ Dispar. — El cade-un astru în 
caos azvârlit”) şi călăuzirea de către acest mag a prințului dac, 
care zboară alături de umbra iubită în stele. Prințul e prins în 
mreaja unor „visuri lungi [care] gândirea i-o-mbată și i-o mint”, 
iar magul încearcă să îl îndrepte pe altă cale, el trebuind pe fiul 
de-mpărat „să-nvețe/ Cari cărări a vieţii-s deșarte, cari mărețe”. 

Magul-ghid, care descifrează semnele — recunoscut de critică 
drept o apariție recurentă — este un personaj inspirat din tabloul 
călătoriei Magilor după o stea (reprodus în poemul Dumnezeu şi 
om) — de unde magul călător în stele — prin care L-au găsit pe Dum- 
nezeu. Magii sunt numiţi, în scrierile vechi, regi sau filosofi și sunt 
recunoscuți drept niște cărturari, înţelepţi şi astrologi persani/ 
babilonieni, cititori ai semnelor cerești. De altfel, toată literatura 
veche și patristica creștină desemnează cerul înstelat ca revelație 
naturală — motiv pentru care și Lamartine putea spune, referindu- 
se la sine și la epoca sa: „Mais le monde ă lorgueil est un livre fer- 
me” (L'homme). 

Devenit însă o instituţie a unei societăți de tip arhaic, magul 
apare în consecinţă, la Eminescu, în mai multe tipuri de civilizaţii 

sau culturi vechi (primitivă, egipteană, dacică, germanică, in- 
diană...) în poemele Memento mori, În vremi de mult trecute, Strigoii, 
Dumnezeu Şi om. 

Magul, cartea şi semnul sunt cele care pot ghida/ conduce 
către Dumnezeu. Toate trei pornesc de la aceeași simbolistică ve- 
che bizantină: Dumnezeu poate fi cunoscut prin revelație/ profeție 
sau prin contemplarea naturii (numită şi revelaţie naturală), în 
care cerul înstelat deține un loc primordial. Cartea naturii (liber 
mundi) conţine semnele/ literele care conduc spre dezlegarea 
tainei Creatorului și a creaţiei Sale — după Sfântul Epifanie de 
Salamina, numărul celor create de Dumnezeu (22) este același cu 
al literelor alfabetului primar ebraic? (și tot 22, după Origen, tre- 
buie să fie și cărţile canonului biblic). În Vechiul Testament, 
Avraam și Melhisedec“, iar în Noul Testament, magii, au lecturat 
literele de lumină ale stelelor și L-au aflat pe Dumnezeu. 





% A se vedea Palia istorică, op. cit., p. 103: „Aceste lucruri [făpturi/ 
creații] făcu Dumnezeu într-aceste șase zile. Sânt de toate doaozeci și doao. 
[...] Aceste 22 de lucruri făcu Dumnezeu în șase zile. Și aceste 22 de cuvinte 
[cărţi ale canonului biblic] din jidovi [din Vechiul Testament]”. Acelaşi 
lucru îl citim și în Cronograf. Tradus din greceşte de Pătraşco Danovici, vol. 1, 
op. cit., p. 4: „Dece [deci] au făcut săvârșit Svântul Dumnedzău doaădzeci 
și doaă [22] de lucruri ci să chiamă câte slove [cărţi] au jidovii în cartia 
[Scriptura] lor și tocma cu doaădzeci și doaă de cărți [ale canonului 
Vechiului Testament] ce au scris de la prorocii lor și tocma cu doaădzeci şi 
2 de seminţâi ce s-au tras de la Adam până la Iacov, cum scrii la carte lui 
Moisi, la pisaniia veche, adică în Biblie”. Asemenea precizează și cro- 
nograful Sfântului Dimitrie al Rostovului: „Pe toată făptura cea văzută a 
numit-o carte, în care carte Cerul și pământul sunt ca două foi, întru care 
pe cât privim pe cea prea frumoasă zidire a lui Dumnezeu, pe atâtea slove 
avem, care ne învață pe noi pentru Dumnezeu”, cf. Hronograf, [scris de 
Sfântul Dimitrie al Rostovului], Ed. Pelerinul Român, Oradea, 1992, p. 13. 

% A se vedea Palia istorică, op. cit., p. 116-117, 123, 126: „Latăl lui era 
făcătoriu de idoli. Şi vădzând Avram bozii [idolii] părintelui său carele îi 
făcea, zise întru sine: «O, cum face tată-mieu bozii și le slujaşte lor, și nu 

Prin Avraam, Melhisedec, Moise și apoi Hristos (într-o isto- 
rie mai îndelungată), legăturile vechiului Israel cu Egiptul devin 
tot mai semnificative. 





poate mie a vesti pre Dumnezeu, Făcătoriul ceriului şi al pământului, cela 
ce făcu soarele și luna, stelele și marea!» [...] Într-acea noapte era luna foarte 
luminată şi stealele străluciia foarte. Aceastea deaca vădzu Melhii, să miră 
și gândi întru sine, dzicând: «Oh, spre ce lucruri frumoase odihneaște Dum- 
nedzău, Făcătoriul a toate! Duce-mă-voi, de voi spune părintelui mieu: 
„Mai bine Acestuia să înălțăm jârtvă, decât bodzilor celor muţi și surzi”» 
[...]. Melhisedec dzise: «Care Dumnedzău te-au trimis?» Răspunse Avram: 
«Dumnedzău cela ce au făcut ceriul și au dzidit pământul, marea și soarele, 
luna și stealele»...”. 

Am reprodus aceste fragmente şi aici: 

https://www.teologiepentruazi.ro/2010/08/11/marturii-vechi-despre- 
protobiblia-cosmica/. 

4 Cf. Stântul Vasile cel Mare, Omilia a VI-a din Omilii la Hexaemeron. 
Omilii la Psalmi. Omilii şi cuvântări, în col. PSB, vol. 17, traducere, introdu- 
cere, note și indici de Pr. D.[umitru] Fecioru, Ed. IBMBOR, București, 1986, 
p. 568: „Se spune că marele Moise, al cărui nume este foarte mare la toți 
oamenii din pricina înțelepciunii sale, s-a apropiat de contemplarea Celui 
ce este [leş. 3, 14] numai după ce şi-a exercitat mai întâi mintea cu învă- 
ţăturile egiptenilor [Fapte, 7, 22]. Asemănător acestuia, deşi în timpuri mai 
noi, se spune că şi înțeleptul Daniil [Dan. 1, 4], pe când era în Babilon, nu- 
mai după ce a învăţat bine înțelepciunea haldeilor [babilonienilor], s-a 
apropiat de învăţăturile dumnezeieşti”. 

Însă, după aceea, egiptenii au fost cei care au învăţat foarte mult din 
înțelepciunea Sfântului Moise, când Dumnezeu l-a trimis ca să elibereze 
poporul din robie. Căci, după 40 de ani trăiţi la curtea faraonului, Moise a 
trăit smerit ca păstor alți 40 de ani în pustie — înainte de a i se arăta Domnul 
în rugul aprins — timp în care (după cum am citit undeva) și el a contemplat 
cele despre Dumnezeu în cartea naturii. 

Sfinţii care au trăit înainte ca Moise să scrie Scriptura şi să dea Legea, 
au făcut voia lui Dumnezeu lecturând biblia cosmică. Acest fapt este pre- 
cizat și de Cazania lui Coresi, unde se spune: „Deci a dat Dumnezeu tuturor 
oamenilor, deopotrivă, rațiune și voinţă liberă. Le-a dat lor soarele, luna, 


33 


În poemul Dumnezeu și om, Hristos este numit „o ieroglifă” 
(Hristos al „cărţii vechi, roase de molii”, cu „litere bătrâne”)%, 
însă, la Lc. 11, 30, El Însuşi se numește semn: „precum a fost lona 
un semn pentru niniviteni așa va fi și Fiul omului semn pentru 
acest neam”. lar la Mt. 16, 1-4 vorbeşte despre semiotica univer- 
sală, ca semn către Sine însuși, şi alt semn nu dorește să le mai dea 





stelele, pământul și tot ce e pe el. Deopotrivă le-a dat amândurora, ca să nu 
aibă mai mult pe această lume Drepţii decât nedrepții și păcătoşii. [...] 

Iar feciorul cel mare şi Drept [care îi reprezintă simbolic pe Sfinţii 
dintotdeauna] a primit toate acestea întru slava lui Dumnezeu. A văzut 
cerul și din frumusețea făpturii/ creației a cunoscut pe Ziditorul său [cf. Rom. 1, 
20]. A văzut, zice, cerul, lucrul degetelor Tale, luna şi stelele pe care Tu le-ai urzit 
[cf. Ps. 8, 4, LXX]. A văzut, deci, lumea aceasta, și a mulțumit și a preaslăvit 
pe Domnul, Cel ce a înfrumusețat-o pe ea. Căci Drepţii laudă şi se minu- 
nează de creaţii[le lui Dumnezeu] și pe Creator Îl slăvesc și 1 se închină Lui”. 
Am diortosit fragmentul de mai sus din ediţia: Diaconul Coresi, Carte cu 
învățătură, publicată de Sextil Pușcariu și Alexie Procopovici, vol. 1, Textul, 
Ed. Atelierele Grafice Socec & Co., Societate anonimă, București, 1914, p. 
24. 

Păcătoșii au venerat idolii, „lucrul mâinilor lor şi au cinstit pe cei pe 
care i-au făcut degetele lor” (Is. 2, 8, LXX), în vreme ce Sfinţii, chiar înainte 
de a exista Scriptură scrisă, au înţeles cine este Dumnezeu, fiindcă au văzut 
„cerul, lucrul degetelor Tale, luna și stelele pe care Tu le-ai urzit/ le-ai în- 
temeiat” (Ps. 8, 4 LXX). 

45 „În Dumnezeu şi om (1873) găsim accepțiunea cea mai frecventă pe 
care poetul a dat-o semnului: aceea de hieroglifă. Imaginea Mântuitorului 
devenit o hieroglifă îl face pe artist să opună (ca în Epigonii) vremurile 
vechi, înfocate, celor noi, treze la a veacului suflare”, cf. Mircea Scarlat, Istoria 
poeziei româneşti, vol. Il, Ed. Minerva, Bucureşti, 1984, p. 74. 

„Poezia” Dumnezeu şi om este „printre cele ce fac din Eminescu un 
poet religios”; în „cucernicia versurilor din acest poem” se vede „— cum se 
află notat, exclamativ, pe fila 393 a Manuscrisului 2255 — prosternarea față 
de Dumnezeul păcii şi al luminii!”, cf. George Munteanu, Eminescu și antino- 
miile posterității, Ed. Albatros, București, 1998, p. 118. 

celor care cereau de la El aceasta“. Același răspuns, „Nu cere 
semne şi minuni/ Care n-au chip și nume”, îi dă Dumnezeu lui 
Hyperion, în Luceafărul. Căci, tot după mentalitatea ortodox-bi- 
zantină, receptată de literatura noatră veche, chip și nume are 
numai Dumnezeu și cei care păstrează chipul și asemănarea Sa. 

Asemănarea cu Dumnezeu stă, pentru Eminescu, mai ales în 
geniu, pentru că Dumnezeu este „Adonai! Al cărui gând e lumea” 
(Fata-n grădina de aur), iar geniile au ca „Părinte” pe Dumnezeu, 
Care „în lume le ţine loc de tată” şi 


A geniului imperiu: gândirea lui — anume; 
A sufletului spaţiu e însuși el. Ca grâu 
Vei sămăna în ceruri a gândurilor sume 
Şi — atunci realizate vor fi, vor sta mereu. 


Că-n lumea din afară tu nu ai moştenire, 
A pus în tine Domnul nemargini de gândire. 


În aste mari nemargini unde gândiri ca stele 
Lin înfloresc, miriade s-amestecă, contrag; 
Zidite-n dome mândre, de cugetări castele 
Se darmă la suflarea-ţi și-n taină se desfac 





% Mt. 16,1-4: „Şi apropiindu-se fariseii și saducheii şi ispitindu-L, l-au 
cerut să le arate semn din cer. lar El, răspunzând, le-a zis: «Când se face 
seară, ziceți: „Mâine va fi timp frumos, pentru că e cerul roșu”. lar dimi- 
neața ziceți: „Astăzi va fi furtună, pentru că cerul este roşu-posomorât”. 
Făţarnicilor, fața cerului ştiţi s-o judecaţi, dar semnele vremilor nu pu- 
teţi! Neam viclean și adulter cere semn și semn nu se va da lui, decât numai 
semnul lui lona». Şi lăsându-i, a plecat”. Cf. și Mt. 12,39, Mc. 8,11-12 şi Lc. 
11, 29-30. Menţionăm că folosim în mod curent ediţia sinodală a Bibliei din 
1988 și că vom specifica atunci când vom simţi nevoia de a apela și la alte 
ediții, pentru a pune în evidenţă anumite particularități semantice sau sti- 
listice. 

Sau la dorința-ți numai se mișcă ca mărgele 
Şi sun” cântări, ce vibră — se-ntunecă şi tac; 
Astă nemărginire de gând ce-i pusă-n tine 
O lume e în lume şi în vecie ține. 


Când moartea va cuprinde viața ta lumească, 
Când corpul tău cădea-va de vreme risipit, 
Vei cobori tu singur în viața-ți sufletească 
Și vei dura [dăinui] în spațiu-i stelos nemărginit; 


Cum Dumnezeu cuprinde cu viaţa lui cerească 
Lumi, stele, timp şi spaţiu ș-atomul nezărit, 
Cum toate-s el și dânsul în toate e cuprins 
Astfel tu vei fi mare ca gândul tău întins. 


(În vremi de mult trecute...) 


Avem aici întreg portretul Luceafărului eminescian“, care 
„din genuni/ Răsai c-o-ntreagă lume”: lumea gândurilor sale (după 





Y „Gândirea divinizează sufletul, spune Eminescu, fiind inseparabilă 
de formaţia de sine ori paideia, prin cultură”, cf. S. Paleologu-Matta, 
Eminescu şi abisul ontologic, cuvânt înainte de N. Steinhardt, Ed. Științifică, 
București, 1994, p. 20. Afirmația lui Eminescu se regăseşte însă la Sfântul 
Antonie cel Mare: „Mintea îndumnezeieşte sufletul”, cf. Învățături despre 
viața morală a oamenilor, în Filocalia, vol. |, tradusă din grecește de Prot. Stavr. 
Dr. Dumitru Stăniloae, Tipografia Arhidiecezană, Sibiu, 1946, p. 28. 

Contextul lămurește semnificaţiile: „Mintea se arată în suflet, iar 
natura în trup. Mintea îndumnezeiește sufletul, iar natura e revărsată în 
trup. În tot trupul este natură, dar nu în tot sufletul, minte. De aceea nu tot 
sufletul se mântuiește. Sufletul se află în lume fiind născut. Mintea este mai 
presus de lume fiind nenăscută. Sufletul care înțelege lumea şi vrea să se 
mântuiască, în fiecare ceas are o lege pe care nu o calcă”. 

care, Dumnezeu îi vorbeşte despre puterea de creație...). Am- 
prenta hyperionică se regăseşte peste tot în poezia eminesciană. 

Geniul acesta, la rândul său, face parte dintr-o ierarhie de 
genii, între care ocupă o poziție superioară, fiind dintre cei „rari 
şi puţini” (În vremi de mult trecute), care nu au un înger păzitor, 
nici o stea în cer și nici o lume stelară: „dincolo de groapă imperiu 
n-ai o lume /.../ A geniului imperiu: gândirea lui — anume”. 

În mitologia romantică a geniului pe care o inventează Emi- 
nescu, în acest poem cu trăsături de basm versificat (În vremi de 
mult trecute este, în definitiv, un basm în genul lui Făt-Frumos din 
lacrimă, având semnificaţii filosofice complexe), „Dumnezeu 
creează de geniuri o ceată” pe care „să cerce vrea p-oricare de-i 
rău ori de e bun,/ Căci nu vrea să mai vadă cum a văzut odată/ Că 
cete rele d-îngeri la glas nu se supun,/ Că cerul îl răscoală cu 
mintea turburată/ Pân' ce trăsniţi se prăvăl în caosul străbun;/ De- 
aceea-în om ce naște, din îngeri orișicare/ Odată-n vecinicia-i Co- 
boară spre cercare”. Pare să rezulte, de aici, că toți oamenii ar fi 
genii sau îngeri coborâţi în trupuri de lut, „spre cercare”. Această 
mitologie, dezvoltată în mod personal de către Eminescu, nu este 
nici platoniciană, nici creștină, dar are elemente din ambele. 

Preexistenţa sufletelor ca genii sau îngeri în cer reprezintă în 
mod cert o viziune necreștină și pe care teologia patristică o amen- 
dează sever de câte ori are ocazia. Dar mitologia cu pricina era ex- 
primată și în lirica pașoptistă, şi anume într-o poezie a lui 
Alexandrescu, Reveria, unde o strofă vestește: „Acolo în stele ca-n 
lumi de lumină,/ Sunt suflete, îngeri, ce cânt și ador;/ Fiinţi 
graţioase ce blând se înclină,/ Cătându-şi în lume tovarăşii lor”. 
Alexandrescu se poate să fi preluat ideea din apocriful Cartea lui 





Poate că ar fi bine să reamintim că romanticii redescopereau faptul că 
„Părinţii Bisericii fuseseră doar cei mai eminenți filosofi ai timpurilor lor!”, 
cf. Ricarda Huch, Romantismul german, traducere şi prefață de Viorica Niş- 
cov, Ed. Univers, Bucureşti, 1974, p. 487. 

Enoh, care a provocat vâlvă printre romantici, sau (mai degrabă) 
indirect, de la confrații romantici. 

Alte aserțiuni, care precizează existența unui Dumnezeu 
Creator al lumii sau căderea unora dintre Îngeri sunt preluate de 
Eminescu din Creştinism. Poetul pare să fi apelat şi la credința 
conform căreia Sfinţii vor lua locul, în veșnicie, îngerilor căzuți“, 
în cetele şi ierarhia angelică corespunzătoare faptelor lor de pe pă- 
mânt, în timp ce oamenii răi vor împărtăși soarta demonilor că- 
zuți: „Dar de viața-i lumească domnia-n cer depinde:/ De-i rău, 
steaua s-aruncă în noaptea celor răi/ Şi lumile nestinse pe-a ceru- 
lui cununi/ Imperii sunt întinse a îngerilor buni. /.../ Atârnă de 
viață [viaţa pămân-tească] domnia lor cerească:/ Ce samănă în 
lume, în stele ei culeg”. Cu alte cuvinte, faptele omului de pe pă- 
mânt construiesc o lume în cer, care piere dacă el se pierde. 

În toată această mitologie personalizată poetic intervine însă 
un element de dubiu, care se prezintă astfel nu numai cititorului, 
ci şi poetului însuși: Ale cui sunt toate aceste gânduri? Deşi, inițial, 
ele sunt exprimate ca aparținând Prințului dac („a gândurilor sa- 
le/ Glas tremurat şi dulce”), ulterior intervine brusc un personaj 
care vorbeşte din aceste gânduri, din interiorul lor, după cum ne 
comunică în mod transparent versurile: „Ascultă glasu-mi rece: 
eu sunt un seraf mare./ De Domnul eu trimisu-s, căci te iubeşte 
mult”. Pentru ca, puțin mai departe, Eminescu să spună: „Seraful 
își sfârșise vibrata-cugetare,/ Gândirea tace-asemeni în fiul de- 
mpărat”. Ceea ce înseamnă că gândurile aceluia se năşteau la ins- 
piraţia serafului. Așadar, cele de mai sus îi sunt, de fapt, comu- 





15 Este reprodusă și în Ţiganiada această concepție, fiind enunțată, cu 
invidie, chiar de Satan: „văd omenirea/ Care fu-în pisma noastră zidită,/ 
Înălţându-și pănă la ceriu firea/ Şi pănă la partea cea mai fericită,/ Râvnind 
a fi-oarecândva părtașă/ Deşertelor noastre-în ceriu lăcașă”. Cf. lon Budai- 
Deleanu, Tiganiada, ediţie de Florea Fugariu, Ed. Minerva, Bucureşti, 1985, 
p. 178. 

nicate/ dezvăluite Prințului de un seraf mare: „De Domnul eu 
trimisu-s, căci te iubește mult,/ Să scap a ta ființă de caosu-i imens 
-/ Eu în glasul gândiri-ţi am pus acesta sens”. Dar tot un seraf îi 
vorbește și lui Mureşanu (în poemul omonim, în prima redactare), 
cu singura dar esenţiala diferenţă că acela e „mut şi surd”, un 
„geniu rău” (ca și în poemul Întunericul şi poetul), un „demon” uci- 
gaș care „urăşte un gând de Dumnezeu” (Mureșanu (Tablou dra- 
matic)). 

Concluzia este că Îngerii sau demonii comunică cu oamenii, 
uneori prin gânduri, alteori în vis — situaţii binecunoscute litera- 
turii şi cugetării vechi —, după cum și Cătălinei Luceafărul îi apare 
„cum numa-n vis/ Un înger” ori „un demon se arată”. 

La Eminescu este semnificativă şi prezența copilului care 
„vorbeşte prin somn, zâmbind, cu Maica Domnului”*. Similar, 
poetul imploră „Răsai asupra mea, lumină lină,/ Ca-n visul meu 
ceresc d-odinioară;] O, Maică sfântă, pururea Fecioară /.../ Privirea 
ta de milă caldă, plină,/ Îndurătoare-asupra mea coboară /.../ Şi 
reapari din cerul tău de stele”... (Răsai asupra mea) şi „Privirea-ţi 
adorată/ Asupra-ne coboară,/ O, Maică prea curată/ Și pururea 
Fecioară,/ Marie!” (Rugăciune). Tot în Rugăciune, Maica Domnului 
este „Luceafărul mărilor” care „ne mântuie/ Din valul ce ne bân- 
tuie”. 

Polisemantismul nu trebuie să ne mire, pentru că este un fe- 
nomen larg răspândit în opera lui Eminescu. Poetul are tendința 
pronunţată de a folosi termeni polisemantici sau chiar omonime, 
cum ar fi: icoane (e folosit cu sensul ortodox obișnuit sau cu cel, de 
asemenea tradiţional, în limba și literatura română veche, de 
imagini! reproduceri, sau cu semnificaţia contrară de idoli, ori ca 
sinonim pentru măști, simboluri, semne, imagini), basm („luminoa- 
sele basme” versus „posomorâtul basm”, în Memento mori), adjec- 





* Eminescu, Proză literară, cu postfață de Eugen Simion, EPL, Bucu- 
reşti, 1964, p. 110. 

tivul palid,-ă e folosit, simultan, cu sensul cunoscut astăzi, dar şi 
cu cel contrar (funcțional în epoca pașoptistă), de strălucitor („cu- 
a ei candelă de aur palida înțelepciune, /.../ ca o stea ce nu apune” 
(Epigonii), „înger de palidă lumină” (De-aș muri ori de-ai muri), 
„palidă haină” (Înger de pază) — mă întreb dacă „palid e la față” 
(Luceafărul) nu are cumva semnificația opusă celei care i se atri- 
buie) — etc., etc. 

Cuvântul demon nu face nici el excepţie: are uneori semnifi- 
cația de înger de geniu (o interferență cu anumite idei romantice 
este, credem, evidentă), alteori e folosit în accepțiunea tipic 
religioasă de diavol, înger căzut. 

Astfel de genii care au această tendință demonică sunt „călu- 
gărul cuvios”% Dan (Sărmanul Dionis) sau călugărul Ieronim 
(Cezara), care este „cel mai frumos model de pictură...un înger de 
geniu, căci demonii sunt îngeri de geniu”5!, „model frumos, din a 
cărui mușchi și forme respira mândria şi noblețea”*?, pentru 
Luceafăr/ Lucifer din tabloul Căderea îngerilor. În acest tablou, „cu 
fața de o senină seriozitate întindea Arhanghelul Mihail spada sa 
de foc în aer. Pletele lui blonde fluturau împrejurul capului său 
alb ca marmura și a frunţii boltite şi ochii lui albaștri străluceau 
pare că de putere și energie. Brațu-i se întindea spre haos...aripile 
lungi și albe păreau a se ajunge într-o elipsă deasupra umerilor lui 
și deasupra frunţii se-ncovoia un cerc de stele albastre. Fondalul 
era haos, în sus străbătut pe ici pe colea de câte-o stea murind, jos 
întunecos și rece. Dar în dreptul spadei îngerului era lăsată o dun- 
gă cenușie de loc gol pentru figura demonului urmărit”%. Portrete 
asemănătoare, ale lui Toma şi loan, având deopotrivă caracteris- 
tici angelice și demonice, au prins contur și în Geniu pustiu. 





5 Eminescu, Proză literară, op. cit., p. 47. 
5 Idem, p. 78. 

* Idem, p. 82. 

5 Cf. Ibidem. 

Ţinea cont Eminescu şi de faptul că purta numele Arhanghe- 
lului Mihail? Credem că da, și la fel mai târziu Lucian Blaga — care 
a şi sesizat modelul voievodal la Eminescu -— insinuează în con- 
strucții poetice onomastica sa fotoforă („eu cu lumina mea sporesc 
a lumii taină” (Eu nu strivesc corola de minuni a lumii)). 

Disputa smerenie-mândrie se duce în planul gnozei/ cunoaş- 
terii şi al creaţiei poetice. Eminescu face aluzie la luciferismul 
intelectual, la eșecul rațiunii îndreptate trufaș către cer, în poemul 
O,-nțtelepciune, ai aripi de ceară!, și îl exprimă destul de tranșant în 
Memento mori (poem despre care Mircea Scarlat credea că este 
cheia înțelegerii întregii opere și concepţii poetice eminesciene), 
într-o rugăciune inedită (în sensul că n-a comentat-o nimeni ca 
atare, până la mine**) către Dumnezeu: 


Tu, ce în câmpii de caos semeni stele — sfânt și mare, 
Din ruinele gândirii-mi, o, răsai, clar ca un soare, 
Rupe vălur'le d-imagini, ce te-ascund ca pe-un fantom; 
Tu, ce scrii mai dinainte a istoriei gândire, 

Ce ţii bolțile tăriei să nu cadă-n risipire, 

Cine ești?...Să pot pricepe și icoana ta...pe om. 


Fulgeră-n norii de secoli unde-ngropi a ta mărime, 
Printre bolțile surpate să mă uit în adâncime: 
De-oi vedea a ta comoară, nu regret chiar de-oi muri. 
Oare viața omenirei nu te caută pe tine? 
Eu un om de te-aș cunoaște, chiar să mor mi-ar părea bine, 
Dar să ştiu — semeni furnicei ce cuteaz-a te gândi? /.../ 


Vai! în van se luptă firea-mi să-nţeleagă a ta fire! 
Tu cuprinzi întregul spaţiu cu a lui nemărginire 





5 A se vedea Dr. Gianina Maria-Cristina Picioruş, Epilog la lumea ve- 
che, vol. I. 2, op. cit., p. 297-324. 

Şi icoana-ți n-o inventă omul mic și-n margini strâns. 
Jucăria sclipitoare de gândiri și de sentinţe, 
Încurcatele sofisme nu explic-a ta ființă 
Şi asupra cugetării-ți pe mulţi moartea i-a surprins. /.../ 


În zădar trimit prin secoli de-ntrebări o vijelie, 
Să te cate-n hieroglife din Arabia pustie, 
Unde Samum își zidește vise-n aer, din nisip. 
Ele trec pustiul mândru ș-apoi se coboară-n mare, 
Unde mitele cu-albastre valuri lungi, strălucitoare, 
Înecând a mele gânduri de lungi maluri le risip. 


Prefăcute-n vulturi ageri cu aripi fulgerătoare, 
C-ochi adânci şi plini de mite, i-au trimis în cer să zboare, 
Dar orbite, cu-aripi arse pe pământ cad îndărăt; 
Prefăcute-n stele de-aur merg pân l-a veciei ușă, 
Dară arse cad din ceriuri şi-mi ning capul cu cenușă 
Şi când cred s-aflu-adevărul mă trezesc — c-am fost poet. 


Ca s-explic a ta ființă, de gândiri am pus popoare, 
Ca idee pe idee să clădească pân-în soare, 
Cum popoarele antice în al Asiei pământ 
Au unit stâncă pe stâncă, mur pe mur s-ajungă-n ceruri. 
Un grăunte de-ndoială mestecat în adevăruri 
Şi popoarele-mi de gânduri risipescu-se în vânt. 


Gândirea babilonică are aceeași finalitate ca și Babilonul 
însuși. Grecia şi filosofia Greciei deopotrivă au cunoscut decă- 
derea, aidoma celorlalte civilizaţii. Vanitatea spirituală/ cognitivă 
nu e mai puţin supusă pieirii decât construcția materială: este me- 
sajul poemului Memento mori, în care este reprodus nu doar de- 
clinul civilizaţiilor şi al marilor personalități istorice, începând de 

la Nabucodonosor, Sardanapal, Nero până la Napoleon (lipsește 
Alexandru Macedon!), dar și al filosofilor Greciei și al poeților, 
între care i-a reperat pe Orfeu, David şi Solomon. 

Dezbaterea este mai vastă în literatura și poezia românească, 
despre aspiraţia legitimă şi virtuoasă spre frumos, spre lumină şi 
spre înălțime și riscul erorii, al imitării umane a căderii luciferice. 
Vasile Fabian-Bob (evocat tangenţial în Epigonii şi Icoană şi privaz) 
indica: „nu ieși nebunește din hotarul sferei tale” (Moldova la anul 
1921). 

Bolintineanu se văzuse „dulce luceafăr prin stele” (Almela- 
iur), iar Heliade „meteor de groază, comet preafioros” (Destăr- 
nuirea) în taţa oamenilor, conţinând un „foc strein şi rece” pentru 
locuitorii acestui pământ, perceput ca vale a plângerii, întrebân- 
du-se, totuși, despre focul poetic: „Fi-mi-va el spre osândă? Fi-mi- 
va spre răsplătire?”. Și tot Heliade, care învățase a scrie româneşte 
pe Alexandria (cea băsnuitoare), imaginează epoci străvechi ale 
omenirii în care „imperatorii /.../-n vehicule ca stelele volante,/ Cu 
ipogrifi de flăcări ca fulgerul de răpezi/ Îţi străbătea prin aer de la 
pământ la lună,/ Din lună drept în soare”. 

Bolliac, la rându-i, era ademenit de zboruri cosmice: „Mare 
Dumnezeu! de ce nu poci, lăsându-mi pământeasca haină, [...] ca 
un fulger meteor să zbor prin ăst hrănitor văzduh în lăcașul feri- 
cirii5, și slujind împrejurul scaunului tău, să privesc de-acolo lup- 
tile vânturilor, armonia sferilor și tot ceea ce visez aici?” (Meditatia 





55 Cf. Poezia românească în epoca romantică, volum îngrijit și prezentat 
de Mircea Anghelescu, Ed. Fundaţiei Culturale Române, Bucureşti, 1997, p. 
21-22. 

5 Într-o anumită măsură, ne poate explica de ce Luceafărul lui 
Eminescu zboară către Dumnezeu ca un „fulger nentrerupt rătăcitor”. 
Pentru un comentariu extins, a se vedea din nou cartea mea, Epilog la lumea 
veche, vol. I. 2, op. cit., p. 172-181, 192-194. Sau volumul anterior al Istoriei 
de faţă. 

VI. Înserarea). În vreme ce Alecsandri, versificând Legenda ciocâr- 
iei, concepe poetic călătoria fetei îndrăgostite spre soare, având ca 
vehicul, însă, nu o stea volantă, ci tradiționalul cal năzdrăvan. 

Eminescu, prins între idealul angelic şi tentația insurgenţei 
ori prăbușirea demonică în eroare/ eres, deplânge eșecul gnozei 
sale: 


Ca o făclie stinsă de ce mereu să fumegi, 
De ce mereu aceleași gândiri să le tot rumegi 
Şi sarcina de gânduri s-o porți ca pe un ghebs, 
Astfel ades în taina durerii mă întreb... 


Nu aflu unde capul în lume să mi-l pun”: 
Căci n-am avut tăria de-a fi nici rău, nici bun, 
Căci n-am avut metalul demonilor în vine, 
Nici pacinica răbdare a omului de bine, 


Căci n-am iubit nimica cu patimă şi jind 
Am fost un creier bolnav ș-o inimă de rând. 


(Ca o făclie...) 


5 Cezar Bolliac, Scrieri, |, Meditaţii. Poezii, ediţie și note bibliografice 
de Andrei Rusu, prefață de Mircea Scarlat, Ed. Minerva, București, 1983, p. 
21. 

55 O imagine argheziană, avant la lettre. 

> Parafrază biblică, la Mt. 8, 20: „Dar lisus 1-a răspuns: «Vulpile au 
vizuini și păsările cerului cuiburi; Fiul omului însă nu are unde să-Și plece 
capul»”. 

6 Posibil o altă parafrază biblică, la Apoc. 3, 15-16: „Ştiu faptele tale; 
că nu eşti nici rece, nici fierbinte. O, de ai fi rece sau fierbinte! Astfel, fiindcă 
ești căldicel — nici fierbinte, nici rece — am să te vărs din gura Mea”. 

Finalul pare a fi în umilinţă, predicată de literatura omiletică 
și etică a Evului Mediu: „Cu aurul fals al vorbii spoiesc zădarnic 
banul/ Cel rău al minţii mele...și vremea este vama/ Unde a mea 
viaţă și-a arătat arama” (Icoană şi privaz). 

Însă este demn de poetul cu „o gândire esenţial macrocos- 
mică”S!, de „poetul unei viziuni cosmice, însetat de Absolut”, a 
cărui operă „este în primul rând un spectacol cosmic, pe care 
nimeni nu l-a imitat”, transferul scenei principale a evenimen- 
telor de pe pământ în cosmos, care se petrece în câteva situații din 
piese literare de cea mai mare greutate (Luceafărul, În vremi de mult 
trecute, Memento mori, Sărmanul Dionis). 

Imboldul către această lansare imagistică, elanul spre cuceri- 
rea cu mintea a cosmosului și spre lumile stelare, receptate (într- 
un mod care nouă ne poate părea bizar) ca un mediu domestic, ca 
o patrie, se poate să îi fi fost inspirat şi de către elogiile minţii din 
literatura veche*! și de către comentariile patristice la zilele crea- 
ției lumii, numite Hexaemera. 

Apelul lui Eminescu la Hexaemera este indubitabil în felul de 
a-L numi pe Dumnezeu Cel „ce în câmpii de caos semeni stele” 
(Memento mori). De asemenea, în opera eminesciană există nenu- 
mărate metafore care compară aștrii cerești cu florile“ (pornind 
chiar de la Mortua est!, în care stelele sunt „flori de lumină”) — ceea 
ce Rosa del Conte denumește „înflorire stelară” sau „vraja eter- 





6! G. Călinescu, Opera lui Mihai Eminescu, vol. Il, Ed. Hyperion, Chiși- 
nău, 1993, p. 171. 

s2 Rosa del Conte, Eminescu sau despre Absolut, op. cit., p. 26. 

s Vladimir Streinu, Eminescu. Arghezi, ediţie alcătuită și prefațată de 
George Muntean, Ed. Eminescu, București, 1976, p. 29. 

s A se vedea începutul capitolului următor din lucrarea de față. 

6 A se vedea teza noastră doctorală, Antim Ivireanul: avangarda literară 
a Paradisului, op. cit., p. 389. 

* Rosa del Conte, op. cit., p. 39. 

nei sale [a cerului] înfloriri de astre”. Ceea ce nu a sesizat însă 
Rosa del Conte este faptul că această comparaţie este exprimată — 
după cum am arătat și altădată —, în diverse moduri, la Vasile cel 
Mares, loan Hrisostom$, Ambrozie de Mediolanum” etc. Această 
comparaţie metaforică, provenind din omiletica patristică — după 
cum am semnalat deja, anterior —, și era deja prezentă în lirica 





s Idem, p. 110. 

s Sfântul Vasile cel Mare, Omilii la Hexaemeron. Omilii la Psalmi. Omilii 
şi cuvântări, în col. PSB, vol. 17, op. cit., p. 131 și 147: „Dacă vreodată într-o 
noapte senină, privind frumuseţea cea nespusă a stelelor, ţi-ai făcut o idee 
despre Arhitectul uni-versului și te-ai întrebat Cine a brodat cerul cu aceste 
lori (s. n.) și te-ai gândit că [...] prin cele văzute te gândești la Cel nevăzut, 
atunci ești pregătit să asculţi cele ce se vor grăi. [...] Pământul şi-a primit 
podoaba lui de la cele ce au răsărit în el; cerului i-a dat podoabă florile stelelor 
(s. n.) şi a fost împodobit şi cu perechea celor doi luminători, care, ca nişte 
ochi gemeni, se uită spre pământ...”. 

% Sfântul loan Gură de Aur, Omilii la Facere 1, traducere, introducere, 
indici şi note de Pr. D.[umitru] Fecioru, în col. PSB, vol. 21, Ed. IBMBOR, 
București, 1987, p. 83-84: „Gândeşte-te, iubite, ce frumoasă e priveliștea 
cerului înstelat în miez de noapte! E mai încântător decât multe livezi și 
grădini cu flori! E împodobit, ca şi cu nişte flori, cu fel de fel de stele (s. n.), care- 
și trimit pe pământ lumina lor”. 

70 Sfântul Ambrozie al Mediolanului, Comentariu la Hexaemeron în 6 
cărți, în PL (Patrologiae cursus completus. Series Latina, ed. ]. — P. Migne, 1882), 
vol. 14, col. 190A: „Etenim quanto majorem his gratiam Creator donavit, ut 
aer solito amplius solis claritate resplendeat, dies serenius luceat, noctis 
illuminentur tenebrae per lunae stellarumque fulgorem, coelum velut qui- 
busdam floribus coronatum, ita ignitis luminaribus micet, ut Paradiso putes 
vernante depictum spirantium rosarum vivis monilibus renitere...” („Într- 
adevăr, Creatorul a dăruit acestora multă frumusețe, încât aerul singur 
străluceşte de marea lumină a soarelui, ziua este limpede, întunericul nopții 
este iluminat de razele lunii și ale stelelor, cerul, ca şi cum ar fi încununat de 
cineva cu flori, aşa scânteiază cu focul luminătorilor, încât crezi că vor dăinui 
ca să împodobească Raiul ca nişte coliere vii de trandafiri înflorind parfu- 
mați...”). Traducerea și sublinierile ne aparțin. 

romantică, la poeţi precum Lamartine, unde cerurile sunt numite 
„champs d'azur” (L'Hymne de la Nuit), cu ale lor „beaux astres! 
fleurs du ciel dont le lis est jaloux” (Les etoiles). Sau, în literatura 
noastră, la Bolintineanu: „Şi stelele, flori d-aur, în spaţiu drag se 
scaldă” (Fericirea); „Şi stelele, flori d-aur în câmpii din eter; /.../ 
Scânteie-albastra mare sub ploaia sa de stele/ Și luncile-eterate cu 
florile de foc”... (Conrad). 

Fără îndoială că Eminescu era la curent cu ambele surse, 
vechi-patristice și romantice — poate şi cu cele folclorice —, doar că 
el propune vizualizări hiperbolice, îngăduie vizionarismului său 
a îmbrăţișa proporții cosmice, creând un univers în care florile au 
dimensiuni, lumini și culori stelare: 


.„„poiene constelate 
Tufele cele de roze sunt dumbrave-ntunecoase, 
Presărate ca cu lune înfoiete ce s-aprind; 
Viorelele-s ca stele vinete de dimineaţă, 
Ale rozelor lumine împlu stânca cu roșeaţă... /.../ 


Aeru-i văratic, moale, stele izvorăsc pe ceruri, 
Florile-izvorăsc pe plaiuri a lor viață de misteruri /.../ Florile pe 
lugeri de-aur lune sunt ce blând sclipesc, 

Varsă-n lumea lor cerească o lumină viorie 
Ce străbate-n raze vineți atmosfera argintie... [etc.] 





71 Mai mult decât atât, sugestia era prezentă și în folclorul românesc, 
care nu poate fi susceptibil de a fi fost influențat de lirica romantică fran- 
ceză. 

Elena Tacciu oferă exemple de oraţii de nuntă care versifică zilele 
creaţiei și din care am reţinut aceste două versuri (ce respectă nu ordinea 
aducerii întru ființă a creaturilor, ci pe cea a comparaţiei din Hexaemera): 
„Creatorul «a-mpodobit cerul cu mulți luminători,/ iar pământul l-a împo- 
dobit cu flori»”, cf. Romantismul românesc..., vol. Il, op. cit., p. 24. 

(Memento mori)”. 


Pasaje similare se întâlnesc și în Miradoniz. Ceea ce impre- 
sionează este neîndoielnic gigantismul dimensiunilor. Așa putem 
înțelege și interogaţia sa, ce ne aduce aminte de colierele de tran- 
dafiri [spirantium rosarum], cu care Sfântul Ambrozie compară 
strălucirile de foc ale stelelor: 


„„„care e steaua mea? 
E-acel trandafir roşu'5, ce mut-duios-uimit 
Lucește-un gând de aur deasupra-mi în zenit? 


(În vremi de mult trecute) 


2 M. Eminescu, Opere, XV, ediţie inițiată de Perpessicius, Editura 
Academiei Române, Bucureşti, 1993, p. 965. 

Am relevat anterior aceste aspecte, în cercetările noastre. A se vedea: 
Epilog la lumea veche, vol. I. 2, op. cit., p. 265-272. Sau volumul anterior al 
Istoriei de faţă. 

7% Combinația între sursa arhaică a imaginii poetice și caracterul ei 
științific anticipativ/ premonitoriu, dacă ne gândim la descoperiri recente — 
ca şi în cazul cosmogoniei din Scrisoarea 1 — este paradoxală. În relaţie cu 
steaua ca un trandafir roşu, ca o curiozitate, am găsit pe siteul NASA câteva 
imagini tulburătoare, fotografii magnifice ale nebuloasei Cocoon, surprinse 
în 2008 şi 2009: 

http://apod.nasa.gov/apod/ap090305.html; 

http://apod.nasa.gov/apod/ap080827.html. 

Fragmentele patristice la care am făcut referire mai sus, precum şi 
imaginile cosmice fabuloase, le-am sesizat, de asemenea, și în articolul de 
aici: https://www.teologiepentruazi.ro/2010/08/07/ce-mai-e-prin-univers/. 

Bogăția aceasta cosmică, cu spectacolul ei celest, cu mișcările 


de stele și de valuri (Eminescu zice, metonimic: „stele-n ceruri, 
stele-n valuri” (Lasă-ți lumea)), o aflăm reprodusă mai cu seamă în 
opera omiletică a lui Antim Ivireanul (deși elemente de panoramă 
cosmică sunt și în Psaltirea versificată a lui Dosoftei, în poemul lui 
Miron Costin, în cazaniile vechi sau la Cantemir): „cerurile nalte”, 
„stelele” și „marea” le găsim pe toate la Antim, mai puţin „pira- 
midele” și „câmpiile asire”, pe care le-am putea afla însă în crono- 
grafe. 

Același tip de imagism, fundamentat pe dilatări cosmice ale 
dimensiunilor, se regăsește şi în Sărmanul Dionis, în care Eminescu 
a conexat concepţiei tradiționale teoriile moderne filosofice des- 
pre superioritatea realității din planul conştiinţei. Libertatea de 
gândire a poetului, ca și expansionismul cosmic și cognitiv, sunt 
îngăduite de permisivitatea cugetării bizantine și de aceea Emi- 
nescu poate să asimileze osmotic în filosofia sa structurile intero- 
gative ale lui Kant sau ale altor filosofi, scriitori şi gânditori ai 
epocii, la care face referire în nuvele, dar care nu puteau constitui 
surse poetice și vizionare, nu puteau inspira zboruri cosmice. 

Dilatarea dimensiunilor aparține unei concepții care are în 
vedere o realitate primordială şi o alta eshatologică distincte de 
cea prezentă şi apare în descrierile paradisiace din opera lui Emi- 
nescu. Dar, necunoscându-și propria tradiţie, „critica contempo- 

rană cu Eminescu va vorbi scandalizată de metamorfozele pe care 
limba poetului îndrăznea să le impună realității”. 

O sursă poetică a redimensionărilor, a zborurilor și a descrie- 
rilor cosmice mai putea fi Milton, alt poet orb, cu al său Paradise 
Lost — inspirator al multor romantici, tradus în franceză de 
Chateaubriand și una din lecturile asidue pentru Lamartine —, din 
care deja, înaintea lui Eminescu, Heliade se inspirase şi el destul 
de mult compunând Anatolida sau Omul şi forțele. 

Condensarea pământului până la dimensiunile unui „măr- 
găritar albastru”%, pe care Dionis îl așază în salba iubitei sale, 
seamănă cu o secvenţă miltoniană, în care Satan invidiosul (cum 
îl numește și Victor Hugo într-un poem) vede întreg cosmosul 
creat de Dumnezeu cum atârnă de „empyreal Heaven” ca o „pen- 
dent World, in bigness as a star/ Of smallest magnitude close by 
the Moon”. Perspectiva îi este doar atribuită de Milton lui Satan — 
care nu explorează frumuseţea cosmică, ci o constată nesu- 
portând-o —, a cărui incursiune în văzduhul cosmic bardul Albionei 
(cum îl numește Heliade) o foloseşte ca pretext pentru a expune 
sclipitoarele sale viziuni stelare, deşi nu este aceasta singura oca- 
zie”6. 





74 Rosa del Conte, op. cit., p. 19%. 

75 Eminescu, Proză literară, op. cit., p. 52. 

7 Here finished He [God], and all that He had made 
Viewed, and behold! all was entirely good [cf. Fac. 1, 31]. 
So even and morn accomplished the sixth day: 

Yet not till the Creator from his work 

Desisting, though unwearied, up returned, 

Up to the Heaven of Heavens, His high abode, 
Thence to behold this new created World, 

The addition of his empire, how it showed 

In prospect from His throne, how good, how fair, 
Answering, his great idea. Up He rode, 

Followed with acclamation, and the sound 

În mod cert însă, Dionis nu are atitudinea lui Satan, căderea 
lui nu este definitivă şi el nu este un damnat veșnic, cu toate su- 
gestiile demonice” din această nuvelă -— şi este un lucru valabil 
pentru toți eroii eminescieni, din întreaga sa operă. 





Symphoniocus of ten thousand harps, that tuned 

Angelic harmonies: The Earth, the Air 

Resounded (thou remember'st, for thou heard'st) 

The Heavens and all the constellations rung, 

The planets în their stations listening stood, 

While the bright pomp ascended jubilant. 

'Open ye everlasting gates!' [cf. Ps. 23, 7-10] they sung; 

'Open ye Heavens! your living doors; let in 

The great Creator, from his work returned 

Magnificent, his six days' work, a World; 

Open, and henceforth oft; for God will deign 

To visit oft the dwellings of just men, 

Delighted; and with frequent intercourse 

Thither will send his winged messengers 

On errands of supernal grace'. So sung 

The glorious train ascending;: He through Heaven, 

That opened wide her blazing portals, led 

To God's eternal house direct the way — 

A broad and ample road, whose dust is gold, 

And pavement stars, as stars to thee appear 

Seen in the Galaxy, that Milky Way 

Which nightly as a circling zone thou seest 

Powdered with stars. 

77 O altă interferență cu Milton și cu o legendă apocrifă pe care acesta 
ar fi folosit-o a fost investigată de Zevin Rusu, în Luceafărul în literatura 
romantică, articol apărut în Revista de istorie şi teorie literară, 30 (1981), nr. 1, 
p. 51-67. Autorul consideră că la baza unui episod din Paradisul pierdut şi a 
câtorva opere romantice ar sta o legendă apocrifă, relatată în Cartea lui Enoh. 
În acest apocrif, fiii lui Dumnezeu din Biblie (cei din neamul lui Set, oameni 
credincioşi, care s-au amestecat însă cu fiicele oamenilor, din neamul lui 
Cain, și au dat naştere giganţilor/ uriașilor, cf. Fac. 6, 2-4) sunt considerați a 

fi nu oameni, ci de-a dreptul îngeri, care s-ar fi îndrăgostit de femei 
pământene și astfel au căzut din cer. Mai mult decât atât, ei sunt numiți 
îngeri-aştri, ceea ce i-a atras atenţia lui Zevin Rusu şi l-a determinat să facă 
o paralelă cu Luceafărul. În Cartea a XI-a din Paradisul pierdut, „Arhanghelul 
Mihail îi arată lui Adam ce se va întâmpla cu posteritatea sa” (p. 52): ames- 
tecul celor două neamuri, al lui Set și al lui Cain, nașterea uriașilor şi conse- 
cinţa tuturor acestora, potopul. Autorul afirmă că giganţii „sunt prezentaţi 
de Milton nu după cei din Biblie, ci după cei din legenda apocrifă” (Ibidem). 
Cartea lui Enoh, „la începutul sec. XIX e tradusă şi studiată în Anglia, Franța 
și Germania, adunându-se o bogată literatură de specialitate, din care le- 
genda apocrifă este prelucrată de romantici și folosită ca izvor de inspiraţie, 
secundată fiind de capodopera lui Milton” (Ibidem). Z. Rusu descoperă 
urmele acestei influenţe la Thomas Moore (Ihe Loves of the Angels/ Amorurile 
îngerilor), Byron (Heaven and Earth/ Cerul şi pământul), care „ia textul original 
din Geneza, cu fiii lui Dumnezeu, dar pe care-l interpretează după legenda 
apocrifă” (p.54), A. De Vigny (Eloa), Lamartine (La Chute d'un Ange/ Căderea 
unul înger, în care, „în viziunile VIII-XV, au un important rol şi giganţii din 
legenda apocrifă” — p. 58). Tema căderii îngerilor, consideră autorul, a 
trecut şi în literaturile rusă și română, ilustrată fiind de Lermontov 
(Demonul) şi lon Heliade-Rădulescu (Căderea dracilor și Anatolida). Conclu- 
zia lui Zevin Rusu este că „legenda apocrifă se centrează pe dragostea 
dintre îngeri-aştri și femei pământene” (p. 62), iar „prin iubirea Luceafă- 
rului pentru Cătălina, poemul lui Eminescu restabileşte întocmai tema le- 
gendei apocrife, adică iubirea îngerilor-aştri pentru frumusețea pămân- 
tenelor” (p. 64). 

Acceptând că se poate vorbi, teoretic, de o interferență, opinia noastră 
este că Luceafărul lui Eminescu e totuși destul de departe de legenda 
apocrifă menţionată, după cum se îndepărtează și de basmul original, cules 
de Kunisch. Reţinem însă ideea existenţei unui context romantic favorabil 
desfășurării şi dezvoltării acestei teme, corelată și cu o altă obsesie a roman- 
ticilor, care poate fi considerată o adevărată revitalizare a apocatastazei 
origeniste: „problema reabilitării lui Satan, apropiat adesea de titanism, în 
legătură cu cea a îngerilor căzuţi, le-a dat mult de gândit romanticilor” (p. 
56) și, mai ales, de speculat, în plan literar, pe seama ei. 

Emil Turdeanu, după ce face istoria circulaţiei acestui apocrif în Euro- 
pa și stabileşte importanţa lui pentru literatura romantică, nu este de acord 

Cred, de asemenea, că presupunerea lui lulian Jura, aceea că 
„Luceafărul este Satan”5, este o deducție unilaterală. Această 
identificare nu se poate dovedi vreodată în mod rezonabil. 

Întorcându-mă la cealaltă figură dominantă a poeticii emi- 
nesciene, magul, acesta este un personaj exponențial, întrucât 
Eminescu se identifică, mai mult sau mai puţin lămurit, în diferite 
situații, cu acestă ipostază. Explicit se exprimă în versurile: 
„gându-mi e proroc” şi „ştiu ce-i scris în stele” (Cântecul lăuta- 
rului); „în nopți /...] pricep scrisul al stelelor de foc” (În vremi de 
mult trecute). Magul își face o apariţie semnificativă și în episodul 
Egiptului din Memento Mori, confirmând o preocupare determi- 
nantă a poetului. Mărturiile ne vorbesc și despre interesul deose- 
bit pentru astronomie, pe lângă altele” (și epoca romantică îl 





cu ipoteza lui Z. Rusu că Eminescu a folosit Cartea lui Enoh ca sursă de 
inspiraţie, recunoscându-i doar o legătură tematică, ci consideră că o sursă 
viabilă poate fi traducerea lui Heliade-Rădulescu la opera lui Byron, Heaven 
and Earth, publicată în 1839, cf. Emil Turdeanu, Laetitia Turdeanu-Cartojan, 
Studii şi articole literare, postfață și note complementare de Mircea Anghe- 
lescu, Ed. Minerva, Bucureşti, 1995, p. 46-47. 

73 Iulian Jura, Mitul în poezia lui Eminescu, Librairie Universitaire ]. 
Gamber, Paris, 1933, p. 24. 

Sunt în asentimentul lui D. Caracostea, care observa şi el asemănări 
cu Cerul şi pământul lui Byron (a se vedea supra) și care, comentând faptul 
că Radu Dragnea vedea în Luceafăr un înger, iar Tudor Vianu un demon, 
afirmă că nu este de acord cu niciuna dintre cele două decriptări, pentru că 
în personalitatea Luceafărului se observă „alături de o înaltă idealizare, 
coexistența patimii fără saț şi plină de-ntunerec. Dar tocmai această coexis- 
tență mă împiedică să văd numai cealaltă lature, cea demonică. Pe cât este 
de nesăţioasă patima, pe atât este de inalienabil felul înalt [al Luceafă- 
rului]”, cf. D. Caracostea, Creativitatea eminesciană, Ed. Fundaţia Regală 
pentru Literatură şi Artă, 1943, p. 87-88, 94. 

7 „Şi tot aşa de extraordinară mi s-a părut orientarea lui [a lui 
Eminescu] în domeniul astronomiei. Cunoștea şi spunea, în cifre, distanţele 
dintre corpurile cereşti, între ele, și depărtarea lor de pământ”, cf. M. 

îndreptăţea, pe lângă tradiţia românească medievală, Kant fiind 
de asemenea un cercetător al acestui domeniu, dar nu numai el, ci 
și mulţi alți savanţi, filosofi și literați ai secolelor al XVIII-lea și al 
XIX-lea — Leopardi, spre exemplu, scrie în 1813 o Istorie a astro- 
nomiei (Storia dell'astronomia))%. 

Descifrarea semnificaţiilor complexe ale acestui personaj 
necesită o analiză mai extinsă, pe care o vom face mai departe. 
Transgresiunea magulului dinspre istoria biblică spre opera 
eminesciană ne este lămurită de poemul Dumnezeu şi om — aşa cum 
am semnalat deja. Magii sunt cei care au știut să citească semnele 
celeste şi să descopere această inegalabilă taină, indicibilă, pentru 
lumea antică aflată în căutarea kalokagatonului, adică a „tot ce-i 
drept, frumos și bun” (Egipetul și Memento mori). Profeţiile sibiline, 
ca și filosofiile celor șapte mari înţelepţi ai Antichității, căutând să 
afle unicul Principiu al lumii, s-au aflat și în atenţia lui Dosoftei, 
Nicolae Milescu, Antim Ivireanul sau Dimitrie Cantemir. La Emi- 
nescu, magul — acum egiptean — „priivea pe gânduri în oglinda lui 
de aur,/ Unde-a cerului mii stele ca-ntr-un centru se adun:/ EI în 
mic privește-acolo căile lor tăinuite/ Și cu varga zugrăvește dru- 
murile lor găsite:/ Au aflat sâmburul lumii, tot ce-i drept, frumos 
şi bun” (Egipetul). Sau: „Și c-un acel zugrăvește cărăruşile găsite:/ 
Au aflat sâmburul lumii, tot ce-i drept, frumos și bun” (Memento 
mori). 

Simbolistica stelară este legată, după cum se poate remarca, 
de tabloul Egiptului. Cerul înstelat al Egiptului, când „ies stelele 
din strungă”, strălucind pe cerul maur („înstelatul rege maur”), 
este impresionant: „Nilul mișcă valuri blonde pe câmpii cuprinşi 





Eminescu, Opere, II, ediţie critică îngrijită de Perpessicius, Fundaţia Regele 
Mihai 1, Bucureşti, 1944, p. 312. 

% În plus, se poate consulta, pentru interacțiunea lui Eminescu, la 
Berlin, cu știința egiptologiei, Ilina Gregori, Știm noi cine a fost Eminescu? 
Fapte, enigme, ipoteze, Ed. Art, București, 2009, p. 118-217. 

de maur -/ Peste el cerul d-Egipet, desfăcut în foc şi aur”... (Egipetul, 
Memento mori). Acest peisaj celest ne arată „cartea cerului albastru 
cu mari litere aurite” (Peisaj) ori „scrisul stelelor de foc”, mai pre- 
sus de care „sunt scrieri streine/ Gândite de Domnu-ntr-a sorilor 
nimb” (În vremi de mult trecute). Printre ultimele versuri, peste 
câţiva ani, recitate lui Vlahuţă şi reținute de acesta, s-au aflat și: 
„Atâta foc, atâta aur,/ Ş-atâtea lucruri sfinte,/ Peste-ntunericul 
vieței/ Ai revărsat, Părinte!“8! — considerate chiar o „ultimă va- 
riantă a Luceafărului” 2. 

Egiptul deţine un rol simbolic în istoria lumii, după cum 
reiese din scrisul lui Eminescu. Rosa del Conte a insistat în mod 
deosebit pe apropierea dintre poezia eminesciană şi textele erme- 
tice atribuite egipteanului Hermes Trismegistul (Corpus hermeti- 
cum sau Poimandres), dintr-un motiv explicabil prin teoriile mo- 
derne de istorie şi sociologie a religiilor, pe care ni le deslușește 
Mircea Eliade. 


31 A se vedea: Eminescu — Înfășurat în manta-mi. Memorialistică. 
Mărturiile contemporanilor, ediţie, antologie, aparat critic de Cristina Crăciun 
și Victor Crăciun, Ed. Litera * David, Chişinău și Bucureşti, 1999, p. 355. 

s S. Paleologu-Matta, Eminescu și abisul ontologic, op. cit., p. 165. 
Autoarea consideră că „irupţia sacrului este mereu prezentă inimii sale, ca 
o taină fără seamăn, ca ziua cea dentâi: «Și omului Fiinţa pururi nouă i s- 
arată» (Iarna). Ultimele sale poeme, printre care Iarna [...] sunt considerate 
astăzi ca o măiestrie supremă” (Idem, p. 92). 

5 Mircea Eliade, Nostalgia originilor, Ed. Humanitas, Bucureşti, 1994, 
p. 67: „Corpus hermeticum a fost aşadar primul text grecesc tradus și publicat 
de Marsilio Ficino. Abia după aceea, Ficino a început să se ocupe de tra- 
ducerea lui Platon. Acest amănunt este important. El aruncă lumină asupra 
unui aspect al Renaşterii italiene ignorat sau cel puţin neglijat de istorici, cu 
numai o generaţie în urmă. Cosimo [de Medici] și Ficino au fost fascinați 
de descoperirea unei revelații primordiale, aceea descoperită în textele 
hermetice. Ei n-aveau, bineînţeles, niciun motiv să pună la îndoială ideea 
că acest Corpus hermeticum aparţine egipteanului Hermes și conține cea mai 

veche [conservată scriptic] revelație, care l-a precedat pe Moise și i-a in- 
spirat şi pe Pitagora și pe Platon și pe magii persani. 

Deși exalta sacralitatea şi veracitatea textelor hermetice, Ficino nu se 
suspecta — și nu putea să se suspecteze — că nu ar fi un bun creştin. Încă din 
secolul al doilea, apologetul creștin Lactanţiu îl considera pe Hermes Tris- 
megistul un înțelept inspirat de Dumnezeu și considera că unele profeții 
hermetice se împliniseră odată cu nașterea lui lisus Hristos”. 

Interesante sunt și comentariile ulterioare ale lui Eliade: „Un interes 
atât de extravagant pentru hermetism este profund semnificativ. El reve- 
lează aspiraţia omului Renașterii către o revelaţie primordială care să poată 
include nu numai pe Moise şi Cabala, ci şi pe Platon și, mai ales, misterioa- 
sele religii ale Egiptului şi Persiei antice. [...] 

Timp de aproape două secole, Egiptul şi hermetismul — adică magia 
egipteană — au obsedat pe mulți teologi și filosofi, credincioşi, necredincioşi 
sau cripto-ateişti. Dacă Giordano Bruno a salutat cu atâta entuziasm desco- 
peririle lui Copernic, aceasta se datorează faptului că pentru el heliocen- 
trismul avea o profundă semnificaţie religioasă și magică. Pe când era în 
Anglia, Giordano Bruno profeţise reîntoarcerea iminentă a religiei magice 
a Egiptului antic, așa cum era aceasta descrisă în Asclepius. [...] 

Interesul intens și continuu faţă de egipţianism și alte mistere orien- 
tale n-a încurajat, în timpul Renașterii, dezvoltarea a ceea ce se cheamă azi 
istoria comparată a religiilor. Dimpotrivă, urmarea directă a atenţiei lui Fi- 
cino, Pico, Bruno şi Campanella față de tezaurul hermetic a fost dezvoltarea 
filozofiilor naturaliste și triumful ştiinţelor matematice și fizice”, cf. ldem, 
p. 68-69. 

Căutările Renașterii n-au încetat, ci s-au diversificat în epoca roman- 
tică. Importantă ni se pare precizarea următoare: „Preţuirea înaltă a mitu- 
lui, a legendei, a poeziei populare în genere, [în romantism] se sprijină pe 
ideea (formulată pentru prima oară de Gorres și Kanne) după care 
Dumnezeu s-a revelat atât în natură cât și în omul primitiv, aflat încă în 
strânsă legătură cu firea, şi că, de aceea, natura ca şi vechea poezie mitică 
conțin pentru cei ce sunt în stare să le descifreze, adevăruri neîndoielnice 
despre divinitate și univers”, cf. Ricarda Huch, Romantismul german, op. cit., 
Di.907, 

Sfântul Isidor de Sevilla menţiona însă — pe baza unei tradiții 
mai vechi — că egiptenii au învăţat astrologia de la Avraam*. 
Putem să ținem seama și de faptul că Pitagora, al cărui sclav şi 
discipol ar fi fost Zamolxe, a învăţat în Egipt. lar istoria lui lorda- 
nes — care face confuzia între geți şi goți (datorită căreia, probabil, 
Decebal e conviv cu Odin și cu „zeii vechi și mândri ai Valhalei” 
(Odin şi poetul)), ca şi Sfântul Isidor de Sevilla, de altfel: — îl men- 
ționează pe Deceneu ca fiind cel care i-a învăţat pe daci astro- 
logias€. 





84 Cf. Ernst Robert Curtius, Literatura europeană şi Evul Mediu latin, în 
româneşte de Adolf Armbruster, cu o introducere de Alexandru Duţu, Ed. 
Univers, Bucureşti, 1970, p. 521. 

% În Historia de regibus gothorum, wandalorum et suevorum. Traducerea 
cărții în română s-a făcut de către Pr. Dr. Dorin Octavian Picioruş. A se 
vedea Pr. Dr. Dorin Octavian Picioruș, Dr. Gianina Maria-Cristina Picioruș, 
Traduceri patristice, vol IV, Teologie pentru azi, București, 2014, p. 171-237, 
cf. https://www,.teologiepentruazi.ro/2014/07/10/traduceri-patristice-vol-4/. 

8 A se vedea lordanes, Getica, cf. http://www.enciclopedia- 
dacica.ro/izvoare/iordanes.htm: „în timpul domniei la goți a lui Burebista, 
a venit în Goţia Deceneu, pe vremea când Syla a pus mâna pe putere la 
Roma. Primindu-l pe Deceneu, Burebista i-a dat o putere aproape regală. 
[...] El [Deceneu], observând înclinarea lor de a-l asculta în toate, și că ei 
sunt din fire deştepţi, i-a instruit în aproape toate ramurile filosofiei; căci 
era un maestru priceput în acest domeniu. El i-a învăţat etica, dezvăţându- 
i de obiceiurile lor barbare, i-a instruit în ştiinţele fizicii, făcându-i să tră- 
iască conform legilor naturii. Transcriind aceste legi, ele se păstrează până 
astăzi, sub numele de belagines. 

l-a învăţat logica, făcându-i superiori celorlalte popoare, în privinţa 
minții. Dându-le un exemplu practic, i-a îndemnat să petreacă viaţa în fapte 
bune. Demostrându-le teoria celor douăsprezece semne ale zodiacului, le- 
a arătat mersul planetelor și toate secretele astronomice și cum crește și 
scade orbita lunii și cu cât globul de foc al soarelui întrece măsura globului 
pământesc și le-a expus sub ce nume și sub ce semne cele trei sute şi 
patruzeci şi șase de stele trec în drumul lor cel repede de la răsărit până la 
apus spre a se apropia sau depărta de polul ceresc”. 

„Pythagora din Samos şi Thales din Milet au petrecut o 
vreme nu scurtă în Egipt, adunând cele înțelepte ce se aflau acolo 
[...]. De altfel, însuși Platon, fiul lui Ariston, în Timeu spune că 
Solon a părăsit Atena mergând spre Egipt [...] şi de asemenea, 
însuși Platon, mergând în Egipt, pentru a părea că ştie ceva mai 
mult decât toţi ceilalţi elini, au admirat [Solon şi Platon] întru totul 
acolo şi învăţătura lui Moise. Şi este cu putinţă ca să se vadă din 
cele ce au scris ei, că istoriografilor elini le-a fost foarte bine- 
cunoscut Moise. [...] [Între alții,] Diodor cercetând amănunţit 
treburile egiptenilor, spune că a auzit de la înţelepţii de acolo 
despre Moise : [...] [Căci] Moise este acela ce a fost numit zeu [de 
către egipteni]. 





Se poate vedea și lordanes, Getica, în Fontes historiae daco-romanorum/ 
Izvoarele istoriei românilor, vol. XIV, text, traducere şi comentarii de G. Popa- 
Lisseanu, Tipografia „Bucovina”, |. E. Torouţiu, București, 1939, p. 96-97. 

s7 Sfântul Chiril al Alexandriei, 10 cărți împotriva lui lulian Apostatul, 
traducere din limba greacă de Dr. Constantin Daniel, Ed. Anastasia, Bu- 
curești, 2000, p. 36-37. 

A se vedea și p. 57-58, 67, 84: „Pythagora și Platon fiind educați în 
Egipt [...] au cunoscut bine valoarea lui Moise. Pentru că cele cu privire la 
Moise erau mult admirate de către egipteni. Şi de acolo — socotesc eu — au 
învăţat acești doi cuvântul și doctrina cu privire la Dumnezeu”. 

„Acest Hermes din Egipt [Trismegistrul], cu toate că era preot păgân 
[...] a cugetat ideile și învăţăturile lui Moise, [...] cel ce a adunat și a strâns 
la Athena cele cincisprezece cărți ale sale numite Hermetice”. 

„Cei ce s-au făcut părtași de cuvintele lui Moise sunt aceia care, 
pentru dragostea de învățătură au mers până în Egipt”. 

„Eu pot să spun că Platon şi Pythagora au o doctrină mai exactă cu 
privire la Dumnezeu şi la lume. Dar ei au adunat această învăţătură sau 
această cunoaștere, mergând și stând laolaltă cu egiptenii, la care se făcea 
multă vorbire cu privire la preainţeleptul Moise și erau admirate doctrinele 
lui” etc. 

Informaţii cu privire la peregrinările iniţiatice ale filosofilor greci în 
Egipt se regăsesc și în Diogenes Laertios, Despre viețile și doctrinele filosofilor, 

Cronologia expusă de Sfântul Chiril al Alexandriei pentru a 
demonstra anterioritatea și autoritatea doctrinei mozaice față de 
filosofia greceascăs este reluată, în liniile fundamentale, de către 
Antim Ivireanul în Chipurile Vechiului și Noului Testament, iar 
Nicolae Costin reproduce opinia — devenită tradițional-ortodoxă 
— despre faptul că Platon s-a inspirat din învăţăturile lui Moise*. 

S-ar părea că Egiptul era un loc de iniţiere — nu degeaba 
pleacă, aşadar, Kesarion Breb în Egipt — iar Herodot îi desemna 
pe egipteni drept „cei mai înţelepţi” şi „cei mai învăţaţi” dintre 
oameni”. Istoria filosofiei/ a cunoașterii nu începe cu Platon” şi 





traducere de C. 1. Balmuș, studiu introductiv și comentarii de Aram. M. 
Frenkian, Ed. Polirom, lași, 1997. 

s Sfântul Chiril al Alexandriei, 10 cărți împotriva lui lulian Apostatul, 
op. cit., p. 29-34. 

% În primul capitol (Pentru zidirea lumii) al cronografului său, acesta 
precizează: între filosofi, „Plato, cum socotesc unii că au cetit Svânta Biblie, 
ori că au avut den Dumnedzăiască suflare [insuflare, inspirație], deşchis 
dzice într-o carte a sa, ce să chiamă Iimeo, cum lumea este făcută de 
Dumnedzău, și a toate altor zidiri, pricina a lui Dumnedzău bunătate şi 
putere pune că este; pentru ce [pentru care motiv] i-au dzis acestui Plato, 
dumnedzăiescul filosof. Că şi Ovidie pre semne dentru acest Plato au luat...[...] 
Şi așea să mai apropie de adevăr, măcar că era păgâni, mărturisind pre 
Dumnedzău a fi Zâditorul și începătura a tuturor lucrurilor, pre semne 
urmând Scriptura a lui Moiseiu”, a se vedea Nicolae Costin, Scrieri, vol. 1, 
ediție îngrijită de Svetlana Karolevschi, Ed. Hyperion, Chișinău, 1990, p. 31. 

În ceea ce priveşte numirea lui Platon ca „dumnedzăiescul filosof”, 
Ficino este cel care l-a publicat, în 1557, sub numele: Divini Platonis, Opera 
omnia Marsilio Ficino interpretate. Cartea poate fi downloadată de aici: 

https://archive.org/details/bub_gb_ucjulUXVUSUC. 

% Cf. Gândirea egipteană antică, ediţie îngrijită de Constantin Daniel, 
Ed. Herald, Bucureşti, 2008, p. 25. 

” „Cunosc, Platone, dascălii tăi, deși vrei să-i ascunzi! Geometria ai 
învăţat-o de la egipteni, astronomia de la babilonieni, cântecele cele sănă- 
toase le-ai luat de la traci (Platon, Charm., p. 156D; 157 A); multe te-au în- 
vățat și asirienii; dar legile, cele care sunt adevărate, şi slăvirea lui 

cu Grecia — inclusiv în Memento mori. Şi de aceea insistăm pe 
semnificaţiile pe care le are în subsidiar „cerul d-Egipet”, mai ales 
că nu credem că lui Eminescu i-ar fi rămas necunoscute aceste 
amănunte. 

Magul este, pentru poet, un personaj central în istorie, aflat 
deasupra eonilor. Am avut deja ocazia să precizăm câteva lucruri 
esențiale privitor la acesta. Spuneam anterior că — deși se cunosc 
numele celor trei magi („Trei sunt numele magilor care s-au 
închinat Mântuitorului: Melchior, Gaspar, Baltazar sau [în per- 
sană]: Bactor, Sator, Pectiras”?) şi originea lor persană (zoroas- 
trieni, închinători la stele şi cititori ai stelelor), numiţi fiind în 
colinde sau în cântările de Crăciun regi sau filosofi (tradiţia antică 
îi asocia pe magi și cu matematicienii) — Eminescu le atribuie o 
importanţă fundamentală în istoria popoarelor și o prezenţă de o 
însemnătate categorică în societățile umane. 

Magii L-au aflat pe Dumnezeu prin lectura cerului înstelat și 
interogaţia spre care tinde cugetarea poetului, siderat de faptul că 
cerul a devenit „cifre” (O,-nțelepciune, ai aripi de ceară!), este 
aceasta: Dacă ei L-au găsit, noi de ce am devenit analfabeți și in- 
capabili de a citi literatura celestă?! 

Că Eminescu avea în vedere referatul biblic neotestamentar 
în dezvoltatea viziunii sale poetice, acesta este un fapt pe care ni- 
| comunică și alte poeme: 





Dumnezeu o datorezi evreilor: «Care [...] cinstesc pe Cel singur nemuritor,/ 
Pe Cel care are grijă pururea de toți» (Oracolele Sibiline, 3, 586-588, 590-594)”, 
cf. Sfântul Clement Alexandrinul, Scrieri. Partea 1, traducere, introducere, 
note şi indici de Pr. Dumitru Fecioru, în col. PSB, vol. 4, Ed. IBMBOR, Bu- 
cureşti, 1982, p. 127. 

% Nicolae Milescu, Aritmologhia, etica şi originalele lor latine, ediţie cri- 
tică, studiu monografic, traducere, note și indici de Pandele Olteanu, Ed. 
Minerva, București, 1982, p. 271. 

Diamant topit în stea, 
Doamnă peste stele, 
Ce lumini în ţara mea 
Cerul ţării mele, 

Ce din nord ai răsărit 
Peste lumi rebele, 
Îţi cântăm bine-ai venit 
Doamnă peste stele! 


Împărați din Răsărit 

Pe al lumei mire 

L-au cătat şi l-au găsit, 

Când le-ai dat de ştire 

Dulce stea de diamant, 
Plină de iubire, 

Ce vedea pe-ai ei amant [iubit] 

În al lumei mire. 


(Povestea) 


Dacă ne uităm în profeţiile mesianice din Psaltire — în 
versificarea lui Dosoftei —, este indicată direcţia din care vin magii, 
Răsăritul, din itinerariu făcând parte Egiptul, Etiopia și Arabia: 
„De pre la Eghipet rugători să-][i] vie,/ S-apuce nainte de la 
Tiopie” (Ps. 67, 139-140), „Etiopii nainte-l să cază,/ Să să-nchine și- 
n pace să șază /.../ Că va custa cu crăie dulce/ Și arapii aur l-or 
aduce” (Ps. 71, 25-26, 45-46). 

De asemenea, cel mai vechi Acatist”* (e vorba de Imnul Aca- 
Hist, care — după cum spuneam şi cu un alt prilej —, nu urmează 


% Eminescu l-a putut cunoaște și în varianta tradusă și parţial versi- 
ficată a lui Dosoftei (care l-a tipărit la Uniev în 1673, cu titlul Acatistul 
Născătoarei de Dumnezeu). Un exemplar se află la B. A. R., cota CRV 66. 

regulile prozodiei clasice, ci pe cele ale metricii silabice şi tonice, 
a tradiției poetice bizantine, introdus în cult în anul 626 la Con- 
stantinopol, de către Patriarhul Serghie I, „carte de poezie”%, „ca- 
podoperă neîntrecută a imnografiei bizantine, model literar și 
teologic pentru multe alte compoziţii liturgice răsăritene şi apu- 
sene”%), menţionează Egiptul şi Babilonia ca locuri de prove- 
niență ale magilor: „O stea cu alergare dumnezeiască văzând 
[contemplând] Magii [Beo&eouov dorea Vewonoavres Mă- 
You, / au urmat strălucirii ei/ și, ţinând-o ca pe o făclie [lampă, 
AvXxvov]%*, căutau cu ea un Împărat tare; /...] Văzând copiii cal- 
deilor [fiii babilonienilor, magii] în mâinile Fecioarei/ pe Cel ce a 
plămădit cu mâna pe oameni/.../ s-au grăbit/ să-l slujească cu da- 
ruri/.../ Crainici purtători de Dumnezeu făcându-se Magii,/ s-au 
întors la Babilon/ săvârşind profeția Ta şi vestindu-le pe Tine 
Hristosul [Mesia]/ tuturor, lăsându-l pe Irod ca pe un flecar”...Y. 
Istoria sfântă a celor două Testamente amintește pere- 
grinările în Babilonia și Egipt ale lui Avraam, Moise şi ale întreg 
poporului evreu (care a cunoscut două captivități: cea babiloniană 





Am preluat aici câteva idei din articolul meu, Imnul Acatist, publicat 
aici: _https://wwwi.teologiepentruazi.ro/2010/07/01/imnul-acatist/. Acest 
articol a intrat în cartea mea, Studii literare, vol. 1, Teologie pentru azi, Bucu- 
rești, 2014, p. 3-19, cf. 

https://www.teologiepentruazi.ro/2014/06/29/studii-literare-vol-1/. 

%4 Dan Horia Mazilu, Recitind literatura română veche, vol. |, Ed. 
Universității București, 1994, p. 407. 

% Ermanno M. Toniolo, Acatistul Maicii Domnului explicat. Imnul şi 
structurile lui mistagogice, prezentare și traducere de Diac. loan 1. Ică jr., Ed. 
Deisis, Sibiu, 2009, p. 59. 

% O dublă aluzie: la stelele ca făclii/ lămpi (Avxvov) — precizare 
hexaemeronică — și, poate, la anticul Diogene care căuta un om cu o lampă, 
imnul bizantin punând în evidenţă pauperitatea spirituală a filosofiei eline 
în comparaţie cu revelarea Adevărului. 

” Ermanno M. Toniolo, op. cit., p. 67-69, 95-97. 

și cea egipteană), precum și locuirea lui Hristos în Egipt până la 
șapte ani („Făcând să strălucească în Egipt luminarea adevă- 
rului”%), după închinarea magilor, de frica lui Irod. Legătura 
dintre magi (cititori în stele) și Egipt sau Babilonia este atestată şi 
de istoria și filosofia antică. Aristotel, în descrierea viziunii sale 
asupra sistemului solar, se sprijinea pe argumentele aduse de „cei 
care, altă dată, au făcut observaţii foarte mulți ani, egiptenii şi 
babilonienii, de la care avem mărturii de încredere despre fiecare 
dintre astre”*. 

Poate că este bine de menţionat că, în vremea studiilor sale, 
Eminescu a urmat nu numai cursuri de egiptologie și istorie an- 
tică, ci și cursuri de caldeeană şi persană, inițiindu-se în cu- 
noașşterea acestor limbi (după cum susține Constantin Barbu). 

În Memento mori, aşadar, magul își face apariţia atât în cultu- 
rile primitive, cât și în civilizația egipteană, unde, în „a cerului mii 





% Idem, p. 97. Este vorba de un amănunt relatat în tradiție despre 
copilăria în Egipt a Mântuitorului, detaliu care se regăsește în Viaţa Sfân- 
tului Dionisie Areopagitul. 

% Aristotel, Despre cer, ediţie bilingvă, studiu introductiv, bibliografie, 
traducere din greaca veche, sumar analitic, note și indexuri de Şerban 
Nicolau, Ed. Paideia, Bucureşti, 2005, p. 242. În completare, la n. 4, p. 390, 
se spune: „Lăblițele de lut de la Ninive urcau cu observaţiile astronomice 
până la 2800 î. Ch. și au putut fi cunoscute [de greci], după cucerirea Ba- 
bilonului de către Alexandru cel Mare”. Tot Aristotel consemnează, 
referindu-se şi la magii persani, următoarele fapte: „Vechii poeţi [poeţii 
orfici, Hesiod și Homer] [...] afirmă că nu zeitățile primitive, ca: Noaptea, 
Cerul, Haosul sau Oceanul dețin domnia lumii, ci Zeus. Pomeniţii poeţi 
ajung, la această convingere pentru că fac să treacă domnia lumii dintr-o 
mână în alta, pe când aceia la care concepţia mitică nu predomină în chip 
absolut, cum e Ferekide și alţii, consideră principiul generator ca [fiind] 
Binele suprem. Aceeaşi părere o au și magii [persani], precum și unii dintre 
filosofii de mai târziu, ca Empedocle şi Anaxagora...”, cf. Aristotel, Meta- 
fizica, traducere Șt. Bezdechi, note și indice alfabetic de Dan Bădărău, Ed. 
Iri, Bucureşti, 1996, p. 574. 

stele”, privite ca în oglindă, „a aflat sâmburul lumii, tot ce-i drept, 
frumos și bun” [kalokagatonul care obseda și filosofia antică grea- 
că] — remarcam mai devreme și „cerul d-Egipet desfăcut în foc şi 
aur”. 

În Dumnezeu și om, magii plecaţi în călătorie spre Bethleem 
sunt indieni, pe când în poemul În vremi de mult trecute, magul dac 
(săhastrul mag) de pe muntele Pion este un pedagog al fiului de 
împărat, fizionomia sa fiind inspirată de tiparul hagiografic al 
pustnicilor. Funcţia magului este sacerdotală, este aceea de inter- 
cesor/ mijlocitor între Dumnezeu și om/ lume și cel ce invocă 
lamartinian (vom vedea puţin mai departe de ce spun așa), în 
Memento mori, pedeapsa lui Dumnezeu pentru oamenii deveniți 
vrednici de pieire. 

„Metatizicul” Dionis reflecta: „Dacă am afla misterul prin 
care să ne punem în legătură cu aceste două ordini de lucruri 
[spaţiul şi timpul], care sunt ascunse în noi, mister pe care l-au pose- 
dat poate magii egipteni şi asirieni (S. n.), atuncea, în adâncurile 
sufletului coborându-ne, am pute trăi aievea în trecut şi am pute 
locui lumea stelelor și a soarelui”!%, lume paradisiacă, străbătută 
de îngeri, dar în care Dumnezeu continuă să fie inaccesibil (taina 
Lui e încuiată în „semnul arab”, sintagmă sinonimă cu o hieroglifă 
egipteană — să nu uităm că și pe Hristos Eminescu L-a numit „O 
ieroglifă” în Dumnezeu și om) pentru mintea scormonitoare a lui 
Dan/ Dionis. 

Acelaşi Dionis „deschise o carte veche legată cu piele şi roasă 
de molii — un manuscript de zodii. El era un ateist superstițios — și 
sunt mulţi de aceștia. Iniţialele acestei cărți cu buchii erau scrise 
ciudat cu cerneală roşie ca sângele, caractere slave de o evla- 
vioasă, gheboasă, fantastică arătare. O astrologie mai mult de ori- 
gine bizantină, bazată pe sistemul geocentrist, sistem care admite 





1% Eminescu, Proză literară, op. cit., p. 33. 

pământul de centrul arhitecturii lumeşti și pe om de creatura 
pentru a cărui plăcere Dumnezeu ar fi făcut lumea. 

Titlul era scris și latineşte: Architecturae cosmicae sive astro- 
nomiae geocentricae compendium — Învățătură despre a lumii orân- 
duială dumnezeiască dupre cum toate pentru pământ a fi zidite se arată 
de către înduratul Dumnezeu — de pe grecie pe românie tâlcuită cu 
adăugire a înrâurinței zodiilor asupra vieții omeneşti. Şi cu o dedi- 
cațiune: Celui întru fiinta sa nemărginit, întru fapturile mânurilor sale 
minunat Dumnezeu spre vecinică laudă afierosită. 

Tablele erau pline de schemele unei sisteme lumești ima- 
ginare, pe margini cu portretele lui Platon şi Pitagora şi cu sentinţe 
greceşti. Două triunghiuri crucişe înconjurate de sentinţa: Director 
coeli vigilat noctesque diesque, qui sistit fixas horas terrigenae. 

Constelaţiuni zugrăvite cu roş, calcule geometrice zidite 
după o închipuită și mistică sistemă, în urmă multe tâlcuiri de 
visuri, coordonate alfabetic — o carte care nu lăsa nimic de dorit 
pentru a aprinde niște creieri superstițioşi, dispuși la o asemenea 
hrană”. 

Eminescu a deţinut și un manuscris conținând Gromovnic a 
împăratului Iraclie ce au fost cetitor de stele și țiitor de zodie [...] şi au 
știut îmbletul crugurilor şi întoarcerea cerilor...1%, care nu corespunde 





101 Jdem, p. 40. 

Interesul acesta al lui Eminescu nu era străin de optica romantică. 
Spre exemplu, Nemoianu aminteşte de încercările romanticului ceh Jân 
Kollăr de a stabili identitatea „zodiacului slav cu cel indian-egiptean”, cf. 
Virgil Nemoianu, Îmblânzirea romantismului. Literatura europeană şi epoca 
Biedermeier, ediţia a II-a, traducere de Alina Florea și Sanda Aronescu, Ed. 
Curtea Veche, Bucureşti, 2004, p. 163. 

De asemenea, „poate mai drastic decât alții, Kollar a exprimat ten- 
siunea cultură-civilizaţie, care, de la Herder încoace, i-a obsedat pe inte- 
lectualii germani şi est-europeni până târziu în secolul al XX-lea”, cf. 
Ibidem. 

102 A se vedea ms. rom. B. A. R. 3078, începând cu f. 75. 

însă cu descrierea de mai sus, din Sărmanul Dionis, ceea ce ne 
indică faptul că poetul a cunoscut mai multe astfel de manuscrise 
despre „arhitectura cosmică” sau astronomie. 

Spuneam însă că această extindere în plan istoric-universal a 
figurii enigmatice a magului trebuie pusă pe seama concepției 
vechi-bizantine în conformitate cu care literatura siderală și întreg 
cosmosul au constituit întotdeauna un pedagog către Dumnezeu, 
o carte scrisă cu literele de foc ale stelelor (prin care Melhisedec, 
Avraam sau lov au ajuns la cunoaşterea Lui fără a avea un îndru- 
mar scriptic, o Biblie), o „catapeteasmă a lumii” (Scrisoarea 1), 
dincolo de care se află Dumnezeu. 

Încât Eminescu poate spune, combinând aceste date: „M-am 
închinat ca magul la soare şi la stele/ Să-ngăduie intrarea-mi în 
vecinicul repaos” (Pierdut în suferința...). E o închinare nedeplină, 
la „catapeteasma lumii” — protejat de perdeaua interesului poetic 
și romantic pentru stele —, în absenţa accesului în altarul vederii 
lui Dumnezeu, dar care denotă, însă, o căutare febrilă. 

Astronomia și astrologia în sine, lectura catapetesemei side- 
rale, a semnelor cereşti, nu este condamnabilă în concepția creș- 
tină, dacă e practicată de cei înţelepţi şi sfinți, fără infatuare!%, caz 





1% „Nimeni nu vede cerul [tainele lui], nici nu poate să înţeleagă cele 
dintr-însul, fără numai omul care se îngrijește de viaţa virtuoasă şi înţelege 
și preamăreşte pe Cel ce l-a făcut pe el [cerul] spre mântuirea şi viața 
omului. [...] Pe pământ a lăsat Dumnezeu nașterea şi moartea; pe cer se ara- 
tă purtarea de grijă şi rânduiala neclintită”, cf. Sfântul Antonie cel Mare, 
Învățături despre viața morală a oamenilor, în Filocalia, vol. 1, op. cit., p. 24, 28. 

Despre acestea aminteşte şi Sfântul Augustin: „Citisem multe dintre 
cărţile filosofilor și le aveam în minte, [...] filosofii care putuseră să aibă 
atâta previziune încât fuseseră în stare să aprecieze vremea sosirii Dom- 
nului [Vergiliu], «deși nu-L cunoscuseră câtuși de puţin pe Domnul» (Înţel. 
13, 9). [...] Şi [Lu] nu «Te apropii decât de cei cu inima zdrobită» (Ps. 146, 
3), dar de cei mândri nu ești aflat nici chiar dacă aceştia, printr-o ciudată 
iscusință, ar reuși să numere stelele și nisipul și ar măsura bolțile înstelate 

în care este considerată o lectură profetică!%!. Este respinsă însă 
divinaţia hazardată, bazată pe un construct fantezist, așa cum este 
zodiacul. 





și ar descoperi drumurile astrelor. Căci ei le caută pe acestea cu mintea și 
cu talentul pe care Tu li le-ai dat, și ei multe au aflat şi au prezis, cu mulți 
ani înainte, eclipsele de soare şi de lună. [...] Şi cu toate că ei descoperă că 
Tu i-ai făcut, nu i se încredințează ie, pentru ca să păzești Tu ceea ce ai 
făcut. [...] Ei nu cunosc calea aceasta și se socotesc pe ei sus de tot, cu stelele, 
și se cred strălucitori ca şi ele. [...] Ei spun multe adevăruri despre făptură, 
dar Adevărul, adică pe Creatorul făpturii, nu-L cercetează cu evlavie, și de 
aceea nici nu-L găsesc”, cf. Sfântul Augustin, Confesiuni, traducere din 
latină, studiu introductiv și note de Gh. I. Şerban, Ed. Humanitas, Bucu- 
rești, 1998, p. 185-186. 

104 „Căci, după cum am arătat deja că preștiința lui Dumnezeu despre 
purtarea viitoare a fiecărui om nu încalcă cu nimic argumentul privitor la 
ceea ce stă în puterea noastră; ci, ca o adevărată carte de profeție, cerurile în 
întregul lor, fiind una din cărțile lui Dumnezeu (Ss. n.), pot cuprinde cele vii- 
toare. [...] lar pasajul «Cerurile se vor strânge ca un sul de hârtie» [1s. 34, 4] 
arată că cele ce se spun despre cele viitoare în această carte vor fi duse la 
îndeplinire, și, ca să ne exprimăm astfel, împlinite, așa cum se zice că 
profeţiile se împlinesc în faptele petrecute. Astfel astrele care există vor fi 
luate ca semne, după cum stă spus: «să fie semne» [Fac. 1, 14]. lar leremia, 
pentru a ne aduce iarăși la noi înşine şi a ne alunga teama de ceea ce socotim 
a fi indicat de către astre, şi poate presupus a veni de la ele, zice: «nu vă 
îngroziți de semnele cerului» [ler. 10, 2]. [...] lar dacă Iacov spune că a citit 
în tăblițele cerului cele ce se vor întâmpla cu fiii săi în zilele de apoi, [...] noi 
vom spune în apărare că înțelepţii noștri, călăuziți de un minunat Duh 
supraomenesc, nu sunt inițiați în taine prin înţelepciune omenească, ci prin 
puterea lui Dumnezeu. [...] 

Pentru ca făpturile mai presus de condiţia omenească şi sufletele 
sfinte, care au scăpat din robia stării prezente, să poată învăţa prin expe- 
riență adevărul, Dumnezeu a creat făpturile cerului care au fost învăţate și 
vor fi învăţate, atât prin mişcarea de revoluţie a planetelor cât şi prin alte 
mijloace, să citească semnele pe care Dumnezeu le dă ca şi cum ar fi fost 
scrise şi lipite pe cer. Şi nu este surprinzător ca Dumnezeu să creeze unele 
ca acestea pentru a se arăta cei binecuvântaţi [...] gândeşte-te ce arătare 


67 


Într-o istorie bizantină a lumii, al treilea fiu al lui Adam, „Sith 
găsi de numele lui Dumnezeu și puse nume stelelor, ca și toată 
filosofia”!%. Același lucru îl relatează mai detaliat cronograful 
Sfântului Dimitrie al Rostovului — și cităm dintr-un exemplar ma- 
nuscris care i-a aparținut poetului —, în care se observă destul de 
bine și relația dintre scrierea cu stele şi scrierea cu litere, ambele, 
alfabetul ceresc și cel obișnuit fiind descoperite aproape simultan: 

„lar când Sith era de patruzăci de ani s-au răpit de îngerul la 
înălțime și s-au învățat de multă știință dumnezeește. Au știut de 
răzvrătirea şi necurățiia ceia ce avea să fie în neamul cel de pre urmă!%, 
carele den săminţiia lui avea să iasă. Au știut și de aceia că voiaște 
Dumnezeu să pedepsească pre cei păcătoși cu apă şi cu foc și de 
venirea lui Mesia și de izbăvirea neamului omenesc s-au desco- 
perit lui. 

Au văzut aşezarea făpturii ceii de sus, frumseța ceriului și mişcarea 
acelora, alergarea soarelui şi a lunii și a stelelor, tocmirea cereştilor 





minunată a puterii lui Dumnezeu se arată prin semnele cereşti, căci toate 
au fost întipărite din veac în cartea cerurilor (s. n.), o carte vrednică de 
Dumnezeu. În al doilea rând socotesc că semnele sunt arătate Puterilor 
[îngerești] care se îngrijesc de cele ale oamenilor, pentru ca acestea să 
cunoască anumite lucruri, și pe altele să le împlinească. [...] 

Este într-adevăr posibil ca scrierile cerului, pe care îngerii și puterile 
dumnezeiești pot prea bine să le citească, să cuprindă anumite lucruri care 
să fie citite de îngeri şi slujitorii lui Dumnezeu pentru ca aceştia să se bucure 
de cunoașterea lor, iar alte lucruri pe care să le primească ca pe nişte 
porunci şi să le împlinească. Şi nu vom greşi dacă vom susține asemănarea 
între lucrurile spuse în Lege şi ceea ce este scris în cer şi în astre”, cf. Filocalia 
lui Origen, traducere şi ediție îngrijită de Silvana Avram, Ed. Herald, Bu- 
curești, 2007, p. 210, 214-215. 

1%5 Mihail Moxa, Cronica universală, ediţie critică, însoţită de izvoare, 
studiu introductiv, note şi indici de G. Mihăilă, Ed. Minerva, București, 
1989, p. 102. 

1% Pasajele transcrise de noi cu litere italice au fost subliniate de poet, 
cu creion roșu, în manuscris. 

semne, care să numesc planete, şi lucrările acelora le-au cunoscut şi 
multe lucruri nevăzute au priceput. Şi pre cele nevăzute le-au 
știut. Patruzăci de zile învăţțându-se de îngerul acela și s-au lu- 
minat faţa lui den videnia cereștilor făpturi și de îngereștele 
voroave [vorbe/ cuvinte]. Precum, [multă vreme] după aceia, și fa- 
ţa lui Moisi. 

lar după patruzăci de zile s-au aflat iarăşi pre pământ şi pre 
părinții lui, carii pentru el foarte s-au întristat, că nu știau unde s- 
au dus, i-au veselit și le-au spus lor toate cele ce le-au învăţat de 
la Sfântul Înger. Și străluciia faţa lui Sith cu podoaba şi cu slava, 
ca o față de înger, și au avut acea slavă a feţii sale în toate zilele 
vieții sale. 

După acea răpire a sa la înălțime [extaz] și după învăţătura 
îngerului, Sith spuind tatălui și maică-sa cele ce au văzut sus, au 
început 4 însemna pre pământ osăbirele cereşti şi asemănările plani- 
telor, ale soarelui, a lunii şi a stelelor și alergările acelora. 

Aceiași făcând au însemnat acela şi slovile, pre care după dânsule 
le-au |del]săvârșit Enos, fiiul lui, care, după aceia, evreeşti s-au numit. 
Şi așa s-au început numărare de stele și învăţătura de la Sith a căr- 
fii /197 

Bizantinii, de asemenea, credeau în profeţiile sibiline!% — care 
cunosc o recrudescenţă a reproducerilor la noi prin Dosoftei şi 
Nicolae Milescu, primul traducându-le (într-una din ele, a pro- 
rociei Sibilei Eritreia, putea citi Eminescu și despre „șireagurile 
stelelor” sau despre luna cea de aur: „Fugi-va soarelui raza şi a 





107 Ms. rom. B. A. R. 2769, f. 28'-28v. 

1% A se vedea și Mihail Moxa, Cronica universală, op. cit., p. 176: „Aşa 
peri Leu Armeanul, vrăjmaşul creştinilor, răsipitorul icoanelor şi al legiei. 
De moartea lui scrisese şi Sevila de mult, că se află o carte a ei în curtea 
împărătească, de era scrise multe pror[olcii de domni și era obraze de fieri 
[feţe de fiare] și de oameni scrise [desenate] în carte” etc. 

stelelor șireaguri,/ A tot ceri lucă s-a rumpe, şi acea de aur lună"), iar 
al doilea alcătuind un tratat despre Sibile!!. 

De altfel, lectura stelelor și interpretarea semnelor naturale era 
încă de actualitate în epoca lui Miron Costin: 

„Nu s-au pomenit de semnele ceriului, carile s-au prilejit 
mainte de acestea toate răutăţi și crăiei leșeşti și ţărâi noastre şi 
stângerea casei aceştii domnii a lui Vasilie vodă, la rândul său, 
pentru cometa, adecă steaoa cu coadă, care s-au prilejit cu câțva 
ani mainte de aceasta așea de grea premeneală aceștii domniei și 
întunecarea soarelui, în anul cela [...] și tot într-acela an lăcustele 
neaudzite veacurilor, care toate semnele în loc bătrânii şi astro- 
nomii în Ţara Leșască a mare răutăţi că sintu acestor țări me- 
niia” 1. 

Contemporanul său, John Milton, precursor desemnat şi 
asumat de romantici, era de asemenea destul de bine informat în 
acest domeniu!!?. Dar şi Cantemir își începe Divanul cu lecţii de 





1% Dosoftei, Opere, ed. cit., p. 373. 

110 A se vedea și Mihai Moraru, De nuptiis..., op. cit., p. 128-129. 

Evocând interesul istoriografiei umaniste europene pentru formulele 
oraculare, autorul ne precizează: „în a doua jumătate a secolului XVII, în 
spaţiul ortodox se produce o recrudescenţă a tematicii oraculare. Reapariţia 
motivului iconografic al sibilei și profeților la biserica de la Cetăţuia — Iaşi 
(1672), alcătuirea tratatului despre sibile (1672-1673) de către N. Milescu, 
apariția sibilelor în erminii rusești (Podlinmik-ul din 1672; v. V. Grecu, 
Darstellungen...), tipărirea versurilor sibiline de către Dosoftei în Parimiarul 
din 1683, traducerea românească de la sfârșitul secolului al XVII-lea a scrie- 
rii lui |. Galeatovski (m. 1688), Cer nou (1665), folosirea manticii cu direcţie 
politică la Cantemir, circumscriu un fenomen cu determinări multiple, atât 
de ordin cultural, cât şi politic”, cf. dem, p. 129. 

11 Miron Costin, Opere, ediţie critică, studiu introductiv, note, co- 
mentarii, variante, indice și glosar de P. P. Panaitescu, ESPLA, București, 
1958, p. 165. 

112 A se vedea Thomas Nathaniel Orchard, The Astronomy of Milton's 
„Paradise Lost”, cf. 

astronomie (în dedicaţia adresată fratelui său, Antioh), știință la 
care face referiri documentate și în Istoria ieroglifică!!5, menționând 
planetele, zodiile și constelaţiile. 

Antim Ivireanul se dovedeşte a fi la curent cu ultimele nou- 
tăţi în domeniul astronomiei, măcar că nu le dă crezare (dar 
transformă descoperirea în care nu crede în pildă duhovnicească): 
„S-au aflat întinăciuni la soarele cel simţitor [petele solare], prin 
mijlocul ochianurilor, de astronomii cești de pe urmă, lucru ne- 
cunoscut de cei vechi și cu totul neadevărat. Deci, să mărturisim 
şi noi cum că s-au aflat oarecare întinăciuni și la soarele nostru cel 
de taină, la Petru...”114. 

Observațiile astronomice (care puteau produce propensiu- 
nea spre călătorii cosmice poetice) nu erau însă — oricât ne-am 
nedumeri — ceva neobişnuit nici pentru societatea românească a 
epocii romantice, ba chiar putem considera această situaţie într-o 
suită cu secolele anterioare. În niște Impresii de călătorie în Țările 
Caucazului. Prin Basarabia şi Crimeea, Dimitrie Asachi (fiul poetului 
Gh. Asachi), matematician și militar de carieră, scria pe la 1846: 
„Pe cât mă pogoram spre ameaza Crimeei, natura să-n anima; îmi 
tot înfăţoșa tablouri variate și impozante. Chear bolta cerească era 
schimbată, feliurite și noue constelații mi se înfățoşa...Stelile scân- 
tee cu strălucire, altele mai înfocate izbucne ca din rachete şi pe 
cât mărețul Orizon rădica măciuca ca din Orizontul călduros, pe 
atât Ursoaica spărietă supt polul nordic s-ascundea. Doream în 
acele momente vre un alt car a lui Faeton, să mă pot înălța cătră ace sferă 
a Arhitectului vecinic [s. n. — pasaj similar cu cel din Meditaţia lui 
Bolliac, semnalată ceva mai devreme, și care marchează dorinţele 





http://www.archive.org/details/theastronomyofmi28434gut. 

115 A se vedea Dimitrie Cantemir, Istoria ieroglifică, ediţie îngrijită de 
P. P. Panaitescu și |. Verdeș, studiu introductiv de Adriana Babeţi, Ed. 
Minerva, București, 1997, p. 326-327. 

114 Antim Ivireanul, Opere, ed. cit., p. 59. 

de înălțare la cer sau în cosmos, receptat ca un refugiu sau patrie 
celestă], însă necontenita hurducăială a povoscăi mă tot încre- 
dinţa, că sunt un satelit nedespărţit acestui planet de aspră cale. 
Vream să mai privesc, să mai găsesc vreo zodie, vreo mână a lui 
Damaschin, din observatorul meu ambulant, dar vălul nopţei se 
trăgea şi soarile din luciul mărei răsare chiar ca un glob de foc, ca 
o lupă mărită, gol de toată strălucirea razelor (soleil nu)”1%5. 

Cum lesne se poate observa, pe Dionis/ Dan, căruia, sugestiv, 
Eminescu îi atribuie a fi o reîncarnare a lui Zoroastru!!* (mai mult 
simbolic, fără alte implicaţii filosofice sau religioase, în urma 
sintezelor pe care mintea eminesciană le opera în plan poetico- 
fantastic, Zoroastru fiind un tipos al celui care citeşte în stele, 
părintele magilor persani, zoroastrieni — şi iarăși este interesant de 
remarcat că nu este invocat idealistul şi contemplatorul de ceruri 
și de stele Platon), nu-l preocupă divinaţia, chiar dacă posedă un 
zodiac (şi acesta este mai degrabă un simbol al științei sacre a 
lecturii astrale), ci descoperirea unor taine profunde ale fiinţei 
umane. 

Metempsihoza budistă e atribuită (în mod corect) de Emi- 
nescu egiptenilor: „Bine zici, meştere Ruben, că egiptenii aveau 
pe deplin dreptate cu metempsicoza lor”!Y. 





115 Dimitrie Asachi, Impresii de călătorie în Ţările Caucazului, laşi, Tipo- 
grafia Buciumului Român, 1858, p. 33-34, apud Marian Popa, Călătoriile 
epocii romantice, Ed. Univers, Bucureşti, 1972, p. 193. 

116 A se vedea Diogenes Laertios, Despre viețile și doctrinele filosofilor, 
op. cit., p. 65: „primul [dintre magi] a fost persanul Zoroastru”. 

loan Budai-Deleanu nota: „Bactra au fost în părțile Midii [Media], 
spre Răsărit, şi, precum s-arată din istoriile vechi, acolo au fost odinioară 
școala ştiinţelor și a învățăturilor; aceia au fost patria vestitului Zoroastru; 
de-acolo au împrumutat apoi Vavilonul, în Haldea [Caldeea], cunoștințele 
sale, apoi Finichia și Eghiptul, unde era cetatea Memfi[s], și de-acolo mai 
târziu au venit la greci. Mitr. Perea”, cf. Ţiganiada, op. cit., p. 304, n. 2. 

117 Eminescu, Proză literară, op. cit., p. 42. 

Făcând o paranteză, observăm că meşterul Ruben este o com- 
binaţie între Ahasver și Satan — el, mai degrabă, poate fi confundat 
cu Satan, decât Dan/ Dionis sau Luceafărul/ Hyperion. Ahasverus 
a făcut și el parte din obsesia romanticilor, între care îi putem 
aminti pe Goethe (Ahasverus), Adalbert von Chamisso (Noul Ahas- 
verus), Edgar Quinet (Ahasverus), Arnim (Halle şi Ierusalim), Word- 
sworth (Cântecul evreului rătăcitor), Beranger (Evreul rătăcitor)!is. 

„Ahasverus, în varianta lui Goethe, este un cizmar a cărui 
personalitate ar aminti deopotrivă de Socrate şi Hans Sachs, dar 
sunt folosite şi trăsăturile unui cizmar real din Dresda. Ahasverus, 
orientat numai către lumea terestră, ţine cu tot dinadinsul să-l 
convertească pe lisus la viziunea lui”1%, trăsături care ni se par 
similare cu cele ale lui Ruben!%, călător în timp şi interesat să-l 
convingă pe Dan de viziunea lui. 


Grigore Alexandrescu susținea, în Memorial de călătorie, şi faptul că 
„Decebal și oştirea lui [...] credea la metamsicoz”, cf. Gr. Alexandrescu, 
Poezii. Proză, Ed. Minerva, București, 1985, p. 213. 

Elena Tacciu afirmă: „teoria romantică a metempsihozei, formulată 
după izvoare egiptene, indice (Bhagavad-Gita) de A. Von Schlegel și apoi de 
Schopenhauer în Lumea [ca voință şi reprezentare] (Cartea IV), ea apare în epo- 
că la Lessing, Goethe, Novalis, Gautier, în sensul lanţului etern existenţial”, 
cf. Romantismul românesc. Un studiu al arhetipurilor, vol. |, Ed. Minerva, Bu- 
cureşti, 1982, p. 381. 

118 Cf. Marian Popa, Călătoriile epocii romantice, op. cit., p. 450-455. 

1 Idem, p. 450. 

1% Ruben ar putea fi apropiat și de Faust — dacă nu cumva mai mult 
de Mefistofel. „Ideea [lui Goethe] de a compune Faust este rodul aceleiași 
epoci [romantice]. Au avut-o şi alți tineri scriitori ai vremii, prieteni de-ai 
lui Goethe, un Lenz, un Klinger, un Miller”, cf. Tudor Vianu, Studii de litera- 
tură universală şi comparată, op. cit., p. 257. Dar semnificativ este și faptul că 
acest subiect îşi avea originea în cărțile populare (izvodite pornind de la 
povestea lui Simon Magul cu Elena, interferată cu alte mituri și legende) și 
că Goethe „citise, încă de pe când era copil, versiunea din 1728 a cărții po- 
porane faustice”, cf. Ibidem. A se vedea și p. 250-257. 

Deși amintește în mai multe ocazii de zodii (În vremi de mult 
trecute, Eco, Ah, cerut-am de la zodii, etc.), Eminescu se referă strict 
la mişcarea stelelor/ planetelor pe cer, nu la relația dintre planete 
și destinele umane (ironizată şi condamnată de literatura patris- 
ticăl?!). 

Există o corespondenţă între sânii ca rodii ai iubitei și auritele 
zodii, dar ea poate fi interpretată ca o invocare adumbrită meta- 
foric a bunăvoinţei și protecţiei divine pentru iubirea celor doi, o 
rugăciune tainică la catapeteasma siderală care-L priveşte voalat pe 
Dumnezeu!?. Nici în Sărmanul Dionis nu apare o asemenea suges- 
tie sau referință la divinaţie. În poemul Călin (file din poveste), 
printre nuntaşi se află și „cititorii cei de zodii”, adică magii, alături 
de Feţi-frumoşi, zmei și Pepelea. Magul din poemul În vremi de 
mult trecute are o carte de zodii unică: „El cartea-și deschide, la 
ceruri priveşte/ Şi zodii descurcă în lungul lor mers./ E-o carte ce 





21 Dar și de Platon care „în ciuda slăbiciunii sale pentru schemele 
astrologiei caldeene pe care și le însușise, nu-și reținea sarcasmul împotriva 
celor stăpâniţi de fatalismul astrologic sau a celor care credeau într-o eternă 
repetare în sensul strict (stoic) al termenului (cf., de exemplu, Republica, 
VIII, 546 sq.). Cât despre filosofii creştini, ei duceau o luptă îndârjită împo- 
triva aceluiași fatalism astrologic”, cf. Mircea Eliade, Mitul eternei reîn- 
toarceri, traducere de Maria Ivănescu și Cezar Ivănescu, Ed. Univers Enci- 
clopedic Gold, București, 2011, p. 130. 

12 Erotismul e subtil şi complex: sânii „Ce-alături cresc dulci și 
rotunzi ca şi rodii [pe când]/ Stelele-n cer mișcă-auritele zodii” (Eco). Ca de 
multe ori în poezia lui Eminescu, aparențele înşală, întrucât corespondența 
nu se referă la sfericitate/ rotunzime, la analogia formală dintre sâni și sfe- 
rele celeste, ci la energia sau dinamica interioară care „mișcă-auritele 
zodii”, mișcă stelele cerului, dar care, aceeași energie, face ca: „de a vârstii 
ei căldură fragii sânului se coc” (Călin (file din poveste)). Aceeaşi energie/ 
iubire mișcă, concomitent, cerul cu stelele și inima omului. Într-o ultimă 
variantă a Glossei, cu sens modificat: „Timpul care bate-n stele/ Bate pulsul 
și în tine”. 

nimeni în veci n-o citește,/ Cu semnele strâmbe întoarse-arabeşte:/ 
Sunt legile-n semne din ăst univers”. 

În Dumnezeu și om, regii-magi provin din India, cum amin- 
team și mai devreme, îndemnați fiind însă de un „mag bătrân ca 
lumea”, care pare, în consecință, anistoric (în poem sunt două 
planuri: unul este cel al controversei trecut-prezent în artă, altul 
este cel al călătoriei magilor): 


În pădurile antice ale Indiei cea mare, 
Printre care, ca oaze, sunt imperii fără fine, 
Regii duc în pace-eternă a popoarelor destine 
Închinând înţelepciunei viaţa lor cea trecătoare. 


Dar un mag bătrân ca lumea îi adună și le spune 
C-un nou gând se naște-n oameni, mai puternic şi mai mare 
Decât toate pân-acuma. Şi o stea strălucitoare 
Arde-n cer arătând calea la a evului minune. 


Fi-va oare dezlegarea celora nedezlegate? 
Fi-va visul omenirei grămădit într-o ființă? 
Fi-va braţul care şterge-a omenimei neputinţă 
Ori izvorul cel de taină a luminii-adevărate? 


Va putea să risipească cea neliniște eternă, 
Cea durere ce-i născută din puterea mărginită 
Şi dorinţa făr-de margini?... Lăsaţi vorba-vă pripită, 
Mergeţi regi spre închinare la Născutul în tavernă. 


În tavernă?... -n umilinţă s-a născut dar Adevărul? 
Şi în fașe d-înjosire e-nfășat eternul Rege? 
Din durerea unui secol, din martiriul lumii-ntrege 
Răsări o stea de pace, luminând lumea și cerul... 

Sarcini de-aur și de smirnă ei încarcă pe cămile 
Şi pornesc în caravană după steaua plutitoare, 
Ce în aerul cel umed, pare-o așchie din soare, 

Lunecând pe bolta-albastră la culcușu-eternei mile. 


Ş-atunci inima creștină ea vedea pustia-ntinsă 
Şi pin ea plutind ca umbre împărați din răsărit, 
Umbre regii și tăcute ce-urmau astrul fericit... 
Strălucea pustia albă de a lunei raze ninsă, 


lar pe muntele cu dafini, cu dumbrave de măslin 

Povestind povești bătrâne, au văzut păstorii steaua 
Cu zâmbirea ei ferice și cu razele de neauă 
Ş-au urmat sfinţita-i cale către staulul divin. 


Desemnarea Indiei!% ca țară de origine a magilor nu este însă 
întru totul hazardată — deşi în privința acelor magi care au călă- 
torit la Betleem nu există nicio indicație de felul acesta. Se poate 
admite însă că și în India a existat instituția magului. Un capitol 
din Viața şi petrecerea a celor dentru Sfinți Cuvioşi Părinții noştri 
Varlaam şi losaf, indiianilor!” (dintr-un miscelaneu provenit din 





123 Novalis, fără a-i menţiona în acest context pe magi (amintiți însă în 
Imnul 5 către noapte), în câteva versuri se referă la înflorirea Indiei pentru 
Hristos: „Mit ihm bin ich erst Mensch geworden;/ Das Schicksal wird 
verklărt durch ihn,/ Unt Indien must selbst im Norden/ Um den Geliebten 
frohlich bluhn (Sunt om cu-adevărat abia prin E1,/ Prin EI soarta-mi se făcu 
senină,/ Şi-n nord India trebui' pentru Cel/ Mult Iubit să-nflorească-n 
lumină)”. Cf. Novalis, Geistliche Lieder. Die Christenheit oder Europa / Cântece 
religioase. Creştinătatea sau Europa, ediţia a doua, traducere, note, tabel cro- 
nologic şi postfață de loan Constantinescu, cuvânt însoțitor de Anton Raus- 
cher, Ed. Institutul European, București, 1999, p. 26-27. 

124 În ms. rom. B. A. R. 2769, între f. 1161-2527. 

vestita ladă a poetului), se intitulează: Pentru nașterea lui losaf şi ce 
pentru dânsul cetitorii de stele au mărturisit!?. 

Există însă și o altă relatare, care ne indică ceva semnificativ: 
„cei doisprezece Regi Magi [...] cunoșteau revelaţia tainică a lui 
Seth cu privire la sosirea lui Mesia şi urcau în fiecare an pe mun- 
tele unde se afla o peşteră cu izvoare și copaci. Acolo se rugau în 
șoaptă lui Dumnezeu, timp de trei zile, aşteptând să apară Steaua. 
[...] Călăuziţi de Stea, Regii Magi călătoresc timp de doi ani. 
Întorcându-se acasă, povestesc minunea la care fuseseră martori. 
Și când apostolul Toma, după Înviere, ajunge în ţinutul lor, Regii 
Magi cer să fie botezați”12%. Însă Toma este chiar apostolul Indiei. 
Vom reveni asupra acestui aspect. 

Cert este că Eminescu era preocupat de efigia unor perso- 
nalități cu caracter excepțional, pentru a-și contura propria figură, 
propriul portret. O atestă chiar începutul poemului Memento mori, 





125 [dem, f. 121. 

26 Mircea Eliade, Mefistofel şi androginul, traducere de Alexandra 
Cuniţă, Ed. Humanitas, București, 1995, p. 45. 

Despre creștinarea şi mântuirea Magilor vorbeşte și Canonul cel mare 
al Sfântului Andrei Criteanul, autor intercalat atât de des în Palia bizantină. 
Sfântul loan Gură de Aur spune: „De aceea eu cred că acești Magi au ajuns 
și în ţara lor dascălii concetățenilor lor. Dacă nu s-au ferit să facă asta în 
Iudeea [să-l mărturisească pe Hristos în faţa lui Irod și a iudeilor], apoi cu 
atât mai mult au avut curajul să vorbească acasă la ei”, cf. Sfântul loan Gură 
de Aur, Scrieri. Partea a treia, traducere, introducere, indici și note de Pr. 
D.[umitru] Fecioru, col. PSB, vol. 23, Ed. IBMBOR, București, 1994, p. 82. 

Sfântul Efrem Sirul/ Sirianul îi numește, într-un imn, binecuvântații 
Magi: „Fie ca răsăritul să-i aducă [lui Hristos cel răstignit], cu dreapta sa, 
cunună. Din simbolurile şi prefigurările arcei să i-o împletească! De pe 
muntele Kardu [Ararat] și-a cules el florile, din ţinutul lui Noe și Sem şi al 
celui ce este cap lumii [Adam], al lui Avraam, slăvitul, al binecuvântaţilor 
Magi și al stelei, și al raiului, slăvitul său vecin”, cf. Imnele Păresimilor, 
Azimelor, Răstignirii şi Învierii, studiu introductiv şi traducere de Diac. loan 
|. Ică jr, Ed. Deisis, Sibiu, 1999, p. 186. 

cu enigmaticele versuri: „Turma visurilor mele eu le pasc ca oi de 
aur!”,/ Când a nopții întunerec — înstelatul rege maur —/ Lasă norii 
lui molateci înfoiați în pat ceresc”: avem un păstor și un rege. 
Poetul e păstorul cu turma de aur a gândurilor, căutând/ contem- 
plând cerul nopții înstelat ca pe un rege maur în cămările palatu- 
lui său. 

Maurul lui Eminescu - spre deosebire de cel al lui Sha- 
kespeare — este noaptea lumii (undeva mai departe în poem va 
spune: „stele într-a lumei noapte ard”). Apropierea dintre Egipt, 
păstori şi magi căutători la stele nu mi se pare o pură întâmplare. 

Este fascinantă ipostaza poetului ca păstor contemplativ, 
care-şi mână, patriarhal, turma gândirilor, în timp ce urmărește 
scena celestă — e adevărat că cerul cu lună și stele lipseşte, cred, 
foarte rar din poezia sa —, după ce, în Cântecul lăutarului, îşi face 
un autoportret oracular, ca cel cu „gândul proroc” și care „știu ce- 
i scris în stele”. Așa încât ne întrebăm: Se costuma oare, poetic, ca- 
ntr-o scenă de Vicleim, ca păstor și mag? (În alt poem, Cum 
universu-n stele!%, considera că: „Aveam gândiri de preot şi-aveam 
puteri de regi”). Mai ales că imaginea magului, ca toate ideile 
esențiale ale lui Eminescu, apare de timpuriu în creaţia sa, fiind 
sesizată şi în compunerile dramatice din care s-au desprins aproa- 
pe toate marile poeme lirice de mai târziu: „Petru Rareș ar prefi- 
gura pe înţelepţii şi magii din opera eminesciană” 1. 


127 Imaginea e prezentă și la începutul unei proiectate epopei cos- 
mogonice, Genaia (cca. 1868), în care vroia să înfățișeze „creaţiunea pă- 
mântului după o mitologie proprie română”, cf. M. Eminescu, Opere, IV, 
ediție critică îngrijită de Perpessicius, Ed. Academiei RPR, București, 1952, 
p.499ş.u. 

12 Idem, p. 484. 

9 Aurelia Rusu, Eminescu — omul de teatru şi dramatismul, prefaţă la M. 
Eminescu, Opere, IV, Teatru, ediţie critică, note și variante de Aurelia Rusu, 
studiu introductiv de George Munteanu, Ed. Minerva, Bucureşti, 1978, p. 
LXV. 

În același peisaj egiptean, lumea e un „vad”, în care curg 
„Vremurile“, pe când „ies stelele din strungă”, intrând pe căi 
celeste: ies, adică, din ţarcul sau din circumscrierea acestei lumi. 

La Dosoftei, vadul e un fel de punte către infern: „De-aș 
pogori unde-i iadul,/ Și de-acolo m-deșchiz[i] vadul” (Ps. 138, 25- 
26) — semnificaţie reprodusă coerent de Eminescu, cu altă ocazie: 
„Din mări cu munţi de viață sunt aruncat pe vad,/ Din ceruri de 
lumină m-am coborât în iad” (Ștefan cel Tânăr)!%. 

Geniul se mișcă, aşadar, pe două planuri: unul uman/ te- 
restru şi altul cosmic/ transcendental. lar ierarhiile (numite şi scări 
sau praguri, în limba veche) eminesciene nu sunt doar angelice şi 
demonice, ci și umane. Există o ierarhie a minţilor umane, care 
poate fi dedusă mai ales din Scrisori. O scară, din Scrisoarea 1, 
cuprinde pe cel care „caută-n oglindă de-și buclează al său păr”, 
altul care-,„„mparte lumea de pe scândura tarăbii/ Socotind” aurul 
din „negrele corăbii”, un al treilea e „rege ce-mpânzește globu-n 
planuri pe un veac”, flancat de „un sărac” care plănuiește „ziua 
de mâne”, după care vine la rând „altul” care „caută în lume şi în 
vreme adevăr”. Adevăr care nu se află în lume și nici în vreme. Şi, 
în fine, dascălul. Toţi se iluzionează. 

Dascălul care vrea să deţină „vecia într-un număr” pare ori 
un filosof pitagoreic, ori un iluzionist (în Scrisoarea Il, este „astro- 
nomul cu al negurii repaos” care „ușor, ca din cutie, scoate lumile 
din chaos”), poate un mag (asocierea dintre magi și matematicieni 
în culturile antice e foarte posibil să-i fi fost cunoscută lui Emi- 
nescu!%1). Dacă admitem această asociere, a dascălului cu magul 





13 M. Eminescu, Opere, vol. VIII, Teatrul original şi tradus. Traducerile 
de proză literară, Dicţionarul de rime, studiu introductiv de Petru Creţia, ediție 
critică întemeiată de Perpessicius, Editura Academiei Române, București, 
1988, p. 164. 

151 Fapt menţionat şi de Aristotel, undeva. 

(un mag al...epocii moderne), avem în Scrisoarea 1 încă un poem 
important, pe lângă Strigoii, Memento mori şi În vremi de mult tre- 
cute, în care apare acest personaj oracular. 

Eminescu îi aşază în binomuri antinomice: regele cu săracul, 
vanitosul narcisist cu filosoful/ cărturarul căutător de adevăr pe 
galbenele file și negustorul care socotește aurul cu...dascălul, care 
socotește veşnicia într-un număr. Sunt şase. Poetul este nevăzut și 
e al șaptelea şi — e adevărat — nu are pereche. Deși unii sunt ma- 
terialiști și alții idealiști, paradoxul e că „la același şir de patimi 
deopotrivă” sunt „robi”. Și definitiv îi egalizează moartea (ca în 
Psalmul 48 al lui Dosoftei — urmărind tradiţia literară). Şi săracul 
și prostul și negustorul și regele și filosoful și dascălul (un ma- 
estru) sunt subordonați față de raza lunii și geniul morții. Am 
arătat altădată că luna reprezintă lumina înțelepciunii care mai 
iradiază către oamenii opacizați din cea a Soarelui divin (de aceea 
luna e numită „blândul soare” al nopții ( În vremi de mult trecute), 
sau „al nopţii dulce soare” (Călin Nebunul))'? — după o filosofie 
biblică expusă limpede în Divanul lui Dimitrie Cantemir. Adică 
raza lunii este raza lui Dumnezeu care îi inspiră, dar care are și 
geniul morţii, adică geniul de a le reteza vanitatea prin moarte. 

Poetul este un geniu din această ierarhie umană care urmă- 
rește nevăzut aceste destine și el temperează chiar și vanitatea 
dascălului prea încrezător în nemurirea postumă. După cum am 


Dar şi Sfântul leronim, mai târziu, spune, referindu-se la Is. 47, 12: 
„Septuaginta manifestius transtulerunt: Stent et salvam te faciant astrologi 
coeli, qui vulgo apellantur mathematici [...]. Unde et Magi de Oriente 
venerunt/ Septuaginta mai clar a tradus: Să stea și să te mântuie pe tine 
astrologii cerului, cei care în popor se numesc şi matematicieni [...]. De unde 
[din Persia şi Babilon] au venit şi Ma- gii de la Răsărit”..., cf. PL 24, col. 474. 

152 A se vedea teza noastră doctorală: Antim Ivireanul: avangarda 
literară a Paradisului. Viața şi opera, Leologie pentru azi, București, 2010, cf. 
https://www.teologiepentruazi.ro/2010/03/10/antim-ivireanul-avangarda- 
literara-a-paradisului-viata-si-opera-2010/, p. 395-402, 414-416. 

putut deduce și din cele enunțate anterior, geniul şi, mai ales, ge- 
niul poetic sau artistic are totuși o poziție superioară. De aceea, cu 
el vorbesc serafii, adică nişte voievozi/ conducători din ierarhiile 
superioare, chiar și atunci când e vorba de îngeri căzuți (Mureșanu 
(Tablou dramatic)). Cu intenţie bună sau rea, asupra minţii geniului 
se fac intervenţii de pe poziţii înalte, de către cei care vor să-l 
inspire: fie îngeri, fie demoni. 

Prostul, negustorul și regele formează o ierarhie negativă, un 
corelativ al demonilor din ordinea celor netrupeşti. Poetul face 
parte dintr-o ierarhie laolaltă cu săracul, filosoful și dascălul, în 
care sunt prinți ai spiritului. În ordine umană, el, geniul-poet se 
asemănă unui prinț (am parafrazat din O, rămâi...), unui voievod, 
unui domn, pentru că „pe creaţiuni bogate sufletul este domn” (În 
vremi de mult trecute). 

Deşertăciunea umană e însă plină de iluzii, care creează 
capcane, de aceea şi Prințul sihăstrit din poemul În vremi de mult 
trecute înţelege că: „Atunci visul mărirei s-a șterge-n a lui gând/ 
Când peste spuza sură se va turna pământ” !*. 





15 Când „peste spuza sură se va turna pământ”: adică, pământ peste 
cenușă, pentru că omul este „pulbere și cenușă” (Fac. 18, 27) şi „pământ ești 
și în pământ te vei întoarce” (Fac. 3, 19), aserţiuni reluate în Slujba Înmor- 
mântării, pe care Eminescu a citat-o sau a oferit parafraze cu mai multe 
ocazii. 

Ceea ce afirmă Eminescu în aceste versuri reprezintă însă o apof- 
tegmă, în literatura patristică, prin care se specifică faptul că slava deșartă 
este o patimă foarte fină şi foarte greu de îndepărtat din suflet, și căreia 
adesea numai moartea îi pune capăt definitiv: „Atacurile celorlalte patimi 
sunt mai vădite și de aceea e mai ușoară oarecum lupta cu dânsele [...]. Dar 
păcatul slavei deșarte, având multe înfățișări, precum s-a zis, este greu de 
biruit”, cf. Sfântul Casian Romanul [considerat scriitor proto-român], 
Despre cele opt gânduri ale răutății, în Filocalia, vol. |, tradusă din grecește de 
Prot. Stavr. Dr. Dumitru Stăniloae, Tipografia Arhidiecezană, Sibiu, 1946, 
p. 121. 

Lui Heliade, în poezia căruia găsim „adevăr scăldat în mite” 
(Epigonii), Eminescu îi reproşa sofismele și lipsa de discernământ 
filologic, istoric şi teologici*. Reflecţia întoarsă spre sine însuși 
este însă la fel de necruțătoare, pentru cel ce se autodesemnează 
ca Luceafăr sau Icar — Înţelepciunea cu aripi de ceară (sau, în Me- 
mento mori: „mitele /.../ cu aripi fulgerătoare /.../ arse cad din ce- 
riuri şi-mi ning capul cu cenușă” — cu „cenuşa pocăinţei” cu care 
„Şi-a împlea pământul fruntea”). 

Fiinţă celestă sau făptură căzută/ exilată pe pământ? Emi- 
nescu se închipuie mai adesea ca arhanghel între legiunile min- 
ților umane ori ca mag/ profet/ cunoscător al tainelor, dar se pro- 
pune și ca luceafăr, fie pornind de la simbolistica stelară, fie prin 
interferență cu romantismul, fie de teamă să nu cadă în eroarea 
identificării cu o demnitate neasumabilă (şi Pascal precizase că 
omul se situează între înger și diavol, dar cine începe să se creadă 
înger, ajunge diavol), pentru care recurge la o veche practică mo- 
nahală, prin care călugării se autodesemnează ca demoni pentru 
a se feri de tentaţia rătăcirii. Ori pentru că se identifică uneori cu 
insurgența demonică. Ori toate la un loc!>. 





134 Cf. 1. Heliade Rădulescu, Poezii. Proză, Ed. Minerva, București, 1977, 
p. 603-604. 

15 Putem lua în considerare și următoarele precizări despre condiția 
poetului demonic în epoca respectivă: „În 1868, Thsophile Gautier arăta 
cum, căutându-și din bun început un drum propriu, «Baudelaire și l-a găsit 
foarte curând [...], nu dincoace, dar dincolo de romantism» şi, de asemeni, 
nu uita să semnaleze «doctrinele lui literare și filosofice» înrudite cu ale lui 
Edgar Poe, «cu care avea afinități singulare». lar în legătură cu toate acestea, 
tonul îl dăduse Sainte-Beuve, încă din 1857, când observa: «Și d-ta faci parte 
dintre aceia care caută poezie oriunde; și cum, înaintea d-tale, alții au 
căutat-o [...]; cum ţi-a rămas puţin spaţiu; cum câmpiile pământene şi ce- 
rești au fost aproape secerate [...], — sosit atât de târziu și cel din urmă, îţi 
vei fi spus, îmi închipui: Ei bine! Voi mai găsi poezie, şi voi găsi acolo de 
unde nimeni nu s-a gândit s-o culeagă şi s-o exprime. Și te-ai făcut stăpân 

Aici joacă însă un rol şi femeia. Şi ea este când înger, când 
demon, când icoană/ madonă, când veneră, când „femeie între 
stele și stea între femei” (Din valurile vremii), când sperjură, când 
crăiasă, când femeie de rând/ vulgară. 

Revenind la mărturisirea eminesciană a eșecului poeziei 
(„Zadarnica mea minte de visuri e o schele” (Pierdut în suferința...), 
„Ce sunt? Un suflet moale unit c-o minte slabă /.../ Şi am visat oda- 
tă să fiu poet...Un vis /.../ Aceasta e menirea unui poet în lume /.../ 
să spuie verzi ș-uscate/ Cum luna se ivește, cum vântu-n codru 
bate? /.../ O, salahori ai penei, cu rime şi descrieri/ Noi abuzăm 
sărmanii de mâna-ne de crieri”... (Icoană și privaz), „Am fost un 
creier bolnav ș-o inimă de rând” (Ca o făclie) etc), nu reprezintă ea 
o temă a tuturor veacurilor asupra condiţiei creatorului? 

Rimbaud scrie aceste rânduri (ale unui poem în proză): „Dar 
ce rost are să oftăm după un soare veșnic, dacă am pornit în cău- 
tarea luminii dumnezeiești — departe de oamenii care mor într-un 
anotimp sau altul? [...] Mi-am închipuit că pot dobândi puteri 
supranaturale. [...] Eu! Eu care m-am crezut mag sau înger (s. n.), 
scutit de orice morală, mă văd redat pământului, și silit să-mi caut 
un rost şi să îmbrăţișez aspra realitate! Ţăran! [...] În sfârșit, voi 
cere iertare pentru vina de a mă fi hrănit cu minciună” (A410)!5%. 





pe iad, te-ai făcut diavol; ai vrut să smulgi tainele demonilor nopţii. Făcând 
aceasta, cu subtilitate, cu rafinament, [...] ai aerul să te fi jucat; totuși [...] a 
trebuit să suferi mult, scumpul meu copil. Această tristețe particulară, care 
se desprinde din paginile d-tale și în care recunosc ultimul simptom al unei 
generații bolnave [...], ţi se va lua în consideraţie»”, apud George Muntea- 
nu, Eminescu şi eminescianismul. Structuri fundamentale, Ed. Minerva, Bucu- 
reşti, 1987, p. 48. 

15 Arthur Rimbaud, Integrala poetică, traducere, prefaţă, tabel crono- 
logic și note de Petre Solomon, Ed. Eminescu, Bucureşti, 1999, p. 176-177. 
Rimbaud fiind un poet cu o cultură clasică solidă, este posibil să nu fi fost 
ignorant în privinţa originii patristice a imaginilor poetice romantice. 

Şi, după el, Fundoianu: „Am înţeles, brusc, că paradisul meu 
pământean [...] era o minciună; şi minciună poemul oriunde ar fi 
fost. Minciună Hugo, Goethe! Minciună serafică Eminescu!” 1. 

Se naște mereu tentaţia de a-l considera pe Eminescu antici- 
pativ, de a contempla fenomenul poetic mai mult prin prisma 
anticipaţiei, însă este o poziționare şi un unghi vizual care oferă o 
realitate segmentată, pentru că fenomenul privit holistic presu- 
pune mai degrabă — frust spus — preluare și continuitate din partea 
moderniștilor în raport cu predecesorii lor romantici!%, așa cum 
s-a petrecut și în epoca romantică, cea care a revitalizat medieva- 
litatea. 

Prin reproducerea a ceea ce se poate considera că a devenit 
un reflex vizual romantic, concepe Rimbaud o imagine precum 
„La douceur fleurie des etoiles et du ciel” (Blândețea înflorită a 
stelelor și a cerului), care i-a atras atenţia lui Marcel Raymond”. 
Acelaşi preciza, în introducerea studiului său: „Cine ar vrea totuşi 
să caute originile poeziei timpului nostru [lirica modernistă şi 
avangardistă] şi să scoată în evidenţă sensul adânc al încercărilor 
ei, ar trebui să urce dincolo de Baudelaire, de Hugo, de Lamartine, 
până la preromantismul european”!*. Și, adăugăm noi, cine vrea 
să caute sensurile adânci ale preromantismului și romantismului, 
trebuie să urce într-o arhaitate medievală (și a antichităţii greco- 
latine, în cazul romantismului apusean - antichitate al cărei pres- 





15 Benjamin Fundoianu, Versuri, Ed. Cartier, Chişinău, 1999, p. 11. 

158 „Suntem încă sub imperiul romantismului, care nu și-a istovit toate 
urmările”, cf. Şerban Cioculescu, O privire asupra poeziei noastre ermetice, în 
volumul Poeți români, Ed. Eminescu, Bucureşti, 1982, p. 434. 

15 Cf. Marcel Raymond, De la Baudelaire la suprarealism, traducere de 
Leonid Dimov, studiu introductiv de Mircea Martin, Ed. Univers, Bucu- 
reşti, 1998, p. 35, 326. 

1% Idem, p. 9. 

tigiu a rămas intact din (pre)Renaştere până la poezia expresio- 
nistă —, mai puţin sau foarte puţin în cazul celui românesc). 

De asemenea, în opinia lui Raymond, „cu prilejul prece- 
dentei explozii a iraționalului, în vremea Contrareformei și a artei 
baroce, Biserica orientase, fără prea multă osteneală, pornirea 
mistică. Două secole mai târziu [...] poezia tinde să devină o etică 
sau un mijloc neobișnuit de cunoaștere metafizică” 111. 

Dacă în Occident se poate face această corelaţie, între 
misticismul specific curentului baroc şi poezia modernistă, cu atât 
mai mult, în condițiile particulare ale evoluției Europei răsăritene 
(geografic și spiritual), se poate aduce în discuție problema unei 
continuități vizionare, în spaţiul literar, între epoca renașterii isi- 
haste și romantismul pașoptist (impregnat de imaginea sihas- 
trului!” — receptat de Eminescu și preschimbat în „săhastrul mag” 
de pe muntele Pion, Euthanasius, leronim, Iosif etc.) şi emi- 
nescian, dacă nu şi mai departe... 

„Din mărire la cădere, din cădere la mărire”... (Memento 
mori): este un refren obsedant în lirica eminesciană. De aceea se 
întoarce „în vremi de mult trecute”, când oamenii își îngăduiau 
să-și imagineze şi să creadă în basme („când basmele iubite erau 





141 Ibidem. 

1% Deși au cuvinte dure la adresa condiţiei precare (materiale şi 
intelectuale) în care se afla monahismul și mănăstirile (o situaţie valabilă 
nu numai pentru Ţările Române, după secole de dominație otomană), 
paşoptiștii (Alexandrescu, Alecsandri, Bolintineanu, Bolliac, Negruzzi, 
Heliade etc.) exprimă nu o dată un foarte mare respect şi venerație faţă de 
sihaștri/ eremiți (a se vedea legendele istorice ale lui Bolintineanu, poezia 
ruinelor a lui Alexandrescu şi Heliade, meditaţiile lui Bolliac care exaltă 
condiţia sihastrului și îi fericeşte pe eremiţi — probabil că, în vremea în care 
a stat la schitul de la Poiana Mărului, a avut ocazia să afle mai multe despre 
unul din promotorii renașterii isihaste din secolul al XVIII-lea, Sfântul 
Vasile de la Poiana Mărului — etc). 

înc-adevăruri” — înţelese ca poveşti frumoase cu sens etic, precum 
romanele populare), dar „când gândul era pază de vis şi de eres”. 

Dumnezeu 


Concepţia despre Dumnezeu în opera eminesciană se dis- 
tinge cel mai bine din contextele în care El apare ca un Părinte al 
geniului. Tema Creatorului Absolut e indisolubil legată de con- 
cepția poetică/ artistică a lui Eminescu. 

Geniul minţii poetice reprezintă o iradiere a Minţii/ Gân- 
dului care a creat lumea şi care poate oricând să creeze lumi — ceea 
ce o determina pe Rosa del Conte să deducă o religio mentis. 
Unele creaturi, prin geniul minţii, sunt mai aproape de EI, într-o 
relație de filiaţie, ca față de un Părinte, cu Creatorul Absolut: 
„Dumnezeu în lume le ţine loc de tată/ Şi pune pe-a lor frunte 
gândirea lui bogată” (În vremi de mult trecute)!5. 

Elogiul minţii — reperabil, la Eminescu, în Memento mori și 
Floare albastră cu precădere — are însă o tradiție veche în literatura 
bizantină!* şi în cea românească. Rosa del Conte îi oferea ca exem- 
ple pe Maxim Mărturisitorul şi Origen, din literatura bizantină, 
iar din cea românească pe loan Exarhul!* şi Antim Ivireanul. 





1% Am formulat ideea, mai pe scurt, şi în teza noastră doctorală, Antim 
Ivireanul..., op. cit., p. 399. 

144 Primul om, necontaminat de rău, se afla întotdeauna, înainte de 
prelest, „în atingere, prin puterea minţii, cu cele dumnezeiești și inteligibile 
din ceruri”, cf. Sfântul Atanasie cel Mare [al Alexandriei], Scrieri. Partea 1, 
traducere din grecește, introducere și note de Pr. Prof. Dr. Dumitru Stăni- 
loae, în col. PSB, vol. 15, Ed. IBMBOR, București, 1987, p. 32. 

1% „Când văd cerul împodobit cu stele, cu sori şi cu lune, pământul 
împodobit cu ierburi şi copaci, marea bogată în toate soiurile de pești şi de 
perle, ajungând apoi să iau seama la om, mintea mi se rătăcește de minuna- 
re şi nu izbutesc a pricepe cum este adăpostit într-un trup atât de mărunt 
atâta înălțare a spiritului, care îmbrăţişează întreg pământul și merge încă 
și mai sus decât cerurile. De ce este legat acest intelect? Și când iese din 
corp, cum străbate el tavanele încăperilor, cum merge dincolo de văzduh, 

Tradiţia se poate urmări însă pe un spaţiu istoric vast. Şi dacă 
ne referim numai la cea românească, îi mai putem evoca, între alţii 
și pe lângă Antim! (care e mai puţin conceptual și mai mult ale- 
goric/ metaforic și poetic), pe Neagoe Basarabi”, Nicolae Mi- 
lescu!“5, Dimitrie Cantemir!*, dar și — după intrarea literelor 


cum depăşește norii, soarele, luna, cercurile ei, stelele, eterul, cerurile și în 
aceeași clipă se găseşte în corpul omului? Cu ce aripi se înalță? Pe ce căi 
zboară? Nu izbutesc a urmări!”, apud Rosa del Conte, op. cit., p. 399-400, n. 
17. 

14% „Unde ţi-ai pus, păcătosule, sufletul tău cel iscusit, cel frumos, cel 
minunat, cel vrednic? Unde ţi-ai îngropat partea cea mai aleasă a sinelui 
tău, zidirea cea mai iscusită a dumnezeeştii puteri, soțiia [însoţitoarea] cea 
iubită a îngerilor? Unde iaste frumusețea aceia a închipuirii [asemănării] 
ce[le]i dumneze[ilești? Unde iaste podoaba a darului celui dumneze[i]esc? 
Unde iaste slava? Unde sunt frumusețele lui cele minunate, carele îl arăta 
mai luminat decât soarele?”, cf. Antim Ivireanul, Opere, ed. cit., p. 146. 

1% „Mintea iaste cap şi învăţătură dulce tuturor bunătăţilor [virtuţilor] 
și sfârșitul ei foarte iaste proslăvit. Mintea iaste avuţie şi comoară netre- 
cătoare, care nu să cheltuiaşte niciodată. Mintea cea curată să urcă mai pă 
deasupra cerurilor și solește [vestește] dreptăţile sufletului și ale trupului 
înaintea atotţiitoriului Împărat. Mintea iaste viiaţa priiatenilor și împăcare 
fraților. Mintea trează iaste priiaten mai bun și mai cinstit împăraţilor şi 
domnilor decât toată avuţiia şi bogăţiia lor cea multă”, cf. Învățăturile lui 
Neagoe Basarab către fiul său Theodosie, op. cit, p. 338-339. 

1% Este vorba de un fragment din IV Macabei (Biblia 1688), în tradu- 
cerea lui Nicolae Milescu (diortosit de V. Cândea sub titlul Despre rațiunea 
dominantă): „Când a alcătuit Dumnezeu pe om, a sădit în el pasiuni şi 
înclinări [apetenţe, sensibilități] și totodată i-a așezat mintea pe un tron în 
mijlocul simțurilor [...]; iar minţii i-a dat Legea, prin care, de se va conduce, 
va împărăţi peste o împărăție cumpătată şi dreaptă și bună și curajoasă”, cf. 
Virgil Cândea, Rațiunea dominantă, op. cit., p. 201-202. 

1% „„Microcosmosul [omul] trebuie apoi să prefacă [să vadă cu mintea] 
soarele macrocosmosului în soare veşnic, adică în înțelepciune dumne- 
zeiască [să contemple soarele văzut ca simbol al înțelepciunii veșnice]. Des- 
pre aceasta zice Apostolul (| Cor. 3, 19): «Nebunie este înaintea lui 

românești în modernitate, în perioada prepașoptistă așadar —, pe 
Grigorie Râmniceanu!%. 





Dumnezeu înțelepciunea lumii», adică lumina solară a lumii, care este 
întuneric, în fața Mielului, care este Soarele dreptăţii, adică în fața luminii 
lui Dumnezeu, dacă nu se va preface în credința deplinei înţelepciuni, adică 
în lumina sau în soarele pe care îl arată nădejdea. [...] Veșnica înţelepciune 
este aceea care trebuie să împlinească cele ce acum sunt deșarte și goale: 
adică «se va face lumina lunii, ca și cea a soarelui», cu alte cuvinte, fiecare 
cap lipsit de înţelepciune și de cunoaștere se va umple; pentru care lucru ai 
martor credincios și bun pe Malahia (3, 18), acolo unde zice: «Şi vor vedea 
(adică vor lua cunoștință și vor cunoaște) care este deosebirea dintre cel 
drept și cel nelegiuit»”, cf. Dimitrie Cantemir, Divanul sau Gâlceava înțelep- 
tului cu lumea sau Giudețul sufletului cu trupul, ediţie critică de Virgil Cândea, 
postfață și bibliografie de Alexandru Duţu, Ed. Minerva, București, 1990, p. 
300-301. 

150 În prefața Triodului din 1798: „Cum că iubirea de înțelepciune şi de 
multă știință iaste la om un dar al dumnezeieștii providenții, vederat se cu- 
noaşte. Și aceasta au pus aripi minții omenești ca să zboare până la sfera cea 
cu mulțime de stele, și o au invitat ca să iscodească mărimea luminătorilor, 
câtățimea stelelor celor nerătăcitoare și pre cea cu puţin număr însoţire a 
planitelor, şi starea lor, ţinerea, orânduiala, depărtarea, mișcările, încungiu- 
rările, întocmirea şi frumuseţea lor, i-au descoperit pre un pol la amiază- 
noapte și pre altul la amiazăzi; i-au arătat întoarcerile soarelui, pre cea de 
vară și pre cea de iarnă. Însă cu toate acestea nu s-au îndestulat mintea ome- 
nească, ci pogorându-se de la cele de sus au orânduit pământului cu în- 
semnare brâne, delnițe, vârste, lățimi, lungimi şi alte măsuri asemenea, au 
deosebit felurimile sadurilor, soiurile dobitoacelor, cât pământ iaste lăcuit 
și cât nelăcuit, râuri, iazere, mări și ochianuri. 

Acestași minte iarăși cufundându-se cu o iscodire neliniștită până şi 
în aşternutul mării, pătrunzând și cele mai dinlăuntru sânuri ale pămân- 
tului, acolo adecă au aflat pre cât au putut feliurimea celor înotătoare, 
nașterea lor, creșterea și înmulțirea. lar aici au scormonit atâte metaluri, și 
au scos la iveală atâtea visterii, încât au deschis nenumărte negoaţe și au 
împistrit cele patru părţi ale lumii cu tot felul de podoabe. N-au obosit nici 
acia, au zburat iarăşi în văzduh ca un vultur”, apud Alexandru Duţu, 

Nicolae Milescu traducea însă în românește şi o altă preci- 
zare esenţială din literatura patristică, și anume de la Sfântul 
Atanasie cel Mare: „Dumnezeu iaste gând neîncetat” !7.. 

Dosoftei poetizează aceeași concepţie, demonstrându-ne re- 
tenția ei din perioada veterotestamentară și conservarea în tradi- 
ţia creştină, în care Creatorul este reprezentat ca Gândul, de 
nimeni cunoscut, care a gândit din veșnicie lumea şi a adus-o la 
ființă în timp şi odată cu timpul: Dumnezeu „au fapt ceriul cu 
gândul” (Ps. 135, 17), „Mare este Domnul de tărie,/ Şi gândul Lui 
nime nu-i să-l știe” (Ps. 146, 15-16), „Că Domnul au cugetat cu 
gândul/ De le-au făcut şi-l țân toate rândul” [rânduiala, ordinea, 
armonia] (Ps. 148, 15-16). Pe acest traiect/ filon, Eminescu putea 
scrie: „O, Adonai! Al cărui gând e lumea” (Fata-n grădina de aur). 

Dar și „gândul Lui nime nu-i să-l știe” (Ps. 146, 16) poate fi 
detaliat prin: „La-nceput, pe când ființă nu era, nici neființă /.../ 
Fu prăpastie? genune? Fu noian întins de apă?/ N-a fost lume 
pricepută şi nici minte s-o priceapă /.../ Nici de văzut nu fuse şi 
nici ochi care s-o vază” (Scrisorea 1) — e vorba de minte și de ochi 
omenești. 

Eminescu s-a sprijinit aici, în poetizarea sa, pe un imn vedic, 
invocat întotdeauna de critica literară, însă nu s-a observat că 
termenii traducerii operate de poet trimit către o adaptare la o 
concepție autohtonă (în general, traducerile în poezie ale lui Emi- 
nescu nu sunt fidele originalului). 





Coordonate ale culturii româneşti în secolul XVIII (1700-1821), EPL, București, 
1968, p. 190-191. 
Am prezentat, anterior, exemplele de mai sus, aici: 
https://www.teologiepentruazi.ro/2010/08/24/mistica-si-ratiune-2/. 
151 „Dumnezeu iaste duh fără de trup, nevăzut și necunoscut; și iarăși, 
Dumnezeu iaste fire necunoscută, ochiu neadormit, gând neîncetat; și iarăşi 
Dumnezeu iaste pricina, adecă făcătoare a toată lumea văzută şi nevăzută”, 
cf. Virgil Cândea, Rațiunea dominantă, op. cit., p. 89. 

Nefiinţa era atestată, într-un context identic semantic, la 
Antim Ivireanul — după cum a remarcat Mihai Rădulescu —, în 
niște versuri care rezonează cu ce a ales Eminescu să traducă din 
imnele vedice: „Făcut-au Domnul Dumnezeu toate din nefiinţă/ 
Şi în ființă le-au adus cu multă biruință”!* — reținem şi faptul că, 
„desemnând starea primordială drept neființă, Antim Ivireanul 
anticipa un procedeu literar folosit cu atâta succes — la distanță de 
aproape trei veacuri — de Nichita Stănescu”!%. lar „prăpastia”, 
„genunea” și „noianul” (primele două sunt împrumutate de la 
Dosoftei, iar noianul din cărţile Bisericii, de unde l-au luat şi 
Asachi, dar şi Budai-Deleanu în Țiganiada) sunt sinonime, indi- 
când apele care acopereau pământul (Fac. 1, 2). Interogaţia lui 
Eminescu este, prin urmare, una retorică. 

Că „prăpastia” şi „genunea” înseamnă același lucru cu „no- 
ian întins de apă” putem deduce din poetizarea lui Dosoftei, a 
Psalmului 103 (vesperal, din care Eminescu a inserat mai multe 
secvenţe în poemele sale), unde „Tu [Dumnezeu] i-ai datu-i [pă- 
mântului] de mainte/ Prăpastea [abisul, adâncul apei] de-mbrăcă- 
minte/ Și stă gata să Te-asculte,/ Să dea apa preste munte” (Ps. 103, 
23-26) — imaginea este cea a pământului îmbrăcat în apă (la Mil- 
ton: „at the voice/ Of God, as with a mantle, didst invest/ The 
rising world of waters dark and deep” (Paradise lost)) — şi „Preste 
luciu de genune/ Trec corăbii cu minune” (Ps. 103, 109-110). Sau: 





15 Antim Ivireanul, Opere, ediţie critică și studiu introductiv de 
Gabriel Ștrempel, Ed. Minerva, București, 1972, p. 241. 

15 Mircea Scarlat, în Postfață la Poezie veche românească, antologie, 
postfață, bibliografie și glosar de Mircea Scarlat, Ed. Minerva, Bucureşti, 
1985, p. 204. 

Sau: Mircea Scarlat, Istoria poeziei românești, vol. IV, cu un „Argu- 
ment” de Nicolae Manolescu, ediție de Dora Scarlat, Ed. Minerva, Bucu- 
rești, 1990, p. 230. 

„Cela [Dumnezeu] ce strângi marea ca-ntr-un foale,/ În prăpăști 
adânci, pre-arină [nisip] moale” (Ps. 32, 17-18)15%. 

Dumnezeu e Creatorul, universul este creaţia Lui ex nihilo: 
„A Ta este, Doamne, lumea şi pământul,/ Ce le-ai împlut singur 
dintâi cu cuvântul” (Ps. 23, 1-2); „Dumnezău ce-au făcut pămân- 
tul/ Și ceriul, și marea cu cuvântul,/ Și toate ce-ntr-însele să mișcă, / 
Domnul ce le-au făcut din nemică” (Ps. 145, 15-18). 

Sau, într-o poezie dintr-un exercițiu principial din literatura 
română, soldat cu excelenţă: 


Văz că-i făcut ceriul de mânule Tale, 
Cu toată podoaba, și-i pornit cu cale. 
Ai tocmit și luna să crească, să scază, 
Să-ş ia de la soare lucoare din rază. 
Stele luminate ce lucesc pre noapte, 
De dau cuviinţă, Tu le-ai urzât toate. 


(Ps. 8, 7-12) 


De la Tine z[i]ua luminează, 
Şi noaptea cu stelele dă rază. 
Tu ai tocmit luna de dă zare, 
Şi soarelui i-ai dat de răsare. 


Tu i-ai dat pământului frâmseţe, 
De l-întoarce vara-n tinereţe. 





154 Un comentariu mai detaliat am oferit aici: Dr. Gianina Maria- 
Cristina Picioruş, Epilog la lumea veche, vol. I. 2, op. cit., p. 515-520, cf. 

https://www.teologiepentruazi.ro/2015/05/16/epilog-la-lumea-veche- 
i-2-editia-a-doua/. 


Primăvara-i de Tine făcută, 
Să plodească roua roadă multă. 


(Ps. 73, 65-72) 


Că mare Domn este Domnul /.../ 


Că-l este lumea pre mână, 

Cu pământ și cu ce-i plină, 

Şi munţâi cu dealuri nalte 
Supt cuvântu-l sunt plecate. 


Şi marea cu nalte valuri 
A Lui este-n toate laturi. 
Şi de mâna Lui lucrată 
Toată laturea uscată. 


(Ps. 94, 11, 15-22) 


Şi Tu, Doamne, cu cuvântul 
Dintăi ai urzât pământul, 
Şi ceriurile ce-s nalte 
Sunt de mâna Ta lucrate. 


(Ps. 101, 89-92) 

Toate, ce vru Domnul a le face 
Pre pământ și-n cer, le-au fapt cu pace, 
În mări şi pre la toată genunea, 
De ş-au ivit Dumnezău minunea. 


Suind nuori de preste hotară, 
În ploi fece fulgere cu pară, 
Dintr-a Sale cămări scoțând vântul, 
De.-l face porunca şi cuvântul. 


(Ps. 134, 11-18) 


Dumnezeu fiind Gând - Gând neîncetat —, lăudat şi venerat 
de și prin luxul de manifestări fenomenale pe care le-a generat, 
așadar: „Ce poate fi omul de-l aduci aminte,/ De cerci pentru dân- 
sul folos înainte?” (Ps. 8, 13-14 — cu acest psalm își începe şi Can- 
temir Divanul). 

El a făurit „icoana Ta...pe om” („Dumnezeu făcu pre om 
după chipul şi după podoaba Sa”1%, Fac. 1, 26), astfel: „a pus 
gânduri uriașe într-o ţeastă de furnică,/ O voinţă atât de mare-ntr- 
o putere atât de mică,/ Grămădind nemărginirea în sclipitu-unui 
atom” (Memento mori). Dar, mai ales în existenţa geniului „vede- 
se că e în ceriure/ Un Dumnezeu,/ Purtând simetria |asemănarea/ 
podoaba] şi-a ei misterure/ În gândul său” (Ondina). 

Cunoașterea ontologiei umane este condiționată, în conse- 
cinţă, de cunoașterea lui Dumnezeu: „Cine eşti?...Să pot pricepe şi 
icoana ta...pe om” (Memento mori). O apoftegmă pe care o enunţă 
și Antim Ivireanul în pareneza sa versificată, dedicată lui Ştefan 





15 Învățăturile lui Neagoe Basarab către fiul său, Theodosie, op. cit., p. 246. 

De fapt, „icoana Ta” este o traducre fidelă din LXX. A se vedea Dr. 
Gianina Maria-Cristina Picioruş, Epilog la lumea veche, vol. I. 2, op. cit., p. 
298. 

Cantacuzino: „Acela se cunoaște pe sine şi situaţia sa [ontologică, 
statutul său uman], dacă mai întâi cunoaşte pe Creatorul său” 1%. 

Nemărginirea minții umane Îl evocă pe Creatorul său, astfel 
încât imaginea lui Dumnezeu poate fi citită și din puterea de crea- 
ție cu care a fost înzestrat omul, creația Sa recapitulativă, macro- 
cosmosul în microcosmos, după cum rememorează și Cantemir în 
Divan. 

În acord cu elogiile minţii evocate anterior, din literatura 
veche, la Eminescu: „râuri în soare/ Grămădești-n a ta gândire/ Și 
câmpiile asire/ Şi întunecata mare;// Piramidele-nvechite”... (Floa- 
re albastră); „Sori se sting, și cad în caos mari sisteme planetare,/ 
Dar a omului gândire să le măsure e-n stare... // Într-un cran uscat 
şi palid ce-l acoperi cu o mână/ Evi întregi de cugetare trăiesc pa- 
cinic împreună,/ Univers, râuri de stele — fluvii cu mase de sori;/ 
Viaţa tulbure și mare a popoarelor trecute,/ A veciei văi deschise- 
s cu-adâncimi necunoscute” (Memento mori). 

Am ales aceste versuri, dintr-o serie mai extinsă, pentru că 
ele poartă, în modul cel mai pronunţat, o amprentă confesivă, con- 
ținând coordonatele universului său interior, ale interesului inte- 
lectual care îl anima, din interiorul unei viziuni și al unor cuvinte 
întoarse spre sine, care seamănă mai bine — din ce putem citi la 
Eminescu -— cu o autoscopie. Reţinem, deci, acest aspect confesiv, 
pentru că Memento mori este poemul — dintre foarte puţinele —, 
scris la persoana întâi, în care nu se interpune aspectul dramatic 
(dialogic) ori firul narativ (recapitularea istoriei nu e narativă, ci 
este o reflecţie în toată vastitatea ei, determinată de cel mai vast și 
mai influent tipar reflexiv medieval, dar despre aceasta vom vorbi 
mai târziu). Pe acest poem ne putem bizui pentru a putea delimita 
concepția sa despre Creatorul lumii, cu a cărei expunere dialectică 





15 Antim Ivireanul, Sfătuiri creştine-politice, în rev. Biserica Ortodoxă 
Română, XIV (1890-1891), p. 339. 

sau declamativă poetul n-a fost prea generos, preferând alegoria 
și exprimarea metaforică!* — reamintim: 


Tu, ce în câmpii de caos semeni stele — sfânt și mare, 
Din ruinele gândirii-mi, 0, răsai, clar ca un soare, 
Rupe vălur'le d-imagini, ce te-ascund ca pe-un fantom; 
Tu, ce scrii mai dinainte a istoriei gândire, 

Ce ţii bolțile tăriei să nu cadă-n risipire, 

Cine ești?...Să pot pricepe și icoana ta...pe om. 


Fulgeră-n norii de secoli unde-ngropi a ta mărime, 
Printre bolțile surpate să mă uit în adâncime: 
De-oi vedea a ta comoară, nu regret chiar de-oi muri. 
Oare viața omenirei nu te caută pe tine? 
Eu un om de te-aș cunoaște, chiar să mor mi-ar părea bine, 
Dar să ştiu — semeni furnicei ce cuteaz-a te gândi?/.../ 


Vai! în van se luptă firea-mi să-nţeleagă a ta fire! 
Tu cuprinzi întregul spaţiu cu a lui nemărginire 
Şi icoana-ţi n-o inventă omul mic și-n margini strâns. 
Jucăria sclipitoare de gândiri şi de sentinţe, 
Încurcatele sofisme nu explic-a ta ființă 
Şi asupra cugetării-ți pe mulţi moartea i-a surprins. 


„Sfânt și mare” (dublu apelativ) sunt adjective foarte des 
folosite în tradiţia bizantină. Că Dumnezeu „seamănă stele” e, de 





157 Referitor la versurile care urmează, George Munteanu a remarcat 
„un lexic întorcându-ne mintea până spre psalmii lui Dosoftei, înfiorări şi 
fervori biblice în timbrarea registrului stilistic”, cf. George Munteanu, op. 
cit., p. 118. 

asemenea, învederat în comentariile patristice la ziua a patra a 
Genezei — vom reveni asupra acestui detaliu'. 

Dumnezeu este Gând creator a toate, dar şi „Soare” interior/ 
lăuntric, care „răsai” din „ruinele gândirii-mi”, după cum și lauda 
lui Dosoftei — vorbind sufletului său, ca și acel Simion Monahul 
din care a compilat Neagoe Basarab!” — se îndreaptă către „Dum- 
nezeu dintru tine” (Ps. 102, 88). 

Şi, tot la Dosoftei, El are „sălașul în soare,/ De scripește şi dă 
strălucoare,/ Ca un Mire când stă de purcede/ Dintr-a Sa cămară 
unde șede. /.../ Și nu-i nime să-l scape de boare,/ Să s-ascunză de 
dâns la răcoare” (Ps. 18, 13-16, 21-22) — adăpost sau răcoare de 
canicula mâniei lui Dumnezeu nu există, explică Dosoftei. Com- 
paraţia cu soarele o făcea și Varlaam!%, în descendența unei vechi 
tradiţii ecleziastice. Dar şi la Antim Ivireanul, într-o altă parabolă, 
Dumnezeu este Soarele!“! care înconjoară cu pronia Sa pământul: 
pe om. 





15 Un alt comentariu al versurilor am oferit aici: Dr. Gianina Maria- 
Cristina Picioruș, Epilog la lumea veche, vol. I. 2, op. cit., p. 297-324. Sau în 
volumul anterior al Istoriei de faţă. 

15 A se vedea Simeon Monahul, Cuvinte pentru străpungerea inimii 
(Izvor al „Învățăturilor lui Neagoe Basarab către fiul său Theodosie”), studiu 
introductiv de Dan Zamfirescu, traducere de Diac. loan 1. Ică jr., Ed. Deisis, 
Sibiu, 2009. 

16 Sfântul lerarh Varlaam, Mitropolitul Moldovei, Carte romănească de 
învățătură, vol. II (Textul), Ed. Roza Vânturilor, București, 2011, p. 286: 
„Cumu-i soarele de străluceşte toate câte-s pre supt ceriu şi toate semențiile 
omenești lumineadză, cu mult mai vărtos Acela carele iaste Soarele cel 
svânt și dirept, ce luminiadză nu numai trupurile den afară, ce şi sufletele 
din lontru, ochii inimiei deșchide şi mentea deștaptă, de cunoaște omul pre 
Dumnedzău şi binele de veci ce i-au gătat lui”. 

161 „Soare al dreptăţii [Mal. 3, 20 și troparul Nașterii Domnului] ce au 
răsărit din pântecele Fecioarei”, cf. Antim Ivireanul, Opere, ed. cit., p. 126. 

1*:]dem, p. 211: „Cine au văzut vreodinioară între zidiri atâta dragoste 
câtă iaste aceia ce arată soarele spre pământ, că deși iaste luminătoriu mare 

Versurile „Fulgeră-n norii de secoli, unde-ngropi a ta mă- 
rime /.../ [ca] să mă uit în adâncime” pot fi puse în relaţie cu pasaje 
ca acesta: „Ș-am cunoscut pe Domnul că-i mare /.../ Suind nuori 
de preste hotară,/ În ploi fece fulgere cu pară”... (Ps. 134, 9, 15-16). 

Revelația lui Dumnezeu în fulgere și tunete urmează de ase- 
menea o relatare veterotestamentară, reprezentând manifestarea 
Sa în fața celor care nu-L cunoșteau (aspectul acesta dramatic al 
ignoranței poate justifica expresia „norii de secoli”, ai istoriei 
umane care Îl ocultează), reprezentată poetic de Dosoftei astfel: 
„ŞI cu urlete ploi mare vărsa tare,/ De herbea undele-n bezne ca-n 
căldare./ Și din nuori mergea hreamăt și săgete,/ Să-ngrozească 
eghiptenii, să să certe./ Glasul tunetului Tău trăsniia-n roată,/ De- 
T[i] lumina fulgerile lumea toată”!% (Ps. 76, 43-48). 

Dorinţa lui Eminescu din Memento mori („Cine ești? /.../ se 
luptă firea-mi să-nțeleagă a ta fire”) se justifică, dacă privim spre 
mărturiile vechi, prin aceea că Dumnezeu nu este cu totul incom- 





al ceriului și împărat al tuturor stelelor, iar lăsând celialalte stihii, îndră- 
gește și iubește mai mult pre smeritul acesta de pământ şi spre dânsul are 
închinată toată pohta lui, spre dânsul luminează cu razele sale, spre dânsul 
împodobește cu toate feliurile de copaci, spre dânsul încununează cu flo- 
rile, spre dânsul îmbogățește cu rodurile, pre dânsul hrănește cu lucrurile 
sale. Și, pentru ca să nu se depărteze de la el niciodată, face pururea o învâr- 
tejire împrejurul lui cu un umblet necontenit. Asemene aceștii pohte, sau, 
mai vârtos să zic, mai mult făr' de asemănare arată marele Dumnezeu Zidi- 
toriul şi Făcătoriul a toate, spre sufletul cel smerit şi păcătos al omului, 
măcar că are în mâinile Lui toate marginile pământului, măcar că bunătățile 
noastre nu-l trebuie, după cum zice David [Ps. 15, 2], iar spre acest suflet are 
pusă toată dragostea Lui cea dumnezeiască”. 

1% Dumnezeu e ca o furtună cataclismică pentru cei care nu-L cunosc. 
Aceştia nu receptează decât manifestarea Lui negativă, fie canicula acestui 
Soare al Iubirii, fie fulgerele, trăsnetele și diluviul torențial al răspunsului 
Său la ignoranţa/ ingratitudinea lor. Eminescu tușează nuanțele în astfel de 
tablouri paradigmatice. Răsăriturile şi apusurile de soare, de lună şi de 
stele, sunt în aceeași măsură tipologice şi alegorice. 

prehensibil și incomunicabil oamenilor, dimpotrivă, mintea cu- 
rată Il vede pe Dumnezeu, aşa cum specifică versurile dosof- 
teiene!tt, dar şi Neagoe Basarab!$, VarlaamiS, Antim Ivirea- 





164 „Ochii miei spre Tine, Doamne, caută/ În tot ceasul cu minte 
curată” (Ps. 24, 51-52); 

„Ochii să tâmpiră de zăbavă,/ Dorind, Doamne, de svânta Ta slavă” 
(Ps. 68, 9-10); 

„Şi de svânta Ta lumină/ Veacul nostru ne-nstrăină” (Ps. 89, 31-32); 

„Pentr-aceea vă luaţi] sama tot omul,/ De vă rugaţi] cu tot gândul 
cătră Domnul./ Şi feriț|i] să nu vă scape gând din minte”... (Ps. 75, 23-25); 

„Cândva de-aș vedea-mă să-[[i] prăvesc în față,/ Să-mi bucuri și mie 
sufletul de viaţă” (Ps. 83, 7-8); 

„Şi preste noi să lucească/ Lucoare dumnezăiască” (Ps. 89, 65-66), 

„Că la Tine este de viaţă fântână/ Şi-ntr-a Ta lucoare vom vedea lu- 
mină” (Ps. 35, 21-22) etc. 

16 „Mintea cea curată să urcă mai pă deasupra cerurilor și solește 
dreptăţile sufletului şi ale trupului înaintea atotțiitoriului Împărat”, cf. 
Învățăturile lui Neagoe Basarab către fiul său Theodosie, op. cit, p. 338. 

166 „Căci că dacă iaste sănătos ochiul ce iaste în trupul nostru, vede 
chiar toate faptele: ceriul, pământul, munţii, marea, înălțimea, adâncul, lu- 
mina, întunerecul şi toate feliurile copacilor şi pomilor, fierilor şi peştilor, 
toate ochiul le vede și le cunoaște. Aşea și mentea, ce se chiamă ochiul sufle- 
tului nostru, vede cele vădzute și cele nevădzute. Întăiu vede pre Dumne- 
dzău, de-acii vede dvorba îngerilor, cunoaște fapta [făptura] cea fără de 
moarte a sufletului său, dup-aceea alege [face deosebirea între] cele netre- 
cute [eterne] den cele trecătoare. [...] 

Pentr-aceea să cade a tot omul creștin să-şi ferească ochiul menţei sale 
de gândurile păcatelor [...] lar de va hi cu unele ca acestea orbit, tot trupul 
va hi întunecat. Că cum iaste trupului ochiul cinste și frâmseţe și lumină, 
așea și mentea cea curată iaste frâmseţe şi cinste și lumină sufletului [...] Să 
ne curățim mentea noastră, să him gata cătră măgura [muntele] Thaborului 
să ne suim, ca să vedem curat şi chiar [clar] Svânta Troiță”, cf. Varlaam, 
Carte romănească de învățătură |Cazania, 1643], vol. II, textul, ediţie îngrijită 
și glosar de Stela Toma, prefață și studiu de Dan Zamfirescu, Ed. Roza 
Vânturilor, București, 2011, p. 135-136, 400. 

nul!f, Dimitrie Cantemir! și o bogată literatură isihastă pe care o 
avusese sub ochi poetul și pe care o reproduce astfel: „Și mintea 
cea curată și cugetul cel sânt/ E tot ce cere Domnul la oameni pe 
pământ” (Ştefan cel Tânăr). 

Insistenţa lui asupra filiaţiei geniului (fiu al lui Dumnezeu), 
care dezavuează nesiguranța necunoașterii, poate proveni dintr- 
o lectură pătrunzătoare a unor versuri de la Dosoftei (dublată 
indubitabil și de alte pagini vechi), precum: „Și aceasta-i ruda ce 
cearcă pre Domnul,/ Spiţele acestea să le şti tot omul./ Să meargă 
pre dânse și să-L vază-n față,/ Domnul lui liacov cercând cu dul- 
ceață” (Ps. 23, 17-19). 

Tiparul Luceafărului — alegorie a poetului de geniu — urmă- 
reşte de aceea, în principal, modelul hristologic. După cum a 
relatat adesea şi exegeza literară, începutul Evangheliei după loan 
(„La început era Cuvântul şi Cuvântul era la Dumnezeu şi Dum- 
nezeu era Cuvântul” etc.) este transcris în manuscrisul Lucea- 
fărului. Ni se pare, de asemenea, că versurile poemului emines- 
cian, 


lar tu Hyperion rămâi 
Oriunde ai apune... 
Cere-mi — cuvântul meu dentâăi, 
Să-ţi dau înţelepciune? 





167 „lubiţii miei, trebulile să facem mintea noastră muntele Thavo- 
rului, ca să vie lumina adevărată [dumnezeiască] să o vedem cu ochii cei de 
gând ai sufletului”, cf. Antim Ivireanul, Opere, ed. cit., p. 82. 

16 „Nice altă frumuseţe sau lumină mai frumoasă şi mai luminoasă 
decât cea dumnădzăiască să cerci, căce El dzice: «Eu sânt lumina lumii» 
(loan gl. 8, sh. 12)”, cf. Dimitrie Cantemir, Divanul, ed. cit., p. 72. 

16 M. Eminescu, Opere, VIII, ed. inițiată de Perpessicius, Ed. Aca- 
demiei RSR, București, 1988, p. 155. 

Vrei să dau glas acelei guri, 
Ca dup-a ei cântare 
Să se ia munții cu păduri 
Şi insulele-n mare? 


Vrei poate-n faptă să arăţi 
Dreptate și tărie? 
Ţi-aş da pământul în bucăţi 
Să-l faci împărăție. 


Îți dau catarg lângă catarg, 
Oștiri spre a străbate 
Pământu-n lung şi marea-n larg..., 


interferează cu cele ale psalmului al 2-lea, în versificarea lui 
Dosoftei: 


Cătră Mine Domnul zice: 
„Fiiul Mieu ești din mătrice, 
Eu astăz Ie nasc pre Line. 
Şi vei cere de la Mine 


De-Ţ voi da limbile toate, 
Ce Ţi-s ocină de soarte, 
Că-Ţ vor asculta cuvântul 
Şi vei domni-n tot pământul...”. 


(Ps. 2, 33-40) 


La Dosoftei este vorba de Fiul și Cuvântul lui Dumnezeu, pe 
care „Din pântece Te-au născut mainte/ De luceafăr al Tău Svânt 

Părinte” (Ps. 109, 13-14)!%. Geniul, în opinia lui Eminescu, este și 
el un fiu al lui Dumnezeu, fără a fi, însă, de aceeași natură cu 
Dumnezeu. 

Luceafărul lui Eminescu este însă o alegorie, nu urmăreşte 
determinarea unui tipar gnostic, deşi cred că este tentant, pentru 
unii, a-l apropia de acel Satanail al bogomililor/ catarilor ori de alt 
personaj intermediant (așa-zisă creaţie primară a lui Dumnezeu) 
din cosmogoniile gnostice. Părerea noastră este că Eminescu era 
preocupat nu de justificarea uneia sau alteia din tezele gnostice 
(de altfel, acelui gnostic creator intermediar i se potriveşte, mai 
degrabă, numele de Demiurg, iar nu Dumnezeului absolut), ci de 
justificarea soteriologiei geniului, geniu cu un portret paradoxal, 
format din lumini și umbre. 

Eminescu a fost însă preocupat şi de vederea lui Dumnezeu, 
de distincţia pe care tradiția veche românească, religioasă și 
literară, o face între ființa sau esenţa lui Dumnezeu şi manifesta- 
rea sau energiile Sale necreate. Prin cele din urmă, Dumnezeu Se 
revelează, este cognoscibil creaturilor Sale raționale, în timp ce 
ființa Lui le rămâne veșnic şi deplin incomprehensibilă. 

Într-o variantă a Luceafărului, Dumnezeu îi răspunde lui Hy- 
perion: „Tu îmi ceri semne şi minuni/ Ce fiinţa mea o neagă”. 
Evocam ceva mai devreme refuzul Mântuitorului de a face semne 
și minuni în fața celor care-L provocau să-Şi descopere dumne- 
zeirea Sa — doar Apostolilor le dezvăluie semnele eshatologice, 
între care şi necredința/ scepticismul, care sunt menționate și în 
tablourile eminesciene. 

Hyperion-Luceafărul, nici în această variantă şi nici în cea 
receptă, nu Îl vede pe Dumnezeu, ci doar Îl aude — ca martorii din 
referatul nou-testamentar al Epifaniei (Botezul Domnului): „Fiori- 


170 Aici intervine o problemă spinoasă, pe care am dezbătut-o pe larg 
în cartea noastră, Epilog la lumea veche, vol. I. 2, op. cit., p. 217-238. 
171 M. Eminescu, Opere, Il, ed. Perpessicius, op. cit., p. 404. 

] trec atât de cruzi/ Şi noaptea se-nfurtună/ Şi-i izvorăște în auz/ 
Un glas adânc ce sună”. 

EI (deși, tot în manuscris, într-o variantă bruionară, e numit 
„lumină din lumină”, ceea ce nu e însă compatibil cu „din chaos, 
Doamne,-am apărut /.../ Şi din repaos m-am născut”) vorbeşte cu 
Dumnezeu fără să-L vadă, doar ascultându-l glasul (Dan C. 
Mihăilescu crede că nuanțele semantice ale auzului şi ascultării şi 
le-a impropriat Eminescu de la Antim Ivireanul!?), ceea ce nu se 
remarcă prea bine din varianta antumă. Şi face aceasta ajungând 
„Unde nu-i centru, nici hotar!% / Nici rază a cunoaște”...174. Dum- 
nezeu nu este circumscris/ limitat, de aceea numirea/ semnifi- 
carea/ scrierea Lui este simbolică, dar Dumnezeu nu este în 
simbolurile Sale, cum spunea într-un poem Sfântul Efrem Sirul, 
dar şi Lamartine, într-o conservatoare viziune poetică survenită 





172 „Triunghiul verbal de care aminteam este format din a auzi, a urma 
și a asculta, relaţia stabilită de poet fiind: 1) EI asculta tremurător — Ca să-ți 
urmez chemarea şi 2) Cum el din cer o auzi — Ca să te-ascult ş-acuma. 

Să citim, acum, 0 pagină citită probabil şi de Eminescu (Ss. n.), acel Emi- 
nescu al cărților vechi româneşti, şi care îi aparţine lui Antim Ivireanul: «Oare 
acest cuvânt ce zice Tatăl, Pre Acesta [Hristos] ascultaț[i]... [...] Acest ascul- 
taţi] aici nu să înțelege cuvântul cel gol, ce iase din gura omului și-l 
ascultăm cu urechile, căci acela nu să numește ascultare, ci auzire [s. a.], ce 
să înțelege sfârşitul faptului, adecă ca cum am zice unii slugi: du-te de fă, 
iată ce și el auzind cuvântul să supune ascultării și merge de face. Așa şi 
Dumnezeu Tatăl ne zice noao: Pre Acesta ascultați], adecă ca ce ne va 
porunci Hristos să facem, să ne supunem ascultării [s. a.] şi să săvârşim lucrul 
după pohta Lui, pentru binele nostru»”. Cf. Dan C. Mihăilescu, Perspective 
eminesciene, Ed. Humanitas, Bucureşti, 2006, p. 64. 

173 A se compara cu afirmaţia lui Cusanus, pentru care Dumnezeu este 
„O sferă al cărei centru este pretutindeni şi circumferința nicăieri”: sphaera 
cuius centrum ubique, circumferentia nullibi. 

174 M. Eminescu, Opere, Il, ed. Perpessicius, op. cit., p. 402. 

pe aceeași rută patristică!%. Aceste simboluri variate comunică 
atributele/ însușirile lui Dumnezeu, cum ar fi măreţia și frumuse- 
țea, dar EI nu se află în semne și minuni care sunt pentru inemi 
împietrite, nu pentru fiii Săi: 


De Tine pământul tremură de frică, 
Dealurile, munţâi pier ca o nemică. /.../ 
Faţa Ta cea svântă cu foc pistrelează, 
Cărbuni de la Tine s-aprind de dau rază. 


Ţie Ţi să pleacă ceriul și Te-ascultă, 
Când pogori în ţară, şi stă-n groază multă. 
Lumina scripeşte supt svinte-Ţ picioare 
Cu negură groasă de grea strălucoare. /.../ 


Pus-ai întunerec de-Ţ ascunz[i] lumina, 
Cu sălaș de ape ce-ai făcut cu mâna. 





175 A se vedea Sebastian Brock, Efrem Sirul, Imnele despre Paradis, trad. 
de Pr. Mircea Telciu şi Diac. . Ică jr., Ed. Deisis, Sibiu, 1998, p. 75 şi 79. 

A se vedea și poemul lui Lamartine, L'Hymne de la Nuit: 

„O Nuits, d&roulez en silence/ Les pages du livre des cieux;/ Astres, 
gravitez en cadence/ Dans vos sentiers harmonieux;/ Durant ces heures 
solennelles,/ Aquilons, repliez vos ailes,/ Terre, assoupissez vos echos;/ 
Etends tes vagues sur les plages,/ O mer! et berce les images/ Du Dieu qui 
ta donne tes flots.// Savez-vous son nom? La nature/ Reunit en vain ses 
cent voix,/ L'etoile ă l'etoile murmurel Quel Dieu nous imposa nos lois?/ La 
vague ă la vague demandel Quel est celui qui nous gourmande?/ La foudre dit 
a laquilon:/ Sais-tu comment ton Dieu se nomme?/ Mais les astres, la terre et 
l'homme/ Ne peuvent achever son nom”. 

Am subliniat sintagme şi idei recognoscibile în lirica eminesciană şi 
care conţin o filosofie arhaică, patristică (comunicarea între logosul cosmic 
și logosul uman), comună celor două arii de spiritualitate creştină, occiden- 
tală și orientală. 

Și pre dinainte-Ț nourii fac cale, 
Cu ploaie aprinsă curând lcurgând] ca o vale. 


Piatră cu jăratec, cu foc împreună, 
Cu multă tărie Domnul din ceri tună. 
Da-ş-va de sus glasul, săgeț va trimite, 
Greșiţii să-ș moaie inemi împietrite. 


Pre pizmaș|i] goni-i-va cu fulgere multe 
Şi le va da spaimă cu săgeți mănunte. 
Mările săca-va de s-a vedea fundul, 
Apele fugi-vor de-a rămânea prundul 


De îngrozitură și de grea-nfocare 
Ce-a să slobozască Domnul cu suflare. 


(Ps. 17, 19-44) 


Eminescu putea să prelucreze, stilistic, câteva imagini poe- 
tice, în niște versuri dintr-o variantă a Luceafărului: „Deodată nou- 
rii s-aprind/ Și ard cu pară mare/ Din foc, din aer [și] văpăi/ EI sta 
să se culeagă/ Coboară-a chaosului văi/ Lumina, lumea-ntrea- 
gă'1% (a se remarca vechea sinonimie între lume și lumină). În altă 
parte, Dumnezeu este „Iu ce încarci văzduhul şi nourii cu grin- 
deni” (Bogdan Dragoș)!7. Dar şi imaginea lui Zamolxe din Gemenii 
conține similitudini de viziune (mai ales că recurentele imagini 





176 M. Eminescu, Opere, vol. II, Poezii tipărite în timpul vieții. Note şi 
variante. De la Povestea Codrului la Luceafărul, ediţie critică îngrijită de Per- 
pessicius, Fundaţia pentru Literatură și Artă „Regele Carol al II-lea”, Bucu- 
reşti, 1943, p. 378-379. 

17 M. Eminescu, Opere, VIII, op. cit., p. 80. 

eshatologice ale stelelor care cad ca frunzele viei şi ale sorilor care 
se întunecă provin din exprimări scripturale identice, de la Is. 34, 
4, loil 2, 10; 3, 4, Mt. 24, 29, Apoc. 6, 12-13): 


Priviţi-l cum stă mândru şi alb pe naltu-i jeţ! 
El îmflă răsuflarea vulcanului măreț, 
Dacă deschide-n evii-i el buza cu mânie 
Şi stelele se spulber ca frunzele de vie; 


El mână în uitare a veacurilor turmă 
Şi sorii îi negrește de pier fără de urmă. 
Dacă se uită-n mare, ea tremură şi seacă. 
De-și pleacă a sa frunte, tot ceru-atunci se pleacă. 


Există însă paliere de simbolizare — de aceea și la Eminescu 
am observat această distincție între ființa Sa și reprezentarea Sa ca 
sumă de manifestări care par ostile, destinate înduplecării celor 
nepricepuți și neînțelepți, umbriți de „norii de secoli” ai istoriei, 
care nu receptează decât un scenariu dramatic și sunt impresio- 
nați de puterea dumnezeiască, nu şi de iubirea Lui. 

Remarcăm, aici, că reprezentarea dramatică/ scenică/ specta- 
culară este modul de a vizualiza sau de a recepta al omului de 
rând. El are nevoie de dinamism scenic pentru a reflecta. Repre- 
zentarea lui Dumnezeu trebuie să recurgă la comparații cu ele- 
mente sensibile (asemenea preciza și Antim Ivireanul într-o omi- 
lie la Schimbarea la față!%8), însă, într-o simbolistică mai înaltă și 
mai subtilă, mistică, Dumnezeu e Lumină, e Soare, Care: 





178 Atunci „atâta s-au schimbat, cât obrazul Lui străluciia ca soarele şi 
veșmintele Lui era albe ca zăpada. lar asămânarea aceasta o obrazului cu 
soarele și a veșmintelor cu zăpada, nu doară pentru aceia să asămânează 
cum că nu ar fi strălucit obrazul Lui decât soarele, sau veșmintele Lui nu ar 

„Dimineaţa când ieş[i], Tu dai rază” (Ps. 64, 25); „Minunat 
strălucești, Doamne, de la munte” (Ps. 75, 7); „Cine poate sta să 
vază/ De pre nouri cum dai rază?/.../ Cu neguri este Tavorul,/ Er- 
monul i-i nalt pogorul./ Abi-aşteaptă să Te vază,/ De pre dânşii să 
dai rază” (Ps. 88, 25-26, 51-54) etc. 

Templul Lui iradiază lumină: „Din Sion lăcașul Lui sloboade 
rază” (Ps. 75, 4), „Și Ş-au ales muntele Sionul/ Să petreacă-n lume 
cu noi Domnul./ Şi Ş-au zidit într-îns svânta casă,/ De scripeşte cu 
lucoare deasă,/ Ca un corn de inorog dând rază” (Ps. 77, 213-217). 

În heraldica Împăratului Hristos (într-o profeție mesianică) 
se află soarele și luna: „În scaun să-mpărăţească,/ Ca soarele să 
dea rază/ Scaunul Lui ce-a să şază/ Denainte-Mi, și ca luna/ Să 
crăiască totdeauna” (Ps. 88, 142-146) — Eminescu va pune „Lună, 
Soare și Luceferi” în herbul codrului, ca efigie a Raiului (Povestea 
codrului). 

De asemenea, frumusețea Lui întrece marea: „Minunată-i 
unda mării,/ Ce-i mai mare Craiul ţărâi” (Ps. 92, 19-20). 

Raza dosofteiană, denumind strălucirea luminii divine, s-a 
metamorfozat literar, în opera eminesciană, în „raza gândirii cei 
eterne” (Ca o făclie) şi în raza din Scrisoarea 1 („imperiul unei raze” 
întru care rezidă existența terestră şi universală, introdusă cu 
aceeași semnificaţie în celebra metaforă: „raza ta şi geniul mor- 
ţii”), unde lumina lunii, ca în mai toată lirica eminesciană, este o 
alegorie a luminii dumnezeiești care mai iradiază încă în noaptea 
lumii, în epoca romantică, în care „e apus de Zeitate şi-asfinţire de 
idei” (Memento mori)). 

Această interpretare se confirmă și prin faptul că versurile 
„Pe când tot ce aleargă și-n șiruri se așterne/ Repaosă în raza 
gândirii cei eterne” (Ca o făclie) sunt într-o consonanţă semantică 


fi fost mai albe decât zăpada, ci pentru că aici, în lume, nu avem noi alt 
nimic mai strălucitor şi mai luminat decât soarele sau mai alb decât ză- 
pada”, cf. Antim Ivireanul, Opere, ed. cit., p. 10. 

perfectă cu: „Lot ce se naște, aleargă, piere/ E-n ochii Domnului 
repaos” (Cu mâne zilele-ți adaogi, variantă)!”: Dumnezeu este gân- 
direa eternă (mișcare a gândirii care nu cunoaște repaos/ moarte, 
încetare, neființă). 

Însă, cum spuneam, Dumnezeu e mai presus de alegoriile şi 
simbolurile Sale. De aceea, El este Dumnezeu „Al cărui unic nume 
sfânt/ Nu-l ştie nicio limbă, sau „Lu al căruia unic semn/ Nu-l știe 
nicio limbă” (în varianta manuscrisă a Luceafărului la care ne-am 
referit mai sus), Cel „al cărui vecinic nume/ De a-l rosti nu-i vred- 
nic un muritor pe lume” (Gemenii) etc. 

În poemul Fata-n grădina de aur, Zmeul („cuvânt curat”/ Lo- 
gos sau Eon — onomastică premergătoare a lui Hyper-eon — care a 
existat „când universul era ceață sură”) 1 se adresează cu: „Ado- 
nai” (numele rostibil, la vechii evrei, al lui lahve/ lehova) — dar pe 
care îl întâlnim și în Biblia 1688: „Au cu vreare voiu vrea moartea 
celui fără de leage, zice Adonai Domnul...” (lez. 18, 23)1%. 

Apropiindu-se de tronul Părintelui, pe care — repet — nu-L 
vede, Luceafărul sesizează, în primul rând, „ca-n ziua cea de- 
ntâi,/ Cum izvorau lumine”: nu este o călătorie în timp, el nu se 
întoarce la începuturile lumii, ci vede „ca” în ziua „cea de-ntâi”. 
Ceea ce vede: o geneză continuă, puterea creatoare neoprită a lui 
Dumnezeu, pentru că El susţine necontenit creaţia Sa întru ființă, 
conform comentariilor patristice. Precizăm: o geneză continuă, nu 
o geneză repetitivă. lar luminele pe care le vede izvorând sunt lu- 
minătorii/ aştrii, cum ne lămurește mai bine tot varianta manus- 
crisă evocată: „Vedea, ca-n ziua cea de-ntâi/ Născând din neguri 





17% M. Eminescu, Opere, vol. III, Poezii tipărite în timpul vieții. Note şi 
variante. De la Doina la Kamadeva, Fundaţia pentru Literatură și Artă „Regele 
Mihai 1”, Bucureşti, 1944, p. 169. 

18 Adonai nu apare nici în LXX şi nici în VUL, în acest verset. În LXX 
este Kwptoc, iar în VUL este Dominus Deus. Însă apare în WTT: Adonai Iahveh 
[1 8]. 


108 


stele/ Umplând a chaosului văi/ Şi izvorând din ele// Ici se aprin- 
de-o stea în drum/ Colo se stinge-un soare”...15. 

Am văzut că, numindu-L pe Dumnezeu Cel „ce în câmpii de 
caos semeni stele” (Memento mori), Eminescu urma expresivitatea 
expunerilor din Hexaemera. 

Din Psalmul 103 (adevărată deuterogeneză) — cu care începe 
Vecernia („O ceas al tainei, asfinţit de sară” (Trecut-au anii)) — 
derivă și imaginea lui Dumnezeu îmbrăcat în haină de lumină, 
precum şi cea a cerului ca un cort sau a universului ca un templu 
— pentru că semnificaţia cortului este mai amplă, fundamentală 
fiind cea de templu: „Că Tu Te-nvești cu lumină,/ Ca soarele-n zi 
senină./ Şi Ţ[il-ai [întins ceriul ca cortul,/ De l-ai înfrâmșat cu to- 
tul”...(Ps. 103, 7-10). 

Pornind de aici, tot în Memento mori, Solomon cânta pe „îm- 
păratul în hlamidă de lumină”, Dumnezeu-Cuvântul, iar în poe- 
mul În vremi de mult trecute avem aceste imagini siderale: „a[1] ste- 
lelor imperiu întins ca şi un cort” şi „cerul și-nfloritu-i cort”: 


Şi sufletu-mi pân” n-a-ntins îmflatele-i aripe 
Spre-a stelelor imperiu întins ca şi un cort, 
Nainte până corpu-mi să cadă în risipe, 

Nainte de-a se rupe a vieții mele tort, 
Rog cerul să-nmulțească hotarnicele clipe... /.../ 


Abia părăsesc unii [îngeri] a domei mari pilastri, 
Abia părăsesc ceru-i și înfloritu-i cort... [...] 


Şi galbenă ca gheaţa ruptă din nori răsare 
Luna și trece moartă pe cortu-nnourat... 


18: M. Eminescu, Opere, Il, ed. Perpessicius, op. cit., p. 402. 
1% În Psaltirea neversificată: „Cel ce Te îmbraci cu lumina ca și cu O 
haină; Cel ce întinzi cerul ca un cort” (Ps. 103, 2-3). 

Şi în Fata-n grădina de aur, tânăra se adresează zmeului: „Ca 
să-mi ajungi nevrednica-mi iubire/ Ai părăsit al cerurilor cort”. 

Expresia „a vieții mele tort [fir]” este de asemenea un împru- 
mut psalmic, de unde provine imaginea vieţii fragile ca un fir/ o 
pânză de păianjen (Ps. 89, 9, LXX: Apăxvnv), reprodusă astfel de 
Dosoftei: „Anii ni să trec cu grabă,/ Ca o painjină slabă” (Ps. 89, 
35-36). 

Dar şi hotarnicele clipe pot proveni din Ps. 38, 13, 15: „Cisla 
cea de zâle să știu câtă-m este /.../ Zâlele cu număr mi-s la Tine-n 
palmă”. 

Ne întoarcem la versurile din Memento mori: 


Solomon, poetul-rege, tocmind glasul unei lire 
Şi făcând-o să răsune o psalmodică gândire, 
Moaie-n sunetele sfinte degetele-i de profet; 

EI cânta pe împăratul în hlamidă de lumină, 

Soarele stătea pe ceruri auzind cântarea-i lină, 

Lumea asculta uimită glasu-i dulce și încet. 


Este primul elogiu dedicat poeziei, urmat doar de cel — în 
timbru eshatologic — adresat lirei lui Orfeu. Regele David (tot 
rege-poet), de asemenea se acompania cu „arfa-i sunătoare”. 

Până când vine momentul captivităţii babilonice „și de sălcii 
plângătoare/ Cântărețul îşi anină arfa lui tremurătoare” (a se 
vedea Ps. 136, adesea citat în varianta versificată a lui Dosoftei: 
„La apa Vavilonului,/ Jelind de ţara Domnului,/ Acolo şezum și 
plânsăm'5/ La voroavă ce ne strânsăm,/ Și cu inemă amară,/ Prin 
Sion şi pentru ţară,/ Aducându-ne aminte,/ Plângeam cu lacrămi 
hierbinte./ Şi bucine ferecate/ Lăsam prin sălci aninate”). 


18 ]] evocă şi Nichita Stănescu într-un poem: „Plânsem cât plânsem, 
apoi șezum/ ca să renaștem din nou” (Mâna cu cinci degete din vol. Oul şi 


sfera). 

Arfa sau lira devine simbolul pentru „psalmodica gân- 
dire”1%, care, prin Dosoftei, ne-a dăruit prima operă poetică de 
proporţii din literatura română. În afară de poeţii-regi nu mai este 
amintit, între poeţi, în Memento-ul eminescian, decât Orfeu, sur- 
prins când deja „cotul în razim pe-a lui arfă sfărâmată... / Ochiu- 
ntunecos și-ntoarce şi-l aruncă aiurind”. 

Însă imaginea cerului ca un cort sau ca o catapeteasmă ori a 
universului ca un templu rămâne esenţială. Așa percepea Antim 
Ivireanul lumea şi înfățișa cosmosul ca pe o icoană a Bisericii uni- 
versale — „lumea care să chiamă trup, adecă Beserica lui Hris- 
tos”18% —, căutând să o picteze astfel. Căci „Beserica aceia era închi- 
puirea ceriului” 1%. Definiţie care secondează fidel tradiţia patris- 
tică: „Sfânta Biserică a lui Dumnezeu este chip şi icoană a întregu- 
lui cosmos, constătător din fiinţe văzute și nevăzute, având ace- 
eași unitate și distincţie ca și el”1%7. 

Acest statut eclesial al arhitecturii cosmice, pe care îl confi- 
gura şi Heliade în Anatolida, îl susţinuse și Alphonse de Lamar- 
tine, pe filiera patrologiei pe care Eminescu o recunoștea neîndo- 
ielnic în versurile poetului francez, fiind parte integrantă și din 
tradiţia sa, precum şi reproșul la adresa cecității contemporanilor: 
„L'univers est le temple, et la terre est lautel;/ Les cieux en sont le 
dOme: et ces astres sans nombre /.../ Sont les sacres flambeaux 
pour ce temple allumes”... (La priere); „Nature! firmament! L'oeil 





184 Elena Tacciu era de altă părere: „simbolismul lirei şi al harpei, pre- 
luat de întregul lirism romantic, el va avea și la Eminescu configurări 
ossianice”, cf. Romantismul românesc..., vol. |, op. cit., p. 371. Dar şi Ossian, 
după Heliade, era „orb ca Homer” și „profet ca David”, cf. dem, p. 353. 

185 Antim Ivireanul, Opere, ed. cit., p. 124. 

18 Jdem, p. 42. 

187 Sfântul Maxim Mărturisitorul, Mystagogia (Cosmosul şi sufletul, 
chipuri ale Bisericii), introducere, traducere, note şi două studii de Pr. Prof. 
Dr. Dumitru Stăniloae, Ed. IBMBOR, Bucureşti, 2000, p. 15. 

en vain vous contemple; / Helas! sans voir le Dieu, homme ad- 
mire le temple” (Dieu). 

Eminescu este un „poet la care se poate observa o perma- 
nentă nostalgie a geometriei ordonatoare a templului. [...] La Emi- 
nescu (și la contemporanii săi), frecvenţa cu care templul apare în 
imagistica poetică indică prezenţa unei stabilități, a unui echilibru 
ce n-a fost încă alterat”18. 

Corespondeţa templu-univers sau templu-spirit/ suflet apa- 
re, în viziuni impresionante, în contexte funerar-eshatologice, în 
Memento mori, Melancolie, Scrisoarea I, Andrei Mureşanu şi ea ordo- 
nează ceea ce pare o dezintegrare haotică (credem că indică ten- 
dința poetului de a se delimita de o astfel de concepție, opoziţia 
sa față de acest deznodământ, iar semnificațiile ating profunzimi 
nebănuite): 


Stele cad și în cădere alte lumi rup cu lovire; 
Într-a cerurilor domă tunetele să vuiască 
Ca mari clopote de jale, fulgere să strălucească 
Ca făclii curate, sfinte pe pământu-nmormântat. 


Marea valur'le să-şi miște și să tremure murindă, 
Norii, vulturii mariumbrii, a lor aripi să-și aprindă, 
Fulgeri rătăciți s-alerge spintecând aerul mort; 
În catapeteasma lumii soarele să-ngălbenească, 
Ai pieirii palizi îngeri dintre flacăre să crească 
Şi să rupă pânz-albastră pe-a cerimei întins cort. 


Fulgerele să îngheţe sus în nori. Să amorţească 
Tunetul și-adânc să tacă. Soarele să pâlpâiască, 
Să se stingă...Stele-n ceruri tremurând să cadă jos: 





18 Mircea Scarlat, Istoria poeziei româneşti, vol. Il, Ed. Minerva, Bucu- 
rești, 1984, p. 64-65. 

Râur'le să se-nfioare şi-n pământ să se ascunză 
Şi să sece-a lumei față, să se facă neagră. Frunze 
Galbene, uscate, cerul lumile să-și cearnă jos. 
Moartea-ntindă peste lume uriașele-i aripe: 
Întunericul e haina îngropatelor risipe [ruine]. 


(Memento mori) 


Soarele, ce azi e mândru, el îl vede trist și roș 
Cum se-nchide ca o rană printre nori întunecoși, 
Cum planețţii toți îngheaţă și s-azvârl rebeli în spaț' 
Ei, din frânele luminii și ai soarelui scăpați; 

Iar catapeteasma lumii în adânc s-au înnegrit, 
Ca şi frunzele de toamnă toate stelele-au pierit... 


(Scrisoarea 1) 


O! de-aș vedea furtuna că stelele desprinde, 
Pe cer talazuri mândre înalță și întinde, 
Şi nourii ca sloiuri de gheaţă aruncate, 

Sfărmându-se de-a sferei castele înstelate 


Cerul din rădăcină nălțându-se decade, 
Târând cu sine timpul cu miile-i decade, 
Se-nmormântează-n caos întins fără de fine, 
Zburând negre şi stinse surpatele lumine. 


Văd caosul că este al lumilor săcrii, 

Că sori mai pâlpâi roşii, gigantice făclii, 
Şi-apoi se sting. Nimicul, linţoliu se întinde 
Pe spaţiuri deșerte, pe lumile murinde! 


(Andrei Mureşanu) 


pai 


Părea că printre nouri s-a fost deschis o poartă, 
Prin care trece albă regina nopții [luna] moartă. — 
O, dormi, o, dormi în pace printre făclii [stele] o mie 
Şi în mormânt albastru [al cerului] și-n pânze argintie [norii], 
În mausoleu-ți mândru, al cerurilor arc, 
Tu adorat şi dulce al nopţilor monarc! /.../ 


Biserica-n ruină 
Stă cuvioasă, tristă, pustie şi bătrână, 

Şi prin fereste sparte, prin uşi ţiuie vântul — 
Se pare că vrăjește și că-i auzi cuvântul — 
Năuntrul ei pe stâlpii-i, părețţi, iconostas, 

Abia conture triste și umbre au rămas; /.../ 


Credinţa zugrăveşte icoanele-n biserici — 

Şi-n sufletu-mi pusese poveştile-i feerici, 

Dar de-ale vieţii valuri, de al furtunii pas 
Abia conture triste și umbre-au mai rămas. 


(Melancolie) 


După cum se poate observa, predomină imaginile sepulcrale 
proiectate asupra cosmosului. Semnificațiile romantice ale ruine- 
lor (ruinele interioare sau ruinele lumii) sunt cunoscute (chiar mai 

înainte, John Milton, în Paradisul pierdut, îi vedea pe demoni pră- 
bușindu-se ca „hideous ruin”). 

Ruina Bisericii are drept consecință ruinarea sufletului: din 
„Biserica-n ruină /.../ Abia conture triste și umbre au rămas”, la 
fel: „Şi-n sufletu-mi /.../] Abia conture triste și umbre-au mai ră- 
mas”. lar ruina sufletului omenesc determină risipa/ ruina!” uni- 
versului aşa cum îl știm. Eminescu imaginează, în mod alegoric, 
cum în Biserica cerului se slujește înmormântarea pământului 
(„Într-a cerurilor domă tunetele să vuiască/ Ca mari clopote de 
jale, fulgere să strălucească/ Ca făclii curate, sfinte pe pământu- 
nmormântat”), iar apoi însăşi catapeteasma acestei Biserici side- 
rale se sfâşie („În catapeteasma lumii soarele să-ngălbenească,/ Ai 
pieirii palizi îngeri dintre flacăre să crească/ Și să rupă pânz-albas- 
tră pe-a cerimei întins cort”). 

De aceee, esenţială este corespondenţa între viziunea esha- 
tologică şi melancolia/ deprimarea sau destrămarea spirituală pe 
care o resimte. Se potrivește versurilor de mai sus observaţia care 
s-a făcut poeziei lui Arghezi: „Imaginea dominantă a naturii este 
aceea a unei biserici, împodobite somptuos pentru ritualul mor- 
ii 10, 

Elemente concrete ale corespondenţei eclesiale sunt: catape- 
teasma (cerul cu icoanele stelelor)/ cortul, făcliile (luminătorii ce- 
rești sau fulgerele), clopotele, doma însăşi (un echivalent neologic al 
casei din literatura veche care semnifică atât biserică, dar şi cosmos) 
sau mausoleul. Paradoxală este însă ordinea imprimată şi în final — 
care statutează aparent lipsa unei raționalităţi/ coerențe a deve- 
nirii lumii — faptul că tocmai sfârşitul pare a fi structurat într-o 
ordine corelativă genezei. 





189 Poetul utilizează termenul risipă cu sensul din limba și literatura 
română veche: ruină („Întunericul e haina îngropatelor risipe [ruine]”). 

1% Roxana Sorescu, Interpretări, Ed. Cartea Românească, București, 
1979, p. 69. 

Explicaţia este amplă și dificil de dedus, dar vom încerca să 
o expunem în continuare. 

Sfântul Atanasie cel Mare compara armonia universului cu o 
liră”! şi afirma că Dumnezeu susține permanent creația Sa întru 
ființă!”?, ceea ce Eminescu traduce poetic, la rândul său, prin 
imaginea planetelor care sunt ţinute în ordine de „puterea ce le 
farmăcă pre ele” (Memento mori). În Psaltirea de la 1651, cuvântul 
lui Dumnezeu, creator și ordonator de lumi, este „fărmăcătura 
fărmăcătoriului măiestru” (Ps. 57, 6)!%. 

Mai mult decât atât, Eminescu concepe în Scrisoarea V aceste 
versuri: „În zădar boltita liră, ce din şapte coarde sună,/ Tânguirea 
ta de moarte în cadenţele-i adună”, în care „boltita liră” cu şapte 
coarde ni se pare a denumi cerul — un prooroc cosmic care profe- 
țeşte, tânguindu-se, sfârșitul universului — sau natura cosmică, cea 
pe care o consideră capabilă a susține „vechiul cântec” atunci 
când, în catedrala interioară/ lăuntrică a poetului, „organele-s sfă- 
r[â]mate” (Scrisoarea IV). Într-o variantă manuscrisă a Rugăciunii 
unui dac, poetul exprimă astfel revelaţia lui Dumnezeu în viaţa lui, 





191 „Înţelepciunea lui Dumnezeu [Hristos], purtând tot universul ca 
pe o liră și împreunând cele din aer cu cele de pe pământ și pe cele din cer 
cu cele din aer și unind întregurile cu părţile și cârmuindu-le toate cu po- 
runca şi voia Sa, alcătuieşte o singură lume şi o unică rânduială frumoasă 
și armonioasă a ei, El însuşi rămânând nemișcat, dar toate mișcându-le, 
prin crearea și orânduirea lor, după bunăvoirea Tatălui”, cf. Sfântul Atana- 
sie cel Mare [al Alexandriei], Scrieri. Partea I, traducere din grecește, intro- 
ducere şi note de Pr. Prof. Dr. Dumitru Stăniloae, în col. PSB, vol. 15, Ed. 
IBMBOR, București, 1987, p. 79. 

1% „Deci având Tatăl din Sine un astfel de Fiu bun și Creator, nu L-a 
ascuns făpturilor, ci li-L descoperă tuturor, în fiecare zi, prin subzistenţa şi 
viața creaţiei”, cf. ldem, p. 85. 

19% Psaltirea de la Alba lulia (1651), text îngrijit de Mihai Moraru, 
Alexandra Moraru și Alin Mihai Gherman, Ed. Reîntregirea, Alba Iulia, 
2001, p. 309. 

a Celui ce este „al omenirii izvor de mântuire”: „În vuietul de vân- 
turi auzit-am al lui mers/ Şi-n glasul dulcii muzici [de sfere] simţii 
duiosu-i viers”1%. Că „dulcea muzică” este cea a sferelor știm din 
Scrisoarea V, în care face referire la „culmea dulcii muzice de sfe- 
re”. Este posibil ca poetul să fi cunoscut şi cele spuse de Sfântul 
Clement (sau altele asemănătoare): „Domnul este instrument mu- 
zical armonios și sfânt al lui Dumnezeu, Înţelepciunea mai presus 
de lume, Cuvânt ceresc”1%. 

Metafora lirei (a Sfântului Atanasie) apare sugestiv şi în frag- 
mentul eshatologic din tabloul Greciei antice (Memento mori), 
unde lumea s-ar fi putut sfârși dacă planetele ar fi urmat lira lui 
Orfeu aruncată în spaţiu, ceea ce înseamnă că planetele, „uni- 
versu-n rugăciune” (Memento mori), ascultă şi urmează un cântec 
care le ghidează „armonia cea din sfere” (Scrisoarea V). Nu ar fi, 
prin urmare, de neglijat faptul că în iconografia creştină primară 
apare uneori reprezentarea „Domnului nostru sub chipul lui 





194 M. Eminescu, Opere, Il, ed. Perpessicius, op. cit., p. 75. 

1% Sfântul Clement Alexandrinul, Scrieri. Partea 1, traducere, intro- 
ducere, note şi indici de Pr. Dumitru Fecioru, în col. PSB, vol. 4, Ed. 
IBMBOR, București, 1982, p. 73. În scrierile Sfântului Clement aflăm ȘI me- 
tafora somnului ca „vameș al vieţii” (Se bate miezul noptții...). Astfel, Sfântul 
Clement scria, într-o pagină în care recomanda privegherea din timpul 
nopții: „noi toţi trebuie să luptăm din răsputeri împotriva somnului, [...] 
pentru ca datorită stării de veghe să participăm cât mai mult timp la viață 
— că somnul, ca un vameş, ne ia jumătate din viață”, cf. ldem, p. 277. 

După cum am văzut ceva mai devreme, lordache Golescu insera în 
vasta sa colecție peremiologică (pe care Eminescu a lecturat-o) şi acest 
proverb: „Somnul, ca vameșul, viaţa pe jumătate mi-o dă la o parte”. 

Sintagma se află, însă, şi în manualul despre paza simţurilor, binecu- 
noscut lui Eminescu, al Sfântului Nicodim Aghioritul: „şi a treia [parte a 
nopții] să o dai bir răului vameş al vieţii noastre și împreună-trăgătorului 
de parte somn”, cf. Paza celor cinci simțuri, versiune diortosită a traducerii 
românești din 1826, tipărită la Mânăstirea Neamţ prin osteneala Arhiman- 
dritului Dometian, Ed. Anastasia, București, 1999, p. 74. 

Orfeu, cu lira în mână, înconjurat de animale. Acest simbol este 
foarte folosit și în scrierile autorilor antici, începând cu Clement 
Alexandrinul. Precum Orfeu îmblânzea cu lira sa fiarele sălbatice 
Și vrăjea munții şi copacii, la fel Hristos îi atrăgea pe oameni prin 
dumnezeieștile Sale cuvinte și domolea forțele naturii” 1%. 


e pie 


4 A Ă XI TI | Li 
= CANA | | 





Deşi Orfeul nebun sau deznădăjduit al lui Eminescu nu pare 
a corespunde iconografiei primare creştine și asocierii cu Hristos 
(mai degrabă poate fi un simbol al unei lumi creștine disperate), 
faptul că întregul cosmos urmează unui singur cântec ne poate 
îndruma, totuși, spre a presupune o interferență ideatică, în ver- 
surile eminesciene, cu acest vechi motiv iconografic. Căci, aşa cum 
și alții au remarcat, avem în Memento mori „simbolul lui Orfeu, al 
cărui cântec susține lumile și fără de care acestea s-ar prăbuși în 





1% Leonid Uspensky, Teologia icoanei în Biserica Ortodoxă, cu studiu 
introductiv și traducere de Teodor Baconsky, Ed. Anastasia, București, 
2009, p. 56. 

A se vedea imagini din catacomba Sfinţilor Petru şi Marcellino (Ro- 
ma) şi, respectiv, din mormântul Gallei Placidia din Ravenna, în care este 
reprezentat Hristos ca Orfeu: 

http://www.the-goldenrule.name/Orpheus- 

CHRISTIAN _CONNECIION/Orpheus-Christian_connection-ART.htm. 

haos”17. Dar Orfeu din mitologia antică nu susținea universul în- 
tru ființă, ca un Creator al lumii, nu avea puteri atât de mari, ceea 
ce face evidentă interferența cu literatura patristică și iconografia 
din primele secole creștine. O imagine tradițională a lui Orfeu, în 
conformitate cu mitologia antică, se poate desprinde din versurile 
lui Asachi, spre exemplu („De cântarea lui Orfeos munții Traciei 
s-umplau,/ Și de sunetul cel dulce crude fiare se-mblânzeau” (La 
patrie)), dar nu şi din cele amintite mai sus ale lui Eminescu. 

Faptul că Orfeu din Memento mori şi-ar putea arunca lira și 
astfel ar arunca universul înapoi în neființă (ceea ce, totuși, nu 
face: poetul prospectează consecințele numai dacă s-ar întâmpla 
astfel) ne duce cu gândul la semnificaţiile adesea subliniate, ale 
ruinării cugetării creștine: „E apus de Zeitate ş-asfințire de idei”... 

Pe de altă parte, stingerea aștrilor, din viziunile eshatologice, 
a fost mai înainte asociată poetic de Heliade cu prăbușirea din cer 
a demonilor. leşirea acestor astre de sub „puterea ce le farmăcă 
pre ele” (Memento mori) e — reamintim — descrisă de Eminescu prin 
recursul la imaginea „planeţilor care s-azvârl rebeli în spaț” 
(Scrisoarea 1). Doar că expresia este preluată de la Heliade, acesta 
descriind căderea unora dintre îngeri: „Cad rebelii-n spațiu” 
(Anatolida sau Omul şi forțele). 

Comparând apoi „căderea spirituală” cu cea „materială”, 
Heliade-Rădulescu adăuga: „Nestrămutate astre şi sateliți, planeţi 
/...] Sori, centre parțiale, spăimântători comeţi,// Când toate s-ar 
exmulge din marea concentrare,/ leșind din a lor axe, şi nu s-ar 
mai ţinea,/ S-ar precipita-n spațiu spre-eterna lor pierzare”... 
Analog, „stinși [lipsiţi] d-a lor lumină ca Urius, Titan,/ Așa cad 
legioane de spirite rebele,/ Moloh, Baal, Asmode, Dagon, Rimnon, 
Satan”. 


1% Gr. Tănăsescu și A. Nestorescu, Eminescu și Elada, în vol. Eminescu 
şi clasicismul greco-latin. Studii şi articole, ediţie îngrijită, prefață, note, biblio- 
grafie, indice de Traian Diaconescu, Ed. Junimea, laşi, 1982, p. 215. 

La Eminescu, „planeţii” sunt „din frânele luminii și ai soare- 
lui scăpaţi”!%. Este lesne de dedus că „soarele“ este, de fapt, Soa- 
rele-Dumnezeu, Care proniază și ţine lumea întru ființă în „raza” 
Sa, iar „lumina” care ţine planetele în frâu prin „puterea ce le far- 
măcă pre ele” (Memento mori) reprezintă harul creator al lui Dum- 
nezeu. Remarcăm, de asemenea, că între toate viziunile eshatolo- 
gice eminesciene există o subtilă şi neprevăzută (de către critica 
literară) relaţie și coincidenţă de viziune/ concepţie. 

În mod evident, Eminescu preia semnificaţia pe care o intro- 
ducea Heliade într-un descriere eshatologică fragmentară, insera- 
tă într-un tablou cosmogonic. Asociaţia pe care o făcuse anterior 
Heliade, el o transformă însă într-o alegorie a sfârșitului lumii așa 
cum apare în Memento mori: un sfârşit dominat și determinat de 
scepticism, de necredința oamenilor. Așa se explică tenta cataclis- 
mică și dramatică pe care o au eshatologiile eminesciene: numai 
ilustrarea poetic-picturală se referă la o cădere materială (recur- 
gem la terminologia lui Heliade), pe când adevăratele semnificaţii 
din toate poemele lui Eminescu sunt profund alegorice și spiri- 
tuale. Că este astfel se vede și din faptul că atmosfera funebră din 
Melancolie este convergentă ruinelor sufletului, unde s-au şters 
icoanele despre care putea spune (odinioară) că în sufletu-i, „ca-n 
paraclis trăiesc” (Povestea). La fel, și viziunea din Andrei Mureşanu 
este determinată de același sentiment lăuntric, de „inima mea cea 
stoarsă de-o cugetare beată”, cu „ruinile sfărmate/ A lumii dină- 
untru”. Sfărâmarea „a sferei castele înstelate” (Andrei Mureşanu) 
corespunde cu ruinarea concepţiilor celor vechi: „ochiul vostru 
vedea-n lume de icoane un palat” (Epigonii), în timp ce contem- 





1% Poate că aceleași semnificaţii ale rebeliunii le implică și unele ver- 
suri din Scrisoarea V, unde poetul, pentru „dorul tău demonic” (același pen- 
tru care Hyperion, „gând purtat de dor”, zboară la Dumnezeu să ceară co- 
borârea pe pământ), pentru dragostea femeii iubite, „ar da soarelui lumină 
și luminei libertate”. 

poranii „din toate cele fac icoană și simbol;/ Numesc sânt, frumos 
și bine ce nimic nu însemnează”. 

Prăbușirea universului cosmic rezonează cu prăbușirea uni- 
versului interior, a unei viziuni coerente/ armonice asupra lumii, 
consemnează de fapt haosul ca dezagregare spirituală, care prece- 
dă eshatologia cosmică: „Se-nmulțesc semnele rele, se-mpuţin 
faptele bune!%/.../ Nimeni soarele n-opreşte să apuie-n murgul se- 
rei/ Nimeni Dumnezeu s-apuie de pe cerul cugetării /.../ Se-nmul- 
țesc semnele vremei”... (Memento mori). 

Amurgul lui Dumnezeu din cugetare e un semn al vremii, al 
evanescenței lumii. 

Începând cu Mortua est! se remarcă, de asemenea, pendu- 
larea între două atitudini contrare: între aspiraţia şi configurarea 
unui spațiu paradisiac (în care predomină aurul și argintul: 
sufletul urcă prin „ploaie de raze, ninsoare de stele”, când „argin- 
te e pe ape şi aur în aer”, spre castele celeste „cu arcuri de aur 
zidite din stele,/ Cu râuri de foc şi cu poduri de-argint”) şi 
cugetarea nihilistă: „Oare totul nu e nebunie?/ Au moartea ta, în- 
ger, de ce fu să fie?/ Au e sens în lume?... Tu chip zâmbitor,/ Trăit- 
ai anume ca astfel să mori?/ De e sens într-asta, e-ntors și ateu —/ 
Pe palida-ţi frunte nu-i scris Dumnezeu”. 

Ascensiunea către cer pe a norilor schele urmează tiparul 
literaturii medievale, a scărilor și a vămilor văzduhului (din Viata 
Sfântului Vasile cel Nou?%), în timp ce sufletul „rănit de-ndoială” 





1% Cf. Mt. 24, 12: „lar din pricina înmulțirii fărădelegii, iubirea multo- 
ra se va răci”. 

20 A se vedea Viaţa Sfântului Vasile cel Nou şi vămile văzduhului, studiu 
filologic, studiu lingvistic, ediţie şi glosar de Maria Stanciu-lstrate, Ed. Fun- 
daţia Naţională pentru Știință și Artă, București, 2004. 

Unul dintre manuscrisele aflate odinioară în posesia lui Eminescu, 
conţinând această carte, este acum ms. rom. B. A. R. 2775. 

Însă trebuie neapărat precizat faptul că în Viaţa Sfântului Vasile cel Nou 
apar vămile văzduhului descrise în mod detaliat și de aceea este indicată 

văzând „lutul rămas...alb și rece” exprimă o concepție mai degra- 
bă atee. Luăm însă în calcul şi posibilitatea ca cea de-a doua pers- 
pectivă să fie reproducerea scepticismului contemporan, un ta- 
blou care are multe în comun cu convenţia funebră în behavio- 
rismul lumii moderne - o reconstituire în care a uzat și de senti- 
mente personale, dar nu ştim dacă neapărat lirismul sau dispera- 
rea pasională sunt definitorii pentru acest poem”. 

Trebuie ținut seama totuși şi de un alt aspect, de felul cum 
„Eminescu accentuează faptul că omul este expresia timpului său 
(Dator e — omul să fie a veacului copil [Icoană și privaz]??)"2% şi că 
el îşi asumă punctele de vedere ale contemporanilor, scepticismul 





mereu ca reper această hagiografie. Altfel, referința la vămile văzduhului 
există în nenumărate hagiografii. 

2%1 Deşi un fragment din Geniu pustiu ne-ar indica o astfel de interpre- 
tare: „el [loan] devenise tăcut și respingător...ne-ncrezător cătră orice. Îşi 
râdea de cer și de Dumnezeu; desprețuia oamenii, încât ţi s-ar fi părut că 
sub zdrențele lui râde un rege sceptic și crud ca Satana. Nu mai puteam 
vorbi cu el. [...] Asta era dispozițiunea lui lon în urma morţii Sofiei”. 

E totuși o dispoziţie sufletească, nu o convingere născută de reflecţie 
îndelungată și lucidă. La fel ca și aceea ce îl determină să declare că „E 
infam tot ce e om... Nu cred în această bestie răutăcioasă care se trage din 
măimuţțe”. Dar și aceasta e o ironie mizantropă, nu o filosofie darwinistă, 
pentru că puțin mai departe, în nuvelă/ roman, întâlnim „doi dandy”, care 
cu „secele fețe de maimuţă râdeau râsul cel amar al desfrânaţilor sceptici”. 
Cf. M. Eminescu, Opere, VII, Proză literară, ediţie critică întemeiată de Per- 
pessicius, Ed. Academiei RSR și Muzeul Literaturii Române, Bucureşti, 
1977, p. 192-193, 199. 

Lui Ibrăileanu, Mortua est! i se păruse „mai mult o compoziţie reto- 
rică”, cf. G. Ibrăileanu, Studii literare, ediţie de Lenuţa Drăgan și Mihai 
Drăgan, Ed. Junimea, lași, 1986, p. 106. 

20% Cf. M. Eminescu, Opere, IV, ed. Perpessicius, op. cit., p. 289. 

2% Aurelia Rusu, A citi opera istoriei, prefaţă la M. Eminescu, Opere, LX, 
Istorice. Traduceri, studii, transcrieri, excerpte, ediţie critică, prefaţă, note și co- 
mentarii de Aurelia Rusu, Ed. Minerva, București, 2000, p. V. 

lumii sale, afișându-l în versuri, chiar și fără a fi în mod necesar 
născut dintr-o convingere personală fermă în acest sens. 

Într-o variantă a poemului Dumnezeu şi om, intitulată Christ, 
exprimă și mai transparent această disensiune a perspectivelor: 
„Azi fantasia-i bogată, dar credinţa este seacă,/ Căci în ochii iro- 
niei tu eşti om...nu Dumnezeu!”2%. Semnificațiile sunt similare 
celor din Epigonii, în privinţa antitezei trecut-prezent, a discrepan- 
țelor conceptuale între „sufletul cel vergin” al celor vechi şi „a 
veacului suflare” (gândirea seculară) specifică epocii contempora- 
ne. 

În mod pregnant, se observă în poemele de tinereţe că Emi- 
nescu urmărește un program literar, în descendență pașoptistă, 
iar sinceritatea sentimentelor şi a viziunilor personale este mas- 
cată de atitudinea militantă. Poate părea curios, dar abia mai 
târziu, când poetul se va confrunta cu eșecul erotic, amintirea 
tinerei moarte va căpăta semnificații deosebite şi va reveni ca un 
refren în versurile sale („Oare femeia pe care mie/ Dumnezeu sân- 
tul o-a destinat/ În patu-acela de cununie/ S-a-nfășurat? /.../ Oare 
amorul ce îmi zâmbește/ E în mormânt?” (Din lira spartă...)). Când 
va descoperi în femeie că „Faţa ei e-o mască ce-ascunde-un infern/ 
Şi inima-i este blestemul etern”, atunci i se va părea că singura lui 
iubită, „De-a fost vreodată/ Atunci în mormântul cel rece o cată” 
(Care-o fi în lume...). 

Remarcăm însă, încă de pe acum, punerea în scenă a două 
viziuni care se confruntă, războiul între măștile gândirii, pe care 
poetul îl va orchestra de multe ori, în Scrisori, Împărat şi proletar, 
Sarmis, Luceafărul etc. „Poemele sale au întotdeauna un caracter 
conflictual, uneori manifest, de cele mai multe ori latent”2%5. 





204 M. Eminescu, Opere, I, ediţie critică îngrijită de Perpessicius, Ed. 
Fundaţia pentru literatură și artă „Regele Carol II”, Bucureşti, 1939, p. 485. 

2%5 Aurelia Rusu, Eminescu — omul de teatru şi dramatismul, prefaţă la M. 
Eminescu, Opere, IV, Teatru, op. cit., p. XI. 

Disperarea, dar şi influenţa directă a „demonului” care 
„urăşte un gând de Dumnezeu” (Mureșanu (Tablou dramatic)), îl 
face pe poetul pașoptist din poemul dramatic omonim să creadă 
(fapt exprimat însă în redactarea ulterioară a poemului) că „sâm- 
burele lumii/ E răul” şi să considere că îl poate înțelege pe Satan: 
„O, Satan! Geniu al disperării!/ Acum pricep eu gându-ţi”..., al 
celui care „ești arhanghel al morţii cei bătrâne” (Andrei Mureşanu). 
Mureșanu descoperă însă că și acolo, pe versantul răutăţii, „e- 
atâta minte — atâta plan de rele” (ilustrarea detaliată apare în 
poezia Demonism, care este o versificare a legendei iraniene a 
creării omului de către Ormuzd, Legenda lui Gajomard2%), care, 
însă, în mod paradoxal, ar putea susține demonismul insurgenței, 
dar e incongruent cu demonismul nihilist și cu absurdul/ non- 
sensul. Nu este însă vorba de nihilism irevocabil, pentru că Mu- 
reşanu are momente de penitenţă: „Stinge, puternic Doamne, 
cuvântul nimicirii/ Adânc, demonic-rece, ce-n sufletu-mi trăieşte,/ 
Coboară-te în mine, mă fă să recunosc/ C-a ta făptură slabă-s. Nu 
mă lăsa să sper/ Că liber-mare-mândru prin condamnarea ta/ N- 
oi cobori în iaduri de demoni salutat,/ Ca unul ce menitu-i de a le 
fi stăpân [remarcăm iarăși obsesia voievodului, chiar și într-o 
ierarhie inferioară] — / Stăpân geniilor pieirii! Ce gând superb?! 
O,-nceată,/ Inima mea cea stoarsă de-o cugetare beată,/ Nu răscoli- 
n bătaie-ţi ruinile sfărmate/ A lumii dinăuntru./ Văd cerul lan 
albastru sădit cu grâu de stele,/ El îmi arată planul adâncei 
întocmele/ Cu care-și mișcă sorii”. „Planul adâncei întocmele” 
prin care a fost semănat „grâu de stele”2% infirmă cugetările ne- 





20% Cf. Mircea Anghelescu, Literatura română şi Orientul, Ed. Minerva, 
Bucureşti, 1975, p. 156-158. 

27 Aici „superb” are sensul de mândru, trufaş. Din lat. superbus = 
mândru, trufaș, orgolios, plin de vanitate. 

2% În Scriptură, Semănătorul este Dumnezeu-Cuvântul (a se vedea 
Mt. 13, 3-23), Cel care aruncă seminţele Evangheliei Sale în inimile 

gative: planul prin care a fost plăsmuită lumea de către Dum- 
nezeu e mult prea adânc, mult prea elaborat, pentru ca universul 
să fie rodul hazardului. Raţionalitatea adâncă a lumii exclude 
posibilitatea unei visări/ halucinaţii a unei conștiințe universale 
mai mult sau mai puţin inconștiente (somnolente). 

În mod cert, nu putem deosebi în literatura română medie- 
vală cugetări sub această formă, care aparţin scepticismului și 
dezabuzării epocii romantice și post-romantice, dar accentele 
disperării nu sunt deloc absente nici în epoca veche, începând 
chiar cu Psaltirea?>. 





oamenilor. Însă tot El este Cel care a zidit lumea: „Lu, ce în câmpii de caos 
semeni stele — sfânt și mare” (Memento mori). Aici Eminescu utilizează 
metafora „grâu de stele”, cu sugestii adânci. Se poate să se fi gândit la faptul 
că Hristos Însuşi S-a comparat pe Sine cu „grăuntele de grâu” (In. 12, 24) 
sau la acela că stelele sunt semințele de lumină ale unei Evanghelii cosmice. 

209 Pe care o vom reproduce mai departe tot după varianta versificată 
a lui Dosoftei. Răutatea subiacentă nu este nici aici o realitate mai puţin 
evidenţiată: „Inema-ntr-înșii nu să potoale,/ Grăiesc din gură cuvinte moa- 
le,/ De-ţ|i] par ca untul de unsuroase,/ Ele-s ca lancea de sâmceloase” (Ps. 
54, 63-66). 

Furtuna ca realitate spirituală/ lăuntrică, „cu durori iadul când mă 
ocoleşte/ Cu laţuri de moarte de mă ovileşte” (Ps. 17, 11-12), „când mă iau 
durori de moarte-n hoarbă,/ Cu primejdii de iad vrând să mă soarbă” (Ps. 
114, 5-6), este un tablou impresionant la Dosoftei, doar că nu este expus ca 
o panoramă celestă, ci mai mult ca una marină/ acvatică: 

„O, Dumnezău svinte, Tu mă scoate/ De puhoi de ape, toi de gloate,/ 
Ce-m vine la suflet, și de gloduri/ Cu pâcle adânce, fără poduri (s. n.)./ Că sunt 
încongiurat de adâncuri,/ De mă trage vivorul la smârcuri. /.../ Nice să laș(i] 
să m-afunde tina,/ Ce să rădici de pre mine vina./ Şi să scap de cine mi-s cu 
greaţă/ Și de genuni adânci, line-n față./ Vivorul apei să nu mă tragă,/ Să 
mă-nghiță genunea cea largă,/ Nice smârcul buza să-ş|i] deșcheie/ Să mă 
soarbă și să să încheie”. (Ps. 68, 1-6, 43-50); „T-ai pusu-ţ[i] asupră-mi mânia 
Ta svântă,/ Preste mine valuri trec de nu s-alintă. /.../ "Ngrozârile Tale mă 
răsturburară/ Şi mă-ncungiurară ca apa cu valuri,/ De sunt toată zli]ua 
struncinat de maluri” (Ps. 87, 15-16, 42-44). 

Considerăm că expresii precum „Vecinic este numai râul: 
râul este Demiurg” (Scrisoarea IV) sau „Etern e numai plânsul” 
(Luceafărul)? reprezintă metafore filosofice, care nu au de ce să fie 
desfășurate dialectic. De fapt, sentința ultimă aparţine chiar lui 
Dumnezeu (face parte din răspunsul oferit lui Hyperion) şi 
caracterizează existența fulgurantă, aflată sub pecetea timpului: 
din perspectivă superioară, cu adevărat eternă, e o ironie la adresa 
indivizilor umani care se consideră sempiterni. Nu este aceasta 
singura panoramă din perspectivă divină, o descoperim și în 
Scrisoarea | — 


Iar în lumea asta mare, noi copii ai lumii mici, 
Facem pe pământul nostru mușunoaie de furnici; 
Microscopice popoare, regi, oșteni și învățați 
Ne succedem generații și ne credem minunați; 
Muşti de-o zi pe-o lume mică de se măsură cu cotul, 
În acea nemărginire ne-nvârtim... — 


pentru că Cel care măsoară lumea cu cotul este Dumnezeu, conform 
cu Is. 40, 12: „Cine a măsurat apele cu pumnul și Cine a măsurat 
pământul cu cotul?”. Şi câteva versete mai departe, la Is. 40, 22, se 
spune: „El stă în scaun deasupra cercului pământului; pe locuitori 
îi vede ca pe lăcuste”. 





Parcă suntem în coșmarul diluvian al lui Bacovia, în care „n-am tras 
podul de la mal” (Lacustră). 

Doar Dumnezeu dăruiește „sălașul pre ape de răpaos” (Ps. 22, 3) şi 
„Din groapă m-au scos, făcându-ş|i] milă,/ Din tină de chin, de la grea sâlă./ 
Şi scoțându-mă din pâcl-adâncă”... (Ps. 39, 3-5). 

Psalmistul îşi strigă suferinţa: „Așteptam cineva să mă plângă/ La 
nevoaie ce sunt și la tângă/ Să mă mângâie, şi n-avea nime/ Să să găsească 
din omenime” (Ps. 68, 67-70). 

20 M. Eminescu, Opere, II, ed. Perpessicius, op. cit., p. 388. 

Așadar, tabloul eminescian este ca din perspectiva lui Dum- 
nezeu, în versurile citate din Scrisoarea 1 — ca și în finalul poemului 
Călin (file din poveste), unde alegoria nu mai este deloc evidentă. Şi 
la Dosoftei: „Zălele cu număr mi-s la Tine-n palmă” (Ps. 38, 15). 

Reftlecţiile corespondente din Sărmanul Dionis par a fi o temă 
cu variațiuni sau traducerea unei arhaice reflexivităţi într-un 
limbaj exponențial pentru timpurile moderne. 

Exegeza literară a vorbit despre planuri diferite ale pers- 
pectivei asupra Luceafărului, dar nu în relaţie cu o viziune funda- 
mentală a poetului, care se suprapune peste toată creaţia sa. Una 
aparține Cătălinei şi este perspectiva terestră (pentru femeie, ge- 
niul este Luceafăr, cu semnificaţia de înger căzut, dar şi de stea a 
Afroditei — Luceafărul este, de fapt, planeta Venus — care „norocu- 
mi luminează”), iar cealaltă e a lui Dumnezeu, care i-a dăruit ge- 
niul, în fața Căruia el este Hyperion: cel care „trece peste nemărgi- 
nirea timpului” (Numai poetul). Acestuia, geniului, Dumnezeu îi 
răspunde: 


Tu poţi muri numai atunci 
Când pierzi credința-n mine. 


Şi n-o poţi pierde căci tu vezi 
Cum toate-n vremi se leagă 
Şi dacă tu n-ai înţeles 
Au cine să-nțeleagă [?]?7!. 


În ceea ce priveşte perspectiva Cătălinei, reiese din toată 
lirica eminesciană că un motiv pentru care el a devenit demon a 
fost că a văzut în femeie un înger și poate de aceea există, în elabo- 
rarea personalităţii geniale întruchipate alegoric de Hyperion-Lu- 





211 Idem, p. 389. 

ceafăr, combinaţia între dogma hristologică (indicată de sintag- 
mele „lumină din lumină” şi „cuvântul meu de-ntâi'?!? și suge- 
rând ideea că geniul este un fiu al lui Dumnezeu) și elemente de- 
monice (pornind de la nume, Luceafăr, până la imagini cu trimi- 
teri biblice precise, precum: „părea un fulger ne-ntrerupt/ Rătă- 
citor 219). 

Personalitatea sa antagonică — reunind extreme de neunit —, 
hyperionic-luciferică, poetul însuşi o recunoaște, numindu-se fire 
hibridă („Şi eu, fire hibridă — copil făr' de noroc” (Icoană şi privaz)). 

Avertizat să nu devină demon - „Iu legi o lume de păreri/ 
De soarta ta, de tine/ Pare c-ai fi căzut din cer/ Și cine știe cine”214 
—, i se atestă de către Tatăl firea sa naturală, hyperionică (solară, 
eternă: hyper-eon), ca un fiu al lui Dumnezeu, lumină din Lumină 
și adevăr din Adevăr: „Tu adevăr ești datorind/ Lumină din lu- 
mină./ Și adevărul nimicind/ M-aș nimici pe mine”25. 

În această discuţie intervine însă şi problema — deloc margi- 
nală sau superficială — a rolului femeii, asupra căreia doar atragem 
atenţia, fără a insista acum cu alte comentarii: „Cu aspra nepăsare 
tu sufletu-mi aduci/ Pe cele două braţe întinse-a sfintei cruci/ Mă 
faci părtaș în lume durerilor lui Crist”... (Apari să dai lumină). 

De multe ori, poetul susţine că ea ar fi motivul pentru „dezbi- 
nul meu din suflet” (Renunţare), pentru disensiunile lăuntrice, 





212 ]dem, p. 438: „Iu din eternul meu întreg/ Te-ai smuls o stea senină/ 
Cum vrei puterea mea s-o neg,/ Lumină din lumină! // Căci tu Hyperion 
rămâi/ Oriunde ai apune.../ Cere-mi cuvântul meu de-ntâi/ Să-ţi dau înţe- 
lepciune?”. Ultimul vers este o aluzie la regele Solomon, care a cerut de la 
Dumnezeu înţelepciune. 

215 Aluzie la: „Am văzut pe satana ca un fulger căzând din cer” (Lc. 10, 
18). 

214 M. Eminescu, Opere, Il, ed. Perpessicius, op. cit., p. 386. Expresia 
„cine ştie cine” apare și în poezia Duhovnicească, a lui Arghezi, şi îl indică 
pe cel rău, pe diavol. 

215 dem, p..389. 

care fac ca Luceafărul să-şi dezvolte o latură titanică şi să pară 
compus din două naturi antitetice: 


Aş vrea să am pământul şi marea-n jumătate, 
De mine să asculte corăbii și armate; 
De voi clipi cu ochiul, cu mâna semn de-oi face, 
Să-şi miște răsăritul popoarele încoace; 


Sălbatecele [h]Joarde să curgă râuri-râuri, 
Din codri răscolite, stârnite din pustiuri; 
Ca undele de fluviu urmeze-ale lor scuturi, 
Întunece-se-n zare pierdutele-nceputuri, 


Un râu de scânteiare lucească lănci și săbii, 
lar marea se-nspăimânte de negrele-mi corăbii. 
Astfel război porni-voi. Voi arunca încalte 
O jumătate-a lumii asupra celeilalte. 


Privească-m-atunci preoți: un monstru ce se-nchină, 
Când [h]Joardele-i barbare duc moarte și ruină. 
Ruga-mă-voi cu mâna uscată ţinând strana, 
Deasupra mea cu-ntinse aripi va sta Satana; 

Cu tronul meu?!6 voi pune alăturea sicriul?!” —, 
Când gloatele-mi în lume ar tot mări pustiul, 
Să simt că nu se poate un Dumnezeu să-mi ierte 
Cetățile în flacări și țările deșerte... 


Astfel doar aş preface durerea-mi fără nume, 
Dezbinul meu din suflet într-un dezbin [depărtare] de lume. /.../ 
Să nu-mi rămâie-n minte decât un singur gând: 

C-am aruncat un sceptru, cu dânsul lumea-ntreagă, 
Păstrându-mi pentru mine durerea că mi-ești dragă... 


(Renunțare) 


Poemul de față pare, însă, desprins din Strigoir?!8. 





216 Aluzie la pretenţia lui Lucifer: „mai presus de stelele Dumnezeului 
celui puternic voi aşeza jilțul meu” (Is. 14, 13). Dar întreg contextul este 
grăitor şi îl vom reproduce: „Cum ai căzut tu din ceruri, stea strălucitoare, 
fecior al dimineții! Cum ai fost aruncat la pământ, tu, biruitor de neamuri! 
Tu, care ziceai în cugetul tău: Ridica-mă-voi în ceruri și mai presus de stelele 
Dumnezeului celui puternic voi așeza jilțul meu! În muntele cel sfânt voi pune 
sălașul meu, în fundurile laturei celei de miazănoapte. Sui-mă-voi deasupra norilor 
şi asemenea cu Cel Preaînalt voi fi. Şi acum, tu te pogori în iad, în cele mai de 
jos ale adâncului!” (Is. 14, 12-13). 

217 Sicriul lumilor, pentru că în altă parte citim: „Văd caosul că este al 
lumilor săcrii”, la dispoziţia lui Satan, „arhanghel al morţii cei bătrâne” 
(Andrei Mureşanu). 

218 A se vedea articolul meu: 

https://www.teologiepentruazi.ro/2017/04/18/de-la-strigoii-la- 
luceafarul-1/, 

https://www.teologiepentruazi.ro/2017/04/20/de-la-strigoii-la- 
luceafarul-2/, 

https://www.teologiepentruazi.ro/2017/04/21/de-la-strigoii-la- 
luceafarul-3/. 

Dubla sau chiar multipla personalitate, precum şi posibili- 
tatea dedublării, a segregării dar şi a reunirii ei, fac parte din pro- 
filul caracterelor literare. În Geniu pustiu descoperim o altă dedu- 
blare, față de cea binecunoscută din Sărmanul Dionis: „Luna s- 
ascunse-ntr-un nor negru de ploaie spintecat în două rânduri de 
lungi fulgere roşii. Casa se-ntunecă şi nu se mai văzu nici acea 
umbră pe perete: loan, nici acea umbră de marmură ce umbla: Toma (S. 
n.)”2. În Sărmanul Dionis era una și aceeaşi persoană, în ipostaza 
sa terestră şi, respectiv, eternă; aici sunt două personaje diferite. 

Hyperion și Luceafărul, îngerul și demonul/ insurgentul/ re- 
belul, Sarmis şi Brigbel, Dan și Dionis, loan şi Toma, umbrele, 
gemenii sunt însă, în definitiv, fețele/ avatarii unei singure perso- 
nalități complexe, care încearcă să se clarifice. Este uşor de con- 
statat, în cazul lor, confuzia dintre angelitate şi demonism, între 
masculin şi feminin — portretele avatarilor săi din nuvele au trăsă- 
turi ale frumuseţii și sensibilităţii feminine. Dedublarea/ hibri- 
dizarea” reprezintă un element esenţial eminescian. 

Luceafărul-Hyperion este un personaj hibrid — după cum am 
afirmat —, angelico-demonic (numele de Luceafăr sugerează de- 
monismul, iar Hyperion angelitatea/ serafismul caracterului său), 
aşa cum sunt și Toma, loan sau leronim, înzestrați cu frumuseţe 
și sensibilitate angelice, dar animați de o revoltă şi o indignare 
demonice (deși, dacă stăm să judecăm bine, adesea revolta sau 
insurgența acestor personaje este generată de setea de dreptate şi 
nu ar merita, pe drept cuvânt, apelativul demonică). 

Şi, da, Eminescu tinde spre unitate, sau, mai bine zis, spre 
clarificarea acestui hybris. Femeia avea tocmai acest rol: „Ea nici 
poate să-nţeleagă că nu fu o vrei... Că-n tine/ E un demon ce- 





219 M. Eminescu, Opere, VII, ed. iniţiată de Perpessicius, op. cit., p. 184. 

22 Însă hibrizii sunt o obsesie mai veche în literatura noastră, de 
regăsit și la Cantemir, cel ce a creat mai multe astfel de personaje în Istoria 
jeroglifică. 

nsetează după dulcile-i lumine,/ C-acel demon plânge, arde, ne- 
putând s-auză plânsu-și,/ Că o vrea...spre-a se-nţelege în sfârşit pe 
sine însuşi” (Scrisoarea V). Vom încerca mai târziu să elucidăm 
această problemă. 

Întorcându-ne la problema planurilor/ perspectivelor, într-o 
tradiţie foarte veche, care porneşte din antichitate, lumea e un 
teatru pentru Dumnezeu, ipostază pe care Sfântul Pavel a tradus- 
o astfel pentru mentalitatea creștină (termenul românesc echiva- 
lent, în limba și literatura veche, era priveliște): „Căci mi se pare că 
Dumnezeu, pe noi, Apostolii, ne-a arătat ca pe cei din urmă oa- 
meni, ca pe niște osândiţi la moarte, fiindcă ne-am făcut priveliște 
lumii şi Îngerilor și oamenilor” (I Cor. 4,9). 

În Creștinism s-a păstrat denumirea, dar s-a pierdut semnifi- 
caţia de teatralitate/ reprezentaţie, ca și premisa lui Deus ludens. 
Sfinţii Părinţi și autorii de Vieţi ale Sfinților au perpetuat concepția 
de teatru al lumii, mai ales Martirii fiind desemnaţi ca priveliște/ 
teatru al Îngerilor și oamenilor. 

Cultura bizantină a respins instituţia teatrului (care a supra- 
viețuit doar în primele șapte secole ale erei creștine), arta dra- 
matică, dar a conservat concepţia de theatrum mundi în accepțiu- 
nea pe care am menţionat-o. Nu cu mult înaintea lui Eminescu, 
Dimitrie Cantemir, în Divanul, dezagrea comediile ca pe o pier- 
dere de timp”?!, dar utiliza conceptul de teatru (teatrul lumii), în 
mai multe ocazii, în Istoria ieroglifică, cu sensul de priveliște??. 

Despre faptul că Eminescu a receptat aceste semnificaţii ale 
teatrului dintr-un context creștin (Shakespeare, Graciân şi Oxen- 
stierna nu făceau excepţie) — Sfântul loan Hrisostom scria: „Viaţa 
aceasta este o scenă de teatru și vis, căci precum când se ridică 





21 Dimitrie Cantemir, Divanul, ed. cit., p. 42: „comediile cele ce 
oamenii le fac nu strică cuiva ceva, fără cât zăbovesc fără dobândă”. 

2% A se vedea Dimitrie Cantemir, Istoria ieroglifică, ed. cit., p. 36, 83, 
163 etc. 

cortina pe scena teatrului toate se risipesc şi toate visurile zboară 
când se arată raza luminei, tot așa şi acum [...] toate se strică, toate 
se nimicesc și dispar”? - ne conving mai multe argumente. Sem- 
nificativ ni se pare că, în Memento mori, ideea de spectacol sau de 
teatru e inserată nu în tabloul Greciei antice, ci în cel al vechiului 
Israel: 


Dar venit-a judecata, și de sălcii plângătoare 
Cântărețul îşi anină arfa lui tremurătoare; 
În zădar rugați pieirea — muri se năruie şi cad! 
Cad și scări, ş-aurite arcuri, grinzi de cedru, porți de-aramă 
Soarele” privește galben peste-a morţii lungă dramă 
Şi s-ascunde în nori roșii, de spectacol speriat. 


Funcţia îndeplinită de draperiile norilor este evidentă. Dar 
nu numai lumea e teatru?% pentru Dumnezeu („Vecinicia cea 
bătrână, ea la lumi privea uimită” (Memento mori) — uimirea indi- 
când un simptom al independenţei cu care lumea vrea să se 
autoguverneze într-un gest de sfidare la adresa Creatorului ei), ci 
şi Dumnezeu e teatru pentru lume, care încearcă să-l descopere 





2% Sfântul loan Gură de Aur, Explicarea Epistolei pastorale de la 1 Timotei, 
traducere din limba elină, ediția de Oxonia, 1861, trad. Arhiereu Theodosie 
A. Ploeșteanu, București, Ed. Atelierele grafice Socec & Co., Societate 
anonimă, 1911, p. 143. 

A se vedea și cartea noastră, Epilog la lumea veche, vol. I. 2, op. cit., p. 
648-649. Sau volumul anterior al Istoriei noastre literare. 

224 Aici pare a fi o personificare a astrului diurn, nu o alegorie. Dar se 
poate interpreta şi că Dumnezeu, deși pedepsește după dreptate, nu este 
indiferent față de suferinţa umană. 

25 Într-o variantă a Glossei (un alt titlu premergător al poemului: En 
spectateur): „mie-mi pare c-un actor sunt”, cf. M. Eminescu, Opere, III, ed. 
Perpessicius, op. cit., p.8,n. 1. 

chipul, deși măştile mitologice sau filosofice nu-L revelează: 
„icoana-ţi n-o inventă omul mic și-n margini strâns./ Jucăria scli- 
pitoare de gândiri şi de sentinţe [adică raţiunea omenească],/ În- 
curcatele sofisme [ale oamenilor] nu explic-a ta ființă /.../ Cum ești 
tu nimeni n-o știe. /.../ Niciun chip pe care lumea ţi-l atri- buiește 
ție/ Nu-i etern, ci cu mari cete d-îngeri, de ființi o mie,/ C-un cer 
încărcat de mite asfințeşti din ev în ev” (Memento mori). 

Într-un elogiu suprem adresat lui Shakespeare, Eminescu 
afirma: „Ca Dumnezeu te-arăţi în mii de fețe/ Şi-nveţi ce-un ev nu 
poate să te-nveţe” (Cărţile). 

În tabloul Greciei mitologice, într-un superb schițat peisaj 
alegoric din același poem, „înserează și apune greul soare-n văi 
de mite”. Dar soarele în Scriptură Îl indică pe Dumnezeu: „Soarele 
în ivire vesteşte [...] făptura Celui Preaînalt” (Is. Sir. 43, 2) sau EI 
Însuși este numit „Soarele dreptăţii” (Mal. 3, 20). 

În versul lui Eminescu, Dumnezeu e Soare greu de cunoscut, 
care luminează în „văile de mite” ale acestei lumi, fără ca miturile 
să conţină altceva decât aproximarea adevărului despre El În- 
suşi”: imagini/ icoane (în sensul larg al cuvântului, care nu e 
sinonim, aici, cu icoanele ortodoxe)/ reproduceri șterse, palide 
(inclusiv ideatice, nu neapărat picturale). 

„Mii de ani cugetă-n mite la enigma încâlcită/ Care spaţiul i- 
o prezintă cu-a lui lumi şi cu-a lui legi” (Memento mori): peisajul 
cosmic reprezintă, de asemenea, reflectarea atributelor Sale, de 
către raționalitatea/ armonia şi de către legile/ raţiunile cosmice 
sădite de EI în univers, pe măsura receptivității rațiunii umane. 
Consecințele poetice sunt că orice există în acest univers poate fi 
considerat semnificant alegoric. De asemenea, consecutivă este și 
scrierea cu rune sau cu hieroglife a concepțiilor/ viziunilor emi- 





226 Am expus anterior această idee în teza noastră doctorală, Antim 
Ivireanul: avangarda literară a Paradisului, op. cit., p. 414-415. 

nesciene, pentru care contemporanii sunt la fel de iliteraţi ca și 
pentru alfabetul stelar. 

Ruinele edificiilor istorice sunt urmele interogaţiilor umane 
despre Dumnezeu: „Întrebările de tine/ Pe-a istoriei lungi unde, 
se ridică ca ruine”. În suflet, autoscopia propriei istorii descoperă 
aceleași ruine ale interogațiilor: „Din ruinele gândirii-mi, 0, răsai, 
clar ca un soare, /.../ De-oi vedea a ta comoară nu regret chiar de- 
oi muri. /.../ Eu un om de te-aş cunoaște, chiar să mor mi-ar părea 
bine”. 

Cine este acest Dumnezeu pe care Eminescu vrea să-L cu- 
noască ca pe un om? Dacă miturile nu conţin icoana lui Dum- 
nezeu, dacă omul nu a inventat icoana Lui, în mod paradoxal, el, 
omul, are în sine însuși icoana lui Dumnezeu, pe care nu poate s- 
o inventeze cu rațiunea sa decăzută. O singură persoană din 
istorie poate să deslușească cel mai bine această taină, însuși Cel 
ce este Dumnezeu și om. 

La Hristos (şi la un alt eveniment creştin esenţial) se referă şi 
poemul intitulat Învierea, în care „Izvorul de viețe” este o sin- 





2% Prin ziduri înnegrite, prin izul umezelii, 
Al morţii rece spirit se strecură-n tăcere; 
Un singur glas îngână cuvintele de miere, 
Închise în tratajul străvechii evanghelii. 


C-un muc în mâni moșneagul cu barba ca zăpada, 
Din cărţi cu file unse norodul îl învaţă 

Că moartea e în luptă cu vecinica viaţă, 

Că de trei zile-nvinge, cumplit muncindu-și prada. 


O muzică adâncă şi plină de blândeţe 
Pătrunde tânguioasă puternicile bolți: 
„Pieirea, Doamne sfinte, căzu în orice colţ, 
Înveninând pre însuși izvorul de viețe. 

tagmă psalmică?% și liturgică și ne amintim că și Luceafărul se 
adresa Părintelui, spunându-i: „tu izvor ești de vieţi/ Și dătător de 
moarte'7%. 





Nimica înainte-ți e omul ca un fulg, 

Ş-acest nimic îţi cere o rază mângâioasă, 

În pâlcuri sunătoare de plânsete duioase 

A noastre rugi, Părinte, organelor se smulg”. 


Apoi din nou tăcere, cutremur și sfială 

Şi negrul întuneric se sperie de șoapte... 
Douăsprezece pasuri răsună...miez de noapte... 
Deodată-n negre ziduri lumina dă năvală. 


Un clocot lung de glasuri vui de bucurie... 
Colo-n altar se uită şi preoți și popor, 

Cum din mormânt răsare Christos învingător, 
Iar inimile toate s-unesc în armonie: 


„Cântări şi laude-nălţăm 

Noi, Ţie Unuia, 

Primindu-L cu psalme şi ramuri, 
Plecaţi-vă, neamuri, 

Cântând Aleluia! 


Christos au înviat din morți, 
Cu cetele sfinte, 
Cu moartea pre moarte călcând-o, 
Lumina ducând-o 
Celor din morminte!”. 

228 Ps. 35, 9: „Că la Tine este izvorul vieţii, întru lumina Ta vom vedea 
lumină”. 

2 Probabil o parafrază la lov 1, 21, unde se spune că Dumnezeu este 
Cel care dă și Cel care ia viața: „Domnul a dat, Domnul a luat; fie numele 
Domnului binecuvântat!”. Sintagma este binecunoscută din Slujba de În- 
mormântare. 

Paul Cernovodeanu a atras atenţia asupra unor elemente 
fundamentale, descoperite de el în cronografe, care puteau de- 
termina viziunea poetic-cosmogonică a lui Eminescu și pe care 
critica literară le-a ignorat şi după ce au fost semnalate. Vom cita 
pe larg din concluziile sale, pentru că sunt importante pentru cer- 
cetarea noastră: 

„lată câteva extrase semnificative pentru concepţia cosmo- 
gonică creştină din cuprinsul cronografului lui Dimitrie al Rosto- 
vului, pe care poetul le-a putut cunoaște numai din ediţia tipărită 
la Neamţ în 1837, întrucât, după cum am precizat, manuscrisul 
său era acefal, lipsindu-i tocmai obârşia facerii lumii: «Întru 
început au zidit D<u>mnezeu ceriul şi pământul şi adâncul apei cel 
întunecat, sau precum elinii îi zic haos, care era amestecare nedespărțită 
a stihiilor, întru care pământul era nevăzut şi neîmpodobit cu apele 
adâncului şi cu întunericul acoperit fiind [...]. Deci le-au zidit pre acelea 
D<o>mnul atotputernicul dintru nimic şi dintru neființă le-au adus 
întru ființă [...] 

Și era întâi făptura nevăzută întru adânc ca o sămânță |arheu] şi 
pârgu a făpturilor care avea să se scoață de acolo», ca dintr-un «sâm- 
bure». Apoi, «prin dumnezeiasca poruncă despărțită fiind apa din 
nororiu, pământul din ceriu, s-au arătat în mijloc văzduhul» şi a răsărit 
«lumina din întunerec». 

Asemenea imagini s-au sedimentat, fără îndoială, în gân- 
direa poetului, ca apoi prin suprapunerea și a altor concepte, 
adoptate în special din mitologia vedică, să dea naștere celor mai 
frumoase tablouri ale creării universului din întreaga noastră 
poezie. Reminiscenţe din lectura cronografelor se pot recunoaște 
până la un punct în titanica viziune a zămislirii universului, atât 
în Rugăciunea unui dac, cât şi în Scrisoarea 1, poetul preluând ideea 
sâmburelui primordial, a transpunerii din neființă...întru ființă, a 
nașterii din haos, din întunerecul originar ce acoperea adâncul apei: 

Pe când nu era moarte, nimic nemuritor, 
Nici sâmburul lumii [luminii] de viață dătător, 
Nu era azi, nici mâne, nici ieri, nici totdeauna, 
Căci unul erau toate şi totul era una; 

Pe când pământul, cerul, văzduhul, lumea toată 
Erau din rândul celor ce n-au fost niciodată... 


(Rugăciunea unui dac) 
sau 


La-nceput, pe când ființă nu era, nici neființă, 

Pe când totul era lipsă de viaţă și voinţă, /.../ 
Fu prăpastie? genune? Fu noian întins de apă? 
N-a fost lume pricepută şi nici minte s-o priceapă, 
Căci era un întuneric ca o mare făr-o rază |...] 


Dar deodat-un punct se mişcă...cel întâi şi singur. lată-l 
Cum din chaos face mumă, iară el devine Tatăl... 
Punctu-acela de mișcare, mult mai slab ca boaba spumii, 
E stăpânul fără margini peste marginile lumii... 
De-atunci negura eternă se desface în fâşii, 

De atunci răsare lumea, lună, soare şi stihii... 


(Scrisoarea [)”%1. 


20 Cernovodeanu putea să sublinieze și interogaţiile anterioare, pen- 
tru că termenii prăpastie şi genune sunt sinonimi cu noian de apă, după cum 
am arătat puțin mai devreme. 

%1 Paul Cernovodeanu, Eminescu și cronografele româneşti, art. cit., p. 
62-63. Despre cronograful din care a citat, Cernovodeanu afirmă: „în ceea 
ce privește actul creației, raporturile dintre om și Divinitate, menirea omu- 
lui pe lume și problema vieţii de apoi, compendiul lui Dimitrie al 

Cronograful Sfântului Dimitrie al Rostovului e posibil să fi 
fost folosit și de Ion Heliade Rădulescu, în poemul Anatolida sau 
Omul şi forțele, primul poem cosmogonic din literatura română??, 
ceea ce denotă, credem, circulaţia sa și importanţa pe care a avut- 
o în epocă. 

S-a vorbit foarte mult despre influenţa filosofiei indiene asu- 
pra lui Eminescu, atât despre inspiraţia din cele două imne vedice, 
în Scrisoarea ] (din Rig; Veda, X, 129, Imnul creațiunii) şi Rugăciunea 
unui dac (din Rig Veda, X, 121, Imn către zeul necunoscut), cât şi 
despre admiraţia pe care poetul o nutrea față de Buddha şi de 
budism?%. Diferenţa dintre cele două concepții religioase este ire- 





Rostovului era mult mai bogat decât creaţiile similare datorate lui Dorotei 
al Monebasiei şi Matei Cigalas, intrate în circulație în literatura veche 
românească prin tipul de cronografe Danovici; după cum a remarcat M. 
Gaster, numai genezei autorul i-a dedicat peste 50 de foi”, cf. Idem, p. 62. 

2% A se vedea Dr. Gianina Maria-Cristina Picioruş, Epilog la lumea 
veche, vol. 1. 1, ediția a doua, Teologie pentru azi, Bucureşti, 2014, p. 661- 
662, 676-678, cf. https://www.teologiepentruazi.ro/2014/01/11/epilog-la- 
lumea-veche-i-1-editia-a-doua/. Sau volumul anterior al Istoriei noastre. 

2% „Max Muller credea că Rig Veda reflectă o fază primordială a reli- 
giei ariene și, prin urmare, unul din stadiile cele mai arhaice ale credințelor 
religioase și ale creațiilor mitologice. Dar încă din 1870, sanscritistul francez 
Abel Bergaigne a demonstrat că imnurile vedice, departe de a fi expresii 
spontane și naive ale unei religii naturiste, erau produsul unei clase de 
preoți ritualişti, extrem de erudiți și rafinați. [...] Descoperirea Upanișadelor 
și a budismului la începutul secolului al XIX-lea fusese aclamată ca un eve- 
niment cultural ce prevestea urmări considerabile. Schopenhauer compara 
descoperirea sanscritei și a Upanişadelor cu redescoperirea adevăratei cul- 
turi greco-latine în timpul Renaşterii italiene. Era de aşteptat o radicală 
înnoire a gândirii occidentale ca urmare a confruntării cu filozofia indiană. 
După cum se ştie, însă, nu numai că miracolul acestei a doua Renașteri n-a 
avut loc, dar, cu excepţia vogii mitologizante lansate de Max Muller, 

ductibilă, însă Eminescu încerca o confluență cu religiile indiene 
(între brahmanism și budism există, de asemenea, o distanță con- 
siderabilă) pornind de la premise care n-au fost încă cercetate prea 
profund și mai ales nu în relaţie cu literatura română veche. 
Interesul lui Eminescu pentru India, însă, putea fi aprins, pe 
lângă teoriile lui Herder despre leagănul culturii europene sau in- 
fluenţa literaturii și filosofiei indiene asupra celei germane și eu- 
ropean-romantice, şi de alte informaţii istorice pe care poetul le 
putea culege din literatura noastră veche. Amita Bhose repro- 
ducea, după Bogdan-Duică, o notiță a lui Eminescu, conform că- 
reia Alexandria populară (cea băsnuitoare — literaturizată, ficțio- 
nală —, în comparaţie cu variantele culte ale lui Plutarh și Curtius 
Rufus), ar oferi amănuntul locuirii zeilor daci în Himalaya?%. 
Dar, ceea ce nu s-a remarcat până în prezent, ca și admirația 
pentru Italia — dricul/ centrul pământului —, cea pentru India pu- 
tea proveni tot din cartea De neamul moldovenilor, unde Miron 
Costin scria că dacii au emigrat din India spre ţara noastră: 
„Dachii aceştiia cu multe vacuri mai nainte de Hristos au 
așezatu locurile acestea. Pomenește de dânșii Cvint Curţius, isto- 
ricul, de faptile lui Alexandru Machidon (însă nu acea Alexandrie 
mincinoasă, care ieste pre limba noastră plină de basne). El scrie: 
«Șahi, dahi, masagheti tot un neam sântii», venit din părțile Hindiei 
pre aceste locuri, când încă lumea mai rară au fost în oameni”25. 
Așa ne explicăm mai bine zelul intelectual al poetului pentru cu- 
noaşterea cosmogoniilor vechi sanscrite, în condițiile în care avem 


descoperirea spiritualității indiene nu a dat naștere niciunei creații 
culturale semnificative. [...] Și totuși, nu lipseau marile şi îndrăzneţele sin- 
teze, la începuturile indianisticii”, între care „Eugene Burnouf a publicat 
Introduction a l'histoire du Bouddhisme indien în 1844", cf. Mircea Eliade, 
Nostalgia originilor, op. cit., p. 77, 92-93. 
234 A se vedea M. Eminescu, Opere, Il, ed. Perpessicius, op. cit., p. 73. 
%5 Miron Costin, Opere, ed. cit., p. 254. 

mărturii documentare paupere și lacunare despre limba, religia şi 
cultura dacilor. 

Tot astfel se explică și de ce, într-unul dintre proiectele dra- 
matice (asupra cărora Călinescu şi Perpessicius au atras atenţia că 
reprezintă sursa multor poeme), intitulat Decebal, este inserată 
cosmogonia inspirată din Rig Veda, X, 129 (Imnul creațiunii) — pe 
care o cunoaștem mai bine din Scrisoarea 1 —, într-o formulare 
apropiată de prima sa traducere, realizată de poet: „Ah cum nu 
suntem pe atunci pe când/ Nici ființă nu era, nici neființă/ Nu 
marea aerului, nu azurul,/ Nimic cuprinzător, nimic cuprins,/ Nu 
era moarte, nemurire nu/ Şi fără suflet răsufla în sine/ Un ce unic 
ce poate nici n-a fost!/ Dar vai! un sâmbure în acel caos,/ Miş- 
cându-se rebel, a nimicit/ Eterna pace şi de-atunci durere,/ Numai 
durere este-n astă lume.../ Unde e starea ceea unde zeii/ Nu 
existau, nici oameni, nici pământ/ Pe când acea ființă ne-nţeleasă/ 
Nu-și aruncase umbrele în lume?/ Umbrele ce sunt: moartea și 
nemurirea”... etc2%, 

În timp ce, în alt proiect dramatic, destul de întins, Bogdan 
Dragoș, găsim această rugăciune a lui Dragul pentru fiul său, Bog- 
dan, în care este reprezentată din nou, recontextualizată istoric, 
cosmogeneza preschimbată ulterior în viziunea dascălului despre 
începuturile lumii: „Iu, ce ne-ai dat ființă din apele spumii/ Stă- 
pâne fără margini al marginilor lumii,/ Noi laude Ţi-aducem ie, 
Părinte Unic:/ Umbreşte dar cu milă asupra acestuia/ Ascultă-mi 
a mea rugă, ascultă-mi, Doamne, plânsul,/ Și apără-l, păzeşte-l şi- 
| mântuie pe dânsul”2”. 

În același fel, prin acceptarea descendenţei dacilor din in- 
dieni, susținută de Costin, se înțelege de ce Rugăciunea unui dac 
interferează secvențial cu un alt imn vedic (Imn zeului necunoscut) 


2% M. Eminescu, Opere, VIII, ed. inițiată de Perpessicius, op. cit., p. 44- 
45. 
27 dem, p. 79. 

— semnificativă este selecția operată de Eminescu, faptul că s-a 
oprit, în acest al doilea caz, la un imn monoteist, cum ne comunică 
Teohari Antonescu? și apoi Amita Bhose (care, de asemenea, nu 
recunoștea spiritul religiilor indiene în Rugăciunea unui dac şi re- 
comanda apelul la izvoare autohtone pentru înțelegerea acestui 
poem). Sau de ce magii din poemul Dumnezeu şi om sunt indieni — 
în caiete, poetul își nota câteodată: Jesus Christus Rex/ Imperator 
Daco-Romanorum*. 





Eminescu a conceput versuri — în care este de remarcat 
preocuparea lui pentru a reconstitui poetic imaginea lui Dum- 





28 A se vedea M. Eminescu, Opere, II, ed. Perpessicius, op. cit., p. 73. 

2% M. Eminescu, Opere, XV, ed. inițiată de Perpessicius, op. cit., p. 388- 
389. 

Cei trei magi din imagine au bonetele/ cușmele specifice şi dacilor. 
Sursa imaginii: 

https://www.ancient-origins.net/history-famous-people/mysteries- 
three-kings-who-were-they-and-where-did-they-come- 
003966tsthash.zwm8783E.gjtu. 

nezeu ca Autor/ Creator al lumii —, pornind de la Rig Veda, X, 121, 
Imn zeului necunoscut: 


La început răsări germenul luminos de aur 
[coincide cumva cu lumina sau arheul/ sămânţa luminii din 
cronograful Sfântului Dimitrie al Rostovului] 

El unicul, stăpânitorul lumii era. 

EI [Zeul, Dumnezeu] pământului în adâncimi temelie puse și 
cerului în înălţimi. 

Cine este zeul căruia aducem jertfa noastră? 


Cel care viața dă și putere, el al cărui reazim 
îl cer zeii, nemuritorii: 
Căci nemurirea şi moartea sunt umbrele sale. 
Cine este zeul căruia aducem jertfa noastră? 


E] este stăpânul firii celei fără de mărgini, 
A tot ce are suflu ș-a lumii care viază, 
EI care pe om cârmueşte și vietăţile toate. 
Cine este zeul căruia aducem jertfa noastră? 


Cel a căruia putere munții acoperiți cu zăpadă 
O prevestesc și fluviile depărtate și marea, 
Cel ale cărui brațe se-ntind peste zarea întreagă. 
Cine este zeul căruia aducem jertfa noastră? 


Cel care văzduhul luminos și pământul neclintit, 
Cel care a priponit cerul şi înălțimile albastre, 
Cel care a măsurat lumina în pânzile de nori. 
Cine este zeul căruia aducem jertfa noastră? 

Cel către care şi cerul şi pământul 
Care din voinţa lui s-au zămislit, privesc cu spaimă, 
De cumva aurora din creştetul său străluci-va. 
Cine este zeul căruia aducem jertfa noastră? 


Când noianul apelor se răspândiră pretutindeni, 
Purtător de germen şi născător de lumini, 
Atunci răsări cel ce suflul lumii este. 
Cine este zeul căruia aducem jertfa noastră? 


Cel care lin pluteşte pe fața apelor adânci, 
Purtător de tărie și dătător de sănătate, 
Cel care singur este zeu printre ceilalți zei. 
Cine este zeul căruia aducem jertfa noastră? 


El nu ne duce-n pierzare, el clăditorul de tărie, 
Cel ce întins-a cerul şi pavăză adevărului să fie”, 
Cel ce apele-ntinse şi străvezii le revarsă, 
Cine este zeul căruia aducem jertfa noastră21? 


Multe dintre afirmaţiile de mai sus rimează cu perspectiva 
din Geneza biblică (Fac. 1, 1-3, etc.), iar termenii — chiar ai acestei 
traduceri — sunt românizați/ ortodoxizaţi. Imnul de mai sus su- 
portă o comparaţie şi cu alte versuri profetice antice — ca, spre 
exemplu, cu versurile Sibilei: „Este un singur Dumnezeu! El tri- 
mite ploi, vânturi și cutremure,/ Fulgere /.../] Zăpadă şi grindină. 


240 „Cel ce întinzi cerul ca un cort” (Ps. 103, 3), cerul care este pavăză/ 
mărturie adevărului: „cerurile spun slava lui Dumnezeu” (Ps. 18, 1). 
241 Cf. M. Eminescu, Opere, II, ed. Perpessicius, op. cit., p. 73-74. 

Dar pentru ce să le spun una câte una?/ El conduce cerul, stă- 
pânește pământul, El Însuși există/22. 

Pe de altă parte, în Scriptură există asemenea pasaje alegorice 
și care îi puteau oferi lui Eminescu pretextul pentru astfel de ela- 
borări, precum este fragmentul din Pilde 8, 23-29, capitolul 38 din 
Iov sau capitolul 43 din Înţelepciunea lui Isus Sirah, remarcabile 
pentru extraordinara poezie cosmică din conţinutul lor. 

Eminescu pare că a asimilat — pornind de la motivații cu ră- 
dăcini nebănuite până acum —, în teatrul poeziei sale, scenografia 
brahmano-budistă, a întruchipărilor iluzorii (măyâ), dar nu este 
vorba de juxtapunerea ludică și inconsecventă a unor concepții 
religioase divergente, ci de asimilarea secvenţială (pe anumite 
paliere) a percepţiei iluzioniste pe care se fundamentează brah- 
manismul și budismul%. În acest punct, întemeindu-se însă pe 
rațiuni filosofice distincte, a putut face o apropiere între Creşti- 
nism și religiile indiene. Spre decriptarea budistă a unor semnifi- 
cații a condus, poate mai mult decât toate, partea secundă a 
Rugăciunii unui dac, receptată ca o imprecaţie, un blestem și o 
blasfemie (versurile sunt binecunoscute), însă inclusiv această a 
doua parte a poemului poate fi integrată unei atitudini veterane 
în istoria şi cultura iudeo-creștine. Este meritul lui G. Gană de a fi 
luat în considerare cu seriozitate apropierile de cartea lui lov?*, 


242 A se vedea Sfântul Clement Alexandrinul, Scrieri. Partea 1, op. cit., 
p. 133. 

245 Eminescu traduce nu numai dintr-o limbă în alta, ci şi dintr-o men- 
talitate sau dintr-un tipar de gândire în altul. Toate traducerile lui Eminescu 
poartă această caracteristică, și cu atât mai mult cele ale imnelor religioase 
cosmogonice. 

244 A se compara, de exemplu, cu lov, 3, 11-23 şi 6, 8-9: „De ce n-am 
murit când eram în sânul mamei mele? Și nu mi-am dat duhul, ieşind din 
pântecele ei? De ce m-au primit cei doi genunchi și de ce cei doi sâni mi-au 
dat să sug? 

care constituia o lectură predilectă pentru romantici — spre exem- 
plu, pentru Lamartine, după cum acesta mărturisea, alături de 
Homer, Virgiliu, Tasso, Milton, Ossian etc. 

În variantele anterioare, manuscrise, ale Rugăciunii unui dac, 
este invocat Zamolxe, ca de altfel și în alte poezii. În Gemenii, acest 
Zamolxe, deși este unul dintre zeii vechii Dacii sau zeul getic, este 
numit cu numele Dumnezeului absolut, al „Celuia, al cărui veci- 
nic nume/ De a-l rosti nu-i vrednic un muritor pe lume /.../ Sămă- 
nător de stele și-ncepător de vremuri” — însușiri ale lui Dumnezeu 
pe care le-am identificat în rugăciunea poetului din Memento mori 
și care Îl caracterizează pe Dumnezeul Creștinătăţii. 

Asemenea, și în Strigoii este invocat Zamolxe, de către magul 
rugat de Arald să o readucă la viață pe Maria, cu aceste cuvinte: 
„lar duh dă-i tu, Zamolxe, sămânță de lumină [aceeași sintagmă 
care indică utilizarea și a cronografului Rostovski],/ Din duhul 
gurii tale ce arde și îngheaţă” (în Luceafărul: „Căci tu izvor eşti de 
vieţi/ Şi dătător de moarte”; iar „duhul gurii tale” este o expresie 





Căci acum aș sta culcat şi liniștit, aş dormi și m-aș odihni, cu împărații 
și cu dregătorii pământului, care şi-au zidit morminte în singurătate, sau 
cu domnitorii care umplu de aur şi de argint casele lor. [...] 

Pentru ce dă Dumnezeu lumina vieţii celui nenorocit şi zile celor cu 
sufletul amărât; celor ce așteaptă moartea, şi ea nu vine, și care scormonesc 
după ea mai mult ca după o comoară; celor ce se bucură cu bucurie mare și 
sunt plini de fericire, fiindcă au găsit un mormânt; celui care nu știe încotro 
să meargă şi pe care îl îngrădeşte Dumnezeu de jur-împrejur? [...] 

Cine îmi va dărui îndeplinirea rugăciunii mele şi va face ca Dum- 
nezeu să-mi dea ce aștept, și să primească să mă sfărâme şi să-și întindă 
mâna să mă nimicească!”. 

Tot din lov provine şi o altă sugestie, cea despre nepăsarea lui Dum- 
nezeu, care apare des în versurile eminesciene: „Pentru aceea am zis: Tot 
una este! El nimiceşte pe cel desăvârșit și pe cel viclean. Dacă o nenorocire 
aduce moartea deodată, ce-l pasă Lui de deznădejdea celor fără de vină?” 
(lov 9, 22-23). 

biblică specifică, care poate fi reperată — făcând referire la Duhul 
Sfânt şi la actul creaţiei lumii, de către Dumnezeul treimic — în 
Psalmul 32, 6: „Cu cuvântul [Cuvântul] Domnului cerurile s-au 
întărit și cu duhul [Duhul] gurii Lui toată puterea lor”). 

Nu poate fi, însă, nici aceasta, interpretată imediat ca o su- 
prapunere care să denote inconsecvenţă, ci mai degrabă ilustrează 
concepția sa despre măştile mitologice ale lui Dumnezeu în isto- 
rie, care conţin, într-o anumită măsură, adevărul despre El. 

Prin această suprapunere a atributelor Dumnezeului creștin 
peste figura zeului păgân Zamolxe, Eminescu nu intenționa însă 
o confuzie oarecare, ci sugera apropierea dacilor de monoteism. E 
posibil ca Eminescu să fi insinuat (în conformitate cu relatările lui 
Herodot, Strabo şi ale altor scriitori antici), că dacii ar fi avut o 
religie apropiată de monoteism (henoteistă). În plus, în poemele 
în care se vorbeşte despre Zamolxe, Eminescu respectă un context 
istoric adecvat. 

Dar în Rugăciunea unui dac, în varianta publicată, nu mai 
apare Zamolxe, pentru că poemul este eminamente liric și con- 
fesiv, fiind eludate contextele narativ-istorice sau dramatice. Dim- 
potrivă, în desemnarea Celui ce a fost „Tu singur” înainte de a fi 
lumea, a Celui ce „singur zeu stătut-au nainte de-a fi zeii” (un Zeu 
primordial, absolut, suprem), survin mai multe elemente din 
tradiţia autohtonă a poetului, atât din Geneza biblică: „din noian 
de ape puteri au dat scânteii” (cf. Fac. 1, 2-3; este ceea ce spune şi 
în Scrisoarea I, anume că lumea a ieșit din ape: „Fu prăpastie? Ge- 
nune? Fu noian întins de apă? /.../ Căci era un întuneric ca o mare 
făr-o rază”%%; dar și în Luceafărul: „din genuni” răsare „o-ntreagă 





245 Aici „ca” nu mi se pare că introduce într-adevăr o comparație, 
pentru că versul acesta este reproducerea foarte fidelă a consecuțţiei faptelor 
primordiale, când, după crearea cerului şi a pământului, pământul era 
complet acoperit de un ocean de ape şi acesta de întuneric, după care a fost 

lume”), cât şi din exprimarea liturgică și pascală: „EI este-al ome- 
nimei isvor de mântuire/ Sus inimile voastre! Cântare aduceţi-i,/ 
El este moartea morţii și învierea vieții!”25. Sintagma „învierea 
vieții” există, de asemenea, și chiar a fost subliniată de poet într- 
un manuscris al Vieţii Sfinților Varlaam şi loasaf, de care am mai po- 
menit. 

Sergiu Al-George face o precizare tranșantă, arătând că, în 
cosmogonia brahmană „lumea sensibilă nu rezultă dintr-o creaţie 
ex nihilo, ci din trecerea Fiinţei de la starea de nemanifestare la cea 
de manifestare spațio-temporală. Este uşor de înțeles cât de plină de 
consecințe poate fi o atare cosmogonie pentru ontologie (s. n.)”25. Exact 
asupra acestui fapt dorim să atragem atenţia: nu se poate deduce 
și cunoaște ontologia eminesciană, dacă nu se procedează la o 
analiză minuțioasă a coordonatelor gândirii sale și se divaghează 
fantezist spre interpretări tentante din punct de vedere intelec- 
tual, dar inexacte”. Eminescu e o ştiinţă și încă una foarte com- 
plicată! 





creată lumina: „Întuneric era deasupra adâncului [...]. Şi a zis Dumnezeu: 
Să fie lumină! Și a fost lumină” (Fac. 1, 2-3). 

246 A se vedea și cartea noastră, Epilog la lumea veche, vol. 1 . 2, op. cit., 
p. 378-380, 683-685. 

247 În ms. rom.B.A.R. 2769, f. 139": „şi îndată într-acel ceas ce vor auzi 
glas, vor eși toți den mormânturi [...] întru învierea vieții” (cuvintele scrise cu 
italice sunt cele subliniate de poet în text). 

245 Sergiu Al-George, Arhaic şi universal. India în conştiinţa culturală 
românească, Ed. Eminescu, Bucureşti, 1981, p. 24. 

2% Al-George continuă: „Manifestatul şi nemanifestatul vor deveni, 
fiecare, respectiv, cele două niveluri, al aparenţei şi al esenței; semnificativ 
este însă statutul aparenţei (Mây4) care, deși iluzorie, nu este totuşi o pură 
inconsistență, întrucât păstrează ceva din structura esenței (Brahman) de ca- 
re este instituită” (Ibidem). 

Confuzia poate părea unora totală, dar nu insistăm acum pentru a lă- 
muri opoziția fundamentală între brahmanism şi iudeo-Creștinism, în ceea 

Cum am putea interpreta în mod coerent, altfel decât printr- 
o accepțiune personală a poetului, faptul că Dumnezeu, în lecţia 
pe care i-o prezintă Luceafărului despre vanitatea omenească, îi 
vorbește despre... „sfântul Brahm” (într-un context identic ca ex- 
pozitivitate ideatică cu alte episoade manuscrise din Glossă2%): 
„Lu măsuri lumea ta c-un cot/ Și timpu-mparţi cu luna — / Dar 
dacă unul e în tot/ Și toate sunt în una /.../ Că mii de oameni neam 
de neam,/ Că soarele şi luna/ Se nasc şi mor în sfântul Brahm/ În 
care toate-s una. /.../ Dar vrei o patimă de sfânt/ În inima ta cruda/ 
Îţi [dau] un petec de pământ/ Ca [să] te cheme Budda”...%!, Platon 
sau Orfeu, în strofele următoare. 

Repertoriul de aici reprezintă, prin urmare, o dezvoltare a 
concepției dramatice despre măşti, reprodusă la scară universală 
(trebuie să ne obișnuim cu procedeul acesta al lui Eminescu de a 
diminua sau a hiperboliza dimensiunile, în conformitate cu per- 
cepția conștiinței, așa cum explica în debutul nuvelei Sărmanul 
Dionis, o viziune pe care, sub altă formă, o putem descoperi și în 
literatura veche). Luceafărul ilustrează, pune în scenă, ceea ce 
Glossa afirmă filosofic??. E mai dificil deci de urmărit dialectic 
ceea ce a devenit mască sau discurs retorico-dramatic, însemnând 
dilatarea scepticismului invectiv la adresa contemporanilor şi a 
umanității repetitive/ multiplicative într-o hiperbolă cosmică. 

Însă „sfântul Brahm” este aici sufletul universal, Brahman? 
Și la ce fel de suflet universal se putea referi Dumnezeu? În opinia 
noastră, „sfântul Brahm” este ori o mască istorică a lui Dumnezeu, 


ce privește această dispută esență-aparenţă — care pare asemănătoare, deși 
nu este —, pentru că ne-ar ocupa mult prea mult spațiu. 

250 A se vedea M. Eminescu, Opere, III, ed. Perpessicius, op. cit., p. 104, 
110. 

251 M. Eminescu, Opere, II, ed. Perpessicius, op. cit., p. 386, 389. 

22 „Luceafărul exprimă alegoric ceea ce Glossa rostește gnomic”, zice 
Mircea Scarlat, în Istoria poeziei..., vol. Il, op. cit., p. 122. 

pe care El însuşi Și-o asumă momentan, într-o dialectică retorică 
înfățișată lui Hyperion, ori este o metaforă pentru nimic, deşer- 
tăciune. 

La fel, Unul şi una, provenind din imnul vedic tradus de 
Eminescu, care apar aici și în Rugăciunea unui dac, nu au neapărat 
o legătură cu Unu al lui Platon sau al lui Plotin?%. Toate-s una ar 





25 Diviziunea semantică, deși interpretată altfel decât am făcut-o noi, 
au remarcat-o şi alții: „Unul e în toți, tot astfel preum una e în toate reproduce 
gândirea lui Heraclit: “Unul este alcătuit din toate şi toate purced din unul”, 
fără să-i păstreze şi sensul, căci Unul e în toți...este gândirea budhistă din 
Tat Twam asi, temă cunoscută din Schopenhauer, iar Una e în toate...co- 
respunde gândirii schopenhaueriene, că lucrul în sine este voinţa”, cf. D. 
Murăraşu, Mihai Eminescu. Viaţa şi opera, Ed. Eminescu, Bucureşti, 1983, p. 
328-329. 

Trebuie să facem precizarea că la Unu/ Unul se referă Thales, Pitagora 
și pitagoreicii, Heraclit, Platon, Aristotel, cât și imnul vedic amintit, dar nu 
există două accepţiuni identice. Așa încât este ușor de afirmat că Eminescu 
a preluat concepția despre Unul din filosofia antică, dar mai greu de determinat 
și de demonstrat în care anume accepțiune. 

După Sfântul Chiril al Alexandriei, filosofii pitagoreici, „nereușind ei 
prin cuvântul (exprimat discursiv) să reprezinte cele incorporale şi primele 
principii, au recurs la demonstraţie cu ajutorul numerelor şi în felul acesta, 
conceptul de unitate [şi Cauza tuturor lucrurilor] [...], pe acesta ei l-au 
numit Unu (cifra 1 la Pitagora este expresia Dumnezeirii)”, pentru că „este 
nevoie de învățătura prin ghicitori (enigme) pentru cei care abia de curând 
și-au aplecat minţile lor la [...] acelea ce se referă la Dumnezeu”, cf. Sfântul 
Chiril al Alexandriei, 10 cărți împotriva lui Iulian Apostatul, op. cit., p. 42-43. 

Confuzat se arăta și Guillermou, în mai multe situaţii. Referința la 
„sfântul Brahm”, din varianta manuscrisă a Luceafărului, îl conduce la echi- 
valarea dintre Demiurg și Brahma (Alain Guillermou, Geneza interioară a 
poeziilor lui Eminescu, traducere de Gh. Bulgăr și Gabriel Pârvan, Ed. 
Junimea, lași, 1977, p. 378), fapt pe care însuşi textul citat nu-l permite, 
pentru că Demiurgul (de fapt, Părintele lui Hyperion, pe care Eminescu nu- 
| numește nicăieri Demiurg, fiind iarăşi o suprapunere conceptuală hazar- 
dată, dar care a făcut şi face o carieră critică și didactică impresionantă) se 

putea însemna că toate-s nimic (o aserțiune coerentă în opera 
eminesciană: „Pe când /.../ unul erau toate şi totul era una;/ Pe 
când pământul, cerul, văzduhul, lumea toată/ Erau din rândul 
celor ce n-au fost niciodată”... (Rugăciunea unui dac)**), pentru că 





referă la Brahm la persoana a III-a, ca la o entitate sau o realitate diferită de 
Sine. 

Brahm, în sensul în care e folosit de poet, pare să-l indice mai degrabă 
pe Brahman decât pe Brahma, dar Guillermou ştia că acesta (Brahman) nu 
are nimic din atributele Demiurgului sau, în general, ale unui zeu euro- 
pean, de aceea recurge la un compromis, însă nici identificarea cu Brahma 
nu se poate susține. 

Ne exprimăm, de asemenea, nedumerirea pentru felul în care 
Guillermou consideră, pe de o parte, că discursul proletarului/ insurgen- 
tului, din poemul Împărat și proletar, este o „mostră de elocință”, „un 
exercițiu de retorică pură” (Idem, p. 128), iar pe de altă parte îi asumă 
poetului, fără ezitări, discursul Cezarului, care ar fi impregnat de hindu- 
ismul/ indianismul lui Eminescu, încât criticul se declară de-a dreptul 
derutat de irumperea Demiurgului în retorica cezarică. 

Dezorientarea lui (care poate părea uneori hazlie) este notată cu 
multă sinceritate, până la a pune la îndoială discernământul poetului: „În 
efortul său de construcţie sistematică [aserţiune cel puţin discutabilă, pen- 
tru că poetul se declară neinteresat de sisteme, de filosofia sistematică], 
Eminescu face apel la o noţiune nouă, care — lucru curios — nu este la drept 
vorbind hindusă, ci aparţine mai degrabă tipului gnostic de gândire, şi 
anume noțiunea de Demiurg. [...] Eminescu nu pare să fi avut sentimentul 
foarte precis a ceea ce putea fi un asemenea demiurg (s. n.), nici să fi atribuit 
acestui personaj rolul care îi este în mod tradițional atribuit în gândirea 
gnostică: acela al unui intermediar între Dumnezeu și lume [care să creeze 
lumea în locul lui Dumnezeu] — intermediar indispensabil, deoarece Dum- 
nezeu n-ar putea să-şi compromită demnitatea în contactul direct cu ma- 
teria, cu obscuritea, cu răul”, cf. ldem, p. 133-134. 

241 „Pe lângă nucleul indic, poetul aflase imagini ale increatului în 
Prezicerile vizionarei [din mitologia Nordului], pe când nu era „Nici stâncă, 
nici mare,/ Nici val înspumat,/ Nici cerul deasupra,/ Nici țărnă sub stele/ 
Doar hău fără fund”. Peste acest hău (Ginunsgagap), «domnea duhul 

toate ființele sunt create din nimic și ele nu au fundament onto- 
logic propriu mai înainte de a-l primi prin creaţie: nimicul e în 
spatele măștii lor. Este ceea ce a întâlnit Luceafărul la capătul zbo- 
rului său: „al nefiinţei adăpost/ Şi al uitării oarbe”25. 

Dar nefiinţa nu-L infirmă pe Dumnezeu și nici nu formează 
fiinţa Lui, cum au afirmat unii. Această neființă care soarbe (ca o 
gaură neagră) este „materialul” (Fer. Sofronie Saharov) din care 
Dumnezeu creează (ex nihilo — după Sfinții Părinţi, iar răul din 
om reprezintă cumva amprenta acestei nefiinţe, ca semn al nede- 
săvârşiri125). 

La Dosoftei întâlnim imaginea morţii sau (mai des) a iadului 
care „soarbe” (Ps. 20, 25-26, Ps. 30, 68, Ps. 48, 48, Ps. 54, 37-40, Ps. 
68, 47-50, Ps. 114, 5-6), care nu credem că l-a lăsat indiferent pe 
Eminescu2”, mai ales expresivitatea impresionantă din Psalmul 
68. 





părintelui-a-toate şi duhul acesta a dat ființă primelor alcătuiri ale începu- 
tului lumii», când «picăturile de apă au prins viaţă» datorită «scânteii». 
Cosmogoniile din Rugăciunea unui dac și Scrisoarea 1 justifică alăturările”, cf. 
Elena Tacciu, Romantismul românesc..., vol. L, op. cit., p. 347. 

25 M. Eminescu, Opere, II, ed. Perpessicius, op. cit., p. 402. 

26 „Ca să-l cuprind într-o definiție, voi spune că răul este abaterea 
(EAMAeubrs) lucrării puterilor (facultăţilor) sădite în fire de la scopul lor și 
altceva nimic. [...] lar scop (reAos) numesc cauza [Cauza] celor ce sunt, 
după care se doresc în chip firesc toate”, cf. Sfântul Maxim Mărturisitorul, 
Răspunsuri către Talasie, în Filocalia, vol. III, traducere, introducere și note de 
Pr. Prof. Acad. Dr. Dumitru Stăniloae, ediţia a II-a, Ed. Harisma, Bucureşti, 
1994, p. 31. 

Răul nu are fiinţă în sine: „răul [...] nu este substanţă, întrucât, dacă 
ar fi substanţă, ar fi bun”, cf. Sfântul Augustin, Confesiuni, op. cit., p. 258. 

257 A se vedea ceea ce am spus în cartea mea, Creatori de limbă şi de 
viziune poetică în literatura română, vol. |, Dosoftei, Teologie pentru azi, Bu- 
curești, 2013, p. 45-56, cf. 

https://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-1/. 

Confruntat cu acest vid, Luceafărul simte cum „Fiori de 
moarte-l străbat/ Şi aripele-și strânge/ Şi este data cea de-ntâiu/ Că 
el începe-a plânge”. 

De asemenea, când Eminescu scrie: „Brigbelu ce cu Sarmis e 
frate mic de-a gemeni - / Ca umbra cu ființa sunt amândoi 
asemeni” (Gemenii), comparaţia lui vizează îngemănarea insepa- 
rabilă în persoana umană a carcarcterului ființial cu această um- 
bră a neființei. Dacă urmărim ordinea termenilor comparați, 
Brigbelu este cel asemănat cu umbra, ilustrând specificarea patris- 
tică evocată, anume că răul în om este pecetea neființei, o marcă a 
nedesăvârşirii. (În Sărmanul Dionis, lucrurile sunt mai complicate: 
vom reveni puțin mai departe.) 

Versul care preciza că toţi și toate „se nasc și mor în sfântul 
Brahm” a fost schimbat în „toţi se nasc spre a muri/ Şi mor spre a 
se naște”: vom avea ocazia să discutăm mai pe larg, acest aspect, 
într-unul dintre capitolele viitoare, precizăm acum doar că filoso- 
fia aceasta se regăsește identic la Sfântul Nicodim Aghioritul, într- 
un manuscris deținut de Eminescu, la Dimitrie Cantemir și, foarte 
probabil, și în alte pagini ale literaturii vechi. 

Dar dacă, totuși, întoarcerea tuturor în neființă pare a sugera 
cu certitudine o altă sursă decât literatura bizantină și românească 
— iar „sfântul Brahm” ar oferi un indiciu spre o identificare cores- 
punzătoare —, trebuie să luăm în calcul și posibilitatea ca insi- 
nuarea să fi fost anterioară lui Eminescu, provenind chiar din 
arealul ecleziastic (neființa e o creaţie lingvistică pe tărâmul limbii 
bisericeşti, cel mai semnificativ exemplu fiind cel al lui Antim 
Ivireanul — a cărui amprentă literară Mircea Scarlat o descoperea 
la Nichita Stănescu —, care spune, în versurile-dedicaţie ale cro- 
nografului său: „Făcut-au Domnul Dumnezeu toate din ne- 
fiinţă”25), iar suspiciunea ne-a fost trezită de un fragment din 





285 M. Eminescu, Opere, II, ed. Perpessicius, op. cit., p. 402. 
2 Antim Ivireanul, Opere, ed. cit., p. 241. 

prefața Mineiului pe ianuarie din 1779, în care întoarcerea în 
neființă e un reflex vizual, concluzia unei puternice senzații vi- 
zual-afective — aproape un șoc —, imprimate pe retina minţii de vi- 
teza destrămării celor materiale?%. 

Nici Constantin Noica nu înclina să vadă în Eminescu un 
nihilist: „Dacă niciun scriitor român n-a invocat mai mult nefiinţa, 
este pentru că niciunul n-a înfruntat-o mai mult. Trebuie să vii cu 
mâna plină înaintea neființei. Așa a venit el — și atunci ce rămâne 
din neființa invocată?”%1. Însuşi „vizionarismul lui Eminescu este 





260 „„O veacuri, veacuri, ce învechești lucrurile şi prefaci stările! Pravilă 
veche dintâi iaste dată în toată lumea ca să nască și să moară, ca să ia în- 
cepere şi sfârșit toate lucrările. Stăpânul al tuturor n-au voit să fie niciun loc 
stătătoriu [indestructibil, din cele empirice]. Toate câte vezi și te minunezi, 
prin prefacere au că se duc la pierzare sau la oareşicare schimbare. 

Vezi acel soare lipseşte [câteodată, nu e vizibil pe cer], luna pătimește 
și scade, stelele cad [secvențele acestea par a se situa în proximitatea expre- 
sivă a versurilor eminesciene citate de noi: că mii de oameni neam de neam,/ 
Că soarele și luna/ Se nasc şi mor...]; pogoară-te de la cele din ceriu și te uită 
la aier: acesta se preface în tot ceasul şi vine de se face vânt nor şi ploaie; 
pogoară-te la ape: dintr-acele mari gârle ce le numim noi pururea curgă- 
toare, unele cu totul s-au uscat, altele au schimbat mătcile și drumurile; în- 
suși ochianul [oceanul], lucrul firii cel mare și tainic, aci de furtuni se înalţă, 
aci se smerește, și când lipsesc furtunile, nu lipsesc de la dânsul vărsările și 
cele înapoi curgeri [fluxul și refluxul]; crește și se micşorează în toate zilele 
pe alocurea, încât poate cineva şi să hotărască cum că iaste odată să se usuce şi să 
se aducă întru neființă totul (s. n.)”, cf. Cărți româneşti vechi. Predoslovii, 
antologie şi cuvânt înainte de Tudor Nedelcea, Ed. Scrisul românesc, Craio- 
va, 1995, p. 116-117. Reprodus şi în: Mihai Zamfir, Poemul românesc în proză, 
ediţia a II-a, Ed. Atlas, București, 2000, p. 70. 

21 Constantin Noica, Introducere la miracolul eminescian, ediţie îngrijită 
de Marin Diaconu și Gabriel Liiceanu, Ed. Humanitas, Bucureşti, 1992, p. 
213. 

o forță internă, o activitate imaterială care luptă contra hazardului 
și a distrugerii 22. 

„La-nceput, pe când ființă nu era, nici neființă”, a fost doar 
Dumnezeu şi nimic în afară de Dumnezeu: „n-a fost lume 
pricepută şi nici minte s-o priceapă /.../ nici de văzut nu fuse și nici 
ochi care s-o vază” (Scrisoarea 1); Pe când /.../ unul erau toate și 
totul era una;/ Pe când pământul, cerul, văzduhul, lumea toată/ 
Erau din rândul celor ce n-au fost niciodată, / Pe-atunci erai Tu 
singur... (Rugăciunea unui dac). Dar din acest nimic, din această 
neființă despre care apodictic nu se poate spune nici că era, nici că 
nu era, El a adus întru ființă lumea care nu era la început: „La 
început era Cuvântul și Cuvântul era la Dumnezeu și Dumnezeu 
era Cuvântul” (In. 1, 1) și „La început a făcut Dumnezeu cerul și 
pământul” (Fac. 1, 1). lar Sfântul Ambrozie al Milanului remarca, 
în Hexaemeron-ul său?%, răspunsul acela adânc: „Deci Îi ziceau ei: 
Cine eşti Tu? Și le-a zis lor lisus: Ceea ce v-am spus de la început” 
(In. 8, 25). 

Eminescu își răspunde singur: „Cine ești?... Să pot pricepe şi 
icoana ta...pe om. /.../ Eu un om de te-aş cunoaște, chiar să mor 
mi-ar părea bine” (Memento mori), „Au cine-i zeul cărui plecăm a 
noastre inemi? /.../ El este-al omenimei izvor de mântuire,/ Sus ini- 
mile voastre! Cântare aduceţi-i,/ El este moartea morţii și învierea 
vieții!”24 (Rugăciunea unui dac). 


262 S. Paleologu-Matta, Eminescu şi abisul ontologic, op. cit., p. 84. 

Iar pentru Elvira Sorohan, „nostalgia neantului, atunci când apare în 
finalul unor poeme de tinerețe, e doar componentă a retoricii poetice, o cale 
de ieșire. [...] Continua neliniște e, fără îndoială, condiţia geniului, compen- 
sată de tot atât de persistentul vis al liniștii eterne”, cf. Elvira Sorohan, 
Ipostaze ale revoltei la Heliade Rădulescu și Eminescu, Ed. Minerva, Bucureşti, 
1982, p. 228. 

26 Vezi PL 14, col. 123 ABC. 

24 Sus inimile voastre este o sintagmă liturgică, iar celelalte sunt inspi- 
rate din Utrenia Paștelui: „Ziua Învierii, să ne luminăm! Paștile Domnului, 

Acel nimic e numit mai des de Eminescu, în mod alegorico- 
poetic, „sure văi de chaos” (Scrisoarea I, Memento mori), „a chaosu- 
lui văi” (Luceafărul), „neagra ceață” (Gemenii), „ceaţă sură” (Fata- 
n grădina de aur) etc. Văi de chaos şi celelalte reprezintă o precizare 
poetică ce conferă nimicului o anumită plasticizare. 

Unii dintre exegeții români au vorbit despre nefiinta divină. 
Dar această interpretare nu se susține, întrucât lumea, la Emi- 
nescu, nu este visul unui Brahman — de unde caracterul ei iluzoriu 
(mâyă) —, ci creația unei Minţi absolute şi personale, iar senzația 
de vis este impusă de caracterul fulgurant al acestei existenţe în 
raport cu nemurirea, cu veșnicia. 

Eminescu nu poate fi acuzat că a recurs la confuzii sau supra- 
puneri inadecvate, punând în conjuncție, din ignoranță, concepții 
și viziuni de neîmpăcat. Într-un articol din 1876 se exprima foarte 
clar, observând că: „chinezul [...] va privi cu un simțimânt de su- 
perioritate religia creştină, ce i se va părea o palidă exegeză a 
moralei lui Lao-tse sau a eticei Vedelor”26%. Pentru ca în altul, din 
1881, să scrie — înaintea săbătorilor pascale — că „învăţăturile lui 
Buddha, viaţa lui Socrat şi principiile stoicilor, cărarea spre virtute 
a chinezului La-o-tse, deși asemănătoare cu învăţămintele crești- 
nismului [în teorie, ca principii generale de viaţă și comportament 
uman], n-au avut atâta influență, n-au ridicat atâta pe om ca Evan- 
ghelia (s. n.)”. 


Paștile! Că din moarte la viață şi de pe pământ la cer, Hristos-Dumnezeu ne- 
a trecut pe noi, cei ce cântăm cântare de biruință” (lrmosul, Cântarea 1); „Să 
ne curățim simţirile şi să vedem pe Hristos strălucind cu neapropiata 
lumină a Învierii. Și, cântându-l cântare de biruință, luminat să-L auzim 
zicând: Bucuraţi-vă!” (Cântarea 1); „Să mergem dis-de-dimineaţă și, în loc 
de mir, cântare să aducem Stăpânului; şi să vedem pe Hristos, Soarele drep- 
tății, tuturor viața răsărind” (Cântarea 5), cf. Penticostar, Ed. IBMBOR, Bucu- 
reşti, 1999, p. 16-17. 

25 M. Eminescu, Opere, IX, ediție inițiată de Perpessicius, studiu intro- 
ductiv de Al. Oprea, Ed. Academiei RSR, Bucureşti, 1980, p. 165. 

Tot aici vorbeşte despre „importanţa biografiei lui Hristos 
pentru inimele unei omeniri vecinic renăscânde” și despre „sâm- 
burele vecinicului adevăr semănat în lume de nazarineanul răstig- 
nit”, adăugând că: „a se sacrifica pe sine pentru semenii săi, nu 
din mândrie, nu din sentiment de datorie civică, ci din iubire, a 
rămas de atunci cea mai înaltă formă a existenței umane, acel sâm- 
bure de adevăr (Ss. n.) care dizolvă adânca dizarmonie și asprimea 
luptei pentru existenţă ce bântuie natura întreagă. [...] 

Precum arta modernă [arta Renaşterii — modernă în raport 
cu Antichitatea şi cu Evul Mediu] își datorește renașterea mode- 
lelor antice, astfel creșterea lumii nouă [epoca romantică] se 
datorește prototipului omului moral, lisus Hristos (s. n.)”26. 

Astfel, clar și răspicat, Eminescu pune, la baza romantis- 
mului, a artei romantice, învățăturile creștine, într-o epocă în care, 
ca și astăzi, dornici de o năvalnică sincronizare cu Occidentul, 
junimiștii şi mulți alții din cei cu studii şi cu aere intelectuale, nu 
mai voiau să audă de Dumnezeu și de tradiţie. Absența unei 
retorici creştine din opera lui Eminescu are drept cauză principală 
tocmai lipsa unui public concret în stare să recepteze o asemenea 
poezie. 

Sorin Alexandrescu afirmă că „Eminescu era un luptător 
singuratic, iar jurnalismul său era atunci tot atât de izbitor ca [și] 
poezia” sa. 

Caracterul de vis și iluzie, umbră şi fum al acestei lumi, ecou 
reverberant al Vechiului Testament (lov, Psaltirea şi Ecclesiastul, 
în particular) și al literaturii și culturii bizantine (în plus, nu există 
autor în literatura noastră veche, mai ales dintre cei mari, care să 





26 M. Eminescu, Opere, XII, ediție inițiată de Perpessicius, coordo- 
nator Dimitrie Vatamaniuc, Editura Academiei Române și Muzeul Lite- 
raturii Române, Bucureşti, 1985, p. 134-135. 

27 Sorin Alexandrescu, Privind înapoi modernitatea, Ed. Univers, Bu- 
cureşti, 1999, p. 42. 

nu fi conceput secvenţe literare memorabile pe acest subiect), are 
alt fundament teologic, conceptual decât cel budist?, iar Emi- 





2 O altă sursă ar putea fi considerată și poezia lui Alphonse de 
Lamartine, în care întoarcerea universului în neființă reprezintă o pretinsă 
pedeapsă divină (recunoaștem, reproduse poetic, flamele virulenței orato- 
rice ale unui Bossuet) pentru omul divertismentului, care consideră fru- 
musețea cosmică (podoaba lumii, cum ar spune cei vechi ai noștri) perimată: 


Les siecles ont tant vu de ces grands coups du sort: 
Le spectacle est use, V/homme engourdi s'endort. 
Reveille-nous, grand Dieu! parle et change le monde; 
Fais entendre au neant ta parole feconde. 

Il est temps! leve-toi! sors de ce long repos; 

Tire un autre univers de cet autre chaos. 

A nos yeux assoupis il faut d'autres spectacles! 

A nos esprits flottants il faut d'autres miracles! 
Change l'ordre des cieux qui ne nous parle plus! 
Lance un nouveau soleil a nos yeux eperdus! 
Detruis ce vieux palais, indigne de ta gloire; 

Viens! montre-toi toi-mâme et force-nous de croire! 


Mais peut-âtre, avant l'heure ou dans les cieux deserts 
Le soleil cessera d'eclairer univers, 
De ce soleil moral la lumiere €clipsee 
Cessera par degres d'eclairer la pensee; 
Et le jour qui verra ce grand flambeau detruit 
Plongera lunivers dans I'6ternelle nuit. 
Alors tu briseras ton inutile ouvrage: 
Ses debris foudroyes rediront d'âge en âge: 
Seul je suis! hors de moi rien ne peut subsister! 
L/homme cessa de croire, il cessa d'exister! 
(Dieu) 


In legătură cu „vieux palais”, a se vedea Epigonii şi versul: „Ochiul 
vostru vedea-n lume de icoane [simboluri] un palat”. 

nescu se întemeiază pe acesta („Şi cred pe înțeleptul [Ecclesiastul/ 
Solomon]/ Ce-l văd că-n carte zice,/ Că-n lume nu-i ferice,/ Că 
toate-s năluciri”... (Lectură)). 

Poetul care declara „Eu nu cred nici în lehova,/ Nici în 
Buddha-Sakya-Muni” sfârșea cu: „Eu rămân ce-am fost: — roman- 
tic”. Or, el însuşi spunea că romantismul „se datorește proto- 
tipului omului moral, lisus Hristos”. 

Romanticii erau „adepţi ai ereziei estetice denumite poezia 
inimii (la poesie du coeur)" — poate de aceea se autodefinea 
Eminescu drept „copilul nefericitei secte [a romanticilor]/ Cuprins 
de-adânca sete a formelor perfecte [clasică]/.../ fire hibridă” 
(Icoană şi privaz). 

În poemul Povestea, se fac alte aluzii la Dumnezeul care este 
Lumină şi lubire (cf. 1 In. 1, 5 şi 4, 16) şi la revelaţia stelară (am 
putea-o numi astfel): „Împărați din Răsărit/ Pe al lumei mire?%/ L- 
au cătat și l-au găsit,/ Când le-ai dat de ştire/ Dulce stea de 
diamant,/ Plină de iubire”. Relaţia între profeția mesianică din 





Călinescu îl numea pe Lamartine „marele poet al prăbuşirii finale”, 
cf. G. Călinescu, Opera lui Mihai Eminescu, vol. Il, op. cit., p. 105. Însă 
versurile lamartiniene sunt evocatoare pentru polemica doctrinelor și ideo- 
logiilor din secolul al XVIII-lea și al XIX-lea european. Ele dovedesc alimen- 
tarea scepticismului de tip religios, consecvent tradiției şi deprimat de 
disprețuirea ei, nu a scepticismului promovat de Diderot, Voltaire, d' 
Alembert, Rousseau, Spinoza, Locke, Hume, Nietzsche. Dintre cei care ÎI 
priveau pe Dumnezeu prin vălul firmamentului şi mai ales al „nopții 
bogate” (Sara pe deal) în stele, făceau parte, pe lângă Lamartine, prero- 
manticul Edward Young (Night Thoughts) şi romanticul Novalis (Hymnen 
an die Nacht), din care, de asemenea, se recunosc influenţe la Eminescu. 

29 Matei Călinescu, Cinci fețe ale modernității (Modernism, avangardă, 
decadență, kitsch, postmodernism), postfață de Mircea Martin, Ed. Univers, 
Bucureşti, 1995, p. 59. 

27 A se vedea Ps. 18, 5: „În soare și-a pus locaşul său; şi el este ca un 
mire ce iese din cămara sa”. 

Psaltire, referitoare la Hristos plin de iubire, ca un Mire când iese 
din cămara Sa și nașterea Lui în iesle o făcuse, însă, anterior, An- 
tim Ivireanul, într-o didahie la Nașterea Domnului, remarcabilă 
prin intonaţia poetică a cascadelor sale retorice: 

„Că era pre la miezul ernii, când pământul şi apele sunt 
îngheţate de ger şi de vânturile cele reci; şi Fecioara tânără și ru- 
șinoasă [...] fiind aproape de a naște, purcede pe o cale grea şi cu 
anevoe ca aceasta. 

Şi, apropiindu-să de Vithleem [...] însuș iubitoriul de sărăcie, 
Domnul, au pohtit într-o coşare smerită, ca să Se nască. [...] Fă- 
cându-ș|i] și noaptea calea sa jumătate [ileşit-au aici, în lumina 
aceasta a noastră, ca un Mire din cămara Sa [...] Eşit-au Cuvântul 
Tatălui, cu trup îmbrăcat, din trupul Fecioarei; [ileşit-au gol, 
pentru ca să ne îmbrace pe noi... [...] 

Că Pruncul acesta, carele să vârgulește în iasle, de ne vom ră- 
dica ochii credinţii noastre Îl vom cunoaște [a fi Creatorul lumii:] 
făcând tunete și fulgere în nori și pe cer umbletul stelelor rân- 
duind, soarele și luna de raze împlându-le şi mișcarea ceriului în- 
dreptând și toată greimea lumii acest Prunc înfăşat o cârmuiaște. 
[...] 

Şi de te scârbești de iasle, ridică-ţ[i] ochii puţinel şi vei vedea 
pre ceriu stea noao, care mărturisește lumii nașterea Domnului. 
[...] Şi să ne închinăm nașterii Lui, [...] împreună cu filosofii 
[magii]..."271. 


271 Antim Ivireanul, op. cit., p. 196-197, 199-201. Este un alt element 
important care îl apropie pe Eminescu de Antim Ivireanul, întrucât locul 
citat din Psaltire este cel mai adesea interpretat ca o profeție mesianică 
eshatologică, care anticipează evenimentul Apocalipsei/ Revelaţiei, iar nu 
pe cel al nașterii lui Hristos. Hermeneutica lui Antim este aproape singu- 
lară (cel puţin eu nu am cunoştinţă de alte exemple), iar reproducerea ei în 
versurile eminesciene este de luat în consideraţie cu seriozitate. 

Antim stabilea aici, reafirmând, interdependenţa între Iubire 
și creaţie. Cel cel face „tunete şi fulgere în nori” și Cel ce rân- 
duiește „umbletul stelelor pe cer” și Care „umple de raze soarele 
și luna” (adică, potrivit Hexaemera, umple vasul/ lampa soarelui şi 
pe cel al lunii de lumina creată în ziua întâi) este Același cu Mirele 
lumii — cum zice şi Eminescu —, cu Cel care își iubeşte creația ca pe 
o mireasă a Lui. 

Edgar Papu, care îi socotea preromantici pe Dosoftei, Cante- 
mir și Neculce, ar fi putut să-l introducă în listă și pe Antim 
Ivireanul, fără să greșească. 

Magul eminescian, despre care am discutat pe larg anterior, 
ni se pare el însuși o hieroglifă a poetului care ne poate dezlega 
unele taine, dacă este citită corect. Legat de apariţia sa în pano- 
rama Egiptului, cred că am putea adăuga şi alte semnificații 
fundamentale. 

Ne amintim că în Geneză și în comentariile aferente (FHexae- 
mera) se spune că aștrii au fost creați pentru a lumina pământul şi 
pentru a fi semne vremurilor, cu dublu sens: a măsura timpul 
domestic și, respectiv, a anunţa sfârșitul lumii. Ei anunţă sfârșitul 
timpului în toate profețiile apocaliptice scripturale, în poemul 
Viiața lumii al lui Miron Costin și în poemele lui Eminescu. 

În Împărat şi proletar se arată luna „şi-n roată de foc galben stă 
fața-i ca un semn”, în timpul Revoluţiei franceze, care răstoarnă 
vechea ordine a lumii. De asemenea, un poet revoluționar ca Mu- 
reșanu este „semnelor vremii profet”, urmând analogia romantică 
(enunțată la noi de Asachi și Heliade), între poeți-profeţi și aștri. 

Asocierea poetului cu profetul și a poeziei cu profeția apar- 
ține nu numai poeziei române — Asachi, Bolliac, Heliade, dar şi 
Eminescu: „O, munţii cu-a lor frunte gândită-n nouri creţi,/ Când 
se-ncunun cu raze, ai zilei sunt profeţi,/ Şi capete de geniu când 
ard, când se inspiră,/ Arderea lor arată, la lumea ce-i admiră,/ Că 
ziua e aproape... Și palizii [luminoşii] poeţi/ Profeţi-s plini de vise 

ai albei dimineţi./ Profete al luminei! În noaptea-ți te salut/ Şi vărs 
geniu de aur în corpul tău de lut /.../ Cu raza zilei albe, eu, geniul 
ţi-l aprind” (Mureșanu (tablou dramatic)) — ci şi (mai înainte), poe- 
ziei romantice europene??. 

În fine, în Memento mori, magul citeşte semnele cerului într-o 
oglindă „unde-a cerului mii stele ca-ntr-un centru se adun”, și află 
„sâmburul lumii”, Kalokagatonul: „tot ce-i drept, frumos şi bun”. 
Dar nefiind nimeni demn de această revelaţie, magul invocă 
distrugerea întregii civilizaţii și face acest lucru citind semnul 
întors („magul, gard al răzbunării, a citit semnul întors”). 

Dacă ne gândim că „semnul întors” provoacă pieirea?%5, iar, 
pe de altă parte, în Andrei Mureşanu, anihilarea universului este 
rodul unei filosofări rebele inspirate de Satan („Văd caosul că este 





272 Poeţilor lachiști, spre exemplu: William Wordsworth „concluded 
the 1805 Prelude with a proclamation of his and Coleridge's prophetic mis- 
sion to a generation that was in danger of failing a crucial test of its spiritual 
character [...] Like Biblical prophets sent to an idolatrous people who, once 
freed fron bondage, had turned again to the worship of idols, a new 
generations of visionaries (s. n.) here announce their sacred mission to bring 
another opportunity for redemption to the post-revolutionary society of 
Britain”, cf. Robert M. Ryan, The Romantic Reformation: Religious Politics în 
English Literature, Cambridge University Press, 1997, p. 82. 

Wordsworth preconiza întoarcerea la o orânduire patriarhală, la 
desăvârşirea morală, la întoarcerea la Dumnezeu prin apropierea de natu- 
ră, la contemplaţia în intimitatea recluziunii — a se vedea: 

https://ro.wikipedia.org/wiki/William_Wordsworth. 

275 Christian Crăciun îl asociază cu cel din Mortua est!: „«Au e sens în 
lume? Tu chip zâmbitor,/ Trăit-ai anume ca astfel să mori?// De e sens într- 
asta, e-ntors şi ateu,/ Pe palida-ţi frunte nu-i scris Dumnezeu» (Mortua est!). 
Sensul întors de aici, din acest timpuriu poem, este omolog semnului întors 
pe care magul îl citește în Diorama pentru a condamna o civilizație devita- 
lizată. Încă o dovadă textuală a coerenţei de substanţă a poeziei emi- 
nesciene”, cf. Ucronia eminesciană. Eseu despre timp şi imagine în „Memento 
mori”, Ed. Institutul Cultural Român, București, 2010, p. 60. 

al lumilor săcrii*4,/ Că sori mai pâlpâi roşii gigantice făclii/ Și-apoi 
se sting. — Nimicul, linţoliu se întinde/ Pe spaţiuri deșerte, pe 
lumile murinde!/ Văzând risipa [ruina], Satan, voi crede c-ai 
învins!”), atunci „semnul întors” este cel al nimicirii, semnul lui 
Satan sau al Antihristului. 

Mutatis mutandis, semnul neîntors, al Kalokagatonului, pe 
care magul l-a descoperit în „oglinda profetică a cerului”, a stele- 
lor2%, este cel al lui Hristos, este cel scris (şi consemnat de istoria 
bizantină) odinioară „cu slove de stele”27 pe cer, pentru împăratul 
Constantin cel Mare, şi anume Crucea — Kalokagatonul fiind aici, 
prin urmare, Dumnezeu-Cuvântul. 

În mod conex, într-un alt poem, Dumnezeu este numit: „cel 
din stele” („Mâni în schit la sfânta Ana/ Vei găsi la cel din stele/ 
Mângâirea vieţii tale,/ Mântuirea feţei mele” (Făt-Frumos din tei)). 

Cu certitudine, este vorba de un semn alcătuit din stele 
(pentru că magul urmărește limbajul stelar), fiindcă o stea întoar- 
să n-ar constitui niciun semn deosebit, contemplată ca o stea de 
pe cer. Dacă cineva se gândește totuși la simbolistica mesianică a 
stelei lui David („O stea răsare din Iacov”, Num. 24, 17), atunci 
citirea ei invers are sens, dar este același cu cel pe care l-am enun- 
țat deja. 

Şi în Sărmanul Dionis, cum am văzut, Eminescu face referire 
la „semnul arab”, care Îl ascunde pe Dumnezeu. Putem considera 


274 A se vedea și „De-asupra mea cu-ntinse aripi va sta Satana;/ Cu 
tronul meu voi punea alăturea sicriul,/ Când gloatele-mi în lume ar tot mări 
pustiul”... (Renuntare). Personajele faustian-mefistofelice sau byroniene ale 
literaturii romantice i-ar fi putut induce, pe cale livrescă, această tensiune 
extremă a controverselor filosofice şi ideologice. 

25 Transpusă plastic de poet. Sintagma oglinda profeților este de largă 
circulație în literatura creştină, inclusiv în limba română și în perioada 
medievală. 

276 Antim Ivireanul, Opere, ed. cit., p. 114: „o închipuire de Cruce pe 
ceriu”. 

acest semn o hieroglifă egipteană necunoscută — și poate să per- 
siste o nedumerire în legătură cu semnul arab sau hieroglifa egip- 
teană, care, cel puţin la prima vedere, nu ar avea de ce să sim- 
bolizeze Crucea. Eminescu făcea adesea conexiuni neașteptate. 
Însă putem să ne gândim și la faptul că, în istoriografia modernă 
se consideră că alfabetul egiptean hieroglific este la originea celui 
hieratic şi apoi a celorlalte alfabete: 

În tabelul de mai sus?7, ultima hieroglifă reprezintă un braţ 
cu o greblă în mână, care, în alfabetul ebraic primar este o cruce 
în formă de X (tau), iar în cel grecesc și latinesc este T t, respectiv 
T t. Este posibil ca, răscolitor al istoriei și al textelor vechi și 
încifrate cum îl știm, Eminescu să fi cunoscut aceste amănunte și 
să le fi conjugat poetic. 

Indiferent însă dacă Eminescu s-a gândit sau nu la această 
analogie cu alfabetele (se poate să fi cunoscut faptul că, în primul 
veac creștin, semnul crucii se făcea cu un singur deget pe frunte, 
în formă de X, ultima literă a alfabetului ebraic vechi, care îl 
simboliza pe lahve, literă care a devenit T în alfabetul grecesc, 
mărturie care se găseşte și la Sfântul Iustin Martirul și Filosoful: 
noul botezat era uns pe frunte în formă de X sau T), cert este că 
magul egiptean cunoștea ceea ce au descoperit și magii indieni 
din Dumnezeu și om. lar „sâmburul lumii, tot ce-i drept, frumos şi 
bun” (Memento mori) (kalokagatonul căutat de antici) este „năs- 
cutul din tavernă”, adică adevărul-rege născut — tainic/ criptic — 
„în umilinţă” (Dumnezeu și om), care, „cu adevărat Tu eşti Dum- 
nezeu ascuns [Deus absconditus], Dumnezeul lui Israel Cel izbă- 
vitor” (Is. 45, 15)?8. 

Un alt indiciu spre această interpretare ni-l oferă şi alte câte- 
va exerciții manuscrise, pentru Scrisoarea III, în care li se repro- 





27 Sursa: http://www.fordham.edu/halsall/byzantium/paleog.html 
(Derivation of the Greek and Latin Alphabets from the Egyptian). 

275 Mircea Eliade nota, în urma lecturii unei cărţi științifice despre 
familia Cruciferelor din ordinul vegetal, singura care nu cunoaște nicio specie 
otrăvitoare: „Cosmosul nu este lipsit de sens în chiar structurile sale. [...] 
Simbolul central al creştinismului — Crucea — nu e, deci, prefigurat în acele 
semne solare (svastika, etc.), ci e dat chiar în constituţia cosmosului, e pre- 
zent în lumea vegetală, înainte de om. Omul nu-și creează simbolurile — ci 
ele îi sunt impuse din afară, îi sunt date, revelate; într-un cuvânt, îl preced”, 
vezi Mircea Eliade, Lucrurile de taină. Eseuri, Ed. Eminescu, București, 1995, 
p. 89. 

șează tinerilor imorali necunoașterea lui Dumnezeu, adică a ceea 
ce e „sfânt, frumos sau bun”: 

„Voi sunteţi urmașii Romei? Voi? o, fie-vă rușine/ Soarele nu- 
iun tăciune, Dumnezeu nu e un câli]ne /.../ La Paris! Unde se pune 
Dumnezeu la vot /.../ La Paris mergeţi şi voi!/ Necapabili de-a- 
nțelege ce e sfânt, frumos sau bun [...] Biserica-i tr-o parte, negrită 
și străveche/ Bordel dă conştiinţe făcură ei alături/ O, Crist, cum 
nu mai vii cu biciul”...29. 

Semnificațiile sunt greu aprofundabile, aproape ilizibile unei 
lecturi simple. Ele ne destăinuie şi faptul că Eminescu a preluat 
elemente de istorie și filosofie egipteană pe care le-a grefat pe o 
gândire personală profund tradițională, de tip european și creş- 
tin-ortodox. Opinia noastră este că în același mod a procedat și cu 
filosofia indiană. 

Apelând la decriptările anterioare, credem că se poate 
explica și o altă imagine misterioasă eminesciană, dintr-o viziune 
eshatologică înfăţişată în Memento mori. Ne amintim că, în poemul 
Dumnezeu și om, magii porneau „în caravană” către „culcușu- 
eternei mile” („Sarcini de-aur și de smirnă ei încarcă pe cămile/ Şi 
pornesc în caravană după steaua plutitoare” %...). În Memento mori, 
dacă Orfeu „ar fi aruncat în caos arfa-i de cântări îmflată”, atunci: 
„Caravane de sori regii, cârduri lungi de blonde lune/ Și popoarele 
de stele, universu-n rugăciune, /.../ Cu-a lor roiuri luminoase dup- 
o lume în cădere/ S-ar fi dus. Nimic în urmă - niciun ătom lu- 
minat”. 

Imaginea caravanelor de sori regi/ regali ne intrigă: sunt 
acești sori niște regi-magi cosmici care, în pelerinajul lor neîncetat 
prin univers (migrație eternă, zice Eminescu), se închină Izvorului 
de lumină al întregii lumi? Concepţia şi imaginea (mistică) a „uni- 


279 M. Eminescu, Opere, II, ed. Perpessicius, p. 273-274, 284. 
280 În cartea noastră, Epilog la lumea veche, vol. I. 2, op. cit., p. 688-691, 
am arătat şi sursa biblică a acestei imagini. 

versului în rugăciune” susține această ipoteză. Mișcarea cosmică 
neîncetată (dinamism cosmic afirmat nu o dată şi în filosofia lui 
Cantemir?!) e o rugăciune continuă, după cum „armonia cea din 
sfere” (Scrisoarea V) e un imn netăcut al cosmosului. Se poate 
înțelege și că Orfeu (poetul trac, simbolizând la Eminescu, în mod 
alegoric, pe Hristos) nu își aruncă harfa în haos (situaţie în care 
lumea „de demult s-ar fi pierdut”), ci în mare, pentru că Dumne- 
zeu — care are multe măști simbolice — amână mereu, în Memento 
mori, sfârşitul lumii, până când se apropie solstițiul. 

Nebunia și aiurarea acestui Orfeu se pot interpreta ca partici- 
pare la suferința lumii, pentru că și cu alte ocazii, în poem, 
„Soarele privește galben peste-a morţii lungă dramă” (El, care este 
„un mândru soare ce c-o rază de gândire ţine lumi ca să nu 
zboare,/ Să nu piard-a lor cărare, să nu cadă-n infinit”) sau 
„Vecinicia cea bătrână, ea la lumi privea uimită”. Nu e, cu alte 
cuvinte, un Dumnezeu distant şi indiferent, închis în transcen- 
denţa Sa, impasibil față de creaţia Sa, ci e profund participativ... 

Reamintim că, în Dumnezeu şi om, Îl numește: „Iu, Chris- 
toase,-o ieroglifă”... Poetul a creat multe hieroglife (sprijinindu-se 
și pe simbolismul vechi), pentru a exprima revelarea tainică a lui 


21 „Soarele, luna, ceriul și alalte trupuri cereşti toate, din-ceput 
nepărăsit şi cu mare răpegiune aleargă, însă nu cu aceia socoteală [scop, 
rațiune], ca doară vreodânăoară la doritul ţenchiu [capăt, ţel] și sfârșit ajun- 
gând, să să odihnească [...]. Aședară, toate lucrurile fireşti, cu una şi singură 
a soarelui paradigmă [s. n.], precum să cade a să înțelege să pot. [...] Într-acest 
chip şi cursul a toată fapta [făptura] nepărăsit atomurile schimbându-şi [s. n.], 
toate cele din-ceput chipuri nebetejite şi nepierdute păzeşte. De unde aie- 
vea [adevărat] ieste că ţenchiul sfârşitului nu în socoteala fireștilor, ce într- 
a Izvoditoriului şi Pricinuitoriului firii ieste”, cf. Istoria ieroglifică, ed. cit., p. 
326-327. 

Dumnezeu. Sfântul Efrem Sirul spunea într-o poezie: „Acest lisus 
a făcut atâtea simboluri/ că am căzut cu totul în oceanul lor”22. 

Eminescu L-a căutat şi s-a raportat la Dumnezeu (și unii 
cercetători au recunoscut în el un însetat de Absolut) — cu toate 
ezitările, sincopele, sincretismele, confuziile sau echivocurile pe 
care le-a întreținut uneori (sau adesea) în mod intenționat —, fapt 
care nu afectează programul său poetic şi estetic. lar Dumnezeul 
lui a fost Mintea/ Raţiunea/ Logosul (9eos v o Aoyos, In. 1, 1, 
BYZ,) care seamănă stele în cer, semințele luminii, Același însă cu 
„Regele inimei” sau „Regele Lin” (Ondina), „eterna pace” (Me- 
mento mori, Scrisoarea 1) — a se vedea Is. 9, 5: „Domn al păcii, Părinte 
al veacului ce va să fie” — și „eterna milă” (Dumnezeu şi om), care 
„îmi dete ochii să văd lumina zilei,/ Și inima-mi împlut-au cu far- 
mecele milei” (Rugăciunea unui dac). 

„Regele Lin” este Cel ce caută un poet („cântărilor sororă 
gemene”) care să-l semene, să fie după asemănarea Sa, „ca vis cu 
dor” (Ondina) — şi lumile „sunt atrase în viață de un dor nemăr- 
ginit” (Scrisoarea 1) —, Cel ce este acest „dor nemărginit” care smul- 
ge lumile neantului și care a pus în omul de geniu „nemargini de 
gândire” (În vremi de mult trecute). 

Poetul a perceput revelaţia Lui în/ prin univers: „În vuietul 
de vânturi auzit-am al lui mers/ Și-n glas purtat de cântec simții 
duiosu-i viers” (Rugăciunea unui dac), în „armonia dulcii tinereţi”, 
atunci când era „viaţa mea — un rai în asfinţire — /.../ [când] În văi 
de vis, în codri plini de cânturi,/ Atârnau arfe îngerești pe vânturi” 
(O,-ntelepciune, ai aripi de ceară!). 

Cosmosul însuși a fost pentru el un univers de simboluri care 
îi oferea o lectură revelațională, așa cum se petrecuse, în trecut, cu 
Sfinţii Seth, Moise, Avraam, Melhisedec, lov, Augustin, Antonie 
cel Mare și mulți alţii, chiar dacă Eminescu nu a mers pe calea 





22 A se vedea Sfântul Efrem Sirianul, Imnele Raiului, studiu intro- 
ductiv şi traducere de Diac. loan 1. Ică jr., Ed. Deisis, Sibiu, 2010, p. 21. 

ascezei şi a sfințeniei, precum aceștia. Mai târziu, însă, „Pierdută- 
i a naturii sfântă limbă /.../ O, cer, tu astăzi cifre mă înveţi” (O,- 
ntelepciune, ai aripi de ceară!), în loc să mai fie „scrisul al stelelor de 
foc” (În vremi de mult trecute) din „cartea cerului albastru cu mari 
litere aurite” (Peisaj). 

La acest Dumnezeu fac referire, prin același procedeu vălu- 
rit, și următoarele două episoade din Epigonii (dintre care primul 
reprezintă strofa dedicată lui Heliade, autorul Biblicelor, iar al 
doilea portretizează Lumina celor vechi): „Delta biblicelor sânte, 
profeţiilor amare,/ Adevăr scăldat în mite, Sfinx pătrunsă de- 
nțeles,/ Munte cu capul de piatră de furtune detunată,/ Stă și azi 
în fața lumii o enigmă n-esplicată/ Şi vegheaz-o stâncă arsă dintre 
nouri de eres. /.../ Cu-a ei candelă de aur palida [luminoasa/ stră- 
lucitoarea] înțelepciune,/ Cu zâmbirea ei regală, ca o stea ce nu 
apune,/ Lumina a vieţii voastre drum de roze semănat”... 

Simbolurile ascund și dezvăluie, concomitent: Delta, Adevă- 
rul, Sfinxul, Muntele, Înţelepciunea, Steaua. Într-un cuvânt: Enig- 
ma. Însă Enigma aceasta este personală şi atotputernică, atoate- 
creatoare, nu este neființa divină presupusă de loana Em. Petrescu. 
Cu alte cuvinte, nu este Brahman, în ciuda interferențelor cu 
filosofia indiană și care rămân, totuși, secvențiale. Pentru că îm- 
prumuturile din imnele vedice sunt de ordin poetic şi nu conduc 
la o însușire de mentalitate. Enigma, prin care este numit apofatic 
Dumnezeu, provine din 1 Cor. 13, 12, unde se spune că „vedem 
acum ca prin oglindă, în ghicitură, iar atunci [vom vedea] față 
către față”: în greacă, în ghicitură este în enigmă:*: Ev aivIyuaATi 





2% Sfântul Chiril al Alexandriei, 10 cărți împotriva lui lulian Apostatul, 
op. cit., p. 42: „este nevoie de învățătura prin ghicitori (enigme) pentru cei 
care de abia de curând și-au plecat minţile lor la înţelesuri și sensuri atât de 
subtile [...], altfel zis, acelea ce se referă la Dumnezeu”. 

2% În Gramatica sa, lordache Golescu introducea enigma între figurile 
de stil, după metaforă și alegorie, definind-o astfel: „Enigmă (ce pă rumânie 

(aivryua însemnând neclaritate sau imagine obscură). În cultura 
veche, oglinda şi ghicitura erau sinonime conceptuale, având ace- 
eaşi semnificaţie ca şi neologismul enigmă. Spre exemplu, într-un 
comentariu la Schimbarea la față de pe Tabor, Varlaam scrie în 
Cazania sa că „Domnul Hristos Ş-au arătat, într-acel trup ce purta, 
firea Sa cea dumnedzăiască, ca o lumânare întru oglindă”%5. 

De altfel, Epigonii interferează tematic cu Dumnezeu și om (Şi, 
după cum am văzut, şi ca semnificaţie alegorică), ambele poeme 
fiind structurate pe ideea antagonismului între arta celor vechi şi 
cea contemporană, poetul declarându-se preţuitor al celei dintâi. 
lar Heliade — la care se referă o parte din versurile poemului Epigo- 
nii citate mai sus — spunea: „Scriptura cam [în] acest fel ne dez- 
velește mitul/ Ce străbătuse lumea; într-însa-aflăm mijloace/ A 
dezlega enigma” (Anatolida sau Omul şi forțele). 

Nu putem însă trece cu vederea nici faptul că „romantismul 
era eminamente o expresie a geniului creștinismului, ca să folosim 
titlul cunoscutei cărți a lui Chateaubriand, în care se contura o 
nouă paralelă între antici şi moderni și în care superioritatea aces- 
tora din urmă reieșea din faptul că practică nu numai cea mai 
adevărată, dar şi cea mai poetică dintre toate religiile. Legendele 
medievale, epocile și romanele cavalerești, poezia trubadurilor, 
Dante, Petrarca, Ariosto, Shakespeare, Tasso, Milton etc. — toți 
erau incluși în sfera romantismului astfel înțeles”25€. 





putem numi ghicitoare), să zice când facem o întrebare întunecoasă...” etc., 
cf. Scrieri alese, op. cit., p. 281. 

2% Varlaam, Carte romănească de învățătură, op. cit., p. 400. 

2% Matei Călinescu, Cinci fețe ale modernității... op. cit., p. 43. A se 
vedea și p. 60-61: „La prima vedere, nimic nu pare mai îndepărtat de religie 
decât ideea de modernitate. Nu este omul modern un necredincios și un 
liber-cugetător par excellence? Asocierea între modernitate şi concepția 
seculară asupra lumii a devenit aproape automată. Dar, de îndată ce în- 
cercăm să privim modernitatea într-o perspectivă istorică, ne dăm seama 

Intr-un anumit sens, localizarea romantică a lui Eminescu 
explică foarte multe din extravaganțele sale, considerate astfel în 
mod eronat. Nu e nimic straniu — pentru reprezentanții pri- 





că această asociere nu numai că este relativ recentă, dar are și o semnificație 
minoră faţă de relaţia dintre modernitate şi creștinism. [...] 

Ce-a de-a treia fază acoperă perioada romantică. Revirimentul reli- 
gios din domeniul literaturii, de la sfârșitul secolului 18, noul accent pus pe 
sentiment și intuiție, cultul originalității şi al imaginaţiei, combinate cu 
obsesia din ce în ce mai răspândită pentru gotic şi pentru întreaga civilizație 
a Evului Mediu, fac parte dintr-o reacție mai amplă și uneori confuză în 
complexitatea ei, împotriva intelectualismului arid al Secolului Luminilor şi 
a corespondentului său pe plan estetic, neoclasicismul. 

Unul dintre cele mai interesante rezultate ale disputelor romantice 
timpurii din Germania şi apoi din alte țări europene este lărgirea con- 
ceptului de modernitate până la a cuprinde întreaga epocă romantică — 
creștină, adică -— a istoriei occidentale. [...] 

Identificarea romantică între geniul modern şi geniul creştinismului şi 
opinia că există două tipuri perfect autonome de frumos - unul păgân, 
celălalt creștin —, separate de o prăpastie de netrecut, constituie un moment 
cu adevărat revoluţionar în istoria modernităţii estetice”. 

Același lucru l-a susținut și Eminescu, într-un articol (am citat ceva 
mai devreme, dar reamintesc): „Precum arta modernă [arta Renașterii — 
modernă în raport cu Antichitatea și cu Evul Mediu] își datorește 
renaşterea modelelor antice, astfel creșterea lumii nouă [epoca romantică] 
se datorește prototipului omului moral, lisus Hristos” (M. Eminescu, Opere, 
vol XII, p. 134-135). 

27 Să ne amintim ce afirma Ricarda Huch despre romanticii germani: 
„Erau concomitent ultrademocraţi și ultraaristocraţi, jurau la fel de sincer 
și pe naturalețea extremă şi pe suprema artificialitate. Așa se face că spiritul 
lor de investigaţie, depășind toate limitele autorităţii și ale tradiţiei, îndrăz- 
nind chiar a concepe ideea unei noi religii, a sfârşit prin a se refugia în 
portul vechii religii catolice. În viaţa fiecăruia dintre romantici se poate ur- 
mări itinerariul străbătut de suflet pentru a ajunge în acest punct”, cf. Ricar- 
da Huch, Romantismul german, op. cit., p. 280. 

Semnalăm și alte câteva observaţii pertinente ale lui Virgil Nemoianu: 
„A number of significant scholars (among them Meyer Abrams and Harold 

Bloom) highlighted decades ago that the Romantic enterprise as a whole 
was from the very beginning combined with religious intentions in diffe- 
rent ways. [...] 

Preparatory signs, sometimes important intellectually and culturally, 
can be recognized early on, in the eighteenth an even in the seventeenth 
century. [...] 

It is [...] small wonder that in 1815 [...] religiously minded people 
should have tried to reassess the function of religion in society. It might even 
be argued that the period 1815-65 was one of the greatest ages of religious 
apologetics ever known, at least in the modern age (Ss. n.). [...] 

The literary (and the aesthetic more generally) combines with and 
mutually engages in substitutions with religious discourses. One must first 
mention the large number of Romantic poets or prose writers who found 
literary empowerment in religion, whether early in their career or later: 
Wordworth, Coleridge, Shelley, Friedrich Schlegel, Tieck, Eichendorff, 
Lamartine, Mickiewicz, Gogol, Hugo, and dozens of others. [...] 

The persistence of Christian imagery in French writing in the early 
nineteenth century is formidable [...] [See] Lamartine whose poetry is 
imbued with Christian imagery and thematics. [...] 

To me, the best exemple remains that of Shelley's Prometheus Unbound 
where the avowedly atheist poet turns the figure of the God — and cosmos 
— shattering; revolutionary (almost unwillingly) into a Christ-like figure. It 
is also true that many revolutionaries [...] resorted to Christ-like imagery, 
ideals and modeling. [...] 

Literature throughout the West felt itself responsible for and involved 
with a revamping, of religion and the injection of more emotional dimen- 
sions over and above the somewhat rationalistic or even dry ways in which 
taught, preached, or practiced throughout the West. The nineteenth century 
provides fascinating examples of combinations between philosophy, 
literature, and religion. [...] 

The reawakening of German literature had been from the beginning 
involved with religious thematics”, etc., vezi cap. Sacrality and the Aesthetic 
in the Early Nineteenth Century, în vol. A Companion to European Romanticism, 
edited by Michael Ferber, Blackwell Publishing Ltd, 2005, p. 393, 395-396, 
398, 404-406. 

mului romantism (în care a fost încadrat în mod justificat) — în 
căutările și pasiunile sale erudite, enciclopediste, nici în ardoarea 
sa poetico-profetică. 

Încep din ce în ce mai mult să cred că dislocarea din mediul 
său istoric și literar postpaşoptist și romantic, întreţinerea unei 
confuzii datorate fie deviaţiei critice circumstanţiale a singula- 
rității sale geniale către anistorism, fie, dimpotrivă (uneori şi con- 
comitent, cu tot paradoxul), transportării sale forțate în mijlocul 
unor dezbateri moderniste care nu i se potrivesc tocmai bine 
(chiar dacă poetul — ultimul romantic — recepta sau intuia și oglin- 
dea mult mai acut decât predecesorii săi ce avea să urmeze: sensul 
în care evolua lumea), reprezintă factorii determinanţi ai unei 
receptări desincronizante care își are rațiunile tocmai în nesesi- 
zarea, până acum, a susținerii programului romantic românesc, în 
mod fundamental și după toate regulile celui apusean, pe o litera- 
tură medievală românească. 


173 


Cosmosul 


Macrocosmosul și microcosmosul, raportate la nivelul uman 
de percepţie (omul fiind el însuşi un macrocosmos în Microcos- 
mos, conform literaturii patristice), stau deopotrivă în atenţia lui 
Eminescu. Ne vom referi la ambele, pe rând, pentru că atenţia pe 
care el le-o acordă este cu totul deosebită. 

Mai mult interes exegetic s-a acordat macrocosmosului și 
foarte puţin s-a remarcat aplecarea poetului cu o rară delicateţe 
asupra cosmosului mic, atitudine poetică pe care o va regenera în 
mod semnificativ Arghezi, dar care nu este rară în poezia şi lite- 
ratura română, dacă ar fi să-i amintim pe Topârceanu, lon Barbu, 
Emil Botta, Marin Sorescu sau chiar Eugen Ionescu (care debu- 
tează cu Elegii pentru ființe mici). 

Putem vorbi la Eminescu de un traiect mai puţin obișnuit, şi 
anume de la cosmosul mic către cosmosul mare, pentru că, în mod 
paradoxal, microcosmosul pare mai degrabă model pentru ma- 
CrOCOSMOS, ȘI Nu invers. 

Perfecţiunea acestuia face parte din paradigma creaţiei, care, 
în paginile literare medievale, este țesătura, urzeala fundamentată 
pe delicateţe şi atenţie la detaliu. lar sursa acestei paradigmări se 
află în poezia Psaltirii, unde se preciza că Dumnezeu a urzit toate 
cu degetele Sale: „Că văzu ceriul/ vădzură cerurile, lucrul deage- 
telor Tale, luna și stelele ce-ai Tu urzit” (Ps. 8, 388. 

Aceleași detalii le regăsim şi în Cazania lui Coresi, în predica 
despre fiul rătăcitor: „Și împărţi loru tocma (ce se zice, pre voia 
loru-șu lăsă pre ei), ca un lubitoriu de oameni și de feciori. Întoc- 
ma[i] amu deade Dumnezeu oameniloru tuturora înţelesu şi sa- 


2% Coresi, Psaltirea slavo-română (1577) în comparație cu Psaltirile core- 
siene din 1570 şi din 1589, text stabilit, introducere şi indice de Stela Toma, 
Ed. Academiei RSR, București, 1976, p. 53. 

mavolnicie [rațiune şi voinţă liberă]. Deade loru soarele, luna, 
stealele, pământulu și totu ce e pre elu. [...] lar celui feciori mai 
mare şi dereptu întru slava Domnului aceastea toate le priimi. Vă- 
zu ceriulu și de bunătatea [frumusețea] făpturiei cunoscu pre Zi- 
ditoriulu. «Văzu», zice, «ceriulă, lucrulii degetelorii Tale, luna şi stea- 
lele ce Tu le-ai urzitii (s. n.)». Văzu amu lumea aceasta și mulțemi 
și proslăvi Domnului, cela ce o au înfrâmsețatu 2%. 

În Psaltirea de la Alba Iulia, se conservă această expresivitate: 
„Când văz ceriurile Tale, lucrul degetelor Tale, luna și stealele, 
carele le-ai întemeiat” (Ps. 8, 4); dar şi „Cela [Dumnezeu] ce urzi 
pământul spre tăria lui, să nu se clătească în veacii veacilor” (Ps. 
103, 5)%. Asemenea precizări creaţioniste le descoperim repro- 
duse cu insistenţă și în Psaltirea versificată a lui Dosoftei: „Văz că- 
i tocmit ceriul de mânule Tale /.../ Stele luminate ce lucesc pre 
noapte /.../ Tu le-ai urzât toate” (Ps. 8, 9-12), „Pus-ai întunerec de- 
ț ascunz[i] lumina,/ Cu sălaş de ape ce-ai făcut cu mâna” (Ps. 17, 
31-32), „Şi lumea cu de ce-i plină/ Ai urzât cu svânta-Ţ[i] mână” 
(Ps. 88, 45-46), „Adânca Ta-nţălepciune/ Nime nu va putea spune. 
/...] De svintele Tale fapte [făpturi, creaţii],/ Ce-s de mâna Ta 
lucrate” (Ps. 91, 17-22), „Şi-i de mâna Lui lucrată/ Toată laturea 
uscată” (Ps. 94, 21-22), „Şi Tu, Doamne, cu cuvântul/ Dintăi ai 
urzât pământul,/ Și ceriurile ce-s nalte/ Sunt de mâna Ta lucrate” 
(Ps. 101, 89-92), „Şi munţâi, și dealuri nalte/ S-or ivi, şi şesuri late,/ 
Pre locul ce sunt urzâte,/ Când i-ai făcut de mainte/ Şi le-ai pusu- 
le hotară”... (Ps. 103, 31-35). 

Dacă pământul („laturea uscată”), mările și oceanele („sălaș 
de ape”), vânturile, munţii cu dealurile, cerul și stelele sunt lu- 
crate/ urzite de mâna/ degetele Lui, templul sau cortul este de 
mătase (închipuind cerul ca un cort din Psalmul 103 și Raiul): 


04 


„svânta Ta casă” cu „corturi tinse în funi de mătasă” (Ps. 41, 15- 





2% Coresi, Evanghelie cu învățătură (1581), op. cit., p. 24. 
2% Psaltirea de la Alba Iulia (1651), op. cit., p. 123 şi 491. 

16), „svânta Ta casă cu veșmânt de mătasă” (Ps. 73, 13-14), „Carii 
dvoriţ la Domnul în casă,/ În curțâle cele de mătasă” (Ps. 133, 5- 
6), etc. 

La Eminescu ne-au reținut atenţia, între altele, „ceru-i negru, 
— pe-ntinsori de catifea/ Sunt cusute-n umed aur ici o stea, colo o 
stea” (Călin Nebunul), „pânzăriile de-azur” ale mării (Memento 
mori, Avatarii faraonului Tlă), „subţirile neguri” care „păreau pân- 
zărie/ De brum-argintoasă, lucind viorie”, felul cum „Pe-al co- 
drilor verde, prin bolțile dese,/ Prin mreje de frunze seninul se 
țese” (Diamantul Nordului), „vise d-aur în rai țesute” (Filosofia 
copilei) etc. Expresia „mreje de frunze” este recurentă în poeme şi 
nuvele. 

Ne amintim că în opera lui Arghezi — receptiv la sensurile 
mistice — este foarte extinsă poezia mătăsurilor?!. 

Ţesătura este simbol al supleţii creative, la Dosoftei, dar şi al 
fragilității existenței umane, al zilelor și anilor care se țes: „A[nlii 
ni să trec cu grabă,/ Ca o painjină slabă” (Ps. 89, 35-36), „bietul 
suflet /.../ de-abia să-ngână,/ Cât nu-i mai de-a hirea de o painjină” 
(Ps. 38, 37-38). Eminescu putea desprinde de aici „a vieții mele 
tort” (În vremi de mult trecute) ori „se toarce-n gându-mi firul du- 
ioaselor povești” (Departe sunt de tine), sau imaginea acelui „pain- 
găn de smarald” care: „A ţesut pânza subţire, tremurând în aer 
cald,/ Și în care luna bate de sclipeşte viorie/ Ş-o încarcă cu o bură, 
diamantoasă colbărie” (Călin Nebunul). Dar nu trebuie ignorată 
nici mătasea cu care e îmbrăcată femeia în opera eminesciană. 

Mai departe, vom purcede, în dezbaterea noastră, de la 
analogia între cosmosul mare şi cel mic, pentru a scoate în eviden- 
ță faptul că aceeași minuțţie caracterizează urzeala amândurora, 
purtând amprenta perfecțiunii. Și nu numai atât, dar vom putea 


291 A se vedea articolul meu de aici: 
https://www.teologiepentruazi.ro/2011/01/03/tudor-arghezi-si- 
dorinta-de-revelare-a-lui-dumnezeu-2/. 

sesiza că, mai degrabă, universul mic se comportă expansionist, 
sau, altfel spus, nu macrocosmosul devine paradigmatic, nu el 
impune paradigme universale, ci microcosmosul. De asemenea, 
ordinea creaţiei este de la detaliu spre panoramă şi nu invers. 

La Eminescu s-a remarcat comparaţia Raiului cu o prisacă şi 
a genezei aștrilor cu roiuri de albine. Este una dintre cele mai 
semnificative corelaţii între cele două structuri/ ierarhii, macro şi 
microcosmică, şi ea ne dezvăluie un alt ideal/ telos eminescian: 
ordinea desăvârșită, cosmică şi socială. În fragmentele manu- 
scrise, viziunile sunt concludente2?. 

În primul rând, Raiul e configurat ca o stupărie: „În a raiului 
prisacă stă moşneagul plin de zile,/ Dumnezeu”. Versurile i-au 
atras atenţia și Rosei del Conte — dar și lui Gâldi?% -—, care a re- 
marcat sursa biblică a imaginii lui Dumnezeu ca un moşneag, de 
la Daniel 7, 9, unde este vorba de Cel vechi de zile (Antiquus 
dierum/ IlaAoaos T]ueowv), ea trimițând la comentariile aferente 
ale Sfântului Dionisie Areopagitul. 

Imaginea Raiului interferează însă cu cea a Moldovei, des- 
crisă de Ureche și Miron Costin ca un tărâm paradisiac. Și nu doar 
tiparul edenic imprimat în vechile cronici ne împinge a stabili o 
paralelă cu versurile eminesciene, dar și detaliul prisăcarului, 
identificat neîndoielnic de poet în Letopiseţul lui Grigore Ureche, 





2% Reproducerile manuscriptice vor fi, în acest caz, după: M. Emi- 
nescu, Opere, Il, ed. Perpessicius, op. cit., p. 175. 

2% Cf. L. Galdi, Stilul poetic al lui Mihai Eminescu, Ed. Academiei RPR, 
București, 1964, p. 302. 

Găldi insistă, ca mulți alţii, pe interpretarea prin apelul la filosofia 
antică greacă. În mai multe cazuri, credem că am oferit argumente mai soli- 
de pentru a justifica orientarea principială spre izvoarele interne. Spre 
exemplu, el interpretează „prăpastia” din Scrisoarea 1 ca fiind infinitul/ 
apeironul antic, fără să sesizeze că în literatura noastră medievală şi în 
limba veche, atât de cunoscută lui Eminescu, prăpastie însemna abis/ adânc 
de ape. Îndeamnă însă la studii comparative Eminescu-Dosoftei. 

din care aflăm că, „păstorii din munții ungurești [din Ardeal], 
pogorându după vânat, au nemerit la apa Moldovei, locuri desfă- 
tate cu câmpi deşchişi, cu ape curgătoare, cu păduri dese (s. n.) și în- 
drăgind locul, au tras pe ai săi de la Maramoroș şi pre alții au 
îndemnat, de au discălicat...”2% în Moldova. 

Simion Dascălul completează cu ceea ce zice că „scrie la 
letopiseţul cel moldovenescu, la predoslovie”, deși „această po- 
veste nu se află însemnată de Ureche vornicul”, anume că 
vânătorii maramureşeni „au găsit o priseacă cu stupi și un moș- 
neag bătrân, de prisăcăriia stupii..."2%. 

Dar și Ureche scrie: „ani, de s-ar învăţa cei mari de pre niște 
muște fără minte, cumu-ș|i] ţin domniia, cum ieste albina, că 
toate-și apără căscioara şi hrana lor cu acile și cu veninul său. lară 
domnul lor, ce să chiiamă matca, pre nimeni nu vătămă, ci toate 
de învățătura ei ascultă”2%. 

De aceea, stupul sau „statul albinelor”>” devine modelul 
pentru o societate ideală, la Eminescu, idee exprimată şi de sihas- 
trul Euthanasius în nuvela Cezara, dar și pentru construcția per- 
fectă?%. 





24 Grigore Ureche, Letopiseţul Ţării Moldovei, Ed. Minerva, București, 
1987, p. 12. 

2% Idem, p. 13. 

2%: Idem,p.L55: 

2% La Eminescu, de altfel, „terminologia apicolă este, ca şi la Creangă 
(în Amintiri din copilărie şi în basmul Harap-Alb), bine reprezentată”, iar 
„obârşia lor [a termenilor] trebuie să fie căutată în limba veche”, cf. G. 1. 
Tohăneanu, Eminesciene. Eminescu şi limba română, Ed. Facla, Timișoara, 
1989, p. 85. 

2% „Este incontestabilă legătura dintre concepţia sa și cea a marilor 
teoreticieni conservatori, precum antiutilitariștii S. TI. Coleridge, Th. 
Carlyle, ori teocraţi ca Joseph de Maistre, datorită fondului comun de idei, 
dintre care reținem pe cele care privesc caracterul natural al instituţiilor, 
Evul Mediu ca mare epocă organică, organicitatea ordinii aristocratice în 

Dar Eminescu a mers mult mai departe și, adăugând ima- 
ginii sale poetice și viziunea profetului Daniel despre Cel vechi de 
zile (|laAaos Tuegavv este invocat şi de Dimitrie Cantemir, în cu- 
vântul introductiv la Hronic?*) — imagine recurentă în iconografie, 
după cum și Del Conte semnala —, a ajuns la: „În a raiului prisacă 
stă moșneagul plin de zile,/ Dumnezeu”. Aici îşi au sursa imagi- 
nile cosmogonice ale stelelor care izvorăsc ca roiuri, reproduse de 
Perpessicius după manuscrise: 


Într-a haosului lume trimeţi colonii de stele 
Pe câmpiile albastre ale cerurilor tale 


Stupi bătrâni trimiţi tu [-n] lume mândre colonii de stele 
Ce roind în fluvii albe se-mprăștie-n [in]finit 


Pe-ale cerurilor câmpuri, mâni albastre culeg miere 
Pe câmpiile albastre ale cerurilor nalte 


În câmpiile albastre ale cerurilor — pleacă 





stat”, cf. Mihai Dorin, Civilizația românilor în viziunea lui Eminescu, Ed. 
Fundaţiei Culturale Române, București, 1998, p. 38. 

Inclusiv „în opera politică [a lui Eminescu], Evul Mediu deţine 
prioritate”, cf. ldem, p. 63. 

În opinia sa, „pornind de la distincţia făcută de Noica între elementul 
etern și cel istoric al arhitecturii culturale, considerăm că personalitatea 
culturală a lui Eminescu se compune dintr-o parte arhetipală, eternă, pri- 
mită de poet de-a lungul anilor din humusul autohton, și o alta dobândită 
prin asimilări succesive. [...] Format în climatul spiritual ortodox, Eminescu 
a rămas atașat de acesta, cultura occidentală, asumată fără prejudecăţi 
autohtoniste, ajutându-l să-şi clarifice ideile”, cf. ldem, p. 34. 

2% A se vedea Dimitrie Cantemir, Hronicul vechimei a romano-moldo- 
vlahilor, ediţie îngrijită, studiu introductiv, glosar și indici de Stela Toma, 
Ed. Minerva, Bucureşti, 1999, p. 3. 

Colonii de stele de-aur dintr-a raiului prisacă 
Ce roind în fluvii albe se-mprăștie-n [in]finit 
Ele culeg, mierea vieţii, ceara faptei și-nspre sara 
Veciniciei lor, în stupii vechi și negri se-ntorc iară 
Dormind evi până l-a unei vieți [din] urmă răsărit. 


Ca un stup bătrân trimiţi tu > Stupi bătrâni; 


În a cerului prisacă 
Ele culeg mierea vieţii, ceara faptelor pe cale 
Colbul de pe a lor aripi, ceara vis|elor] faptelor; 
Veciniciei lor se-ntorc iar 
Veciniciei lor în stupii cei bătrâni se întorc iară; 
Dormind evi de întuneric pân l-al vieții... 


Mai cunoscute sunt versurile din Scrisoarea 1, unde coloniile 
lumilor stelare vin să populeze universul: „în roiuri luminoase 
izvorând din infinit,/ Sunt atrase în viață de un dor nemărginit”. 

lar în Memento mori: „popoarele de stele iese-n roiuri lu- 
minoase /.../ Şi din sure văi de caos colonii de lumi pierdute/ Ar fi 
izvorât în râuri într-un spaţ despopulat;/ Dar și ele-atrase tainic ca 
de-o magică durere/ Cu-a lor roiuri luminoase dup-o lume în 
cădere/ S-ar fi dus. Niciun atom luminat”. 

Comparaţia limbii române sau a poeziei cu „un fagure de 
miere” nu vizează doar dulceaţa ei, cum se poate deduce imediat, 
ci și — sau mai degrabă — hexagoanele fagurelui, geometria limbii: 
„De mult mă lupt cătând în vers măsura,/ Ce plină e ca toamna 
mierea-n faguri” (lambul) — se referă la perfecțiunea construcției 
metrice şi este în logica celeilalte analogii, cu sculptura în marmu- 


y 


ra. 

Mintea însăși este ca un stup, eremiţii/ monahii își stupifică 
mintea (cred că Eminescu face aluzie la metoda isihastă de atenţie/ 
pază a gândurilor): „dacă corpul ţi-l chinuieşti și mintea/ Ţi-o 
stupifici”... (Andrei Mureşanu). Chiliile mănăstirilor le aseamănă 
cu cele ale fagurelui: „Mama-i /.../ l-au învăţat/ Să tâlcuiască sem- 
ne /...] În murmurul de viespii, ce-n mii de chilioare/ Zidesc o 
mănăstire de ceară pentru trai” (Codru și salon). 

Ne amintim însă și alte tablouri eminesciene, în care apare 
lumea insectelor ca un univers mirific. Descrierile lui Eminescu 
sunt magnifice, mai cu seamă cele din Memento mori, dar pasaje 
conținând astfel de referinţe sunt inserate atât în binecunoscutul 
final al poemului Călin (file din poveste), cât şi în alte poeme, în pei- 
saje configurate paradisiac: 


Printre luncile de roze și de flori mândre dumbrave 
Zbor gândaci ca pietre scumpe, zboară fluturi ca și nave, 
Zidite din nălucire, din colori şi din miros, 
Curcubău sunt a lor aripi şi oglindă diamantină, 

Ce reflectă-n ele lumea înflorită din grădină, 

A lor murmur împle lumea de-un cutremur voluptos. /.../ 


Dintr-un arbore într-altul mreje lungi diamantine 
Vioriu sclipesc suspinse într-a lunei dulci lumine, 
Rar şi diafan ţesute de painjeni de smarald. 


Pe când greieri, ca orlogii, răgușit prin iarbă sună, 
De pe-un vârf de arbor mândru ţes în nopţile cu lună 
Pod de pânză diamantină peste argintosul râu, 

Şi cât ţine podul mândru, printre pânza-i diafană, 
Luna râul îl ajunge şi oglinda lui cea plană 
Ca-ntr-o mândră feerie strălucește vioriu. /.../ 

Într-o dulce și umbroasă, viorie atmosferă, 

Se ridică dintre lunce, cu-a ei cupole de ceară 
Închegate ca din umbră verde și argint topit, 
Transparând prin diamantoasă fină de paingăn pânză, 
Monastirea alb-a lunei ce prin lumi va să s-ascunză, 
Cu coloane-nconjurate de a viței-ncolăciri. /.../ 


Spânzură din ramuri nalte viţele cele de vie, 
Struguri vineţi și cu brumă poamă albă aurie, 
Şi albine roitoare luminoasă miere sug [etc.]. 


(Memento mori) 


Copii frumoşi ai albei veri se pun pe 
Boboci de flori, când ape lin se vaier, 
Zbor fluturi sclipitori, ca flori de aer. 


(Fata-n grădina de aur) 


Am reținut din versurile eminesciene imaginea gâzelor ca 
pietre preţioase şi pânzăria diamantină/ prețioasă sau transpa- 
rentă a aripilor și a plaselor de păianjen. Este un univers mic 
privit...macroscopic. 

Retalierea universului mic în felul acesta nu ţine însă de sa- 
voarea orientală a artei miniaturale, nici de precizia inciziei de 
bijutier a unui poet-faur (poeta artifex). Originea acestei concepții 
este patristică. O putem rezuma printr-un pasaj din prelegerile 
Sfântului Grigorie Teologul (de Nazianz) despre Dumnezeu, în 
care precizează ordinea creaţiei și în care universul ființelor mici 


182 


nu este deloc trecut cu vederea, subliniindu-se depăşirea, în subti- 
litatea execuțiilor, a marilor artişti, sculptori sau pictori: 

„De unde au albinele şi păianjenii hărnicia şi dibăcia, pentru 
ca albinele să-și construiască faguri și să-i lege prin celule exago- 
nale şi îmbucate una într-alta, și pentru ca stabilitatea fagurilor să 
se facă prin zidirea de la mijlocul lor și prin îmbinarea de unghiuri 
cu linii drepte și pentru ca fagurii să se facă în stupi așa de în- 
tunecoși şi în plăsmuiri nevăzute; iar păinjenii să ţeasă pânze cu 
multe ochiuri din fire atât de subțiri și aproape aeriene, întinse în 
unele chipuri (și acestea din începuturi nevăzute) și o casă în 
același timp vrednică de cinste şi loc de vânătoare a ființelor mai 
slabe, în vederea hranei? Ce Euclide a imitat aceasta, făcând 
speculaţii asupra unor linii inexistente și obosindu-se în demon- 
straţii? Care Palamede, în tacticile lui, a imitat mișcările și for- 
mațiile cocorilor, după cum se spune, și obișnuințele lor de a se 
mișca în ordine și în zboruri variate? Ce Fidii şi Zeuxizi şi 
Polygnoţi și Parrhaşi și Aglaofoniţi au putut să le imite, ei care 
știu să picteze și să sculpteze frumosul cu o superioritate neîn- 
trecută? Ce horă armonioasă a lui Daidalos din Cnossos, care s-a 
trudit jucând pentru o mireasă, spre prisosirea frumuseţii, sau ce 
labirint din Creta, greu de ieșit din el și greu de descurcat, ca să 
vorbesc ca poeții, și care adesea se întâlnește cu sineși în sofismele 
artei? Și trec sub tăcere depozitele de provizii ale furnicilor şi paz- 
nicii lor și tezaurul de hrană corespunzător vremii și celelalte 
lucruri pe care le știm că se povestesc despre călătoriile și despre 
conducătorii lor şi despre buna orânduire din faptele lor”. 

Ne răsună evocator în urechi: „Vezi băjenii de albine,/ Armii 
grele de furnici” (Povestea codrului). Sau: „statul albinelor. Ce or- 
dine, măiestrie, armonie în lucrare! De ar ave cărţi, jurnale, 


3% Sfântul Grigorie de Nazianz, Cuvântări teologice, traducerea din 
limba greacă de Pr. Gh. Tilea şi Nicolae Barbu, Ed. Herald, București, f. a., 
p. 102-103. 

universităţi, ai vede pe literați făcând combinaţii geniale asupra 
acestei ordine ș-ar gândi că-i făptura inteligenţei, pe când vezi că 
nu inteligenţa, ci ceva mai adânc aranjează totul cu o simțţire sigu- 
ră, fără greș” (Cezara). 

lon Pillat va dezvolta şi el această temă, a superiorității 
universului infra-uman, în poemul Ursul lui Donici (din vol. Pe 
Argeș în sus): „Un fagure de miere ne este mult mai drag,/ Cules 
în zori, pe rouă, din guri de buturugi:/ Un fagure din care lumina 
zilei sugi /.../ Oricât ar fi de moale, mătăsuri și covoare/ Nu sunt 
ca iarba verde în răsărit de soare,/ Când raza e arcuşul ce-atinge 
într-o doară/ Pădurea ce răsună ca lemnul de vioară”... etc. 

Observând descrierile feerice și semnificaţiile creaționiste la 
Eminescu, sesizăm că nu puţine sunt versurile în care recursul la 
universul mărunt fundamentează atmosfera paradisiacă, impre- 
sia de basm: „Ea trecea prin frunza-n freamăt/ Şi prin murmur de 
albine” (Făt-Frumos din tei), „S-adun flori în şezătoare/ De painjen 
tort să rumpă,/ Și anină-n haina nopţii/ Boabe mari de piatră 
scumpă” (Crăiasa din poveşti) etc. 

În finalul poemului Călin (file din poveste) avem o lume mare 
într-o lume mică, un univers uman reprodus la scară miniaturală, 
de dimensiunea insectelor, însă finalitatea nu este ludică, pentru 
că şi oamenii, priviţi din planul lui Dumnezeu -— „în lumea asta 
mare noi, copii ai lumii mici” —, la rândul lor, „Facem pe pământul 
nostru mușunoaie de furnici;/ Microscopice popoare /.../ muști de- 
o zi pe-o lume mică de se măsură cu cotul” (Scrisoarea 1). 

Această precizare urmează imediat după imaginile poetice 
ale cosmogenezei, după ce „colonii de lumi pierdute/ Vin din sure 
văi de chaos pe cărări necunos-cute/ Şi în roiuri luminoase 
izvorând din infinit,/ Sunt atrase în viață de un dor nemărginit”. 
Corespondenţa este mai mult decât clară. De aceea am atras aten- 
ţia că universul minor nu este deloc de neglijat în configurarea 





301 Eminescu, Proză literară, op. cit., p. 80. 

imaginii cosmice eminesciene, ordonate foarte strict în ierarhii, 
dimpotrivă, el poate să ne lămurească asupra concepției poetului. 

Aceeași consecuţie se vede și în Călin..., unde, după tabloul 
„Pădurii de argint” urmează imaginea tipologic-primordială a 
„cuibarului rotind de ape, peste care luna zace” și imediat: „Mii 
de fluturi mici albaştri, mii de roiuri de albine/ Curg, în râuri scli- 
pitoare peste flori de miere pline,/ Umplu aerul văratec de mireas- 
mă și răcoare/ A popoarelor de muște sărbători murmuitoare”. 

Universul mărunt poate sta în vecinătatea universului mare 
pentru că, fiind ambele creaţia aceluiași Dumnezeu, dimensiunile 
sunt lipsite de importanţă. Luna - stând, semnificativ, pe cuibar 
de ape -— și roiurile de albine reprezintă, pentru Eminescu, o 
singură imagine, neîntreruptă, a cosmosului. Un Creator unic 
creează un univers unic. „Cu mâna” lui Dumnezeu sunt „lucrate” 
toate, cum remarcam la Dosoftei, fără deosebire, atât cerul, cât şi 
pământul, oceanul sau omul. Nu există discontinuitate, din acest 
punct de vedere. Aici se vede unitatea cosmică care ne impre- 
sionează adesea în poezia eminesciană, de aceea izvoarele sau 
roiurile de albine comunică/ reflectă în aceeași măsură taina cos- 
mogenezei, ca şi răsăritul stelelor. 

Imaginea stelelor ca turme (alături de roiuri) și a cerului ca 
un staul ceresc, în care vor fi adunate oile Păstorului dumnezeiesc 
născut în staul, a produs alte scene cosmice în viziunea poetică a 
lui Eminescu: „Sara pe deal buciumul sună cu jale,/ Turmele-l urc, 
stele le scapără-n cale” (Sara pe deal), „Caravane de sori regii [ima- 
ginea e promovată de cea a magilor-regi, însoţiţi de caravane, din 
Dumnezeu şi om], cârduri lungi de blonde lune/ Şi popoarele de 
stele, universu-n rugăciune /.../ Stelele în cârduri blonde” (Me- 
mento mori), „Deasupra lui cerul i-aleargă în urmă/ Și stelele-n ur- 
mă gonite, o turmă” (Diamantul Nordului). 

Relaţia dintre ziua Crăciunului și cosmogeneză (zilele crea- 
ției) este, de aceea, una aparte, pentru că nașterea Creatorului ca 

om iluminează nașterea lumii/ cosmologia, descoperă temeliile 
creaţiei. Semnificativ și utilizând corespondenţa, poetul poate 
spune că „stelele nasc umezi pe bolta senină” (Sara pe deal) — epite- 
tul umezi personifică emoția, înduioșarea. 

Pentru înţelegerea cosmogenezei, un vers din lirica emines- 
ciană mi se pare paradigmatic: „răsărirea stelei în tăcere” (Sonet 
II). Aceasta „inima-mi adânc o linişteşte”. 

S-a vorbit foarte mult despre muzica sferelor în poezia lui 
Eminescu. Mie mi se pare că cea mai sublimă muzică eminesciană 
e tăcerea. Eminescu a reprodus însă această tăcere, într-o exprima- 
re cosmogenetică, din literatura medievală dedicată Crăciunului, 
Nașterii Domnului. Cea mai elocventă expresie o depistăm la 
Antim Ivireanul: „Că era pre la miezul ernii, când pământul şi 
apele sunt îngheţate de ger și de vânturile cele reci; [...] Şi era 
noapte, care noapte era mai luminată decât soarele, întru care au 
răsărit Soarele dreptăţii. [...] lar Sfânta Fecioară aștepta, cu mare 
pohtă, ceasul acela întru care, pre Dumnezeu ca un Prunc să-L ia 
în brațele sale [...] fiind, drept aceia, toate întru linişte şi întru 
tăcere (s. n.)'*%. 

Antim Ivireanul nu făcea decât să reia o precizare patristică 
constantă, de-a lungul secolelor — EI fiind „Cuvântul Lui [al lui 
Dumnezeu] ieșit din tăcere, Care în toate a bineplăcut Celui ce L- 
a trimis5% -—, cu privire la această zi, în care naşterea Domnului a 
însemnat reînnoirea creaţiei. Tăcerea este atitudinea cosmosului, 
a lumii, în fața Creatorului său, comportament care se repetă în 
eshatologie: „Că eşti Domnul ce-a să judece pământul./ Cu tăcere 
toată lumea stă de-așteaptă” (Dosoftei, Ps. 75, 18-19). Este şi atitu- 
dinea cea mai profundă a omului: „Tu, Doamne, mi-ascultă/ Ruga 





3% Antim Ivireanul, Opere, ed. cit., p. 196-197. 

3% Sfântul Ignatie al Antiohiei, Epistola către magnezieni, traducere, 
note și indici de Pr. D.|umitru] Fecioru, în col. PSB, vol. I, Ed. IBMBOR, 
București, 1979, p. 167. 

din tăcere” (Ps. 53, 7-8)%, „Că-I[i] voi intra cu tăcere,/ Doamne, - 
n svânta Ta putere” (Ps. 70, 67-68). 

Eminescu a receptat această stare universală, această ani- 
mare cosmică în nemișcare febrilă, din literatura veche. Reprodu- 
cerea cea mai fidelă după tabloul antimian este, tot într-un peisaj 
care evocă prin semnificaţii cosmogeneza, în Sarmis: 


Natura doarme dusă, tăriile în pace. 
Din limpedea nălțime pe-alocuri se desface 
O stea, apoi iar una; pe ape diafane 
Îşi limpezesc în tremur pe rând a lor icoane. 
Tot mai adânc domnește tăcerea înţeleaptă — 
Se pare cum că noaptea minunea și-o așteaptă. 


Izvorârea pe cer a lunii şi a stelelor (altfel spus, Eminescu 
vede, de fiecare dată, „ca-n ziua cea de-ntâi cum izvorăsc lu- 
mine”) nu e niciodată însoţită de muzică, din contră, „cerul ste- 


304 Dosoftei „inițiază pentru prima oară în poezia românească, într-un 
text poetic, o dialectică a scrisului și tăcerii care va reverbera peste timp în 
poezia modernă a sec. XX. [...] Acordând metonimic în rimă tăcerea şi pute- 
rea (rimă cu 7 recurențe în Psaltirea în versuri), el actualizează însă un caz 
parti- cular al rugăciunii tăcute şi anume Rugăciunea lui lisus așa cum e 
cunoscută ea în practica mentală isihastă. Coborârea minții în inimă prin 
invocarea idioritmică a numelui lui lisus îl transformă pe rugător în loc al 
prezenţei divine, îl hristifică”. 

În Psalmul 53, unde apare ruga din tăcere, „această semioză a rugă- 
ciunii tăcute în care tăcerea e configurată poetic reprezintă un apex al elabo- 
rării textuale, al poezisului dosoftein (cel mai sofisticat efort structurant din 
Psaltirea în versuri). [...] Dosoftei a trecut în mod strălucit o probă de 
virtuozitate prozodică și lirism incantatoriu, pregătind, cel puţin din punct 
de vedere formal, acel Minut îndumnezeit al lui lancu Văcărescu sau Stelele- 
n cer eminesciene”, cf. Dan Buciumeanu, Dosoftei poetul. O hermeneutică a 
„Psaltirii în versuri”, Ed. Viitorul românesc, Bucureşti, 2001, p. 65-66 și 68- 
69; 

lele-şi arată,/ Solii dulci ai lungii liniști” (Povestea teiului), „izvo- 
răsc din veacuri stele una câte una/ Și din neguri, dintre codri, 
tremurând s-arată luna,/ Doamna mărilor ș-a nopții varsă liniș- 
te”...(Scrisoarea 111). 'Tot într-o atmosferă de tăcere răsare luna şi în 
Scrisoarea IV: 


Stă castelul singuratic, oglindindu-se în lacuri, 

Iar în fundul apei clare doarme umbra lui de veacuri; 
Se înalță în tăcere dintre rariștea de brazi, 
Dând atâta întunerec rotitorului talaz. /.../ 

Luna tremură pe codri, se aprinde, se mărește... 


Dar şi în Luceafărul: 


Căci este sara-n asfinţit 
Şi noaptea o să-nceapă; 
Răsare luna liniștit 
Şi tremurând din apă... 


Tăcerea“ poate fi interpretată şi ca sunetul veşniciei, dacă ne 
gândim la „setea liniștei eterne care-mi sună în urechi” (Scrisoarea 
IV). 

Partitura cosmică, a muzicii sferelor, din sistemul mecanicist 
al lui Pitagora, nu este atât de profundă în semnificaţii ca această 
tăcere a stelelor, pe care a sesizat-o în literatura medievală și a re- 
produs-o liric Eminescu. De altfel, el e un „maistru ce-asurzeşte în 





305 Edgar Papu consideră că „Eminescu excelează în epitete ale tăcerii” 
și „rămâne, prin excelenţă, și un evocator al marelui Neauz”, cf. Edgar Pa- 
pu, Poezia lui Eminescu, ediţia a II-a revăzută şi adăugită, Ed. Junimea, lași, 
1979, p. 50-51. 

momentele supreme”, fără a auzi „culmea dulcii muzice de sfere/ 
Ce-o aude cum se naște din rotire și cădere” (Scrisoarea V). 

Supremaţia este a tăcerii, pentru că ea este semnul eternității, 
pe când muzica „se naște din rotire și cădere”. 

Muzica sferelor, în tabloul Greciei antice din Memento mori, 
ca și lira lui Orfeu, sunt simbolul căderii: „N-auzim noaptea armo- 
nia din pleiade?/ Ştim de nu trăim pe-o lume, ce pe nesimițite 
cade?”. În schimb, „tăcerea este taina veacului viitor”3%, cum spu- 
nea un autor cunoscut lui Eminescu. Ca steme ale acestui veac 
viitor, pe care doar îl anunţă prin sclipirea lor tainică („O, ceas al 
tainei, asfințit de sară” (Trecut-au anii)), stelele sunt mai presus de 
sferele lumii de acum. 

Îi era cunoscut, din cărţile isihaste consultate, și telosul 
ascetic al tăcerii gândurilor, pentru că cel care petrecea multă vre- 
me „ascultând cu adâncime glasul gândurilor mele” (Memento 
mori) atinge şi momente supreme „când însuși glasul gândurilor 
tace” (Sonet I[I). Atunci, „mă-ngână cântul unei dulci evlavii”, ca- 
re însă nu e cântec, ci o stare de linişte aproape supranaturală, „ca 
răsărirea stelei în tăcere” (Sonet []). 

Poezia cosmică se naște dintr-o viziune creaționistă care, în 
paginile literaturii vechi, implică puritatea și sfințenia: „Pruncul 
acesta, care Se vârgulește în iasle, de ne vom ridica ochii credinții 
noastre Îl vom cunoaşte făcând tunete și fulgere în nori şi pre cer 
umbletul stelelor rânduind, soarele şi luna de raze împlându-le şi 
mişcarea ceriului îndreptând și toată greimea lumii acest Prunc 
înfășat o cârmuieşte” 3. 

Cosmogeneza eminesciană este permanent impregnată de 
aceste trăsături ale inocenţei, purității, virginităţii, care au fost re- 





3% Sfântul Isaac Sirul, Cuvinte despre sfintele nevoințe, în Filocalia 
românească, vol. X, traducere, introducere și note de Pr. Prof. Dr. Dumitru 
Stăniloae, Ed. IBMBOR, București, 1981, p. 474. 

37 Antim Ivireanul, Opere, ed. cit., p. 199. 

marcate anterior de exegeza literară, cu precădere de Zoe Du- 
mitrescu-Buşulenga, şi care aparțin unei viziuni serene asupra 
creației lumii, cum este cea creştină, în comparaţie cu mitologiile/ 
cosmogoniile păgâne axate pe un imaginar erotic sau violents. 

Într-o variantă, Hyperion e mustrat pentru că: „Din noaptea 
vergină tu chemi/ Voința fără sațiu”%%. 

S-a putut reţine, din cele ce am afirmat anterior, că aștrii 
cerești au fost creaţi în ziua a patra, ca niște podoabe (koouov) ale 
cerului. Din această concepție Eminescu a detașat o imagine 
poetică impresionantă, ca forţă a vizualizării, a cerului orb şi gol 
— pentru că în cronograful lui Mihail Moxa"! (urmând lui Manas- 
ses) se spune că Dumnezeu „dentâiu făcu ceriul fără stele (s. n.)'3! 
—, imagine pe care a expus-o în Călin (file din poveste) şi Călin 
Nebunul: 


Stele rare din tărie cad ca picuri de argint, 

Şi seninul cer albastru mândru lacrimile-l prind; 
Dar dacă ar cădea toate, el rămâne trist și gol, 
N-ai putea sa faci cu ochii înălțimilor ocol — 
Noaptea stelelor, a lunei, a oglinzilor de râu 
Nu-i ca noaptea cea mocnită și pustie din sicriu. 





3% Din acestea, Freud a putut deduce că „religia, dar şi cultura și so- 
cietatea umană în general au început ca urmare a unui omor primordial”, 
cf. Mircea Eliade, Nostalgia originilor, op. cit., p. 40. Judecând în termenii 
consecinţelor literare şi poetice, dacă Eminescu ar fi avut o asemenea pers- 
pectivă, ea ar fi anulat peisajele cosmice feerice din opera sa. Dimpotrivă, 
concepţia sa este adoptată din textele transmise pe filon bizantin-medieval. 

3% M. Eminescu, Opere, II, ed. Perpessicius, op. cit., p. 414. 

310 Un manuscris cu acest cronograf a făcut parte din lista de cărți şi 
manuscrise vechi achiziționate de Eminescu pentru Biblioteca Centrală Uni- 
versitară din laşi, a se vedea și Doru Mihăescu, Cronografe româneşti, Ed. 
Academiei Române, Bucureşti, 2006, p. 33 ș.u. 

311 Mihail Moxa, Cronica universală, op. cit., p. 99. 

(Călin (file din poveste)) 


E frumos pe când din cerul plin de-o sântă bogăţie 
Cade-o lacrimă frumoasă în adâncă vecinicie — 
Dar de cad rănite toate, ceru-i negru și pustiu, 
Nu-i nălțime, nu-i albastru, e o noapte de sicriu. 
Stea ce cade taie lumea ca o lacrimă de-argint, 
Pe seninul cer albastru frumos lacrimile-l prind, 
Dar de seci întreg izvorul, vai de ochiul tău cel blând. /.../ 


Înserează...Stele împlu tot seninul lin și gol... 


(Călin Nebunul) 


Asemănătoare și în aceeaşi măsură enigmatică este și urmă- 
toarea imagine a lunii: „Dară una-i fiica mării ca o lacrimă de aur, 
/...] E a stelelor regină, e al nopţii meteor” (Memento mori). 

Credem că, oricât de profundă este impresia vizuală, suges- 
tiile alegorice sunt încă și mai subtile, pe cât de absconse. Să nu 
uităm de Călin, care este „zburător cu plete negre”. 

Sub coperta unui peisaj stelar și a corespondenţei cu plânsul 
(neîntâmplătoare însă) — meteoriţii/ stelele căzătoare sunt lacrimi- 
le cerului —, cred că avem un alt tablou al căderii îngerilor, altfel 
decât în Cezara. Sau, mai bine zis, un tablou al cosmogenezei, care 
surprinde căderea îngerilor, dar şi rămânerea lor, a celor care nu 
au căzut, în cer, precum şi crearea luminătorilor/ aștrilor, în ziua 
a patra. Semnificațiile sunt nebănuite, la o lectură superficială, 





32 O altă insinuantă şi tulburătoare imagine meteorică. 

însă nu e nimic nou pentru Eminescu — iar aprecierea este valabilă 
și pentru literatura pașoptistă. 

De unde, însă, atâta apetit pentru alegorie, dacă nu exista o 
tradiție, mult mai veche şi consecventă? Nu este singura imagine 
tulburătoare, dar este magnifică prin sugestiile cosmogonice care 
se supra-adaugă impresiei vizuale de o neobișnuită adâncime. 

Tot la fel de impresionantă și de încărcată de semnificații 
nebănuite este însă şi imaginea „stelelor” care „împlu tot seninul 
lin şi gol”: geneza cosmică se prezintă astfel ca o umplere a unui 
gol. Şi aceasta cred că este o concepţie care poartă amprenta lui 
Dosoftei: „A Ta este, Doamne, lumea și pământul,/ Ce le-ai îm- 
plut sângur dintâi cu cuvântul” (Ps. 23, 1-2). Sau: „De mila Ta, 
Doamne,-i plin pământul,/ Ceriurile le-ai fapt [făcut] cu Cu- 
vântul./ Şi cu Duhul rostului Tău toate/ Le-ai împlut de îngeri şi 
de gloate [mulţimi]” (Ps. 32, 13-16). „Eu umplu cerul și pământul” 
(ler. 23, 24), spune Dumnezeu. În latină, verbul este impleo (VUL: 
„caelum et terram Ego impleo”). 

Radu Dragnea a vorbit despre „o mistică a golului”, amin- 
tind de „vacuitatea [care] precede în Scrisoarea 1 ivirea punctului 
de mișcare” și de acelaşi spectacol al „umplerii golului” prin care 
„se populează marele tot”3** şi care se desfășoară (recapitulativ) 
înaintea ochilor Luceafărului zburător prin imensitatea cosmică. 
Am putea adăuga şi fragmentul poetic menţionat la cele sesizate 
de el. 

Tabloul anterior, din acelaşi poem, Călin..., al miresei care își 
așteaptă îndurerată iubitul, conţine și el o imagine vizuală rară, 
cea a ochiului plutitor ca o ciocârlie: 


Toată ziua la fereastă suspinând nu spui nimică; 


315 Radu Dragnea, Supunerea la tradiție, ediţie, fișă biobliografică, note, 
bibliografie analitică şi indice de nume de Emil Pintea, prefață de Mircea 
Popa, Ed. Echinocţiu, Cluj-Napoca, 1998, p. 225. 


192 


Ridicând a tale gene al tău suflet se ridică; 
Urmărind pe ceruri limpezi cum pluteşte o ciocârlie 
Tu ai vrea să spui să ducă către dânsul o solie, 
Dar ea zboară...tu cu ochiul plutitor şi-ntunecos 
Stai cu buze discleștate de un tremur dureros. 


Sr, 


„Ridicând a tale gene al tău suflet se ridică”: sufletul stă pe 
gene, indicând, de fapt, aşteptarea ochilor, locuirea inimii/ sufle- 
tului în ochii rătăcitori în zare. Ei sunt solia pe care o poartă mai 
departe privirea. De aici derivă o metaforă care, la prima vedere, 
pare de nedescifrat: ochiul plutitor. Și totuși, cifrul este chiar în 
text, căci ochiul este ca o ciocârlie: așa „cum plutește o ciocârlie” 
pe cer, la fel e „ochiu-n lacrimi plutitor și-ntunecos”, cum sună o 
variantă manuscrisă a poemului:!. Metafora este reprodusă şi în 
Făt-Frumos din tei, unde prinţul: „Cu ochi mari la ea se uită,/ Plini 
de vis, duioși plutind,/ Flori de tei în păru-i negru [ca și Zbu- 
rătorul Călin cu plete negre]/ Şi la șold un corn de-argint”. 

Anumite sugestii s-ar putea afla în poemul lui Percy Shelley, 
Ode to a Skylark (Odă la o ciocârlie)15, deşi acolo nu există și compa- 





314 M. Eminescu, Opere, |, ed. Perpessicius, op. cit., p. 415. 
315 Hail to thee, blithe Spirit! 

Bird thou never wert, 

That from heaven, or near it, 

Pourest thy full heart 

In profuse strains of unpremeditated art. /.../ 


Like a high-born maiden 

In a palace tower, 

Soothing her love-laden 

Soul in secret hour 

With music sweet as love, which overflows her bower [etc.]. 

rația ca atare, adică ideea ochiului plutitor ca o pasăre pe cerul 
minții, al gândurilor, ochiul care se scaldă într-un orizont de aș- 
teptare celest. Gaston Bachelard vorbeşte despre „caracterul 
cosmic al ciocârliei”!* shelleyene, considerând că, pe baza versu- 
rilor poetului englez, „filosoful, dedicat funcţiei sale de a fi impru- 
dent, ar propune o teorie ondulatorie a ciocârliei”3”. Destui critici 
imprudenţi au suprapus teorii filosofice și peste poezia lui Emi- 
nescu. Fără a fi ea însăşi metafizică, în sens sistematic, imaginația 
romantică are însă caracter metafizic — romantismul are o con- 
cepție proprie despre imaginație, care presupune nu o fantezie 
erantă și haotică, ci o energie creatore în care volitivul și conștiința 
joacă rolurile esenţiale*!ă. 

Sincoparea dialecticii filosofice și transpunerea ei în meta- 
foră poetică este însă un proces pentru care nu pașoptiștii au dat 
tonul. Opinia noastră este că precursorul cel mai relevant e Antim 
Ivireanul. În paginile didahiilor sale se poate repera cel mai bine 
concentrarea expresivă în metafore şi alegorii. De aici impresia 
acută de modernitate, avant la lettre. Semnificaţii ale genezei im- 
prima şi el în peisajele sale celeste, ca un comentariu suplimentar, 
pus în adâncime, dedicat celor care aveau capacitatea să-l recep- 
teze, ca în pasajele următoare: „Dumnezeu însă, Carele numai cu 
un cuvânt au făcut și au zidit toate lucrurile cele văzute și nevă- 
zute, poate cu adevărat, cu a Lui preaputernicie, să facă stele mai 
luminoase decât acestea ce strălucesc pre ceriu și lună mai iscusită 
decât aceasta ce ne povățuiaște noaptea și soare mai strălucitoriu 
și mai luminat decât acesta, carele stinge cu lumina lui toate celia- 





316 Gaston Bachelard, Aerul și visele. Eseu despre imaginația mişcării, 
traducere de Irina Mavrodin, Ed. Univers, București, 1997, p. 90. 

317 Idem, p. 89. 

318 A se vedea Matei Călinescu, Conceptul modern de poezie. De la 
romantism la avangardă, cu un Argument al autorului, postfață de Ion Bogdan 
Lefter, Ed. Paralela 45, Pitești, 2009, p. 41-42, 45, 48-49. 


194 


lalte lumini și ceriuri mai mari și mai largi în rotocolime și pasări 
mai cu dulce glasuri şi flori mai cu multe mirosuri și copaci mai 
nalţi şi mai roditori și vânturi mai sănătoase și văzduhuri mai de 
folos şi hiară mai multe la număr și mai de multe feliuri şi mai 
multe lumi decât aceasta ce lăcuim poate să zidească în mărime şi 
în meșterșug, mai minunate..."5%. 

„Au ascuns soarele toate razele lui și s-au stins de tot lumina 
zilei între întunerecul nopţii şi [...] ceriul, de osteneală, au fost 
închis spre somn toț|i] ochii lui, atâta cât nici luna nu priveghiia, 
niciuna din stelele cele mai mici avea deșchise tâmplele lor cele de 
argint”5% (seamănă foarte mult cu: „stele de aur ce-și închideau 
pleoapele spre a le deschide iar”%, din Sărmanul Dionis, dar şi cu 
versurile: „Surâzând, clipind ascultă ochii de-aur de pe ceruri” 
(Memento mori)). 

„Multe feliuri de vrednicii, stăpâniri și puteri dau filosofii să 
aibă luna. Şi întâi zic cum că luna iaste podoaba nopții, asămână- 
toare soarelui și stăpâna mării 2. 

În fragmentele selectate (şi nu sunt singurele) se poate re- 
cunoaște cu ușurință atât afirmarea puterii divine creatoare — care 
nu doar este perpetuă, nu doar se manifestă permanent prin 
susținerea universului întru ființă, dar poate genera oricând și alte 
universuri, şi mai fascinante —, cât și imaginea cerului ca o ca- 
tapeteasmă și, în același timp, a stelelor ca minţi curate (stelele cu 
tâmple de argint [tâmplă provine din latinescul templum și în- 
seamnă catapeteasmă sau fruntea ce adăpostește mintea şi sub care 
luminează, ca două stele, ochii prin care intră lumina sau întu- 
nericul în suflet]) ori a lunii ca stăpână a mării, care priveghează 
din înălţime. 





319 Antim Ivireanul, Opere, ed. cit., p. 19. 

30 dem, p. 52. 

521 Eminescu, Proză literară, op. cit., p. 51. 
5% Antim Ivireanul, Opere, ed. cit., p. 59. 

Pe linia vizionară a didahiilor antimiene (fragmentul cu ochii 
cerului și tâmplele stelelor apare, cu foarte mici modificări, în 
Retorica lui Molnar din 1798) se va situa şi Alecsandri, scriind des- 
pre „văpăi tremurătoare /.../ răspândite de luna gânditoare./ 
Aprinșii ochi ai nopţii în giuru-i scânteiază” (Legenda ciocârliei). Să 
nu uităm însă că Legendele lui Alecsandri au fost compuse și 
publicate târziu și că putem presupune, în cazul acesta, influența 
lui...Eminescu asupra lui Alecsandri. 

Însă, mai târziu, un poet cu o experiență monahală, deopo- 
trivă religioasă și monahală, și mă refer la Arghezi, se dovedește 
a fi receptat atent această imagine poetică încărcată de simbolism, 
a stelelor ca ochi de argint, deopotrivă de la Antim și de la Emi- 
nescu: „Bună dimineaţa, luceafăr!/ Geana de argint tremură ca 
zaua” (Toate stelele); „În puful nopţii adunate, dintre cămin și- 
nvelitoare/ A și venit în coțul casei ochiul de-argint al unei steele” 
(Cântec la fereastră). 

Stăpânirea și veghea sunt virtuți ubicui în opera emines- 
ciană, reținute din atributele Divinităţii și atribuite în mod alego- 
ric lunii („Lună tu, stăpân-a mării, pe a lumii boltă luneci/ Şi 
gândirilor dând viață, suferințele întuneci” — Scrisoarea 1) și, res- 
pectiv, luceafărului („pe mări/ Răsare și străluce,/ Pe mișcătoarele 
cărări/ Corăbii negre duce /.../ El tremura /.../ Călăuzind singu- 
rătăţi/ De mișcătoare valuri”*% — Luceafărul). 

Metafora lunii ca „stăpână a mării” este unică la Antim și 
Eminescu (în referatul biblic şi patristic este vorba de stăpânirea 
nopții, de unde imaginea lunii ca „regina nopții”, nu doar la Emi- 
nescu (Melancolie), ci și într-o vastă şi multiseculară arie literară 
europeană), ceea ce ne întărește convingerea că paginile dida- 
hiilor antimiene s-au aflat sub ochii poetului (chiar şi sub formă 
de copii), ceea ce credea şi Mircea Eliade: 





s% Dumnezeu, „El pune pecetea Lui asupra stelelor. El singur este Cel 
ce întinde cerurile și umblă pe valurile mării” (lov 9, 8). 

„Este de ajuns ca cineva să citească pe Antim Ivireanul ca să 
se familiarizeze cu filosofia şi universul de imagini al patristicii. 
Dar Eminescu citise multe alte lucrări, în afară de Antim 
Ivireanul...”5%24. 

Comparaţia ochilor cu stelele, spre exemplu, frecventă la 
Eminescu (de unde desele — și intensele — epitete personificatoare: 
stele vineți sau stele umezi), îşi poate avea izvorul în asemănarea 
ochilor cu soarele şi luna, pe care o făcea Sfântul Ambrozie al 
Milanului, în Hexaemeron-ul său*%, dar şi mulţi alți Sfinţi Părinţi 
într-o tradiţie îndelungată, din care menţionăm, peste secole, un 
alt reper important, pe Sfântul Grigorie Palama*%. 

La acestea se adaugă alte imagini, binecunoscute din opera 
eminesciană (luna este „făclie de veghe pe umezi morminte” 
(Mortua est!), „regina nopţii moartă” doarme „printre făclii [stele] 
o mie” (Melancolie), „sori mai pâlpâi roșii gigantice făclii” (Andrei 
Mureşanu) etc.), provenite din Hexaemeron-ul Sfântului Vasile cel 
Mare, care precizează că Dumnezeu a creat luminătorii cerești, în 
ziua a patra, ca pe niște lămpi/ făclii în care a pus să ardă lumina 
creată în ziua dintâi, adăugând și că, în mod corespondent, în 
lumea spirituală, Sfinţii sunt lampadofori/ luminători și vehicule 


324 A se vedea Rosa del Conte, Eminescu sau despre Absolut, op. cit., p. 
466. 

325 Sfântul Ambrozie de Mediolanum, Comentariu la Hexaemeron în 6 
cărți, în PL 14, col. 265B: „Ceea ce este luna și soarele pentru cer, același 
lucru sunt ochii pentru om. Soarele şi luna sunt cei doi luminători ai lumii; 
ochii pe care îi avem în trup luminează ca stelele de deasupra” (am utilizat 
traducerea din latină a Pr. Dr. Dorin Octavian Picioruș). 

36 Sfântul Grigorie Palama, Omilii, vol. I, Ed. Anastasia, București, 
2000, p. 258: „cerul a căpătat pe cei doi mari luminători, ce erau ca niște 
ochi”. 

ale luminii dumnezeieşti”. Simbolismul acesta** a fost preluat 
chiar înaintea lui Eminescu, de romantici ca Lamartine și, la noi, 





327 A se vedea Sfântul Vasile cel Mare, Omilii la Hexaemeron..., op. cit., 
p. 133-136: „Nu erau încă nici soarele, nici luna, ca să nu spună oamenii că 
soarele este cauza și tatăl luminii și nici ca cei care nu-L. cunosc pe Dum- 
nezeu, să-l socotească [pe soare] creator al celor răsărite din pământ. De 
aceea a fost făcut soarele în a patra zi. [...] Acum, corpul acesta ceresc a fost 
făcut ca să fie vehicul al acelei lumini prim-născute. După cum altceva este 
focul și altceva lampa - focul are puterea să lumineze, iar lampa este făcută 
să lumineze pe cei care au nevoie de lumină - tot aşa și acum au fost creați 
luminătorii ca să fie vehicule ale acelei lumini prea curate, adevărate și ne- 
materiale. După cum apostolul [loan] spune că unii sunt luminători în 
lume, dar alta este Lumina cea adevărată a lumii [In. 1, 9], la care parti- 
cipând sfinţii au ajuns luminători ai sufletelor, pe care le-au instruit, izbă- 
vindu-le de întunericul neștiinței, tot așa și acum, Creatorul universului, 
încărcând soarele acesta cu lumina cea tare strălucitoare, l-a aprins în jurul 
lumii. [...] Aceste semne ale luminătorilor sunt de neapărată trebuință 
pentru viaţa omenească. [...] Cine nu știe cât folos aduc aceste semne vieții 
omenești? Dau putință corăbierului să stea cu corabia în port, pentru că 
vede mai dinainte primejdia vânturilor... [etc.] [...] De altfel, Domnul a 
prezis că la pieirea lumii au să se arate semne în soare și lună și stele: soarele 
se va preface în sânge, iar luna nu-și va mai da lumina ei. Acestea sunt sem- 
nele sfârșitului lumii”. 

3 O consemnare similară se află și la Sfântul Grigorie de Nyssa, 
Cuvânt apologetic la Hexaimeron, în Scrieri. Partea a doua, traducere şi note de 
Pr. Prof. Dr. Teodor Bodogae, în col. PSB, vol. 30, Ed. IBMBOR, Bucureşti, 
1998, p. 125: „Loţi luminătorii aceştia au fost creați în ziua a patra, dar nu 
în înţelesul că lumina abia atunci ar fi fost creată, ci că abia atunci a fost 
specificată fiecăruia [dintre aștri] puterea de luminare”. 

A se vedea și Sfântul Chiril al Alexandriei, Scrieri. Partea a patra. 
Comentariu la Evanghelia Sfântului loan, traducere, introducere și note de Pr. 
Prof. Dr. Dumitru Stăniloae, Ed. IBMBOR, Bucureşti, 2000, p. 78: „Căci nu 
vom nega că se poate numi cu dreptate lumină și fericitul Botezător [loan], 
și fiecare dintre Sfinţi, odată ce însuși Mântuitorul nostru zice despre ei: Voi 
sunteți lumina lumii (Mt. 5, 14). lar despre Botezătorul s-a spus iarăși: Gătit- 
am făclie Unsului Meu (Ps. 131, 17). Şi iarăși: Acela [loan] era făclia care arde şi 

luminează. lar voi ați voit să vă veseliți o clipă în lumina lui (In. 5, 35). Dar, deși 
și Sfinţii sunt lumină, şi Botezătorul e făclie, nu vom ignora că ei o au prin 
har şi că o au din dar. Căci lumina nu e proprie făcliei, nici lumina nu este 
în Sfinți [din ei], ci ei strălucesc şi se arată luminați prin luminarea Ade- 
vărului [în ei] și sunt luminători în lume ca unii ce primesc Cuvântul Vie- 


"77 


ți”. 


199 


de paşoptiști*, care, într-o tradiţie ce purcede de la Dante, având 
însă pecedente notabile în Antichitate, se vor considera profețis% 





5 Comme une lampe d'or, dans l'azur suspendue, 

La lune se balance aux bords de lhorizon /.../ 

L'univers est le temple /.../ et ces astres sans nombre /.../ 
Sont les sacres flambeaux pour ce temple allumes. 


(Lamartine: La priere) 


Salut, sacre flambeau qui nourris la nature! 
Soleil, premier amour de toute crâature! 


(Lamartine: La fo:) 
Ca lampă aninată la poarta de vecie [cerul], 
Domnea în dulcea taină a umbrelor făclie [luna], 
Vărsând văpaie lină, ce lumea acoperea. 


(Alecsandri: O noapte Ia țară) 


Fumuri albe se ridică în văzduhul scânteios 
Ca înaltele coloane unui templu maiestos, 

Şi pe ele se așază bolta cerului senină, 

Unde luna își aprinde farul tainic de lumină. 


O! tablou măreț, fantastic!... Mii de stele argintii 
În nemărginitul templu ard ca vecinice făclii. 


(Alecsandri: Mezul iernei) 


Şi când lun-argintuită, 
Albind iarba de pe vale, 
leșa lină, ocolită 

De stelele curţii sale, 

Pe dealurile râpoase, 

Stam, mă opream să privesc 
Cerurile sămănate 

(Bolliac, Heliade - ulterior și Macedonski) și luminători ai con- 
științelor — pentru Gh. Asachi, poeții sunt stele care „Precum soa- 
rele pământul, ele mintea luminează/ Cu cea rază ce purcede de l- 
al lumei Urzitor” (Pleiada)%.. 





De globuri nenumărate, 
Care, făclii luminoase, 
În umbra nopții lucesc. 
(Alexandrescu: Viața câmpenească) 


Aici p-aste ruine cu mândre suvenire 

Privesc cum orizontul se umple de făclii, 

Cum luna în tăcere s-arată să inspire 

Gânduri religioase l-ai lui Apolon fii [poeţii, fii ai luminii: confuzia 
Soare-Apolon apare în predicile lui Ilie Miniat (sec. al XVIII-lea)]. /.../ 


(Alexandrescu: Miezul nopței) 


Am reprodus un context liric ceva mai extins din poezia paşoptistă — 
i-am putea cita însă şi pe Bolintineanu (la care palmierii Egiptului „sprijină 
un templu cu aur înstelat” (Conrad)), Heliade („Luceaferi, astre, stele, şi 
însăși casta lună/ Aprinseră ca marturi făcliele nuntale”...(Anatolida sau 
Omul şi forțele)) sau din nou Alexandrescu („Şi stelele deasupra... / Luceau 
ca nişte candeli aprinse p-un mormânt” (Mormintele. La Drăgăşani)) — pen- 
tru a se putea sesiza mai limpede identitatea corespondențelor, a con- 
textului poetic vizionar și a conservării de mentalitate. 

330 „Credinţa în puterea profetică și, în acest sens, creatoare a poeziei, 
reprezintă un moment obligatoriu, caracteristic doctrinei romantice în toate 
ipostazele ei. [...] Poeți atât de diferiți ca Lamartine, Vigny sau Hugo o ex- 
primă în forme destul de asemănătoare”, cf. Mircea Anghelescu, Echilibrul 
între antiteze. Heliade — o biografie, Ed. Univers enciclopedic, București, 2001, 
p. 81. 

551 „Această perioadă este în mare o etapă de descoperire sau de 
redescoperire a esențelor proprii literaturii, a lirismului, a individualității 
și a sentimentelor individuale; s-a observat de mult că scriitorii noştri con- 
temporani cu romantismul european al anilor 1830, cititori și imitatori ai 

Sfeșnice erau aştrii și în literatura veche, la Varlaam (Dum- 
nezeu a creat „ceriul, şi un sveștnic: soarele și luna aprinse în casa 
lor...”%2, în universul zidit ca o casă/ templu/ biserică), iar Can- 
temir vorbește despre lumânări sau făclii: aștrii creați în ziua a 
patra sunt „lumânări mai mult sau mai puţin luminoase'”5%; „soa- 
rele [este] făclia obștească, părintele planetelor și ochiul univer- 
sului”5*: „făcliia cea de aur în sfeșnicul de diiamant şi lumina cea 
de obşte în casele și mesele tuturor să pune”%?. Tradiția până la 


acestui romantism, nu sunt însă și ei romantici autentici, ci adevărata expe- 
riență interioară a romantismului [Ş. Cioculescu] le-a rămas, în bună parte, 
străină. Sub presiunea factorilor externi și dată fiind imposibilitatea saltului 
în literatură, această perioadă nu va recepta direct romantismul literaturii 
occidentale contemporane, ci se va adresa în primul rând preromanticilor, 
etapei precedente din occident: Young, Gray, Gessner, Delille, Millevoye, 
Leonard, etc., iar când va citi romantici contemporani, ca Lamartine sau 
chiar Hugo, îi va citi în general pentru ceea ce este pre-romantic în ei, îi va 
recepta trunchiat, așa cum va traduce și adapta lancu Văcărescu pe Lamar- 
tine...”, cf. Mircea Anghelescu, Preromantismul românesc, Ed. Minerva, Bu- 
curești, 1971, p. 133. 

2 Varlaam, Carte romănească de învățătură, op. cit., p. 13. 

s5 Dimitrie Cantemir, Metafizica [Sacrosanctae scientiae indepingibilis 
imago], traducere din latinește de Nicodim Locusteanu, cu o prefață de Em. 
C. Grigoraș, Ed. Ancora, S. Benvenisti & Co., București, 1929, p. 74. 

34 Idem, p. 29. Cantemir spune şi că, după cum lumina creată în ziua 
întâi a primit trup solar/ trupuri cereşti în ziua a patra, tot așa Lumina- 
Hristos („Lux, pe care întunericul n-o cuprinde, adică Fiul Unul-Născut al 
Tatălui”, p. 66) a primit a Se întrupa („binevoind să ia un corp senzitiv şi 
iluminându-Se pe Sine cu splendoarea divinității Sale”, p. 67). Și după cum 
„se iluminează, zic, de către soarele senzitiv, toate creaturile susceptibile de 
lumen, [aşa] se iluminează şi drepţii de [către] Soarele Dreptăţii” (Ibidem). 
De asemenea, autorul compară şi aseamănă felul în care soarele a primit 
lumină în ziua a patra a creaţiei cu cel în care „sufletele aflătoare în umbra 
morții au strălucit de lumen împrumutată” (Ibidem), au primit lumina în- 
vierii după cele trei zile în care a apus în mormânt Soarele Dreptăţii. 

*5 Dimitrie Cantemir, Istoria ieroglifică, ed. cit., p. 76. 

romantici este coerentă, cuprinzând deopotrivă poemul Miorita 
(„stele făclii”) — în prelucrarea lui Alecsandri — și pe lancu Văcă- 
rescu (Primăvara amorului, unde luna este „a nopții făclie” )%. 

De asemenea, fără să fi avut cunoştinţă de faptul că pre- 
pașoptiștii și paşoptiștii bătătoreau un traseu hermeneutic pa- 
tristic actualizat de literatura veche/ medievală, Elena Tacciu 
observa: „Mumuleanu și Heliade, fiecare cu treapta harului ce i-a 
fost hărăzită, văd în stele divinul [puterea Lui creatoare] devenit 
manifest prin Logos și privire [stelele sunt simbolurile privirii Lui 
către pământ, fenomen foarte bine vizibil — în ciuda alegorismului 
— în paginile didahiilor lui Antim Ivireanul]. La cel dintâi, 
înaintaș al romanticilor, invocarea păstrează chiar tonul Laudelor 
și al Psalmilor biblici: «dintr-al său ascuns palat, triumfătoare», 
noaptea dislocă lumina din vale şi munte, aducând în schimb 
«stelele ei slujitoare» care «pre-al ei Dumnezeu măresc,/ O lumină 
dulce, lină,/ Muritorilor zâmbesc». Cu toate acestea, de pe acum, 
la Barbu-Paris Mumuleanu privirea relevantă și relevată a stelelor 
(«Parcă-s candele aprinse/ Ochilor cei privitori») nu se poate ma- 
nifesta decât într-o tăcere iniţiatică, o condiţionare a muzicii 
sferelor [...]: «Într-o armonie toate/ Fac tăcere peste tot». Glori- 
ficând aceşti luminători ai lumii, în templul cel mare [<În firma- 
ment ne puse <Dumnezeu> drept candele de aur/ În templul său 





36 Am discutat mai înainte acest aspect, despre tradiţia stelelor făclii/ 
sfeşnice în literatura noastră, în cartea noastră Epilog la lumea veche, vol. I. 2, 
op. cit., p. 556-566. 

57 După cum am arătat în teza noastră doctorală, aceasta este o idee 
predominantă la Antim: aştrii sunt ochii cerului („ceriul, de osteneală, au 
fost închis spre somn toţii ochii lui” — Opere, ed. cit, p. 52), soarele, luna şi 
stelele cu „tâmplele lor de argint” (Ibidem) veghează, ca nişte ochi 
materiali/ simbolici ai lui Dumnezeu, pururea deschişi asupra lumii. Acești 
ochi de foc sunt simboluri ale providenţei/ proniei. „Dumnezeu fiind tot 
ochiu” (Idem, p. 92), a făcut luminătorii cereşti spre a reaminti lumii că El 
însuşi este Lumină și Ochi Atoatevăzător. 


203 


cel mare»], Heliade enunţă fertile corespondențe ale armatelor de 
stele: «Lumină vă e vocea, prin ea vorbiți vederii»"%8. 

La Eminescu, stelele sunt, în același timp, candele și icoane, 
într-un simbolism derivat din cel patristic, enunțat mai sus, din 
comentariul zilei a patra: „Dar ce e acea steauă? E-o candelă aprin- 
să /...] O candelă a vieţii /.../ Şi stele în candeli dulci raze presară 
[...] Stelele sclipeau sfinte” (În vremi de mult trecute); „Stelele toate 
/...] Candele d-aur nouă mi-apar /.../ Candeli aprinse lui Zebaot 
[Dumnezeu Savaot]/ Ce ard topirei şi renvierei” (Filosofia copilei); 
O stea în cer albastru/ Ce-aruncă a ei icoană” (Stam în fereastra 
susă), „a cerului stelele albe /.../ vă vărsaţi icoanele voastre în Ti- 
bru” (Murmură glasul mării); „O stea din cer albastru/ Trecu a ei 
icoană” (Lectură); „Ş-a stelelor icoane/ Pre fiecare val” (Din ceru- 
rile-albastre); „O stea, apoi iar una; pe ape diafane/ Îşi limpezesc în 
tremur pe rând a lor icoane” (Sarmis); „Când de pe ceruri stele 
sfinte/ Pătrund în codru, bat în lac” (Dofa Sol), „duioasele icoane” 
[ale stelelor] (S-a dus amorul, variantă). 

În Făt-Frumos din lacrimă, eroul plecat în lume ajunge mai 
întâi „pe o insulă de smarand”, în mijlocul căreia, într-un „crâng 
de arbori verzi și stufoși” se afla un „mândru palat de o marmură 
ca laptele” și în care erau „în boltele scărilor candelabre cu sute de 
braţe, şi-n fiecare braţ ardea câte o stea de foc”35%. 

La sfârşitul lumii, aştrii cereşti își vor fi făcut datoria, aceea 
de a fi semne și luminători ai lumii (pentru că cetatea cea veșnică 
„nu are trebuință de soare, nici de lună, ca să o lumineze, căci 
slava lui Dumnezeu a luminat-o și făclia ei este Mielul”, Apoc. 21, 
23): „Şi voi, lumini de aur, soarile şi luna,/ Întuneca-veţi lumini, 
veţi da gios cununa./ Voi stele iscusite, ceriului podoba,/ Vă 


38 Elena Tacciu, Romantismul românesc..., vol. Il, op. cit., p. 88-89. 
39 M. Eminescu, Opere, III, ed. Perpessicius, op. cit., p. 29. 
3%0 Mihai Eminescu, Proză literară, op. cit., p. 12. 

așteaptă groaznică trâmbiţa și doba”*!; „Fugi-va soarelui raza și 
a stelelor şireaguri,/ A tot ceri lucă s-a rumpe, și acea de aur lu- 
nă” 32, 

Ca imagine heraldică a întregii creaţii, codrul metamorfozat 
în rai din basme nu are însă în comun cu basmul decât indiciul de 
frumuseţe indescriptibilă. Numai că transformarea codrului în 
cetate (codrul este un spaţiu paradisiac, dimensionat ca un 
adevărat Rai în Miradoniz sau Memento mori — împărăţia Dochiei: 
„Codrul — înaintea vrajei — o cetate fu frumoasă”; în Mușatin şi 
codrul: „Tu să ştii, iubite frate,/ Că nu-s codru, ci cetate”...) nu 
reprezintă un detaliu de basm, cu toate elementele care par să 
concure la această decizie, ci metamorfozarea poetică a unei alte 
aserțiuni care formează un scurt prolog alegoric din același excurs 
vasilian hexaemeronic, la care ne-am referit şi mai înainte: „Hai- 
de, dar, aşa precum ghizii conduc prin cetăți pe cei care nu cunosc 
cetățile, haide, ca tot aşa și eu să vă conduc, pentru a vă arăta 
minunile ascunse ale acestei mari cetăți [creaţia]! Cetatea aceasta 
era vechea noastră patrie [Edenul şi lumea necoruptă]”**. 

Această apoftegmă se repetă foarte des în literatura noastră 
veche: „cu adevărat această lume iaste streină. Nu iaste a noastră, 
ce simtem [suntem] nemernici [străini] printr-însa. Că n-avem 
aicea cetate stătătoare, ce ceia ce vine [va veni] să o cercăm să o 
aflăm. Că aceia iaste moșiia noastră cea stătătoare [...], moșiia vea- 
cului ce va să hie”3%. 

Aproape identic este și un fragment din Dioptra lui Vitalie de 
Dubna, tradusă la noi de Staicu grămăticul, care ne confirmă sta- 





31 Miron Costin, Viiața lumii, în Opere, ediţie critică, studiu intro- 
ductiv, note, comentarii, variante, indice şi glosar de P. P. Panaitescu, ES- 
PLA, Bucureşti, 1958, p. 320. 

342 Dosoftei, Opere, ed. cit., p. 373 şi 480-481. 

35 Sfântul Vasile cel Mare, Omilii la Hexaemeron..., op. cit., p. 131-132. 

34 Varlaam, Carte romănească de învățătură, op. cit., p. 231. 

bilitatea tradiţiei și mulțimea textelor de acest fel: „Pentru că nu 
avea aicea cetate petrecătoare [în care să trăim veşnic], ce cu la- 
crăme și cu suspinuri necurmat să căutăm întru [venitoare] moșia 
noastră cea ceriurească. [...] Ah, câtu e de bună și câtu e de dorită 
moșiia noastră cea ceriurească, de ară avea toţ[i] creștinii parte, de 
unde toţ[i] început am luat și toț[î] den dumnezeiasca sămânță ne-am 
născut (s. n.), toț|i] den ceriu am pogorât. Pământul nu iaste moșiia 
[patria] noastră [oare de aceea Eminescu își caută patria în altă 
parte a universului? De aceea consideră că s-a născut altundeva şi 
îşi imaginează o stea natală ca patrie originară?], streini suntem 
pre acest pământ, [suntem] cetățeni ai ceriului, [...] mintea iaste 
ceriurească și dumnezeiască, rod [neam] a lui Dumnezeu sun- 
tem 55. 

„Ceriul moşie [patrie] ne iaste”*, afirma şi Cantemir, iar 
Antim predica faptul că aceia ce au trăit drept, „au pohtit viețuirea 
şi petrecaniia cetăţii ceii de sus”%7. 

În peisajul eminescian din grădinile Dochiei (Memento mori), 
în afară de hiperbolizarea paradisiacă a dimensiunilor, se remarcă 
faptul că cetatea este naturală („Acolo Dochia are un palat din 
stânce sure,/ A lui stâlpi-s munţi de piatră, a lui streșin-o pădure, / 
A cărei copaci se mişcă între nouri adânciți”) şi că există o legătură 
neîntreruptă între pământ și cer: „Acolo-s dumbrăvi de aur cu 
poiene constelate, /.../ Într-un loc crăpată-i bolta, cu-a ei streșin- 
arboroasă/ Şi printr-însa-n cer vezi luna trecând albă şi frumoasă 
/...] Un rai dulce se înalță, sub a stelelor lumină,/ Alt rai s-adân- 
cește mândru în al fluviului fund. /.../ În a oamenilor lume scările 





3435 Cf. Crestomaţie de literatură română veche, vol. Il, Ed. Dacia, Cluj- 
Napoca, 1989, p. 67-68. 

36 Dimitrie Cantemir, Divanul, ed. cit., p. 41. 

37 Antim Ivireanul, Opere, ed. cit., p. 118. 

de stânci coboară”...%5. Inspirându-se din același Hexaemeron vasi- 
lian, Cantemir compune un pasaj destul de incitant pentru noi, în 
care pomenește despre...melanholie** (cu un termen atestat însă, 





3% După unele opinii însă, codrul ar fi un topos folcloric: „«L-am cătat 
şi l-am aflat / În mijlocul codrului, / La curţile dorului» [metaforă care dă şi 
titlul unui volum de versuri al lui Blaga] [...]. lubitul dispărut şi-a găsit prin 
urmare adăpost în spaţiul magic al codrului, topos folcloric românesc”, cf. 
Elena Tacciu, Romantismul românesc..., vol. II, op. cit., p. 21. 

Cât de folcloric este acest topos, este însă un fapt discutabil. Dacă ne 
uităm în Cântarea Cântărilor, descoperim o situaţie identică: „Pe patul meu 
în nopți [la rând], căutat-am pe cel [pe care] l-a iubit sufletu meu. Căutatu- 
l-am pe el şi nu l-am găsit. Chematu-l-am pe el şi nu m-a ascultat Așadar, 
mă voi ridica şi voi voi înconjura în cetate, în pieţe și în străzi și voi căuta 
pe cel [pe care] l-a iubit sufletul meu. [Dar] căutatu-l-am pe el şi nu l-am 
găsit. [...] Iubitul meu coborâtu-s-a întru grădina lui, întru cupele aro- 
matelor, [pentru] a paște în grădini [turma lui]și [pentru] a aduna crini”, 
Cânt. Cânt. 3, 1-2; 6, 2, cf. Sfântul Profet Salomon, Cântarea Cântărilor, 
traducere şi note de Pr. Dr. Dorin Octavian Picioruş, Teologie pentru azi, 
București, 2015, p. 9, 18, cf. 

https://www.teologiepentruazi.ro/2015/02/18/cantarea-cantarilor/. 

Între grădină (eden) și codrul paradisiac există o consonanță seman- 
tică pe filonul hermeneutic tradițional-patristic menţionat. 

Elena Tacciu susține și faptul că balada Sora și hoțul a lui Vasile 
Alecsandri „îşi oferă structura poemului eminescian Făt-Frumos din tei [...]. 
E adevărat, eroul baladei eminesciene, mai sublimat, are alura cavalerului 
medieval cu corn de-argint, dar și aceea a unui Făt-Frumos romantic cu flori 
de tei în plete” (Elena Tacciu, Romantismul românesc..., vol. III, Ed. Minerva, 
Bucureşti, 1987, p. 259-260). Între cavaler medieval şi Făt-Frumos romantic 
(între medieval şi romantic, adică): remarcăm că Eminescu este mereu de 
găsit pe acest traseu. 

349 În loc de biochimie, Evul Mediu scruta secretele umorilor și aştri- 
lor. Oamenii erau influenţaţi de excesul ori deficitul de sânge, de bilă, de 
limfă şi de melancolie sau bila neagră (melaina chol6), o substanţă care nu 
există ca atare, dar care ajută să se echilibreze sistemul celor patru umori cu 
sistemul celor patru elemente (focul, aerul, apa şi pământul)”, cf. loan Pân- 
zaru, Iubire, arme şi panaş, prefaţă la: Jean Verdon, Dragostea în Evul Mediu. 

mai înainte, în pagini scrise de Nicolae Milescu). Sfântul Vasile cel 
Mare detalia modul în care soarele, luna şi stelele, ca şi întreg pei- 
sajul cosmic, sunt semne (cf. Fac. 1, 14) create spre a fi utile oame- 
nilor: „Cine nu ştie cât folos nu aduc aceste semne vieții omeneşti? 
Dau putinţă corăbierului să stea cu corabia în port, pentru că vede 
mai dinainte primejdia vânturilor; dau putință călătorului să în- 
depărteze de la el cu multe zile înainte necazurile unei călătorii, 
pentru că posomorârea văzduhului îl face să se aştepte la o schim- 
bare a vremii” etc. 

Cantemir inserează o prelucrare a acestui comentariu pa- 
tristic*! în raționamentul polemic și distorsionat al Lumii, care se 
prevalează de statutul său de creaţie a lui Dumnezeu, pentru a-şi 
susține estetica autonomă, pe care n-o acceptă Înțeleptul: „Şi au nu 
vedzi, aceste doaă lumini mari, carile Dumnedzău puternicul, una 
spre luminarea dzilii și alta spre luminarea nopții [parafrază Fac. 
1, 14], mi li-au dat? [...] Când lumina soarelui cu nuori sau cu 
neguri să acopere, dzici că vremea iaste melanholică sau tristă şi cu 
vremea și a ta voie să strică [s. n. — oare nu are nicio legătură cu me- 
lancolia apusurilor de soare din poezia pașoptistă, de la Cârlova 
la Alexandrescu?]; şi încă, lipsind luna noaptea, călătoriu [fiind], 
câtă a primejdii frică porți şi câtă veselie şi bucurie ai avea măcar 
cevași de s-ari lumina, ca calea ta a cunoaște să poți?”'5%2. 


Trup, sexualitate şi sentiment, traducere din franceză de Dana-Ligia Ilin, Ed. 
Humanitas, 2009, p. 9. 

50 Sfântul Vasile cel Mare, Omilii la Hexaemeron..., op. cit., p. 136. 

351 În Divan, Cantemir arată, între altele, și „tot ceea ce, ca ritmică [şi 
nu numai] deprinsese din elocvenţa sacră a lui Vasile cel Mare, [loan] 
Hrisostom, Varlaam, din modulaţiile biblice şi liturgice. [...] Cantemir ni se 
arată creator, ca și Antim, în aceeaşi vreme, al perioadei ritmate, inițiator al 
stilului savant-muzical”, cf. Eugen Negrici, Imanenţa literaturii, Ed. Cartea 
Românească, București, 2009, p. 177-179. 

52 Dimitrie Cantemir, Divanul, ed. cit., p. 23. 

Replica Înțeleptului a fost că semiotica stelară şi estetica foto- 
foră a lumii nu fundamentează independenţa estetică și morală, 
ci reprezintă un indicator, pe măsura minții/ rațiunii umane, spre 
Creatorul ei: „Dumnădzău atotputernicul nu numai aceste lumini 
au făcut, ce și alta. Ce aceste doaă [soarele şi luna] li-au făcut ca 
deasupra capului omului să luminedze, iară cea a treia, înlontrul 
capului. [...] lară cea dinlontrul capului lumină iaste socotiala 
[judecata, rațiunea] minţii mele, cu carea de lumini dătătoriul 
Dumnădzău m-au luminat ca a socoti [a gândi, a raționa/ cugeta] 
să poci. De vreme ce faptele [făpturile] Cuvântului Său sunt așe 
de frumoase, așe de ghizdave [minunate], aşe de luminoase, cu 
cât Cel [Acela, Cel ce le-a creat] mai frumos, mai ghizdav, mai 
luminos va fi?!”3%. 

Dosoftei reproducea aceleași semnificaţii vechi, psalmodiind 
în versuri: „Limba îm voi face condei de scrisoare/ A scriitori grab- 
nic ce nu-i pre sub soare,/ Cu cât eşti de ghizdav [frumos, minu- 
nat] să-i] scriu în frâmseţe” (Ps. 44, 3-5). Dar şi Varlaam făcea să 
rezoneze un ecou omiletico-patristic: „de sămt [sunt] faptele lui 
Dumnedzău atâta [de] luminate și frumoase, cumu-i soarele și 
stelele, dară cu cât mai vârtos va hi Acela carele au dzis şi s-au 
făcut acestea! Că de strălucește soarele atâta, ce [care] iaste zidirea 
Lui, dară cu cât mai vârtos va străluci Acela, Zâditoriul!”'35. 

Frumuseţea solară a lui Dumnezeu magnetizează conştiin- 
țele prin intermediul catapetesmei siderale: lumina (raţiunii uma- 
ne) este atrasă prin lumină (stelară) către Sursa ei primordială 
(Creatorul Însuşi). 





s5 Idem, p. 24. 

51 Varlaam, Carte romănească de învățătură, op. cit., p. 335. 

35 Poeţii romantici nu erau ignoranți în această privinţă şi Lamartine 
ne stă din nou mărturie: 


Cependant ils sont beaux ă l'ceil de l'esperance, 

Este o precizare tradițională esenţială, care subliniază posibi- 
litatea de comuniune și comunicare dintre Dumnezeu-Creatorul/ 
Lumina lumii şi logosul uman sau rațiunea umană, capabilă de 
dialog; (dia-logos) cu raţiunile (logoi) cosmice ale universului foto- 
for, revelator de adevăr. Secondând-o, în versurile eminesciene, 
Dumnezeu „în câmpii de caos semeni stele” și, în acelaşi timp, „a 
pus aste seminţe, ce-arunc ramure de raze/ Într-a caosului câm- 
puri, printre veacuri numeroase,/ Ramuri ce purced cu toate dintr- 
o inimă de om” (Memento mori). 

Similar stelelor răsădite de Cel „sfânt şi mare” în câmpiile ce- 
leste, minţile umane sunt pomi cu „ramure de raze”, însămânțate 
în câmpiile timpului, ale veacurilor răsărite din „caos”, aduse în 
ființă ex nihilo. Şi poetul continuă, explicând sau subliniind: „A 
pus gânduri uriaşe într-o ţeastă de furnică,/ O voinţă-atât de 
mare-ntr-o putere-atât de mică,/ Grămădind nemărginirea în scli- 
pitu-unui atom” (Memento mori). 


Ces champs du firmament ombrages par la nuit; 
Mon Dieu! dans ces deserts mon ceil retrouve et suit 
Les miracles de ta presence! 
Ces choeurs etincelants que ton doigt seul conduit, 
Ces oceans d'azur ou leur foule s'elance, 
Ces fanaux allumes de distance en distance, 
Cet astre qui parait, cet astre qui s'enfuit, 
Je les comprends, Seigneur! tout chante, tout m'instruit 
Que l'abime est comble par ta magnificence, 
Que les cieux sont vivants, et que ta providence 
Remplit de sa vertu tout ce qu'elle a produit! 
Ces flots d'or, d'azur, de lumiere, 
Ces mondes nebuleux que l'ceil ne compte pas, 
O mon Dieu, c'est la poussitre 
Qui s'eleve sous tes pas! 
(L'Hymne de la Nuit) 

Izvorârea stelelor, reflectată în oglinzile acvatice (în mod 
corespondent, foarte adesea stelele izvorăsc și izvoarele răsar“), 
desfășoară astfel secvențele cosmogenetice ale unui film herme- 
neutic mai amplu: „răsare lumea, lună soare şi stihii /.../ colonii de 
lumi /.../ în roiuri luminoase izvorând din infinit” (Scrisoarea I); 
„ies stelele din strungă” (Egipetul); „Pân' ce izvorăsc din veacuri 
stele una câte una/ Și din neguri, dintre codri, tremurând s-arată 
luna” (Scrisoarea III); „stele izvorăsc pe ceriu” (Memento mori); 
„stelele prin ceață/ Cu tainică dulceaţă/ Pe ceruri izvorea” (Lectu- 
ră); „răsărirea stelei în tăcere” (Sunt ani la mijloc...); „Deodată 
luna-ncepe din ape să răsaie” (Sarmis), „Apele plâng, clar izvo- 
rând din fântâne, /.../ Stelele nasc umezi pe bolta senină” (Sara pe 
deal); „izvorul, prins de vrajă,/ Răsărea, sunând din valuri” 
(Povestea teiului); „Se nasc izvoare” (Coborârea apelor) etc. A răsări, 
a ieși, a izvori și a se naște” devin sinonime, verbe care desem- 
nează cosmogeneza, aducerea în ființă a universului. 

Dar nu numai pe cer —- mnemotehnic/ anamnetic şi tipologic 
—, ci şi în minte această lumină a cosmogenezei răsare, pentru a-L 
revela pe Creator: „Tu, ce în câmpii de caos semeni stele — sfânt şi 
mare, / Din ruinele gândirii-mi, o, răsai, clar ca un soare” (Memento 
mori). Pentru Eminescu, mintea este cerul din om (de unde se 
naște o metaforă precum: „cerimea înstelată de cugetări înalte” (O 
arfă pe-un mormânt)), iar în veacul din urmă, al scepticismului și 
apostaziei, „Nimeni soarele n-opreşte să apuie-n murgul serei,/ 
Nimeni Dumnezeu s-apuie de pe cerul cugetării” (Memento mori). 
Corespondenţa între lumina cosmică și cer, pe de o parte, și, pe de 
altă parte, spiritul uman adăpostind credinţa și nădejdea o făcuse, 





5 Am remarcat acest lucru prima dată în teza noastră doctorală: 
Antim lvireanul..., op. cit., p. 386. 

57 Lat. nascor, nasci, natus sum = a se produce spontan, a veni întru 
fiinţă, a izvori, a creşte, a trăi, a se naște, a răsări (stelele), a apune, a începe, 
a apărea. 

anterior, în literatura română, Dimitrie Cantemir: „Și pre tine lu- 
me mare [macrocosmos] te chiamă, pildă și tipos a lumii mici 
[microcosmos], adecă a omului [...]. Dzic dară: întâi în tine iaste 
lumină [cosmică, stelară], carea la om iaste credinţa; la tine întă- 
ritură [tăria sau firmamentul, cf. Fac. 1, 8: «Tăria a numit-o Dum- 
nezeu cer»], adecă ceriul, carea la om iaste nădejdea”%5. 

Reflectarea în ape este un gest rațional, o reflexie care implică 
reflecţia. Într-o omilie către tineri, a Sfântului Vasile cel Mare, in- 
titulată „Cum pot întrebuința cu folos literatura scriitorilor elini”, 
acesta argumentează necesitatea educaţiei filosofice și literare a 
tinerilor creştini prin exemplele numeroase de interpenetrare cul- 
tural-religioasă, prin care fie personalități ebraice ale Vechiului 
Testament au acumulat erudiţia altor culturi (mai frecvent cea 
egipteană şi asiro-babiloniană, având contacte solide cu Egiptul şi 
cu Babilonul cucerit apoi de perşi și ulterior de Alexandru cel 
Mare), fie personalitățile antichităţii, cu precădere greceşti, au fă- 
cut cunoștință cu religia şi morala cărţilor sfinte ebraice, fapt care 
a determinat o filosofie idealistă și o etică superioare mult celor 
care puteau descinde din religia sau miturile politeiste. 

Şi conchide metaforic: „să ascultăm învăţăturile sfinte și de 
taină după ce am fost inițiați mai întâi în literatura profană. După 
ce ne-am obişnuit să privim soarele în apă, putem să ne îndreptăm pri- 
virile şi spre lumina lui (s. n.)'5%. Aproximativ aceeași comparaţie 
o făcea Teodor al Ierusalimului - doar că elementul reflector 
comparat nu mai era literatura, ci creaţia universală —, reprodusă 
de Nicodim Aghioritul în manualul deţinut de (şi din care versi- 
fică) Eminescu: omul vede „în zidiri pe Ziditorul, ca în ape soa- 
rele”%0. Faptul că, la Eminescu, apele sunt prin excelență un 
mediu reflector, în comparaţie cu pământul opacizat („Lumini pe 


58 Dimitrie Cantemir, Divanul, ed. cit., p. 50. 
59 Sfântul Vasile cel Mare, op. cit., p. 568. 
30 Cf. Nicodim Aghioritul, Paza celor cinci simțuri, op. cit., p. 42. 

ape, neguri pe pământ” (O,-nțelepciune, ai aripi de ceară!)), poate 
deriva din aceste afirmaţii prezervate cu fidelitate în cultura bi- 
zantină. Căci, în toată opera eminesciană, „ape sclipesc ca şi 
oglinzi” (Sub cerul plin de nuori). 

Simbolul Dumnezeirii este soarele și, pentru că „vecinica 
înțelepciune soarelui să asamănă”*!, în vreme ce luna „vremel- 
nicilor lipsă sau deşertare arată”, ea reprezintă numai reflec- 
tarea seculară (am putea zice: prin „norii de secoli” — Memento 
mori) a acestei înțelepciuni eterne. Dar „fi-va lumina lunii ca a soa- 
relui [Is. 30, 26], adecă tot deșertul cap de înțelepciune și de cu- 
noștinţă să va împlea”%%. 

În consecinţă, luna este, în lirica eminesciană, „un palid dul- 
ce soare” (Memento mori), „blândul soare” al nopții (În vremi de 
mult trecute...), „al nopţii dulce soare” (Călin Nebunul), „al nopţii 
alb soare de argint” (Povestea), „Argintiul soare-al nopții, vergin, 
blând ca o nălucă” (Decebal); iar în alt poem spune: „Nu credeți 
cum că luna-i lună. Este/ Fereastra cărei ziua-i zicem soare” (De- 
monism) etc*6. 





se Dimitrie Cantemir, Divanul, ed. cit., p. 105. 

32 Ibidem. 

55 Idem, p. 106. 

54 Din nou menţionăm că acest aspect l-am sesizat și în teza noastră 
doctorală, Antim Ivireanul... op. cit., p. 384. 

35 M. Eminescu, Opere, IV, Ed. Minerva, 1978, op. cit., p. 513. 

s* Metafora îi aparţine lui Novalis (Imnul 1 către noapte): „liebliche 
Sonne der Nacht”/ „dulce soare al nopţii”, cf. Geistliche Lieder..., op. cit., p. 
72-73. Reproducem fragmentul: „Doar pentru că noaptea Ţi-i înstrăinează 
pe cei ce Te slujesc, semeni în depărtările spaţiului strălucitoarele sfere, 
pentru a da de ştire atotputernicia Ta — reîntoarcerea Ta — în vremurile absenței 
Tale (s. n.). Mai dumnezeiești decât lucitoarele stele ne apar ochii nemăr- 
giniți pe care noaptea i-a deschis în noi. Ei văd mai departe decât cele mai 
îndepărtate dintre nenumăratele mulțimi (de astre) — fără-a avea nevoie de 
lumină, ei pătrund adâncimile unui suflet iubitor care umple cu nespusă 

Ca fereastră sau oglindă a Soarelui divin, care încă mai trans- 
mite lumină atunci când Dumnezeu apune „de pe cerul cugetării” 
omeneşti, când „e apus de Zeitate ş-asfinţire de idei” (Memento 
mori), luna stăpânește, în consecinţă, în opera eminesciană, peste 
un peisaj feeric, transparent ochilor poetici, în care domnește sere- 
nitatea viziunilor, care altfel nu se mai regăsesc în lumea cuprinsă 
de o noapte adâncă, neirizată de vreo rază („Nimeni /.../ n-oprește 
/...] noaptea să se-ntindă pe-a istoriei mormânt” — Memento mori). 

Lumina lunii (Eminescu intenționa să-și publice poeziile în 
volum sub titlul Lumină de lună) deţine, prin aliniere cu simbo- 
listica soarelui ca efigie a luminii dumnezeieşti (undeva, în Ștefan 
cel Tânăr, soarele e numit „sigiliul de aur şi lumină”*” al zilei), 
virtuți creatoare și proprietatea de a inspira și a veghea intelectul 
uman, evidente adesea în versurile sale, ca spre exemplu în Scri- 
soarea [: 


Lună tu, stăpân-a mării, pe a lumii boltă luneci 
Şi gândirilor dând viaţă, suferințele întuneci; 


Mii pustiuri scânteiază sub lumina ta fecioară, 
Şi câți codri-ascund în umbră strălucire de izvoară! 
Peste câte mii de valuri stăpânirea ta străbate, 
Când plutești pe mișcătoarea mărilor singurătate! 


plăcere un loc mai înalt. Laudă Ţie Regină a lumii, Înaltă Vestitoare a lu- 
milor sfinte, Protectoare a iubirii ferice — Ea mi te-a trimis - fragedă iubită 
— dulce soare al nopții...”, cf. ldem, p. 73. Editorii menţionează într-o notă 
de subsol aferentă: „Dulce soare al nopții trimite la Apocalipsa Sfântului 
loan, 22, 5”, cf. ldem, p. 237, n. 9. Textul scriptural indicat este acesta: „Și 
noapte nu va mai fi; și nu au trebuință de lumina lămpii sau de lumina 
soarelui, pentru că Domnul Dumnezeu le va fi lor lumină şi vor împărăți în 
vecii vecilor”. 

57 M. Eminescu, Opere, VIII, ed. inițiată de Perpessicius, op. cit., p. 
166. 

Câte țărmuri înflorite, ce palate și cetăți, 
Străbătute de-al tău farmec ţie singură-ţi arăţi! 
Şi în câte mii de case lin pătruns-ai prin ferești, 
Câte frunți pline de gânduri, gânditoare le priveşti! 


Sub lumina ei virginală („fecioară” este un epitet adjectival), 
sfântă, dumnezeiască, născătoare de lumi, „pustiuri scânte- 
iază”, care ar putea fi — alegoric vorbind - ale neființei ori, mai 
degrabă, ale apelor primordiale (în corespondenţă cu a „mărilor 
singurătate”), din care se arată lumea, lumea primară, pură, para- 
disiacă, configurată sub pecetea acelor codri care „ascund în um- 
bră strălucire de izvoară”. 

Unde nu e codrul, adică spaţiul paradisiac, e marea (numită 
și amară, tot în Memento mori) cu „mii de valuri” zbuciumate sau 
pământul cu „ţărmuri înflorite”, cu „palate și cetăți”, fie că sunt 
reale, fie că sunt plăsmuirea unor „frunţi pline de gânduri” în care 
luna pătrunde prin fereşti ale gândului/ geniului minţii. Transcen- 
denţa lunii*” este subliniată prin proprietatea singurătății/ singu- 





5% O situaţie similară cu cea indicată de noi este relevată de Gh. 
Ceaușescu în poemul Sarmis, în care „Dacia este o creaţie a lunii și viața 
începe pe acest pământ doar la răsăritul astrului selenar”, cf. Gh. Ceau- 
șescu, Dacia în poezia lui Eminescu, în Caietele Mihai Eminescu, 1, 1972, p. 36. 

3% O semnificaţie alegorică identică a fost acordată lunii de către 
poetul Zilot Românul (Ştefan Fănuţă), înaintea lui Eminescu. În poemul 
Cântec românesc jalnic, el precizează într-o notă că „Pronia [divină] să 
înțălege aici prin lună”. Contextul poetic este cel al unei plângeri funebre: 
„Romane, romane/ Dulce frățior,/ Nu cânta-n organe,/ Ci-ntr-al tău 
glăscior./ Și cântă mai jalnic,/ Că te ştie toți/ Cum erai de falnic,/ Ș-acum 
între morți./ S-auză și luna,/ Că ea te-au dorit,/ Cum să-ţi ţii cununa/ Te-au 
povățuit./ Numai, dragă frate,/ Sfatul ei cel sfânt,/ Fiind pacinic foarte,/ Nu- 
ți iasă din gând./ Așa, o, romane,/ Dulce frăţior,/ Ascultă, sârmane,/ Sfat 
mântuitor”..., cf. Zilot Românul (Ştefan Fănuţă), Opere complete, ediţie 

larităţii: ea luminează peste „mii pustiuri” și peste a „mărilor sin- 
gurătate” și își arată „singură” sieşi palatele și cetățile pămân- 
tului, într-o atitudine de contemplare a creaţiei, ca o transpunere 
poetică a constatării divine din Geneză: „Și a văzut Dumnezeu că 
este bine” — palatul sau cetatea fiind simboluri alegorice ale crea- 
ție. 

Primele versuri ale poemului, „Când cu gene ostenite sara 
suflu-n lumânare,/ Doar ceasornicul urmează lung-a timpului 
cărare”, sunt autobiografice — formulate prozaic în manuscrise din 
perioada studiilor, atunci când poetul concepea acel Fragmenta- 
rium —, segment memorialistic reprodus şi de Călinescu. lar versu- 
rile imediat următoare, pe care le-am comentat puțin mai devre- 
me, reprezintă — aşa cum am afirmat şi cu altă ocazie — o altă 
cosmogeneză decât cea a dascălului, pe care o cugetă în taină Emi- 
nescu, ascunsă în pădurea de simboluri, pe care nu o desfășoară 
dialectic, ci o sigilează metaforic şi alegoric. 

Există mai multe cosmogonii în versurile eminesciene, în 
afară de cea recunoscută de obicei în Scrisoarea 1. Dar chiar și în 
aceasta, considerată mai adesea a reprezenta o viziune științifică 
asupra apariţiei cosmosului (o previziune poetică a ipotezei nebu- 
loaselor cunoscută ca teoria cosmogonică Kant-Laplace), atragem 
atenţia că îndrăzneala vizionară a dascălului e circumscrisă vizio- 
narismului de tip arhaic, pentru că „punctul de mișcare” ce se naș- 


îngrijită, studiu introductiv, note, comentarii și indici de Marcel-Dumitru 
Ciucă, Ed. Minerva, Bucureşti, 1996, p. 210-211. 

Mă întreb dacă versurile „Soarele şi luna/ Mi-au ţinut cununa”, din 
Miorița, nu au sensul indicat de Zilot Românul și dacă nu cumva iden- 
tificarea (în anumite situații) soarelui și a lunii cu lumina/ puterea dum- 
nezeiască creatoare și proniatoare era frecventă și purtătoare a unei 
semnificații vechi şi încă binecunoscute în a doua parte a secolului al XVIII- 
lea și poate şi mai târziu, în perioada paşoptistă (când Alecsandri prelu- 
crează Miorița). Eminescu putea neîndoielnic descoperi sau deduce această 
simbolistică. 

te primul în univers, „mult mai slab ca boaba spumii”, nu este 
altceva decât pământul observat de la distanță demiurgică (utili- 
zez un termen iubit de critică), dacă ne gândim că: „Pământul de- 
parte-ntr-un punct s-a contrage/ Căci lumi de departe în puncte 
se schimb” (În vremi de mult trecute). 

Centralitatea (și prioritatea) terestră în univers reprezintă o 
concepție biblic-ancestrală — primul capitol al Genezei se con- 
centrează asupra lui şi inclusiv crearea luminătorilor/ aştrilor ce- 
rești (concepuțţi în ziua a patra, spre deosebire de pământ care este 
creat în ziua întâi) se face pentru a-l lumina pe el. Acest „punct 
/...] mult mai slab ca boaba spumii” este „stăpânul fără margini 
peste marginile lumii”, pentru că Eminescu îl proiectează ca pe un 
germene al universului, din care va încolți viaţa. 

Versul „Cum din chaos face mumă, iară el devine Tatăl”, 
interpretat mereu din prisma unei analize moderniste a poeziei, 
reprezintă, credem, o ipostaziere alegorică a genezei omului. EI, 
omul, are mumă haosul, fiind creat din nimic (ex nihilo), precum 
întreg universul (II Mac. 7, 28: „la cer şi la pământ căutând și 
văzând toate cele ce sunt într-însele, să cunoști că din ce n-au fost 
le-a făcut pe ele Dumnezeu și pe neamul omenesc așijderea l-a 
făcut”) și are drept Tată pământul, pentru că este zidit din 
pământ sau ţărână (Fac. 2, 7: „luând Domnul Dumnezeu țărână 
din pământ, a făcut pe om”; 3, 19: „pământ eşti și în pământ te vei 
întoarce”!) — faptul că e scris cu majusculă reprezintă o rever- 


370 Şi în Viața Sfinților Varlaam şi loasaf, manuscris cumpărat de Emi- 
nescu, citim că Dumnezeu este „Cela ce au lucrat lucrarea aceasta den ce n- 
au fost (s. n.)”, cf. ms. rom B. A. R. 2769, f. 137%. 

71 Eminescu le reproduce, spre exemplu, în poemul Despărțire: „Şi 
când se va întoarce pământul în pământ /.../ Cântări tânguitoare prin zidu- 
rile reci/ Cerși-vor pentru mine repaosul de veci; /.../ Răsar-o vijelie din 
margini de pământ,/ Dând pulberea-mi țărânii”... 

berare hiperbolic-retorică a lui omnia vanitas, în care consistă 
tema Scrisorii I: omul este din țărână și în ţărână se va întoarce. 

Sunt aserțiuni scripturale binecunoscute, pe care Eminescu 
le-a citit sub zeci și sute de forme în cărțile și manuscrisele vechi 
românești (și, poate, nu numai acolo, dar în primul rând acolo). 
Ar fi o aventură costisitoare (în termeni de economie a spaţiului) 
să încercăm să mai probăm cu exemple această situație*?. 

Compilând un imn vedic și preluând o expresivitate poetică 
specifică acestuia în reconstituirea momentului cosmogonic din 
viziunea dascălului, Eminescu nu preia în același timp și filosofia 
vedică și brahmană: „trăsătura fundamentală a tuturor cosmo- 
goniilor vedice este aceea că nu concep o creaţie în care lumea să 
fie construită din nimic, ci doar ca o trecere de la o stare precos- 
mogonică, în care totul se afla în stare de latenţă, la o stare de ma- 
nifestare a formelor”3%5. 





72 Un comentariu extins al Scrisorii ] am făcut în cartea noastră, Epilog 
la lumea veche, vol. I. 2, op. cit., p. 368-555. 

37% Sergiu Al-George, Arhaic şi universal..., op. cit., p. 34. 

Într-un fragment scris de Mircea Eliade credem să fi aflat un denunţ 
destul de clar (chiar dacă neintenţionat, pentru că nu făcea obiectul discu- 
ţiei) al relaţiei de fond între Eminescu și cugetarea indiană asupra creației/ 
cosmosului: „Textele indiene repetă până la saţietate că pricina robiei 
sufletului şi, deci, izvorul suferințelor fără sfârșit care fac din condiţia 
umană o permanentă dramă - este solidarizarea omului cu Cosmosul, 
participarea lui, activă sau pasivă, voluntară sau involuntară, la Creaţie. [...] 
Prezența omului în cosmos este, pentru gândirea indiană, ori o întâmplare 
nefericită, ori o iluzie. Poziţia aceasta negativă aproape polemică, față de 
Cosmos, a spiritualității indiene se verifică mai ales în acele sisteme de 
gândire care pun accentul pe ontologie. [...] lar Natura, după cum am văzut, 
fiind o Devenire Universală, nu are o realitate ontologică”, cf. Mircea 
Eliade, Lucrurile de taină, op. cit., p. 139. 

Cu certitudine, aceasta este o perspectivă cu care Eminescu nu poate 
empatiza, iar precizările lui Eliade dezmint categoric afirmațiile/ 

Întrupările succesive ale Luceafărului se derulează după un 
scenariu genetic asemănător: „lar cerul este tatăl meu/ Și mumă- 
mea e marea. /.../ Şi soarele e tatăl meu,/ lar noaptea-mi este 
muma”. Pentru că nu doar mitologia antică putea fi o sursă, ci și 
alegoria medievală, căci îl aflăm pe Antim Ivireanul afirmând — 
retoric — că „pământul acesta [...] este maica tuturor oamenilor”%4 
și că: „pre moartea am chiemat-o să-mi fie tată, lov, [cap.] 17, 
adecă, ca [şi] cum s-ar zice: moartea-mi iaste tatăl, carele mă naș- 
te”375, 

E adevărat că rolurile sunt inversate la Eminescu — unde hao- 
sul/ moartea e mamă și tatăl este pământul —, dar totuşi perspec- 
tiva comună nu poate să nu ne evoce o legătură semnificativă. 
Putem să luăm în consideraţie şi ceea ce ne semnalează Cantemir: 
la început a fost „un abis de apă elementară, care nu se putea 
sonda” și aceasta, „în limba noastră, din cauza lipsei de termeni 
proprii, e numită chaos"57. 

Fără a fi preocupat de inventarea sau ilustrarea unor mito- 
logii, Eminescu creează în schimb alegorii după o cutumă literară 
medievală —, indicând natura sa duală, hibridă, pentru că firea sa 
celestă şi solară, revendicată de Hyperion, este în transparentă 
consonanţă cu atributele Părintelui căruia el 1 se adresează (şi cu 
simbolurile lui Dumnezeu din poezia eminesciană), în timp ce 
marea și noaptea, desemnate ca muma lui, reprezintă latura sa 
umană, telurică sau demonică (în sensul de umanitate decăzută/ 
căzută în ispită). În toată literatura română veche, lumea este 
asociată alegoric cu noaptea întunecată și cu marea tulburată, din 





minciunile Amitei Bhose, care susține că legătura om-cosmos de la Emi- 
nescu ar fi identică — chiar inspirată — din concepţia/ cugetarea indiană. 

374 Antim Ivireanul, Opere, ed. cit., p. 176. 

375 Idem, p. 221. 

376 Dimitrie Cantemir, Metafizica, op. cit., p. 59. 

377 Idem, p. 60. 

care, scăpând, omul trebuie să ajungă la limanul cel liniștit și la 
lumina vieţii. Dar și la Eminescu „mândre stele într-a lumei 
noapte ard” (Memento mori), iar luna e „stăpân-a mării” străbă- 
tând bolta „lumii” (Scrisoarea 1), sugerând sinonimia alegorică în- 
tre mare și lume. 

Precizarea naşterii omului şi a universului ex nihilo repre- 
zintă reproducerea unei concepții arhaice induse de Eminescu, tot 
atât de hieroglific, și în alte imagini și metafore poetice (care, 
nesesizate astfel, par a desemna o filosofie contrară), şi anume: 
„Căci e vis al nefiinţei universul cel himeric” (Scrisoarea 1), „gân- 
dirile-s fantome, când viața este vis” (Memento mori) etc. Urmă- 
rind gândirea poetului pe traiectorie alegorică și poetic-ima- 
gologică, nu e nimic nefiresc în aceea că un univers scos de 
Dumnezeu din muma-chaos este „vis al neființei”%8 şi că este „hi- 


35 Caracterul fulgurant al existenței umane este în mod repetat 
subliniat în mai multe cărți ale canonului vetero-testamentar prin compara- 
ţiile cu visul, umbra, floarea/ iarba, roua, suflarea de vânt și pulbe- 
rea/praful: 

„Zboară ca un vis şi nu mai dai de el, e măturat ca o vedenie de 
noapte” (lov, 20, 8). 

„Ca visul celui ce se deșteaptă, Doamne, în cetatea Ta chipul lor de 
nimic l-ai făcut” (Ps. 32, 7). 

„Deşarte nădejdi și mincinoase îşi face omul cel neînțelegător și 
visurile fac pe cei neînțelepți să-şi iasă din fire. Ca și cel care se prinde de 
umbră și aleargă după vânt, așa este și cel care crede visurilor” (lis. Sir. 34, 
1-2). 

„Căci cine ştie ce este de folos pentru om în viaţă, în vremea zilelor 
sale de nimicnicie, pe care le trece asemenea unei umbre” (Eccl. 6, 12). 

Omul pe pământ „este asemenea robului care suspină după umbră” 
(lov, 7, 2) 

„Căci noi suntem de ieri [durata vieţii umane ca o singură zi] şi nu 
știm nimic, căci zilele noastre pe pământ nu sunt decât o umbră” (lov, 8, 9). 

„Ca şi floarea, el creşte şi se veştejește, și ca umbra el fuge și e fără 
durată” (lov, 14, 2). 

meric” — și ochii Luceafărului, ai dorinței/ luxuriei vane, „Lucesc 
adânc himeric,/ Ca două patimi fără saţ/ Și pline de-ntuneric”, 
pentru că chaosul este și muma dorinţei deșarte. 

Oamenii sunt, în consecință, „vise-ntrupate gonind după 
vise/ Pân' dau în morminte ce-așteaptă deschise” (Mortua est!). „O 
umbră îmi par însumi și lumea umbră-mi pare/ Și sunt străin într- 
însa ca visul ce năzare” (Bogdan Dragoş"). Căci „despre om s-a zis 
[în Scriptură]:/ Că-i visul unei umbre și umbra unui vis!” (Mu- 
reşanu) şi „prin această lume să trecem ne e scris/ Ca visul unei 
umbre și umbra unui vis” (Despărțire). Cantemir numea lumea 
„părere deșartă şi vis de nălucire”5%, în aceeași tradiție evocată. 





„Deşi ca o umbră trece omul, dar în zadar se tulbură” (Ps. 38, 9). 

„Zilele mele ca umbra s-au plecat şi eu ca iarba m-am uscat” (Ps. 101, 
12); 

„Ca umbra ce se înclină m-am trecut; ca bătaia de aripi a lăcustelor 
tremur” (Ps. 108, 22). 

„Omul cu deșertăciunea se aseamănă, zilele lui ca umbra trec” (Ps. 
143, 4). 

„Ca umbra trecătoare este viaţa noastră și sfârşitul ei este fără îna- 
poiere” (Înţel. lui Sol. 2, 5). 

„Loate acestea au trecut ca umbra ȘI ca o veste care se duce pe aci 
încolo” (Înţel. lui Sol. 5, 9). 

Oamenii sunt vinovaţi înaintea lui Dumnezeu, „care locuiesc în 
locuinţe de lut [ale trupurilor], a căror obârşie este în ţărână” (lov, 4, 19). 

„Adu-ţi aminte, Doamne, că viaţa mea e o suflare” (lov, 7, 7). 

„Lumea toată, înaintea Ta, este ca acel pic de praf, care face cumpăna 
să se plece şi ca picătura de rouă cea de dimineaţă, ce se coboară pe pământ” 
(Înţel. lui Sol. 11, 22). 

„El priveşte puterea înălțimii cerului şi toţi oamenii sunt pământ și 
cenușă. [...] Când va sfârși omul, atunci va începe, și când va înceta, atunci 
nu va fi. [...] Ca o picătură de apă din mare și ca un grăunte de nisip, aşa 
sunt de puţini anii în ziua veacului” (is. Sir. 17, 27; 18, 6, 9). Etc., etc. 

3% M. Eminescu, Opere, VIII, ed. inițiată de Perpessicius, op. cit., p. 83. 

5% Dimitrie Cantemir, Divanul, ed. cit., p. 44. 

„La vida es sueiio — spunea Calderon [şi] au repetat-o toți 
romanticii, şi Goethe în Werther, şi Foscolo în lacopo Ortis, şi Helia- 
de într-o lungă poemă”3! — și prepașoptiştii şi paşoptiștii. 

Într-un manuscris conținând Cărticică sfătuitoare, pentru păzi- 
rea celor cinci simțuri, a lui Nicodim Aghioritul, Eminescu a citit 
despre viaţa și dorințele umane ca „o nălucire neînființată a gân- 
durilor. Di la o poftire amățitoare a inimii şi carea iarăşi ajunge la un 
sfârşit neînființat. Aceeaşi a zice iaste o umbră, un fum, un praf în 
văzduh spulberat, şi atâtea beşici de apă umflate şi sparte. [...] 
[Dorinţele echivalează cu] a alerga dinapoia umbrelor şi a visurilor 
[...] Treace chipul lumii aceştiia, și cei ce să folosesc cu lumea aceasta, ca 
cum nu S-ar folosi să cuvine a fi. [...] Au nu tot acesteaș năluciri și aceia 
avându-le, apoi puțân în cortul vieții şi cu slăvăşoara această deşartă 
jucându-să, acum şi ei batjocoriți fiind de dânsa, iată că sânt țărână, şi 
praf nesimțitoriu şi pământ uitat, dupre David. [...] [Orice ai face] la 
aceeiaşi gazdă a mormântului vei ajunge”*?. Am specificat, prin ita- 
lice, ceea ce reprezintă sublinierile poetului cu creion roșu pe ma- 
nuscris. 

Semnalăm, în relație cu „gazda mormântului”, versurile: 
„Chiar trupul propriu străin îmi pare mie/ Se pare că-n țărâna-i 
șed numai cu chirie” (Bogdan Dragoș) trupul şi mormântul 
având, desigur, un numitor comun. 


31 Paul Cornea, De la Alexandrescu la Eminescu, EPL, Bucureşti, 1966, 
p. 304. Autorul reafirmă „competenţa sa [a lui Eminescu] excepţională în 
domeniul literaturii vechi. [...]« Noi cunoaştem aproape tot ce s-a scris în ro- 
mâneşte», spunea el, la 1877, fără falsă modestie”. Şi adaugă: „este neîn- 
doielnic că la originea unei influențe ce depășește stadiul împrumuturilor 
accidentale subsistă totdeauna o afinitate” (p. 269). Eminescu era capabil 
„ca nimeni altul, să intuiască valori de conţinut și expresie dincolo de nişte 
criterii tranzitorii de gust şi peste zgura unor forme dibuitoare” (p. 271). 

32 Ms. rom. B. A. R. 3074, f. 80'-827. 

s% M. Eminescu, Opere, VIII, ed. Perpessicius, op. cit., p. 83. 

Deşi expresia „beşici de apă umflate şi sparte” nu apare su- 
bliniată, nu înseamnă că nu i-a atras atenţia, pentru că în Scrisoarea 
II citim: „Azi, când patimilor proprii muritorii toți sunt robi,/ 
Gloria-i închipuirea ce o mie de neghiobi/ Idolului lor închină, nu- 
mind mare pe-un pitic/ Ce-o beşică e de spumă într-un secol de 
NIMIC”. 

Dar întreg fragmentul aghioritic de mai sus pare a se rezuma 
în următoarele versuri: „Astfel sunt toate pe pământ,/ lubire și 
dorință/ Când le avem parcă nu sunt/ Fiinţă fără de ființă” (La 
steaua, variantă). Aceasta, ființa celor fără de ființă, este nimicul 
celor vane, deşarte. Cred că putem considera fără eroare că „vis al 
nefiinţei” este „universul cel himeric”, „viaţa este vis” și „umbra 
unui vis” fac parte din recuzita metaforică a vanităţii (vanitas va- 
nitatum omnia vanitas), aparţinând tradiţiei îndelungate creştin- 
ortodoxe. Neantul este materialul din care creează Dumnezeu, 
după cum zice Sfântul Sofronie Saharov. Într-o apoftegmă patris- 
tică, răul nu are ființă în sine, el este urma/ amprenta neființei în 
ontologia umană. 

Revenind la tema anterioară, un alt vers cu semnificaţii 
cosmogonice, care i-a plăcut nespus lui Arghezi, este: „în cuibar 
rotind de ape, peste care luna zace” (Călin (file din poveste)) — în 
Călin Nebunul era „cuibar rotit” —, despre care Zoe Dumitrescu- 
Bușulenga susținea că se referă la crearea lumii. „Rotitorul talaz” 
apare și în Scrisoarea IV în preajma răsăritului de lună, rotirea fiind 
un simbol al genezei: când Luceafărul coboară, „ceru-ncepe a se 
roti”, iar în Scrisoarea V, muzica de sfere „se naşte din rotire și că- 
dere”. 

Tabloul lunii zăcând pe „cuibar de ape”, luminând deasupra 
lacului ca simbol al genunii sau al noianului de ape gestante, ni se 


334 M. Eminescu, Opere, XV, ed. Perpessicius, op. cit., p. 934. 
Reamintim că umbră fără ființă apare într-o cântare din Slujba Inmor- 
mântării, într-o cântare a Sfântului loan Damaschin. 

pare ilustrarea poetică a unui fapt principial și dintr-un alt motiv, 
anume pentru că, în Hexaemeron, acelaşi Vasile cel Mare vorbea 
despre prezenţa Sfântului Duh, Care Se purta pe deasupra apelor, 
de la Fac. 1, 2, asemănând-o cu o cloşcă deasupra unui cuib, pe 
care îl pregăteşte ca pe un incubator al vieţii*5. Pentru că din apele 
acestea și din pământul pe care ele îl acopereau, Dumnezeu va 
porunci să răsară viața (cf. Fac. 1. 11-13, 20-25) — după ce trage 
perdelele apelor: „dezbracă, ca să spun așa, pământul, care era 
nevăzut, netocmit şi acoperit de ape, ca de nişte perdele”s. 

Lumina lunii declanșează în noapte ceea ce Bușulenga nu- 
mea epifanie, şi pe care o sesizăm în Scrisoarea III („lar pe ceruri se 
înalță curcubeele de noapte” — curcubeul e simbol mesianic în Bi- 
blie, iar imaginea este pe cât de misterioasă, pe atât de tulbură- 
toare), în O,-ntelepciune, ai aripi de ceară! — 


Luceşte luna printre mii de stele, 
Suspină vântu-n frunzele de fag, 
Se clatin codri mângâiați de vânt — 
Lumini pe ape, neguri pe pământ. —, 


ori în Fiind băiet păduri cutreieram: 





35 Sfântul Vasile cel Mare, op. cit., p. 92: „Nu-ţi voi spune cuvântul 
meu, ci al unui bărbat sirian [ar putea fi Sf. Efrem Sirul, pe care Sf. Vasile I- 
a hirotonit Diacon, dar nu știm cu certitudine] [...] Acesta spunea că, în 
limba siriană, cuvântul Se purta arată mai mult decât cuvântul grec, pentru 
că limba siriană este înrudită cu limba ebraică și deci mai apropiată de ceea 
ce Scripturile au vrut să spună. Înţelesul acestui cuvânt ar fi următorul: 
cuvântul Se purta, spune el, se interpretează prin încălzea și dădea viață apelor, 
după chipul găinii, care cloceşte și dă putere de viaţă ouălor. Acesta este 
înțelesul, spune sirianul, pe care îl au cuvintele Duhul Se purta, adică pregă- 
tea apele pentru nașterea vieții”. 

3% Sfântul loan Gură de Aur, Omilii la Facere 1, op. cit., p. 75. 


224 


Răsare luna,-mi bate drept în față: 
Un rai din basme văd printre pleoape, 
Pe câmpi un văl de argintie ceaţă, 
Sclipiri pe cer, văpaie preste ape... 


Imaginea nopții inundate de văpaia lunii dezvăluie nu doar 
un peisaj fantastic, dar şi culori cu totul neaşteptate, în care predo- 
mină paradigmatic aurul şi argintul (lumina soarelui de aur și a 
lunii de argint, doar că luna le asumă și le revarsă pe ambele): 
„argint e pe ape şi aur în aer” (Mortua est!), „Pe câmpi un văl de 
argintie ceaţă,/ Sclipiri pe cer, văpaie peste ape” (Fiind băiet păduri 
cutreieram). 

Dar versurile lui Dosoftei, 


Z|ilua nu-ţ[i] va fi de soare 
Zăduv, ce-ț[i] va fi răcoare. 
Nice luna te-a păli-te 
Noaptea cu lucori herbinte. 


(Ps. 120, 17-20), 


nu sunt ele enigmatice, când ne descriu lumina fierbinte a lunii? 

Similar, luna „varsă peste toate voluptoasa ei văpaie” (Scri- 
soarea 1) sau „durează o cărare de văpaie” (Scrisoarea IV) ori „varsă 
apelor văpaie” (Lasă-ți lumea ta uitată). În alte versuri: „Numai le- 
bedele albe, când plutesc încet din trestii,/ Domnitoare peste ape, 
oaspeți liniștei acestei,/ Cu aripele întinse se mai scutură și-o taie,/ 
Când în cercuri tremurânde, când în brazde de văpaie” (Scrisoarea 
IV), „Străfulgeră-n umbră-i de valuri bătaie/ Ajunse în fugă de-a 
lunei văpaie” (Diamantul Nordului) etc. 

Şi la Vasile Alecsandri întâlnim, în urma lui Eminescu, în 
ciclul de Legende și Legende nouă, compuse în ultima fază a creaţiei 
și tipărite în 1881 (şi în care Alecsandri ajunge câteodată să fie „un 
Eminescu fără metafizică”%7), versuri ca acestea, despre „zânele 
născute în atmosfera caldă,/ Ce sub văpaia lunii în lacuri lin se 
scaldă” (Legenda rândunicăi), nu însă şi simbolismul complex im- 
plicat în confuzia dintre lumina soarelui și lumina lunii. După 
cum există și versuri care atestă un interes cosmogonic şi esha- 
tologic pe care însă Alecsandri n-a îndrăznit să-l dezvolte: „De 
când nu era încă pământul care este,/ De când tot ce e-n lume era 
numai poveste/ Și raza de lumină și razele căldurei/ Erau comori 
ascunse în haosul naturei”... (Legenda ciocârlie:); „Au nu gândeşte 
oare/...] Că soarele s-ar perde pe căi necunoscute”... (Zimbrul şi 
vulpea). 

Altfel, există foarte multe sintagme poetice pe care Eminescu 
le-a preluat ad litteram de la pașoptiști (în mod programatic), 
lărgindu-le sau adâncindu-le considerabil orizontul de semnifi- 
caţie. lar abisul semnificantului poate fi iluminat adesea prin ape- 
lul nu la literatura pașoptistă, ci la paginile vechi-medievale, 
dispreţuite adesea ca nesemnificative stilistic, dar care conțin 
fundamentele cognitive şi tipologia metamorfozei poetic-alegori- 
ce, pe care o va instrumenta literatura nouă. 

Eshatologia (la care ne-am referit tangenţial și mai devreme) 
a suscitat interesul mult timp în poezia şi literatura românească și 
are un parcurs destul de liniar. De la Miron Costin și Dosoftei 
până la Eminescu, s-ar părea că fascinația s-a menţinut. După cum 
poetic scria Miron Costin, „Ceriul fapti de Dumnezeu cu putere 
mare,/ Minunată zidire, şi el [s]fârșit are./ Și voi, lumini de aur, 





5 Eugen Simion, Dimineața poeților. Eseu despre începuturile poeziei 
române, ediţia a II-a, Ed. Eminescu, București, 1995, p. 192. 

5% Am discutat subiectul în cartea noastră, Epilog la lumea veche, vol. 1. 
1, op. cit., p. 788-791. Sau în volumul al 5-lea al Istoriei noastre de faţă. 

soarile și luna,/ Întuneca-veţi lumini, veţi da gios cununa./ Voi 
stele iscusite*%, ceriului podoba,/ Vă așteaptă groaznică trâmbiţa 
și doba./ În foc te vei schimosi, peminte cu apa”2%. 

În Paremiile preste an, traducând din latină prorocia Sibilei 
Eritreea privind Judecata finală, după o versiune a lui Eusebiu de 
Cezareea, Dosoftei scria, de asemenea: „Fugi-va soarelui raza şi a 
stelelor şireaguri,/ A tot ceri lucă [lucire/ lumină stelară] s-a 
rumpe, și acea de aur lună”*!. Imaginile sunt reproduse și dezvol- 
tate în tablouri eshatologice la Eminescu (Mortua est!, Scrisoarea 1, 
Memento mori, etc.), pe care le-am evocat deja în alt context, mai 
devreme. 

În rândul poeţilor care l-au devansat pe Eminescu în ilustra- 
rea acestei teme, însă, aşa cum spuneam și altă dată, n-am face 
deloc o eroare dacă l-am enunţa și pe Dimitrie Cantemir, cu pasa- 
jul binecunoscut (acea eleghie trăghicească) din Istoria leroglifică, pe 
care îl redăm, în consecință, poetic: 


Munţi, crăpați, 
copaci, vă despicați, 
pietri, vă fărâmați! 


Asupra lucrului ce s-au făcut 
plângă piatra cu izvoară, 
munţii puhoaie coboară, 
lăcaşele Inorogului, pășunele, grădinele, 


359 Sesizăm o tradiţie în interiorul căreia, și la Antim Ivireanul, luna 
este „iscusită” (Opere, ed. cit., p. 19). Este un termen predilect al scriiturii 
vechi, și pe care Constantin Noica l-a remarcat: Creaţie și frumos în rostirea 
românească, Ed. Eminescu, București, 1973, p. 55-77. A se vedea şi volumul 
al 2-lea al Istoriei de faţă. 

5% Miron Costin, Viața lumii, în Opere, ed. cit., p. 320. 


1 Dosoftei, Opere, ed. cit., p. 373 şi 480-481. 

cernească-să, 
pălească-să, 
veștedzască-să, 
nu înflorească, 
nu înverdzască, 
nici să odrăslească 
și pre domnul lor cu jele, 
pre stăpânul lor negrele, 
suspinând, 
tânguind, 
nencetat să pomenească. 


Ochiuri de cucoară, 
voi, limpezi izvoară, 
a izvori să părăsiți, 
şi-n amar vă primeniţi. /.../ 


Clătească-se ceriul, 
tremure pământul, 
aerul trăsnet, 
nuârii plesnet, 
potop de holbură, 
întunerec de negură 
vântul să aducă. 


Soarele zimţii să-şi rătedze, 
luna, s[f]iindu-se, să să rușinedze, 
stelele nu scântăiadze, 
nici Galatea să luminedze. 


Tot dobitocul ceresc [constelaţiile] glasul să-și sloboadză, 
faptă nevădzută, plecându-să, vadză. 

Cloşca puii răszipască, 
Lebăda Lira să-și zdrobească, 
Leul răcnească, 
Taurul mugească, 

Aretele [Berbecul] fruntea să-și slăbască, 
Racul în coajă neagră să să primenească, 
Capricornul coarnele să-și plece, 
Peştii fără apă să să înece, 
Gemenii să să desfrățască, 
Fecioara frâmseţe să-și grozăvască, 
cosița galbănă în negru văpsască, 
Scorpiia ascuţit acul să-și tâmpască, 
Strelețul [Săgetătorul], arcul frângând, ţinta nu lovească, 
Cumpăna dreptatea nu mai arete, 
Apariul [Vărsătorul] topască-să-n sete. 


Mars [Marte] vârtutea în slăbiciune să-și primenească, 
Mercurie între planete nu mai crăinicească, 

Zets [Jupiter] monarhiia în veci să-și robască, 
Vinerea [Venus] floarea frumseţii să-și veștedzască, 
Cronos [Saturn] scaunul de sus în gios să-și coboară. 

Finicul în foc de aromate moară, 
Oltariul jirtfe nu priimască, 
Păharul băutură să nu mai mestească. 
Chitul crepe în apa Aridanului, 
lepurile cadză-n gura Sirianului, 
Musculiţa cu jeale să vâzâiască, 
amândoi Urşii [Ursa mare și cea mică] să mormăiască. 


Pletele Verenicăi să să pleșuvească, 
Corona frumoasă nu le-mpodobească. 
Pigasos de Andromeda să se depărtedze, 

Perseos de Casiopa să să-nstrăineze. 

Zmăul [Dragonul] capul cu coada să-și împleticească. 
Chivotul lui Noe în liman să primejduiască, 
Porumbelul, frundza măslinului cercând, rătăcească, 
îndărăpt a să întoarce nu mai nemerească. /.../ 


Mute-se Arcticul, 
strămute-se Andarticul, 
osiia sferească în doai să frângă, 
toată iuşorimea în chentru să-mpingă, 
stihiile toate tocmirea să-și piardză, 
orânduiala bună în veci nu mai vadză, 
toate îndărăpt și-n stânga să să-nvârtejască, 
de jeale să să uluiască, 
de ciudă să să amurţească 
și dreptatea Inorogului în veci povestească*?. 


Figurativ și ideatic, pasajul cantemirean pare a nu avea prea 
multe elemente în comun cu viziunea eminesciană, mult mai 
apropiată, ca elaborare vizuală, de cea a lui Costin şi Dosoftei, în- 
trucât Eminescu nu denumește niciodată constelaţiile, nici zodia- 
cale, nici extrazodiacale — deşi în alte câteva poeme face referiri la 
zodii — ci se concentrează asupra tiparelor desemnate similar 
(reamintim) la Is. 34, 4, Ioil 2, 10; 3, 4, Mt. 24, 29 şi Apoc. 6, 12-13). 

Substratul tematic cataclismic este însă esenţial de urmărit în 
literatura veche, dar, în afară de acest aspect, există și un altul 
foarte important. Eminescu creionează scene eshatologice con- 
densate în Mortua est!: „Gândirile-mi rele sugrum' cele bune.../ 
Când sorii se stâng și când stelele pică,/ Îmi vine a crede că toate- 
s nimică.// Se poate ca bolta de sus să se spargă,/ Să cadă nimicul 





5% Dimitrie Cantemir, Istoria ieroglifică, ed. cit., p. 298-300. 

cu noaptea lui largă,/ Să văd cerul negru că lumile-și cerne/ Ca 
prăzi trecătoare a morţii eterne'**. Zguduitoare tablouri eshato- 
logice apar, de asemenea, în Andrei Mureşanu ori în episodul 
Greciei din Memento mori, unde sunt rodul cugetării unor poeţi în- 
nebuniți de durere, precum Mureșanu sau Orfeu (ori al unei pers- 
pective congeniale cu a lui Orfeu). 

Avem, prin urmare, rememorând acestea, o viziune mai cla- 
ră asupra legăturii dintre suferința personală şi eshatologia uni- 
versală. Apropierea dintre Andrei Mureşanu și Orfeu se face, de 
altfel, și în Epigonii, unde „Mureşan /.../ cheamă piatra să învie ca 
şi miticul poet”, fiind „semnelor vremii profet”. 

Inclusiv imaginea atât de tulburătoare şi de sugestivă a 
bisericii în ruină, din Melancolie, era legată inițial de ideea unei 
mari suferințe personale, așa cum ne dezvăluie proiectul dramei 
Ștefan cel Tânăr: 


Când cimitirul doarme și crucile veghează 
Când pintre ele buhe țipând poetizează** 
Şi-n clopotniţa veche de stâlpi toaca izbeşte, 
Când sufletu-unui demon cu vântul lui trezeşte 
Arama amorţită...biserica-n ruină 
Stă ca o cuvioasă pustie şi bătrână 
Şi prin ferestre sparte, ca printre ochi de nori, 
Trece-o suflare sfântă cu aripe răcori, 


Când intri înăuntru și în iconostas 
Vezi că abia conture și umbre a rămas, 
De ploaie şi de vânturi s-au dus feţele sfinte 
Cari de sfinţi și îngeri din ceri ni-aduc aminte, 
Şi când deschizi altarul şi pe masa-n ruină 





5% Sublinierile îi aparţin, aici, lui Eminescu. 
3% Bacovian avant la lettre. 

Vezi palidă şi moartă întinsă o vergină, 


Atunci părul stă codru pe fruntea ta zburlită 
Şi ceasul meazănoptei cu aripa-i vrăjită 
Atinge ochi-ţi galbeni...încât, coprins de teamă, 
Gândirea-ţi turburată soarele în noapte cheamă... 
Ca s-apese sigiliul de aur şi lumină 
Pe lumea cea trezită din noaptea care-ntină 
Cu razele ei negre, cu faţa ei arabă 
Aerul alb ca apa. Ş-apoi privirea-ţi slabă 
Abia deosebeşte altar, cruce, vergină 
Când ochi-ţi se-nnoptează...Și-n creieri se-nsenină... 


O, vis absurd dar dulce...când moarta nebunie 
Infige ochii-i palizi în mintea ta pustie". 


Poemul Scrisoarea 1 este singurul exemplu în care pasajul 
eshatologic pare a nu fi generat de flagelări sufleteşti (cel puţin în 
varianta antumă) şi a fi cugetat de o rațiune lucidă. La origine 
însă, perspectiva eshatologică eminesciană, tradusă în registru 
poetic ca şi în cazul lui Cantemir, are în comun cu a acestuia in- 
ducerea percepției cataclismice prin intermediul amănuntului 
biografic devastator. Tradiţia bizantin-medievală este de luat în 
considerare cu atenţie**. 





55 M. Eminescu, Opere, VIII, ed. inițiată de Perpessicius, op. cit., p. 
166. 

3% A se vedea Dimitrie Cantemir, Istoria ieroglifică, ed. cit., p. 298, n. 3 
și 4: „Prima parte din această plângere [a lui Cantemir] este imitată după 
aşa-numitele trenoi din literatura greacă, din secolele XV-XVI, plângeri în 
special pentru căderea Constantinopolului, în care se face apel la partici- 
parea naturii la durerea oamenilor (vezi D. C. Hesseling, Histoire de la littera- 
ture greque moderne, Paris, 1924, p. 3). A doua parte din această plângere este 
distinctă de prima, și se pare că este făcută după cărțile sibiline, care erau 

Am precizat, anterior, existenţa (în mentalitatea bizantină) a 
unei îndelungate tradiţii a lecturii celeste profetice şi a preocupă- 
rilor astronomice implicite, începând de la Set, al treilea fiu al lui 
Adam, până la lov, Avraam sau Moise și până la sibile, inclu- 
zându-i pe această traiectorie pe mulți dintre cei care au cunoscut 
pe Dumnezeu prin contemplaţie cosmică (lectura bibliei cosmice, 
în absenţa unei Biblii scrise, pe care am arătat-o a fi semnalată în 
cronografe şi cazanii). În acord cu aceasta, spre exemplu, Iov 
vorbește despre constelaţiile cerului: „EI [Dumnezeu] zguduie pă- 
mântul din temelia lui, așa încât stâlpii lui se clatină. El poruncește 
soarelui și soarele nu se mai ridică. El pune pecetea Lui asupra 
stelelor. El singur este Cel ce întinde cerurile și umblă pe valurile 
mării. El a zidit Carul mare, Raliţa, Pleiadele și cămările stelelor 





în vremea aceea des exploatate de cei care se ocupau cu problema pro- 
feţiilor. Chiar Nicolae Milescu a scris o carte asupra sibilelor, în limba rusă: 
Cniga o sibilah (Cartea despre sibile). Se vede că şi Cantemir cunoştea acest 
gen de preocupări din contactul său cu lumea grecească de atunci. Felul în 
care vorbește aici arată că el folosește acea parte din cărțile sibiline care vor- 
bește de sfârşitul lumii, când apare ca un fenomen caracteristic răsturnarea 
semnelor zodiacale, a constelaţiilor, răsturnarea drumului planetelor și, în 
genere, o întreagă confuzie cosmică. În legătură cu acestea este de admirat 
cât de bine cunoştea Cantemir astronomia, şi chiar astrologia, pe care o 
detesta, în practică, ca neconformă cu principiile dogmatice creştine (vezi 
Metafizica [lui Cantemir])”. 

Prima parte a plângerii lui Cantemir poate fi comparată şi cu plângerea 
din poemul lui Stavrinos, asupra uciderii lui Mihai Viteazul: „O, pietre, 
acum crăpați! Copaci, dezrădăcinaţi-vă! lar voi, munți, bociţi! Și voi, câm- 
pii, întristați-vă! Căci au rămas toți voinicii fără acela de care se speriau şi 
balaurii și leii; acela care se ostenea pentru Ortodoxie și era sigur că o săi 
se facă Liturghie în Sfânta Sofia...”, a se vedea Stavrinos, Poveste preafru- 
moasă a lui Mihail Voievod, în Cartea cronicilor, texte antologate și comentate 
de Elvira Sorohan, Ed. Junimea, București, 1986, p. 111. 

A se vedea și Cronica lui Stavrinos, în traducerea lui Gheorghe To- 
mozei, Ed. Eminescu, Bucureşti, 1975, p. 90. 

de miazăzi” (lov 9, 6-9). Prelucrând cronograful lui Manasses şi 
continuând tradiţia bizantină, Mihail Moxa nota: „Lumină şi a 
patra zi. Începu [Dumnezeu] a pod[o]bi ceriul cu stele şi cu luce- 
feri, cu soarele și cu luna, de se întrec una cu alta, întru lauda Cui 
le-au fapt [făcut] și să cunoască oamenii vremile a|[nlilor. Puse pre 
Cron [Chronos/ Saturn] mai sus, al doile Zevs [Jupiter] şi al treile 
Aris [Marte], al patrul[ea] Soarele, de luminează lumiei, al cincile 
Afrodit [Venus], al şasele Ermia [Hermes/ Mercur], și Luna mai 
jos, și îmblă nepărăsit, după zisa lui Dumnezeu |[s. n., Cantemir se ex- 
primă aproape identic*”], careaș în rândul ei”5%. 

În lov se pot descoperi, de altfel, şi invocările sfârșitului vieții 
sau blestemele la adresa nașterii, datorate unei suferințe aproape 
de neîndurat: „Piară ziua în care m-am născut |...] Să se întunece 
stelele revărsatului zorilor ei; să aștepte lumina și nimic să nu vină 
și să nu mai vadă genele aurorei, pentru că [...] n-a ascuns durerea 
dinaintea ochilor mei” (lov 3. 3, 9-10). Dar și în Ecclesiast: „Şi am 
fericit pe cei ce au murit în vremi străvechi mai mult decât pe cei 
vii care sunt acum în viață. lar mai fericit şi decât unii și decât alții 
este cel ce n-a venit pe lume, cel ce n-a văzut faptele rele care se 
săvârșesc sub soare” (Eccl. 4, 2-3). Inorogul, pe care şi l-a ales 
Cantemir drept avatar, poate fi o prelucrare imagistică medievală 
a unui simbol profetic mesianic din Vechiul Testament, şi anume 
țapul ispășitor/ mântuitor. El este emblema lui Neagoe Basarab și 
apare săpat în piatră la Curtea de Argeș: „stema lui Neagoe Ba- 
sarab reprezintă un țap cu corn, care învinge un dragon'**. 


37 Dimitrie Cantemir, Istoria ieroglifică, ed. cit., p. 327: „Căci Ziditoriul 
[...] o dată numai poruncind, din veci şi pănă în veci zidirea ca o slujnică 
după poruncă nepărăsit aleargă”. 

5% Mihail Moxa, Cronica universală, op. cit., p. 100. 

3% Pavel Chihaia, Cu privire la „Învățături” şi la câteva monumente din 
vremea lui Neagoe Basarab, în vol. Neagoe Basarab (1512-1521). La 460 de ani de 
la urcarea sa pe tronul Ţării Româneşti, Ed. Minerva, Bucureşti, 1972, p. 148. 

În Fiziologul românesc nu se specifică dacă inorogul are trup 
de cal, ci că „easte gadină mare şi cu un corn în frunte, mare [...] 
și încă dzua de trei ori spre răsărit și să roagă lui Dumnedzău”%, 
iar în Alexandria populară este simbol al biruinţei: „Şi şăzu 
Alexandru în scaunul Râmului. [...] Și scoaseră cartea lui Daniil 
proroc, și cetiră cartea și așa zisă: «Când va fi cursul anilor cinci 
mii și doao sute, ieși-va inorogul şi va gonii pre toți pardoșii de la 
Apus şi va merge la berbecele cel mare ce-i ajung coarnele până la 
ceriu şi junghiia-l-va inorogul la inimă, și să vor cutremura toate 
limbile din lume!» [...] iară inorogul iaste împăratul de la Mache- 
doniia”%!. În poetizarea dosofteiană, inorogul este simbol me- 
sianic (motiv pentru care Cantemir și l-a ales ca avatar pe Inorog, 
personaj care prezintă evidente trăsături hristice): „Ş[il-au ales 
muntele Sionul/ Să petreacă-n lume cu noi Domnul./ Și Ș|il-au 
zidit într-îns svânta casă,/ De scripeşte cu lucoare deasă,/ Ca un 
corn de inorog dând rază” (Ps. 77, 213-217). În Biblia lui Șerban de 
la 1688, se poate depista termenul inoro4*: „frumuseţea lui, 





Această stemă a lui Neagoe Basarab „a fost încastrată în noul turn 
înălţat de acest voievod odată cu întregul complex monastic zidit din te- 
melie. [...] Am fi înclinați să credem, examinând trăsăturile acestei vietăți, 
că ea este un licorn (unicorn), pe care îl înfățișează vechi opere de artă (şi 
Bestiarele occidentale). Dar făptura de care ne ocupăm, deși prezintă unele 
din caracterele licornului occidental, ca de pildă cornul din frunte și copi- 
tele de ţap, totuși se îndepărtează de la acest prototip cu trup și coadă de 
cal. Ea prezintă trup și coadă de ţap...”, cf. ldem, p. 147-148. 

4% Fiziologul, studiu filologic, studiu lingvistic și ediție de Magdalena 
Georgescu, Ed. Minerva, București, 1997, p. 95. 

401 Cărți populare, prefață de Dan Simonescu și |. C. Chiţimia, Ed. 
Albatros, București, 1973, p. 30. 

402 Biblia adecă Dumnezeiasca Scriptură, Bucureşti, 1688, reeditare la Ed. 
IBMBOR, Bucureşti, 1988, p. 152. Asupra acestei forme ne-a atras atenţia 
Prof. Mihai Moraru. 


235 


coarne de inorod” (Deut. 33, 17) — printr-o asociere cu rod, care 
înseamnă neam, genealogie. 

Cu alte cuvinte, înaintea lui Eminescu — pentru portretizarea 
lui Hyperion —, Cantemir a făcut un recurs alegoric la hristologie, 
pentru a contura alegoric drama omului superior. Acesta are atri- 
butele omului primordial, fără păcat și fără neștiințe, care era 
după chipul lui Dumnezeu: „Înțeleptul se domină atât pe sine, cât 
și astrele; căci lui astrele i se închină mai mult de bună voie decât 
de nevoie”+%, după cum și „preaînțeleptul Adam nu numai punea 
nume animalelor cerești [constelaţiilor], dar şi domina chiar peste 
prea înaltul Lucifer [Luceafăr] şi peste celelalte astre”49%. 

Cantemir reproduce o învățătură patristică, pe care o regă- 
sim sub formă poetică la Sfântul Efrem Sirul: „Prin știința vădită 
pe care i-a dat-o lui Adam/ şi prin care acesta a dat nume Evei și 
animalelor [Fac. 2, 20; 3, 20],/ Dumnezeu n-a dezvăluit desco- 
peririle lucrurilor ascunse;/ Căci în ce privește acea cunoștință 
ascunsă, / Începând de la stele în jos Adam era în stare/ să cerce- 
teze tot ce este în lume (s. n.)'*5. 

Putem observa această regăsire a potenţelor primordiale în 
călătoriile cosmice ale lui Dionis sau ale prinţului dac (În vremi de 
mult trecute) ori prin travestirea poetului în mag, care cunoaște 
„scrisul stelelor”. 

Egdar Papu sesizase mai demult relația care se poate stabili 
între Inorog; și Hyperion+%. Chiar şi în condiţiile în care admitem 





1% Dimitrie Cantemir, Metafizica, op. cit., p. 79-80. 

104 dem, p. 93. 

405 Sfântul Efrem Sirianul, Imnele Raiului, op. cit., p. 106. 

1% Edgar Papu, Poezia lui Eminescu, op. cit., p. 213-214: „Mă gândesc 
iarăși la Cantemir, despre care am spus că, prin Istoria ieroglifică, anticipă 
întregul romantism european. În această creație există şi evocările sublime 
ale unor prăbușiri de lumi, și suferinţele unei ființe superioare care-și au 
sediul izolat în văzduhul înălțimilor inaccesibile. În special sub acest din 
urmă aspect, asemănarea cu tema eminesciană apare izbitoare. Nici la 


236 


că Eminescu nu a putut cunoaște Istoria ieroglifică, este tunda- 
mental de semnalat această apropiere, întrucât ea delimitează, în 
această situație, o arie comună de gândire, pe care comparațţiile cu 
alte literaturi romantice nu au putut-o stabili. O paralelă, spre 
exemplu, cu poemele lui John Keats“, Endymion, Hyperion şi The 
Fall of Hyperion: A Dream, nu ne relevă o apropiere semnificativă. 
Ca desfăşurare epică, acestea rămân mult mai aproape de tema 
mitologică, pe care Eminescu o foloseşte rar şi doar ca pretext sau 
sugestie vagă a unui scenariu originar, transfigurând-o însă în to- 
talitate“%. 

Nu este deloc superfluu nici faptul că perspectiva cante- 
mirescă a confuziei sau a răsturnării cosmice (lumea pe dos) renaşte 
la Vasile Fabian-Bob, în poemul Moldova la anul 1621 — Eminescu 
reținând de la cel din urmă, în Epigonii, că „s-a întors mașina 
lumii”. Dar şi la Eminescu există versuri ca acestea: „Și grindini 
cu gheaţă cu ghemuri ca rodii/ Se sparg de a stâncelor coaste de 





Cantemir ființa superioară nu mai capătă înfățișare umană. Ea nu mai 
primește chipul Luceafărului de pe firmament, ci al Inorogului fabulos, care- 
și are lăcaşul pe piscurile montane. Dar mai departe analogia se constituie 
și mai izbitoare. Atât Luceafărul lui Eminescu cât şi Inorogul lui Cantemir, 
prin ademeniri false [...] coboară în lumea rea și înșelătoare a muritorilor. 
În sfârșit, amândoi, deopotrivă de însinguraţi și dezamăgiți, se întorc în 
înaltele lor locașuri solitare, departe de oameni”. 

47 A se vedea John Keats, The Poems, with an introduction by David 
Bromwich an Notes by Nicholas Roe, David Campbell Publishers Ltd., 
London, 1999. 

1% A se vedea şi: Ștefan Avădanei, Eminescu și literatura engleză, Ed. 
Junimea, laşi, 1982, p. 104-105. 

Autorul consideră că „senzualismul fluid, păstos al lui Keats [din 
Endymion], construcţia ambiguă și dezlânată, spaţiile diferite ale călătoriei, 
absenţa ironiei și a argumentaţiei filosofice conferă poemului său un cu 
totul alt contur” decât al celui eminescian, iar Hyperion-ul lui Keats este 
„foarte departe de Eminescu, care, chiar dacă a avut la îndemână vreunul 
din aceste fragmente, nu credem că s-a folosit de ele”. 

fier/ Şi-n ceruri se-ncurcă auritele zodii/ Şi dracii la râuri adun li- 
capodii/ Şi iarna mugeşte călare pe ger” (În vremi de mult trecute). 

Spuneam mai devreme că sincoparea discursului, a dialec- 
ticii, nu e un fenomen specific secolului modern al XIX-lea şi 
metaforei romantice. El e sesizabil cu un secol mai devreme, deja, 
la Dimitrie Cantemir și la Antim Ivireanul, pe care îl considerăm 
paradigmatic tocmai pentru că el este un omilet, a cărui expunere 
ar fi trebuit să fie explicită în toată descinderea sa hermeneutică, 
dar care folosește mai degrabă tehnica mise-en-abime-ului şi a 
nivelelor multiple de lectură și de comprehensiune, precum și pe 
cea a alegoriei, în locul dezambiguizării. Sistemul acesta, al încrip- 
tării (cel puţin parțiale) și al hieroglifării mesajului este determinat 
de specificul secular și anume de opacizarea conștiințelor în fața 
semnelor, de diminuarea inteligibilității semnificaţiilor absconse. 
Nu altele fuseseră şi raţiunile celor vechi. 

Încriptarea hieroglifică cantemireană nu este, aşa cum s-a 
pretins, o formă a desacralizării textului, ci un rezultat şi un răs- 
puns dat istovirii comprehensive. Despre cum se produce acest 
fenomen literar, ne pot lămuri chiar primele rânduri ale Divanului. 
Aici observăm felul cum ia naştere o metaforă, „holda minţii”, 
dintr-un segment scriptural: „Înţelepțeşte ai giudecat ca eu, plu- 





4% De asemenea, în drama Gruie-Sânger există un episod în care se 
anunţă nașterea unui fiu al lui Mihnea-Sânger, care este „o-ntrupare a 
dracului pe lume/ Lui Belzebut bătrânul sau al lui Antichrist”, în urma unui 
blestem, și: „De pe acum cerul şi-ncurc-a sale stele,/ Izvoarele uitat-au în 
astă noapte albia/ Şi vezi că pârtii nouă își taie printre stânci.../ Să știți că-n 
astă noapte de ciumă or să moară/ Mulţi oameni...Astăzi firea descarcă 
bogăţia-i/ De ape pe o cale cu totul nefirească/ Şi secetă urma-va...lar seceta 
cloci-va/ În țărna cea uscată ouăle de locuste/ Căci lumei acestia şi legilor 
din fire/ De li se naște-un dușman e semn că firea toată/ E-n neorânduială, 
că din închieturi/ Ceasornicul ieşit-a al lumei noastre-ntregi”, cf. M. Emi- 
nescu, Opere, VIII, ed. inițiată de Perpessicius, op. cit., p. 138. 

gariul carile la holda minţii tale am ostenit, după [al] Apostolului 
cuvânt, «mai întăiu din roada ei să iau» [2 Tim. 2, 6]'40. 

Vasile Lovinescu reținea această aserțiune de la Sfântul Vasi- 
le cel Mare: „Obscuritatea de care se serveşte Scriptura e o formă 
a Lăcerii”+!1. Tăcerea vorbește tăcerii din om, adâncurilor psiho- 
spirituale inexprimabile, cu adevărat, în cuvinte. Scrierea cu hie- 
roglife este, în esenţă, o exprimare în parabolă și exact același rol 
îl îndeplinește şi metafora poetică eminesciană, după cum vom 
vedea. Mai înainte însă de a ajunge acolo, reținem încă un exem- 
plu din opera lui Cantemir. Tot în Divan, citează repetat din Oseea 
(8, 7): „Precum adevărat Osie grăieşte: Vânt sămănară şi vivor să- 
cerară''+!2; „lară pentru cei deșerți să dzice: Vânt sămănară şi vivor 
săcerară!"4%5, 

În Istoria ieroglifică, această parabolă biblică se metamor- 
fozează literar până la indistincția sursei (cel puţin pentru un 
lector care ignoră textele iniţiatice ale omenirii)“!4. 





40 Dimitrie Cantemir, Divanul, ed. cit., p. 17. 

411 Vasile Lovinescu, Însemnări inițiatice, Ed. Rosmarin, București, 
1996, p. 12. 

+2 Dimitrie Cantemir, Divanul, ed. cit., p. 76. 

+15 dem, p. 105. 

414 A se vedea Dimitrie Cantemir, Istoria ieroglifică, ed. cit., p. 158: 

„Corăbiierul dzisă: «Bre, hei, porc peştit și pește porcit, dulfe, aceste 
pufnete cui, lăudându-te, le arăţi?» Dulful răspunsă: «Adevărat, eu vânt 
samăn și stropii în loc de sămânță în corabie arunc. Însă pufnetul mieu în 
furtună întorcându-să, stropii în gârle curătoare să vor întoarce (că sămânța 
vântului şi grăunțul apii moartea corăbiii ieste». 

Corăbiieriul, râdzind, dzisă: «Vântul a avea sămânță şi marea grăunță 
pănă acmu încă n-am audzit, măcar că cea mai multă viaţă în vânturi și în 
ape mi-au trecut». 

Dulful dzisă: «Eu vântul am sămănat şi grăunțele apii în corabie am 
aruncat, iară cine va săcera şi cine a treiera vremea va alege»...”. 

E un pasaj cu mai multe nivele de lectură (ca, de altfel, toată cartea), 
independente de multe ori una de alta, în a cărui semnificaţie alegorică 

Tiparul acestui gen de poetică sau de scriitură îl reprezintă, 
așa cum credea și Sfântul Augustin“5, Scriptura însăși, iar rațiu- 
nile ermetismului sunt mult mai profunde decât s-ar putea cre- 
deti6. 

Când Eminescu spune: „În viaţa mea — un rai în asfinţire — / 
Se scuturau flori albe de migdal“”; /.../ În văi de vis, în codri plini 





intenţia hermeneutică nu poate descinde, dacă nu se cunoaște originea 
semnificantului. 

+5 A se vedea Ernst Robert Curtius, Literatura europeană şi Evul Mediu 
latin, op. cit., p. 92. 

16 „Cuvântul lui Dumnezeu se numeşte trup [„Și Cuvântul S-a făcut 
trup”, In. 1, 14] nu numai fiindcă S-a întrupat, ci și fiindcă Dumnezeu- 
Cuvântul cel simplu, care era la început la Dumnezeu și Tatăl [La început 
era Cuvântul și Cuvântul era la Dumnezeu și Dumnezeu era Cuvântul, In. 
1, 1] și avea în Sine limpezi și dezvăluite modelele tuturor, necuprinzând 
asemănări și ghicituri [enigme, aproximări], nici istorii alegorice, când vine 
la oameni, care nu pot să se apropie cu mintea dezbrăcată de cele inteligibile 
dezbrăcate, desfăcându-se de cele obișnuite lor, se face trup, îmbrăcându- 
se și multiplicându-se în varietatea istoriilor, ghiciturilor, asemănărilor și 
cuvintelor întunecoase [neclare]. Căci la prima întâlnire mintea noastră nu 
sesizează Cuvântul dezvăluit, ci Cuvântul întrupat, adică în felurimea 
cuvintelor, fiind Cuvânt prin fire, dar trup [Scriptură] la vedere. Așa încât 
celor mulți li se pare că văd un trup și nu Cuvântul, deși după adevăr este 
Cuvântul. Fiindcă înţelesul Scripturii nu este acela care li se pare celor 
mulți, ci altul decât acela care li se pare. Căci Cuvântul se face trup prin 
fiecare din cuvintele scrise”, cf. Sfântul Maxim Mărturisitorul, Capetele 
[capitolele] teologice (gnostice), în Filocalia, vol. II, tradusă din grecește de 
Prot. Stavr. Dr. Dumitru Stăniloae, Tipografia Arhidiecezană, Sibiu, 1947, 
p. 188-189. 

+7 Imaginea ar putea proveni din Ecclesiast, capitolul 12, despre sfâr- 
șitul omului: „Înainte ca să se întunece soarele și lumina și luna și stelele și 
ca norii să mai vină după ploaie; atunci este vremea când străjerii casei 
tremură [...] Şi se închid porţile care dau spre uliţă şi se domolește huruitul 
morii și te scoli la ciripitul de dimineaţă al păsării şi se potolesc toate 
cântăreţele; și te temi să mai urci colina și spaimele pândesc în cale și capul 


240 


de cânturi, / Atârnau arfe îngerești pe vânturi” (O,-nţelepciune, ai 
aripi de ceară!)“!5, puţini se gândesc la Psalmul 136, din care Emi- 
nescu versifica și altădată („şi de sălcii plângătoare/ Cântărețul îşi 
anină arfa lui tremurătoare” (Memento mori)) şi la semnificaţiile 
lui: relevanţa manifestării și a exprimării în exil/ captivitate și în 
fața agnosticilor („La râul Babilonului, acolo am șezut şi am plâns 
[...] În sălcii, în mijlocul lor, am atârnat harpele noastre. [...] Cum 
să cântăm cântarea Domnului în pământ străin?”49, Ps. 136, 1-4). 

Plecând de la versurile „Nenţeles rămâne gândul/ Ce-ţi stră- 
bate cânturile,/ Zboară vecinic, îngânându-l,/ Valurile, vântu- 
rile” (Dintre sute de catarge), lon Barbu a conchis că poezia lui Emi- 
nescu este scrisă în „dialectul apei şi al vântului”, un dialect 
neinteligibil pentru cei neinițiați?!. 





se face alb ca floarea de migdal (s. n.) și lăcusta sprintenă se face grea și toți 
mugurii s-au deschis, fiindcă omul merge la locașul său de veci...” (Eccl. 12, 
2-5). 

18 „Eminescu continuă ceea ce el a anticipat, scriind de fapt tot în 
hieroglife, fiind, în ciuda aparenţelor, un poet hermetic”, cf. S. Paleologu- 
Matta, Eminescu şi abisul ontologic, op. cit., p. 90. 

+9 Tată și comentariul din Cazania lui Varlaam: „«Cum vom cânta 
cântarea lui Dumnedzău în țară streină?», călci] cu adevărat această lume iaste 
streină. Nu iaste a noastră, ce [ci ne] simtem nemernici [străini] printr-însa”, 
cf. Varlaam, Carte romănească de învățătură, op. cit., p. 231. 

1% Jon Barbu, Poezii. Proză. Publicistică, ediţie îngrijită de Dinu Pillat, 
Ed. Minerva, Bucureşti, 1987, p. 115. 

41 A se compara cu versurile poemului Le firmament est plein de la vaste 
clarte, al lui Victor Hugo: 


Le firmament est plein de la vaste clarte; 

Tout est joie, innocence, espoir, bonheur, bonte. 

Le beau lac brille au fond du vallon qui le mure; 

Le champ sera fecond, la vigne sera măre; 

Tout regorge de seve et de vie et de bruit, 

De rameaux verts, d'azur frissonnant, d'eau qui luit, 

Et de petits oiseaux qui se cherchent querelle. 
Qu'a donc le papillon? Qu'a donc la sauterelle? 
La sauterelle a l'herbe, et le papillon Iair; 

Et tous deux ont avril, qui rit dans le ciel clair. 

Un refrain joyeux sort de la nature entiere; 
Chanson qui doucement monte et devient priere. 
Le poussin court, lenfant joue et danse, lagneau 
Saute, et, laissant tomber goutte ă goutte son eau, 
Le vieux antre, attendri, pleure comme un visage; 
Le vent lit ă quelqu'un d'invisible un passage 

Du poeme inoui de la creation; 

L'oiseau parle au parfum; la fleur parle au rayon; 
Les pins sur les etangs dressent leur verte ombelle; 
Les nids ont chaud; l/azur trouve la terre belle, 
Onde et sphere, ă la fois tous les climats flottants; 
Ici /automne, ici l'ete; lă le printemps. 

O coteaux! 6 sillons! souffles, soupirs, haleines! 
L'hosanna des forets, des fleuves et des plaines, 
S'eleve gravement vers Dieu, pere du jour; 

Et toutes les blancheurs sont des strophes d'amour; 
Le cygne dit: Lumiere! et le Lys dit: Clemence 

Le ciel s'ouvre ă ce chant comme une oreille immense. 
Le soir vient; et le globe ă son tour s'eblouit, 
Devient un oeil enorme et regarde la nuit ; 

II savoure, perdu, l'immensită sacre, 

La contemplation du splendide empyree, 

Les nuages de crâpe et d'argent, le zenith, 

Qui, formidable, brille et flamboie et benit, 

Les constellations, ces hydres etoilees, 

Les effluves du sombre et du profond, mâlees 

A vos effusions, astres de diamant, 

Et toute l'ombre avec tout le rayonnement! 
L'infini tout entier d'extase se souleve. 

Et, pendant ce temps-lă, Satan, l'envieux, râve. 

La acesta face referire poetul însuși când scrie: „atârnau arfe 
îngerești pe vânturi”. La „a naturii sfântă limbă” (O,-nțelepciune, 
ai aripi de ceară!), pe care încearcă să o traducă/ transcrie poezia sa, 
a cărei simbolistică este specificată în „gândul nenţeles ce-ţi stră- 
bate cânturile” şi pe care doar valurile și vânturile „zboară îngâ- 
nându-l”, reproducându-l și amplificându-l vecinic. 

În viaţa care era „un rai în asfinţire”, cunoștea limba comuni- 
cării cosmice: 


In văi de vis, în codri plini de cânturi, 
Atârnau arfe îngereşti pe vânturi. 


Şi tot ce codrul a gândit cu jale 
În umbra sa pătată de lumini, 

Ce spun: izvorul lunecând la vale, 
Ce spune culmea, lunca de arini, 
Ce spune noaptea cerurilor sale, 

Ce lunii spun luceferii senini 
Se adunau în râsul meu, în plânsu-mi, 
De mă uitam răpit pe mine însumi. 


Mai târziu, „pierdută-i a naturii sfântă limbă /.../ Cu-a tale 
lumi, cu mii de mii de stele,/ O, cer, tu astăzi cifre mă înveți; /.../ 
Lipseşte viaţa acestei vieți” (O,-nțelepciune, ai aripi de ceară!). Şi: 


Ar vrea să rătăcească [pe] câmpia înflorită, 
Unde ale lui zile din visuri le-au țesut; 





Nu cumva visează tocmai cum să facă neinteligibilă oamenilor 
această limbă a naturii? Nu reprezintă dezideratul său, din perspectiva poe- 
tică evocată, chiar dezalfabetizarea modernilor şi cecizarea sau asurdizarea 
lor față de poezia și melosul cosmic? 

Unde-nvăţa din râuri o viaţă liniștită, 
Părând să n-aibă capăt, cum n-are început. 


Mama-i ştia atâtea poveşti, pe câte fuse 
Torsese în viaţă... deci ea l-au învăţat 
Să tâlcuiască semne și-a păsărilor spuse 
Şi murmura cuminte a râului curat. 


În curgerea de ape, pe-a frunzelor sunare, 
În dulcele-nmiitul al paserilor grai, 
În murmurul de viespii, ce-n mii de chilioare 
Zidesc o mănăstire de ceară pentru trai, 


De spânzură prin ramuri de sălcii argintoase 
O-ntreagă-mpărăţie în cuib legănător, 


A firii dulce limbă de el era-nţeleasă 
Şi îl împlea de cântec, cum îl împlea de dor. 


(Codru și salon) 
Acest limbaj şi comunicare cosmică, neostoită, în „a firii dul- 
ce limbă”, are o corespondenţă viabilă în Scriptură și în literatura 


veche. Dosoftei o reproducea astfel: 


Ceriurile grăiesc toate. 


(Ps. 9%, 21) 


Ceriurile spun fără-ncetare 
De slava Ta, Doamne, de cea mare /.../ 


244 


Zi de zi voroava izbucneștet?, 
Şi noaptea din noapte gând vestește 
Cât nu este graiuri să s-ascunză, 
Sau cuvinte să nu să răspunză. 


(Ps. 18, 5-8) 


Un comentariu patristic la aceste cuvinte afirmă: „Asistăm 
de-a dreptul la un fel de spectacol”, iar „înțelepciunea care se 
desprinde din creaţie este cuvânt sfânt [scriptură, protobiblie], 
chiar dacă acest lucru nu e afirmat apăsat”4%5. 

În Cronograful Sfântului Dimitrie al Rostovului, pe care 
Eminescu l-a deținut și în manuscris, este scris răspunsul Sfântu- 
lui Antonie cel Mare către cineva care l-a întrebat cum petrece în 
pustie fără cărţi: „Cartea mea, o, filosofule, este toată făptura cea 
văzută, de Dumnezeu zidită, și oricând aș voi să citesc cuvintele 
lui Dumnezeu, pe acea carte, de singur Dumnezeu alcătuită, o 
pun înaintea ochilor mei”. Şi adaugă autorul cronografului: „De 
asemenea și alți mari Părinţi și Învăţători (care după Cuviosul 
Antonie au fost), cel mai sus pomenit Vasile [cel Mare] al Cezareii 
și loan Gură de Aur, bisericești Ierarhi, pe făptura [creaţia] cea 
văzută Carte au numit-o. [...] Căci şi lumea toată, ca o Carte scrisă 
este, care povestește slava lui Dumnezeu”. 

Heliade reţinea, de altfel, din vechile mărturii — care erau 
acum traduse în deziderat romantic —, că „natura, creația, este o 
carte infinită, plină de mistere. [...] Natura fu primul şi marele 





42 „„Voroava izbucnește” = cuvântul izvorăște. 

1% Sfântul Grigorie de Nyssa, Cuvânt apologetic la Hexaimeron, op. cit., 
[9:99 

%4 Hronograf, Ed. Pelerinul român, Oradea, 1992, p. 11. 

%5 Idem, p. 12. 

instructor al oamenilor primitivi [al celor vechi]”*. Dar și Emi- 
nescu considera că „izvorul ei [al culturii] principal nu trebuie 
căutat în infolii, oricât de prestigioase fie, ci în «cartea naturii» (Ms. 
2285) 427, 

Cosmosul are, așadar, valoare semiotică şi literară. Dimitrie 
Cantemir se făcuse ecoul aceleiași concepții: „«Ceriurile poves- 
tesc slava lui Dumnezeu» (Psalm 18, sh. 1). Şi eale înde eale, una 
pre alta, pre Dumnădzău făcătoriul şi ziditoriul ei a cunoaşte 
învaţă: «Dzua dzilei scoate cuvânt și noaptea nopții vestește price- 
pere» (Psalm 18, sth. 2)”%8. Spuneam şi altădată+% că cerul acesta 
înstelat este o Şeherezadă care povesteşte o mie și una de nopți 
despre abisul Înţelepciunii creatoare. Expresia cantemireană 
„povestesc...eale înde eale” o utilizează însă Eminescu în Scrisoa- 
rea IV, într-un context care descrie comunicarea cosmică: „O, 
ascultă numa-ncoace,/ Cum la vorbă mii de valuri stau cu stelele 
proroace!/ Codrii negri aiurează și izvoarele-i albastre/ Povestesc 
ele-nde ele”... Ceea ce dovedește că textul lui Cantemir i-a reținut 
îndeajuns atenţia lui Eminescu și că semnificaţia lui a fost reflec- 
tată cu fidelitate într-o construcţie poetică romantică. 

De aici se poate extrage concluzia dialogului de acest tip: „la 
vorbă mii ce valuri stau cu stelele proroace” (Scrisoarea IV), „Și cu- 
minţi frunzele toate își comunică misteruri./ Surâzând, clipind 
ascultă ochii de-aur de pe ceruri” (Memento mori), „Ce spune 
noaptea cerurilor sale,/ Ce lunii spun luceferii senini” (O,-nțelep- 





%6 Jon Heliade Rădulescu, Critica literară, ediţie, prefață, note, glosar 
și indice de Aurel Sasu, Ed. Minerva, Bucureşti, 1979, p. 237. 

Concepţia exprimată aici de Heliade a fost preluată de Renaștere și 
de Romantism de la medievali, cf. Ernst Robert Curtius, Literatura europeană 
şi Evul Mediu latin, op. cit., p. 367-372. 

%7 Apud George Munteanu, Eminescu și eminescianismul. Structuri 
fundamentale, Ed. Minerva, București, 1987, p. 90. 

%5 Dimitrie Cantemir, Divanul, ed. cit., p. 71. 

4 În cartea noastră, Epilog la lumea veche, vol. L. 1, op. cit., p. 125. 

ciune, ai aripi de ceară!). Aidoma comunică între ele izvorul, culmea 
și lunca (O,-nțelepciune...), „vorbărețele valuri şi prorocitoare ste- 
le” (Memento mori). În acest dialect cosmic — cum pe bună dreptate 
sesiza poetul lon Barbu — încearcă să vorbească Eminescu. 

Dorinţa de recuperare a unor aptitudini umane primordiale 
este, întrucâtva, o caracteristică romantică generală*%, dar acest 
fapt nu ne împiedică — dimpotrivă — să căutăm a determina parti- 
cularitățile ei românești. 

În sfera acelorași semnificaţii, m-a intrigat mult timp ima- 
ginea „arfelor îngerești” atârnate „pe vânturi”, în „codri plini de 
cânturi”, din poemul O,-nțelepciune, ai aripi de ceară!, până când 
am descoperit sorgintea complexă și mai îndepărtată a viziunii 
poetice în cauză. Cred că un rol l-a jucat şi un vers al lui Heliade 
din Anatolida, în care acesta numea apele „prunci-angeli ai răcoa- 
rei cu aripi diafane”, asociindu-le temperamental cu diafanitatea 
și dinamica angelică. Exprimarea poetică a predecesorului său i-a 
atras atenţia lui Eminescu, care o preia în drama Ștefan ce tânăr 
(fragment care a devenit apoi poemul Melancolie) — „Şi prin fe- 
restre sparte, ca printre ochi de nori, / Trece-o suflare sfântă cu 
aripe răcori”%! — și în alte metafore obscure, precum „dumbrăvile 
răcori” (Memento mori: „Cugeta Semiramide prin dumbrăvile ră- 
cori”). Aceste „dumbrăvi răcori” denumesc sintetic ceea ce mai pe 
larg (dar tot la fel de tainic) exprimă versurile: „În văi de vis, în 
codri plini de cânturi/ Atârnau arfe îngereşti pe vânturi” (O,- 
nțelepciune, ai aripi de ceară!) şi, respectiv, „M-am coborât şi am 
ciocnit cu zeii,/ Atârnând arfa-n vecinica pădure” (În căutarea 





%0 „Poezia apelează la anumite regiuni lăuntrice care sunt în comu- 
nicaţie cu o realitate cosmică mai adâncă decât aceea la care ajungem în 
starea prozaică sau trează”, cf. Albert Beguin, Sufletul romantic şi visul. Eseu 
despre romantismul german şi poezia franceză, traducere şi prefaţă de Dumitru 
Țepeneag, postfață de Mircea Martin, Ed. Univers, București, 1998, p. 159. 

%1 M. Eminescu, Opere, VIII, ed. inițiată de Perpessicius, op.cit., p. 166. 

Șeherezadei). Codrii sau „vecinica pădure” adăpostesc în adâncul 
lor izvoare și râuri care au funcția primordială a apelor, aceea de 
oglindire, dar, făcând asocierea între „aripe răcori” şi „dumbrăvi 
răcori”, remarcăm cum pădurile/ codrii devin spaţiu angelic (con- 
solidând reprezentarea lor ca efigie edenică), contrastând cu teres- 
trul desacralizat. Decepţia“? face ca limba poetică să se transmită 
sau să rămână naturii“, să se reîntoarcă în matca aceluiași „cântec 
vechi [ce] străbate,/ Ca murmur de izvoare prin frunzele uscate” 
(Strigoii). 





%2 Mihai Zamfir este de părere că poetul şi-a ocultat o parte din 
producţiile literare, pe care le-a lăsat în manuscrise, pentru că a ţinut cont 
de puterea intelectuală a publicului contemporan: „Încă de la început, 
Eminescu şi-a compus poezia în diferite registre stilistice, fără să opereze 
vreo discriminare între ele. Admirăm însă rapiditatea cu care poetul a 
înțeles nivelul cultural al publicului românesc şi așteptările acestuia în ma- 
terie literară: imediat ce ia contact cu Junimea și publică la Convorbiri 
literare, el înţelege că reforma pe care o propunea era mult prea radicală 
pentru a fi acceptată. Și astfel își împarte instinctiv poezia în publicabilă şi 
cea destinată unei rezerve deocamdată oculte”, cf. Scurtă istorie..., op. cit., p. 
256. 

Pornind și de la această consideraţie, putem presupune de asemenea 
și încriptarea intenționată a mesajului, pentru a fi, aparent, cât de cât, pe 
placul și la nivelul aşteptărilor auditoriului, în vreme ce adâncurile semnifi- 
caţiilor rămâneau nerelevabile imediat. 

%%3 Reţinem şi următoarele afirmaţii ale Sfântului Clement Alexan- 
drinul: 

„lar Cel ce a coborât din David [Hristos], Cel Care era înainte de 
David, Cuvântul lui Dumnezeu, disprețuind lira şi chitara, instrumente 
muzicale neînsuflețite, dar armonizând cu Sfântul Duh lumea cea mare 
[macrocosmosul] și [pe] cea mică, adică pe om |macrocosmos în micro- 
cosmos], sufletul şi trupul lui, cântă lui Dumnezeu prin instrumentul cel cu 
multe voci al naturii (S. n.), şi, alături de el, cântă prin acest instrument 
muzical, omul, despre care se spune: Tu-Mi ești chitară şi flaut şi templu”, Cf. 
Sfântul Clement Alexandrinul, Scrieri. Partea 1, op. cit., p. 72. 

Cântecul izvorului reproduce „setea liniștei eterne care-mi 
sună în urechi;/ Dar organele-s sfărâmate și-n strigări iregulare/ 
Vechiul cântec mai străbate cum în nopți izvorul sare” (Scrisoarea 
IV). Ceea ce înseamnă că poezia, oricât de „iregulară”, este limba 
originară a liniștii eterne. În timp ce lirica expozitivă, fără reflecții 
adânci şi tainice, ale unor înțelegeri fundamentale, nu are rost 
pentru Eminescu: 


Dacă tu știai problema astei vieţi cu care lupt, 

Ai vedea că am cuvinte pana chiar să o fi rupt, 
Căci întreb, la ce-am începe să-ncercăm în luptă dreaptă 
A turna în formă nouă limba veche şi-nțeleaptă? 
Acea tainică simţire, care doarme-n a mea harfă, 
În cuplete de teatru s-o desfac ca pe o marfă, 
Când cu sete cauţi forma ce să poată să te-ncapă, 
Să le scriu, cum cere lumea, vro istorie pe apă? 


(Scrisoarea II) 


Putut-am eu cu lira străbate sau trezi 
Nu secolul, ca alţii —- un ceas măcar, o zi? 
Cuvinte prea frumoase le-am rânduit șirag 
Şi-am spus și eu la lume ce-mi este scump sau drag... 


Aceasta e menirea unui poet în lume? 
Pe valurile vremei, ca boabele de spume 
Să-nşire-ale lui vorbe, să spuie verzi ş-uscate 
Cum luna se ivește, cum vântu-n codru bate? 


Dar oricâte ar scrie şi oricâte ar spune... 

Câmpii, pădure, lanuri fac asta de minune, 
O fac cu mult mai bine de cum o spui în vers. 


Natura-alăturată cu-acel desemn prea şters 
Din lirica modernă — e mult, mult mai presus. 
O, tristă meserie, să n-ai nimic de spus... 


(Icoană şi privaz) 


În zadar vom căuta vreodată la el un exerciţiu dialectic în 
versuri, un discurs expozitiv, un peisaj fără semnificaţii alegorice. 
Ele nu încap în concepţia sa. Lirica sa este prin excelență refle- 
Xxivă“%, esențialmente metafizică și refuză să se adapteze tranzi- 
tivității. Chiar şi atunci când mesajul poetic pare limpede, se pot 
isca dubii asupra caracterului său explicit-tranzitiv și se pot desco- 
peri filoane bogate subterane de semnificaţie. 


%4 „Mijloacele ei lingvistice [ale poeziei reflexive] sunt şi mijloacele 
gnozei. Metafora și simbolul nu aparțin doar poeziei, ci oricărei forme de 
cunoaștere. [...] La început (în romantism, simbolism și ermetismul mallar- 
meean) limbajul e motivat în sens gnostic”, cf. Gheorghe Crăciun, Aisbergul 
poeziei moderne, cu un argument al autorului, postfață de Mircea Martin, Ed. 
Paralela 45, Piteşti, 2009, p. 359. 

Gheorghe Crăciun afirmă şi următoarele: „În simbolism, ca și, mai 
târziu, în expresionism, obiectele încetează să mai fie ele însele. Ele devin 
semne, simboluri, urme, amprente, embleme (s. n.). Spaţiul lumii materiale se 
confundă astfel cu spaţiul unei medieri, important nu prin ceea ce el arată, 
ci prin ceea ce el ascunde și sugerează” (p. 294). Continuitatea cu roman- 
tismul ni se pare mai semnificativă (şi prea puţin evocată: la noi se tinde 
mereu spre a abisaliza faliile între epoci, în loc de a urmări punţile de 
legătură) decât discontinuitatea expresivă între cele două curente. Însă, ne 
întrebăm, nu are legătură acest fel de simbolizare cu lumea văzută de Mir- 
cea Eliade? Nu caută simbolismul - astfel definit de Gh. Crăciun -— să 
exprime sacrul ascuns în profan? 

Natura 


Acest capitol este dedicat unei dezbateri complicate şi care, 
mai ales, poate fi extinsă la infinit (de aceea ne repliem ordonator 
la identificarea aspectelor fundamentale) şi anume o dezbatere 
asupra universului eminescian, a naturii, detectând în fibra vizio- 
nară a picturalizării ei o serie de amprente esenţiale ale transcrip- 
tului mental aparținând literaturii vechi. 

Contrar opiniei lui Tudor Vianu, aceea că universul tripartit 
din opera lui Eminescu este rezultanta influenţei lui Schopen- 
hauer+5, consider că această concepţie este arhaică şi face parte 
din tezaurul spiritual al multor culturi — identificat de Mircea 
Eliade drept un numitor comun religios, valabil pentru o arie foar- 
te extinsă“. 

Tripartitismul este vizibil în poezia naturii şi ni-l pot evoca 
rapid și cu promptitudine metonimiile „sclipiri pe cer, văpaie 
peste ape” (Fiind băiet păduri cutreieram) şi „lumini pe ape, neguri 
pe pământ” (O,-nțelepciune, ai aripi de ceară!). Cele trei niveluri ar- 
haice de existenţă, cer/ paradis — pământ — infern se metamorfo- 
zează, din perspectivă umană, în două moduri fundamentale 





%5 Reţin şi observaţia lui Slavici: „Abia-n urmă am citit eu singur 
celelalte scrieri ale lui Schopenhauer, discutam mereu cu Eminescu, care 
nici atunci, nici mai târziu nu admitea vederile marelui filosof german decât 
în ceea ce privește principiile generale că lumea cea adevărată nu e cum o 
vedem noi, că sufletul e o ființă neatârnătoare de trup și că fundamentul 
moralei e simțământul de compătimire, tot adevăruri vechi şi de-a pururea 
nouă (s. n.)”, cf. loan Slavici, Amintiri, ediţie îngrijită, prefaţă, note şi indici 
de George Sanda, EPL, București, 1967, p. 17. 

%6 A se vedea Mircea Eliade, Imagini şi simboluri. Eseu despre simbo- 
lismul magico-religios, prefață de Georges Dumezil, traducere de Alexandra 
Beldescu, Ed. Humanitas, București, 1994, p. 49 ș.u. 

existenţiale, pentru că pământul poate fi spaţiu edenic, reflectând 
strălucirile cerești, sau poate fi negură, topografie opacă sau infer- 
nală. 

O altă clasificare este aceea pentru care a optat mai mult Zoe 
Dumitrescu-Bușulenga (secondându-l tacit pe Mircea Eliade şi 
aplicându-l la opera lui Eminescu, atunci când îl proiectează pe 
acesta în lumina arhetipurilor): univers armonios/ ordonat/ echili- 
brat/ paradisiac versus spaţiu haotic/ amorf/ dezechilibrat/ infer- 
nal. Această stratificare cosmică vitriolează însă teza lui Negoiţes- 
cu, pentru care paradisul, inclusiv poetic, este haosul și iraționa- 
lul. Însă relaţia dintre cei doi merită cu prisosinţă o aprofundare 
minuțioasă, pentru că Eliade e un spirit afin lui Eminescu, un 
admirator și un hermeneut original al scrierilor acestuia. 

Această cartografiere — departe de a fi semnul unei viziuni 
armonice platoniciene (loana Em. Petrescu) —, împreună cu cen- 
tralitatea templului, a arborelui sau a cetăţii care devin axis mundi 
(proiecţii simbolice ale unei eternități axiologice), cu imaginea 
omului ca rezumat cosmic (macrocosmos în miscrocosmos, în 
gândirea patristică) și cu nostalgia originilor, reprezintă peceţile 
unei gândiri religioase arhaice“7. Mircea Eliade le surprinde deta- 
liat în lucrările sale“, iar Creștinismul și cultura bizantină și le 





%7 „Prin studierea tradiţiilor religioase, omul modern nu numai că ar 
redescoperi un comportament arhaic, dar, în plus, ar deveni și conștient de 
bogăţia spirituală pe care un astfel de comportament o implică. Maieutica 
aceasta realizată cu ajutorul simbolismului religios ar contribui și la elibe- 
rarea omului modern de provincialismul său cultural și, mai ales, de relati- 
vismul istoricist şi existențialist”, cf. Idem, p. 43. 

%8 Se pot consulta, mai cu seamă, Mitul eternei reîntoarceri, Insula lui 
Euthanasius, De la Zalmoxis la Genghis-Han sau Nostalgia originilor, însă o 
paralelă consistentă trebuie să aibă în vedere integrala lucrărilor eliadești 
în domeniul istoriei religiilor, cât şi opera lui literară, care conține adesea 
trimiteri explicite la Eminescu, ca în Domnișoara Christina sau Șarpele, dar 
nu numai. 

asumă ca patrimoniu propriu al Adevărului universal, transtem- 
poral şi ubicuu. 

Tripartitismul este reconsiderat din optică trinitară, în pe- 
rioada medievală, fiind perceput ca o marcă a Creatorului întreit 
personal!” — la finalul Divanului său, Cantemir scrie: „Slava 
triipostasnomu Bogu davșomu triciasnomu knigu po zacialea i 
koneț”, adică „Slavă lui Dumnezeu, cel în trei ipostase, care după 
început a dat și sfârșit acestei cărți în trei părți”+. Nu cred că mai 
este nevoie să mai încercăm să convingem pe nimeni că Varlaam, 
Dosoftei, cronicarii, Antim sau Cantemir gândesc în acești ter- 
meni. 

Există la Eminescu o natură tripartită. Există — începând de 
jos în sus — un spaţiu glacial, hibernal (prefigurativ bacovian și 
simbolist), în care lumea îngheaţă, oceanul se transformă în 
sloiuri“! şi chiar luna devine o pată galbenă („luna cea galbenă — 





Cercetarea comparativă trebuie să fie ambidextră, pentru că nu doar 
Eminescu poate fi supus unei investigații retrospective din unghi eliadesc, 
ci trebuie să se țină seama că Eminescu a constituit o trambulină esenţială, 
poate cea mai importantă (alături de Cantemir, Haşdeu, Pârvan şi lorga) 
pentru universalismul și chiar — bănuim — pentru interesul concentrat al lui 
Eliade asupra indianismului. Eu nu mă pot extinde însă, acum, spre această 
analiză. 

%% „Dante avusese aceeași viziune transcendentală atunci când, în 
Divina Comedie, proiectase asupra universului simbolul Trinității — revelat 
de organizarea sa tripartită”, cf. Cornel Căpușan, Orfeu: motivul permanenței 
în lirica Renaşterii, Ed. Dacia, Cluj-Napoca, 1978, p. 37. 

40 Dimitrie Cantemir, Divanul, ed. cit., p. 171 şi 364. 

41 Atmosfera glacială este a unui anotimp hibernal la modul simbolic- 
alegoric, cu semnificaţii profetic-eshatologice, de asemenea într-o tradiție 
considerabil de veche: „Fuga din ziua sâmbetei și de iarnă, spunând-o 
Învățătorul, cu pildă grăieşte de tulburarea veacului de acum celui de al 
șaptelea, întru care va veni ca iarna sfârşitul (s. n.)”, cf. Lriodul, Ed. IBMBOR, 
Bucureşti, 2000, p. 556. 

o pată” (De câte ori, iubito...)), o geografie spiritual-infernală spe- 
cifică pentru acel „secol cefal și apter”, cu o expresie a lui lon 
Barbu. 

Al doilea spaţiu este unul terestru aproape transfigurat, 
marcat de autohtonicitate“?, care conţine elemente sugerând 
nostalgia paradisiacă, detaliat în poeme de dragoste și asupra 
căruia critica literară a insistat, sesizându-l, destul de mult și de 
des. Nu doresc să reiau, prin urmare, aspecte care au fost deja 
cercetate, ci numai să adaug, câteva observaţii personale, la acest 
capitol exegetic. 





Lui Eminescu, de pildă, i-a plăcut și şi-a însușit de la Bolliac expresia 
„bătrân ca iarna” (Departe sunt de tine). În Scrisoarea IV, Geniu pustiu, De câte 
ori, iubito — ca să enunțăm doar câteva exemple — iarna devine un adevărat 
saison en enfer, semn al disperării și al disoluţiei interioare. 

Ca și motivul aştrilor ca lămpi/ sfeşnice/ candele ori al vieţii ca o mare 
zbuciumată (pe care îl vom ilustra mai târziu), și acesta, al nefericirii 
proiectate ca un peisaj glacial-evanescent, al vitalității estompate, se găsește 
reprezentat atât în literatura medievală (Varlaam, Miron Costin, Antim 
Ivireanul), cât şi în epoca preromantică, la prepașoptiști și paşoptişti. Este 
un subiect pe care l-am tratat cu o altă ocazie. A se vedea cartea mea, Epilog 
la lumea veche, vol. 1. 2, op. cit., p. 625-651. Sau volumul anterior al Istoriei 
de faţă. 

+2 „De la crengile întinse peste zaplazuri, la ulicioara străjuită de 
plopi şi presărată cu flori de liliac, până la codrul secular, de la stâncile ce 
stau să se prăvale în prăpastie, până la marea cu-ale ei catarge îndepărtate, 
cu toatele compun spaţiul autohton. Mai totdeauna în acest decor poetul şi- 
a statornicit idila. Codrul este, după cum spune G. Călinescu, cel specific 
moldovenesc de pe timpul lui Cantemir. Lacul, pe care o tradiție romantică 
l-a păstrat, nu lipseşte ca loc al intimităţii. Casa lui Călin din poemul Călin 
(file din poveste) și castelul din Scrisoarea IV, sunt ele însele elemente ale 
naturii. Elemente atât de diferite ale spaţiului autohton capătă o tonalitate 
unică sub imperiul unei calme melancolii menite a deschide porţile care 
separă priveliștea de afară de farmecul vieţii dinlăuntru”, cf. Aurel Pe- 
trescu, Eminescu — Metamorfozele creației, Ed. Albatros, Bucureşti, 1985, p. 
158. 

Natura romantică şi geniul nefericit sunt printre elementele 
care particularizează începuturile poeziei sale şi care denotă un 
program şi o concepţie. Aceste poeme, care sunt de redacţie tim- 
purie, ne vorbesc despre geniu și despre romantismul naturii sau 
despre natură ca sursă principală a romantismului. Bucovina (în 
poemul La Bucovina) are „geniu romantic”, adică un peisaj roman- 
tic, cu „munții în lumină”, după cum și în Andrei Mureșanu, la 
început, notează (ca indicație regizorală): „peisagiu de-o romanti- 
citate sălbatecă și munţi +$. 

Nu vom găsi însă, în lirica eminesciană, peisajul tipic roman- 
tic, nici poezia nopții după același tipar (deşi regimul nocturn este 
dominant), nici poezia naturii melancolice, evanescente, alpine/ 
prăpăstioase — cu mici excepţii sau făcând un efort interpretativ în 
unele cazuri. Eminescu n-a vrut să pastişeze mai departe — după 
pașoptiști — această tipologie lirică. EI a vrut să personalizeze ro- 
mantismul după gustul, personalitatea şi biografia cultural-spiri- 
tual-literară a tradiţiei sale românești. 

Înserarea eminesciană nu este evanescentă şi melancolică, 
dimpotrivă, invocă geneza: ea nu presupune apusul soarelui pro- 
vocator de melancolii sau disperări, ci răsăritul lunii şi al stelelor, 
inhibator al sentimentelor terne şi al tristeţii telurice și promotor 
al unui alt gen de nostalgie, a eternității, pacificante și benefice. 
Eminescu este mai degrabă solilocvial în societate decât în mijlo- 
cul naturii, al pădurii şi al nopţii, unde se manifestă colocvial. 
Reamintim că Zoe Dumitrescu-Bușulenga avertiza, atenuat, asu- 
pra faptului că anumite teme, motive, viziuni sau ipostaze emi- 
nesciene pot fi lesne confundate cu cele romantice, fără a fi ro- 
mantice, ci arhaice. Este vorba de coincidenţe și confuzii care 





+5 Manuscrisele Mihai Eminescu, vol. |, ediţie coordonată de Eugen 
Simion, Ed. Enciclopedică, București, 2004, f. 74. 

44 Peste tot în Europa putem vorbi însă de confuzii între peisajul real 
și simbolismul cu care este infuzat prin tradiţie. „Romantismul își are deci 

sunt mai mult sau mai puţin deliberate de poet (opinia noastră 
este că ne aflăm în faţa unei premeditate confuzii cu profilul 
tematic şi expresiv al unei poezii moderne şi că această confuzie 
îşi începe acum, cu Eminescu, o lungă istorie în literatura ro- 
mână). 

Dificultatea asimilării coerente în romantism a întregului său 
panteon vizionar și tematic și a așezării sale alături de unul sau de 
altul dintre marii poeţi ai epocii romantice a condus cel mai 
adesea la împingerea sa înainte, într-o zonă a anticipării moder- 
nismului, detașându-se din lirica lui „premoniţii ale drumurilor 
poeziei și gândirii secolului nostru precum expresionismul pe de 
o parte şi existențialismul pe de alta”+5. Cel mai adesea s-au 
încercat transplantări în humusul modernist al gândirii sciziona- 
te/ schizoide, străbătute permanent de teroarea întrebărilor și 
obsedate de nedezlegarea răspunsurilor. 

Tendinţa aceasta de a-l proiecta în alt veac decât cel romantic 
este la fel de eronată ca şi încercarea de anistoricizare a personali- 
tății şi operei sale, cu toate că, este adevărat, ancorează adesea la 
țărmul arhetipurilor, pe de o parte, şi are destule premoniţii, pe 
de altă parte. Cu toate acestea, el nu poate fi detașat de eonul său 
romantic (mai ales că, în literatura română, „aproape niciun mare 
scriitor, cu excepţia lui Eminescu, nu aparţine unui singur curent 





două posibilități fundamentale de recepție a elementului naturii în estetism 
și în afectivitate, în superficiu și în profunzime, în efemeritatea sau eterni- 
tatea naturii. Romantismul va fi și mai evident în măsura în care unele lo- 
curi sunt transformate în motive, având prin urmare o dublă valoare, aceea 
a complexelor psiho-mecanice, tipice unor obiecte cu realitate materială 
cărora li se conferă funcţii simbolice. Fiecare călător [romantic] va realiza 
prin contact cu motivul o anumită variantă a acestuia. Motive pot fi: mun- 
tele, marea, fluviul, lacul etc.”, cf. Marian Popa, Călătoriile epocii romantice, 
op. cit., p. 239. 

45 Elena Tacciu, Romantismul românesc. Un studiu al arhetipurilor, vol. 
II, Ed. Minerva, Bucureşti, 1985, p. 40. 

literar”'+6), chiar dacă procedează la deghizarea/ travestiul arheti- 
purilor în structuri romantice. Mai degrabă, rămâne romantic 
tocmai pentru că apelează la această metamorfoză stilistică. 

În fine, revenind la discuţia iniţială asupra caracterului tri- 
partit al spațiului eminescian“, al treilea cosmos (specific mai 
degrabă postumelor) este de asemenea un univers terestru-para- 
disiac, dar în care transfigurarea ia proporţii neobișnuite și unde 
are loc permutarea dimensiunilor (aș putea spune dilatarea, dacă 
nu ar fi o înșelare a ochiului) și metamorfoza alegorică a făptu- 
rilor, configurate în poeme ca Memento mori, Miradoniz ori — cu 
specificația că, din terestru, peisajul devine lunar — în Sărmanul 
Dionis. Mă gândesc, între altele, la transformarea insectelor în 
bijuterii sau la rare abstracţiuni — fluturii sunt „flori de aer” (Fata- 
n grădina de aur) sau „idei scăldate-n aur” (Memento mori) —, ori la 
arhitectura fantezistă a norilor“. Spre exemplu: „Norii mișcă sus 
în ceruri înfoiatele lor nave -/ Rostre de jăratec ş-aur, vele lungi 
de curcubău”, în Memento mori. 


+6 Sorin Alexandrescu, Paradoxul român, Ed. Univers, Bucureşti, 1998, 
p. 34. 

47 S-a vorbit și despre „ideea timpului tripartit: «Trecutul marmură, 
prezentul Dumnezeu, viitorul umbră» (Fragmentarium)”, cf. E. Tacciu, Ro- 
mantismul românesc... vol. IL, op. cit., p. 39. 

"85 Astfel de fantaste construcții aeriene și celeste identifică Gaston 
Bachelard la Shelley: „Shelley locuiește în infinitul cerului, într-un palat 
construit din bucăți de zi intensă şi senină, acoperit cu plăci de lumină de lună. 
Când vom studia unirea imaginară dintre ceea ce luminează și ceea ce înal- 
ţă, când vom arăta că aceeași «operaţie a spiritului uman» ne duce spre lu- 
mină și spre înălțime, vom reveni asupra acestei voințe de construcţie di- 
afană, asupra acestei solidificări opaline a tot ceea ce iubim cu pasiune în 
eterul trecător. [...] Viaţa aeriană este viața reală: dimpotrivă, viața terestră 
este o viață imaginară, o viață trecătoare și îndepărtată. Pădurile și stâncile 
sunt obiecte indecise, trecătoare şi plate. Adevărata patrie a vieţii este cerul 
albastru, «hrana» lumii e alcătuită din suflarea vântului și din miresme”, cf. 
Gaston Bachelard, Aerul și visele, op. cit., p. 43-44, 46-47. 

Dacă vom face o analiză comparativă între Eminescu și 
primii poeţi ai literaturii române, Dosoftei și Miron Costin, sime- 
tria liniilor vizuale, trasate într-un spaţiu de convergenţă, poate să 
ne surprindă. În versurile lui Dosoftei există o natură cosmică și o 
natură domestică — așa cum se individualizează și în cele emines- 
ciene —, între care există o întrepătrundere. 

Prima dintre ele, natura cosmică, este panoramată în imagini 
de o certă sensibilitate plastică și care dezvăluie în Dosoftei „cti- 
torul poeziei lirice românești”+* și primul nostru poet străbătut de 
fior cosmic și metafizic: 


Incă zoare nu revarsă 
De soare, când va să iasă... 


(Ps. 5. 7-8) 


Ai tocmit și luna să crească, să scază, 
Să-ș[i] ia de la soare lucoare din rază. 
Stele luminate ce lucesc pre noapte... 


(Ps. 8, 9-11) 





+9 Eugen Negrici, Poezia medievală în limba română, Ed. Vlad & Vlad, 
Craiova, 1996, p. 48. 

Consemnăm și opinia: „A spune că până la 1800 cultura română n-a 
cunoscut pagini de literatură propriu-zisă, dacă nu e o eroare comisă din 
inocenţă, atunci e un act de certă rea voință pusă sub protecţia negației ce 
scuteşte comod de efortul și răbdarea necesare lecturii textelor de o mai 
mare vechime”, cf. Elvira Sorohan, Singurătatea scriitorului, Ed. Universităţii 
„Alexandru loan Cuza” din laşi, 2004, p. 24. 

De la Tine z[i]ua luminează, 
Şi noaptea cu stelele dă rază. 
Tu ai tocmit luna de dă zare, 
Şi soarelui i-ai dat de răsare. 


(Ps. 73, 65-68) 


Luna ai făcut cu rază, 

Să crească-n vremi şi să scază, 
Şi soarele ş-nemereşte 
Apusul ce odihneşte. 

Din tuneric feceş [făcuşi] noapte... 


(Ps. 103, 83-87) 


De unde soare dă rază 
Pănă-n scapăt ce s-aşază... 


(Ps. 112, 7-8) 


Făcut-au lumini mare, 
De dau raze şi zare /.../ 


Soarelui i-au dat s-aibă 

Să facă z[i]ua albă, 
Să sloboaze lucoare, 
Prin milă stătătoare. 


Preste nopţi] au pus lună 
Cu stelele-mpreună... 


(Ps. 135, 25-34) 


Şi-ntunerec ce s-ar face, 
Nu m-aş teme să mă calce, 
Că noaptea m-ar desfăta-mă 
Cu lumină fără samă. 


Că-ntunerecul s-albeşte 
De Tine, când Te zărește, 
Şi noaptea să luminează 

Ca z[i]ua slobozând rază. 


Că-ntunerec și lumină 
Iț[i] este, Doamne, pre mână. 


(Ps. 138, 33-42) 


Cela ce-au pus stelelor măsură /.../ 
Mare este Domnul... 


(Ps. 146, 13-15) 

Cela ce-Ș|i] dă omătul ca lâna 
Şi negură spulberă cu mâna, 
Ca cenușea cu sâta când cerne, 
Preste tot pământul de s-așterne. 


Cela ce aruncă sloi de gheaţă /.../ 
Cine poate să-l sufere gerul 
Ce-mpietrește apele ca herul? 


(Ps. 147, 13-20) 


Lăudaţi-L, soarele şi luna, 
Cu lucoare ce daț totdeauna. 
Lăudaţi-L, stele și lumină, 
Ce dați] raze pre noapte senină. /.../ 


Că Domnul au cugetat cu gândul 
De le-au făcut și-l ţân toate rândul [rânduiala, ordinea]. 


(Ps. 148, 7-16) 


Fugi-va soarelui raza și a stelelor şireaguri, 
A tot ceri lucă s-a rumpe, şi acea de aur lună. 


(Prorocia sibilei Eritreia)*5%0 





10 Dosoftei, Opere, ed. cit., p. 373. 

Ne raliem opiniei că „această sacralizare cosmică își va pune 
o pecete definitorie pe întreaga fizionomie a liricii româneşti” 41, 
ca și aceleia că Psaltirea în versuri constituia „o carte de căpătâi 
[pentru Eminescu] în care găsea germenii cei mai activi ai poeziei 
româneşti pentru multă vreme. Rime rare, ritmuri şi imagini din 
Psaltirea lui Dosoftei aveau să treacă în propriile sale versuri”*2. 

Relaţia dintre om și natură (pe care atâta s-a bătut monedă 
falsificată în didacticismul comunist), a prințului eminescian cu 
pădurea protectoare, poate avea întemeieri (expresive și viziona- 
re) în poezia psalmilor, mai degrabă decât în baladele folclorice 
(respingem ideea că Dosoftei ar fi urmărit modele folclorice+5, 
exceptând nivelul prozodic, fapt remarcat şi de alți cercetătorit%): 


Ferice de omul /.../ [care] va fi ca pomul lângă apă, 


151 Manuela Tănăsescu, O istorie a literaturii române, Partea întâi, Ed. 
Saeculum 1. O., București, 2009, p. 343. Autoarea consideră în Psaltirea în 
versuri se poate observa „argheziana împletire dintre slova de foc şi slova 
făurită, dintre muncă şi har” (p. 336). 

42 A]. Andriescu, Psalmii în literatura română, Ed. Universităţii 
„Alexandru loan Cuza”, lași, 2004, p. 159. 

M. Dinu observă, în ce priveşte rimele rare, „apropierea şi sub acest 
aspect, dintre Dosoftei şi Eminescu, un alt explorator consecvent al lexi- 
cului românesc, aflat în permanentă căutare de nestemate ritmice. Ambii 
ilustrează tipul de creator pe care dificultățile îl stimulează şi care ştie să 
tragă foloase estetice din încorsetările impuse de convențiile unei poetici 
normative”, cf. Mihai Dinu, Bătrânul poet dintâi. Incursiune în poezia și poetica 
dosofteiană, Ed. Academiei Române, București, 2007, p. 15. 

45 A se vedea Gianina Maria-Cristina Picioruș, Psaltirea Sfântului Do- 
softei: răspuns unei probleme neclare, cf. 

https://www.teologiepentruazi.ro/2010/04/29/psaltirea-sfantului- 
dosoftei-raspuns-unei-probleme-neclare/. 

%4 „Dacă există cu adevărat un poet român indiferent la modelul 
folcloric, acesta e tocmai Dosoftei”, cf. Mihai Dinu, Bătrânul poet dintâi..., op. 
cit.p..19, 

Carele de roadă nu să scapă. 
Şi frunza sa încă nu-ș-va pierde, 
Ce pre toată vremea va sta verde. 

(Ps. 1, 1, 9-12) 


De aici ar fi putut supravieţui sintagma om verde sau român 
verde. Scăparea este „la munte cu pădure deasă” (Ps. 10, 5), „C-aş 
zbura lesne, de-aş depărta-mă/ La păduri dese unde nu-i teamă” 
(Ps. 54, 17-18), iar casa/ Biserica lui Dumnezeu e „în măgura cea 
deasă” (Ps. 14, 3-4). Ne amintim că pădurea a fost desemnată ca 
topos central al imaginarului cosmic eminescian, observându-se 
simbolistica alegorică ce o configurează ca spaţiu edenic și ocro- 
titor. În acest punct, relaţia cu Dosoftei'% şi cu viziunea literaturii 
vechi credem că este mult mai profundă decât s-a bănuit. 

Simbolismul heraldic înscris în stema Moldovei și cel al co- 
drului eminescian sunt identice — herbul lui Dosoftei și herbul lui 
Eminescu: 


Stau împregiur [de] dânsă trei planite-n hoarbă, 
Soarele și Luna, și Venus [Luceafărul], podoabă. 


(Stihuri la luminatul herb al Tărâi Moldovei) 





%5 Coroborând şi cu Lc. 23, 31, în care Hristos, dus să fie răstignit, Se 
numește pe Sine lemn verde (fiind simbolizat astfel și de pomul vieții din 
Geneză, conform comentariilor patristice): „Căci dacă fac aceasta cu lemnul 
verde, cu cel uscat ce va fi?”. De altfel, Sfântul Augustin (și alți Părinți) in- 
terpretează Psalmul 1 ca mesianic/ hristologic. 

156 A se vedea și cartea mea: Gianina Maria-Cristina Picioruş, Creatori 
de limbă şi de viziune poetică în literatura română, vol. |, Dosoftei, Teologie 
pentru azi, Bucureşti, 2013, cf. 

https://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-1/. 

Sau volumul | al Istoriei de faţă. 

Lună, Soare şi Luceferi 
EI [codrul] le poartă-n a lui herb. 


(Povestea codrului) 


În afară de aceasta, Eminescu include în corola de atribute 
eterne ale codrului o expresivitate de factură psalmic-dosofteiană 
(inclusiv ritmul poeziilor e același), doar că puţin metonimizată (0 
natură altfel circumscrisă în simboluri): 


Hiara codrilor cea multă 
Toată de Mine ascultă. 
Am şi dobitoace multe, 

Şi de zâmbri-am cirezi multe, 


Păsări încă am cu cârduri, 
De să ţân de hrană-n câmpuri. 
Am şi ţarine destule, 
De-M[i] sunt slugile sătule. 


Şi când Mi-a trebui pâine 
N-oi veni să cei la tine, 
Că-M[i] este lumea pre mână 
Cu de tot cu de ce-i plină. 


(Ps. 49, 45-56) 


pai 


Ce mi-i vremea, când de veacuri 

Stele-mi scânteie pe lacuri, 
Că de-i vremea rea sau bună, 
Vântu-mi bate, frunza-mi sună; 


Şi de-i vremea bună, rea, 
Mie-mi curge Dunărea. 
Numai omu-i schimbător, 
Pe pământ rătăcitor... 


(Revedere) 


Codrul, ca orizont paradisiac, precizat nu temporal-descrip- 
tiv ci într-o heraldică alegorică (ca stemă, blazon al Edenului/ 
Raiului, al patriei originare) recuperează virtuțile omnipotenţei 
creatoare divine, pentru o panoramă simbolică oferită contempla- 
ției și reflecţiei umane. În interiorul acestui spaţiu, perechea de 
îndrăgostiți poate să reitereze cuplul primordial, aşa cum deja 
critica literară a sesizat, devenind un loc comun didactic. 

Natura sălbatică și cea domestică poartă, aşa cum s-a apreciat 
în mai multe rânduri, o amprentă oarecum autohtonizantă (ferin- 
du-ne însă de exagerări) la Dosoftei — preferat fiind tot anotimpul 
văratic“”. Fauna aceasta bogată este reprezentată paradigmatic și 


%7 „Tu i-ai dat pământului frâmseţe,/ De l-întoarce vara-n tinerețe./ 
Primăvara-i de line făcută,/ Să plodească roua roadă multă” (Ps. 73, 69-72); 
„Lu trimiț ape prin tăuri,/ De cură printre munţ răuri,/ De să toate heri 
adapă/ Şi le prisoseşte apă./ Şi colunii când li-i sete/ Tu-i adăpi fără 
scumpete.// Tu strângi păsările-n hoarbă/ La părău ce vin să soarbă,/ De 
prin pietri, de prin gauri/ Slobod cântece şi glasuri./ Tu sloboz roauă pre 
munte/ Dintr-a Tale cămări multe /.../ Tu dai fânului să crească/ Dobi- 
toacelor să pască,/ Și crești pajiştea cea moale,/ De scoate grâul din foale,/ 
De-ş culeg oamenii hrană/ Să le hie şi pre iarnă./.../ Copacilor de pre câm- 
puri/ Tu le dai saţâu pre timpuri,/ Și chedrilor din Livanul/ Ce-i răsădeşti 

la Eminescu, pentru care natura reprezintă prima motivaţie a ro- 
mantismului său, înaintea iubirii: poezia La Bucovina vorbeşte 
despre natură ca sursă principală a romantismului. Ulterior, în 
Singurătate, cea care face să se nască versul este melancolia dato- 
rată absenței femeii iubite. 

Așadar, într-o expresivitate sublimată, lapidar-simbolică: 


Împărat slăvit e codrul, 
Neamuri mii îi cresc sub poale, 
Toate înflorind din mila 
Codrului, Măriei-Sale. 


Lună, Soare și Luceferi 
EI le poartă-n a lui herb, 
Împrejuru-i are dame 
Şi curteni din neamul Cerb. 


Crainici, iepurii cei repezi 
Purtători îi sunt de vești, 
Filomele-i ţin orchestrul 
Şi izvoare spun poveşti. 


Peste flori, ce cresc în umbră, 
Lângă ape, pe potici, 
Vezi bejenii de albine, 


pre tot anul./ Acolo vrabii ș-or face/ Cuiburi, di-or şedea cu pace,/ Că le este 
rodionul/ Povaţă, pus de la Domnul.// Cerbilor le-ai dat să salte/ Pre munţâi 
cu dealuri nalte,/ Şi iepurilor scăpare/ Le-ai dat s-aibă sub stânci tare./.../ 
Lupii urlă și scâncează,/ Când spre vânat să gătează. /.../ Și marea, câtu-i de 
lată,/ Și largă, şi desfătată,/ Într-însă să ţin heri multe,/ Jigănii mari și 
mănunte./ Preste luciu de genune/ Trec corabii cu minune./ Acol6 le vine 
toană/ De fac chiţii gioc şi goană” (Ps. 103, 39-112). 

Armii grele de furnici... /.../ 


Peste albele izvoare 
Luna bate printre ramuri, 
Împrejuru-ne s-adună 
Ale Curţii mândre neamuri: 


Caii mării, albi ca spuma, 
Bouri nalţi cu steme-n frunte, 
Cerbi cu coarne rămuroase, 
Ciute sprintene de munte [etc.]. 


(Povestea codrului) 


În Mușatin şi codrul (poem-sinteză al poeziei naturii, în opinia 
lui Tudor Vianu), pădurea îi propune lui Ştefan cel Mare să fie 
împăratul său („Zice codrul liniștit:/ «M-am pus de am înfrunzit/ 
Pentru că tu m-ai dorit»./ lară valurile sună/ Mişcătoarele se 
adună,/ Printre mrejele de frunze/ Cearcă soare să pătrunză /.../ 
Codrul i se închina/ Și din ramuri clătina:/.../ «Hai Mușat să ne- 
nţelegem/ Și-mpărat să ni te-alegem,/ Împărat izvoarelor/ Şi al că- 
prioarelor»...), în timp ce alte secvențe poetico-dramatice (din 
Gruie-Sânger etc.) îl propun pe Hristos ca domn al Moldovei. Am 
amintit de aceasta pentru că la Dosoftei apare de multe ori 
ilustrată ipostaza de împărat a lui Mesia“, al cetăţii Sionului 
(Ierusalimului celui etern). 





155 Alt împărat n-avea, Doamne, fără Tine, 
Tu purtai războiul oştii, cum să vine. 

(Ps. 43, 15-16) 
x 
Inema mea scoate cuvântul cel dulce 
Şi cătră-mpăratul lucrul îm voi duce. 

Limba îm voi face condei de scrisoare 
A scriitori grabnic ce nu-i pre supt soare /.../ 


Cu cât eşti de ghizdav [frumos, minunat] tinde și stejește 
Cu a Ta putere și împărățește, 
Pentru adevară și pentru blândeţe etc. 
(Ps. 44, 1-13) 
x* 
Cântaţi pre-mpăratul, 
Că nu-i ca dâns altul... 
(Ps. 46, 33-34) 
xX 
Doamne, dă-Ţ giudeţul la-mpăratul, 
Dă-] și dereptatea și tot sfatul /.../ 
Pacea-n lume ca munţâi să crească, 
Dereptatea dealuri să-ş ivască. 


Să-ș facă mișeilor [sărmanilor] giudeţe, 
Asupriţii să-i ia cu blândețe, 

Pre clevetnic şi pârâș să plece, 

Şi puterea strâmbilor să sece. 


Şi să custe ca soarele Craiul, 

Şi ca luna să-i fie lung traiul. 

Şi să-ntreacă preste rod de rudă, 
Că s-a pogori fără de trudă 


În fățare ca roua pre lână 

Şi-n pământ ca picătura lină. 
"N zâle-l dreptatea va da rază, 
Pre mulțâme de pace să șază, 


Pănă când să va rădica luna, 

Ca să-mpărăţească totdeauna, 

De la mare și pănă la mare, 

'N tot pământul Domn cu așezare. 

Codrul, imaginat paradisiac și imperial la Eminescu, care an- 
terior a fost cetate, nu este deloc străin de viziunea exprimată în 
Psaltirea versificată a lui Dosoftei („svânta cetate din măgura svân- 
ta): 


Domnul este mare, 
Lăudat și tare. 
Mai cu de-adins este 
Lăudat cu veste 
De-a Lui bunătate, 
În svânta cetate 
Din măgura svântă, 
Ce stă fără smântă [sminteală/ clătinare]. 


Cetate frumoasă 
De piatră vârtoasă, 
Bine-ntemiată, 
De Domnul gătată; 
În ţară-I vestită 
Câtu-i de tocmită. 


Muntele Sionul 
Ce ș-au ales Domnul 
Despre miazănoapte 

Dă raze cât poate. 


Pre coaste de munte 
Cu uliţe multe, 
Cetatea cea mare 
Craiului cel tare, 





(Ps. 71, 1-24) 

Cu curț desfătate, 
Cu pânzele nalte. 
Strajea nu-i lipseşte, 
Domnul o-ntărește. /.../ 


Auzât-am veche 
'Ntr-auz de ureche 
Poveste trecută, 
Ş-acmu vedem multă, 
Că Dumnezău toate 
Câte va, le poate. 


(Ps. 47, 1-26, 45-50) 


Moldova apare şi ea, în versurile dosofteiene, ca un spaţiu 
patriarhal (ne referim la belșugul lui lov sau al Patriarhului 
Avraam) sau edenic (fapt repercutat și la Miron Costin, în Poema 
polonă): „Vinul şi cu grâul, şi cu de tot viptul,/ Cu cirezi și turme, 
copără pământul./ Dară miere dulce! Cine poate spune/ Ce-au 
miluit Domnul din ceri, că-s tot bune!” (Stihuri la luminatul herb al 
Țărâi Moldovei). Aceste trăsături aurorale și paradisiace din poezia 
și literatura veche sunt perpetuate în lirica eminesciană, în cadrul 
natural format din codrii eminescieni nepătrunşi, întunecoși, care- 
i păreau lui Călinescu o junglă sălbatică și lui George Gană o grotă 
vegetală. Belșugul de fericire aduce la un loc, în poezia lui Emi- 
nescu, naturalul sălbatic şi serenitatea domestică, cea mai bună 
ilustrare oferind-o, probabil, Sara pe deal, dar şi, într-o măsură mai 
diminuată, Floare albastră. 

Dacă Moldova medievală, în viziunea eminesciană, ar fi o 
junglă sălbatică de codri nepătrunși, unde, cum zicea tot Căli- 
nescu, până și oaia este sălbatică, în schimb, codrul zânei Dochia 

din Memento mori, care mai înainte fusese cetate („Codrul — 
înaintea vrajei — o cetate fu frumoasă./ A ei arcuri azi îs ramuri, a 
ei stâlpi sunt trunchiuri groase,/ A ei bolți streşini de frunze ar- 
cuite-ntunecat”), este de o ingenuitate blândă, unde până și că- 
prioarele sunt domestice: 


Sara sună glas de bucium* și cerboaice albe-n turme 
Prin cărările de codru, pe de frunze-uscate urme, 
Vin rupând verzile crenge cu talangele de gât; 

Şi în mijlocul pădurii ocolesc stejarul mare 
Pân' din el o-mpărăteasă iese albă, zâmbitoare, 
Pe-umăr gol doniţa albă — stemă-n părul aurit. 


Din copaci ies zâne mândre, de-mpărat frumoase fete, 
Ţinând doniţe pe umeri, gingașe, nalt-mlădiete, 
Albe trec prin umbra verde, la cerboaice se înclin, 
Ce sub dulcile lor mâne își oferă răbdătoare 
Ugerele lor împlute, și în doniți sunătoare 
Laptele-n cadență curge, codru-mplând c-un murmur lin. /.../ 


Şi din ce în ce mai mândre, mai înalte, mai frumoase 
Sunt pădurile antice, ele-ngroapă-ntunecoase 
Cu-a lor vârfuri munţii mândri, stâncile ce-n cer se-ntind. 


Ideal este peisajul în care frumusețea naturală ingenuă, neal- 
terată, originară, edenică, atempoarală este completată de blân- 
dețea și dulceața domestică. Este o frumuseţe sălbatică în absenţa 
sălbăticiei, de aceea, cum remarca şi Tudor Vianu, nici nu trezește 





159 A se compara cu versul: „Sara pe deal buciumul sună cu jale” (Sara 
pe deal). 

pasiuni insurgente, care să provoace asprimea nihilistă a ideolo- 
giilor revocatoare de lumi. 

Acest fel de spectacol natural produce o melancolie senină, 
nu este generatoare de prăpăstii interioare pe care contemplația 
unui peisaj romantic corespondent, în literatura europeană, le 
generează de obicei. Deosebit de semnificativ pentru noi este 
faptul că Tudor Vianu şi lon Negoiţescu au deviat de la sensul 
general al interpretării lor când au ajuns în acest punct“. 


+0 Astfe, Tudor Vianu afirmă: „Leopardi și Vigny, cei doi mari poeți 
ai pesimismului european, şi-au nutrit amarnicul lor sentiment de viață din 
conştiinţa unei singurătăți fără leac în mijlocul naturii. Poate că în poezia 
europeană, pesimismul nu era decât consecința ultimă şi fatală a acelei 
dezintegrări din rostul firesc al lucrurilor, în care Schiller vedea caracteris- 
tica de căpetenie a inspiraţiei moderne. [...] Sentimentul solitudinii [onto- 
logice, al neprezenţei lui Dumnezeu în lume, care se perpetuează în lirica 
expresionistă, la Trakl, Rilke, etc.] împerecheat cu conştiinţa demnității 
umane |care seamănă uneori cu o resemnare vanitoasă] alcătuiesc trăsătu- 
rile de căpetenie ale pesimismului apusean. Aceste două trăsături lipsesc 
însă din compoziţia sufletească a lui Mihail Eminescu. Nu auzim niciodată 
în plângerile poetului nostru glasul care să blesteme vitregia naturii, nici 
strigătul de revoltă și orgoliu al omului sporit în conștiința de sine. Astfel 
de accente lipsesc din opera sa. [...] Reacţia lui Eminescu este alta, și în ea 
se declară însuşirea sa de om al pământului nostru, al acestui pământ 
răsăritean. [...] Renunţarea era mai potrivită cu felul poetului nostru decât 
revolta. [...] Ceea ce trebuie recunoscut ca o trăsătură de dulce pasivitate (Ss. 
n.) în reacţia morală a lui Eminescu față de rigorile destinului, de refugiu 
în meditaţie, de aspirație către mângâierile calde ale iubirii îmblânzește în 
definitiv un pesimism a cărui asprime ar fi crescut cu îndărătnicia împo- 
trivirii. Blândeţea relativă a pesimismului eminescian provine însă şi din 
faptul că el nu se nutrește niciodată din acel otrăvit izvor din care și-au scos 
alimentul deznădejdii şi complementul acesteia — energia protestului eroic 
— unii dintre poeții și filosofii pesimişti ai Apusului. Natura nu este dușma- 
na muzei lui Eminescu. Plângerile omului nu rămân fără ecou în marile ei 
spații înghețate (s. n.). Ea nu se arată plină de cruzime față de ființa ome- 
nească [...]. Natura îi este prietenă poetului nostru. [...] Eminescu devine un 

Impenetrabilii codri, purtători de adâncimi insondabile, sunt 
o imagine en abîme a Paradisului, care concentrează/ recapitu- 
lează/ convoacă tot cosmosul în oglinzile izvoarelor, care susțin 
acel dialog cosmic („Cu frunzișul fremătos/ Povesteşti așa fru- 
mos” (Mușatin și codrul)) înregistrat de urechea umană (poetică, 
nu în sensul de fatezistă, ci dimpotrivă, rațional-sensibilă) în 
foșnet, susur şi clipiri de ochi stelare. Inserată în ideea comunicării 
cosmice este şi cea a animării cadrului natural: „Pare-că şi trunchii 
vecinici poartă suflete sub coajă,/ Ce suspină printre ramuri cu a 
glasului lor vrajă” (Călin (file din poveste)), „Respirarea cea de ape 
îl îmbată, ca şi sara” (Scrisoarea IV). Ritmul acesta pulsatil 
universal nu înseamnă neapărat animism/ panteism (cum crede 
G. Gană, pe urmele unui curent exegetic care propagă această 





cântăreţ al frumuseţilor firii. [...] ...Ea îi este un mediu prielnic și familiar. 
[...] ...El opune neliniștii umane pecetea naturii. [...] Dacă ne întrebăm, 
acum, cum ni se înfăţişează universul văzut al lui Eminescu, găsim că poe- 
tul nostru nu este un pictor al formelor, ci un pictor al luminii (s. n.)”, cf. Ludor 
Vianu despre Eminescu. Eseuri şi studii critice, ediţie alcătuită și prefațată de 
Vasile Lungu, Ed. Minerva, București, 2009, p. 64-68. 

Ion Negoiţescu susține că natura în poezia eminesciană este o „lume 
sub pecetea sacrului”. Este o natură în care „între munți și stele există o co- 
municare”, iar „sacralizarea naturii ia forme liturgice, smirna și tămâia 
răspândindu-se cu aceeași risipă, ca toate în bogata matcă a vieţii”. Totoda- 
tă, „suspinarea codrului arată o durere a naturii însăși [...] și nu o transpu- 
nere în cosmic a suferinței poetului” — concepţie ortodoxă, pe care probabil 
că Negoiţescu nu o cunoştea ca atare sau poate preferă să nu o destăinuie, 
în care cosmosul e solidar cu omul și suspină împreună cu el până la 
restaurarea acestuia. lar „metalizarea codrului (arama, argintul) face parte 
din fermecarea naturii, aici prodigioasă de miresme, ca o biserică”. A se 
vedea lon Negoiţescu, Poezia lui Eminescu, ediţia a IV-a revăzută, Ed. 
Eminescu, București, 1994, p. 87, 94, 95, 101 şi 158. 

teorie“$! — consecințele unei astfel de perspective ar fi mult mai 
ample şi mai profunde, şi de asemenea evidente, dacă ar fi fost cu 
adevărat însușită de poet), ci poate fi explicat şi prin dorinţa de 
reproducere a caracterului rațional/ dialogic al lumii, a aspectului 
neintrovertit al logosului cosmic: pădurea vorbeşte clătinând din 
bolți („Astfel zise lin pădurea/ Bolţi asupra-mi clătinând” (O, 





161 Exemplele Elenei Tacciu (Romantismul românesc..., vol. Il, op. cit.), 
din Eminescu și din poezia romantică europeană, spre a ilustra un „ani- 
mism cosmobiologic” (p. 18) sau o „retorică antropocosmică” (p. 19) a 
poeţilor romantici nu mă conving, pentru că ele se pot interpreta şi fără a 
face recurs la o viziune panteistă/ animistă asupra universului, şi anume 
prin a lua în considerare resimbolizarea cosmosului ca patrie originară a 
fiinţei umane, redescoperirea corespondențelor tainice dintre rațiunea 
umană și raţiunile cosmice, și a comunicării/ comuniunii dintre om și 
ambientul său natural. Altfel spus: reproducerea unei situații primordiale, 
pe care romanticii o aveau în scop. 

Elena Tacciu face o paralelă (binevenită, de altfel) şi cu poezia 
folclorică românească (p. 20-22), dar cu atât mai mult nu ni se pare că 
aceasta ilustrează o „poetică animistă” (p. 21). Nu exclud faptul de a putea 
exista poeți sau secvențe poetice romantice (dar nu în literatura română) 
care să se preteze acestei interpretări. Personal nu ader însă la ea în cazul 
exegezei eminesciene. 

Reproduc însă și remarcile Ricardei Huch: „Filosofia naturii — 
romantică - poate fi greșit interpretată ca panteistă. [...] Ei [romanticii] 
voiau să știe tot atât de puţin de un Dumnezeu inconștient ca şi de unul în 
devenire și din această pricină s-au îndreptat împotriva lui Hegel, provenit 
din sânul romantismului, care concepea istoria naturii și istoria lumii ca o 
dezvoltare a lui Dumnezeu. [...] Ideea propriu-zis romantică despre Dum- 
nezeu este următoarea: Dumnezeu nu este identic cu lumea. El este punctul 
central al lumii și totodată cel care o cuprinde și o poartă. Dumnezeu este 
în tot dar nu tot este Dumnezeu. |...] Relaţia noastră cu Dumnezeu este cel 
mai bine formulată de versetul biblic: în Dumnezeu trăim, în EL ne mişcăm şi 
existăm [Fapt. Ap. 17, 28: «Căci în El trăim și ne mişcăm şi suntem, precum 
au zis și unii dintre poeţii voştri: căci al Lui neam și suntem»]”, cf. Ricarda 
Huch, Romantismul german, op. cit., p. 357. 

rămâi)), „ale păsărilor neamuri /...] vorbesc cu-atât de multe/ Înţe- 
lesuri” (Freamăt de codru) etc. 

Chiar peisajul celest se domesticește, înaltul abrupt al cerului 
se roteşte în jurul semnificației de domă cosmică, de casă (vatră 
cosmică)/ cetate (castel)/ templu universal: 


Pe un deal răsare luna, ca o vatră de jăratic, 
Rumenind străvechii codri şi castelul singuratic. 


(Călin (file din poveste)) 


Stă castelul singuratic, oglindindu-se în lacuri, 
Iar în fundul apei clare doarme umbra lui de veacuri; 
Se înalţă în tăcere dintre rariștea de brazi, 
Dând atâta întunerec rotitorului talaz. /.../ 


Luna tremură pe codri, se aprinde, se mărește, 
Muschi de stâncă, vârf de arbor, ea pe ceruri zugrăvește, 
Iar stejarii par o strajă de giganţi ce-o înconjoară 
Răsăritul ei păzindu-l ca pe-o tainică comoară. 


(Scrisoarea IV) 


În lac se oglindă castelul. /.../ 
Păreau uriași ce în cuib de balaur 
Păzea o măreaţă comoară de aur, 
Căci luna, ce roşă prin ele răsare, 

Comoară aprinsă în noapte se pare. [...] 


Şi luna se-azvârle pe-a norilor vatră, 
Pâraiele scapăr, bulboanele latră... 


(Diamantul Nordului) 


Cum norii strigă jalnic și marea sparge piatră 
Şi tunete bătrâne pe-a cerurilor vatră 
Pocnesc cu-a lor ciocane... 


(Mureşanu) 


Norii sunt o spuză-n ceruri şi prin ei topite stele. 


(Memento mori) 


Luna iese dintre codri, noaptea toată stă s-o vadă /.../ 
Stele galben tremurânde mişcă-n negurile sure, 
Intră-n domele de nouri argintii multicoloane, 
De-a lor rugă-i plină noaptea, a lor dulci şi moi icoane 
Împle văile de lacrimi de-un sclipet împrăștiet 
Când în cârduri cuvioase sus pe cer se mișcă-ncet. 


(Călin Nebunul) 


Dar un nor pe ceruri negru se înalță și se-ncheagă, 

Se formează, -ncremenește și devine-o domă-ntreagă, 
Plin de umbra de columne ce-l înconjură-mprejur; 
Prin columnele-i măreţe trece câte-o rază mată, 

A lui cupolă boltită e cu-argint înconjurată, 

Pe arcatele-i ferestre sunt perdele de azur. 


Luna înspre ea îndreaptă pasuri luminoase,-ncete /.../ 
Ale domei scări negrite se-nsenin — ca neaua sara — ; 
Intră-n domă. Ard columne sub lumina ei cea clară 

Şi-și aruncă unu-ntr-altul umbra neagră dintre ei. 


Stelele în cârduri blonde pe regină o urmează, 
Aerul, în unde-albastre, pe-a lor cale scânteiază 
Şi rămân întunecate nalte-a cerurilor bolți; 
Doma străluceşte-n noapte ca din marmură zidită, 
Prin o mreajă argintoasă ca prin vis o vezi ivită, 
A ei scări ajung din ceruri a stâncimei negri colți. 


(Memento mori) 


Luna ca o vatră (vatra cerului și vatra satului, din Sara pe deal, 
se află pe același ax/ osie“, măsurat (cruciform) de salcâm — 
bălsămitor prin florile sale — şi de „cumpăna de la fântână”, a cărei 
sugestie axiologică e dublată de cea a izvodirii creaţiei ca o 





12 Pentru Dimitrie Cantemir, cerul avea un axon: 

„Astronomii, adecă a stelelor cunoscători [...] întru toate câte întru a 
ceriului trup stele să poartă, doaă numai neclătitoare şi nemutătoare a fi 
arată, carile una în partea ceriului diasupra, iară alta în partea ceriului 
dedesupt a să afla povestesc: una polus arcticus, iară alta polus antarcticus le 
număsc, prin carele a ceriului trup și rătundzală să învârtește. [...] Că 
precum 2 roate într-o osie să liagă, așe acele printr-o o mintească [mentală] 
osie (carea axon să chiamă) una cu alta să, prin atâta de meidian despărțire, 
întrulocadză”, cf. Divanul, ed. cit., p.9. 

cumpănire între pământ şi cer) sau ca tezaur (alături, semnificativ, 
de imaginea castelului/ cetăţii) ori ca o regină care intră însoțită 
de stele (în Ondina și Eco, luna este „regina albelor nopții regine”) 
în templul cerului ca să se roage, reprezintă tot atâtea imagini care 
produc o reverberare a simbolismului arhaic (și) creştin, cu repre- 
zentarea centrului lumii, evidenţiat de Mircea Eliade. 

I se poate asocia și paralelismul catapeteasmă/ iconostas cu 
icoanele Sfinților — cer cu icoanele stelelor din concepția creştin- 
răsăriteană. De asemenea, identitatea, pe teren simbolic-alegoric, 
între stele şi Sfinţi sau Îngeri (care apare foarte des în opera emi- 
nesciană, în felurite contexte) se explică tot prin apelul la herme- 
neutica medievală. Antim Ivireanul, spre exemplu, ne poate lă- 
muri că „Îngerii sunt stele [...] Că așa zice în cartea lui lov în 25 de 
capete: Stelele sunt necurate înaintea Lui, dară cu cât mai vârtos 
omul..."*5. lar Sfinții „sunt pre lângă Hristos ca niște stele, carii iau 
lumina lor de la acest Soare al dreptăţii”4*. Dar și într-o altă carte, 
pe care Eminescu a deținut-o în manuscris, Viața Sfântului Vasile 
cel Nou şi vămile văzduhului, se vede această corespondenţă: „Deci 
unora [dintre Sfinţi] le era faţa de luciia luminat, ca stealele, altora 
mai mici, cum zice apostolul: stealele cu razele să slăvesc'%. Iar 
unora le era fața ca luna pre întunearecul nopţiei, altora ca lumina 
de z[i]uo, altora ca și un fier ars, scântei lăsa, altora ca soarele, alto- 
ra ca zăpada, altora ca și o lână albă, altora albă şi rumenă ca și 
florile, fieșcare după fealul lor, ca fulgerul”4%€. 

Imaginea cerului ca un templu am avut anterior ocazia s-o 
depistăm în mai multe secvenţe poetice eshatologice. Există însă 
la Eminescu și această panoramă celestă hierofanizată care nu mai 





15 Antim Ivireanul, Opere, ed. cit., p. 124. 

14 dem, p. 10. 

45 [ Cor. 15, 41: „Alta este strălucirea soarelui și alta strălucirea lunii 
și alta strălucirea stelelor. Căci stea de stea se deosebește în strălucire”. 

16 Viața Sfântului Vasile cel Nou şi vămile văzduhului, op. cit., p. 187. 

reprezintă un eveniment dramatic unic, ci o scenă dintr-un proces 
domestic, intrat în habitudine. De aceea, în poemul Sara pe deal, 
este o perpetuă interpenetrare a planurilor, a celui sideral cu cel 
terestru. Magnific este reprodusă scena peisajului universal şi 
într-o poezie ce reţine sintetic elementele fundamentale ale viziu- 
nii cosmice eminesciene: 


Pe când soarele deschide porţi de aur peste stanuri, 
Într-o scenă infinită se deschid păduri şi lanuri. 
Noaptea verde-a frunzărimei pietre scumpe o-mpodoabă, 
Ce se scutur tremurânde peste florile din iarbă. 
Trandafiri s-aprind ca jarul, răsfoiți în răsărit, 
Glasurii mii învioşază codrul umed și iubit. 


În poiana tăinuită blânde zboară dungi de lună 
Când departe-n munți și codri duios buciumul răsună. 
Pe-a lor lume ridicată peste nouri se deschide 
Cartea cerului albastru cu mari litere aurite, 

Iară munţii nalţi și negri, înţelepţi de bătrânețe, 
Ridic fruntea lor de piatră și încep ca s-o învețe. 


(Peisaj) 


Tema lumii ca teatru și cea a protobibliei cosmice sunt cu 
ușurință descifrabile, ultima fiind ilustrată atât în „cartea cerului 
albastru cu mari litere aurite”, pe care o lecturează „munţii înțe- 
lepţi de bătrâneţe”, cât şi în neașteptata imagine a trandafirilor 
„răsfoiți”, care deschid pagini petalate pentru a indica necesitatea 
unui excurs hermeneutic subtil și amănunţit. Remarcăm pre- 
zenţa, în continuare, infiltrată în lirica eminesciană, a conceptelor 
medievale cu care am operat și până acum, în cele mai puțin 
desemnabile — de către exegeza literară anterioară —, în acest sens, 

aspecte tematice ale operei sale. Reconstituirea mărturiilor unei 
cugetări de tip vechi ar fi trebuit să constituie de mult o preocu- 
pare a criticii românești, dar, cum am mai specificat, rezerve 
nejustificate şi dificultăți conjugate au întârziat acest interes. 

Codrul este o imago, o imagine figurală a universului pri- 
mar, genuin““. Centralitatea edenică a acestui univers este cea 
care produce efectele de candoare, tihnă, bucurie. 





1% Mircea Cărtărescu discută o altă imagine a codrului, ca labirint, 
pornind chiar de la o indicație a poetului dintr-o poezie de tinereţe (Din 
străinătate), unde Eminescu evocă „a codrului tenebră, poetic labirint” — cf. 
Mircea Cărtărescu, Eminescu: visul chimeric, Ed. Humanitas, București, 2011, 
p. 62, 125-128, 147. 

Pădurea, codrul cu cărări întortocheate pe care poetul rătăcea, îl de- 
termină pe Cărtărescu să vorbească despre labirint (ca viziune poetică năs- 
cută de o obseseie a inconștientului), labirint dincolo de care se află un spa- 
țiu insular paradisiac. Credem că putem decela un episod anticipitativ în 
literatura veche, de care Eminescu se poate să nu fi fost ignorant, într-un 
fragment de cazanie varlaamiană, în care existența umană este echivalată 
cu o călătorie primejdioasă printr-un codru tenebros: „călătoreşti în [a]ceas- 
tă lume ca pentr-un [printr-un] codru întunecat, plin de furi și de tâlhari şi 
de fieri rele și cumplite, plin de draci și de diavoli şi de zmei zburători (s. n.) 
și de alte duhure rrele”, cf. Varlaam, Carte romănească de învățătură, op. cit., 
p. 282. 

Labirintul are un sens infernal și la Dimitrie Cantemir, pentru care 
chiar mintea Lumii (gândirea mundană, telurică) este intrată în Lavirintha 
Critului (cf. Divanul, ed. cit., p. 50). 

Eminescu nu mai folosește însă niciodată termenul labirint, în afară 
de poezia de tinerețe Din străinătate. Nici imaginea, seducătoare din punct 
de vedere vizual, a lui Lamartine, pentru care căile stelare sunt „labyrinthe 
de feux ou le regard se perd” (Les €toiles), nu îi provoacă poetului român ape- 
titul pentru dezvoltarea unei asemenea perspective (ca în alte cazuri). Moti- 
vul este, cum spuneam, că tradiţia literară românească receptează labirintul 
ca pe ceva negativ, chiar infernal, așa cum se întâmplă în Istoria ieroglifică a 
lui Dimitrie Cantemir: „Construcția labirintică este un fenomen în afara firii 
[...], este un fenomen amoral în sine și imoral din perspectivă uman- 

Mircea Eliade considera insula lui Euthanasius, din nuvela 
Cezara, „cea mai desăvârşită viziune paradiziacă din literatura ro- 
mânească”+. El reafirma ceea ce G. Călinescu și alți exegeți „au 
subliniat în repetate rânduri, sensul și valoarea edenică a insulei 
descoperite de Euthanasius”4%, și remarca „elemente categoric 
paradiziace, cum ar fi, bunăoară, cele patru izvoare — reminiscență 
a celor patru fluvii ale Raiului (Facerea, 2, 10) — şi florăria din insula 
cea mică, replică a grădinii din mijlocul Paradisului. De altfel, 
Euthanasius, cu tot panteismul lui, nu se depărtează prea mult de 





rațională...”, cf. Mihai Moraru, De nuptiis..., op. cit., p. 160. Or, pentru Emi- 
nescu, peisajul stelar este o a doua patrie, unde el îşi construieşte un tărâm 
paradisiac, o ţară edenică, ca, mai târziu, cea a micului prinț al lui Saint- 
Exupery. Concepţie peste care, în consecință, nu poate suprapune infernul 
rătăcirii labirintice. 

În aceste condiţii, „a codrului tenebră, poetic labirint”, din poezia de 
tinereţe, rămâne un exemplu singular, în opera sa, de utilizare metaforică a 
termenului/ conceptului de labirint. 

Pe de altă parte, deşi nu ader la interpretarea nostalgiei eminesciene 
prin dorinţa de regresiune către pântecele matern, ideea în sine de reîntoar- 
cere, în toate experiențele fundamentale ale poetului, pe care o susține M. 
Cărtărescu, nu este nejustificată și subscriu la ea, dar cu alt sens: după mai 
multe experienţe, Eminescu se întoarce la un anumit capitol primar din 
existenţa sa (atât în ceea ce priveşte dragostea, cât şi filosofia), considerând 
cel mai probabil că undeva a rătăcit drumul. Se întoarce deci la copila 
moartă pe care a iubit-o în adolescenţă, la cărțile iniţierii sale primare în în- 
țelepciune, la sentimentul fericirii experiat în copilărie şi în prima adoles- 
cență prin cuminţenie (când vedea pădurea „cu ochi cuminţi” (O, rămâi...)), 
prin credinţă şi prin comunicarea și cunoaşterea naturii, a cosmosului. Cred 
mai degrabă că este vorba de dorinţa (raţională și nu inconștientă) de a 
regăsi locul de unde a început să rătăcească drumul și de a reface firul vechi 
al căii care ar fi dus la împlinirea sa. 

+8 Mircea Eliade, Insula lui Euthanasius, Ed. Humanitas, București, 
1993, p.7. 

+9 Idem, p. 7-8. 

tradiţia iudeo-creştină a Raiului. [...] Aici leronim regăseşte starea 
edenică”+9. 

Eliade a sesizat, între altele, și un alt aspect, și anume faptul 
că pustnicul Euthanasius e „îngropat sub cascada unui pârâu”, 
apreciind că motivul este „repulsia față de descompunere, pe care 
o mărturiseşte atât de categoric Euthanasius”1. Ar putea fi aici 
adusă în discuţie și o influență hagiografică și nu ar fi deloc o 
surpriză pentru creația eminesciană — Mihai Moraru a identificat 
sursa pentru trăsăturile magului eminescian din Strigoii în Viaţa 
Sfântului Macarie Râmleanul“?, din ediţia lui Dosoftei+%5. Detaliul 





+7 Idem, p. 8-9. 

Y1 Idem, p. 10. 

Ar mai fi de adăugat faptul că metaforele lichide din opera lui Emi- 
nescu ar merita o cercetare minuțioasă şi ar fi de indicat o serie de articole 
ale mele, dar mă opresc la acesta: Rotitorul talaz, cf. 

https://www.teologiepentruazi.ro/2012/06/07/rotitorul-talaz/. 

+2 M. Moraru nu a sesizat însă transferul de trăsături de la Sfântul 
Macarie Râmleanul/ Romanul către Luceafărul însuși, în cea de-a doua din 
metamorfozele sale. A se vedea cartea mea, Epilog la lumea veche, vol. 1. 2, 
op. cit., p. 154-159. 

A se vedea și observaţiile mele din articolul de aici: 

https://www.teologiepentruazi.ro/2017/04/18/de-la-strigoii-la- 
luceafarul-1/, 

https://www.teologiepentruazi.ro/2017/04/20/de-la-strigoii-la- 
luceafarul-2/, 

https://www.teologiepentruazi.ro/2017/04/21/de-la-strigoii-la- 
luceafarul-3/. 

Sau volumul anterior al Istoriei de față. 

+5 Despre Viața și petreacerea Svinţilor a lui Dosoftei, Eminescu a 
apreciat de multă vreme că e vorba de o compilaţie, că Mitropolitul nu a 
oferit doar o traducere, ci a intervenit în text, conferindu-i în bună măsură 
caracter de originalitate şi valoare literară: „precizarea izvoarelor, pe care o 
va face mai târziu Nicolae Cartojan şi alții, confirmă această ipoteză a poe- 
tului cu mult înainte ca cercetarea științifică a operei lui Dosoftei să fi 

acesta, al îngropării într-un pârâu a lui Euthanasius, reprezintă o 
situaţie identică ce poate fi lecturată în viața Sfântului Dimitrie 
Basarabov, ale cărui Sfinte Relicve au fost descoperite în apa Lo- 
mului. Se poate să existe și alte situaţii hagiografice similare, dar 
care nu-mi răsar pe moment în memorie. 

Tot aici, Eliade sublinia că „insula lui Euthanasius nu este un 
motiv izolat în creația poetului. Dl. Călinescu a comentat frec- 
venţa insulelor și a mediilor oceanice în toată opera lui Eminescu. 
În poezia Vs, întâlnim o insulă cu „negre, sfinte bolți”. În Avatarii 
Faraonului Tlă, eroul coboară spre un lac în mijlocul căruia «se 
desemnau formele negre și fantastice ale unei insule acoperite de 
o dumbravă...». Făt-Frumos din lacrimă cuprindea, de asemenea, o 
insulă cu dom. «[...]; iar în mijlocul lui [al lacului] pe o insulă de 
smarald înconjurat de un crâng de arbori verzi și stufoși, se ridica 
un mândru palat de o marmură ca laptele, lucie și albă...». În poe- 
mul Mureşan se întâlnesc insule bogate, insule mândre şi de dumbrave 
pline, insule sfinte prin care străbat cântări feerice, etc. Aceleaşi insule 
bogate cu mari grădini de laur în Povestea Magului” "4. 

Remarc, pe lângă cele descoperite de G. Călinescu şi Mircea 
Eliade, ideea însăși de insularitate a topografiei edenice, de peri- 
metru izolat și diferențiat de spaţiul terestru care, după cum preci- 
za Cazania lui Varlaam, este teritoriul animalelor şi loc de exil al 
omului căzut din adevărata sa patrie, din Paradis — concepție pur 
scripturală și pe care se poate desprinde din toate textele medie- 
vale. Motiv pentru care „fundamentala nostalgie eminesciană se 
îndreaptă spre omul primordial, adică spre omul de dinaintea 
căderii lui în istorie. Toată poezia lui Eminescu tinde spre recu- 
perarea acelui om, adică a fiinţei originare”. 





început”, cf. Al. Andriescu, Studiu introductiv la Dosoftei, Opere, ed. cit., p. 
LXXV. A se vedea și p. LXXVIII-LXXIX. 

+4 Mircea Eliade, Insula lui Euthanasius, op. cit., p. Il. 

15 Mihai Zamfir, Din secolul romantic, op. cit., p. 214. 

Sesizez și faptul că Eminescu a subliniat cu creion roșu sin- 
tagmele „ostrov pustiu” și (înțeles ca) „liman neînviforat” într-un 
manuscris românesc pe care l-a deţinut, cu Paza celor cinci simțuri 
(titlul complet: Cărticică sfătuitoare, pentru păzirea celor cinci simțuri, 
și a nălucirei, şi a minții, şi a inimii. Şi pentru acestea, iare, sânt 
îndulcirile ceale duhovniceşti şi chiar ale minții), al Sfântului Nicodim 
Aghioritul: „Deci de toate acestea pe toată zioa întinzându-mă, şi 
luptându-mă cu gândurile, mai nici a trăi nu voesc, și mă silesc a 
striga cătră Dumnezeu [...] și prea iubite Nicodime, iarele întru 
acest ostrov pustiu de aproape, ca într-un liman neînviforat, te iscu- 
seşti la viaţa cea liniștită [...] carele nemernicesc acum în ostro- 
vașul acest pustiu și foarte uscat şi fără apă [...]. O minune! De câte 
îndulciri şi de câte întorsături musiceşti m-am umplut, care răsună în 
urechi cu adormitare. Pentru că [...] vântul cel de sus din chedri şueră, 
de jos altă suflare au huit din trimiterea Ta, viers veselitoriu şi 
îndulcitoriu... [...] şi mi să părea a vedea o livadă înpistrită și înpo- 
dobită cu flori dulci suflătoare, şi de multe fealiuri, pre aceasta cetindu- 
0...47 (cu italice sunt sublinierile lui Eminescu, care apar cu creion 
roșu şi apoi albastru, în text). 

Cantemir amintește de ostroavele fericiților: „fără povaţă la 
ostroavele fericiților a merge părăsește-te”*7. lar una dintre răs- 
plătirile veșnice ale Drepţilor este pentru cei ce au locuit în sfintele 
ostroave: „Încă zisă Domnul să vie fericiţii. Şi vineră mulţime 
multă. Și era toț într-un chip, luciia mai vârtos de[cât] soarele de 
şeapte ori. [...] Aceştea era ceia ci lăcuiră în sfintele ostroave”*8. 

Într-un proiect dramatic, Ştefan cel Mare, înainte de-a muri, 
rosteşte: „Eu mă duc/ La insula aceea scăldată-n ape sânte/ Unde 


+76 Ms. rom. B.A.R. 3074, f. 6", 8-9. 
+7 Dimitrie Cantemir, Istoria ieroglifică, ed. cit., p. 245. 
“5 Viața Sfântului Vasile cel Nou şi vămile văzduhului, op. cit., p. 204. 

din arbori negri cânt sfinți cu glasuri blânde/ Şi unde luna blândă 
varsă gândiri de aur/ Pe lumea liniștită”. 

Sesizez similitudinile cu alte versuri, din Memento mori: 
„Mergi, tu, luntre-a vieții mele, pe-a visării lucii valuri,/ Până 
unde-n ape sfinte se ridică mândre maluri [insule],/ Cu dumbrăvi 
de laur verde şi cu lunci de chiparos,/ Unde-n ramurile negre o 
cântare-n veci suspină,/ Unde sfinţii se preîmblă în lungi haine de 
lumină”. Dar şi din poezia intitulată Numai poetul: „Numai poetul, 
/...] Trece peste nemărginirea timpului:/ În ramurile gândului,/ În 
sfintele lunci,/ Unde pasări ca el/ Se-ntrec în cântări”. 

Ostrovul sau insula, ca tărâm pământesc, reprezintă spaţiul 
liniştirii, într-o terminologie isihastă, al regăsirii ontologiei pri- 
mordiale (o antecameră a ostrovului ceresc), inclusiv în imagina- 
rul poetic vizionar, racordat la vechea tradiţie literară, al lui Emi- 
nescu, după cum se poate remarca în cazul sihastrului Euthana- 
sius, izolat în insula paradisiacă, sau al prințului retras „în muri 
de mănăstire /.../ şi-n țărmuri sterpi de mare”, din poemul În vremi 
de mult trecute. 

Se pot lua în considerare și posibilele influenţe din partea 
Alexandriei şi a altor cărți populare (Călătoria lui Zosim la blajini+%), 
care imaginează o insulă a fericiților, insula blajinilor sau a nago- 
mudrilor (pe care şi Eliade o inserează ca motiv literar în nuvela 
Pe strada Mântuleasa): „Şi fu ostrovul nalt, și să suiră mult până 
ajunseră la nește pomi nalți, cu poamele dulci, și supt pomi 
fântâni reci și pren pomi pasări frumoase şi cânta frumos. Unele 
era albe, altele roșii, alte mohorite, verzi, alte pestrițe”*!. Numai 





1 M. Eminescu, Opere, VIII, ed. inițiată de Perpessicius, op. cit., p. 
175. 

45 Călătoria lui Zosim la blajini, studiu filologic, studiu lingvistic și 
ediţie de Maria Stanciu-lstrate, Ed. Minerva, București, 1999. 

11 Alexandria, studiu introductiv de Florentina Zgraon, Ed. Fundaţia 
Naţională pentru Știință și Artă, București, 2006, p. 140. 

că tocmai aceste amănunte provin, de fapt, din hagiografii (Viața 
Sfinților Varlaam şi loasaf ori Viaţa Sfântului Andrei, cel nebun pentru 
Hristos etc.), pe care, de asemenea, Eminescu le cunoștea. 

Tot într-un ostrov (ostrovul Lebedelor — posibil ca prezența 
lebedelor în atâtea poeme eminesciene să fi fost extrasă din acest 
context feeric) a crescut şi prinţul Ioasaf (din Viața Sfintilor Varlaam 
și Ioasaf), izolat de lume. 

Despre centralitatea edenică a peisajului eminescian se poate 
discuta foarte mult și se pot aduce ca probe pasaje foarte extinse 
atât din poeme ca Miradoniz sau Memento mori, cât și din nuvelele 
Sărmanul Dionis (paradisul lunar), Geniu pustiu (unde sunt repro- 
duse trei vise paradisiace) sau Cezara (cu deja evocata insulă a lui 
Euthanasius). Mai mult decât atât, toate aceste texte eminesciene 
conțin numeroase elemente în comun, între care mai frapante sunt 
cel al redimensionărilor cosmice şi, respectiv, al centralităţii tem- 
plului/ bisericii sau a palatului/ cetăţii în interiorul acestui spaţiu 
edenic, însoțită de sugestia metalelor şi a pietrelor prețioase (des- 
cendenţa vizionară din referatul Apocalipsei, precizată de Rosa 
del Conte, este, credem, corectă). 

Ideea în sine a viselor extatice sau a călătoriei în Rai nu este 
— urmărind detaliile eminesciene - dantescă (excepţie făcând 
ideea construirii Paradisului în lună, în Sărmanul Dionis, remar- 
cată și de G. Călinescu), ci mai degrabă considerăm că se pot invo- 
ca, cu mai multă justificare, vechile hagiografii, între care o 
circulație și o importanţă deosebită au avut-o întotdeauna Viața 
Sfinților Varlaam şi loasaf ori Viaţa Sfântului Andrei cel nebun pentru 
Hristos. 

Descrieri paradisiace conţin însă şi multe alte relatări hagio- 
grafice, între care și Viața Sfântului Eufrosin, din care amănuntul 
merelor din Rai mi se pare prelucrat în poemul Aveam o muză, 
unde iubita-muză are „Sâni dulci și albi ca neaua cea curată,/ Ro- 
tunzi ca mere dintr-un pom de rai”: portretul ei, ca o „icoană 

radioasă”, este configurat, semnificativ, din mai multe elemente 
originar-hagiografice. Ipoteza că Protopărinţii Adam și Eva ar fi 
mâncat dintr-un măr în Rai fiind (pe deasupra) străină arealului 
creștin-oriental, bizantin, și iconografiei sale, luăm în calcul mai 
degrabă posibilitatea ca Eminescu să fi cunoscut hagiografia 
amintită. 

Vom privi, pe rând, mai multe astfel de texte ale literaturii 
vechi, unde se pot întâlni peisaje edenice, pentru că ele au putut 
constitui tiparul şi originea elanului poetico-feeric şi cosmic- 
arhitectonic al lui Eminescu, prin caracterul neobișnuit al des- 
crierilor, prin topografia şi fizionomia paradisiacă, ce sunt repro- 
duse în operele eminesciene — în rândurile care vor urma, aldină- 
rile textuale ne aparțin. 

Începem cu Varlaam, pentru care (ca şi, anterior, pentru 
Neagoe Basarab) Paradisul înseamnă „dulceața Raiului, lumina 
lui Dumnedzău și slava feței Lui”*2: 

„lară direpţii să vor veseli de fața lui Dumnedzău şi de cân- 
tările cele dulci ale îngerilor, şi de frâmseaţea ce va înflori pre tru- 
pul lor, și de mirezma ce va ieşi din visterele [visteriile] ceriului, 
și de dobânda Împărăției, şi de ceatele cele frumoase şi luminate 
a svenţilor, și de cununile cu carile-i va încununa însuși Dumne- 
dzău cu direapta Sa şi de hrana ce dulce. 

De acestea de toate să vor veseli şi să vor duce spre odihna și 
spre răpaosul cel ceresc, întru veselie netrecută, întru dănţuire ne- 
sfărşită, întru desfătare și în dezmierdăciune neîncetată în curțile 
şi în polatele [cămările] cetăței ceii de sus (s. n.), carea o au zidit în- 
suși Dumnedzău. [...] Întăiu să va arăta mărirea trupurilor 
noastre, că vor hi neputrede şi luminate mai vârtos decăt soarele. 
Şi ne vom veseli în veci vădzănd frâmseţele noastre și cinstea întru 
carea vom petrece în mijlocul îngerilor; și vom audzi cântarea lor 
dulce și frumoasă. [...] 





+5 Varlaam, Carte romănească de învățătură, op. cit., p. 36. 

Dup-aceea vor vedea locurile cele minunate și curțile cele 
luminate a Împăratului ceresc, unde iaste tot veselie și bucurie și 
cântări neîncetate. Acolo iaste viiață fără de moarte [...] Sămt 
paturi de odihnă vecinică, cu lumină aşternute. [...] 

Că Erihonul iaste cetate zidită gios pre zăpodiia [valea] 
Iordanului, iară lerusalimul iaste zidit sus pre munți. Așea şi 
Raiul iaste zidit de Dumnedzău sus la răsărit, pre munţi înalți şi 
frumoși, unde-s vânturi vesele, nice foarte calde, nice foarte răci, 
și văzduh luminat. Că Raiul stă mai sus de pământ, ca o curte 
împărătească mai sus decât alte case. lară pământul acesta stă 
gios, făcut numai pentru fieri [fiare] şi pentru dobitoace, unde fu 
gonit Adam, pre carele şi noi acmu lăcuim” 4%. 

Putem deosebi deja, cu claritate — pe lângă ideea centrală că 
adevărata patrie a omului este Paradisul —, câteva coordonate 
geografice şi spirituale precise: înălțimea, centralitatea aurorală, 
frumuseţea și armonia arhitectonică și sinestezică“, atempora- 
litatea (sempiternitatea), simfonia angelică, orientarea și locali- 
zarea urbanistică precisă, înmiresmarea (inclusiv a trupurilor 
umane), spiritualizarea și sublimarea senzaţiilor, redefinirea 
caracteristicilor naturale şi cosmice în funcţie de mediul de- 
temporalizat al Paradisului (o natură care are corespondențe cu 





+5 Idem, p. 21-22, 80, 256. 

%4 D. Murăraşu, în Mihai Eminescu. Viaţa şi opera, Ed. Eminescu, 
București, 1983, p. 69-70, considera că prezența unor sintagme poetice 
precum „umbre cu miros”, „flori care cântă” sau „aur mirositor” în opera 
eminesciană sunt urmarea influenţei lui Swedenborg, pe care Eminescu |- 
ar fi cunoscut, dacă nu direct, atunci prin Kant, deoarece Kant „a căutat să 
zăgăzuiască influenţa lui Swedenborg, cercetându-i lucrările și condam- 
nându-le din punct de vedere rațional” (p. 69), ocazie cu care, însă, le-a şi 
recapitulat, pentru a le putea analiza, fapt ce le-ar fi putut face să cadă sub 
ochii lui Eminescu. 

Explicaţia aceasta a lui Murărașu este mai ocolită şi credem că nu s-a 
apropiat de orizonturile literaturii vechi. 

cea terestră, dar cu altă structură biologic-ontologică, fortificată), 
transportul ontologic într-o regiune și într-o condiţie care con- 
servă personalitatea umană, datele ei biografice şi cognitive, dar 
îi regenerează ritmul existențial, odată cu ritmul şi morfologia 
naturii. 

Cantemir detaliază astfel atmosfera paradisiacă, a „moşiii 
noastre ceii vecinice”: „alt pământ şi alt ceriu nou i-au giuruit 
[Dumnezeu omului], al cărui pământ florile neveștedzitoare, 
pomii şi poamele neputredzitoare şi în toate timpurile preste mă- 
sură dând roada sa şi, al căruia ceriu, la măsură căldura soarelui 
și la măsură frigul gerului; şi mai vârtos acolo arșiță și secetă nu 
va fi, și iarna va lipsi, şi soarele nu va apune, căci noapte nu să va 
ja ce 455, 

În Viața Sfântului Vasile cel Nou, există mai multe pasaje sem- 
nificative — din care am citat deja anterior câteva secvenţe —: „Într- 
aceaeaș noapte, zăcându-mă în pat, văzuiu-mă într-un câmpu 
păjistos și vearde. Şi înfloriia cu de toate florile. [...] Și cugetând 
eu aceastea, iată, ne aflăm la un munte înalt. [...] După aceaea, iar 
căutăm spre răsărit. Și văzum înaintea noastră o cetate minunată 
foarte. Şi deacă văzuiu acea vedeare minunată, mă miraiu, mult 
stătum și previiam spre aceale vederi, stând noi de/supra acelui 
<munte> dintru înaltă mitropolie. [...] Și era o cetate foarte înfri- 
cată în larg și în lu<n>g. Era ca crâgul [crugul] ceriului. Și făptura 


%5 Dimitrie Cantemir, Divanul, ed. cit., p. 22-23. 

În Dioptra lui Vitalie de Dubna (lucrare din care Cantemir s-a inspirat 
în alcătuirea Divanului): „sufletul cel înțelegătoriu se întoarce întru moşiia 
de unde au venit, unde nu e moarte, nici foamete, nici seate, nici boale, nu 
e plâns, nici întunearec, ce lumină veacinică, necurmată zi. Nu e acolo 
soare, nici lună și nu schimbă iale cu încungiurăril[e] lor zilel[e] şi nopţile, 
ce iaste lumina aceii vieţi], Mielul carel[e] întunearecul soarelui și întunea- 
recul lunii îl covârșaște cu lumina Lui. Nu e acolo iarnă, nici vară, ce veaci- 
nică primăvară iaste. Acolo pururea cresc florile, şi toate câte sunt acolo, 
frumoase şi drăgăstoase sunt”. Cf. Crestomație..., vol. II, op. cit., p. 68. 

ei nu era nici de marmure, nici de lemnu, nici d[e] stecl[ă] nici de 
[ip]sos ce sânt [lu]crure [trecătoare], ci era tocma de zare de aur 
curat. Și dintr-însă strălucire frumoasă şi era 12 pietri, de strălu- 
ciia razele din eale ca curcubeul ceriului. lar bănătatea aceii ce- 
tăț[i] nime pre lume n-au văzut şi cu urechea n-au auzit, nici cu 
inima nu poate gândi“. lar înălțimea acei<i> cetăţi era de 300 de 
coț zidul de înalt. lar porţile era tare tocmite și încuiate toate într- 
un chip. Şi pre fieșcare poartă era câte 12 pietri curate, străluciia 
ca razele soarelui. Cum era din afara cetăței, așea și dinlăntru era. 
Sparie-mi-să mintea a <s>pune, dirept aceaea trup de om [om aflat 
încă în trup] nu poate spune împărățţiia lui Dumnezeu. [...] Şi iată, 
să iviră nişte sadure [grădini cu flori] alese ca și zăpada, ce limbă 
de om nu le poate spune. [...]« Aceastea ci vezi, pământul blânzilor 
easte. De acest pământ zisă Domnul la Evanghelie: Ferice de blân- 
Zii, că aceia vor moşteni pământul. lar împărăţiia ceriului easte în 
ceriu şi easte nespusă». 

Şi acel pământ era înflorit cu flori de aur preaciudate [prea- 
minunate] |...] Încă căutând noi pre acei pomi, văzum un nuor de 
pasări preatrumoase veniia. Și umplură acei pomi și începură a 
cânta cu nişte glasure dulci, cât ieşiia glasul lor până în ceriu. Şi 
aceste pasări [...] era fără putrejune, ca și toată făptura. Şi după 
acea căută Domnul spre ceriu. Și să deșchisă cerul nou. [...] Și 
pusără [îngerii] raiul spre răsărit. Şi în mijlocul raiului era cetatea 
lui Dumnezeu ceaea marea, lerusalimul cel de sus, ce meşterul şi 
ziditoriul ei easte însuș Domnul. [...] lar portarii ei străluciia ca 
soarele”47. În Viața Sfântului Andrei cel nebun pentru Hristos, din 
Constantinopol, acesta „preste doao săptămâni am petrecut întru 





456 A se vedea [. Cor. 2, 9: „Cele ce ochiul n-a văzut și ureche n-a auzit 
și la inima omului nu s-au suit, pe acestea le-a gătit Dumnezeu celor ce-L 
iubesc pe EI”. 

%7 Viaţa Sfântului Vasile cel Nou și vămile văzduhului, op. cit., p. 182, 184, 
199-200. 

dulceaţa vederii [...] ca cum eram în Raiu prea frumos [...] Ci m- 
am văzut pre mine înbrăcat în haină luminoasă, ca când era de 
fulger ţesută, și cunună pre capul mieu, de flori, mare, împletită, 
și cu brâu înpărătesc eram încins. Şi mă bucuram foarte de frumu- 
sețea aceia, și mă minunam cu mintea și cu inima de negrăita fru- 
museţea Raiului lui Dumnezeu, și umblând printrînsul mă vese- 
liiam. 

Şi era acolo pomi mulți întru carii pomi înnalţi, vârfurile sale 
mișcându-le foarte veseliia vederea și mare bună mireazmă din 
ramurile lor eşiia. Și unii din pomii aceia era înflorind neîncetat, 
iar alţii în chipul aurului înpodobiţi, iar alți<i> feluri de roade cu 
negrăită frumuseţe și podoabă avea. Și nu este cu putință fru- 
musețea pomilor acelora a o asemăna nici cu un pom pământesc, 
că mâna lui Dumnezeu, iar nu a omului i-au zidit pre ei. 

Pasări era în pomii aceia făr' de număr, unile aripi de aur 
având, iar altele albe ca zăpada, iar altele cu feluri de înpies- 
triciuni [culori]. Și șădea pre rămurele pomilor Raiului și prea 
frumos cânta, cât de dulceața glasului cântărilor nu mă simțiiam 
pre sine-mli] [a se compara cu versul: „De mă uitam răpit pe mine 
însumi” din poemul O,-nțelepciune..., ţinând cont şi de faptul că 
verbul a răpi are semnificații extatice începând de la Sfântul Pavel, 
care a fost răpit în al treilea cer] [...]. Şi sta acei frumoși pomi rân- 
duri, precum stă pâlcul înpotriva pâlcului. Și umblând eu prin 
mijlocolo lor întru veseliia inimii, am văzut râu mare curgându 
prin mijocolu lor şi pre frumoşii pomii aceia adepându. Şi era de 
ceia parte de râu vee, întinzându viţile sale cu frunză de aur şi cu 
struguri în chip<u>l aurului înpodobite. Și sufla acolo vânturi line 
și cu bună mireazmă, despre patru părţi, dintru ai cărora suflare 
mișcându-să pomii, sunet minunat prin frunzele sale făcea”“5. 


%% Ms. rom. B. A. R. 5468, f. 94'-95v, cf. Cătălina Velculescu, Nebuni 
pentru Hristos, Ed. Paideia, Bucureşti, 2007, p. 257. A se vedea şi p. 283-284 
Şi 307. 

În posesia lui Eminescu s-a aflat — după cum am mai arătat — 
și un miscelaneu conținând și Viața și petrecerea a celor dentru Sfinți 
Cuvioși Părinții noștri Varlaam şi losaj, indiianilor'*. Cităm din dior- 
tosirea/ prelucrarea lui Mihail Sadoveanu: „deodată [loasaf] s-a 
văzut răpit de câţiva bărbaţi străini, care trecându-l prin niște 
locuri minunate, l-au dus la o câmpie întinsă, înfrumuseţată cu 
flori roşii și cu bună mireazmă. Privind în juru-i, a văzut livezi 
frumoase cu roade străine; iar frunzele pomilor fremătau vesel la 
un vânt subțire şi lin. Subt arcurile livezii [în Memento mori: 
trunchii pădurii ca stâlpi mari şi suri se urcă /...] Pân'-acopăr cu-aste 
arcuri fluviul lat şi profund] erau scaune de aur curat, înfrumusețate 
cu pietre scumpe și mărgăritare de mult preţ, şi raze mari ieșeau 
dintr-însele. Se vedeau și paturi de aur așternute cu covoare în 
felurite culori. lar prin preajmă curgea o apă limpede, veselind ve- 
derea și dulce murmurând. Deci prin acel loc minunat purtându- 
| bărbaţii înfricoșaţi, l-au dus până într-o cetate ce strălucea cu 
lumină negrăită, având zidurile de aur și din pietre de preț pe care 
nu le-a văzut nimeni niciodinioară; iar stâlpii și porţile erau din 
câte-un singur rubin. Din înălțime strălucea o lumină mare cu raze 
umplând ulițele cetății; și ostași înaripați cu chipuri tinere se plim- 
bau glăsuind cântări prea dulci pe care niciodată nu le-a auzit ure- 
chea omenească”4%. 

Pentru a nu mă extinde peste măsură cu exemplificările, mă 
voi opri mai departe numai asupra secvenţelor paradisiace din 
nuvele, specificând că fragmentele versificate dețin, în cea mai 
mare parte, aceleași coordonate și aceleaşi detalii picturale. Peisa- 
jul pe care îl reproduce din Sărmanul Dionis este aproape identic 
cu raiul Daciei din Memento mori: „Înzestrat cu o închipuire urie- 
șşească el a pus doi sori și trei lune în albastra adâncime a cerului 
şi dintr-un șir de munţi au zidit domenicul său palat. Colonade — 





%5 Ms. rom. B. A. R. 2769. 
0 Cf. Sfintele amintiri. Sinaxar, Ed. Hyperion, Chișinău, 1992, p. 39-40. 

stânci sure, streșine — un codru antic ce vine în nouri. Scări înalte 
coborau printre coste prăbușite, printre bucăţi de pădure pogo- 
râte în fundul râpelor până într-o vale întinsă tăiată de un fluviu 
măreț, care părea a-și purta insulele sale ca pe nişte corăbii aco- 
perite de dumbrave. Oglinzile lucii a valurilor lor răsfrâng în 
adânc icoanele stelelor, încât, uitându-te în el, pari a te uita în cer. 
[Apele sunt oglinzile Paradisului.] 

Insulele se înălțau cu scorburi de tămâie și cu prund de 
ambră“!. Dumbrăvele lor întunecoase de pe maluri se zugrăveau 
în fundul râului, cât părea că din una și aceeași rădăcină un rai se 
înalță în lumina zorilor, altul s-adânceşte în fundul apei. Şiruri de 
cireși scutură grei omătul trandafiriu a înflorirei lor bogate, pe 
care vântul îl grămădește în troiene; flori cântau în aer cu frunze 
îngreuiete de gândaci ca pietre scumpe, și murmurul lor împlea 
lumea de un cutremur voluptos. Greier răgușiți cântau ca orologii 
aruncate în iarbă, iar painjeni de smarald au ţesut de pe-o insulă 
până la malul opus un pod de pânză diamantică, ce stecleşte vio- 
riu și transparent, încât a lunelor raze pătrunzând prin el, înver- 
zeşte râul cu miile lui unde. [...] Sau adesea, așezați într-o luntre 
de cedru, [Dan și Maria] coborau pe ascultătoarele valuri ale 
fluviului. EI își rezima fruntea încununată de flori albastre de 
genunchiul ei, iar pe umărul ei cânta o pasăre măiastră. |...] 

Înainte de a dormi, ea își împreuna mâinile și, pe când stelele 
albe sunau în coarde rugăciunea universului |aici stelele sunt un 
simbol transparent al Îngerilor și al Sfinţilor], buzelele ei murmu- 
ra[u] zâmbind, apoi capul ei palid de suflarea îndulcită a nopţii 
cădea pe perine. [...] Ceruri de oglinzi, plutind cu înălțatele aripi 





*1 Insistența asupra aromatelor — tămâia şi ambra — are semnificații 
profunde, dacă ţinem cont că înmiresmarea/ bălsămirea este sugestia ne- 
veștejirii și a neputrezirii pe care le sublinia Cantemir, încât, în altă parte, 
Eminescu ajungea să conceapă metafore precum „aromatele suflete line” 
(Ondină) sau „stele” care „se mir” (Steaua vieții), din care curge mir. 

albe şi cu brâie de curcubeu, portale nalte, galerii de-o marmură 
ca ceara, straturi de stele albastre pe plafonduri argintoase — toate 
pline de un aer răcoare şi mirositor [sugestii ale unei arhitectonii 
cosmic-paradisiace]. 

Numai o poartă închisă n-au putut-o trece niciodată. Deasu- 
pra ei, în triunghi, era un ochi de foc, deasupra ochiului — un 
proverb cu literele strâmbe ale întunecatei Arabii. Era doma lui 
Dumnezeu. Proverbul, o enigmă chiar pentru îngeri [dogma 
ortodoxă — spre deosebire de cea catolică și protestantă — specifică 
faptul că ființa lui Dumnezeu este incomprehensibilă Îngerilor și 
oamenilor]”*2. 

În (con)textul eminescian de mai sus se îmbină elemente 
paradisiace (așa cum le-am cunoscut din fragmentele expuse mai 
sus și a căror coincidenţă am subliniat-o în câteva cazuri care fun- 
damentează o similitudine esenţială) cu altele terestre, cum ar fi 
nevoia de somn a Mariei sau inapetenţa de a vedea dincolo de 
anumite simboluri, care îşi păstrează inaccesibilitatea. Cei doi au 
o putere limitată de sesizare a celor paradisiace, un detaliu care 
apare consecvent în relatările hagiografice, în care cei răpiți la cer, 
în vis sau în extaz, văd sau pot să reproducă fragmentar, în funcție 
de înălțimea spirituală pe care au atins-o Sfinţii care au primit 
harisma acestei cunoașteri supra-dialectale — o gnoză considerată, 
pe filon literar patristic-medieval, ca superioară raționalității dis- 
cursive şi filosofiei speculative. 

Un element paradisiac semnificativ, complementar, este 
inserat într-un fragment intitulat Umbra mea (în care apar, con- 
secvent, „umbroasele și balsamatele dumbrăvi ale lunei”, „privi- 
ghetori cu glas de argint” şi „îngeri cu haine de aur şi cu aripi de 
colorile curcubeului și-ncinși în brâie de curcubeu”), conținând o 
referinţă la precizarea din opusul Genezei, în conformitate cu care 
cosmosul primordial este în integralitate subsumat voinţei uma- 





2 Eminescu, Proză literară, op. cit., p. 52-53. 

ne: „valurile ascultătoare mânau neporuncit după gândirea noas- 
tră luntrea cea aurită”*5. 

Insula lui Euthanasius, din nuvela Cezara, e mai degrabă ceea 
ce spune Euthanasius că este, un „rai pământesc”, un spaţiu ede- 
nic reverberat în natura terestră sau un spaţiu terestru care și-a 
conservat parțial condiţia originară, conservare prin care își de- 
conspiră telosul eshatologic. Accesul se face printr-o peșteră, se- 
ver limitat numai celor demni de el. 

Aspectul exterior e contrariant, din afară părând că „această 
insulă este o grămadă de stânci sterpe înălțate în mare, fără vege- 
taţie și fără viață”**, descriere care seamănă izbitor cu ostroavele 
sihaștrilor din literatura aferentă, isihastă. Interiorul prezintă o cu 
totul altă perspectivă: „pe când valea insulei, adâncă și desigur 
sub oglinda mărei, e acoperită de snopuri de flori, de vițe sălba- 
tice, de ierburi nalte și mirositoare, în care coasa n-a intrat nicio- 
dată. Și deasupra pădurei afânate de lume vegetală se mișcă o 
lume întreagă de animale. Mii de albine cutremură florile lipindu- 
se de gura lor, bondarii îmbrăcaţi în catifea, fluturii albaştri împlu 
o regiune anumită de aer deasupra căreia vezi tremurând lumina 
soarelui. [...] 

În mijlocul văii e un lac, în cari curg patru izvoare care 
ropotesc... [...] E o muzică eternă în tăcerea văratecă a văiei [muzica 
din tăcere am remarcat-o și cu alte ocazii]... [...] În mijlocul acestui 
lac [...] este o nouă insulă mică cu o dumbravă de portocale. În 
acea dumbravă este peştera, ce am prefăcut-o-n casă, și prisaca 
mea. Toată această insulă-n insulă este o florărie sădită de mine 
anume pentru albine”. După care, ceva mai departe, Euthana- 
sius face apologia statului ideal al albinelor. Diferenţa față de 
universul paradisiac propriu-zis este lesne sesizabilă, acesta fiind 


+% Idem, p: 175; 
*4 dem, p. 79. 
1% Ibidem. 

un rai în oglindă sau, dacă ne permitem o hermeneutică emble- 
matică, o insulă-n insulă, o punere în adâncime simbolic-alego- 
rică, prin care o vale terestră (pământul ca vale a plângerii este un 
alt topos biblic, provenit din Psalmul 83, 7 — ceea ce Dosoftei 
numește „valea de plânsoare” (în versuri: Ps. 83, 25), iar Eminescu 
exprimă prin imagini poetice enigmatice precum: „Und-izvoare 
plâng în vale” (Floare albastră)) devine lentila concavă în care se 
reflectă imaginea anticipativă a Raiului, proeminentă în conştiinţa 
săhastrului Euthanasius, „dezbrăcat de haina deșertăciunei”*%. 
Numele eremitului, de altfel, înseamnă moarte bună. După moar- 
tea lui, luându-i locul Ieronim, „albinele înconjurară bâzâind pe 
noul și tânărul împărat al raiului”*”. 

Conceptul de „insulă-n insulă” denotă o viziune concentrică 
a lumilor și sublinierea centralității spirituale a Paradisului, ca 
nucleu sau inimă a universului. 

Nuvela Geniu pustiu conţine trei vise extatice, în care se reite- 
rează de acum cunoscuta descriere paradisiacă: „Raza cea de aur 
se suia cu noi...am trecut printr-o noapte de nouri — prin o zi 
întreagă de stele, pân-am dat de-o lume de miros și cântec, de-o 
grădină frumoasă deasupra stelelor. Copacii erau cu foi de nes- 
timate, cu flori de lumină, și în loc de mere luceau prin crengile 
lor mii de stele de foc. Cărările grădinei acoperite cu nisip de 
argint duceau toate în mijlocul ei, unde era o masă întinsă, albă, 
cu lumânări de ceară ce luceau ca aurul — de jur împrejur sânți în 
haine albe ca şi mana și împregiurul capului lor strălucea de raze. 
Ei povesteau, cântau cântece de prin vremile de pe când nu era 
încă lume, neci oameni, și eu îi ascultam uimit... [...]. 

Murisem! M-am trezit deodată într-un codru verde ca sma- 
ragdul, în care stâncile erau de smirnă şi izvoarele de ape vergine 
și sânte. Printre arbori cântau privighetori cu glasuri de înger, prin 





%% Ibidem. 
%7 dem, p. 93-94. 

cărări rătăceau umbre diafane și fericite şi se pierdeau prin 
verdura întunecată a dumbravelor sânte. În depărtare vedeam o 
dumbravă de aur care cu freamătul frunzelor sale cânta |amă- 
nuntul frunzelor cântătoare l-am întâlnit în Viața Sfântului Andrei şi 
în cea a Sfinților Varlaam și loasaf, dar există şi în Triod, într-o cân- 
tare vesperală, la începutul Postului Mare] o melodie molatecă şi 
lină ca aceea a undelor adormite. Între toate umbrele sânte şi albe 
numai eu aveam corp... 

Rătăcii ce rătăcii prin pădure, până dedei de un râu cu 
undele de argint, în mijlocul râului o insulă încungiurată de ape 
— cu păduri şi grădini din a căror mijloc se ridică spre ceruri o 
biserică naltă cu cupole rotunde — toată de aur gravat, ce strălucea 
astfel, căci soarele cerului curat se oglindea în cupola cea mare a 
bisericei. La țărm era o barcă de aur... [...] Întrai, prin portalele de 
aur ale bisericei, înăuntru. Pe jos, marmură albă ca laptele, pe sus, 
arcadele nalte de aur, stâlpii de aur... iconostasul cu icoane nalte 
și palide de sânți şi îngeri de-o frumusețe suprapământească, ce 
păreau suflate pe pânze de argint — în altar, o masă de aur cu 
Sfintele Taine... [...] Visul, o lume senină pentru mine, o lume plină 
de raze clare ca diamantul, de stele curate ca aurul, de verdura 
cea întunecoasă și parfumată a dumbrăvilor de laur — visul îşi 
deschise auritele lui gratii și mă lasa să intru în poeticele şi etern 
junele lui grădini. Într-adevăr că muntele pe care dormeam mi se 
păru una din acele grădini pandante ale Semiramidei [la grădinile 
suspendate sau raiul spânzurat al lui Semiramis din Vavilon se 
gândea și Cantemir începându-și Istoria ieroglifică şi tot cu ele 
începe şi istoria civilizaţiilor antice din Memento mori], grădini a 
cărei treaptă de sus unită cu cerul răsfăța în lumina cea etern 
neturburată a soarelui un eden frumos cu largi alee de palmiferi, 
cu cărări acoperite cu nisip alb, cu avulsuri de raze lungi şi 
diamantice, cu stânci zdrobite de smirnă [...] de dulcețile și miro- 
sul ambrei: nectarul cel adormitor al Orientului. Şi toate acestea 

asupra norilor! Cerul era senin ca o boltă de smarand, susținută 
în orient și occident cu bolta ei puternică de oglinzile cele verzi și 
resăltânde ale mărilor... [...] Dar deodată păru că lumea se-nse- 
nină, că gaura în cer începe a deveni din ce în ce mai mare şi mai 
largă, încât prin ea se vedea asupra boltei albastre ce-mbrățișează 
pământul, o altă boltă cu mult mai naltă, cu mult mai largă, însă 
de-un aur curat şi limpede ca lumina cea galbenă a soarelui, astfel 
încât întreagă acea boltă părea un soare mare, care îmbrățișa o 
lume, lumea deasupra cerului. Aerul tot era de lumină de aur — 
totul era lumină de aur, amestecat cu gemetul lin și curat al arpe- 
lor de argint în mânele unor îngeri ce pluteau în haine de argint, 
cu aripi lungi, albe, strălucite prin întinsul acel imperiu de aur. 
Pluteau ca genii abia văzute, umbre mai transparente, cu pelița 
vânătă ca marmura ce pare moale, cu ochii mari albaștri, cu lungi 
bucle negre, ce-ncongiurau fața lor albă și cădeau pe gâturile lor 
marmoree și pe hainele de argint în falduri lungi, ce muiau 
corpurile sublime cu albeţea și moliciunea lor”*%. 

Trecerea într-o lume spirituală încă şi mai frumoasă, mai 
uluitoare, dintr-un cer în alt cer mai înalt, reprezintă de asemenea 
un detaliu extatic-hagiografic+*. O astfel de perspectivă explică de 
ce, „în spaţiul poetului, din bolta lui cea mai de sus, lumina 
inundă din toate părţile, divergentă. [Chiar] Haosul e încununat 
de o horă de aştri lunatici”5%. Lumina, curgând de sus în jos, 


% Idem, p. 116, 131-132, 142-145. 

49 A se vedea cartea mea, Epilog la lumea veche, vol. 1.2, op. cit., p. 335- 
339. Sau volumul anterior al Istoriei de faţă. 

5% Tudor Arghezi, Eminescu, Ed. Univers enciclopedic, București, 
2000, p. 47. 

Foarte interesant este faptul că această imagine poetică, „horă de 
aștri”, o întâlnim sub o formă asemănătoare într-o cântare liturgică: „Adu- 
cându-mi aminte de divanul cel înfricoşat [înfricoșător] al Fiului tău, mă 
cutremur cunoscând lucrurile mele cele cumplite, Născătoare de Dumne- 
zeu, care covârșesc cu neasemănare mulțimea nisipului cel de lângă mare 

înghite întunericul în opera sa, chiar dacă, pentru ochii oamenilor 
deveniți sensibili la lumină, e filtrată prin perdeaua de aştri. 

Esenţial pentru noi este, de asemenea, să recunoaștem faptul 
că fundamentalitatea codrului/ pădurii în poezia naturii din opera 
eminesciană, cu freamătul melodios al frunzișului, cu aromele/ mires- 
mele de flori de tei, salcâmi, lilieci, covoarele de flori și cu oglinzile 
izvoarelor de argint, reprezintă un sigiliu, o marcă definitorie a 
perspectivei vizionare a literaturii vechi, care desemna Paradisul 
ca fiind veritabila patrie a fiinţei umane. 

De asemenea, trăsăturile cadrului natural eminescian (inge- 
nuitate, puritate, caracter auroral, virginal etc.), relevate insistent 
de exegeza eminescologică, se dovedesc a descinde din lecturile 
manuscriselor și ale cărților vechi. În timp ce icoanele stelelor şi se- 
ducția lumilor siderale demonstrează o fericită contopire poetic- 
rațională cu iconostasul/ catapeteasma spaţiului eclesial răsări- 
tean şi cu interpretarea sa ca văl/ simbol care intermediază tra- 
versarea într-o altă dimensiune existenţială. Nu doar miresmele 
năucitoare dezvăluie oroarea, repulsia față de moarte și descom- 
punere, așa cum sesizau Mircea Eliade şi, mai târziu, Negoiţescu, 
dar şi toată această avangardă vizionară dovedeşte o sensibilitate 
și o tensiune profundă a aşteptării resurecției și a descoperirii 
eshatologice. Nimic nu indică o așteptare a Nirvanei, ci, dimpo- 
trivă, aşa cum remarca G. Gană, mortul eminescian e un contem- 
plativ cu ochii larg; deschişi spre minunile paradisiace*!. 





și dansul stelelor cel nemăsurat” (s. n.), cf. Canoanele Maicii Domnului (pe opt 
glasuri, care se citesc la Pavecerniţă în toate zilele), Ed. Bunavestire, Bacău, 
1999, p. 107-108, reproducere după ediţia din 1816, apărută în tipografia 
Sfintei Mănăstiri Neamţu, care, la rândul ei, purta precizarea: această ediție 
a Bogorodișnei (denumire sub care este cunoscută în Sfintele Mănăstiri) 
este o reproducere a celei diortosite în Sfântul Munte Athos, la schitul ro- 
mânesc Prodromul” (nu ni se spune anul). 
501 A se vedea, mai sus, nota 308 a cărții de faţă. 

Contemplarea lumilor stelare în profunzimea lor alegorică şi 
simbolică i-ar fi putut-o nutri Antim Ivireanul, în timp ce Istoria 
jeroglifică a lui Cantemir — dacă au rămas în urma autorului copii, 
chiar și fragmentare, care să fi circulat, deși nu avem probe docu- 
mentare — i-ar fi putut oferi esplanade mirabile pentru ochiul min- 
ţii, cât şi descifrarea unor contacte semnificative cu istoria veche 
universală. 

Important de rememorat ar fi şi pasajul din partea a treia a 
cărții, care înfățișează Cetatea Epithimiii, împrejmuită de munţi şi 
de apele Nilului și având în centrul său templul. Chiar dacă, pe 
unul dintre palierele simbolice de interpretare, semnificaţiile sunt 
negative (fiind simbol al avariţiei și corupției din Istanbulul pe 
care l-a cunoscut Cantemir), credem că, pe o altă treaptă a scării 
alegoriilor, există o izbitoare similaritate cu acea topografie celest- 
paradisiacă pe care Mircea Eliade o socotea arhaică și pe care am 
pus-o în lumină la Eminescu: 

„lară pre şesurile câmpului aceluia, și pre o parte şi pre altă 
parte de apă, atâta câmpul cu otavă înverdziia, cât ochilor preste 
tot, tot o tablă de zmaragd maree a fi să părea, în carile tot chipul 
de flori din fire răzsărite, ca cum cu mâna în grădină, pre rând și 
pre socoteală ar fi sădite, cuvios să împrăștiia, și când zepfirul, 
vântul despre apus, aburiia, tot feliul de bună şi dulce miroseală 
de pre flori scorniia. Așe cât nici ochilor la privală, nici nărilor la 
mirosală sațiu să putea da. lară pre malurile gârlei [lacului] tot 
feliul de pomăt roditoriu şi tot copaciul frundzos şi umbros, de-a 
rândul, ca cum pre aţă de-a dreptul și unul de altul de departe ca 
cum cu pirghelul ar fi fost puși frumos odrăsliia. A căror umbri, 
giumătate pre lină apa Nilului, iară giumătate pre mângâioasă 
fața câmpului să lăsa. lară roada pomilor, şi la frumuseţe și la 
dulceaţă, nici Asiia au vădzut, nici Evropa au gustat. Căci tot într- 
acelaşi pom mugurul crăpa, frundza să dezvăliia, floarea să deșchidea, 
poama lega, creştea, să cocea și să trecea, totdeodată, nici după vremi 

viptul îmbla, ce în toată vremea toată poama și coaptă şi necoaptă să afla 
(s. n.)9?. Iară unde apa Nilului de pre şesul ce despre apus viniia 
și din vârvurile munților în gârla cea de gios să vărsa, cetatea sta, 
a căreiia nume cei de loc îmi spusără, precum Epithimiia o 
cheamă. Iară făptura și îngrăditura cetăţii era așe: din marginea 
malului, unde Nilul ca pre șipot în bălți să vărsa, spre apus, şi pre 
o parte și pre altă parte de apă ca la dzece mile zid gros și vârtos 
de piatră în patru coţuri cioplită era, carile, după ce de la pământ 
ca la dzece stânjeni să râdica, deciia stâlpi mari și groși de marmu- 
re porfiră în sus să înălța. [...] lară fiecare stâlp supt rădăcină patru 
lei de aramă preafrumoasă și ca aurul de luminoasă avea” 58... etc., 
etc. 

Să fi ajuns aceste pagini sub ochii lui Eminescu, când, doar 
puțin mai departe, descriind templul din centrul cetăţii și can- 
delele aprinse noaptea în interiorul lui, spune că acestea „ca soa- 
re[le] lumina și ca luna între alte stele să arăta”*%? 


502 A se vedea şi Sfântul Efrem Sirianul, Imnele Raiului, op. cit., p. 92- 
93: 


Ciclul de viaţă al pomilor din Rai se aseamănă unui colier: 
când primele roade sunt coapte și culese, 

sunt gata deja cele ce alcătuiesc a doua şi a treia recoltă. 

Cine a mai văzut vreodată poamele toamnei târzii 

atingând călcâiul roadelor primăvăratice /.../ ? 

/.../ Acest sân plin de fructe în toate fazele dezvoltării lor... [etc.]. 


5% Dimitrie Cantemir, Istoria ieroglifică, ed. cit., p. 126-127 (ș.u.). 

5% 1dem, p: 131: 

D. Murărașu indică însă o poezie populară provenind din Moldova, 
transcrisă de Eminescu într-un caiet — ms. 2260 — , care cuprinde și versurile 
„Ci eu am fost una la părinţi/ Ca și luna între sfinţi/ Şi le-am fost de mân- 
gâieri/ Ca şi luna printre stele”, cf. M. Eminescu, Poezii. III, ed. D. Murărașu, 
op. cit., p. 325. A se vedea și M. Eminescu, Opere, VI, ediţie critică îngrijită 
de Per-pessicius, Ed. Academiei RPR, București, 1963, p. 175. 

În Memento mori, depistăm versurile: „În oraș, lumini ca stele 
presărate-n mii de muri” și „Stele de-aur ard în facle”. Ar mai 
putea fi amintită și imaginea lunii ca o candelă: „Selene/ Ca o can- 
delă lucind” (Asta vreau, dragul meu). 

M-a intrigat de asemenea utilizarea de către Eminescu a 
verbului a se iezi, în Muşatin şi codrul („Şi deodată vede că/ Apa ei 
[a Bistriţei] se-mpiedică/ Și de stânci i se iezeşte,/ Ea s-adună și tot 
creşte,/ Se trezește-un mândru lac/ lar copacii umbră-i fac”), ase- 
menea lui Dimitrie Cantemir în Istoria ieroglifică („gârla Nilului să 
iezeşte pănă în țara Egiptului”5%) — şi în acest caz, o altă sursă ar 
putea fi Neculce. La fel, sintagma „a frunzelor sunare”, din poe- 
mul Codru și salon („În curgerea de ape, pe-a frunzelor sunare”; în 
Scrisoarea III: „trunzișul sunător”) există în Istoria ieroglifică: „a 
frunzelor sunare și a pădurii răsunare”*%, iar expresia „urechea 
îmbumbăcată”*” ne aduce aminte de dascălul care „își înfundă 
bumbacul în urechi” (Scrisoarea 1). Izbitoarea asemănare de viziu- 
ne, expresie stilistică şi tonalitate îl determina pe Edgar Papu să-i 
considere pe Dosoftei și pe Cantemir preromantici5. 





Poezia populară putea avea, în mod cert, o sursă cultă religioasă pen- 
tru această imagine poetică, însă circulația manuscriptică a Istoriei ieroglifice 
rămâne doar o pură ipoteză a noastră. Este o situaţie diferită de cea a lui 
Antim Ivireanul, în cazul căruia fragmente retorico-poetice din didahiile 
sale încă netipărite au ajuns în manualul de retorică al lui Piuariu-Molnar, 
tipărit prima dată la Buda în 1798 (Didahiile antimiene văd prima dată lu- 
mina tiparului aproape un secol mai târziu, în 1886) — a se vedea loan 
Piuariu-Molnar, Retorică, adecă învățătura şi întocmirea frumoasei cuvântări, 
ediție critică, prefață, notă asupra ediției, glosar și indice de Aurel Sasu, Ed. 
Dacia, Cluj-Napoca, 1976, p. 60, 67. 

5% Dimitrie Cantemir, Istoria ieroglifică, ed. cit., p. 140. 

5% Idem, p. 76. 

57 Idem, p. 87. 

5% Edgar Papu, Poezia lui Eminescu, op. cit., p. 210-211: „Nu mai puţin 
acest romantism se conturează în Moldova și cu mult înainte de marele 

Deosebit de semnificativ este și faptul că reproducerea poe- 
tică a lecturilor paradisiace apare de timpuriu în versurile emi- 
nesciene (și rămâne constantă), dacă ar fi să ne gândim numai la 
„Concertul, ce-l întoană al păsărilor cor,/ Cântarea în cadență a 
frunzelor, ce freme” (Din străinătate — un poem care, altfel, păs- 
trează un ecou aproape unic din peisajele romantice, mai precis 
din poezia Le vallon a lui Lamartine, pe când framătul frunzelor și 
corul păsărilor ne evocă hagiografiile indicate mai devreme) sau 
la „raiul cu grădini îmbălsămate” (Venere şi Madonă). 

Simbolurile şi alegoriile sunt, pentru Eminescu, porți care se 
încuie dar se și se deschid, iar deschiderea echivalează cu 
descoperirea unui alt cer de viziuni și înţelegeri — concepţie în con- 
formitate cu care poetul se declara admiratorul acelor „sânte firi 
vizionare/ Ce făceați valul să cânte, ce puneaţi steaua să zboare” 
(Epigonii). 

Între universul mic şi universul mare, uneori pare însă că 
planurile se confundă: „Cine știe dacă nu trăim într-o lume 
microscopică şi numai făptura ochilor noștri ne face s-o vedem în 
mărimea în care o vedem? [...] Presupuind lumea redusă la un bob 
de rouă și raporturile de timp, la o picătură de vreme, secolii din 
istoria acestei lumi microscopice ar fi clipite, și în aceste clipite 
oamenii ar lucra tot atâta şi ar cugeta tot atâta ca în evii noștri — 
evii lor pentru ei ar fi tot atât de lungi, ca pentru noi ai noştri. În 
ce nefinire microscopică s-ar pierde milioanele de infuzorii ale 


moment european al acestui fenomen. Îl recunoaștem, abia bănuit, şi la 
Dosoftei, și tocmai în trăsăturile prin care marele nostru poet din veacul al 
XVII-lea îl anticipă pe Eminescu. Apoi cu un alt prilej am arătat că, în Istoria 
ieroglifică, apărută [terminată] în 1705, Cantemir se afirmă ca unul din primii şi 
cei mai compleți precursori ai romantismului european (s. n.). În sfârşit, Neculce, 
în O samă de cuvinte, dă o schemă în proză a ceea ce peste câteva decenii va 
însemna balada preromantică şi romantică”. 

acestor cercetători, în ce infinire de timp, clipa de bucurie — și toate 
acestea toate ar fi tot astfel ca și azi” (Sărmanul Dionis)?. 
Ilustrarea celor afirmate se face de mai multe ori, precum în 


fragmentul despre „microscopice popoare” din Scrisoarea 1, ori în 
Călin: 


Dar ce zgomot se aude? Bâzâit ca de albine? 
Toţi se uită cu mirare și nu știu de unde vine, 
Până văd păinjenișul între tufe ca un pod, 
Peste care trece-n zgomot o mulțime de norod. 


Trec furnici ducând în gură de făină marii saci, 
Ca să coacă pentru nuntă şi plăcinte și colaci; 
Şi albinele-aduc miere, aduc colb mărunt de aur, 
Ca cercei din el să facă cariul, care-i meșter faur. 


lată vine nunta-ntreagă — vornicel e-un grierel, 
Îi sar purici înainte cu potcoave de oţel; 
În veșmânt de catifele, un bondar rotund în pântec 
Somnoros pe nas ca popii glăsuieşte-ncet un cântec; 


O cojiţă de alună trag locuste, podu-l scutur, 
Cu musteaţa răsucită șede-n ea un mire flutur; 
Fluturi mulţi, de multe neamuri, vin în urma lui un lanţ, 
Toţi cu inime uşoare, toți șăgalnici şi berbanți. 


Vin ţânţarii lăutarii, gândăceii, cărăbușii, 
lar mireasa viorică i-aștepta-ndărătul ușii. 
Şi pe masa-mpărătească sare-un greier, crainic sprinten, 
Ridicat în două labe, s-a-nchinat bătând din pinten; 





50 Eminescu, Proză literară, op. cit., p. 33. 

EI tușeşte, își încheie haina plină de șireturi: 
— „Să iertaţi, boieri, ca nunta s-o pornim şi noi alături”. 


(Călin (file din poveste)) 510 


Miniaturizarea universului uman pare că ţine, totuși, în 
anumite situaţii, de reducerea resurselor spirituale, de involuția 
către homunculi a speciei umane (ca și a romanilor, prin români, 
către romunculi, în Odin şi poetul), fapt sugerat şi de Cugetările 





510 Perpessicius nota: „Aproprieri cu lumea de fabulă și alegorie din 
Istoria ieroglifică a lui Dimitrie Cantemir afla d-l N. lorga: «Și romancierul 
istoric al altor vremuri amestecă ironia cea mai grosolană cu oarecare deli- 
cateță de poesie în descrierea nunții, care de sigur că a inspirat pe Eminescu 
pentru fermecătoarea nuntă de gâze din Călin: „Ţânţarii cu fluiere, greierii 
cu surle, albinele cu cimpoi, cântece de nuntă cântând, muştile în aier și 
furnicile pre pământ mari şi lungi danţuri ridicară, iară broaștele toate, 
împreună cu broatecii, din gură cântec ca acesta în versuri tocmite cânta” 
etc.»”, cf. M. Eminescu, Opere, I, ed. Perpessicius, op. cit., p. 424. 

lorga credea, prin urmare, că Eminescu ar fi putut cunoaşte Istoria 
ieroglifică, iar Perpessicius nu îl contrazice. 

În același context, Perpessicius reproduce un fragment de manuscris 
conţinând reflecţii înrudite cu cele din Archaeus: „Sunt ochi în lumea 
aceasta, care au deosebită plecare pentru tot ce [e] miniatură. [...] Şi pain- 
jenii ţes dela o tufă de flori la cealaltă un pod de diamant la mirele ce şade 
departe - pe altă tufă, s-adună nuntașii, un cârd întreg de musculițe 
albastre ca oţelul...furnicile sunt servitori căci aduc saci albi cu miere şi 
făină, ba ţin câte o iarbă în gură, cu care să apere de razele soarelui capul 
miresei. Clopoţeii albaștri a florilor sună de liturghie, albinele cântă ca 
lăutari, bondarul în veșmânt de catifea murmură pe nas ca un popă bătrân, 
fluturii, Don Juanii grădinelor, vin în cârduri la nuntă, că ceea ce nimeni n- 
aude, a auzit miniaturistul meu, o nuntă în taina firei. [...] De ce o vioară 
veche e mai bună decât una nouă? Pentru că zeci de maistri şi-a pus sufletul întreg 
în ea — şi le-auzi apoi, o armonie de suflete (s. n.). De ce lemnul să fie neprimitor 
de vieață [?]” (Ibidem). 

sărmanului Dionis şi Antropomorfism, dar și în poemul Melancolie, 
unde, în „biserica-n ruină” nu mai sunt oameni, ci „drept preot 
toarce-un greier un gând fin şi obscur,/ Drept dascăl toacă cariul 
sub învechitul mur. /.../ În van mai caut lumea-mi în obositul 
creier,/ Căci răgușit, tomnatec, vrăjește trist un greier;/ Pe inima- 
mi pustie zadarnic mâna-mi ţiu,/ Ea bate ca şi cariul încet într-un 
sicriu”. 

Ne apropiem de un alt univers eminescian, cel infrauman, 
subuman sau inuman, al mizeriei, al infernului sufletesc contem- 
poran viscolit de nepăsare și deformat de maliție, dublat de o 
realitate populată cu șoareci, ploşnițe și păienjeni a-paradisiaci (în 
niciun caz echinoxiali, cum credea loana Em. Petrescu), în care îşi 
duce existenţa poetul. O lume hibernală sub aspectul glaciaţiunii 
spirituale şi afective, dar și sub aspectul somnolenţei intelectuale 
şi al necrozării instinctelor morale. O vor moşteni simboliştii!!, în 
poezia lor. 

Nu insistăm în mod deosebit, dar acest univers (care poate fi 
numit infernal) are inserțiuni — uneori rafinate și subtile, alteori 
mai brutale — în toată poezia şi opera eminesciană. 

Modelul construcţiei tripartite reprezintă, prin urmare, o 
viziune religioasă arhaică, așa cum precizam la începutul capito- 
lului, care s-a repercutat și în opera scrisă, sub forma a ceea ce se 
numește opus tripartitum, din care fac parte lucrări precum Diva- 
nul cantemirean. Această viziune tripartită, reverberată și la nivel 
literar şi reprezentată semnificativ în literatura noastră medievală, 
trebuie să-i fi fost cunoscută lui Eminescu până la a ajunge la 
modelul Schopenhauer. Este unul din multele exemple de modele 





51 Acest fapt a fost sesizat mai demult de Ibrăileanu: „Urmașii lui 
Eminescu au fost simboliști”, cf. G. Ibrăileanu, Curentul Eminescu, ediţie 
îngrijită şi cuvânt înainte de Nicolae Iliescu, Ed. Viitorul Românesc, Bucu- 
reşti, 1997, p. 47. 


306 


sau de topoi (ne mai rămân încă multe de relevat) de care litera- 
tura română medievală era saturată. 

Arhaicitatea constituia, de altfel, pentru Mihail Eminescu, 
reperul autenticității: „învățații cuvântului. Aceștia întreabă tot- 
deauna quid novissimi? Cartea cea mai nouă e pentru dânșii cea 
mai bună [...] înţelepciunea lor consistă în cuvinte, în cojile unor 
gândiri, pe cari memoria lor le păstrează. [...] Cele citite trec ca 
nişte coji moarte în hambarul memoriei, de unde iese la iveală 
apoi tot în aceeași formă. lar eu din parte-mi gândesc aşa. Orice-a 
gândit un om singur, fără s-o fi citit sau s-o fi auzit de la alții, cu- 
prinde o sămânță de adevăr. De aceea cărțile vechi, pe care oa- 
menii nu le scriau numai iac-aşa [,] numai ca să le scrie, ci pentru 
că gândise ceva, ce le apăsa inima, și voiau să spuie și altora, 
cărțile vechi eu unul le citesc şi găsesc între lucruri abstruse unele 
seminţe de lumină, pe cari apoi le ţin minte” (Archaeus)?. 

Eminescu regăsea în literatura și filosofia barocă și romantică 
un reflex şi o oglindire a unei mai vechi cugetări care provoca 
anamneza unei vechi și profunde cunoașteri a lumii. 

Mi se pare semnificativ, în acest moment, să amintim felul în 
care Eliade?!” vedea în Parsifal „un admirabil prototip al lui Don 
Quijote”514,- și, am adăuga noi, al prințului Mâşkin din Idiotul lui 
Dostoievski — regretând că Unamuno nu cunoştea prea bine litera- 
tura medievală și nici „savuroasele descrieri ale lui Chretien de 
Troyes'515. Eliade evidenţiază, în această istorie medievală, relația 
dintre cosmos și soteriologie, faptul că universul este subordonat 
făpturii umane şi că se degradează în ritmul bolii Regelui Pescar, 
din ce în ce mai sever, până când — după ce se perindă numeroși 
cavaleri care, precum odinioară prietenii lui lov, rămân muţi de 





512 Eminescu, Proză literară, op. cit., p. 182. 

515 Mircea Eliade, Insula lui Euthanasius, op. cit., p. 163 ş.u. 
514 dem, p. 165. 

515 Ibidem. 

compasiune în fața suferinţei acestuia, îmbolnăvindu-se și chiar 
murind o parte dintre ei — soseşte Parsifal şi adresează întrebarea 
justă: „Nimic nu oglindește mai precis ratarea omului care refuză 
să se întrebe asupra sensului existenței sale, decât această icoană 
a firii întregi care suferă în aşteptarea unei întrebări. Nouă ni se 
pare că ne ratăm singuri, unul câte unul, pentru că refuzăm să ne 
întrebăm: Unde este adevărul, calea și viața? Credem că mân- 
tuirea sau naufragiul nostru ne privește pe noi singuri. Ni se pare 
că problematica noastră, bună sau rea, nu angajează pe nimeni în 
afară de noi. [...] Pierzându-ne timpul cu futilități și întrebări fri- 
vole, nu ne omorâm numai pe noi, aşa cum se omorau acei cava- 
leri neînţelepţi din legenda Regelui Pescar. Omorâm, prin moarte 
lentă şi sterilizare, o părticică din Cosmos. Când omul uită să se 
întrebe în ce parte stă izvorul mântuirii lui, se ofilesc câmpurile și 
se-ntristează, sterpe, păsările. Ce admirabil simbol al solidarității 
omului cu întreg Cosmosul! [...] Prin pătimirea acestor câţiva aleşi 
fructifică și izbândește cultura fiecărei naţiuni [...] [aleşi] cari, ase- 
menea lui Parsifal, pătimesc pentru lenea noastră spirituală; ci 
[căci] întreaga fire s-ar părăgini și s-ar steriliza din cauza lipsei 
noastre de inteligenţă, generozitate şi curaj'9!€. 

Istoria lui Parsifal oglindește o convingere arhaică creștină, 
în conformitate cu care universul este aliatul virtuţii și adversarul 
viciului şi al păcatului. Literatura patristică reține că prelestul şi 
căderea din Rai a Protopărinţilor au fost urmate imediat de o 
revoltă cosmică care urmărea pedepsirea pe loc prin moarte a 
vinovaţilor și că numai intervenţia lui Dumnezeu a reașezat cos- 
mosul în subordinea omului. Această subordonare directă 





516 Idem, p. 167-168. 

57 „Prin urmare, toată creaţia adusă de Dumnezeu din neființă, 
văzându-l [pe Adam] ieşind din Rai, n-a mai vrut să se supună celui care 
călcase porunca: soarele n-a mai voit să strălucească, luna n-a mai suportat 

determină o reproducere fidelă în natura cosmică a condiției 
umane! şi o reflectare (cel mai adesea, din păcate) a degradării 
lui spirituale treptate. 

Pe acest filon, în opera eminesciană natura păstrează, pe de 
o parte, atributele nealterării primordiale (expuse succint în Reve- 
dere), pe care le revelează în frumuseţea și dialogul cosmic — iar 
contemplarea ei poate reprezenta un analgezic pentru durerea 
umană -— iar, pe de altă parte, este supusă inexorabil trecerii 
timpului, destrămării (cum inechivoc se poate desprinde din Ce te 
legeni, codrule), ca și omul. 





să lumineze, astrele n-au mai putut fi văzute de el, izvoarele nu mai voiau 
să țâșnească, râurile nu mai voiau să curgă. 

Aerul voia să se contracte și să nu mai dea răsuflare celui răzvrătit, 
fiarele şi toate animalele pământului, văzându-l gol de slava dinainte şi 
disprețuindu-l, s-au înfuriat toate de îndată împotriva lui, cerul s-a pus în 
mişcare ca să cadă cu dreptate peste el şi pământul nu mai răbda să-l poarte 
în spate. Deci ce face? Dumnezeu [...] opreşte pornirea tuturor făpturilor și 
le supune pe toate de îndată acestuia, ca și mai înainte”, cf. Sfântul Simeon 
Noul Teolog, Discursuri teologice şi etice. Scrieri 1, studiu introductiv și tradu- 
cere de Diac. loan I. Ică jr., cu un studiu de leromonah Alexander Golitzin, 
Ed. Deisis, Sibiu, 1998, p. 118-119 (Discursul 1 etic). 

518 Contagierea poeziei folclorice româneşti de această concepţie este 
adesea evidentă și Elena Tacciu ne oferă un exemplu: „Foaie verde lemn 
uscat,/ De oftat ce-am tot oftat/ Soarele s-a-ntunecat,/ Luna n-a mai luminat.! De 
oftat ce-am oftat tare,/ Nici soarele nu răsare,/ Nici luna lumină n-are, Nici pe 
câmp nu creşte-o floare”, cf. Romantismul românesc..., vol. II, op. cit. p. 20. 

Ofer acest exemplu nu pentru a sprijini teza (mult trâmbiţată secolul 
trecut dar, în opinia mea, eronată) influenţei folclorului asupra literaturii 
culte, ci, dimpotrivă, pentru a observa popularitatea semnificativă pe care 
a căpătat-o această perspectivă, în urma, neîndoielnic, a unei retorici omile- 
tice intense pe această temă. 

Timpul 


„Vremea vremuiește-adânc în tot ce e” (O, te-nsenină întu- 
neric rece...): aceasta este pecetea timpului asupra ființei umane şi 
a tuturor existențelor din univers. 

Problema timpului este recurentă în opera lui Eminescu. Ea 
este în mod particular subiectul reflecţiei în câteva mari poeme, 
precum Glossă, Scrisoarea I, Memento mori, ori în des evocatele, 
referitor la acest subiect, Revedere sau Ce te legeni, codrule, dar revi- 
ne ca laitmotiv în tot cuprinsul discursului său poetico-filosofic. 

Ceea ce preocupă în mod esenţial — și apreciem că urmăreşte, 
de asemenea, un tipar vechi-medieval, în mod esenţial — este 
relaţia dintre timp și eternitate: veșnicie versus timp macerant al 
ființei. Așa cum, în mod succint, ne reprezintă poemul O, te-nse- 
nină întuneric rece..., de la care inițiem această dezbatere: 


O, te-nsenină întuneric rece 
Al vremei. Înfloreşte-n neagra-ți 
Speluncă umedă ca şi ebenul cel topit, 
Fă ca să strălucească pe-acea cale 
Ce duce-n vecinicie toate-acele 
Fiinţe nevăzute, cari sunt 
Deşi trec nesimţite, ca şi vremea 
Ce vremuieşte adânc în tot ce e. 


Să văd trecând în haina cuvenită 
Acele gânduri, ce-atunci când apar 
Nemuritoare par, pentru c-apoi 
Nici să nu știi cum de au dispărut 
Din mintea secolilor lungi, greoi — 

Ca şi când n-ar fi fost. Câte ființe 
Ar trebui să treacă pe-a ta cale: 
Unele mândre, ţanțoșe, regale, 

Cu-ncoronată frunte — îmbrăcate 

În purpură =; altele dulci, cu ochii 
Moi, mari, albașştri,...albe ca și crinul, 
Mișcând a lor corp voluptos, ce-nvită 

Mai aruncând priviri de muritoare, 
Mai căutând iubire, ca Sirene; 


Unele-închipuite, alte tâmpe, 
Unele aspre, altele duioase, 
Toate cerând brevet la nemurire 
Şi toate strecurându-se cu toate astea 
Pe calea care duce la orașul 
Uitării, îngropat de vecinicie. 


Dar deasupra astei mulțimi pestrițe 
De gânduri trecătoare, vezi departe 
Munţii de vecinici gânduri ridicând 
A lor trufașă frunte către cer: 

Cu nepăsare ei privesc la toate 
Efemeridele ce trec în vale 
Cântând, vuind, certându-se și toate 
Aspirând la un lucru, care-n veci 
Nu poate fi al lor — eternitatea. 


Poezia este o sinteză a gândirii eminesciene asupra indi- 
vidualității și unicității fiinţei, având, prin versul alb, ritmul alea- 
toriu şi tema filosofică, un aer puternic de modernitate și antici- 
pație, dar insistând pe o idee care nu aparține modernității (decât 
subversiv), cea a înnemuririi sau a înveșnicirii. 

Se vede și aici ceea ce afirmam anterior în legătură cu concep- 
țiile poetului, că persoana umană poartă antetul unic al cugetării 
individuale, comoara biografiei mentale, amprenta gândurilor 
care o personalizează. Cum ar fi spus Nichita Stănescu: partea cea 
mai rezistentă a anatomiei umane. 

Dar „vremea vremuiește” și „efemeridele” se succed calei- 
doscopic în această „vale” (vale a plângerii), neprimind „brevetul 
nemuririi” și scurgându-se în „orașul uitării”: o rară și magnifică 
metaforă a morţii, răsărită probabil din poziţionarea diametral 
opusă faţă de cetatea eternă — și Antim Ivireanul, urmând aceeaşi 
schemă a antitezei, numea pământul sau lumea aceasta „orașul 
lacrămilor”5!%. Scapă de spectacolul celor ce trec „cântând și vu- 
ind”, într-un dans deșucheat al menadelor destrămării, și se sus- 
trag absorbirii de către „mintea secolilor lungi, greoi” doar cei cu 
„munţii de vecinici gânduri”. Ei, munţii gândurilor, reprezintă 
scara la ceruri a umanului și osatura rezistenței spirituale în fața 
descompunerii pe care o exercită timpul. 

Privit sub semnul acestui raport dezechilibrat, vreme veșni- 
cie — pentru că „orașul uitării” este „îngropat de vecinicie”: 
veșnicia precumpănește („vecinicia cea bătrână” (Memento mori)), 
vremea însăși este o efemeridă —, timpul este, la Eminescu, ceea ce 
preciza Sfântul Vasile cel Mare în Hexaemeron: o creaţie. 

Lumea începe, este adusă întru ființă odată cu timpul. La 
început (Fac. 1, 1 — in principio/ Ev 49x1)]) înseamnă și începutul 
timpului52. De aceea, când Luceafărul ajunge unde „nu-i hotar,/ 
Nici ochi spre a cunoaşte”, „vremea-ncearcă în zadar/ Din goluri 
a se naște”. Concomitenţa naşterii lumii și a timpului și caracterul 
abstract al celui din urmă fac ca discursul sau cugetarea asupra 


519 Antim Ivireanul, Opere, ed. cit., p. 190. 
520 A se vedea Sfântul Vasile cel Mare, Omilii la Hexaemeron, op. cit., p. 
74. 

lui să fie adesea indisolubil legate de reflecția asupra condiţiei 
umane și a existenţei în lume. 

„Vecinicia cea bătrână” din Memento mori este o expresie 
apofatică pentru Dumnezeu, desemnat în același context poetic, 
în strofa anterioară, la fel de hieroglific/ simbolic, ca „un mândru 
soare” ce „c-o rază de gândire ţine lumi ca să nu zboare,/ Să nu 
piard-a lor cărare, să nu cadă-n infinit”. Imaginea ni se pare înru- 
dită cu cea a „Celui vechi de zile” din profeția Sfântului Daniil 
(despre care am mai vorbit) și cu „bătrâna bunătate” a lui Dum- 
nezeu, din poetizarea psalmilor reușită de Dosoftei (Ps.73, 44): „a 
Ta bunătate” din „zâle bătrâne” (Ps. 142, 18-20) ale istoriei, în 
comparaţie cu „tinere zâle” (Ps. 42, 17) ale omului. Dacă prin „ve- 
cinicia cea bătrână” înțelegem, de fapt, Dumnezeu, şi dacă timpul 
este „îngropat de vecinicie”, perspectiva este similară celei din 
poemul Viața lumii, al lui Miron Costin: „Tu, Părinte al tuturor, 
Doamne şi Împărate,/ Singur numai covârșești vremi nemăsurate. 
/...] Că Dumnezeu au vârstatu toate cu sorocul”. 

De altfel, timpul reprezintă o temă esenţială în acest poem 
(congruentă cu percepţia lui Eminescu asupra istoriei, în întreaga 
sa operă): „trec ani cu roată,/ Fug; vremile ca umbra /.../ Suptă 
vreme stăm, cu vreme ne mutăm viiaţa /.../ Vremea lumii soţie [în- 
soţitoare] și norocul alta [despre norocul care guvernează exis- 
tența umană, la Eminescu, e nevoie de o discuţie separată, căci 
„Irăind în cercul vostru strâmt/ Norocul vă petrece”] /.../ Vremea 
începe ţările, vremea le sfârșaște,/ Îndelungate împărăţii vremea 
primeneaște./ Vremea petrece toate /.../ Vacul [existenţa, traiul] 
nostru cu-mprumut dat în datorie”*21. 

Într-un al doilea epilog, explicativ, al Viieţii lumii, Costin 
destăinuie că tema centrală a compoziției sale este...memento mo- 
ri: „Din toate stihurile să înțeleg deşărtăciunile și nestătătoare 
lucrurile lumii, şi viiața omenească scurtă (s. n.), cu mărturie din 





*1 Miron Costin, Opere, ed. cit., p. 320-322. 

David prorocul [din Psaltire], mai ales. Apoi, unde să pomenește 
de ceriu şi de soare, de lună, de stele, acestea toate că vor avea 
sfârşit şi să vor primeni [spune altceva Eminescu?], Sfânta Scrip- 
tură ne învață: numai Dumnezeu iaste fără sfârșit şi vecinic”522. 
Cu alte cuvinte: „Vecinicia cea bătrână” care „îngroapă” timpul... 

Diacronia, în Memento mori, este rezultatul gândului lui 
Dumnezeu, care concepe planul istoriei („Tu, ce scrii mai dinainte 
a istoriei gândire”), istorie care se desfășoară apoi în timp, reve- 
lând planul gândirii Lui („Timp, căci din izvoru-ţi curge a istoriei 
gândire”). 

În alt poem, Scrisoarea III, aceeași descifrare o presupune 
versul: „Scris în cartea vieţii este şi de veacuri și de stele”. 
Dumnezeu este Cel ce scrie istoria şi mersul stelelor, pentru că 
ceea ce veacurile și stelele parcurg, după o ordine prestabilită, se 
transcrie în cartea vieții. 

În alte două strofe succesive din Memento mori, Dumnezeu e 
numit consecutiv „soare mândru”, „vecinicia cea bătrână” şi 
„enigma încâlcită” (similar, în Epigonii este o „enigmă n-espli- 
cată”, în Sărmanul Dionis „o enigmă chiar pentru îngeri” etc.) care 
„să pune [Se hotărăște] să zideasc-un uriaș popor de regi”, adică 
să înalțe puterea romană — ceea ce nu este străin de concepţia bi- 
blică și vechi-bizantină, în conformitate cu care Dumnezeu înalță 
sau distruge imperii, în funcţie de faptele oamenilor. Pentru că 
„munţii de vecinici gânduri” (O, te-nsenină întuneric rece...), „mun- 
ţii înţelepţi de bătrâneţe”, care învaţă din „cartea cerului albastru 
cu mari litere aurite” (Peisaj), se pot apropia de gândul lui Dumne- 
zeu, tocmai de aceea, „ascultând cu adâncime glasul gândurilor 
mele” (Memento mori), Eminescu e capabil să contemple timpii şi 
istoriile lumii. „Se întâmplă ca geniul din omul de nemărginit să 





22 Jdem, p. 120. 

transscrie eonii întregi de divină cugetare. Între divinitate şi om 
există o continuă sinergie imaginală”*%. 

Eminescu, un poet la care regimul gândirii suferă un proces 
intens de platicizare poetică, de transpunere în materialul/ pânza 
imaginilor (considerat de unii poet al imaginalului*) nu se dez- 
minte — reamintim observaţia lui Mircea Scarlat, despre primatul 
vizualului care îi apropie pe Eminescu şi Miron Costin (cât și cu 
ceilalți scriitori medievali, adăugăm noi, care au afirmat și 
susținut această concepție5%) — și ne surprinde cu imaginile tim- 
pului. 





5% Constantin Barbu, Eminescu. Poezie și nihilism, Ed. Pontica, Con- 
stanța, 1991, p. 120. 

54 Termen inventat de Henry Corbin, în urma experienţei inter- 
pretării textelor arabe şi persane, şi pe care, aplicându-l la Eminescu și cu 
precădere pe Memento mori, Christian Crăciun îl explică astfel: „acest 
spaţiu-timp imaginal ar fi acela unde simbolurile şi arhetipurile religioase 
au o realitate efectivă şi afectivă”, cf. Christian Crăciun, Ucronia eminesciană. 
Eseu despre timp şi imagine în „Memento mori”, Ed. Institutul Cultural Român, 
București, 2010, p. 12. 

Autorul este de acord că „trebuie să ne situăm în apropierea inten- 
ționalităţii creatoare a poetului” (p. 14). Consideră că „în literatura română, 
Eminescu a inventat Timpul” (p. 22) — cu precizarea mea că în cea modernă, 
nu în literatura veche, unde timpul era deja inventat, putând fi considerat, 
dintr-o anumită perspectivă, supratema întregii operea a lui Miron Costin: 
„Suptu vreme stăm” (Viiața lumii), „Nu sântu vremile supt cârma omului, 
ci bietul om supt vremi” (Letopiseţul). 

Christian Crăciun insistă în mod deosebit pe centralitatea poemului 
Memento mori în opera eminesciană (p. 23). Nu este primul. 

55 Antim Ivireanul, spre exemplu: „acele ce înțelegem prin auz și prin 
cetaniia a multor zile, cu vederia chipurilor celor însemnate și cu cetaniia 
povestirei lor pre scurt mai mult ne încredințăm și mai pre lesne întru 
pomenire le putem păzi”, cf. Chipurile Vechiului şi Noului Testament, în Opere, 
ed. cit., p. 243. 

Dar şi Cantemir, în Istoria ieroglifică, ed. cit., p. 9: „că adevărat bună 
ieste știința audzirii, dară mai adevărată ieste ispita viderii”. 

Persistentă pe retina memoriei cititorului este imaginea: 
„Timpul mort și-ntinde trupul şi devine vecinicie” (Scrisoarea 1) 
sau „Limpul mort şi-ntinde membrii şi devine vecinicie” (Me- 
mento mori), despre care D. Murărașu considera că reprezintă o 
„sugestie din Noaptea a Vl-a a preromanticului Young"5%. 

Imediat după, dar și în relaţie cu timpul-trup, am aşeza tim- 
pul-templu, în virtutea semnificaţiilor convergente: 


Când posomorâtul basmu - vechea secolilor strajă — 
Îmi deschide cu chei de-aur și cu-a vorbelor lui vrajă 
Poarta naltă de la templul unde secolii se torc — 
Eu sub arcurile negre, cu stâlpi nalți suiți în stele, 
Ascultând cu adâncime glasul gândurilor mele, 
Uriașa roat-a vremei înapoi eu o întorc. 


(Memento mori) 


Remarcăm centralitatea templului și în citadela temporală, 
așa cum se dezvăluie, într-o mirabilă imagine („templul unde secolii 
se torc”), prin concretețea arhitectonică pe care o îmbracă 
elementul cel mai abstract și mai versatil cu putință. Căci „con- 
struind templul nu se construiește numai Lumea, se construiește, 
de asemenea, și Timpul cosmic”. Semnificativă, cum spuneam, 
este această imagistică a timpului sub forma unui trup și a unui 
templu, sugestiile cristice neputând fi ignorate (urmând hermene- 
utica amplă despre templu și trup din epistolele Sfântului Pavel: 
Col. 1, 24; Efes. 5. 23, 31-32; 1 Cor. 6, 19; Il Cor. 5. 1, 16). 

Stă timpul eminescian sub semnul/ pecetea suferinței re- 
demptorii? Indiciile nu sunt chiar puţine, pentru a urmări această 





5 D. Murărașu, Mihai Eminescu. Viaţa şi opera, op. cit., p. 329. 
57 Mircea Eliade, Mitul eternei reîntoarceri, op. cit., p. 80. 

interpretare. În câteva rânduri, poetul se plânge că femeia sau 
amorul îi pierde timpul acestei vieţi în zadar, care îi e dat cu un 
scop, pentru mântuire: „Plăcere pare-aduce în inima-amărâtă /.../ 
Încât chiar mântuirea cea vecini-că ţi-o sfermi/ Şi redevii un Sisif 
— sacrifici pentru viermi /.../ Priveşte astă viață ca pas spre mân- 
tuire,/ Ocazie durerei, o lungă adormire/ În inimi spăimântate — 
un chin şi o povară,/ Ce veacuri ce trecură pe umeri i-ncărcară./ A 
vieții comedie mișcată e de aur -/ Când scena astei viețe e-al 
mântuirei faur” (Femeia?... Măr de ceartă); „Nu-nţelegi tu din a ei 
căutătură /.../ Că întreaga-i frumuseţe e în lume de prisos,/ Şi că 
sufletul ţi-l pierde fără de niciun folos?” (Scrisoarea V). Şi totuși 
poetul imploră: „Din valurile vremei, iubita mea, răsai” (Din 
valurile vremei...). Și: „Din valurile vremei mă lasă să te mântui "5%. 

Sugestia torsului din expresia „secolii se torc” (Memento 
mori) — alte versuri manuscrise vorbesc de „fuiorul Veciniciei” sau 
de „vârtelniţa veciei”* — poate proveni din lov 7, 6: „Zilele mele 
au fost mai grabnice ca suveica și s-au isprăvit, fiindcă firul s-a 
terminat”, de unde e posibil să descindă și imaginea vieții ca o aţă 
din primele versuri ale poemului Viața lumii a lui Miron Costin: 
„A lumii cântă cu jale cumplită viiaţa/ Cu griji și primejdii cum 
ieste şi aţa”. lar dacă, pentru Costin, viața e „cum ieste și aţa”, la 
Eminescu „epocele se-nșiră ca mărgelele pe aţă” (Scrisoarea 11). 

Sursa trebuie căutată însă și în Psaltire, în Ps. 138, 3 („Cărarea 
mea și firul vieţii mele Tu le-ai cercetat”), dar şi într-o altă meta- 
foră, a vieţii ca firele unei pânze de păianjen, din Ps. 89, 10 („Anii 
noștri s-au socotit ca pânza unui păianjen” ) sau, la Dosoftei, în Ps. 
89, 35-36: „Al[nlii ni să trec cu grabă,/ Ca o painjină slabă”. Miron 
Costin, care metrifica/ versifica în același timp cu Dosoftei, scria 
în poemul său: „Painjini sunt anii și zilile noastre./ Sfinţi îngeri, 
ferice de viiaţa voastră”. 





*5 M. Eminescu, Opere, III, ed. Perpessicius, op. cit., p. 220. 
>> M. Eminescu, Opere, II, ed. Perpessicius, op. cit., p. 175, 177. 

Imaginea păianjenului sau a pânzei de păianjen o determina 
pe Rosa del Conte să considere existenţa — din perspectivă emines- 
ciană — ca „arahneiană” și să deducă mrejele și vraja sau roirea din 
poezia lui Eminescu, ca fiind derivate de aici. 

O variantă a poemului Împărat și proletar se intitula Umbre pe 
pânza vremei”%, iar în Memento mori se foloseşte la un moment dat 
aceeași metaforă cu sugestii similare: „Pe-a istoriei mari pânze, 
umbre-a sclavelor popoare/ Prizărite, tremurânde trec — o lungă 
acuzare -/ Târând sufletul lor veşted pe-al corupţiei noroi”. 

Într-o epistolă către lacob Negruzzi, Eminescu scria: „Numai 
Dumnezeu mai poate descurca ce este omul. Astfel, un individ 
care crede că se cunoaşte bine pe sine, care-și urmează liniștit tre- 
burile lui or concrete or abstracte, țesături de painjăn (s. n.), filoso- 
fice sau poetice, [...] el singur se trezeşte deodată că e alt om”. 

Am explicat mai pe larg, altădată5?, de ce consider improba- 
bilă inspiraţia din versul lui Ovidiu, „Omnia sunt hominum tenui 
pendentia filo” („Toate cele ale oamenilor atârnă de un fir”): 
imaginea ovidiană este pe o axă vizuală verticală şi se referă la 
instantaneitatea clipei morţii, pe când cea a firului vieţii ori a 
firului/ pânzei de păianjen, dedusă din Psaltire şi din firul tors din 
lov, se derulează pe orizontală şi insistă pe a vizualiza întreg 
parcursul existenţial, caracterizează fragilitatea întregii existenţe: 
„ȘI noaptea-înșiră ceasuri pe firu-i incolor/ Ca râul care-și mână 
trecutu-n viitor” (În vremi de mult trecute). 

Motivul torsului sau al țesutului este însă generos ilustrat la 
Eminescu încă de la primele creaţii. Într-o poezie de tinereţe, 





5% M. Eminescu, Opere, |, ed. Perpessicius, op. cit., p. 346, 349 ș.u. 

1 Cf. Zoe Dumitrescu-Buşulenga, Eminescu — Viața, ediţie îngrijită de 
Dumitru Irimia, cuvânt înainte de Dan Hăulică, Ed. Nicodim Caligraful, 
Mănăstirea Putna, 2009, p. 104. 

52 A se vedea Epilog la lumea veche, vol. I. 1, op. cit. p. 174-177. Sau 
volumul 1 al Istoriei de față. 

câmpia i-a ţesut zilele („câmpia-nfloritoare/ Ce zilele-mi copile și 
albe le-a ţesut” (Din străinătate)), în sensul de împletire armo- 
nioasă a existenței sale fragede cu farmecul naturii, cel atât de 
mult evocat. În poezia La Bucovina aminteşte de „firul vieţii mele” 
(„Numai lângă sânu-ți geniile rele,/ Care îmi descântă firul vieţii 
mele,/ Parcă dormita”), comunicând sentimentul nefericirii tim- 
purii, al celui care, la 16 ani, visa „o soartă mândră de-al meu 
nume/ Și de steaua mea”. Eminescu a integrat aici și mitologia 
despre parce sau moire — aluziile mitologice sunt mai abundente 
în tinereţe, fiind eclectice, semnul unor influențe poetice încă 
neomogenizate în creaţia sa. În poezia Misterele nopții apare „tor- 
sul razelor de lună pentru viitor”, iar în Mortua est! întâlnim 
versul: „când torsul s-aude l-al vrăjilor caier”. 

Şi Petru Cercel amintea de ursitoare („Pân ce Ursitele neîn- 
duplecate/ Vor rupe-al anilor mei fir subţire”...), într-un imn scris 
în italiană şi publicat în 1586 la Veneţia, în volumul lui Stephano 
Guazzo, Dialoghi piacevoli. deea ursitoarelor e prezentă în poeziile 
eminesciene, însă nu există sentimentul predestinării cu adevărat 
și nici, implict, al fatalismului. Dacă Eminescu își blesteamă une- 
ori soarta o face tocmai pentru că nu acceptă ideea de fatalitate și 
de resemnare fatalistă (dimpotrivă: „Blăstămurile însăși poet te- 
arată iarăşi,/ Al veacului de mijloc blestemul e tovarăș” (Icoană şi 
privaz)). 

Însă „templul unde secolii se torc” nu are legătură cu ursitoa- 
rele. În schimb, imaginea fuioarelor seculare poate fi apropiată de 
„roat-a vremei”, pentru că ambele presupun ideea de rotaţie, pe 
care Eminescu insistă și o menţionează - alături de alte elemente 
semnificative — atât la începutul („Uriaşa roat-a vremei înapoi eu 
o întorc /.../ Acolo îmi place roata câte-o clipă s-o opresc!”), cât şi 
la finalul poemului Memento mori („Astfel vezi roata istoriei întor- 
când schiţele [spiţele] ei”). 

Această „roat-a vremei” este o altă imagine propusă de poe- 
mul Viața lumii al lui Costin: „rece veacul desfrânatu, trec ani cu 
roată /.../ Caută la ce l-au adus [pe Cirus, împăratul perșilor învins 
de Tomiris, regina masageţilor] înșelătoarea roată”. Este vorba tot 
de „roata istoriei”, al cărei parcurs oamenii nu îl pot anticipa. 

D. H. Mazilu sesiza că originea acestui motiv a fost indicată 
de către Dimitrie Cantemir, care trimite tot la Psaltire — unde își au 
sursa atâtea alte imagini ale deșertăciunii: „Roata lumii (sau roata 
vieții), închipuire veche a norocului înșelător, adusă spre vremea 
modernă și de textele apusene și de cele răsăritene, este flancată, 
în Cartea a II-a a Divanului (în paragraful 63: Vârsta și norocirea 
lumii, ca roata când să învârteşte), de o sentenţie culeasă de la Psal- 
mist (Psalm 83, sh. 14): Dumnedzăul mieu, pune-i pre dânşii ca 
roată..."5%5. Imaginea biblică/ psalmică insistă pe răsplata morţii 
pentru cei care se consideră nemuritori şi care se prăbuşesc în 
umilință sau moarte de la înălțimea demnităţilor deţinute şi a va- 
nităţii lor, concepţie conservată în mentalitatea românească prin 
expresia binecunoscută: „S-a-ntors roata!”. 

În acelaşi sens, la Eminescu: „Cumplit se-ntoarce roata pe lu- 
mea grea de vină”5. Imaginea roții subliniază un sens revolut al 
timpului în înţelesul nu de repetiţie a aceleiași istorii, ci de reașe- 
zare a evenimentelor pe un drum firesc/ menit lor, de restabilire a 
echilibrului. Coniventă semantic este imaginea cumpenei în lirica 
eminesciană. La Cantemir, în Istoria ieroglifică: „lucrurile murito- 
rilor” sunt „ca spiţele în roată”5%. Iar cu înţeles comic-absurd de 
revenire asupra aceluiași subiect, zice: „în roată gâlceava întor- 
cându-să”5%. 





5 Dan Horia Mazilu, Dimitrie Cantemir. Un prinț al literelor, op. cit., p. 
27; 

54 M. Eminescu, Opere, VIII, op. cit., p. 155. 

55 Dimitrie Cantemir, Istoria ieroglifică, ed. cit., p. 192. 

56 Idem, p. 57. 

Aceeași mare operă alegorică desemnează astrul zilei ca cea- 
sornic/ ornic cosmic, drept „roata soarelui”5. „Căci cesornicul de 
ceasuri arată cursul soarelui în dzi și a lunii de noapte“st. E 
posibil ca o decriptare în acest sens să admită şi următorul vers 
din Împărat și proletar, unde luna asistă la evenimentele revolu- 
ționare „şi-n roată de foc galben stă fața-i ca un semn”. Mircea 
Scarlat a legat acest ultim vers de „soarele aprins inel” (Riga Cryp- 
to...) al lui Ion Barbu. 

„Roata Soarelui” a fost preluată — cu certitudine — de poetul 
Ion Barbu în Ritmuri pentru nunțile necesare (ca şi ideea roţilor 
astrale: „Roata Venerii” și „Roata lui Mercur”, cu un simbolism 
aparte, dedus însă tot din literatura bizantin-medievală), în timp 
ce, în Oul dogmatic, a descris minuţios roata gălbenușului de ou, 
„galben icusar, ceasornic fără minutar, ceas galben”, care ne re- 
prezintă condiţia de ființe circumscrise în lumea-ou și în timp: 
„Durata-înscrie-în noi o roată”. 

În Priveliştea politicească (Theatron politicon), atribuită lui loan 
Avramie, Eminescu sublinia că norocul „numai întru nestatorni- 
cia lui să arată statornic” și „ca să însămneze întoarcerea celuia, a 
norocului, îl zugrăviie şezând într-o sfiară, nu doar ca să-l arăte 
Dumnezeu, ci ca să-l arăte schimbare stării omenești”5%. 

„Roata lumii, deci — o temă (cu o primară reprezentare la 
Anicius Manlius Severinus Boethius, De Consolatione Philosophiae, 
II, 1-2, apoi la Honorius d'Autun, în Speculum Ecclesiae) și o 
imagine nutrindu-se din aceleași meditații asupra soartei lunecă- 
toare, agreată de cei vechi, patronând în Veacul de Mijloc icono- 





5 Idem, p. 157. 

55 Nicolae Costin, în predoslovie către Măriia-sa Vodă din: Ceasornicul 
domnilor de Antonio de Guevara, traducere din limba latină de Nicolae Costin, 
ediţie critică şi studiu introductiv de Gabriel Ştrempel, Ed. Minerva, Bu- 
cureşti, 1976, p. 4. 

55 Ms. rom. B. A. R. 3141, f. 15-16. 

grafia Europei de apus (Ramiro Ortiz, Fortuna labilis. Storia di un 
motivo poetico da Ovido al Leopardi, Bucureşti, 1927, p. 69-74) şi 
tomurile cuprinzând manuscrise miniate, adoptată — pe propriile 
căi, care sunt cele ale lumii bizantine şi postbizantine — de Ră- 
săritul ortodox și de spaţiul românesc în decorarea lăcașelor de 
cult (Maria Golescu, Roata lumii, în Revista istorică română, |, 1934, 
nr. 1-4, p. 207-300)5%0. 

Varlaam reține imaginea rostogolirii, numai că în locul roții 
este piatra: „ca o piatră din deal la vale când să răntunâ şi nu să 
poate opri, aşea merge de tare și viiața noastră cătră moarte”5. 
Antim reproduce și el această metaforă, dar o utilizează într-un 
alt context: „suntem porniţi] cu toţii spre răutăţ[i], ca o roată când 
dă se vale şi nu să poate opri'5?. Tot Mazilu semnalează că tema 
instabilității vieţii (fortuna labilis) — și a vanității, desigur — era 
„cultivată la noi, în descendența Sfântului loan Chrisostom, încă 
de Neagoe Basarab şi ale sale Învățături”55. 

Un alt motiv, subsumabil lui tempora mutantur sau fugit 
tempus, şi anume ubi sunt?, de largă răspândire și utilizare în tot 
medievul românesc şi european, topos nelipsit nici din poezia 
noastră prepașoptistă, cu prelungiri în paşoptism, este ilustrat de 
Eminescu atât în Memento mori, cât şi în poemul În van căta-veți... 
(alt poem în metru antic): „Nu e antica furie-a lui Achile,/ Nu este 
Nestor blândul-cuvântător./ Aprigul Ajax/ Ţărână-i azi și nimic 
mai mult.// Şi unde-i Roma, doamnă a lumii-ntregi,/ Și unde-s 
astăzi vechii şi marii Cesari?/ Tibrule galbăn,/ Unde e astăzi mă- 
rirea ta?”. 





0 Dan Horia Mazilu, Recitind literatura română veche, vol. L, op. cit., p. 
402. 

1 Varlaam, Carte romănească de învățătură, op. cit., p. 282. 

> Antim Ivireanul, Opere, ed. cit., p. 26. 

5% Dan Horia Mazilu, Recitind literatura română veche, vol. II, Ed. Uni- 
versității Bucureşti, 1998, p. 9%. 

„«Cu mâne zilele-ți adaogi, cu ieri viaţa ta o scazi» nu e nicio 
descoperire. Îl ştia şi l-a comentat Sfântul Augustin, care nu era 
cel dintâi; şi a rămas de atunci punctul cel mai veninos al neliniș- 
tilor noastre individuale. E problema timpului... [...] Toată poezia 
lui [a lui Eminescu] e străbătută de fiorul constant al timpului ire- 
parabil: al trecutului care e în realitate o moarte spornică, al viito- 
rului incalculabil și totdeauna absent şi al unui prezent lunecos, 
strivit de şuvoiul brutal al celor două fluvii care se alimentează 
reciproc"5%. 

Imaginea „secolilor” care „se torc”, din Memento mori, este 
inserată alături de alte concepte exprimate rustic de către Emi- 
nescu, exemplară fiind însăşi proiectarea sa, în chiar primul vers, 
ca păstor al turmei propriilor gânduri: „Turma visurilor mele eu 
le pasc ca oi de aur”*5. El ajunge, prin concretețea plasticizării, la 
un extraordinar rafinament al abstracţiunilor („Cearc-a da fierului 
aspru forma cugetării reci”). Astfel, „codrii de secoli” indică, am 
putea spune, densitatea temporală, adâncul nepătruns al vremu- 
rilor. „Al vremurilor vad” (din același poem) poate fi descifrată 
prin extinderea metaforică a costinienei roţi a vremii, în sensul în 
care aceasta poate deveni o roată a morii, iar timpul își macină 
clipele în vadul morii. Cel mai ușor este să ne gândim, desigur, la 
timpul-cascadă, pentru a explica „al vremurilor vad”, şi cred că 
Lucian Blaga l-a avut în vedere pe Eminescu în definiția pe care a 
oferit-o conceptului filosofic inventat de el: „Timpul-cascadă re- 





54 Alexandru Ciorănescu, Eseuri europene, ediție îngrijită şi prefațată 
de Mircea Anghelescu, Ed. Bibliotheca, Târgoviște, 2009, p. 13. 

535 „Într-unul din Cele patru sute de capete despre dragoste ale sale, 
Sfântul Maxim Mărturisitorul scrie aceste rânduri pentru care versul Turma 
visurilor mele... devine o replică romantică pură: «lar păstor de oi este cela 
ce se îndeletnicește cu cunoaşterea. Căci cugetările au înţelesul de oi, fiind 
păstorite pe munții vederilor de către minte» [Filocalia, vol. 2]”, cf. Dan C. 
Mihăilescu, Perspective eminesciene, op. cit., p. 243. 

prezintă orizontul unor trăiri pentru care accentul supremei va- 
lori zace pe dimensiunea trecutului. Timpul, prin el însuși, şi deci 
cu atât mai mult prin ceea ce se petrece în el, înseamnă cădere, 
devalorizare, decadenţă. Clipa ce vine este, prin faptul doar că 
bate mai târziu, oarecum inferioară clipei antecedente. Timpul- 
cascadă are semnificația unei necurmate îndepărtări în raport cu 
un punct iniţial, învestit cu accentul maximei valori. Timpul e prin 
însăşi natura sa un mediu de fatală pervertire, degradare și destră- 
mare” 6. 

„Al vremurilor vad” este o metaforă a căderii temporale, nu 
în timp (Cioran), ci a timpului însuși, care cade în cascade sau 
se macină și macină totodată latura efemeră a fiinţei umane. 
Esenţială este şi imaginea timpului-râu (Blaga îl numește timpul- 
fluviu) — la Varlaam: „Călătoria noastră în ceastă lume iaste foarte 
sârguitoare, ca o apă rrepede ce cură [curge]. Așea şi noi curăm și 
ne apropiem de moarte, şi dzilele noastre trec ca o umbră de nuăr 
[nor] fără de ploaie“%8 —, a timpului care curge și izvorăşte 
necontenit: „Astfel miile de secoli cu vieţi, gândiri o mie,/ Ador- 
mite şi bătrâne s-adâncesc în vecinicie/ Și în urmă din izvoare 
timpi răcori şi clari răsar” (Memento mori — reamintim că o variantă 
de titlu era Tempora mutandur). 

Dar mereu se derulează aceeași poveste, într-un scenariu 
diferit, exprimat de Eminescu pe un ton heraclitian: „Tot alte 
unde-i sună aceluiași pârâu” (Despărțire). Aceeaşi percepţie a dic- 
tat și apoftegma (tot cu iz heraclitian*): „râul este Demiurg” 


%6 Lucian Blaga, Trilogia culturii. 1. Orizont şi stil, Ed. Humanitas, 
Bucureşti, 1994, p. 86. 

7 A se vedea Emil Cioran, Căderea în timp, Ed. Humanitas, 2002. 

55 Varlaam, Carte romănească de învățătură, op. cit., p. 282. 

9 Nu sesizăm însă, la Eminescu, și concepţia lui Heraclit despre 
timpul-ludic: „Timpul lumii este un copil care se joacă cu pietrele de joc; 
este domnia unui joc de copil”, cf. Martin Heidegger, Originea operei de artă, 

(Scrisoarea IV), căci timpul-râu este izvorul istoriei, în aceasta 
constă demiurgia lui, după cum spune în Memento mori: „Limp, 
căci din izvoru-ți curge a istoriei gândire”. E o ironie, nu o mito- 
logie sau o filosofie. O pură satiră, pentru că nu doar că timpul nu 
este Demiurg (dacă prin Demiurg înțelegem un creator divin), dar 
chiar versurile eminesciene sunt destul de străvezii în a exprima 
contrariul: „Timp /.../ Poţi răspunde la-ntrebarea ce pătrunde-a 
noastre fire,/ La enigmele din care ne simțim a fi compuși?/ Nul!... 
Tu măsuri intervalul de la leagăn pân! la groapă./ În ăst spaț nu- 
i adevărul. Orologiu ești ce sapă... [groapa noastră]/ Tu nedând vo 
dezlegare duci l-a dezlegărei uși [ale morții]”. 

Însă definiţia pe care o dă Blaga timpului-fluviu („Timpul- 
fluviu îşi are accentul pe prezentul permanent”5%) se regăseşte în 
alt poem eminescian, Patria vieții e numai prezentul (care conţine 
filosofia Glossei, în bună parte), şi din care reiese — ca şi din 
definiția lui Blaga — o imagine a fluviului imobil sau încremenit al 
timpului, ce poate părea o controversă a lui Eminescu cu sine 
însuși (să nu uităm însă de dialogul, regizat poetic, între măștile 
gândirii): 


Patria vieții e numai prezentul 
Clipa de față numa-n ea suntem, 
Suntem în adevăr. — lară trecutul 

Şi viitorul numai o gândire-s. 

În van împingeți ce vi-i dinainte, 
În van doriţi acelea ce-or veni. 
Întoarceţi-vă-n voi ȘI veți cunoaşte 
Că toate-n lume, toate-s în prezent. 
Tot ce au fost și tot ce-a fi vreodată 


traducere şi note de Thomas Kleininger și Gabriel Liiceanu, studiu intro- 
ductiv de Constantin Noica, Ed. Humanitas, București, 1995, p. 256. 
5% Lucian Blaga, Trilogia culturii. I. Orizont şi stil, op. cit., p. 87. 

Au fost, va fi numai pentru că e %! [etc.]. 


Glossa rezumă apoftegmatic: „Tot ce-a fost ori o să fie/ În 
prezent le-avem pe toate,/ Dar de-a lor zădărnicie/ Te întreabă şi 
socoate” — urmând Eccl. 3, 15: „Ceea ce este a mai fost și ceea ce 
va mai fi a fost în alte vremuri; și Dumnezeu cheamă iarăși ceea 
ce a lăsat să treacă”5*?. Analoagă este imaginea femeii, statuară, 
am putea spune o sculptură în materia timpului: „o durere- 
ncremenită printre secolii ce trec” (Memento mori)... Firea timpului 
și cea a femeii (cu „eterna-i fire,/ Stabilă-n a ei mișcare, mută-n 
cruda ei simţire”) se aseamănă. Eminescu a surprins, ca o aporie, 
caracterul feminin al timpului: instabil/ labil, imprevizibil. De 
aceea, femeia este alegoria împietririi timpului într-o formă sau 
imagine figurală. Înșelătoare... 

Ea, femeia, este un chip (o altă mască: „au nu puţină sămânță 
[de frumuseţe] priimește [în momentul creației] masca muerii”'5%): 
„Chipul” din Mureşanu, „chip de lut” în Luceafărul etc. 





551 E posibil ca Eminescu să se fi gândit la prezentul etern. 

A se vedea şi ceea ce spune Sfântul Augustin: „Așadar, pentru că este 
Cuvântul lui Dumnezeu unul, prin Care toate s-au făcut, Care este Adevărul 
neschimbător, prin urmare toate acolo [întru EI] sunt în mod simultan origi- 
nale şi fără schimbare [principaliter atque incommutabiliter], nu numai cele 
care acum sunt în această întreagă făptură, ci chiar şi cele care au fost și 
[cele] care vor fi. Căci acolo, [la Dumnezeu, ] nici nu vor fi, nici nu au fost, 
ci numai sunt”. Traducerea ne aparține şi este cf. S. Aurelii Augustini, 
Hipponensis Episcopi, De Trinitate, PL 42, col. 888. 

552 În Glossă, punctul de plecare este tristețea vechiului Ecleziast [...]. 
Ideile Ecleziastului apar la poetul român foarte clar și, nu întâmplător, 
exprimate uneori gnomic. [...] Fără a trăda litera Ecleziastului, Eminescu 
lărgeşte sfera de semnificaţii a ideii centrale din vechea carte”, cf. Mircea 
Scarlat, Istoria poeziei româneşti, vol. Il, op. cit., p. 118-120. 

555 Ms. rom. B. A. R. 2769, f. 137. 

Din poemul Glossă am putea deduce imaginea vremii ca un 
privaz al vieţii, pentru că versul „Vreme trece, vreme vine” consti- 
tuie ceea ce am putea numi ancadramentul/ rama poemului (este 
un poem în ramă). O variantă a Glossei ne descoperă însă şi alte 
forme emblematice ale imaginarului temporal eminescian, cum ar 
fi cea a timpului ca suflu vital, ca metron al ritmului existenţial 
cosmic și uman: „Limpul care bate-n stele/ Bate pulsul şi în tine;/ 
Îţi dă bune, îţi dă rele,/ După rău așteaptă bine.// În zădar un soare 
pare/ A pieri în noaptea spumii,/ Tot atunci el și răsare/ Pe o altă 
față-a lumii”5%. În mod surprinzător, aceste versuri par a degaja 
un enorm optimism, un sentiment contrar mult invocatei ataraxii 
stoice care i se atribuie consecvent, în critica noastră, atitudinii 
poetului. Aceste versuri proiectează o cu totul altă decriptare a 
Glossei, în sensul îndemnului de a depăşi valorile timpului, de a 
nu stagna în complexul destrămării, pe care curgerea lui irefuta- 
bilă în faţa conştiinţei încearcă să-l impună în pofida raţiunii fidele 
valorilor eterne. 

Glossa revelează, într-o retorică identică celei a Părintelui din 
Luceafărul, ataşamentul poetului, în mod esenţial, față de valorile 
eternității, de etica stabilităţii şi a nemuririi. Vremea stă și trece, 
concomitent: „În zădar şi timpi și stele/ Ne-ar părea lunecătoare,/ 
Sunt ca frunze toate cele/ Din copacul ce nu moare./ Peste-un an 
revin în stoluri/ Păsări ce se-ntind să plece,/ Între-a vieţii două 
poluri [nașterea și moartea]/ Totul stă și totul trece”55. După cum 
am arătat recent, în altă parte, imaginea poetică ultimă a împru- 
mutat-o din Divanul lui Cantemir”. 

Deriva categorială a timpului, cu fantasmele lui imagistice, 
se cer depășite, în discursul Glosse:, atât în varianta manuscrisă 





51 M. Eminescu, Opere, III, ed. Perpessicius, op. cit., p. 109-110. 

55 Idem, p. 111. 

56 A se vedea cartea noastră, Epilog la lumea veche, vol. I. 2, op. cit., p. 
206-207. Sau volumul anterior al Istoriei de față. 

evocată („Vreme trece, vreme vine/ Ori și cum ai potrivi-o/ După 
rău așteaptă bine/ După noapte zori de ziuă/ Precum toate sunt 
de-o seamă/ Totul stă și totul trece;/ Nu spera şi nu ai teamă/ Şi 
rămâi senin și rece”57), cât şi în cea antumă („Vreme trece, vreme 
vine,/ Toate-s vechi și nouă toate;/ Ce e rău și ce e bine/ Tu te- 
ntreabă și socoate;/ Nu spera și nu ai teamă;/ Ce e val ca valul 
trece;/ De te-ndeamnă, de te cheamă, / Tu rămâi la toate rece”). 

Câteva exerciţii și variante ale Scrisorii | ne deconspiră o con- 
cepţie şi un parcurs al reflecției îndreptat în același sens: 


Ciudat isvod e omul pe-a vremei țesătură 
Vorbind limbi o mulțime tot cu aceeaşi gură 
Dar în bordeiu ce ţine cât timpul unei ierne 

Şi în palat, ce pare făcut pe vremi eterne — 
În Roma sau în Theba, în satul de bordeie 
Tot vremei împrotivă el va-ncerca să stee. 


In veci cu-aceeași mână el scrie pe părete 
In veci a vremei mână tot șterge c-un burete 
Pe cel care în minte-i descrie un gândac, 

Pe cel ce lumea-n sistem o bagă ca-ntr-un sac 
Ca umbre visătoare astfel trecând îi vezi 
C-o rună unu-n capu-i şi altul c-un chinez. /.../ 


Tu, vreme, știi că unul, tot unul e în toţi, 
Deasupra tuturora ridici pe care poți. 
Pe alţii-i lași să cadă, cu viaţa amărâtă, 
În taină să plesnească, ca spuma nezărită. 
Ce-ţi pasă ţie, oare, ce vor sau ce gândesc? 
Te joci ca vântu-n valuri cu traiul omenesc. [...] 





57 M. Eminescu, Opere, III, ed. Perpessicius, op. cit., p. 108. 

Căci lamura vieţii aţi strâns-o [genii] în gândire 
l-aţi dat o haină scumpă de neîmbătrânire. 
Oricum se schimbă vremea, oricum se primenește, 
În dreaptă-vă oglindă: oricând se regăseşte. 
Căci partea-adevărată şi cea nepieritoare 
E orişicând aievea şi nici în scrieri moare. 


Zadarnic pare lumea sclipind că-i trecătoare 
Căci coji sunt toate celea ființei ce nu moare. 
Trecutul, viitorul se țin numai de coajă 
Şi-a vremei țesătură vedem cu ochiu-n vrajă, 
Pe când ceea ce-aleargă și-n șiruri se dișterne 
Repaosă în raza gândirilor eterne5*. 


În planul contingenţei numai, timpul ritmează într-o cadență 
iregulată existențele, iar perecepția umană fracturează durata, 
afectiv și reflexiv. Percepția timpului este fluctuantă pe retina 
memoriei afective (în anticiparea lui Proust, la rândul său, însă, 
anticipat de Chateaubriand și Rousseau și chiar de Sfântul Augus- 
tin560): „ce-i timpul? O eternitate. Și când citeşte cineva o carte 





55 Oglinda geniilor îmi pare o metaforă alegorică calchiată după oglinda 
profeților, o expresie des întâlnită în literatura religioasă ortodoxă. 

59 M. Eminescu, Opere, II, ed. Perpessicius, op. cit., p. 194-195, 200. 

5% În tine, o, suflete al meu, în tine măsor eu timpurile. [...] Impresia 
pe care o lasă în tine lucrurile care trec și care, după ce acelea au trecut, 
rămâne, pe ea o măsor, pe ea, care este prezentă, nu pe cele care, trecând, 
au făcut ca această impresie să se producă: pe ea o măsor atunci când măsor 
timpul”, cf. Sfântul Augustin, Confesiuni, op. cit., p. 421. 

Romanticii s-au manifestat literar anticipativ în raport cu Proust sau 
Proust a dus mai departe această tendință romantică, prin care „eveni- 
mentele conştiinţei și vieții personale au o importanță absolută”, pe de o 
parte, iar pe de altă parte „conştiinţa se lasă invadată de glasurile naturii 

frumoasă...mii de tablouri se desfășură pe dinaintea ochilor...ce-i 
timpul? Un minut. Cine n-a avut vreodată un roman întreg, în 
minte, pentru a cărui realitate normală i-ar trebui o viaţă întreagă, 
ori o tinereţă întreagă?...În vis el poate avă[a] într-o singură 
noapte viața întreagă a unui om. Şi de ce a unui om? de cenua 
tuturor celor ce se-nvârtesc împrejurul lui? Și în câtă vreme? În 
șapte ori opt oare. Dar ce-i o tragedie ori o comedie altceva? Şi, 
într-adevăr, dacă un asemenea op interesează, nici bagi de samă 
cât timp a trecut” (Archaeus)*!. Atitudinea circumspectă este un 
scepticism adresat existenţei terestre, în acest mediu amniotic 
temporal, nu este o perspectivă pesimistă extinsă la scara veșni- 
ciei, dimpotrivă, eternitatea nu este afectată nici de aceste 
modulaţii ale apercepţiilor umane, nici de tribulaţiile gnoseo- 
logice ale gândirilor specifice şi discursive: „Adevăru-n neclintire/ 
N-are timp și n-are goluri”'5?. 

Adevărul n-are timp, e în afară de timp, în veşnicie: este 
veșnicie. Vremea e o apă pentru contemplația imobilă/ eternă: „O 
apă vecinic călătoare/ Sub ochiul tău rămas pe loc” (Diana). 
Reflecţia adâncă are atuul insolvenţei în acidul timpului, ea se 
vede „în cea oglindă mișcătoare” (Diana), dar nu se confundă cu 
mișcarea, cu momentul pasager şi translucid (care permite lucidi- 





ambiante sau de fluxul memoriei”, cf. Vera Călin, Romantismul, op. cit., p. 
6, 170. 

„Aceeaşi valoare anticipativă în raport cu forța memoriei involuntare 
proustiene a fost atribuită unor pasaje din Memoriile de dincolo de mormânt 
(Memoires d'outre tombe) ale lui Chateaubriand și, mai ales, fragmentului din 
cartea a III-a, elocvent pentru puterea senzaţiei de a redeștepta imagini scu- 
fundate în subteranele conştiinţei”, cf. ldem, p. 171. 

În ceea ce-i priveşte pe romantici, accentul pe viaţa interioară și pe 
realitatea psihologică se pune datorită întoarcerii spre „religia inimii, în lim- 
baj rousseauist [pascalian, de fapt]”, cf. ldem, p. 6. 

51 Eminescu, Proză literară, op. cit., p. 185-186. 

52 M. Eminescu, Opere, III, ed. Perpessicius, op. cit., p. 109. 

tății să-l traverseze). Eminescu descoperă un sens eleat într-o di- 
namică mundană heraclitiană. 

Construit pe același tipar imagistic fluid — între cronotopii 
eminescieni —, dar la fel de paradoxal precum fluxul încremenit în 
imaginea prezentului, este şi timpul care curge invers, din viitor 
spre trecut: „Sunt undele de timp/ Ce viitoru-aduce, spre-a le mâ- 
na-n trecut” (Andrei Mureşanu). Deoarece: „cu voi viitorul trece;/ 
Noi suntem iarăși trecutul” (Epigonii). 

Sensul evanescenţei este reorientat, pentru a direcționa și a 
proiecta simbolic eshatologia în primordialitate, evitând astfel 
moartea eternă și sugerând reînnoirea (primenirea lui Miron 
Costin) — dar nu una repetitivă, fiindcă Eminescu avea oroare de 
repetiție. Prezentul și viitorul sunt întotdeauna pe o pantă a de- 
clinului: „În van căta-veţi ramuri de laur azi,/ În van căta-veți 
mândre simţiri în piept./ Toate trecură:/ Viermele vremurilor 
roade-n noi” (În van căta-veți). Toate acestea mi se pare că infirmă 
un aspect evoluționist al timpului. Doar că nu parcursul temporal 
în sine este negat, ci capacitatea de evoluţie/ emancipare a uma- 
nităţii: „Ce este viitorul? Trecutul cel întors/ E şirul cel de patimi 
cel pururea retors” (Ca o făclie...); „Viitorul şi trecutul/ Sunt a filei 
două fețe/ Vede-n capăt începutul/ Cine știe să le-nveţe” (Glossă). 

Formele imagistice atât de diferite ale timpului dau impresia 
— ca și în alte situaţii — de inconsecvenţă și chiar de contradicţie a 
lui Eminescu. Dar, în realitate, sunt multiple niveluri sau unghiuri 
de percepţie, pentru că el și-a însușit optica acelor cărți vechi 
evocate, care „privesc viața din mii de mii de părți” (Ca o făclie...). 

În ce privește reversibilitatea timpului, aici s-ar putea face o 
analogie cu Platon (Politicul)% şi cu imaginara regenerare pe care 
el o presupune printr-o catastrofă naturală, care ar avea drept ur- 
mare inversarea ciclului temporal, în urma căreia existența umană 
ar decurge de la senectute către pruncie. Numai că diferenţele față 





565 Cf. Mircea Eliade, Mitul eternei reîntoarceri, op. cit., p. 120-121. 

de viziunea lui Eminescu sunt esenţiale: la Eminescu umanitatea 
îşi urmează parcursul ireversibil către senectutea spirituală și 
morală - tocmai în aceasta constă marea dramă și motivul 
disperării lui Eminescu și a romanticilor —, viitorul fiind proiectat 
în trecut numai socotind trecutul ca paradigmă existenţială, so- 
cial-istorică. 

Ceea ce își imagina Platon și proiecta mitic seamănă, însă, 
izbitor de mult cu o mărturisire a lui Eugen Ionescu dintr-un 
interviu, în care acesta îşi exprima dorinţa aceluiași parcurs al 
existenței umane, de la bătrâneţe către copilărie, fără ca să se 
declare adept al lui Platon, ci numai din repulsie față de bătrâneţe 
și moartes*. Problema reversibilității sau a ireversibilității timpu- 
lui este însă foarte spinoasă și departe de a fi ușor de soluționat în 
opera lui Eminescu. Vom apela, pentru a avea o panoramă asupra 


54 Eugen lonescu este autorul observaţiei cu privire la înrudirea 
evidentă a spiritelor românești. Aproximativ în același perimetru, Sergiu 
Al-George (deşi nu ader la viziunea sa interpretativă care speculează 
asupra implicaţiilor filosofiei indiene în cultura română) sesiza: „Blaga și 
Mircea Eliade, ca filosofi ai culturii, indiferent de deosebirile teoretice care 
îi despart, în perioada interbelică, când prelogismul și freudismul tindeau 
să devină dogmă în cultura epocii, în fapt au rămas mai aproape de spiritul 
lui Novalis decât de cel al contemporanilor lor. Așa au putut deveni anti- 
cipativi (s. n.), cum dovedește audiența de care se bucură azi Mircea Eliade, 
audiență pe care s-ar putea s-o dobândească și Blaga. De fapt, amândoi 
plecau de la un alt timp, de la cel al primordialității care va fi, în lumea 
spiritului, în veșnică anticipare față de istoria Occidentului. 

Dovada anticipativităţii acestui timp este însăși opera lui Brâncuşi 
care a arătat că formele primordiale pot vorbi oricând şi oricărei conștiințe. 
Când am spus că prin considerarea operei lui Brâncuşi devine cu putință o 
reevaluare pe plan structural a romantismului eminescian precum şi un 
acces la semnificaţia prezenţei lui Novalis în opera lui Blaga și a lui Mircea 
Eliade, am avut în vedere consonanţa dintre Brâncuşi şi Novalis, ca cel mai 
autentic reprezentant al romantismului”, cf. Sergiu Al-George, Arhaic și 
universal..., op. cit., p. 294. 

doctrinelor temporalităţii în istorie, la studiul deja evocat şi cele- 
bru, de altfel, al lui Mircea Eliade, Mitul eternei reîntoarceri. 
Eliade, sfidând „eterogenitatea materialelor”55, deduce o 
cvasi-universalitate a ciclurilor cosmice și existenţiale, a eternei 
reîntoarceri a timpului şi renașterii lumii, în aproape toată istoria 
(din epoca arhaică până la cea modernă) și la mai toate civilizațiile 
de pe glob: „Regenerarea timpului oferă o infinită varietate”. 
Pe mine mă interesează cu precădere, în relație cu Eminescu 
și cu disputa exegetică asupra opticii sale reflectate în operă, două 
perspective religioase: cea indiană și cea bizantină. Concepţia in- 
diană, aşa cum o prezintă Eliade, nu este esenţial distinctă de 
celelalte mitologii ale regenerării cosmice periodice —, „credinţa în 
destrucția şi creația periodică a Universului se găseşte deja în 
Atharva Veda (X, 8, 39-40)'5%8 —, doar că „speculaţia indiană [...] 
amplifică şi orchestrează ritmurile care comandă periodicitatea 
creaţiilor și a destrucţiilor cosmice”5% ajungând să stabilească cu 
exactitate numărul de „4.320.000 de ani pentru un singur ciclu cos- 
mic''570. Şi etapizările temporale nu se opresc aici. „Ceea ce trebuie 
să reținem din această avalanșă de cifre este caracterul ciclic al 





55 Mircea Eliade, Mitul eternei reîntoarceri, op. cit., p. 76. 

56 | se poate reproşa, desigur, că forțează uneori descoperirea unor 
puncte de convergenţă și că nu a întreprins studii amănunțite legate de 
fiecare concepţie sau viziune religioasă în parte, care l-ar fi putut conduce 
la nuanţarea concluziilor, preferând în schimb studii comparative aplicate 
asupra unui material imens (în timp și spaţiu), dar insuficient aprofundat 
în particular. Eliade a avut raţiunile sale, între care nu tocmai nesemni- 
ficative erau cele, confesate în jurnale și în articolele interbelice, ale în- 
scrierii în linia modelelor enciclopediste/ universaliste pe care i le oferiseră 
Cantemir, Eminescu, Haşdeu, Pârvan și lorga. 

5 Mircea Eliade, op. cit. supra, p. 57. 

58 dem, p. 113. 

59 dem, p. 114. 

579 Idermn, p; 115; 

timpului cosmic” și, de asemenea, că „viaţa lui Brahma cuprinde 
astfel 2.560.000 de mahăyuga |[mega-eoni]”, dar „această durată 
considerabilă a vieţii lui Brahma nu ajunge nici măcar să epuizeze 
timpul, căci zeii nu sunt eterni și creațiile și destrucțiile cosmice 
se urmează ad infinitum”!. 

Mi-e greu să-mi închipui că Eminescu ar mai fi simţit tentaţia 
descrierii poetice atât de rafinate a unor tablouri ale cosmogenezei 
și eshatologiei, dacă ar fi avut în minte posibilitatea repetiţiei lor 
de milioane și milioane de ori sau la infinit. Un interes excepțional 
pentru cosmogeneză și eshatologie se poate explica numai printr- 
un caracter excepțional al acestora, care nu le poate fi conferit de- 
cât de unicitatea lor. Într-un sistem ca cel indian descris mai sus, 
ele nu pot fi decât evenimente ordinare. De altfel, nimic din cos- 
mogoniile sau eshatologiile mitologice, amintite de Eliade, nu se 
regăseşte în opera lui Eminescu, în afară de cele două imne vedice 
(în determinarea motivelor pentru care a făcut apel la ele am oferit 
câteva soluții de interpretare anterior și nu mai revin), parafrazate 
secvențial în pasajele poetice evocând cosmogeneza, în timp ce 
eshatologia eminesciană reproduce exclusiv imaginile paleo şi 
neotestamentare referitoarea la întunecarea soarelui și a lunii, 
transformarea lor în sânge şi căderea stelelor de pe cer ca frunzele 
viei (le-am amintit ceva mai devreme și în cartea de faţă; ele sunt 
reproduse, de asemenea, în Viața Sfinților Varlaam și loasaf și in- 
firmă, ca și multe alte elemente, pretinsa reproducere a hagio- 
grafiei după biografia lui Buddha)”. 

O cu totul altă perspectivă asupra timpului, care anulează 
eterna reîntoarcere văzută ca ciclul morților și renașterilor cos- 
mice, eternele repetiții, este cea născută în spaţiul iudaic, con- 
tinuată în Creștinism și conservată cu fidelitate de tradiţia bizan- 


571 Ibidem. 
572 A se vedea un comentariu extins în cartea noastră, Epilog la lumea 
veche, vol. 1. 2, op. cit., p. 535-548. Sau în volumul anterior al Istoriei de faţă. 

tină: „pentru prima dată (s. n.) [...] evenimentele istorice au o 
valoare în ele însele, în măsura în care sunt determinate de voinţa 
lui Dumnezeu. Acest Dumnezeu al poporului evreu nu mai era o 
divinitate orientală creatoare de gesturi arhetipale, ci o persona- 
litate care intervine fără încetare în istorie, care își revelează 
voinţa sa prin intermediul evenimentelor (invazii, asedii, bătălii, 
etc.). Faptele istorice devin astfel situaţii ale omului faţă în față cu 
Dumnezeu și, ca atare, dobândesc o valoare religioasă pe care 
nimic până atunci nu le-o putea asigura. Astfel, se poate spune pe 
drept cuvânt că evreii au fost primii care au descoperit semnificația 
istoriei ca epifanie a lui Dumnezeu (S. n.), şi această concepție, așa 
cum trebuie să ne așteptăm, a fost reluată și amplificată de creş- 
tinism 55. 

Timpul „devine preţios în măsura în care nu mai este 
reversibil, în măsura în care este un eveniment istoric”%4, iar 
„regenerarea periodică a Creaţiei este înlocuită cu o unică rege- 
nerare care va avea loc într-un in illo tempore viitor”'5%: de fapt, 
va aboli timpul și faţa lumii, așa cum le cunoaştem astăzi. „Ori- 
zontul arhetipurilor şi al repetării a fost pentru prima dată depășit 
de iudeo-creştinism, care a introdus în experienţa religioasă o altă 
categorie: credința”57€. 

Acesta este timpul Vechiului și al Noului Testament, precum 
este și timpul cronografelor bizantine (de la cele grecești până la 
cele rusești sau românești, al lui Mihail Moxa sau Nicolae Costin), 
în care istoria începe întotdeauna de la facerea lumii şi presupune 
o unitate indestructibilă, din perspectiva unei singure unități tem- 
porale care leagă existențele pământești între ele. 





575 Mircea Eliade, Mitul eternei reîntoarceri, op. cit., p. 106. 
574 Idem, p. 107. 
575 Idem, p. 112. 
6 Idem, p;-155; 

Timpul ca şi creaţie și mediu al epifaniei lui Dumnezeu în 
creaţie, care nu este etern și nu provoacă repetarea la nesfârșit, 
absurdă, a aceleiași istorii, care este liniar și limitat (are un început 
bine determinat şi un sfârşit bine determinat), care este el însuși 
istoricizat, rezumat la o istorie a lumii, este tocmai acela pe care îl 
receptăm în Memento mori — şi din ansamblul operei eminesciene, 
dacă discernem cu atenţie semnificaţiile şi nu ne grăbim spre ana- 
logii fragmentare. 

Dincolo de începutul timpului este veșnicia, „noaptea- 
adânc-a veciniciei”, și după sfârşitul lui „reîncep-eterna pace” 
(Scrisoarea 1). Istoria, în Memento mori, începe de la epocile 
străvechi (primare, cărora li se dedică o singură strofă) — după 
cum, probabil, Eminescu a putut reține de la cursurile de istorie 
frecventate —, traversând apoi Babilonul, Asiria, Egiptul antic, 
Israelul, Grecia, Roma antică, Dacia și imperiile paradisiace ale 
Dochiei, ale soarelui și lunii, ajungând la epoca lui Napoleon și la 
perioada modernă. Nu interesează însă niciodată aspectul nara- 
tiv, ci doar cel retorico-demonstrativ, discursul filosofico-moral 
(şi acest caracter retoric reprezintă un tipar ușor de recunoscut al 
literaturii române vechi). 

Acea epifanie/ revelare a lui Dumnezeu în timp, de care vor- 
bea Eliade și care caracterizează un anumit tipar temporal, este la 
Eminescu, pe plan poetic, o epifanie indicată simbolic/ metaforic. 
Dar toate civilizațiile care se succed sunt legate de realitatea 
fundamentală a acestei epifanii sau, mai bine zis, de aşteptarea ei. 
Dacă ea nu se produce (cel puţin la nivel macro-istoric și social, 
pentru că aici nu s-a pus problema epifaniilor/ revelaţiilor parti- 
culare), este pentru că oamenii vor ca Dumnezeu să Se adapteze 
ritului lor, măştilor mitologice pe care ] le-au dedicat. 

În cazul popoarelor semi-sălbatice, necivilizate, condiţia reli- 
gioasă este definită de idolatrul căruia „magul lui îi scrie pe o 

piatră strâmbe semne/ Să nu poat-a le-nțelege lungul secolilor 
curs”. 

Babilonienii vor să ajungă la cer prin „mari grădini suite-n 
nori”, ale Semiramidei. În Babilon, idolatrul e Nabucodonosor care, 
instituind cultul propriu, „ar fi fost Dumnezeu însuşi, dacă — dacă 
nu murea” (0 ironie cruntă şi o aluzie la memento mori, care 
devine astfel un refren ubicuu și totuși atonal). 

Sardanapal are alţi idoli: „plăceri molateci /.../ mese-n veci 
întinse /.../ vinuri dulci, mirositoare şi femei cu chipul pal”. Mai 
sălbatec sau mai civilizat, idolatrul nu are acces la cunoașterea/ 
epifania lui Dumnezeu, pentru că nu o caută, iar lumea lui ori este 
de la început pustiul unde „aleargă vecinic”, ori este nivelată, pre- 
cum Babilonul și Ninive, la loc, în „câmpia nisipoasă”, de unde a 
răsărit. Altundeva, Eminescu scria: „Visarea mea cernită întoarce 
câteodată/ A vremei uriașe înfricoșată roată,/ Cu secolii săi palizi, 
cu stinsele popoare/ Ce-nchinau idoli monștri și le zideau altare” 
(Ștefan cel Tânăr)”. 

Revenind la panorama din Memento mori, magul egiptean „a 
aflat sâmburul lumii, tot ce-i drept, frumos şi bun”, dar nu are cui 
să-l descopere/ reveleze: „Se-nmulțesc semnele rele, se-mpuţin 
faptele bune /.../ Și se poate ca spre răul unei ginți efeminate,/ Re- 
gilor pătaţi de crime, preoțimei desfrânate,/ Magul, gard al răzbu- 
nării, a citit semnul întors”, rezultatul fiind că „Memphis, Theba, 
țara-ntreagă coperită-i de ruine,/ Prin pustiu străbat sălbatec mari 
familii beduine”. Încă o civilizaţie re(a)dusă la sălbăticie, adică la 
începutul istoriei, dar nu ca o repetiţie a începutului, ci ca o pe- 
deapsă definitivă, pentru că niciuna din aceste civilizaţii nu are să 
renască vreodată. Doar natura le poartă, imitativ-satiric, ecourile 
ca pe nişte umbre sau sonuri himerice, reproducând fantasmatic 





577 M. Eminescu, Opere, VIII, ed. inițiată de Perpessicius, op. cit., p. 
156. 

amintirea dureroasă a lor (uneori poate părea chiar sarcastic, ca 
un elogiu burlesc al vanității omenești). 

Caracterul himeric al istoriei apare aici ca o concluzie etică şi 
ca o ironizare a vanității, a non-persistenţei. Pentru prima dată în 
istorie, lui Dumnezeu 1 se ridică templu: vechii evrei înalță „pe 
Sion, templul lehovei, o minune”. Dar păcatele și corupţia morală 
le aduc și lor „judecata”, sfârşitul lerusalimului („Pe Sion templul 
se sparge”), şi, precum Ahasver, „Jidovimea risipită printre secoli 
rătăcește — / În pustiu se-nalță-n soare desfrunziții palmieri”... 
Iarăşi în pustiu. Dar asupra acestui episod trebuie să reflectăm 
mai bine, întrucât cred că ne îndrumă spre semnificații parti- 
culare, pentru Eminescu, ale lui Iehova, înţeles ca: Dumnezeu pe 
care poporul Său nu L-a cunoscut (la această descifrare trimite 
dărâmarea templului, profețită de Hristos și săvârşită de romani 
la anul 70 d.H.). 

Credem că acest sens l-a avut în gând poetul când a spus „Eu 
nu cred în lehova” (Eu nu cred nici în lehova...). lehova este aici un 
nume pentru Dumnezeu a Cărui revelare nu S-a produs sau nu a 
fost totală. Ar fi de gândit asupra lui lehova al lui Heliade 
Rădulescu („Delta biblicelor sânte, profeţiilor amare” (Epigonii), 
autor pe care Eminescu l-a acuzat mai apoi de sofisme teologice, 
şi dacă nu cumva Eminescu a sesizat o derută a lui Heliade şi a 
vrut să se distanţeze de ea. 

Însă tot în acest episod apare, foarte semnificativ, simbolul 
lui Dumnezeu ca Soare — deși doar sugerat ca atare —, pe care 
Eminescu l-a utilizat frecvent și pe care l-am evidenţiat în mai 
multe ocazii. Având în vedere relaţia deosebită a lui Dumnezeu 
cu poporul ales, poporul Său, are loc o zguduire cosmică nesem- 
nalată anterior (care poate fi și o aluzie subtilă, la întunecarea 
soarelui de la Răstignire, dar este în mod cert o referire la asediul 
și nimicirea lerusalimului): „Soarele priveşte galben peste-a mor- 
ţii lungă dramă/ Şi s-ascunde în nori roșii, de spectacol speriat”. 

Grecia ipostaziată în acest poem are parte de o triplă pano- 
ramare. Prima este cea a Eladei politeiste, cu templele „multico- 
loane” înălțate pe munţi, într-un gest de ofrandă „zeilor din ce- 
ruri. /.../ Astfel Grecia se naște din întunecata mare./ Poartă-n 
ceruri a ei temple ş-a ei sarcini de ninsoare”. O Grecie mitologică, 
populată fabulos de „nimfe albe ca zăpada” sau „de-o marmoree 
zăpadă”, urmărite de Satyr, când nu e „beat de must”, ori de „Joe 
preschimbat în tânăr, cu imobili ochi sub gene”, aflat la pândă... 
Nimfe care „pier prin bolți de frunze, pe-un drum verde şi în- 
gust”, odată cu mitul lor. 

Dar Dumnezeu nu e în miturile Greciei saturate de bucolism 
(„verdea noapte dumbrăvană” în care se refugiază nimfele 
perseverent urmărite de zei) sau orbite de lumina arhitecturii pro- 
prii („temple,, ca „sarcini de ninsoare”) și a naturii sale medite- 
raneene („fructul mării de omăt”). Naraţiunile mitice nu Îl pot cu- 
prinde pe Dumnezeu, e prea „greu” pentru consistenţa lor facilă: 
„Înserează şi apune greul soare-n văi de mite”. 

O a doua Grecie este cea filosofică: „Palid stă cugetătorul, 
căci gândirea-i e în doliu:/ În zădar el grămădeşte lumea într-un 
singur semn;/ Acel semn ce îl propagă, el în taină nu îl crede [nu 
cunoaște semnul pe care îl descoperise magul egiptean sau, chiar 
dacă a ajuns cumva la ideea unui Principiu primordial, scepticis- 
mul cugetării speculative este mai presus],/ Adâncit vorbește 
noaptea cu-a lui umbră din părete — / Umbra-și râde, noaptea tace, 
mută-i masa cea de lemn” și scrierile pe care le elaborează stând 
la masa de lemn, pentru că nici ele nu-i revelează pe Dumnezeu. 

Însă portretul acestui cugetător, care seamănă cu al dascălu- 
lui (dar și cu cel al lui Ruben), aruncă, în opinia noastră, o umbră 
dubitativă asupra acelui dascăl care a fost multă vreme ovaţionat 
exegetic și didactic ca o culme a gândirii. O ultimă ipostază a Gre- 
ciei ne vorbește despre geniul ei artistic, ilustrat de „orbul sculp- 
tor” (o imagine șocantă, după cum s-a remarcat) și de Orfeu. Din 

mâinile sculptorului orb iese femeia cu „eterna-i fire,/ Stabilă-n a 
ei mișcare, mută-n cruda ei simţire -/ O durere-ncremenită printre 
secolii ce trec”. Pe când Orfeu prezice în nebunia-i („Ochiu- 
ntunecos și-ntoarce și-l aruncă aiurând”) decăderea continuă a 
lumii, încât pare că „armonia din pleiade” urmează „pe nesim- 
țite” lira lui aruncată în mare. 

S-ar părea că arta însăși are un idol, feminin... 

Nici filosofia și nici arta nu ajung să-L. descopere pe Dum- 
nezeu, să răspundă la întrebările fundamentale care neliniştesc 
ființa umană. Şi nici politica imperială a Romei nu deschide un 
astfel de orizont. Dumnezeu, ca „un mândru soare /.../ c-o rază de 
gândire ţine lumi ca să nu zboare/ Să nu piard-a lor cărare, să nu 
cadă-n infinit”, dar gândirea lumii nu ÎL poate descifra din hiero- 
glifele existenţei. Ironic la adresa oamenilor, Dumnezeu, „Vecini- 
cia cea bătrână, ea la lumi privea uimită”, cum „mii de ani [uma- 
nitatea] cugetă-n mite la enigma încâlcită”, adică la EI Însuşi. 

Dumnezeu care făurește planul istoriei („Tu, ce scrii mai 
dinainte a istoriei gândire/ Ce ţii bolțile tăriei să nu cadă-n 
risipire”), amânând mereu sfârşitul lumii, „să pune să zideasc-un 
uriaș popor de regi”, romanii. „Şi atunci apare Roma /.../ Gânduri 
mari ca sori-n caos e puternica-i gândire” și ea creează o ordine 
legislativă şi politică pe care o vor avea drept model multe secole 
și societăți viitoare, „după căi prescrise-odată de gândirea-ăstui 
popor”*8. Şi, cu toate că rațiunea umană pare a fi ajuns la apogeu, 
sfârșitul ei este în lipsa rațiunii, Roma pierind în „diluviul de flă- 
cări” aprins de Nero. 

Strofele următoare din Memento mori descriu succesiv, în 
mod foarte semnificativ, trei imperii paradisiace (al Dochiei, al 





5% Am amintit mai înainte elogiul adus Italiei de Miron Costin. În 
urma lui, poetizând parcă ideile lui Costin, a scris Gheorghe Asachi oda La 
Italia, care suportă o comparație și cu episodul acesta, al Romei antice, din 
Memento mori. 

lunii şi al soarelui), a căror interpretare este complexă. În esenţă, 
ele subliniază adeziunea pentru un mod de existență paradisiac, 
pe care Eminescu sugerează că l-ar fi avut trăitorii în raiul Daciei 
veche. Dacii, popor de zei (superior deci romanilor, care sunt 
doar...popor de regi), par a vieţui după ritmuri arhaice, dar o con- 
fruntare teomahică pune capăt și acestei civilizații (paradoxal, cea 
mai avansată prin arhaismul ei). Tot ca o teomahie este închipuită 
și căderea Romei, la rândul ei, cucerită de popoarele germanice 
barbare, doar că germanii sunt biruiți spiritual de Roma creştină: 
„Suliţa pe loc s-opreşte, se preface-n d-aur cruce./ Odin moare — 
Tibrul este a Credinței lui sicriu”. Odin moare învins de Dumne- 
zeul lui Constantin cel Mare, am putea spune, şi de semnul Lui: 
„In hoc signo vinces”. 

În fine, după visul imperial eșuat al lui Napoleon, lumea 
începe să-și epuizeze resursele cognitive și spirituale: „Și ca un 
soare/ Vezi că-ncepe a apune într-a secolilor mare,/ Aruncând 
ultima-i rază peste domul d-invalizi. /.../ Ş-astăzi punctul de sol- 
stiţiu a sosit în omenire./ Din mărire la cădere, din cădere la mărire 
/...] E apus de Zeitate, ş-asfinţire de idei.// Nimeni soarele n- 
oprește să apuie-n murgul serei,/ Nimeni Dumnezeu s-apuie de 
pe cerul cugetării. /.../ Se-nmulțesc semnele vremei”... Neaflându- 
L pe Dumnezeu în istorie și în timp, ca prezenţă și revelație ime- 
diată, lumea ajunge la scepticismul final. 

Spre sfârşitul poemului aflăm acea confesiune a poetului, 
despre reproducerea la scară personală a acestei eşuate aventuri 
cognitive, care încearcă să asedieze Vecinicia pur rațional: „Vai! în 
van se luptă firea-mi să-nţeleagă a ta fire!/ Tu cuprinzi întregul 
spaţiu cu a lui nemărginire [de timp]/ Şi icoana-ţi n-o inventă 
omul mic şi-n margini strâns. /.../ Încurcatele sofisme nu explic-a 
ta ființă. /.../ Ca s-explic a ta ființă, de gândiri am pus popoare,/ Ca 
idee pe idee să clădească [babilonic] pân-în soare/ Cum popoarele 
antice în al Asiei pământ/ Au unit stâncă pe stâncă, mur pe mur 

s-ajungă-n ceruri./ Un grăunte de-ndoială mestecat în adevăruri/ 
Şi popoarele-mi de gân-duri risipescu-se în vânt. /.../ Cum ești tu 
nimeni n-o știe. /.../ Niciun chip pe care lumea ţi-l atribuieşte ție/ 
Nu-i etern, ci cu mari cete d-îngeri, de ființi o mie,/ C-un cer încăr- 
cat de mite asfinţești din ev în ev”. 

„Cum ești tu nimeni n-o știe”: nu este vorba aici de atributele 
evidente ale lui Dumnezeu (Persoană sau Treime de persoane, 
etern, omnipotent şi atotcreator, etc.5%), ci de o cunoaştere supra- 
noțională sau supradialectică. Eminescu a fost un vajnic căutător 
neliniștit al răspunsurilor, profund bulversat de neaflarea lor: 
„Sunt ne-nţelese literele vremii/ Oricât ai adânci semnul lor șters?/ 
Suntem plecaţi sub greul anatemii/ De-a nu afla nimic în vecinic 
mers?/ Suntem numai spre-a da viață problemei,/ S-o dezlegăm 
nu-i chip în univers?” (O,-nțelepciune, ai aripi de ceară!). 

Se adevereşte deci că timpul eminescian este cel epifanic, 
conservat în viziunea literaturii bizantine și române medievale. 
Lumea are un solstițiu şi nimic nu-i vestește regenerarea ciclică. 
Nici Scrisoarea I nu propune o astfel de soluţie regenerativă. Felul 
acesta de a contempla istoria și timpul nu aparţine tradiţiei spiri- 
tuale și filosofice indiene și perspectiva lui Eminescu nu are decât 
unele interferenţe cu cosmogonia şi cosmografia indo-brahmane, 





5% În lucrările scrise în româneşte de Cantemir (Divanul, Hronicul şi 
Istoria teroglifică), Dumnezeu este numit, între altele: a toate Dătătoriul, 
slăvitul, viiul, preaputernicul, adevăratul, de lumini Dătătoriul, marele, cel 
dintru nalturi, milos, milostiv, preabunul, preamarele, preamilostivul, ne- 
măsuratul, Cel prea de sus ceresc Părinte, Unul Dumnădzău, Sângur 
Domnul/ Dumnădzău, Făcătoriul, Părintele luminilor, Îndreptătoriul cel 
prea de sus, Ziditoriul, Atotputernicul, Izvoditoriul și Pricinuitoriul firii, 
Stăpânul a toată facerea, veacinicul Împărat, Ochiul Ceresc, Cumpăna ne- 
vădzută, Vulturul ceresc, Nenăscutul Vultur. Cf. Stela Toma, Filologie şi 
literatură. Cercetări — Studii, adecă Ispitiri, iscodiri întru limbă, literatură şi cultu- 
ră, cap. Numele lui Dumnezeu în textele româneşti cantemirene, Ed. Semne, 
Bucureşti, 2002, p. 139-145. 

care trebuie detașate hermeneutic și interpretate în contextul ope- 
rei eminesciene. 

Categoriile temporalității, la Eminescu sunt identice cu cele 
ale lui Miron Costin, pentru care: 


Ceriul faptu de Dumnezeu cu putere mare, 
Minunată zidire, și el [s]fârşit are. 
Şi voi, lumini de aur, soareli și luna, 
Întuneca-veți lumini, veți da gios cununa. 
Voi stele iscusite, ceriului podo[a]ba, 
Vă așteaptă groaznică trâmbiţă și doba. 
În foc [spiritual, al transfigurării] te vei schimosi, 
peminte, cu apa. 
O, pre cine amară nu aşteaptă: sapa! 


Sau, în cuvintele lui Eminescu: „Timp /.../ orologiu eşti ce 
sapă”... (Memento mori). lar „catapeteasma lumii” — în termenii lui 
Costin: „minunată zidire” — are sfârșit: 


Soarele, ce azi e mândru, el îl vede trist și roş 
Cum se-nchide ca o rană printre nori întunecoși /.../ 
lar catapeteasma lumii în adânc s-au înnegrit 
Ca şi frunzele de toamnă toate stelele-au pierit... 


(Scrisoarea 1) 


Sfârşitul acesta înseamnă transfigurare a lumii (una spiri- 
tuală, nu o combustie/ incendiu care să mistuie materia, ci o 
regenerare într-o condiţie eternă), primenire/ înnoire a ei, nu dis- 
pariție pur și simplu (dar nimic nu mai renaşte vreodată sub 

forma vetustă care a dispărut într-adevăr): „Oricâte par a se fi 
şters,/ Oricâte se mai curmă/ Nimic din ce-i în univers/ Nu piere 
făr' de urmă./.../ Că tot ce naște-n univers/ Aceea și declină/ De-ar 
înceta totul în mers/ S-ar naște lumina, lumină!” (La steaua, va- 
riante)P%. 

Microcosmosul — sugerând infratextual (pe un anumit nivel 
de lectură) o reducere treptată a resurselor vitale și spirituale ale 
umanități — este implicat și în orizontul temporal, promovând 
imaginea timpului-orologiu prin greierii-orologii care apar în mai 
multe secvențe poetice, în poemele Miradoniz („greieri cântă,/ Ca 
orologii aruncate-n iarbă”), Memento mori („Pe când greieri, ca 
orlogii, răgușit prin iarbă sună”), Când crivățul ca iarna... („Or[o]lo- 
giul să sune - un greier amorțit — /.../ or[ollogiul cu jele/ L-aud 
sunând ca greier bătrân și răgușit”), dar și în Sărmanul Dionis 
(„Greieri răgușiți cântau ca orologii aruncate în iarbă”51). Senzaţia 
este cea a măsurării clipelor, prin cântecul întrerupt, în cadență, al 
greierilor. Dacă nu cumva există şi o sugestie a timpului-muzical, 
ca o muzică a sferelor subimprimată, miniaturizată, etalon şi me- 
tron al lumii „ce pe nesimţite cade” (Memento mori). 

În poemul Singurătate, izolat fiind în odaia sa, „greieri, şoa- 
reci,/ Cu uşor-măruntul mers,/ Readuc melancolia-mi,/ lară ea se 
face vers”. Putem deci, asociind greierii cu orologii, să considerăm 
reflecția asupra timpului ca unul dintre izvoarele melancoliei 
romantice. Mai mult decât atât, în Cugetările sărmanului Dionis 
apare și „motanul ornic”, pentru că nu doar cântecul greierilor e 
sacadat ca un minutar, ci şi „motanul toarce-n sobă — de blazat ce- 
i”, măsurând scurgerea vremii. Astfel, vioara greierilor şi torsul 
motanului devin instrumente de măsurat trecerea timpului. 

În mod evident însă, în aceste două poezii nu este doar o 
meditaţie pur filosofică asupra timpului, ci şi o amară auto- 





5% M. Eminescu, Opere, III, ed. Perpessicius, op. cit., p. 319 şi 324. 
551 Eminescu, Proză literară, op. cit., p. 52. 

persiflare (deghizată poetic şi filosofic) a condiţiei sale sociale 
mizere. Dar şi corpul uman este el însuși un orologiu: moartea, 
„Ea lucrează-n orice fibră, pe-ori[ce] rază de gândire,/ Și din corp 
face-orologiu ce-arată-n necontenire/ Cumcă orice pas îl facem e 
un pas înspre mormânt.// Moarte, eşti măsura vremei”5?. Numai 
„pentru feții-frumoși vremea nu vremuiește” (Făt-Frumos din la- 
Crimă). 

Există însă versuri peste care nu vreau totuși să trec, care ar 
putea suscita nedumeriri și naște semne de întrebare, în care pare 
a fi vorba de o regenerare universală, cum ar fi: „Dar piară oa- 
menii cu toţi/ S-ar naște iarăși oameni. /.../ Când valuri află un 
mormânt/ Răsar din urmări valuri /.../ Căci toţi se nasc spre a 
muri/ Şi mor spre a se naște”. Până aici, versurile pot fi inter- 
pretate ca succesiune a generațiilor, nu neapărat ca regenerare 
ciclică, spre care ne-ar orienta mai degrabă următoarele: „Din 
sânul vecinicului ieri/ Trăiește azi ce moare,/ Un soare de s-ar 
stinge-n cer/ S-aprinde iarăși soare;// Părând pe veci a răsări/ Din 
urmă moartea-l paşte,/ Căci toţi se nasc spre a muri/ Şi mor spre a 
se naşte” (Luceafărul). Dar şi acum se face referire la stingerea ste- 
lelor și a galaxiilor (fenomen cunoscut lui Eminescu5%* și reprodus 
în poemul La steaua) şi la naşterea altora; poetul n-a făcut decât să 
stabilească o corespondenţă între generațiile umane și naşterea și 
extincţia stelelor în univers. 

Moartea sorilor și a stelelor apare și în alte poeme și în con- 
texte ne-eshatologice. În Memento mori, se spune că „Sori se sting 
şi cad în caos mari sisteme planetare/ Dar a omului gândire să le 
măsure e-n stare”: prin urmare, se descriu evoluții cosmice măsu- 
rabile în această existenţă a universului, e vorba de un ciclu repe- 
tat în univers și nu al universului însuși. Sfârșitul e sfârșit, inclusiv 


52 M. Eminescu, Opere, XV, ed. Perpessicius, op. cit., p. 919. 
s5 Mihai Eminescu, Proză literară, op. cit., p. 28. 
554 Cf. M. Eminescu, Opere, III, ed. Perpessicius, op. cit., p. 312. 


34b 


în Scrisoarea 1. Eshatonul imaginii cosmice, așa cum o cunoaștem, 
nu anunţă în niciun fel regenerarea ei phoenixiană, ci extincția 
definitivă a acestei panorame universale, ca și în pasajul esha- 
tologic din Viața lumii a lui Miron Costin. 

În unele variante manuscrise ale Luceafărului (şi, simpto- 
matic, în altele ale Glossei, la care însă renunțăm să ne mai extin- 
dem), pare totuși a se sugera, mai apăsat, o ciclicitate universală: 
„Dacă tăria s-ar negri/ De vijelii rebele/ Şi dacă stelele-ar peri/ S- 
ar naște iarăși stele. /.../ Să cază lumile-n genuni/ Ca frunze reci pe 
vânturi/ Pământuri piară-n stricăciuni/ S-ar naşte iar pămân- 
turi”5%5. Dar continuă: „Și când vezi soarele asfinţit/ Că intră roșu- 
n apă/ Pe alt pământ a răsări / Şi ziua o să-nceapă” etc. Se referă, 
simplu, la fapte astrologice şi la alternanţa dintre zi și noapte. Ori: 
„Să piară timpul înecat/ În văi de întuneric/ EI s-ar renaște lu- 
minat/ Ca să se-nvârtă sferic”5% cu varianta: „Şi timp și spaţiu de- 
ar pieri/ În văi de întuneric/ Ele din nou ar răsări/ Ca să se-nvârte 
sferic”%7. Numai că, și în aceste versuri, avem răspunsul Părin- 
telui ceresc — o perspectivă divină şi eternă, deci („Căci ce sunt mii 
de mii de ani/ În cumpăna veciei”5), pe care Brahma nu ar putea- 
o avea, pentru simplul fapt că Brahma însuși nu e etern, ci renaşte 
periodic —, Părinte care se referă ipotetic (a se remarca verbele la 
condițional-optativ şi nu la prezentul etern!) la posibilitatea renaș- 
terii sau, mai corect, a creaţiei/ apariţiei unor lumi noi, în contextul 
pledoariei adresate lui Hyperion. Alteori, Hyperion e numit chiar 
„izvor de vremi”, pentru a i se reaminti că nu se cade să dorească 
cele pernicioase: „Hyperion, izvor de vremi/ Și-ntregitor de spa- 
A MA 





s% M. Eminescu, Opere, II, ed. Perpessicius, op. cit., p. 383. 
55 Idem, p. 406. 
57 dem, p. 437. 
s Idem, p. 388. 
5 Idem, p. 414. 

Nu e nimic în răspăr cu tradiţia, pentru că Sfântul Antim 
Ivireanul, spre exemplu, susține dogmatic că „Dumnezeu |[...] şi 
mai multe lumi decât aceasta ce lăcuim poate să zidească în mă- 
rime şi în meșterşug mai minunate”. 





5% Antim Ivireanul, Opere, ed. cit., p. 19. 

Era un fapt care fusese susținut și de teologia scolastică, dar și de 
filosofia naturalistă apuseană, prin reprezentanţi ca Nicole Oresme, John 
Buridan sau Albert of Saxony. Aceştia se poziționau polemic față de Aristo- 
tel, care nu accepta filosofia lui Empedocle și Anaximandru cu privire la 
existenţa mai multor lumi, fie succesive, fie concomitente, și care opina că 
nu există decât o singură lume. A se vedea Edward Grant, God and Reason 
in the Middle Ages, Cambridge University Press, New York, 2001, p. 153-155. 

Filosofii naturaliști menţionaţi nu intrau în contradicţie cu teologia, ci 
susțineau doar potenţialitatea existenţei altor lumi: „natural philosophy 
was not just about God and His creation but also about what God had not 
created, but could create by virtue of His omnipotence. Among numerous 
invocations of God's absolute power we may mention that God could crea- 
te as many other worlds as He pleases. [...] But, nevertheless, says Buridan, 1 
think that there is no space [beyond the world], namely [any space] beyond the 
bodies that appear to us and that we must belive [exist] on the basis of sacred 
Scripture. [...] In his Le Livre du ciel et du monde, he [Oresme] again con- 
sidered the posibility of other worlds [...]: Io the sixth argument, where it is 
said that by analogy one could say that there is another world inside the moon, and 
to the seventh, where it was posited that they are several worlds within our own 
and several outside or beyond which contain it, etc. I say that the contrary cannot 
be proved by reason nor by evidence from experience, but also 1 submit that there 
is no proof from reason or experience or otherwise that such worlds do exist. 
Therefore, wwe should not guess nor make a statement that something îs thus and so 
for no reason or cause wwhatsoever against all apppearances; nor should wu support 
an oppinion whose contrary is probable; however, it is good to have considered 
whether such opinion is impossible. Once again, Oresme disagrees with Aris- 
totle, who had argued that the existence of other worlds is impossible. 
Because Oresme believed that God had absolute power to create other 
worlds, he denies Aristotle's claim that other worlds are impossible”, Ildem, 
p. 189, 201-202. 

În Viaţa Sfinților Varlaam şi Ioasaf, dintr-un miscelaneu deţinut 
de Eminescu, Varlaam îl inițiază pe loasaf (într-un capitol cu titlul: 
„Pentru Varlaam, cum învaţă pre losaf sfânta credință”) spu- 
nându-i, între altele, despre Dumnezeu-Creatorul: „Cela ce au lu- 
crat lucrarea aceasta den ce n-au fost, și lucrează și acum (S. n.), prea 
puternec este”5!. În concordanţă cu această optică cred că sunt și 
acele versuri în care Luceafărul vede, în drumul său către Dum- 
nezeu, „cum izvorau lumine”, ca semne ale puterii divine crea- 
toare — confesiv, altădată gândea cum „prin lumine/ M-oi sui la 
Dumnezeu” (Cântecul lăutarului). 

Descrierea sfârșitului corespunde profeţiilor biblice eshato- 
logice, chiar și în viziunea dascălului din Scrisoarea I, care poate fi, 
din anumite perspective, un filosof kantian, după identificarea 
operată de poet într-o versiune”?. Probabil că loana Em. Petrescu 
a speculat acea identificare, a dascălului cu Kant (pe care însă n-o 
precizează) şi a dedus pripit de aici că în înserările eminesciene se 
reproduce filosofia lui Kant, asociindule cu eshatologia din Scri- 
soarea ]. Caracterul repetitiv al înserărilor, invocat de loana Em. 
Petrescu, are valoare mnemotehnică, de recapitulare meditativă a 
unei unice geneze — de unde și virtuțile lor paradisiace, emanând 
impresia de liniște și puritate. De altfel, o puzderie de geneze și 
eshatologii nici nu ar putea susține, cum am spus, interesul pentru 


Se pare însă că, la un moment dat, s-a avansat în sensul posibilei 
acceptări a existenței mai multor lumi și către dezbateri sterile, pe care le 
caricaturizează lon Budai-Deleanu: „Apusenii să desputa-întruna/ Ce-au 
fost mai întâi, ou sau găină? / Cum și de-are lăcuitori luna? /.../ Oare-oameni 
să-află-a-colo sau vite?/ Și de-s oameni cuvântători, oare/ Putea-vor fi cu 
drept osândite/ Lunarele suflete, la care/ Nu fu trimis Spăsitoriul mare?”..., 
cf. Tiganiada, op. cit., p. 101-102. 

51 Ms. rom B. A. R. 2769, f. 137. 

5%. A se vedea și M. Eminescu, Poezii. III, ediţie critică de D. Murărașu, 
op. cit., p. 227-228. 

descifrarea conţinutului lor şi pentru o poetizare vastă şi meti- 
culoasă. 

Între ceea ce spun versurile Luceafărului („Dar piară oamenii 
cu toți/ S-ar naşte iarăși oameni” etc.) şi ceea ce relatează manus- 
crisul Sfântului Nicodim Aghioritul, aflat odinioară în posesia lui 
Eminescu, nu e nicio diferenţă și cităm paragraful pe care poetul 
l-a semnalat printr-o bară marginală roșie pe acest manuscris: „Pe 
drum alergăm toți oamenii, cătră al său sfârșit silindu-să fiieșteca- 
rele. Pentru aceasta toți sântem în cale, la cei ce călătoresc înpreu- 
nă, cel dintâiu au pornit urmând, şi îndată cel dupre dânsul au 
adus pășirea, şi dupre acela, cel ce urmează în lume. Iscodeaște 
încă și pre ale viieții, de nu sânt asemenea, astăz pământul tu l-ai 
arat, şi mâine altul, şi după acela altul [Eminescu a subliniat aceste 
cuvinte, în plus, în afară de bara marginală]; oare viiața noastră 
nu iaste cale, altă dată pe altul înpărtășându-l, și pre toţi avându- 
i urmând unul altuia; zice încă și Sofar miineul la Iov, arătând 
grabnică murirea oamenilor: Când să va părea acum întărit, atuncea 
până în sfârşit piiare: iar cei ce-l ştiu pre acesta vor grăi: unde iaste? ca 
un vis ce au zburat, nu să va afla, şi au zburat ca o nălucă de noapte”5*. 

Şi mai departe se susține că viaţa nu este „fără decât o curgere 
de minunte priimitoare una altiia; care, una să naște din moartea altiia 





5% Ms. rom. B. A. R. 3074, f. 82Y. 

Aceste pasaje reactualizează un comentariu la Ps. 1, al Sfântului 
Vasile cel Mare: „Cu cei ce călătoresc se întâmplă așa: n-a apucat bine cel 
dintâi să-și mişte pasul, și îndată cel de după el i-a și luat locul; iar după 
acela, cel care-l urmează. Uită-te că și cele din viaţă sunt la fel! Astăzi tu lu- 
crezi pământul, iar mâine altul, și după acela altul. Vezi ogoarele acestea şi 
casele cele măreţe? Câte nume n-au schimbat de când sunt fiecare dintre 
acestea! Se spunea că sunt ale cutăruia; au trecut la altul; iar acum se spune 
că sunt ale altuia. Nu este, dar, viaţa noastră o cale pe care a mers altădată 
altul și pe care merg toţi unul după altul?”, cf. Sfântul Vasile cel Mare, Omilii 
la Hexaemeron. Omilii la Psalmi. Omilii şi cuvântări, op. cit., p. 189. 

(s. n.), și atuncea omul înceape a muri când înceape înceape a 
trăi'5%*. La Eminescu: „clipa /.../ din moartea ei se naște” (Glossă). 

În Ecclesiast este precizată aceeași concepție, după cum 
semnala Cantemir: „au Eclisiastul cunoscut și dzice: Ce saste cela 
ce-au fost? Acela ce iaste să fie. Ce iaste acela ce s-au făcut? Iaste cela ce- 
i să să facă (gl. 1, sh. 9)"55. Zice Eminescu: „Un soare de s-ar stinge- 
n cer/ S-aprinde iarăși soare;// Părând pe veci a răsări/ Din urmă 
moartea-l paşte”. Dar şi Dimitrie Cantemir: „Socoteşte dară că du- 
pă viiaţă moartea aleargă”5%. 

Sesizând periodizarea vremii, ciclurile repetitive temporale, 
Eminescu nu ieșea, prin aceasta, din hotarul cugetării vechi: „Aşij- 
derea, cele fireşti toate în sferă [orbită] se întorc și sferâi firește 
sfârşit nedându-să, iată că nu pentru odihna sfârşitului, ce pentru 
vecinica clătire [clătinare] de la neclătitul Clătitoriu [Dumnezeu 
care mișcă toate] se clăteşte. Soarele, luna, ceriul și alalte trupuri 
cerești toate, din-ceput nepărăsit și cu mare răpegiune aleargă, 
însă nu cu aceia socoteală [scop, rațiune], ca doară vreodânăoară 
la doritul ţenchiu [capăt, ţel] și sfârșit ajungând, să să odihnească 
[sa]: 

Aședară, toate lucrurile fireşti, cu una și singură a soarelui 
paradigmă, precum să cade a să înțelege să pot. [...] Într-acest chip 
și cursul a toată fapta nepărăsit atomurile schimbându-și, toate 
cele din-ceput chipuri nebetejite și nepierdute păzeşte. De unde 
aievea [adevărat] ieste că ţenchiul sfârșitului nu în socoteala fireş- 
tilor, ce într-a Izvoditoriului și Pricinuitoriului firii ieste. [...] Căci 
Ziditoriul, după înțelepciunea şi puterea Sa, zidirea săvârşind, de 
lucru Se odihnește” şi, ca un deplin în putere Stăpân, o dată 





5% Ms. rom. B. A. R. 3074, f. 83:-83. 

55 Dimitrie Cantemir, Divanul, ed. cit., p. 87. 
5% Ibidem. 

PAC Rae: 2 1-2: 

numai poruncind, din veci și până în veci zidirea ca o slujnică du- 
pă poruncă nepărăsit aleargă”5*. 

Cantemir pomenește aici de sfere și de atomi, care își urmea- 
ză procesul de revoluţie, cu „a soarelui paradigmă”5* (o menţio- 
nează și în Metafizică), dar și Eminescu folosește același paralelism 
între sferele celeste și atomi. Astfel, în episodul eshatologic din 
Memento mori (inserat în tabloul Greciei antice), Eminescu ima- 
ginează stingerea, în „migraţie eternă”, a sori, lune și „popoare de 
stele”, apoi renaşterea lor „într-un spaţ|iu] despopulat” și, în fine, 
definitiva încetare a rotației „roiurilor luminoase”, lăsând „nimic 
în urmă — niciun atom luminat”. Așa încât migraţia „eternă” este 
mai degrabă un ciclu intern al universului, o istorie a unei secțiuni 
a universului, la scara sistemelor solare (care, din perspectiva 
duratei umane, poate fi numită și...eternă), o stingere a stelelor 
urmată de aprinderea altora până la anihilarea acestei imagini 
cosmice. Așa îmi explic „stelele ce ard de-a pururi” (Scrisoarea V), 
„al vremilor curs vecinic” măsurat de-al „aștrilor mers vecinic” 
(În vremi de mult trecute): pentru că în stele este „al aştrilor timp” 





5% Dimitrie Cantemir, Istoria ieroglifică, ed. cit., p. 326-327. 

Mircea Eliade observa că „teoriile ciclice medievale se mulțumeau să 
justifice periodicitatea evenimentelor, integrându-le în ritmurile cosmice 
[...] [şi că prin acest fapt se afirma] repetarea ciclică a evenimentelor istorice, 
chiar dacă această repetare nu era considerată ca prelungindu-se ad infini- 
tum”, cf. Mircea Eliade, Mitul eternei reîntoarceri, op. cit., p. 143. 

59 „După cei mai mulți dintre experții cantemirologi, aceasta [Bizan- 
țul] este zona cu cel mai puternic impact (ca model cultural şi spiritual) 
asupra principelui ortodox. Însăşi biografia sa spirituală (intrarea într-una 
din cele mai intense polemici religioase în Rusia, pledoaria sa frenetică, la 
finele vieţii, pentru valorile tradiționale ale ortodoxiei, culminând cu o sur- 
prinzătoare retragere într-o mănăstire) îl atestă pe Cantemir ca un spirit 
aparținând fundamental și definitiv ortodoxiei, cu toate meandrele unui 
traseu nu lipsit de tensiuni”, cf. Adriana Babeţi, Bătăliile pierdute. Dimitrie 
Cantemir. Strategii de lectură, Ed. Amarcord, Timișoara, 1998, p. 48. 

care presupune o durată mult mai întinsă decât cea terestră, „căci 
sorii scriu timpu-n acest univers” (In vremi de mult trecute) stelar. 
Dar acest timp dilatat la scară cosmică nu este veșnicia însăşis 





6% A se vedea articolul meu, Veșnicia la Miron Costin şi Eminescu, de 
aici, 

https://w ww .teologiepentruazi.ro/2017/07/04/vesnicia-la-miron- 
costin-si-eminescu/: 

„În Letopisetul lui Miron Costin se pot descoperi multe cuvinte și ex- 
presii vechi (sau cu forme arhaice sau cu semnificații vechi, care nu mai 
sunt utilizate astăzi) care au intrat în vocabularul poetic al lui Mihail Emi- 
nescu, cum ar fi în darn, zmult, stol, crieri, masul/ am mas etc. Ba chiar o 
afirmație banală, de felul acesta: «Constantin-vodă într-acea noapte au mas 
la Prut» suferă, la Eminescu, o metamorfoză poetică neașteptată: «Astfel 
ades eu nopți întregi am mas,/ Blând îngânat de-al valurilor glas» (Fiind 
băiet păduri cutreieram). Însă, ceea ce mi-a atras atenţia în mod deosebit este 
utilizarea cu dublu sens a lui «vecinic». Miron Costin îl foloseşte atât cu 
semnificația obișnuită (sinonim cu etern), cât şi cu sensul prin care se 
limitează un fapt la durata unei vieți. Astfel, el spune: «bieţii oameni închiși, 
toţi în robiie au mărsti tătarilor vecinică». În mod evident, această «veş- 
nicie» a robiei la tătari se întinde pe durata vieţii celor robiți. (A se vedea 
Miron Costin, Letopiseţul Ţărâi Moldovei. De neamul moldovenilor, ediţie 
îngrijită de P. P. Panaitescu, Ed. Minerva, București, 1979, p. 180, 167.). 

La Eminescu găsim exprimări poetice care învederează aceeaşi 
«veșnicie» trecătoare, care durează cât timpul vieţii: «Sunt oameni care 
vecinic cu oameni nu se-mpac» (Pentru păzirea auzului), «Vecinic nu te mai 
ivești [la fereastră]» (Pe aceeași ulicioară...) etc. Altele, însă, deși trebuie 
înțelese în aceeași paradigmă, au născut şi nasc dileme filosofice (tocmai 
pentru că nu se cunoaște prea bine trecutul expresiv al limbii ro- 
mâne): «stelele ce vecinic pe ceruri colindează» (Strigoii), «Pare-că şi trun- 
chii vecinici poartă suflete» (Călin (file din poveste)), «Zboară vecinic /.../ 
Valurile, vânturile» (Dintre sute de catarge...), «O apă vecinic călătoare» 
(Diana), «al vremilor curs vecinic» şi al «aștrilor mers vecinic» (În vremi de 
mult trecute), «Suntem plecaţi sub greul anatemii/ De-a nu afla nimic în 
vecinic mers?» (O,-nțelepciune, ai aripi de ceară!), «Din sânul vecinicului ieri/ 
Trăiește azi ce moare» (Luceafărul) etc. 

(decât dacă acceptăm că poetul s-a gândit cumva la un timp 
configurat paradisiac, premonitoriu/ prefigurativ, un fel de „secul 
înflorit” (Memento mori), în balanţă cu spaţiul paradisiac). El pare 
astfel fiului de împărat din poemul În vremi de mult trecute, care 
călătorește în univers, pe când „Pământul departe-ntr-un punct s- 
a contrage/ Căci lumi de departe în puncte se schimb,/ Dispar a 
pămânului viziune vage”. Atunci, „Cale de mii de zile el cade-ntr- 
o clipită” zburând ca gândul „în viitor”, asemenea Luceafărului, 
pentru care „căi de mii de ani treceau/ În tot atâtea clipe”. (Obsesia 
călătoriei în univers, în lună sau în „astrul natal”, a dilatării și a 
contragerii timpului şi spaţiului o regăsim aidoma şi în Sărmanul 
Dionis). 

Într-o variantă a Glossei, veşnicia este Adevărul şi Adevărul 
este imuabil: „Adevăru-n neclintire/ N-are timp şi n-are goluri”601. 
O altă formulă pentru ceea ce rostește Dumnezeu în Luceafărul: 
„Noi nu avem nici timp, nici loc,/ Și nu cunoaștem moarte”. Pe de 
altă parte, lumea schimbătoare are partea ei de neclintire, în rău 
(„sâmburele lumii e răul” (Andrei Mureşanu)), oamenii „la acelaşi 
şir de patimi deopotrivă fiind robi” (Scrisoarea 1), lumea este „şirul 
de patimi cel pururea retors” (Ca o făclie...). De aceea, „moartea 
vindec-orice rană,/ Dând la patime repaos” (Foaia veștedă — 
prelucrare). Şi moartea: „O, moartea e-un chaos, o mare de stele,/ 
Când viața-i o baltă de vise rebele;/ O, moartea-i un secul cu sori 
înflorit,/ Când viaţa-i un basmu pustiu și urât” (Mortua est!). Acea 
moarte pe care, uneori, o ipostaziază ca un înger din Rai: 


Mergi tu, luntre-a vieţii mele, pe-a visării lucii valuri, 
Până unde-n ape sfinte se ridică mândre maluri, 





Dar și în aceste situaţii, vecinic are sens...temporal, pentru că deli- 
mitează ceva ce se petrece sau se repetă într-o durată de timp mai înde- 
lungată, dar nu în veșnicie cu adevărat”. 

61 M. Eminescu, Opere, III, ed. Perpessicius, op. cit., p. 109. 

Cu dumbrăvi de laur verde și cu lunci de chiparos, 
Unde-n ramurile negre o cântare-n veci suspină, 
Unde sfinţii se preîmblă în lungi haine de lumină, 
Unde-i moartea cu-aripi negre şi cu chipul ei frumos. 


(Memento mori) 


Eminescu avea oroare de reîncarnare, de posibilitatea repro- 
ducerii aceluiaşi ciclu existențial: „Nepăsător la toate, de lume 
apostat,/ A vieţii osteneală o simt și n-o combat. /.../ Dar vai! Nici 
siguranţa n-o am că mor pe veci. — / Şi dacă oare-a morţii mâni 
palide şi reci/ În loc să sfarme vecinic a vieţii mele normă/ Ar pune 
al meu suflet sărman în altă formă?/ Dacă a mea durere, un vecinic 
Ahasver,/ La sorți va fi pus iarăși, de către lumi din cer,/ Ca cu 
acelaș suflet din nou să reapară/ Migraţiei eterne unealtă de 
ocară?” etc. (Bolnav în al meu suflet). 

Sunt de acord cu G. Gană că moartea pe care şi-a dorit-o Emi- 
nescu este descrisă, în poemul În vremi de mult trecute, prin 
cuvintele prințului devenit sihastru: „O, de ar fi moarte, fără ca eu 
să mor/ Eu aş cuprinde-o-n brațe și aș strânge-o cu dor”. Nu 
preferă să fie peregrin veşnic, nici nu doreşte reînnoirea ciclică a 
existenţei, nu vrea să repete o viață de dureri amare, ci dorește o 


602 Exprimă această idee și în altă parte: „O, moarte! — nu aceea ce- 
omori spre-a naşte iară,/ Ce umbră ești vieţii, o umbră de ocară” (Fe- 
meia?...măr de ceartă). Versurile următoare afirmă că moartea, cea despre 
care știm că e eternă (care exclude reîncarnarea), care nu iartă pe nimeni și 
nimic („moartea cea eternă în care toate-s una,/ În care tot s-afundă, și 
soarele și luna”), este o enigmă nedezlegată: „Tu, ce pân şi la geniu spui 
numai ce-i în cărți”. Dacă ar fi o totală stingere a conştiinţei şi o definitivă 
disipare a ființei în neant, în opinia noastră, nu vedem de ce ar mai fi ceva 
de cunoscut în legătură cu ea, pentru că nu ar mai fi nimic de aflat şi intero- 
gaţiile nu şi-ar mai avea rostul. 

veșnicie „în dumbrăvi de laur verde și cu lunci de chiparos”s% 
(Memento mori), „Să-mi fie somnul lin/ Şi codrul aproape,/ Pe- 
ntinsele ape/ Să am un cer senin” (Mai am un singur dor), el, care 
„trece peste nemărginirea timpului” [Hyper-eon] — așa cum scria 
la doar 18 ani — „în sfintele lunci” unde sunt „păsări” asemenea 
lui: 


Lumea toată-i trecătoare. 
Oamenii se trec și mor 
Ca și miile de unde, 
Ce un suflet le pătrunde, 
Treierând necontenit 
Sânul mării infinit. 


Numai poetul, 
Ca pasări ce zboară 
Deasupra valurilor, 
Trece peste nemărginirea timpului: 
În ramurile gândului, 
[o lume pe care a preînchipuit-o prin forța gândurilor] 
În sfintele lunci, 





65 „Unde sfinţii se preimblă în lungi haine de lumină”, dar și „Unde- 
i moartea cu-aripi negre şi cu chipul ei frumos”. Şi în poemul La moartea 
principelui Știrbey apare: „un înger cu-aripi negre, cu diademă de spini”. 

În Geniu pustiu: „voi vă imaginaţi scheletul unui mort şi-i ziceți moar- 
te. Pentru mine e un înger drag, cu o cunună de spini, cu fața palidă şi cu 
aripi negre. Un înger...îngerul visurilor mele, care are-o fizionomie cunos- 
cută mie, singura fizionomie care purta pentru mine fericirea lumii în zâm- 
betul său și melancolia pământului în lacrima ei. Acea fizionomie nu mai 
este. Acele buze ce surâdeau - un surâs al morţii le-a închis, sau mai bine: 
moartea-namorată de mine a luat figura unei copile, a vizitat pământul şi 
mi-a răpit mai întâi inima, pentru ca, dispărând ea, s-o urmeze şi cu sufle- 
tul”. Cf. M. Eminescu, Opere, VII, ed. inițiată de Perpessicius, op. cit., p. 185. 

Unde pasări ca el 
Se-ntrec în cântări. 


(Numai poetul). 


Acolo sunt lumi de lumină unde va dăinui: „Dar de-oi muri 
vreodată, copilă gânditoare,/ Crezi c-o să-ncet din stele mai mult 
a te iubi/ Și-o să petrec în pace prin lumile de soare, / În care-oi 
dăinui? /.../ Să ştii că prin a nopţii de întunerec mare,/ La tine, [ca 
un (?)] înger, vin!” (De-aș muri ori de-ai muri). Căci: „Chiar de mu- 
rim, ajungem limanul fericirii” (Sarmis). 

Sfârşitul vieţii și al timpului se configurează, la Eminescu, în 
versuri, în funcţie de intensitatea credinţei sau a decepției sale. 
Uneori, poate de multe ori, e pradă asteniei existenţiale (biografia 
îl îndreptățește), însă dedesubtul acestor deziluzii amare se află 
un vulcan de optimism, de speranţă și de credinţă în bine, care n- 
a apucat să erupă: „Astfel te-ntuneci o stea în vecinicie/ Şi ce-ţi 
rămâne-n urmă? vreme și sărăcie./ Da, vreme! numai vreme să 
aibi să simţi deplin/ Ce mult puteai în lume, şi cât, cât de puţin/ 
Ţi-a fost dat” (LIrât și sărăcie). Aceleași confesiuni reverberează 
sub forme diferite: 


Ca povestea cea sărmană 
Care nimeni n-o-a-nțeles, 
Trec prin vremea tristă, vană, 
Cum prin secoli un eres. /.../ 


Dar cu moartea cea adâncă 
Azi eu schimb al vieţii-mi gând, 
Am fost vultur pe o stâncă, 
Fire-aș cruce pe-un mormânt! 

Care-i scopul vieții mele, 
De ce gându-mi e proroc, 
De ce ştiu ce-i scris în stele, 
Când în van lumea o-nvoc. 


Crucea-mi pară gânditoare 
Parca [ursitoarea] arz-a vieţii-mi tort, 
Căci prin neguri mormântare 
Voi să văd faţa-mi de mort. 


Doar atunci când prin lumine 
M-oi sui la Dumnezeu, 
Veţi gândi și voi la mine 
Cum am fost în lume eu. 


(Cântecul lăutarului)s0 


Când e descumpănit: „Nu apăr adevărul, nu apăr un eres,/ 
Nu sunt la înălțime și nu sunt dedesupt,/ Cu mine nu am luptă, 
cu lumea nu mă lupt/ Să-nving eu adevărul sau să-ntăresc min- 
ciuna:/ În cumpenele vremii sunt amândouă una./ Să ţin numai la 
ceva oricât ar fi de mic.../ Dar nu ţin la nimica, căci nu mai cred 
nimic” (Ca o făclie...). lar „vremea este vama/ Unde a mea viaţă și- 
a arătat arama” (Icoană și privaz). 


54 În legătură cu acest poem și cu titlul lui, a se vedea și L. Găldi, 
Centenarul unei elegii uitate: „Cântecul lăutarului”, în Caietele Mihai Eminescu, 
I, 1972, p. 47-57. 

Autorul afirmă: „există şi un alt Eminescu, acela al postumelor, care, 
în nenumărate cazuri, ştie şi spune mai mult despre conţinutul semantic al 
unui cuvânt decât textele consacrate de tradițiile unui secol”, Ildem, p. 47- 
48. 

Altfel, „Într-o lume de neguri /.../ Zboară geniul de lumină” 
lăsând în urmă (nichitian avant la lettre) „un fluviu clar/ De albas- 
tru senin aer” (Într-o lume de neguri). 

Istoria 


Apelul lui Eminescu la cronici şi cronografe este de multă 
vreme cunoscut şi chiar s-a considerat, pentru un timp — de la 
studiul lui Călinescu până la cel restaurator al Rosei del Conte — a 
constitui reperul fundamental pe care s-ar putea sprijini surso- 
logia în direcţia textelor vechi. 

Exegeţii operei eminesciene au căutat şi au aflat influenţe 
directe, în opera eminesciană, concretizate în informații istorice 
foarte precise (date, evenimente, personaje), ale vechilor crono- 
grafes% (din toate tipurile de cronografe), ale Letopiseţelor (Emines- 
cu beneficia și de ediția tipărită de Kogălniceanu în 1852) — aspecte 
relevate de Călinescu, preponderent cu referire la proiectele dra- 
matice rămase în manuscris —, ale istoriografiei antice (Herodot şi 
nu numai) sau recente, la care a avut acces prin intermediul cursu- 
rilor universitare sau pe alte căi. 

Nu vom reveni asupra ceea ce s-a relevat deja, în sensul 
acesta — și nu sunt puţine şi nici deloc nesemnificative contribu- 
țiile care au fost aduse. Discuţia noastră va urmări aspecte mai 
puțin puse în lumină, în încercarea de a demonstra că relația poe- 
tului cu scrisul vechi depășește simpla erudiție filologică sau inte- 
resul pur lingvistic şi istoric, oricât de captivant. 

Cursurile de istorie și-au aflat chiar poetizarea în Scrisoarea 
II, care ne dezvăluie o pasiune pentru istorie integrată interesului 
său enciclopedic, urnit în căutarea înțelepciunii: 


Vai! tot mai gândești la anii când visam în academii, 
Ascultând pe vechii dascăli cârpocind la haina vremii, 





605 A se vedea Paul Cernovodeanu, Eminescu și cronografele româneşti, 
art. cit., p. 34-40. 

Ale clipelor cadavre din volume stând s-adune 
Şi-n a lucrurilor petici căutând înțelepciune? /.../ 

Cu evlavie adâncă ne-nvârteau al minţii scripet, 
Legănând când o planetă, când pe-un rege din Egipet. /.../ 
Amețiţi de limbe moarte, de planeţi, de colbul școlii, 
Confundam pe bietul dascăl cu un crai mâncat de molii 
Şi privind păinjenișul din tavan, de pe pilaștri, 
Ascultam pe craiul Ramses şi visam la ochi albaștri /.../ 
Capul greu cădea pe bancă, piereau toate-n infinit; 
Când suna, ştiam că Ramses trebuia să fi murit. 


Atunci lumea cea gândită pentru noi avea fiinţă, 
Şi, din contră, cea aievea ne părea cu neputinţă. 


G. Ibrăileanu a remarcat mai demult câteva nuanţe subtile în 
receptarea interesului eminescian pentru istoria veche, prin care 
sesiza valoarea etică a recuperării istorieie%. Demn de reținut, în 





60 „Evocarea trecutului la Eminescu este de natură cu totul deosebită 
decât la un Alecsandri, ori Bolintineanu. Aceştia evocau gloria trecutului, 
pentru a îmbărbăta pe contemporani. Și poate, mai ales Alecsandri, şi din 
mândrie naţională. Eminescu evocă mai puţin gloria, şi mai ales cinstea, 
curăția vieţii trecute, pentru a scoate în relief mizeria iremediabilă a prezentului 
(s. n.). Pe de altă parte, un Bolintineanu și mai ales un Alecsandri aveau 
puţin din ceea ce se numește sentimentul trecutului. Nu iubeau vremurile 
vechi pentru poezia lor (s. n.), ci cum am spus, pentru gloria lor. Eminescu 
iubea vechimea pentru vechime (s. n.). (În poezia sa, Basarabii şi Muşatinii [a se 
vedea Scrisoarea III], nu sunt numai mărirea trecutului față cu micimea 
prezentului, ci și albastrul perspectivei unui trecut îndepărtat.) Aceasta e 
așa de adevărat, încât fără a mai vorbi de regii asiri, pe care-i evocă de mai 
multe ori Eminescu, ori de Egipetul — vom aminti de ceea ce am putea numi 
dacismul său. Eminescu e preocupat de daci, îi admiră, îi poetizează [...]: 
«Cum pe dulcea-i liră Horaţ cântat-au/ Astfel eu cercai să te cânt pe tine/ 

mod deosebit, din precizările sale, este că Eminescu nu era fas- 
cinat de istorie (ca diacronie sau naraţiune), ci de vechime! Retros- 
pectiva istorică viza pilda, hierogdlifa istoriei era semnul înscrierii 
în veșnicie a unui adevăr ce nu mai putea fi zdruncinat, confirmat 
prin sublinierea acelorași categorii ale naturii umane, de la o epo- 
că la alta. 

Nu altfel era contemplată și receptată istoria din perspectiva 
literaturii medievale, încât putea deturna evenimentele reale ale 
vieții lui Alexandru cel Mare înspre ceea ce, în toată Europa (cu 
diferenţele specifice fiecărei regiuni), a devenit romanul popular 
Alexandria. Interesantă, în acest punct este poziţia lui G. Gană — 
congruentă întrucâtva cu cea a lui Ibrăileanu —, care nu recunoaște 
dacismul lui Eminescu în sine, argumentând prin faptul că Dacia 
din Sarmis sau Gemenii e, de fapt, o Moldovă medievală arhetipală 
— ridicată la puterea arhetipului (de unde deducem că idealul sau 
arhetipul este oferit tot de Evul Mediu) — și, în al doilea rând, 
considerând că raiul din Memento mori este topografiat de-a drep- 
tul paradisiac, la modul propriu al înțelesului, și nu ca un spațiu 
idealizat al Daciei. 

Conjugând cele două poziţii, putem deduce că detaliul isto- 
ric se suprapune, la Eminescu, peste interesul fundamental acor- 
dat vechimii, pentru primordialitate şi condiție arhetipală. În 
țesătura amănunţită a istoriei, Eminescu citeşte pururea fapte pri- 
mordiale (nu în sensul eternei reîntoarceri sau a celebrării rituale 
a unui scenariu cosmogonic, ci în sens recapitulativ şi mnemoteh- 
nic şi în vederea recuperării, din începuturi, a unui resort şi a unui 
telos final al omului și al lumii), semnificaţii fundamentale. 





Incordând un vers tânguios în graiul/ Traco-romanic». Acest dacism e o 
notă caracteristică poeziei lui Eminescu. [...] Cauza este, cum am spus, 
iubirea de vechime...”, cf. G. Ibrăileanu, Curentul Eminescu, op. cit., p. 116- 
118. 

Recunoaștem demersul scripturii/ scrisorii/ scriiturii medie- 
vale: „Lăsat-au puternicul Dumnezeu iscusită oglindă minţii 
omenești, scrisoarea |scrierea/ cartea], dintru care, daca va nevoi 
omul, cele trecute cu multe vremi le va putea ști şi oblici. Și nu 
numai lucrurile umii, staturile şi-ncepăturile țărălor lumii, ce și 
singură lumea, ceriul şi pământul, ce sunt zidite după cuvântul 
lui Dumnezeu celui puternic. [...] Scriptura departe lucruri de 
ochii noștri ne învaţă, cu acele trecute vremi să pricepem cele vi- 
itoare”%7. 

Memento mori este, cu siguranță, poemul istoric de cea mai 
mare amplitudine din creația eminesciană, cu o semnificație deo- 
sebită în economia operei sale. Pe urmele acestui poem, mergând 
ca după firul Ariadnei, pentru a călăuzi pe culoarele istoriei, se 
poate parcurge labirintul de semnificaţii al istoriei universale, așa 
cum îl percepea Eminescu. Pornind de la această vastă panoramă, 
se pot distinge particularităţile acelor epoci care au însemnat ceva 
deosebit în cuprinsul meditaţiilor şi al filosofiei sale (deși repudia 
filosofia ca sistem). 

Sesizăm de la bun început două absenţe notabile din acest 
periplu istoric: Alexandru Macedon (din tabloul Greciei) şi India. 
Pentru Alexandru Macedon avem o motivaţie în faptul că Emines- 
cu a urmărit să picteze nu o Grecie eroică, expansionistă şi impe- 
rială (Alexandru a devenit ulterior prototip bizantin), ci o Eladă 
fantastică și bucolică, mitologic-satirică (cu zei şi nimfe urmărite 
de „Satyr cu capu-i chel, barba-i de ţap”) și filosofic-speculativă, 
adumbrită de un pesimism/ scepticism adânc („cugetătorul pa- 
lid”/ filosoful nu are încredere, „în taină”, în propriu-i sistem) şi 
de spectrul declinului până la a-l extinde la scară planetară și cos- 
mică („N-auzim noaptea armonia din pleiade?/ Ştim de nu trăim 
pe-o lume, ce pe nesimiţite cade?”). 





67 Miron Costin, De neamul moldovenilor, din ce țară au ieşit strămoşii 
lor, în Opere, ed. cit., p. 241-242, 244. 

În schimb, India ne stârnește o mare nedumerire, pentru că 
era de presupus să nu lipsească din această dioramă, din moment 
ce se acceptă, în general, că filosofia ei l-a influențat fundamental. 

Căutând explicaţia, nu pot decât să-mi reafirm poziția deja 
enunțată, anume că interesul poetului pentru India se datora con- 
cepţiei vechi precizate de Miron Costin, după care dacii migraseră 
dinspre India spre Europa, şi dorinţei sale de a realiza un sincre- 
tism între optica religioasă indiană şi cea geto-dacă, pe care în- 
cerca să le acomodeze şi să le integreze cumva în viziunea creşștin- 
orientală (bizantin-medievală), sau cel puţin să le asigure un sens 
de evoluţie (nu neapărat o inter-determinare, dar o coerenţă de vi- 
ziune care ar fi specificat un orizont spiritual şi o matrice stilistică 
românească). De altfel, dacă India e absentă, în schimb Dacia are 
parte de o panoramare întinsă pe multe strofe, în Memento mori. 

Dacia se află, la propriu şi la figurat, în centrul acestui poem. 
Îi urmează, ca importanță, Roma. Nu e nimic neobișnuit pentru 
spiritul veacului preromantic și romantic4. Numai că obsesia Da- 
ciei, ca și elogiul Italiei (considerată dricul pământului de Miron 
Costin), nu își au originea în epoca pașoptistă, ci în Evul Mediu. 
„În sec. al XVI-lea, acţiunile lui Mihai Viteazul mai sunt consi- 
derate încă drept derivând din amore christianitatis [...] [şi urmă- 
rind] restitutio Daciae”*%. 


6% Pentru influența Letopiseţelor, a tradiției cronicărești (și implicit a 
limbii vechi) asupra literaturii paşoptiste — fapt impulsionat programatic 
de Kogălniceanu în Dacia literară; însuşi titlul, Dacia literară, este foarte sem- 
nificativ —, a unor scriitori ca Gh. Asachi, Al. Odobescu, C. Negruzzi, N. 
Bălcescu, B. Petriceicu Hașdeu, D. Bolintineanu, V. Alecsandri, Gr. Alexan- 
drescu, a se vedea Al. Andriescu, Stil și limbaj, Ed. Junimea, laşi, 1977, p. 
111-158. 

69 Mihai Moraru, Umanism filologic şi arte poetice în renașterea literară 
românească, în vol. Arte poetice. Renaşterea, Ed. Univers, Bucureşti, 1986, p. 
648-649. 

Cronicarii Ureche şi Costin (iar Neculce, scriind mai degrabă 
memorialistică decât istorie, preia toate datele întocmai, pe cele 
referitoare la timpurile ancestrale) amintesc de descălecatul din- 
tâi, cel al romanilor în Dacia, ca de actul de naștere al poporului 
român. Numai că îi consideră pe daci ca fiind exterminați de 
romani sau ca avându-i drept urmași pe sași (Miron Costin) şi 
acceptă povestea despre dispariția sau migraţia temporară a ro- 
mânilor din Moldova, până la al doilea descălecat, al lui Dragoș 
(Miron Costin“!0 denunţă ca basnă originea lui păstorească, dar 
crede și el în deșertizarea Moldovei), situaţii ironizate și com- 
bătute de cărturari mai sofisticați și mai lucizi precum Constantin 
Cantacuzino sau Dimitrie Cantemir. În opinia lui M. Moraru, de 
altfel, după cum am precizat mai sus, germenii dacismului s-ar 
afla chiar la Cantemire!!. 

În filosofia istoriei pe care o expune preotul roman Celsus 
(dintr-un fragment intitulat Pacea pământului vine s-o ceară, legat 
tematic de drama Decebal), pe care acesta o susţine în fața împă- 
ratului Traian, recunoaștem, la un moment dat, două concepte 





610 „Ceea ce nu avea cum să știe Miron Costin este că în înseși legen- 
dele despre Dragoș sau Negru Vodă (consemnate de el pe larg — să nu 
uităm! — doar în lucrări adresate publicului nobiliar din Polonia), faptele 
reale fuseseră modelate pe teme și motive cu circulație scrisă şi nescrisă mai 
largă decât teritoriul locuit de români. Informaţiilor conforme cu realitatea 
istorică li se adăugaseră astfel treptat întâmplări şi personaje imaginare”, 
cf. Cătălina Velculescu, Între scriere și oralitate, op. cit., p. 17. 

sil Cred că pot să aduc, în sprijinul acestei ipoteze, un scurt fragment 
din Hronicul vechimei a romano-moldo-vlahilor (op. cit., p. 12): „Dachia [...] cu 
bunătatea ceriului, cu temperamentul aerului, cu curgerea apelor, cu ploa- 
da pământului, cu frumsețea câmpilor, cu desimea pădurilor, cu mulțimea 
cetăților, cu slava cetățenilor, cu cinsteșiia năroadelor, cu vârtutea şi vitejiia 
slujitorilor şi cu mulțimea a altor lăcuitori, decât alalte părţi [alte provincii 
cucerite de romani] nu numai nu [sunt] mai gios, ce încă cu multul a le 
covârșit poate”. 

reproduse de Eminescu de la Miron Costins? („Roma este mărul 
de aur, Italia grădina Edenului”€!? — Costin zice „raiul pă- 
mântului” — pentru popoarele barbare) şi, respectiv, Dimitrie Can- 
temir: „Un mur este acest popor [al dacilor] contra Asiei întregi, 
contra ginţilor ei”S!. Cantemir spusese: „De le vom căuta firea, 
inima şi cea iroicească vitejie, aiave iaste că a hotarălor lumii ro- 
mâneşti împotriva sirepelor niamuri tătărăşti ca niște ziduri de 
aramă puși și nebiruiți apărători s-au socotit”635. 

Cu tot dacismul său (în Împărat și proletar, nu uită să men- 
ționeze cușmele frigiene adoptate de revoluționarii francezi, fri- 
gienii fiind o ramură a tracilor, iar cuşma/ boneta respectivă fiind 
similară celei dacice), Eminescu nu face notă discordantă faţă de 
înaintașii săi medievali şi pașoptiști în ceea ce priveşte admiraţia 
față de Italia. Dacă lauda Romei se descoperă în Memento mori, 
elogiul Italiei se poate reține din poemul Murmură glasul mării (un 
poem scris tot în metru antic, ca şi Oda). Dar entuziasmul său, în 
general, este mai reținut. 

Eminescu putea să se sprijine pe programul romantic, ce re- 
comanda incursiunile în istoria veche și recuperarea textelor me- 
dievale. În Apus, poemele lui Ossian — care s-au dovedit ulterior 
o mistificțiune“!* — au avut o influență deosebită asupra lui 
Lamartine, Goethe sau Walter Scott — ecouri ajung în poezia pa- 
șoptistă (un exemplu ar fi Gr. Alexandrescu: „Lumină adânci 
prăpăstii, mănăstirea învechită,/ Feudală cetățuie, ce de turnuri 





6l2 A se vedea nota 456 a cărții de față. 

613 M. Eminescu, Opere, VIII, ed. inițiată de Perpessicius, op. cit., p. 59. 

614 Ibidem. 

s15 Dimitrie Cantemir, Hronicul vechimei a romano-moldo-vlahilor, op. 
cit., p. 11. 

616 Termen inventat de Mircea Anghelescu, Mistificțiuni. Falsuri, farse, 
apocrife, pastişe, pseudonime şi alte mistificații în literatură, Ed. Compania, Bu- 
cureşti, 2008. 

ocolită,/ Ce de lună colorată și privită de departe/ Părea unul din 
acele osianice palate” (Răsăritul lunii. La Tismana). 

Eminescu face și el aluzie la saga Evului Mediu nordic, nu- 
mind piramidele egiptene „racle ce încap în ele fantazia unui 
scald” (Memento mori)! — scalzii find poeţii-barzi islandezi sau 
scandinavi (incoerenţa spațio-temporală se explică prin faptul că 
versul vizează un alt autoportret hermetic, identic, ca valoare a 
sentinţei, cu cel din versurile: „gânduri/ Ce-au cuprins tot univer- 
sul încap bine-n patru scânduri” (Scrisoarea 1)). 

Arald din Strigoii „este vestitul Harald Hafdagâr [...] înte- 
meietorul Norvegiei şi care pe timpul războaielor pe care le-a pur- 
tat, a urmat acelaşi drum pe care ni-l descrie Eminescu. Figura 
acestui rege-erou a îmbogăţit întreaga literatură romantică a Fran- 
ței și a Germaniei. Interesant este că Harald — în manuscrise Emi- 
nescu îl numește tot Harald (ms. B. A. R. 2262, f. 166) — a mai fost 
încadrat și de alți scriitori străini în istorisiri care se petrec în 
cuprinsul țării noastre — pe-al Daciei pământ, cum zice Eminescu. 
Francezul Lerebours de pildă, a scris în anul 1825 o tragedie 
intitulată Harald, în care regele nordic, ca şi în Strigoii, iubește o 
fată din locurile vechilor ţări dacice”6!?. 

Chiar şi împlinirea iubirii este legată de epoci faste: de epoca 
medievală, în Scrisoarea IV („la 1400”, în vremea lui Alexandru cel 





67 Heliade întreprinde şi el un studiu institulat Ossianism, pentru 
Cursul de poezie generală (1870), în care susținea „(via Macpherson) că druizii 
— casta sacerdotală a galilor — ocupându-se, ca și magii Chaldeii ori hiero- 
fanţii Egiptului, de astronomie şi ştiinţele fizico-naturale, fiind, în acelaşi 
timp, preoți şi medici, au ajuns la o poziție dominantă în vechile societăți 
celtice”, iar după decăderea lor, „barzii instituie un fel de poetocraţie, o 
ordine ideală și idilică”, cf. Paul Cornea, Oamenii începutului de drum. Studii 
şi cercetări asupra epocii paşoptiste, Ed. Cartea Românească, Bucureşti, 1974, 
p. 92. 

S15 În Egipetul: „racle ce încap în ele epopeea unui scald”. 

*19 Iulian Jura, Mitul în poezia lui Eminescu, op. cit., p. 21. 

Bun) și Sărmanul Dionis (epoca lui Alexandru cel Bun, de ase- 
menea), sau de cea dacică, în Sarmis, prezentul fiind ostil iubirii şi 
fericirii. Cum însă poemul Gemenii introduce o dramă shakes- 
peariană în tabloul feeric al Daciei, Evul Mediu rămâne singurul 
exponențial pentru a asigura condiţiile prielnice idilei fericite. 

Epoca lui Alexandru cel Bun în Moldova și a lui Matei Basa- 
rab în Ţara Românească reprezintă timpuri aurorale pentru poet. 
Pe Matei Basarab îl evocă şi îl numește „sfânt” și „sufletul cel mai 
românesc care a existat vreodată”. 

Tot în Veacul de Mijloc, Eminescu şi-ar dezvolta plenar vo- 
cația de poet şi de geniu, după cum se poate citi în Geniu pustiu 
(prin intermediul avatarilor săi, Toma Nour şi loan): „Spiritul 
public este fapta puţinor oameni. O singură frunte unsă cu mirul 
lui Dumnezeu e în stare să forme din oceanul cugetărilor omenești 
o singură volbură gigantică, care să se-nalți din fundul abisului 
până sus în nourii gânditori din ceriul luceafărului ce se numește 
geniu. [...] Dar în fine — adaose el c-un surâs sceptic — de ce să cer- 
căm noi a rădica generațiunea cu umărul? [...] Mi-ar fi plăcut mult 
să trăiesc în trecut. Să fi trăit pe timpii aceia când domni îmbrăcați 
în haine de aur și samur ascultau, de pe tronurile lor, în învechi- 
tele castele, consiliile divanului de oameni bătrâni — poporul entu- 
ziast şi creştin (Ss. n.) undoind ca valurile mărei în curtea domniei — 
iară eu în mijlocul acestor capete încoronate de părul alb al înţe- 
lepciunei, în mijlocul poporului plin de focul entuziasmului, să 
fiu inima lor plină de geniu, capul cel plin de inspiraţiune — preot 
durerilor şi bucuriilor — bardul lor. Spre a hrăni acele vise şi mai 
mult, am deschis vro câteva cronice vechi (s. n.)”21. 

Am avut ocazia de mai multe ori până acum să sesizăm in- 
teresul lui Eminescu pentru istoria și civilizaţia veche. Am avut 
ocazia, însă, de asemenea, să observăm că fascinația lui nu se 





6 M. Eminescu, Opere, XII, ed. iniţiată de Perpessicius, op. cit., p. 46. 
61 Eminescu, Proză literară, op. cit., p. 106, 111-112. 

concentrează asupra evenimentelor istorice în sine, ci asupra sem- 
nificațiilor majore, culturale şi civilizaționale. Dacă „vrei viitorul 
a-l cunoaște, te întoarce spre trecut” (ecou al Eccl. 3, 15, ca şi în 
cazul Glossei): în Memento mori, poetul se raportează la aceste fapte 
esențiale“??. Dar în această logică se înscrie și versul „La trecutu-ți 
mare, mare viitor” (Ce-ţi doresc eu ție, dulce Românie)*% — doar că 





62 Perspectiva aceasta, ilustrată în Memento mori, se poate evidenția şi 
în epoca pașoptistă. Bolliac scria aceste versuri: „Îmi place s-afund gându- 
n al timpului noian,/ Al vremilor trecute, al celor ce-or să vie,/ Și-n ele să 
renască [în gând, în cugetare], ca într-o mare vie,/ Cum spun că renasc vul- 
turi în ape din lordan” (Erle]mitul), cf. Cezar Bolliac, Scrieri Il. Meditaţii. Poe- 
zii, ediţie și note bibliografice de Andrei Rusu, prefață de Mircea Scarlat, 
Ed. Minerva, Bucureşti, 1983, p. 48. 

65 Mihai Dorin, Civilizaţia românilor în viziunea lui Eminescu, op. cit., p. 
40-41: „Cultura istorică a avut, la rândul său, un rol decisiv în structurarea 
gândirii eminesciene. Poetul a moştenit climatul favorabil receptării isto- 
riei, istorismul fiind un element definitoriu al culturii românești încă din 
Evul Mediu. De altfel, cea mai clară relaţie a lui Eminescu cu pașoptismul 
se raportează la fondul istoric comun. Prioritatea istoriei și a filosofiei 
istoriei în formaţia sa intelectuală este certă. Publicistica are ca fond latent, 
structurant, filosofia istoriei. Pe acesta se grefează concepţia sa economică, 
politică, sociologică. 

Ceea ce distinge gândirea politică a lui Eminescu față de altele din 
epocă — conservatoare, junimiste, liberale, socialiste — este extraordinara con- 
ştiinţă istorică (M. Ciurdariu). Eminescu și-a fundamentat cultura istorică 
încă în tinerețe, dar lecturile temeinice sunt din perioada de după sosirea 
în ţară. [...] Manuscrisul 2263 se compune exclusiv din notițe privind istoria. 
[+.4] 

La întoarcerea din Germania, în scurta sa escală de la Lvov, a studiat 
mari colecții de documente [cu privire la istoria românilor, îndeosebi]. De 
asemenea, a folosit importanta colecţie de documente externe a lui E. Hur- 
muzachi, din care a și tradus primul volum. În lista de lucrări împrumutate 
lui Gaster pentru elaborarea celebrei sale Crestomaţii românești, se găsesc 
numeroase lucrări de istorie. În biblioteca sa, Eminescu avea în copii vechi 
cosmografii și lucrări de teosofie a istoriei. 

încrederea şi optimismul său se transformă de multe ori în de- 
cepție. 

Între civilizațiile antice, Egiptul şi Grecia ascund unele dintre 
cele mai enigmatice hieroglife eminesciene. Panorama Egiptului a 
fost de altfel publicată încă din timpul vieţii, cu titlul Egipetul. 
Egiptul avea reputaţia antică a celui mai înţelept, mai pios și mai 
avansat în cunoaștere dintre popoare. Datorită lui Hermes Tris- 
megistul, Renașterea a arătat interes pentru Egipt, pentru ca epo- 
cile ulterioare să manifeste multă curiozitate pentru misterele pi- 
ramidelor şi egiptologie. 

Egipetul şi Avatarii faraonului Tlă sunt, între creaţiile emines- 
ciene, cele care au ca subiect central istoria antică egipteană, dar 
aluzii s-au făcut de către Eminescu și în alte poeme sau nuvele. 
După cum menţionam undeva mai devreme, el considera metem- 
psihoza o concepţie religioasă egipteană. 





Poetul a mai cunoscut studiile de istorie ale lui A. D. Xenopol, pu- 
blicate în Convorbiri literare, Istoria Românilor sub Michaiu Vodă Viteazul în 
ediția Odobescu din 1878, iar ideea lui Bălcescu privind declinul patrio- 
tismului după epoca lui Matei Basarab [recunoaștem, de fapt, ideea lui Mi- 
ron Costin] și Șerban Cantacuzino, odată cu pătrunderea străinilor [Miron 
Costin şi Neculce, în mare măsură, sunt la originea acestei atitudini], este 
încorporată în gândirea sa politică. 

De la același istoric pașoptist [Bălcescu] — singurul de altfel pentru 
care a nutrit un deosebit respect —, mai exact din studiul său despre Puterea 
armată, Eminescu a preluat ideea că boierii din epoca anterioară fanario- 
tismului plăteau dăjdii. Din Cronica lui Șincai, Eminescu a preluat infor- 
mația despre întemeierea Moldovei în 1390, iar din Hurmuzachi confuzia 
Dragoş-Bogdan. Concepţiile utopice nu reprezintă o sursă a gândirii emi- 
nesciene. |...] 

El n-a sugerat întoarcerea înapoi la natură ori înapoi la istorie, dar 
nici înainte către o lume a iubirii. Discursul său, chiar dacă sceptic adesea, 
este unul dintre puținele din epocă care au provocat o dezbatere responsa- 
bilă”. 

Alain Guillermou vedea în Avatarii faraonului Tlă „o dovadă 
a atracției exercitate de Egipt asupra lui Eminescu - un Egipt 
hieratic, patrie a magicienilor și ţară preferată pentru meditații 
metafizice asupra ideii de Timp”. El sugerează chiar, la un mo- 
ment dat, că ar exista două etape în evoluţia spirituală a lui Emi- 
nescu, una egipteană şi alta indiană (deși despre etapa egipteană 
nu prea vorbeşte și o privilegiază pe a doua în analiza sa): „Egip- 
tul apare ca un cadru mistic al unei credinţe încă vii în mântuirea 
posibilă a omului ameninţat de clipă”e5. 

Între precursorii lui Eminescu, în mod cert Cantemir cu a sa 
Istorie ieroglifică reprezintă cel mai preţios moment literar de sem- 
nalat*?. Indiferent dacă ar fi putut sau nu rămâne copii manus- 
crise ale acestei opere în urma autoexilării principelui în Rusia, la 
care să fi avut acces poetul, coincidența fascinaţiei pentru hiero- 
glife şi hieroglifare a celor doi mari literați și creatori este deosebit 
de semnificativă. Chiar dacă acest contact al poetului cu vreun 
manuscris cantemirean nu s-a produs niciodată, ea ilustrează cu 
atât mai mult existența unui flux mental, literar şi spiritual în care 
scriitorii români se integrau, aș spune, cu toată receptivitatea și 
efervescenţa lor creatoare. Astfel, între secolul al XVIII-lea (încă) 
medieval şi secolul al XIX-lea romantic nu există decât un hiat pre- 
conceput“. O adevărată falie de mentalitate nici nu cred că ar fi 





64 Alain Guillermou, Geneza interioară a poeziilor lui Eminescu, tra- 
ducere de Gh. Bulgăr și Gabriel Pârvan, Ed. Junimea, lași, 1977, p. 108. 

65 dem, p. 108-109. 

626 Se poate consulta, în sinteză, istoria interesului pentru Egipt și hie- 
roglife, de la medievali la G. Vico şi de aici până la Leibniz, în: Elvira 
Sorohan, Cantemir în cartea ieroglifelor, Ed. Minerva, Bucureşti, 1978, p. 42- 
49. Autoarea afirmă: „Istoria ieroglifică rămâne singurul text literar euro- 
pean, mărturie a obsesiei hieroglifiste” (p. 49). 

67 Peste tot în Europa, romantismul încerca să stabilească o coeziune 
cu Veacul de Mijloc, în detrimentul epocii raționaliste a luminilor. Poeţii 
lachiști „se desolidarizează de poetica raționalistă a [i]luminismului” și 

permis o recrudescenţă literară atât de entuziastă în epoca pașop- 
tistă şi romantică. 

Înaintea lui Dimitrie Cantemir chiar, Dosoftei tradusese o 
dramă erotică, Erofile, a cretanului Gheorghios Chortatzis, cu un 
prolog în versuri — reprodus parțial de Al. Elian — în care perso- 
najul Moartea, aflată în Egipt, la Memfis („o cetate de giganţi”, zice 
Eminescu în Memento mori), la curtea lui Filogen (pentru care a şi 
venit, ca să-l cosească), susține un monolog retoric, în fața memfi- 
ianilor, în care devine o conștiință purtătoare a refrenului ubi 
sunt? și recapitulează succint istoria. 

Similar cu ceea ce se petrece în Memento mori, în versurile 
traduse de Dosoftei, „poetul continuă, evocând pe chaldeeni şi cu- 
neiformele lor; istoria pe care o scriau era un semn al dorinţei lor 
de a dăinui necurmat: «Și pentru-aceia siliia scriind toate răz- 
boaie;/ Ce şi ei încă ş-au perit de vănt și de pohoaie». Semiramida, 
Nemrod cu «turnul cel mare» al său [al Babilonului], cei ce-au 
ridicat piramidele, într-un cuvânt puternicii lumii, sunt amintiți, 
fiindcă: «Se găndie că vor trăi şi nu-i va strica moartea;/ Acum li-i 
trupul în mormânt și-n iad le iaste soartea»"6%. 





cultivă „freamătul unei sensibilități ce vibrează în fața supranaturalului, a 
misterului. [...] În Ţările Române, datorită condiţiilor istorice specifice, 
secolul al XVIII-lea nu e despărțit printr-un abis de secolul al XIX-lea [...] 
mişcarea literară nu evoluează printr-o pendulare între termeni anta- 
goniști. În Ţările Române, literatura pașoptistă nu ne evocă tabloul copiilor 
care se rup de părinți, ci dimpotrivă, pe acela al familiilor armonioase, cu 
generații ce se succed și nu se opun, ce colaborează și-şi predau una alteia 
ștafeta. [...] Între clericii și boierii luminaţi [...] ca Chesarie din Râmnic sau 
[...] lenăchiță Văcărescu ori [...] Alecu Văcărescu - și scriitorii paşoptişti, 
există o comunitate de principii fundamentale”. Pașoptiștii „vor cerceta cu 
pietate paginile cronicarilor și vor folosi adesea drept nucleu al operelor 
literare materiale furnizate de Ureche, Miron Costin sau Neculce”, cf. Paul 
Cornea, De la Alexandrescu la Eminescu, op. cit., p. 8, 10-11, 23. 
68 A]. Elian, Bizanţul..., op. cit., p. 124. 

Ajungând în prezent, sunt „versuri pe care Dosoftei le redă 
cu o neașteptată frăgezime de imagini: «Unde sunt cei cu budzile 
undătoare,/ De putea face nopţile să verse strălucoare?» [...] Pro- 
logul se încheie cu un apel către public să reflecteze la vanităţile 
vieţii, care «Și ca scrisoarea pre năsăp, pre margine de mare,/ [ŞI] 
ca spumele de pre pospai să trec și-ncă mai tare»"*%. Pe urmele lui 
Perpessicius, Elian avertizează şi el asupra corespondenţelor lui 
Dosoftei (şi Cantemir) cu Eminescu%, sesizabile atât în rezonanţa 
exterioară a versurilor (în ritmul și măsura lor), cât mai ales în 
convergenţa interioară a viziunilor și a gândirii. 

Există un perimetru destul de larg, care cuprinde atât vestul 
cât și răsăritul Europei, în care s-ar putea integra atât interesul lui 
Eminescu pentru istoria foarte veche a umanității, cât și modali- 
tatea aducerii ei în scenă. lar filiera literaturii române vechi, într- 
un cadru ce utiliza deformarea procustiană (Mircea Scarlat), ră- 
mâne un traiect încă necercetat, în amploarea sa deformatoare 
asupra literaturii moderne, căreia credem că i-a modelat matricea 
stilistică. 

Întorcându-ne la Egiptul din Memento mori, după o expunere 
mirifică a naturii, descoperim două realități esenţiale ale Egiptu- 
lui, reprezentate de personaje-cheie: regele și magul. Mai înainte 
de-a vorbi despre ele însă, precizăm că avem impresia că Emines- 
cu prevestea teoria morfologilor culturii a lui Spengler și Frobe- 
nius, cât și pe cea a „matricii stilistice”! și a „orizontului miste- 
rului şi al revelării”*?, aparținând lui Blaga, dacă nu cumva Blaga 
este cel care și-a însușit perspectiva poetizată, dar neteoretizată, a 
lui Eminescu. 





* dem, p. 124-125. 

80 Cf. ldeimyp. 127. 

61 Lucian Blaga, Trilogia culturii. l. Orizont şi stil, op. cit., p. 169 ș.u. 

s2 Lucian Blaga, Trilogia culturii. LI]. Geneza metaforei şi sensul culturii, 
Ed. Humanitas, 1994, p. 38. 

Din peisajul Egiptului ne impresionează referinţele la „câm- 
pii cuprinși de maur” (noaptea maură egipteană), la „cerul d-Egi- 
pet desfăcut în foc și aur”, la felul cum „ies stelele din strungă” 
(adevărată „zariște cosmică”*%5), apoi „palmii [palmierii] risipiţi în 
crânguri” și „flamingo cel roșu”. Putem spune că „un cosmos spe- 
cial se formează în jurul unei imagini speciale în momentul în care 
un poet hărăzeşte imaginii un destin de măreție”. Astfel, faptul 
că „ies stelele din strungă” (cuvânt românesc foarte vechi — să 
recunoaștem o autohtonizare a peisajului în stilul lui Dosoftei? —, 
denumind ţarcul oilor sau poarta țarcului, alteori însemnând defi- 
leu sau strâmtoare/ trecătoare, dar aici suntem în câmpia Nilului 
și cred că poetul avea în vedere primul dintre sensuri, chiar dacă 
strunga e vecină cu piramida) este de natură să-mi sugereze o altă 
formă de limbaj codificat utilizat de Eminescu. 

Nu numai istoria îşi etalează hieroglifele, dar și relieful și for- 
mele naturii nu sunt decât alte rune care așteaptă să fie descifrate, 
citite de un lector avizat. Undeva mai devreme, în cartea de față, 
descopeream, în versurile eminesciene, semnificația turmelor de 
stele care se adună pe cer ca într-un staul. Poetul nu a ales ca 
această panoramă celestă („cerul d-Egipet desfăcut în foc și aur” 
și „ies stelele din strungă”) să fie definitorie pentru Egipt, fără să 
urmărească semnificații aparte. 

Încercând mai devreme să intuiesc o autohtonizare a peisa- 
jului, nu mă pot opri să nu remarc imaginile poetice în care se 
plasticizează timpul istoric: „templul unde secolii se torc”, „roat- 
a vremei”, „codrii de secoli”, „ies stelele din strungă”, „al vremu- 
rilor vad”. Universul pare un sat cosmic, cu fusul vremii învâr- 
tindu-se, cu izvoarele timpilor căzând pe roată în vad și cu stelele 





s%5 dem, p. 15. 

63 Gaston Bachelard, Poetica reveriei, traducere din limba franceză de 
Luminiţa Brăileanu, prefață de Mircea Martin, Ed. Paralela 45, Pitești, 2005, 
p. 180. 

veșniciei arzând peste pădurile timpului. Nu cunosc nicio altă 
încercare poetică de a configura un spaţiu personalizat al tim- 
pului, de a conferi materiei volatile a temporalităţii o imagine cos- 
mică și în același timp casnică/ domestică. Aici cronologia îmbracă 
formele creaţiei și nu creația îmbracă formele timpului. E o strata- 
gemă poetică de încetinire sau chiar de stagnare a timpului sau o 
traducere eminesciană (antemergătoare modernismului) a senti- 
mentului că „veșnicia s-a născut la sat” (L. Blaga, Sufletul satului). 
Istoria parcă se opreşte în loc, acolo unde vrea poetul. 

Eminescu judecă lumea în perimetrul orizontului său stilistic 
și vizionar. Deşi peisajele se individualizează geografic, fiziono- 
mia temporală e una rustică, de-o rusticitate ancestrală. lar ima- 
ginea poetului ca păstor întregeşte tabloul patriarhal. Timpul ca- 
pătă o consistență picturală şi etnic-geografică, se reliefează isto- 
ric, iar elementul arhaic îi patentează valoarea. Acesta este, putem 
zice, „timpul” care „devine vecinicie” (Scrisoarea I, Memento mori). 

Personajele simbolice ale Egiptului sunt, cum spuneam, re- 
gele și magul. Regele seamănă întrucâtva cu cel din Avatarii fara- 
onului Tlă. El intră în piramidă ca „să vad-acolo tot trecutul”. Află 
sau reflecția lui îl conduce la concluzia că „Se-nmulţesc semnele 
rele, se-mpuţin[ează] faptele bune —/ În zădar caut-al vieţei înțeles 
nedezlegat”: în aceste două versuri este sintetizat tot poemul Me- 
mento mori. Dar aceasta era şi concluzia Ecclesiastului. 

Urmează apoi acele versuri care l-au intrigat atât de mult pe 
V. Streinu (care, de altfel, considera că întreg Egipetul este neinte- 
ligibil pentru o lectură literală): „lese-n noapte și-a lui umbră 
lung-întins se desfăşoară/ Pe-ale Nilului mari valuri. — Astfel pe- 
unde de popoară/ Umbra gândurilor regii se aruncă-ntunecat”. 

„Gândurile-regi” (legate semantic de „regia gândirii”6%5 (Mu- 
reşanu)), ca şi „gândurile oi-de-aur” aparțin reflecției asupra isto- 





65 „Cuvântul poetic regia folosit de Eminescu apare la Heliade, fără 
niciun dubiu cu sensul de regat. În altă parte este folosită sintagma regia 

riei. Regelui egiptean „i se rumpe,/ A lui suflet, când priveşte 
peste-al vremurilor vad”. Magul dezlănţuie sfârșitul acestei civili- 
zaţii, ca răsplată împotriva „unei ginţi, ce fără viață-ngreuia pă- 
mântul stors”. 

Tabloul Israelului antic este definit de poezie şi de...dramă. 
După poezia stelară a Egiptului, urmează cea a lui David cu „arfa- 
i sunătoare” și a lui Solomon, „poetul-rege”, cu o „psalmodică 
gândire”. Acesta „cânta pe împăratul în hlamidă de lumină” (a se 
vedea Psalmul vesperal 103, 2, în care Dumnezeu, Creatorul 
lumii, este „îmbrăcând lumina ca pe un veșmânt) și „Soarele 
[Dumnezeu] stetea pe ceruri ascultând cântarea-i lină”. 





fantasmelor”, consideră Elvira Sorohan, Ipostaze ale revoltei..., op. cit., p. 149, 
n. 1. 

Suntem însă, mai degrabă, de acord cu Gh. Tohăneanu că regia este 
un substantiv (cu etimonul în Eneida lui Vergiliu şi în Metamorfozele lui 
Ovidiu) care înseamnă palat şi că regia gândirii semnifică: palatul gândirii. A 
se vedea G. 1. Tohăneanu, Eminesciene..., op. cit., p. 99-105. 

Autorul adaugă și faptul că „între regia (citiți: palatul) gândirii şi încă- 
perile gândirii [Călin] se aşterne, astfel, o punte semantico-stilistică rezis- 
tentă”. Dar încăperile gândirii este o imagine plastică ce are izvor isihast — 
vom mai vorbi. 

66 Cf. Psalmii liturgici, traducere și ediție alcătuită de Pr. Dr. Dorin 
Octavian Picioruş, Teologie pentru azi, București, 2017, cf. 

https://www.teologiepentruazi.ro/2017/03/05/psalmii-liturgici/. 

Eminescu combină un verset din Psalmi (103, 2), în care este vorba de 
Dumnezeu, „Cel ce Te îmbraci cu lumina ca şi cu o haină”, şi alte două 
versete din Evanghelia lui Matei (cap. 27, v. 28 şi 31), în care Hristos este 
dezbrăcat de hainele Lui de către ostași și îmbrăcat cu „o hlamidă roșie” 
OAauvba xokkivrv, în greacă, cf. The Byzantine Greek Text [BYZ]). Proce- 
dând astfel şi numindu-L pe Dumnezeu „împăratul în hlamidă de lumină”, 
poetul ÎL consideră pe Hristos ca fiind Cel desemnat de către psalmist, în 
psalmul creației 103, ca Cel ce se îmbracă „cu lumina ca și cu o haină”. 
Termenul xAauvda apare în Scriptură doar de trei ori (II Mac. 12, 35 [cf. 
Septuaginta] şi Mt. 27; 28, 31 [cf. BYZ]), între care de două ori la Matei cu 

Cântarea încetează odată cu pedeapsa pentru păcate („și de 
sălcii plângătoare/ Cântărețul își anină arfa lui tremurătoare” — o 
altă prelucrare a unor versete din Ps. 136), templul este dărâmat 
de cuceritorii romani ai lerusalimului și „Soarele privește galben 
peste-a morţii lungă dramă”... 

Eminescu n-a trecut însă uşor pe lângă Solomon, cu a sa 
„psalmodică gândire”, cu atât mai mult cu cât Ecclesiastul era 
modelul însuși al Panoramei deșertăciunilor. La acesta fac aluzie şi 
versurile Luceafărului: „Cere-mi — cuvântul meu dentâi,/ Să-ţi dau 
înţelepciune?”, Solomon fiind cel care a cerut de la Dumnezeu 
înţelepciune, când ar fi putut să ceară orice altceva“”. 

În poemul Cărțile, Eminescu declară că are, în poezie, trei 
maeştri, „trei izvoară/ Din care toată mintea mi-o culeg”: Shakes- 
peare, apoi „un înțelept” și, în fine, „un alt maestru care viu mă 


referire la mantia purpurie în care a fost îmbrăcat Hristos de către soldații 
romani. Asocierea cu Ps. 103 e posibil să mai fi fost făcută cândva anterior, 
dacă ne gândim că, în cântările Triodului, din Săptămâna Mare și mai ales 
în cele din Joia Mare, se face în permanenţă referire la Hristos Creatorul 
lumii Care este acum răstignit: „Cel ce a făcut lacurile, izvoarele și mările 
[...], S-a încins cu ștergar și a spălat picioarele ucenicilor...”; „Astăzi a fost 
spânzurat pe lemn Cel ce a spânzurat pământul pe ape. [...] Cu porfiră 
mincinoasă a fost îmbrăcat Cel ce îmbracă cerul cu nori (Triodul, op. cit., p. 
583, 610). Porfira mincinoasă este „hlamida roșie” (ldem, p. 613). 

A se vedea și ceea ce am spus în Epilog la lumea veche, vol. I. 2, op. cit., 
p. 698-700. Sau în volumul anterior al Istoriei de faţă. 

67 „La Ghibeon însă S-a arătat Domnul lui Solomon noaptea în vis şi 
a zis: Cere ce vrei să-ți dau! Şi a zis Solomon: [...] Dăruiește-i dar robului Tău 
minte pricepută, ca să asculte şi să judece pe poporul Tău şi să deosebească ce este 
bine şi ce este rău [...] Şi l-a plăcut Domnului că Solomon a cerut aceasta. Și a 
zis Dumnezeu: Deoarece tu ai cerut aceasta şi n-ai cerut viață lungă, n-ai cerut 
bogăție, n-ai cerut sufletele dușmanilor tăi, ci ai cerut înțelepciune, ca să ştii să 
judeci, iată eu voi face după cuvântul tău; iată, eu îți dau minte înțeleaptă şi price- 
pută, cum niciunul n-a fost ca tine înaintea ta şi cum nici nu se va mai ridica după 
tine” (III Regi 3, 5-12). 

ține” și care este iubita. Înțeleptul menţionat ar putea fi Solomon, 
întrucât: „cu-acela iară/ Problema morţii lumii o dezleg” — înțe- 
legând că deşertăciunea alergării seculare după umbră şi vis are 
un final (dacă nu, atunci este autorul Apocalipsei). 

În Parimiele lui Solomon, Cuvântul Creator al lumii este 
ipostaziat ca Înţelepciunea: „Domnul m-a zidit pe mine la începu- 
tul căilor Lui, întru lucrurile Lui. Mai înainte de veac m-a în- 
temeiat, în|tru] început. Mai înainte să facă pământul și mai înain- 
te să facă abisurile [și] mai înainte să iasă izvoarele apelor. Mai 
înainte să fie întemeiați munții și mai înainte de toate dealurile, 
[Dumnezeu] mă naşte pe mine. Domnul a făcut țările și [locurile] 
cele nelocuite și înălțimile locuite, cele de sub cer. [Şi] când pre- 
gătea cerul, eram împreună cu El. Și când punea la o parte tronul 
Lui peste vânturi. Când tari îi făcea pe norii cei de sus şi ca ne- 
clintiri punea izvoarele cele de sub cer și tari făcea temeliile pă- 
mântului. Eram lângă EI unit. Eu eram [cu] care [EI] Se bucura în 
timpul zilei şi mă veseleam în faţa Lui în toată vremea, când [EI] 
Se veselea sfârșind lumea și Se veselea în[tru] fiii oamenilor” (Par. 
lui Sal. 8, 22-31)658. 

Se poate ca poetului să-i fi reverberat ecouri din acest pasaj 
acel imn vedic al creaţiunii, fapt care l-ar fi putut îndemna să-l 
traducă și să-l prelucreze. Înțelepciunea-Hristos este primordială 
și de aceea înțelepţii (geniile) sunt cei care se apropie, mai mult 
sau mai puțin, de Dumnezeu. Cugetarea bizantină consideră că 





68 Cf. Parimiele lui Salomon, traducere şi note de Pr. Dr. Dorin Octavian 
Picioruş, Teologie pentru azi, București, 2016, cf. 

https://www.teologiepentruazi.ro/2016/10/29/parimiele-lui- 
salomon/. 

Într-una din strofele/ cântările Sfântului Andrei Criteanul, se preci- 
zează: „Cu cuvântul am făcut cerul și pământul, că eram împreună cu Tatăl; 
și cu cuvântul port toate, ca un Cuvânt şi Înţelepciune, putere și chip, îm- 
preună-locuitor și întocmai lucrător [cu Tatăl]”, cf. Triodul, op. cit., p. 555. 

fragmente precum cel de mai sus, din Pilde, întrebuinţează o ex- 
primare poetică, care e specifică unora dintre cărțile biblice. Tra- 
diția ortodoxă, spre deosebire de cea gnostică, susţine că Înţelep- 
ciunea este aici Dumnezeu-Cuvântul (şi că naștere înseamnă naș- 
terea Lui din veci, din Tatăl), şi nu o creatură, Sofia. 

Convingerea mea rămâne că Eminescu nu era preocupat de 
validarea unei viziuni gnostice, cât mai degrabă de ilustrarea poe- 
tică și alegorică a personalităţii sale antagonice: Luceafăr-Hype- 
rion. Prin natura sa, întrupează sfințenia trecutului, respectul şi 
dragostea pentru ordine și armonie, iar prin forța conjuncturii 
istorice contemporane ilustrează insurgenţa unui veac al frondei 
totale, rebeliunea prezentului (sugerând totuși că s-ar putea spri- 
jini/ confunda cu un braț al crucii): „ca un demon El veghează,/ 
Coatele pe brațul crucii le destinde şi le-aşază /.../ El răscoală în 
po- poare a distrugerii scânteie/ Şi în inimi pustiite samănă gân- 
diri rebele. /.../ El prezentul îl răscoală cu-a gândirilor lui faimă/ 
Contra tot ce grămădiră veacuri lungi şi frunți măreţe./ El ades 
suit pe-o piatră cu turbare se-nfășoară/ În stindardul roș şi frun- 
tea-i aspră-adâncă, încreţită,/ Părea ca o noapte neagră de furtune- 
acoperită,/ Ochii fulgerau și vorba-i trezea furia vulgară” (Înger și 
demon). 





* Lui Gherea i se părea însă că poetul nu a fost destul de revolu- 
ţionar: „În Byron, de pildă, cu tot decepționismul lui, cu toată neîncrederea 
într-o viață fericită a omenirii, puterile vii, energia uriașă ce clocoteşte în 
vinele lui se dă pe faţă în creațiunea-i poetică, şi în revolta lui auzim strigări 
cari cheamă la răscoală, strigări cari îndeamnă la luptă, la împotrivire. Re- 
volta lui Eminescu e pasivă, melancolică, o revoltă care mai degrabă ar 
putea să adoarmă puterile vii ale tinerimii, dacă tinerimea ar cădea cu totul, 
fără critică, sub înrâurirea lui. Ne e teamă că mulțimea de tineri slabi de 
fire, cari și așa n-au destulă putere de împotrivire în fața unei vieţi în care 
se cere putere și statornicie bărbătească și ideal înalt, vor fi dezarmați; și 
mai multă teamă ne este că mulţi tineri vor fi și mai dezarmațţi prin plânge- 
rile tânguioase ale poetului, prin retragerea lui din luptă, prin sfaturile ce 

Efigia Greciei antice (care urmează după ludeea) în declin 
este Orfeu“ — poetul trac, prezentat însă ca eroul din mitologia 
greacă, înnebunit de durere după pierderea Euridicei. Tragedia 
lui prilejuieşte conturarea unui tablou eshatologic, care surprinde 
nu doar căderea unei civilizații, ci și anticiparea, de către tragedia 
antică greacă (spiritul tragic elin), a decăderii întregii lumi și a 
apropierii ei de sfârşit. În scepticismul filosofiei grecești (filosofia 
speculativă indecisă, ipostaziată în gânditorul care nu crede în 
propriul sistem), Eminescu citește (prefigurativ) semnul aposta- 
ziei ultime a omenirii, despre care scrie la finalul poemului. 

Poetul sugerează alegoric că din lira lui Orfeu curge muzica 
sferelor (dacă nu cumva acest Orfeu este simbol al lui Hristos- 
Dumnezeu, după cum vom arăta puţin mai departe). După acor- 
durile orfice se mișcă planetele în univers: „De-ar fi aruncat în 
caos arfa-i de cântări îmflată,/ Toată lumea după dânsa, de-al ei 
sunet atârnată,/ Ar fi curs în văi eterne, lin și-ncet ar fi căzut.../ 
Caravane de sori regii, cârduri lungi de blonde lune/ Şi popoarele 
de stele, universu-n rugăciune,/ În migraţie eternă de de-mult s- 
ar fi pierdut [adică ar fi migrat spre moarte].// Și în urmă-le-o vecie 
din nălţimi abia-văzute/ Şi din sure văi de caos colonii de lumi 
pierdute/ Ar fi izvorât în râuri într-un spaț|iu] despopulat;/ Dar şi 
ele-atrase tainic de-o magică durere/ Cu-a lor roiuri luminoase 
dup-o lume în cădere/ S-ar fi dus. Nimic în urmă - niciun ătom 
luminat”. 





le dă: «Şi de plânge, de se ceartă,/ Tu în colț petreci în tine»” etc., cf. C. 
Dobrogeanu-Gherea, Studii critice, ediţie îngrijită de George Ivaşcu, studiu 
introductiv şi note finale de Zoe Dumitrescu-Buşulenga, Editura Tineretu- 
lui, București, 1968, p. 139. 

*0 „Majoritatea autorilor care s-au ocupat de originea poeziei se spriji- 
nă pe relatarea lui Augustin despre poeţii teologi. Ca inventatori îi enumera 
pe Hermes Trismegistos, Orfeu, Musaeus, Linus, Hesiod. Alţii merg și mai 
departe: până la Moise, ba chiar şi până în zilele lui Nemrod”, cf. Ernst Ro- 
bert Curtius, Literatura europeană şi Evul Mediu latin, op. cit., p. 638. 

Aici Eminescu imaginează o migraţie planetară, în univers, 
similară celei a popoarelor, în istoria terestră. Este istoria civili- 
zaţiilor care se succed, transpusă la nivel cosmic, istoria țărilor şi 
a civilizaţiilor care decad și sunt spulberate şi înlocuite/ colonizate 
(a se vedea şi: „colonii de lumi pierdute/ Vin din sure văi de chaos, 
pe cărări necunoscute” (Scrisoarea 1)) de popoarele barbare. 

Eminescu reunește viziunea pitagoreică (Pitagora i-a influ- 
enţat pe romantici, cu muzica sa cosmică, aluzii regăsindu-se la 
Chateaubriand, Lamartine etc., dar fără subtilele analogii și ale- 
gorii create de Eminescu) despre planete și muzica sferelor cu 
mitul poetului Orfeu și cu decadenţa istoriei implacabilă: în plan 
Cosmic şi macroscopic, istoria deşertăciunilor nu este diferită de 
cea a fulguranţei duratei pământene, ci se repetă istoria furnicilor 
terestre (a se vedea, din nou, Scrisoarea 1) la nivel macrocosmic. Cu 
alte cuvinte, „microscopice popoare” (Scrisoarea 1) şi macroscopice 
sfere şi planete împărtăşesc aceeași istorie, sfârșitul lor este și sfâr- 
șitul nostru şi invers: „Dar mai ştii?...N-auzim noaptea armonia 
din pleiade?/ Ştim de nu trăim pe-o lume, ce pe nesimţite cade”? 

Episodul Orfeu anticipează extincția panoramei mundane, 
relatată în finalul poemului — în imagini articulate simbolic și con- 
vergente în aceeași paradigmă a semnificației cu cele din Andrei 
Mureşanu, Mortua est! şi Scrisoarea 1 : 


Se-nmulţesc semnele vremei, iară cerul de-nserare 
Roşu-i de războaie crunte““!, de-arderi mari, de disperare /.../ 
Stele cad și în cădere alte lumi rup cu lovire; 

Într-a cerurilor domă tunetele să vuiască 
Ca mari clopote de jale, fulgere să strălucească 
Ca făclii curate, sfinte, pe pământu-nmormântat. 





s1 Crunt însemna, în limba veche, tocmai sângeros, roşu. 

Marea valur'le să-și miște și să tremure murindă?, 
Norii, vulturii mariumbrii, a lor aripi să-și aprindă, 
Fulgeri rătăciți s-alerge spintecând aerul mort; 
În catapeteasma lumii soarele să-ngălbenească, 
A pieirii palizi îngeri printre flacăre să crească 
Şi să rupă pânz-albastră pe-a cerimei întins cort. 


Fulgerele să îngheţe sus în nori. Să amorţească 
Tunetul ș-adânc să tacă. Soarele să pâlpâiască, 
Să se stingă...Stele-n ceruri tremurând să cadă jos; 
Râur'le să se-nfioare şi-n pământ să se ascunză 
Şi să sece-a lumei față, să se facă neagră. Frunze 
Galbene, uscate, cerul lumile să-și cearnă jos. 


Moartea-ntindă peste lume uriașele-i aripe: 
Întunericul e haina îngropatelor risipe. 

Câte-o stea întârziată stinge izvorul ei mic. 
Timpul mort şi-ntinde membrii și devine vecinicie. 
Când nimic nu se întâmpla-va pe întinderea pustie 

Am să-ntreb: Ce-a rămas, oame, din puterea ta? — Nimic!! 


Cerul care se zguduie este doma sau cortul (derivat din 
Psalmul 103) în care ard făcliile curate şi sfinte ale soarelui și ste- 
lelor și este asociat imagologic cu dărâmarea unui templu. 
Catapeteasma lumii se sfâșie ca o pânz-albastră (în cortul mărtu- 
riei, și apoi în templul de la Ierusalim, conform Vechiului Testa- 
ment, catapeteasma era un văl“). Asocierea dintre catapeteasmă 





62 A se vedea Apoc. 21, 1: „Şi am văzut cer nou și pământ nou. Căci 
cerul cel dintâi şi pământul cel dintâi au trecut; şi marea nu mai este”. 

633 Sfântul Moisi „a făcut cortul mărturiei din covoare de in răsucit și 
de mătase violetă, stacojie și vișinie, iar în țesătura lor a făcut chipuri de 

și luminători a fost făcută o dată în istorie, la răstignirea Dom- 
nului“. Poetul o transpune însă în tabloul sfârșitului lumii — 
subliniase și aceste cuvinte pe un manuscris: „Că stelile toate şi 
crugul şi toată podoaba ceriului nu-ș va da lumina ei, și răsărind 
soarele va fi întunerec și luna nu-ș va da lumina ei'*5. Templul 
lumii acesteia se dărâmă când adorarea lui Dumnezeu încetează 
în el: „E apus de Zeitate /.../ Nimeni /.../ n-opreșşte /.../ Dumnezeu 
s-apuie de pe cerul cugetării”. Făt-Frumos din lacrimă, un alt avatar 
eminescian, „îngenunche înspre apusul acelui soare dumneze- 
lesa. 6, 

Lamartine — reamintim -— avusese aceeași poziție: „L univers 
est le temple /.../ Les cieux en sont le dâme: et ces astres sans 
nombre /.../ Sont les sacres flambeaux pour ce temple allumes” (La 
priere); „Nature! Firmament! L'oeil en vain vous contemple;/ 





heruvimi, alese cu iscusinţă. În cortul mărturiei a aşezat chivotul Legii, în 
care au fost puse tablele Legii, un vas cu mană și toiagul lui Aaron ce 
odrăslise; iar chivotul Legii avea pe capac doi heruvimi de aur, acoperind 
cu aripile lor capacul chivotului. Chivotul Legii era aşezat dincolo de o per- 
dea de mătase (care în țesătura ei avea chipuri de heruvimi alese cu iscu- 
sință) ce despărțea Sfânta Sfintelor de Sfânta (s. n.). Dincolo de perdea, în Sfân- 
ta, era sfeșnicul cu șapte braţe, masa punerii înainte și altarul tămâierii”, cf. 
Vieţile Sfinților pe luna septembrie, ediţia a II-a, Editura Episcopiei Roma- 
nului, 1999, p. 76 (Viaţa Sfântului Moisis, văzătorul de Dumnezeu). 

64 Eminescu o putea cunoaște ca atare și din Prohod: „Răstignindu-Te, 
s-a rupt tâmpla templului prin mijloc și-și ascund luminătorii lumina lor, 
sub pământ Tu, Soare, ascunzându-Te”, cf. Triodul, op. cit., p. 654. 

*5 Viața Sfinților Varlaam şi loasaf, în ms. rom. B. A. R. 2769, f. 141”. 

66 Eminescu, Proză literară, op. cit., p. 19. 

„Romanticii au socotit basmul ca o specie deosebită, cu predilecție 
chiar”, apreciază R. Huch, considerându-l pe Goethe inițiatorul basmului 
romantic/ modern. Acesta este, într-un grad înalt, alegoric și simbolic, chiar 
până la ininteligibilitate, cf. Ricarda Huch, Romantismul german, op. cit., p. 
257-264. 

Helas! sans voir le Dieu, l/homme admire le temple*” /.../ Mais 
peut-âtre, avant l/heure ou dans les cieux deserts/ Le soleil cessera 
d'eclairer l'univers,/ De ce soleil moral la lumiere €clipsee/ Cesse- 
ra par degres d'eclairer la pensee;/ Et le jour qui verra ce grand 
flambeau dstruit/ Plongera lunivers dans l'eternelle nuit./ Alors 
tu briseras ton inutile ouvrage:/ Ses debris foudroyes rediront 
d'âge en âge:/ Seul je suis! hors de moi rien ne peut subsister!/ 
IL/homme cessa de croire, il cessa d'exister!” (Dieu). 

Eminescu își atârnă o ultimă speranţă de nemurirea poetică: 
„Spune-o veste cum că-n țara unde fug a lumii zile / Să trăiască 
mai departe, strălucite şi copile,/ Într-a nopţilor grădine stele cresc 
în loc de flori;/ Unde-n codrii de aramă cântă-n crengi arfe- 
atârnate,/ Zmeii-ș fac din câte-un munte uriaşele palate -/ E un lac 
cu apă vie într-un șes încântător”. Prin poezie, nădejdea lui se lega 
de dorinţa ca lumile gândirii să nu moară definitiv, odată cu moar- 
tea biologică, ci să se plasticizeze cumva într-o viaţă veșnică para- 





647 Versul reprezintă o extrapolare a sensului unei relatări biblice, într- 
un context semnificativ însă pentru analiza noastră: „lar unii, vorbind des- 
pre templu, că este împodobit cu pietre frumoase și cu podoabe [oamenii 
admirau templul lui Dumnezeu avându-L pe Dumnezeu înaintea ochilor], 
EI a zis: Vor veni zile când, din cele ce vedeți, nu va rămâne piatră pe piatră care 
să nu se risipească. Şi ei L-au întrebat, zicând: Învățătorule, când oare, vor fi 
acestea? lar El a zis: [...] Se va ridica neam peste neam și împărăție peste împărăție. 
Şi vor fi cutremure mari şi, pe alocurea, foamete şi ciumă şi spaime şi semne mari 
din cer vor fi” (Lc. 21, 5-11). 

Lamartine şi Eminescu modifică percepţia, de la templul din lerusa- 
lim dărâmat de romani în anul 70 d. H., ca pedeapsă divină, la templul 
creaţiei, care se va dărâma la sfârșitul lumii. Dar, după cum se observă, 
însuşi contextul biblic indică această hermeneutică — Hristos profețeşte întâi 
despre lerusalim şi apoi despre sfârşitul lumii — și este foarte posibil ca poe- 
tul francez să fi cunoscut și versificat un comentariu patristic (sau din 
omiletica franceză, influenţa lui Bossuet fiind sesizată în opera sa, ca și în 
cea a lui Victor Hugo), iar lui Eminescu să-i fi fost, de asemenea, familiare 
subiectul și expunerea. 

disiacă, să constituie fundamentul vredniciei lui viitoare ca ființă 
paradisiacă. Finalul poemului Memento mori reactualizează însă 
refrenul omnia vanitas: „Din agheazima din lacul, ce te-nchină ne- 
murirei,/ E o picătură-n vinul poeziei ș-a gândirei,/ Doar o picătură 
numai. Decât altele, ce mor,/ Ele ţin mai mult. Umane, vor pieri şi 
ele toate./ În zădar le scrii în piatră şi le crezi eternitate,/ Căci 
eternă-i numai moartea, ce-i viață-i trecător.// Şi de-aceea beau pă- 
harul poeziei înfocate. Nu-mi mai chinui cugetarea cu-ntrebări 
nedezlegate/ Să citesc din cartea lumii semne, ce noi nu le-am 
scris./ La nimic reduce moartea cifra vieţii cea obscură — În zadar 
o măsurăm noi cu-a gândirilor măsură,/ Căci gândirile-s fantome, 
când viaţa este vis”. 

De fapt, poetul conservă tonul Ecclesiastului: „Și am văzut 
împreună cu toate lucrurile lui Dumnezeu, că nu va putea omul 
să afle împreună cu lucrul care a fost făcut sub soare. [Ori]câte 
[zile] are să se ostenească omul să caute și [tot] nu va afla. Încă Și 
câte are să zică cel înțelept [ca] să cunoască, [tot] nu va putea să 
cunoască” (Eccl. 8, 17)%8. Viaţa ca umbră și vis este tot o imagine 
recurentă a scrierilor lui lov, David şi Solomon. 

Concluzia vastului și complicatului poem Memento mori este 
că runele istoriei, ca şi hieroglifele spațiului cosmic, rămân nedez- 
legate în întregime, că raţiunea umană nu le poate decripta defi- 
nitiv şi mulțumitor. Este motivul pentru care poetul a deplâns 
apoi îndepărtarea de sentimentul mistic al comuniunii cu natura 
pe care l-a experiat în copilărie şi adolescenţă -— și la care, de ase- 
menea, exegeza literară a revenit adesea și l-a scos în relief —, 


regretând că: „O,-nţelepciune, ai aripi de ceară!”. De fapt, Emi- 
nescu nu face nimic altceva decât ceea ce a anunţat el însuşi că va 


face: citește viitorul în trecut, după recomandarea aceluiași Eccle- 


6% A se vedea Sfântul Împărat Salomon, Ecclisiastis, traducere şi note 
de Pr. Dr. Dorin Octavian Picioruș, Teologie pentru azi, Bucureşti, 2016, cf. 
https://www.teologiepentruazi.ro/2016/11/23/ecclisiastis/. 

siast (trecutul e oglinda viitorului, una asemenea, poate, oglinzii 
siderale în care citește magul egiptean; runele istoriei, ca și literele 
stelare, fiind lizibile cui ştie să le interpreteze). 

A vedea simboluri în evenimentele istorice și a le tâlcui este 
un reflex al hermeneuticii patristice. Lectura istoriei, așa cum reie- 
se din Memento mori, reprezintă o altă pecete a perspectivei exis- 
tențialiste medievale. Poemul Memento mori rămâne o dovadă 
concludentă a interesului pentru istoria universală și a modului 
în care era orientată această fascinație, spre hermeneutica unor 
fapte existenţiale fundamentale: „în planul cugetării, istoria este 
formarea unor deprinderi în gândirea originilor şi a devenirii, fără 
de care individul e nedefinit ontologic. A privi în profunzime în- 
seamnă a gândi la origini”. În cuvintele lui Dosoftei: „Nevoit- 
am ș|il-am slăbit din bietul suflet,/ Lăsând somnul și odihna, 
stând în cuget./ De mâhneală n-am putut grăi cuvinte./ Cugetat- 
am și de zâle de mainte,/ De pre veci” (Ps. 76, 9-13). 

Contemplarea istoriei este un exercițiu filosofic complicat. 
Nu se urmăreşte o diacronie a evenimentelor sau o simplă nara- 
țiune — şi am vrut și credem că am reușit să demonstrăm acest 
fapt, care se regăseşte aidoma și în proiectele dramatice, motiv 
care a și permis decuparea unor poeme esenţiale din structura 
acestor drame istorice. Este cunoscută intenția sa timpurie de a 
alcătui un Dodecameron dramatic, care să cuprindă istoria Moldo- 
vei sub dinastia Mușatinilor. 

În prima cronică dramatică pe care o redactează, și care a 
rămas în manuscris, Eminescu îşi notează, programatic: „Teatrul 
Naţional! Nume frumos, dar care sună a batjocură acolo unde nici 
nu există. [...] Al doilea — cel mai adevărat — cel mai salutariu e să ne 
întoarcem de unde am plecat și apoi să reîncepem clădirea pe baze 
româneşti solide — vechi (Ss. n.). Poezie română — proză — vânează la 





s9 Aurelia Rusu, A citi opera istoriei, prefață la: M. Eminescu, Opere, LX, 
Istorice, ed. critică de Aurelia Rusu, op. cit., p. V. 

alde Neculce-cronicarul, la alde Ureche-vornicul — C. Negruzzi. 
[Un repertoriu dramatic național trebuie să cuprindă și mai mult 
decât inspiraţia din scriitura și istoria veche, și anume] modul d- 
a judeca, d-a raționa românesc, prin urmare o filosofie românească, 
care să primească între pietrele ei unghiulare două cestiuni nepuse în 
filosofie şi nestudiate de nimeni — cestiunea națiunei şi a religiunei, 
singurele lumini care ne-au scăpat şi-au făcut de mai trăim şi astăzi (S. 
n.)”650, 

Apelul lui Eminescu la istoria și literatura veche nu era din 
interes strict istoric şi nici strict filologic, cum a lăsat să se înţe- 
leagă G. Călinescu. Sublinierile efectuate de poet pe manuscrisele 
românești vechi sunt o dovadă irefutabilă în acest sens, ele depă- 
şind cu mult sfera curiozităţii lingvistice sau filologice ori pe cea 
a informației erudite. Ele demonstrează că manuscrisele româ- 
neşti erau cercetate și (dacă nu în primul rând) ca documente de 
gândire, de mentalitate şi de viziune, din care își adăpa spiritul şi 
condeiul de poet. 

Am enunțat mai devreme opinia (şi nu îmi aparţine în exclu- 
sivitate) că Evul Mediu joacă rolul de arheu sau arhetip în 
concepția lui Eminescu — „cel ce conferă regalitate tuturor arheti- 
purilor literare româneşti”$!. Arheitatea nu este imponderabilă 
temporal şi ancestralitatea nu se identifică la el cu primitivitatea 
istorică. Avatarii îşi oglindesc ființa într-un timp istoric funda- 
mental, care este oglindit în cugetarea Veacului de Mijloc. Se 
observă acest lucru urmărind proiecţiile medievale în opera sa. 

În Scrisoarea III, în interiorul unui discurs polemic, Eminescu 
elogiază veacul de aur medieval (numit astfel de romantici, în con- 
tradicție cu sintagma lui Petrarca, ev întunecat, dar care este mult 





65 Mihai Eminescu, Scrieri de critică teatrală, cu un studiu introductiv 
și note de lon V. Boeriu, Ed. Dacia, Cluj-Napoca, 1972, p. 41-42. 

sI Elena Tacciu, Romantismul românesc. Un studiu al arhetipurilor, vol. 
III, Ed. Minerva, Bucureşti, 1987, p. 168. 

mai cunoscută), veac de poezie în comparație cu secolul prozei 
contemporan: 


De-așa vremi se-nvredniciră cronicarii și rapsozii; 
Veacul nostru ni-l umplură saltimbacii și irozii... 
In izvoadele bătrâne pe eroi mai pot să caut; /.../ 


O, eroi! care-n trecutul de măriri vă adumbriseţi, 

Aţi ajuns acum de modă de vă scot din letopiseți, 

Şi cu voi drapându-și nula, vă citează toți nerozii, 
Mestecând [amestecând] veacul de aur în noroiul greu al prozii. 


Rămânețţi în umbră sfântă, Basarabi şi voi Mușatini, 
Descălecători de ţară, dătători de legi şi datini, 
Ce cu plugul și cu spada aţi întins moșia voastră 
De la munte pân' la mare şi la Dunărea albastră. 


Episodul bătăliei lui Mircea cel Bătrân, descris în acest poem, 
este, de altfel, inspirat din cronograful lui Mihail Moxa, unele 
detalii fiind preluate însă și din alte evenimente descrise de cro- 
nicar*?: „După aceea se rădică un boiarin, anume Foca Lev [...]. 
Deci adună oști mari de pretutindenea [...], de era mulţi, câtă frun- 


62 Cf. Mihail Moxa, Cronica universală, op. cit., p. 188 şi 211-213. 

„Cum foarte bine a arătat profesorul Emil Turdeanu, încă acum patru 
decenii, marele nostru poet M. Eminescu -— ce achiziționase în 1874 pentru 
Biblioteca Centrală Universitară din lași unul din manuscrisele Cronicii lui 
Moxa (ce e drept, incomplet) și avea în colecţia proprie diverse cronografe, 
pe care le citea cu interes, recenzând îndată după apariție tomul 1 al Cu- 
ventelor den bătrâni — a extras din această descriere la grande inspiration qui 
enrichit la litterature roumaine de son plus beau poeme heroique, „Scrisoarea III” 
[Emil Turdeanu, La litterature bulgare du XIV siecle et sa diffusion dans le Pays 
Roumains, Paris, 1947, p. 163]”, cf. ldem, p. 50. 

ză şi iarbă”; „De-acii se rădică Baiazit cu turcii spre rumâni, deci 
se loviră cu Mircea voevod. Şi fu războiu mare, câtu se întuneca 
de nu se vedea văzduhul de mulțimea săgetelor, și mai pierdu 
Baiazit oastea lui cu totul [...] Deci mergea craiu pre uscat în jos, 
pre Dunăre, cu hvală mare şi cu oşti tocmite, împlătoșaţi, poleiți, 
și scripiia, de-ţ|i] părea că răsare soarele. [...] Şi se apropiară turcii 
de zidul cetăţiei, deci atâta de lăsa săgete pretutindenea în cetate, 
cât nu se vedea soarele de grosimea lor”6%. 

Visul sultanului, din acelaşi poem, reproduce visul lui Os- 
man din istoria lui Hammers*. Este însă posibil să nu fie unica 
sursă, între izvoare putându-se număra și un desen din Sistema 
religiei mahomedane a lui Cantemir, care ilustrează relatarea istori- 
Că655, 

Ştefan cel Mare, ca figură emblematică a istoriei românești, 
este evocat în poemele Doină, Povestea, Muşatin și codrul, Muşat şi 
ursitoarele, în drama neterminată Ștefan cel Tânăr. Într-o schiță de 
imn, intitulată Ștefan cel Mare, impresionează aceste versuri: „Și 
lipsiţi suntem de focul și de razele ideii/ Azi coboară în mor- 
mântu-i Domnul nostru: Umbra Dei”. Castelul medieval — even- 
tual şi cavalerul (termenul vechi era vitez, de unde: „Oștile leite-n 
zale de-mpărațţi şi de viteji” (Scrisoarea I11)) — sunt apariţii recu- 





s5 dem, p. 211-212. 

64 Cf. M. Eminescu, Opere, vol. II, ed. Perpessicius, op. cit., p. 289-291. 

65 A se vedea M. Eminescu, Poezii. III, ed. D. Murăraşu, op. cit., p. 246: 
„D. Caracostea, în Simbolurile lui Eminescu, p. 7, arată că această legendă a 
avut o largă circulaţie și că se află, între altele, şi-n Histoire de la Turquie a 
lui Lamartine. Legenda se poate urmări și în legătură cu regele Ciros şi cu 
Astiage, regele mezilor, se poate urmări și în legendele biblice ori în icono- 
grafia creștină. În Sistema religiei mahomedane de D. Cantemir se află și o ima- 
gine care arată visul sultanului. Din pieptul lui se înalță un arbore care 
cuprinde sub umbră Asia, Africa și Europa” etc. 

s6 M. Eminescu, Opere, V, ediţie critică îngrijită de Perpessicius, Ed. 
Academiei RSR, Bucureşti, 1958, p. 629. 

rente în opera eminesciană: în Călin (file din poveste) (luna răsare 
„Rumenind străvechii codri şi castelul singuratic/ Pe deasupra de 
prăpăstii sunt zidiri de cetățuie,/ Acăţat de pietre sure un voinic 
cu greu le suie”), Scrisoarea IV („Stă castelul singuratic oglin- 
dindu-se în lacuri,/ lar în fundul apei clare doarme umbra lui de 
veacuri”), Luceafărul („Şi cât de viu s-aprinde el/ În orișicare sară, / 
Spre umbra negrului castel/ Când ea o să-i apară”), Făt-Frumos din 
tei („La castel în poartă calul/ Stă a doua zi în spume”...), Eco („Pe 
umeri de munte, din stânci de bazalt/ Castelul se nalță, se- 
ncruntă,/ Şi-a murilor muche și creștetu-i nalt/ De nouri și ani se- 
ncăruntă”), Diamantul Nordului („În lac se oglindă castelul. /.../ Ui- 
mit cavalerul cu pasuri pripite,/ Îmbla prin umbroase cărări nisi- 
pite;/ Dumbrava șoptește, izvoarele sună,/ Aşteaptă-n amestec vi- 
brare de strună”) etc. 

Scrisoarea IV închipuie chiar o idilă medievală, în epoca lui 
Alexandru cel Bun. Palatul sau castelul pot apărea şi ca proiecţie 
terestră a cetăţii eterne, ca dor și nostalgie după veșnicie, ca în 
Miradoniz: 


Miradoniz avea palat de stânci. 
Drept streşină era un codru vechi 
Şi colonadele erau de munţi în șir, 
Ce negri de bazalt se înşirau, 
Pe când deasupra, streşina antică, 
Codrul cel vechi fremea îmflat de vânt. 


O vale-adâncă ce-ngropa în codri, 
Vechi ca pământul, jumetă din munte, 
Mâncând cu trunchii rupți scările negre 
De stânci, care duceau sus în palat — 
O vale-adâncă și întinsă, lungă, 
Tăiată de un fluviu adânc, bătrân, 

Ce pe-a lui spate văluroase pare 
A duce insulele ce le are-n el — 
O vale cât o ţară e grădina 
Castelului Miradoniz. 


Iar în castel de treci prin colonade 
Dai de înalte hale cu plafondul 
Lor negru strălucit şi cu păduri 
De flori. Păduri cărora florile 
Ca arborii-s de mari. Roze ca sorii... [etc.]. 


Instrumentele care revarsă sunete melancolice, precum cor- 
nul, buciumul*, clopotul aparţin și ele Evului Mediu: „De depar- 
te-n văi coboară tânguiosul glas de clopot” (Călin (file din poveste)); 
„Lânguiosul bucium sună,/ L-ascultăm cu-atâta drag,/ Pe când 
iese dulcea lună/ Dintr-o rariște de fag” (Lasă-ţi lumea ta uitată); 
„Adormi-vom, troieni-va/ Teiul floarea peste noi,/ lar prin somn 
auzi-vom bucium/ De la stânele de oi” (Povestea codrului); „Vede- 
un tânăr /.../ Flori de tei în păru-i negru/ Și la șold un corn de- 
argint” (Făt-Frumos din tei); „lară cornul plin de jale/ Sună dulce, 
sună greu” (Povestea teiului); „Ştefane, Măria Ta, /.../ Tu te-nalţă 
din mormânt/ Să te-aud din corn sunând/ Și Moldova adunând” 
(Doină); „Sara pe deal buciumul sună cu jale /.../ Clopotul vechi 
împle cu glasul lui sara” (Sara pe deal). 

Analizând sentimentul naturii în poemele O, rămâi, Povestea 
codrului și Peste vârfuri, Blaga observă că „imaginea Voevodului îl 
obsedează; ea e definitivă, ea devine metaforă, debordând de 





67 S-a observat „apetența comună [a lui Dosoftei şi Eminescu] pentru 
arhaicul bucium” - care la Dosoftei este „bucin, din latinescul buccinus”, cf. 
Constantin Ciopraga, Poezia lui Eminescu. Arhetipuri şi metafore fundamentale, 
Ed. Junimea, lași, 1990, p. 236. 

semnificaţii. lată, de pildă, Codrul i se pare un asemenea Voevod. 
[...] E aici o viziune voevodal-sacrală despre natură. Natura păs- 
trează astfel la Eminescu ceva din aerul voevodal-sacral şi atunci 
când Voevodul nu mai apare, ca termen explicit, în evocările sau 
în descripţiile sale. [...] Oare acea melancolie specific eminesciană 
nu derivă între altele și din dezacordul între realitatea conștiinței 
și viziunea sa despre natură, izvorâtă dintr-un dor subconştient, 
elevată prin secreta prezenţă voevodală? [...] Proiectaţi peste figu- 
ra lui Eminescu aura voevodală şi veți înțelege liniștea sacrală a 
acestei melancolii. În multe din poeziile lui Eminescu, și poate că 
în cele mai caracteristice, transfigurarea lirică se datoreşte unei 
tainice contopiri cu un vis voevodal”s:. 

Prezența miresmelor năucitoare este, de asemenea, în bună 
măsură, legată de o cultură bizantină, care a prezervat vechea tra- 
diție cultică ebraică, în care un rol important îl aveau aromatele, 
smirna, tămâia și aloia. Negoiţescu a sesizat acest lucru, afirmând 
că miresmele se revarsă cu mare risipă în poezia eminesciană, că 
natura e „prodigioasă de miresme ca o biserică”*%. Deşi la Emi- 
nescu este vorba mai adesea de miresme naturale, de flori de tei, 
liliac, salcâm, nuferi sau trandafiri, totuși, observaţia sa susţine 
ceea ce am constatat anterior, că natura şi cosmosul întreg repre- 
zintă un templu imens („Cu-ncetu-nserează și stele izvorăsc/ Pe-a 
cerului arcuri mărețe” (Ec0)). Aromele sunt o cădelniţare naturală, 
a plantelor și florilor, care fac ca aerul să fie „văzduhul tămâiet” 
(Călin (file din poveste)) — tot Negoiţescu afirma că natura stă la 
Eminescu sub pecetea sacrului. lar în „grădina cea din codri 
vechi” a lui Miradoniz și în Memento mori, există, în mijlocul unui 
râu, „insule sfinte [care]/ Se-nalţă-n el ca scorburi de tămâie /.../ cu 
stânce de smirnă risipită și sfărâmată/ În bulgări mari” (Mira- 





8 Lucian Blaga, Spațiul mioritic, op. cit., p. 208-210. 
* Ion Negoiţescu, Poezia lui Eminescu, op. cit., p. 158. 

doniz), ori un fluviu care poartă insule „cu scorburi de tămâie şi 
cu prund de ambră de-aur” (Memento mori). 

Culorile predominante, aurul, argintul şi arama („codrii de 
aramă” şi „pădurea de argint” din Călin reprezintă imagini totali- 
zatoare), albastrul cerului senin și verdele întunecos al dumbră- 
vilor, ca și lumina de lună și de stele care inundă lumea ca o 
ninsoare ori cea a soarelui din adevărate viziuni ale imperiilor de 
aur și lumină din Memento mori şi Geniu pustiu (al treilea vis para- 
disiac), aparţin, de asemenea, spaţiului eclesial de tip bizantin. 
Lumina din fundal și culorile amintite sunt preferatele icono- 
grafiei vechi și ale picturilor murale medievale (și ne gândim, în 
primul rând, la cele exterioare din nordul Moldovei, dar nu în 
mod exclusiv). 

Comparând catedralele gotice cu cele bizantine, Blaga apre- 
cia că „emanaţiile de lumină potențată, culese ca într-un vas, de o 
biserică bizantină, duc gândul la lumina originară făcută de Dum- 
nezeu cu întâiul său cuvânt. [...] Misticismul oriental e un misti- 
cism al luminii. Misterul suprem al cosmosului e cel al luminii. 
Misticismul apusean e un misticism al întunecosului, misterul e 
aci întotdeauna un mister al obscurității. Omul gotic, spirituali- 
zându-se de jos în sus, are în catedralele sale sentimentul pierderii 
în obscuritatea transcendentă; omul bizantin, așteptând în biseri- 
cile sale revelația de sus în jos, se pierde în viziunea unei lumini 
înteţite”660. 

Relaţia dintre primordialitate/ arheu și Veacul de mijloc este 
aceea că arheii lui Eminescu sunt medievali, viziunile poetice emi- 
nesciene, care poartă amprenta ingenuității şi a purității, a armo- 
niei şi frumuseţii originare, sunt promovate de spiritualitatea şi 
filosofia acestui ev, în afara cărora ele nu se explică satisfăcător, 
nici prin filosofia antică (oricât am face apel la idealismul plato- 
nician), nici prin cea modernă. 





*0 Lucian Blaga, Spațiul mioritic, op. cit., p.71. 

În „Evul Miez” — cum îl numește poetul —, „în suta a XV[-a] 
avanscena teatrului universului este ocupată de români. Românii 
sunt poporul cel mai însemnat al Europei. loan şi Matei Corvin în 
Ardeal, Banat și Ungaria, Mircea şi Vlad Dracul în Ţara Ro- 
mânească, Alexandrul cel Bun şi Ștefan cel Mare în Moldova! [...] 
Precum în suta a șaptesprezecea sub Matei Basarab românii erau 
relativ unul din popoarele cele mai culte din Europa, incompa- 
rabil mai cult decât germanii sau ungurii, tot astfel în suta a XV 
românii au fost unul din cele întăi popoare militare şi războinice 
din Europa. Două state puteau să-i întreacă: Spania și Turcia”66!. 

Şi în ceea ce privește limba română, „nu admitem în dezvol- 
tarea noastră intelectuală epitropia unei limbi străine — fie chiar 
sora franceză, necum nemțeasca, slavoneasca sau ungureasca — 
având noi epitropi naturali limba latină şi fiica ei, limba româ- 
nească din suta a șaptesprezecea”. Dan Simonescu semnala, de 
asemenea, observaţia dintr-un articol al lui Eminescu (Pomăritul, 
considerat de el „cel mai important articol scris de Eminescu în 
legătură cu limba veche românească. [...] În el găsim rare calități 
de lingvist și un adânc spirit de observaţie”), „anume că limba 
română nu e o limbă nouă «ci, din contră, veche și staționară»"6%. 
Felul în care măsoară Eminescu distanţele istorice este de ase- 
menea relevant: „Vechimea lucrurilor nu consistă în depărtarea 
timporală a nașterei sau ezistenței lor, ci în diferența dintre ele şi 
cele prezente”. Perspectiva istorică şi filosofică a epocii de aur 





61 Cf. M. Eminescu, Opere, IX, Istorice. Traduceri, studii, transcrieri, 
excerpte, ediţie critică, prefață, note şi comentarii de Aurelia Rusu, Ed. Mi- 
nerva, Bucureşti, 2000, p. 632, 641-642. 

*2 Idem, p. 608. 

s5 Dan Simonescu, Din nou despre Eminescu şi limba noastră veche, în 
Caietele Mihai Eminescu, |, Ed. Eminescu, Bucureşti, 1972, p. 110. 

64 M. Eminescu, Opere, IX, Istorice, Ed. Minerva, Bucureşti, 2000, op. 
cit., p. 435. 

medievale (veacuri paradisiace, cel puţin până la o anumită dată, 
după cum le-au descris îndeosebi Miron Costin“ și Dimitrie Can- 
temir**€) l-au impregnat pe Eminescu, „om al timpului modern” 





s5 Miron Costin, Opere, ed. cit., p. 230-231 (Poema polonă): „Ochiul 
cuprinde luncile Prutului, în care se oglindesc câmpiile curate ce se întind 
până la Nistru, câmpii întinse, care se arată ca o întindere fumurie sau ca 
mărime asemenea oceanului. Nistrul cel măreț își are izvoarele în ţările 
coroanei polone, și chiar acolo unde desparte în două Podolia, curge printre 
stânci sculptate natural, ca și cum ar fi lucrate de mână de om. [...] Mai 
departe ei [Dragoş şi vânătorii] văd și păduri și pe unde curg râurile, șesuri 
întinse, și, când aplecară ochii, văzură o ţară, cum ar fi o grădină înflorită 
cultivată între gardurile ei cu patru laturi. Privind spre răsărit, se minunară 
de așa ţară cu câmpii pline de flori, asemenea raiului. Acum nădejdea în 
prinderea pradei bogate se schimbă, altă dorință le umple sufletul. Privesc 
locurile şi apoi pornesc mai departe de-a lungul râului şi acum, ieșind din 
ceața munților, dau de câmpii curate”. 

Tot Miron Costin vorbeşte despre decăderea Moldovei după epoca 
lui Vasile Lupu (în mod corespunzător, după cea a lui Matei Basarab în 
Ţara Românească): „Fericită domniia lui Vasilie vodă, în care, de au fost 
cândva această țară în tot binele și bivşug şi plină de avuţiie, cu mare fericiie 
și trăgănată pănă la 19 ani, în dzilele aceștii domnii au fost. [...] lară di pe 
acele vremi să cunoaşte păharul lui Dumnedzău aproape de schimbare şi 
curundu spre alte mai cumplite vremi” (ldem, p. 108, 120, în Letopisețul Ţării 
Moldovei). 

66 Dimitrie Cantemir, Descrierea Moldovei, Ed. Academiei RSR, Bu- 
curești, 1973, p. 109: „Câmpiile Moldovei, des pomenite pentru rodnicia lor 
în operele scriitorilor vechi și mai noi, întrec cu mult bogăţiile pe care le 
aduc munții [...], încât în anii buni grâul dă plugarului de douăzeci şi patru 
de ori mai multă sămânță semănată, alacul de treizeci de ori, orzul de 
șaizeci, meiul, ceea ce cu greu ar crede cineva care n-a văzut, de trei sute de 
ori. [...] În Moldova de jos meiul creşte cum nu se poate mai frumos, din 
care pricină la ai noştri s-a născut proverbul că meiul în Moldova de jos și 
mărul în partea de sus a Moldovei nu au coajă. După ce-l zdrobesc, îl pi- 
sează și-l coc ca pe o pâine şi mulți îl mănâncă cu unt, cât timp este cald 
încă. Vei găsi nu livezi, ci păduri de pomi fructiferi. La munte fructele cresc 
de la sine, la șes însă trebuie să fie cultivate prin grija omului, dar tocmai 

(TI. Maiorescu), posesor însă al unei nostalgii creatoare, cu- 
noscător în adâncime și iubitor al Evului Mediu, în cel mai înalt 
grad, între poeții şi scriitorii de limbă română*”. 





de aceea sunt și mai gustoase. [...] Dar pe toate celelalte daruri ale pă- 
mântului le întrec cu mult viile minunate care se întind pe o mare lungime 
între Cotnar şi Dunăre, atât de roditoare încât un singur pogon [...] dă cele 
mai deseori 400 până la 500 măsuri de 40 de livre de vin. Cel mai nobil vin 
se face la Cotnari [...], dar eu aș îndrăzni să afirm că este mai de soi și mai 
nobil decât toate vinurile din Europa...”. 

7 Nostalgia lui pentru lumea dispărută din vremea Mușatinilor se 
poate distinge şi în rândurile scrise ale cronicii pentru drama Despot-Vodă a 
lui Vasile Alecsandri: 

„Varga magică a poetului [a se remarca recurența ipostazei magului, 
asociere prin care îi conferă un statut înalt lui Alecsandri, pe care, la final, 
îl va numi «săhastrul de la Mirceșşti»] ne face să ne trezim în adâncul vre- 
milor trecute [...]. Deodată cu stingerea dinastiei moldovenești [a Muşa- 
tinilor] [...] s-a stins şi puterea vestitului regat al Moldovei. [...] În acei timpi 
deci, în care după căderea dinastiei legitime, începuse o adâncă discom- 
punere socială, ne duce muza lui Alecsandri, care-și alege drept obiect pe 
cel mai romantic tip de vânător de coroană [...]. Drama lui Alecsandri [...] 
ne pune pe pământul sfânt al străvechei Suceve. 

Suceava! E drept că acelaşi râu al Sucevei curge la aceeași poală de 
deal și astăzi, dar castelul vechilor Domni e o ruină, biserica Mirăuţilor chiar 
și strămoșii generaţiei actuale o știau tot o ruină, ca o moaşte de piatră (S. n.) 
din vremea lui Alexandru cel Bun, iar pe ulițele acelui oraş mare odată, mic 
astăzi, te împiedici numai de câte-o piatră de mormânt, care servește drept 
pavaj. [...] 

Sucevenii înșiși aleg astăzi în parlamentul din Viena - cu voturi cum- 
părate pe bani, pe...Offenheim, atât de cunoscut prin onestitatea mani- 
pulaţiunilor sale financiare. 

O tempora, o mores! Poemul dramatic al lui Alecsandri face să răsară 
înaintea ochilor sufletului nostru o epocă de decadenţă deja, dar în care se 
iveau încă, ca niște copaci străvechi, acele frumoase și nobile nume cu-a 
căror încetare românii au încetat de a mai fi mari”, cf. Mihai Eminescu, 
Scrieri de critică teatrală, op. cit., p. 133-134. 

Într-un fragment preliminar, în proiectul unei drame, Ștefan 
cel Tânăr, sfetnicul Arbore, bătrân (care cunoscuse epoca lui Ştefan 
cel Mare), își expune astfel viziunea (în care se află rezumat în- 
ceputul poemului Memento mori): „Nu cer de la Dumnezeu decât 
ca să pot, c-un farmec adânc și neștiut, să-ți arăt toată vecinicia su- 
fletului meu (Ss. n.). Adeseori m-adâncesc în noaptea acestui suflet 
bătrân și rece, în marea lui cea adâncă și întinsă. ...căci alta-i lumea 
ce-o vezi [cu] ochii — şi-aceea tristă, și alta-i lumea ce-o vezi în 
oglinda speranţei şi în visul ce frumos al trecutului — și aceea-i fru- 
moasă...alta-i fundul cel amar al mărei, alta-i fața apei cea lucie. 
Adeseori iau de la basmu, de la păzitorul cel posomorât al trecu- 
tului, cheile lui de aur şi deschid porțile inimei mele. Adeseori, în 
sufletul meu, întorc înapoi roata cea uriaşă a timpului cu codrii 
săi de secoli, cu popoarăle sale...cu Creștinătatea și Păgânătatea 
sa...într-un loc îmi place să opresc roata...să privesc cu tot estasul 
lumea ce se-ntinde naintea ochilor!”'668. 

Hatmanul Arbore, în care recunoaştem alt avatar al poetului, 
poate să declame următoarele — și cuvintele sale exprimă într-ade- 
văr poziţia romantică a lui Eminescu în raport cu ruina trecutului: 


N-aţi înțeles? Mai bine. De-aș scrie grăbeşte 
[egipteneşte/ în hieroglife**] 
Pe-o carte veche și-apoi v-aș porunci: „Citeşte!” 
Voi m-aţi privi pe mine cu îndoială-n faţă. 


Dar puneţi pe-nţeleptul ce-un veac de om învaţă 
Şi ați vedea cum ochiu-i cu foc pe șire-aleargă“” 


s8 M. Eminescu, Opere, VIII, ed. inițiată de Perpessicius, op. cit., p. 
159. 

669 A se vedea „semnul arab” din Sărmanul Dionis, care e semnul lui 
Dumnezeu, „semnul [citit] întors” în Memento mori. 

€70 Pe șiruri, adică pe rândurile scrise în cărți. 

Precum aleargă-un vultur peste-o pustie largă 
Şi[-n] cartea ce se pare pustiu şi nerozie 
Gura lui înțeleaptă v-ar spune-atunci ce scrie, 
Din semne moarte scoate-ar măreaţă-nţelepciune 
Şi din o carte roasă ieșire-ar o minune. 


Astfel eu stau în lume...ca litera cea moartă”!, 





S1 Este de semnalat faptul că Eminescu traduce în caietele sale 
Manualul de limbă paleoslavă (Vechea slavă bisericească) al lui August Leskien, 
făcând observaţia că alfabetul glagolitic seamănă cu runele şi că, anume, 
inventatorii săi ar fi întrebuințat, după unele păreri, alfabete foarte vechi 
pentru conceperea lui, cf. G. Mihăilă, Cultură şi literatură română veche în 
context european. Studii şi texte, Ed. Ştiinţifică şi Enciclopedică, București, 
1979, p. 80. Esenţial este cap. O dimensiune puțin cunoscută a culturii lui M. 
Eminescu: limba paleoslavă: p. 62-216. 

Echivalenţa aceasta neașteptată între vechea scriere slavă și rune ne 
poate, de asemenea, explica suplimentar interesul poetului pentru rune — 
devenite o metaforă pentru scriere încriptată, ermetică, ilizibilă neinițiaților 
— a căror obsesie, după care am mai precizat, o preia Blaga în poezia mo- 
dernă. 

Reţinem din studiul introductiv al lui G. Mihăilă că această traducere 
a Gramaticii paleoslave Eminescu o făcea cu un deceniu înainte de cea a 
Gramaticii sanscrite a lui Bopp, dar şi că „Eminescu a tradus cea mai mare 
parte din această carte fundamentală pentru studiul limbii slave vechi: 
aproape 3/4 din Gramatică şi aproape 2/3 din Glosar” (ldem, p. 70), în timp 
ce din manualul de sanscrită va efectua traducerea „a primei jumătăți” din 
Gramatică și „a unei zecimi din Glossarium...” (dem, p. 78). Motivul instrui- 
rii sale în domeniul paleoslavei era acela, menţionat şi de Călinescu, al 
cercetării documentelor istorice medievale. 

„Orientarea lui era cu atât mai prețioasă și mai fertilă, cu cât în epoca 
respectivă nimeni în România - în afară de Haşdeu, care-şi făcuse studiile 
în Polonia și în Rusia — nu studiase această limbă în mod ştiinţific” (Idem, 
p. 73). lar Eminescu ajunge să îl corecteze pe Hașdeu (cf. Ibidem). „Tra- 
ducând cu deosebită acuratețe Manualul lui Leskien, Eminescu a adăugat 
pe alocuri unele explicaţii, deosebit de interesante pentru conturarea 

Ca o ruină tristă, fapt împietrit de soartă, 
Dar voi nu înțelegeți coprinsul meu adânc...572. 


Poetul este ieroglifa unui trecut ilizibil pentru contemporani, 
pentru lumea modernă. Eminescu ar fi putut spune, precum 
același Arbore“: „Eu nu-s din lumea voastră, eu nu-s din timpul 
vost /.../ Trecutul e în mine şi eu sunt în trecut/ Precum trăiește 
cerul în marea ce-l respiră”s4, deşi, paradoxal, era profund im- 
plicat în realitatea contemporană -— ceea ce a determinat apropie- 
rea lui de poeţii englezi“5. Sau poate tocmai acest lucru îl făcea să 





preocupărilor sale lingvistice” (Idem, p. 76), într-o vreme când nu existau 
dicționare slavo-române. „Așadar, în această lumină trebuie apreciate efor- 
turile poetului de a stabili etimologia unui mare număr de cuvinte ro- 
mânești de origine slavă. Cunoaşterea acestora, printr-un studiu aprofun- 
dat și prin citirea şi transcrierea atâtor manuscrise ce cuprindeau limba ve- 
che şi-nțeleaptă, îl îndreptăţea să scrie astfel într-o perioadă când în unele 
cercuri dominau încă tendinţe puriste: «Celor cari vor o purificare absolută 
a limbei li vom răspunde că acele vorbe pe cari vor ei să le alunge sunt așa 
de concrete, aşa încrescute în țesătura limbei române, încât trebuie să rupi 
țesătura toată ca să le scoţi»...” (Idem, p. 77). 

A se vedea şi: M. Eminescu, Opere, VII, Traduceri, transcrieri, excerpte, 
ediţie critică, note şi variante de Aurelia Rusu, cu text stabilit şi note de Gh. 
Mihăilă pentru Gramatica paleoslavă, studiu introductiv de Zoe Dumitrescu- 
Buşulenga, Ed. Minerva, Bucureşti, 1984. 

s2 M. Eminescu, Opere, VIII, ed. inițiată de Perpessicius, op. cit., p. 
161. 

63 Arbore „este întruchiparea medievală a moralistului noncon- 
formist”, cf. Elvira Sorohan, Ipostaze ale revoltei la Heliade Rădulescu şi Emi- 
nescu, op. cit., p. 220. 

$74 dem, p. 174-175. 

65 „Beyond any differences between authors like Wordsworth and 
Coleridge on one hand and Shelley and Keats on the other, or even Byron, 
the greater poets of the Romantic school in Britain held in common the 

fie atât de implicat, dar într-un mod combativ, refractar, pam- 
fletar, inadaptat. 





conviction that all politics should be regulated by a deeper expediency of 
humanness and justice. [...] 

Eminescu thus illustrates one of the atypical traits of the east-central 
European cultural area, which Nemoianu, following in the steps of Andrew 
Janos, signals in his analysis of Romantic poetry: the perfect compatibility 
between nostalgic conservatism and the revolutionary radicalism of didac- 
tic and moral extraction. As Nemoianu puts it, in the area of east-central 
Europe the conservative-nostalgic and the radical-didactic impulses are not 
incompatible, and, în this respect, Eastern Europe was more similar to England 
than to France and Germany. [...] With Eminescu in particular, but by no 
means exceptio-nally, the essential hypotheses about the mission of poetry 
are clearly deductible from a great teleological Romantic narrative: that of the 
divine telos embodied in historical contingency”, cf. Monica Spiridon, cap. 
Romanian Poetry and the Great Romantic Narrative about the Mission of the Poet, 
în Romantic Poetry, vol 7, edited by Angela Esterhammer, John Benjamins 
Publishing Company, Amsterdam/ Philadelphia, 2002, p. 265-266. 

Lumea 


Dacă, pentru Antim Ivireanul, oamenii sunt siliți să călă- 
torească pe marea tulbure a vieţii și să trăiască în „luciul lumii 
aceştiia”%€, la Eminescu: „Lumea-ntinde lucii mreje /.../ Te mo- 
meşte în vârteje” (Glossă). Este lumea mrejelor ucigătoare, a curse- 
lor, şi lumea valurilor care scufundă virtuțile și viaţa. De altfel, 
verva lui Eminescu la adresa vanității umane și a moravurilor 
sociale se înscrie pe linia diatribelor lui Antim*”. 





66 Antim Ivireanul, Opere, ed. cit., p. 118. 

67 Semnalăm analiza sagace pe care ne-o oferă Monica Spiridon asu- 
pra retoricii folosite de Eminescu în publicistică: Eminescu. O anatomie a 
elocvenței, Ed. Minerva, București, 1994. Autoarea vorbește despre „teatrul 
publicistic al lui Eminescu, regizorul moralist” şi despre faptul că „însce- 
nările poetului își află analogia în moralităţile medievale” (p. 38). 

În opinia sa, „Semne ale elocinţei de amvon există de timpuriu în 
publicistica lui Eminescu, putând fi depistate, ca de obicei în structuri com- 
pozite, coabitând cu semnalmentele profanului. Se află în rândul primelor 
mulajul sintactic după Scripturi; elementele ritmice și cadenţa de litanie; 
prelucrări iconografice şi simbolice, în acord cu canoanele legendei şi ha- 
giografiei creştine; hieratismul anumitor posturi; fastul liturgic al atmos- 
ferei; perspectiva eshatologică ş. a. m. d. [...]. 

Se poate spune că în retorica românească, privită în perspectivă 
istorică, modelul predicării a cristalizat deplin odată cu Antim Ivireanul. 
Mitropolitul-orator știa, de altfel, ce efecte se pot scoate din confederația 
formală sacru/ profan exploatată în mod curent de Eminescu. 

Amvonul vlădicăi s-a preschimbat adeseori în tribună. Genul prin 
excelenţă jurnalistic din veacul al XVII-lea şi începutul celui următor, ar fi 
predica, în versiunea brevetată de Antim, susține un expert în materie (Dan 
Horia Mazilu). Eugen Negrici atrăgea atenţia asupra versatilităţii lui An- 
tim, la toate nivelele, fie că este vorba de politonalitate, de heteroglosie sau 
de structura pendulară a modelului sintactic. [...] 


400 


O sinteză a majorității motivelor medievale care însoțesc 
alegoric conceptul de lume putem descoperi în Divanul cantemi- 
resc. Astfel, lumea este „plăzmuirea vecinicului Împărat”, în mod 
paradisiac, ca o „grădină plină de pomi”, „înfrâmsețată în toate 
podoabele” și macrocosmos, „tipos a lumii mici, adecă a omu- 
lui”s62, 

Cu toate acestea, ea a devenit, după căderea oamenilor, un 
loc al tentaţiilor, o cursă în calea desăvârșirii spirituale şi a fericirii 
lor temporare și eterne: „curund veştedzitoare”, „nestătătoare”, 
„curond trecătoare”*%, „pulbere”s8! („desfătările tale: pulbere şi 
fum”, „tu ești deșertarea deşertărilor și toate îţi sunt deşerte 





Pe trunchiul omiliei tradiționale, Antim grefează altoiul mustind de 
sevele profanului umil... [...] La fel ca în retorica lui Eminescu, logica im- 
purității se bizuie pe contraforții comparației de tipul „Precum...tot așa”. 
[...] Frapează în Didahii baza empirică, priza solidă la experienţă. Din siste- 
mul de referinţă al gazetarului Antim nu lipsesc cabala politică sau intriga 
măruntă, cutumele și atitudinile vremii, ceremoniile mondene, știrea la zi, 
etc. La fel ca Eminescu, mitropolitul are în dotarea tehnică un pupitru de 
dispecer, de unde comută cu profesionalism lungimile de undă retorică. De 
altfel, cei doi retori au în comun o întreagă serie de atribute — convergente 
— ținând deopotrivă de logos şi personalitate [E. Negrici]...Şi unul, și altul 
cuvântează într-o calitate oficială [...] Amândoi au tendinţa netă — facilitată 
și de serializarea foiletonistă a discursurilor — să-și dăscălească publicul. De 
aici și dialogismul virtual, mocnind în fiecare dintre excursurile lor. [...] 
Elocvenţa lui Antim mizează pe paideia şi are, ca şi aceea eminesciană, fina- 
litate pragmatică... [...] Dincolo de deschiderea enciclopedică a elocinţei lui 
Eminescu şi Antim, în spatele dezinvolturii lor calculate există totdeauna 
reglaje tehnice de mare precizie, camuflate mai ales de patosul oracular” 
etc. (p. 112-116). 

s5 Dimitrie Cantemir, Divanul, ed. cit., p. 19. 

s9 dem, p. 50. 

60 Idem, p. 19, 59. 

s1 Idem, p. 3. 

s2 Idem, p. 20. 

[Ecl. 1, 1]”65), „temniţă”6% („lumea dară temniţă iaste omului, așe 
[și] trupul temniţă iaste sufletului”65), mare care „sufletul îneci "68 
(„cum cu vasul pre mare, aşe în primejdie cu sufletul în trup 
ești'”'6%7) și sirenă („poftele lumești, ca sirenele pre om adormind, îl 
îniacă”68 — ne amintim de Glossă: „Ca un cântec de Sirenă/ Glasul 
celor trecătoare”), comedie („lucrurile tale comedii sunt şi aşe 
tu mai vârtos ești comedie stricătoare sufletului”6% — la Eminescu: 
„Atunci lumea-n căpățână se-nvârtea ca o morișcă/ De simţeam, 
ca Galilei, că comedia se mișcă” (Scrisoarea Il); „N-avem oameni 
ce se luptă cu retoricele suliți /.../ Măşti cu toate de renume din 
comedia minciunii?” (Scrisoarea III) etc.), „părere deșartă şi vis de 
nălucire”!, vestibul al morții?, „gazda tălharilor”*%, „lumea 
aceasta [muncă și iad] și pediapsă îi iaste”**%, undiţă/ mreajă/ cursă 
(„laţurile lumii”55) și altele. 

Tema lumii ca teatru și relaţia viziunii poetice eminesciene — 
şi în special a Glossei — cu Oxenstierna, Baltazar Graciân şi Sha- 
kespeare au fost semnalate mai înainte. N-ar trebui însă uitat 





s3 dem, p. 22. 

s4 Idem, p. 32. 

s5 Idem, p. 81. 

s6 dem, p. 37. 

s” Idem, p. 78. 

s Idem, p. 90. 

s9 M. Eminescu, Opere, III, ed. Perpessicius, op. cit., p. 91. 

6% Dimitrie Cantemir, Divanul, ed. cit., p. 42. 

s1 Idem, p. 44. 

6% Cf. Ildem, p. 56. 

s% Idem, p. 78. 

54 dem, p. 101. 

s% Idem, p. 112. 

6% A se vedea şi Tudor Vianu, Istoria unei teme poetice: „Lumea ca 
teatru”, în Studii de literatură universală şi comparată, ediţia a doua, revăzută 
și adăugită, Ed. Academiei RPR, București, 1963, p. 123-136. 

nici Cantemir, care nu doar apostrofează lumea ca fiind comedie 
stricătoare sufletului, dar în Istoria ieroglifică utilizează de mai multe 
ori neologismul theatru ori sintagma theatrul lumii“ în locul înce- 
tățenitului termen priveliște și al expresiei tradiționale priveliștea 
lumii. 

Caracterul efemer al universului mundan, ecou al biblicului 
praf şi cenușă, este expus de Eminescu în Scrisoarea 1, în care des- 
compune până la particule derizorii substanţa ei: „lumea asta- 
ntreagă e o clipă suspendată”, este „precum pulberea /.../ în impe- 
riul unei raze”, un joc de „mii de fire viorie” de praf „ce cu raza 
încetează”. 

Ne oprim, pentru că spaţiul nu ne permite, la ilustrarea de- 
taliată numai a unuia din toate aceste motive. Toposul mării este 
de largă circulaţie în literatura medievală românească, fiind legat 
de perspectiva asupra existenţei pământeşti ca o călătorie primej- 
dioasă și ca un pasaj spre cele eterne. Lumea ca mare zbuciumată 
și ca noapte întunecată (fără lună și stele) reprezintă cele două 
tipare imagologice aplicate alegoric, de literatura română veche, 
mundanităţii. Acelaşi traseu vizionar, în esenţă, va fi urmărit şi de 
Eminescus%. 

Între autorii noștri vechi, deveniți clasici, descoperim perfor- 
manţe expresive în procesul de ilustrare a acestei comparații 
dintre lume/ viață şi marea tulburată mai întâi la Varlaam: „marea 


Aici afirmă că „Oxenstiern dezvolta, așadar, motivul tradițional [...] 
într-un fel pentru care nu găsim analogii în trecut. [...] Oxenstiern nu 
adoptă punctul de vedere al actorului, ci al spectatorului care petrece pe 
seama agitației de pe scenă. Aceasta va fi și atitudinea lui Eminescu în 
Glossă inspirată fără îndoială din alegoria lui Oxenstiern”, cf. ldem, p. 135. 

6 Dimitrie Cantemir, Istoria ieroglifică, ed. cit., p. 36, 83, 163. 

6% Semnalăm aici existența unui studiu al lui lon Dumitrescu, 
Metafora mării în poezia lui Eminescu, Ed. Minerva, Bucureşti, 1972, dar care 
nu are niciodată în atenţie receptarea, de către Eminescu, a metaforelor 
marine din literatura română veche, cu semnificaţiile lor. 

iaste această lume cu valuri multe. Că această lume cu adevărat să 
închipuiaşte mărei, că marea pururea iaste cu frică şi cu trudă, fărâ 
pace şi fără credință: unde-i moarte, acolo arată viiață; când dă 
dulceaţă, atunci amărește. Pururea iaste pre dânsa schimbare și 
furtuni de scârbe și valuri de lăcomii și necurăţii. [...] 

Călătoriia noastră în ceastă lume iaste [...] ca corabiia pre 
mare ce o bate vântul spre margine [...]. Călătorești în ceastă lume 
cum ai înota pre o mare cu valuri și cu vânturi rrele, unde sămt în 
toate dzile furtuni de scârbe. De o parte bat valurile boalelor și a 
neputinţelor, de altă parte valurile năpăștilor și a sărăciilor, de altă 
parte valurile nevoilor ş-a greutăților celor mai mari. 

Că[ci] cumu-i în mare, de înghit peștii cei mari pre cei mici, 
așea și într-această lume cei puternici pre cei neputernici. De toate 
părţile ești în frică şi în groază, cât nu ştii pănă a doa dzi: hi-veri 
[fi-vei] viu? Pentru-aceea te rog să cunoşti călătoriia ta, unde te 
duci...”6%, 

Eminescu reformulează: „De gânduri negre-i grea antica-mi 
navă” (În căutarea Șeherezadei), „Corabia vieţii-mi, grea de gân- 
duri,/ De stânca morții risipită-n scânduri,/ A vremei valuri o lo- 
vesc şi-o sfarmă/ Și se izbesc într-însa rânduri-rânduri” (Rime 
alegorice). Într-o imagine poetică simetrică, „Edgar trecea cu gân- 
dul prin veacuri ca-ntr-o barcă” (Ca o făclie). 

În poemul Viiața lumii al lui Miron Costin, așa cum spuneam 
și altădată, de patru ori apare identitatea între deșertăciunea lumii 
acesteia și spuma mării: „Spuma mării și nor suptu cer trecătoriu/ 
Ce e în lume să nu aibă nume muritoriu? /.../ Nu-i nimic să stea în 
veci, toate trece lumea,/ Toate-s nestătătoare, toate-s niște spume. 
/...] Pre toţi [impăraţii] i-au stinsu cu vreme, ca pre nişte spume. 
/...] la aminte, dară, o, oame, cine ești pe lume/ Ca o spumă plu- 
titoare, rămâi fără nume”7%. 





s% Varlaam, Carte romănească de învățătură, op. cit., p. 132, 282-283. 
7% Miron Costin, Opere, ed. cit., p. 320-321, 323. 

lar în predoslovia la Letopiseţul Ţărei Moldovei, același autor 
pretindea că „la acestu fel de scrisoare gându slobod și fără valuri 
trebueşte”7"!, notație în care este evidentă sinonimia metaforică 
dintre „valuri” și „cumplite aceste vremi””? (la Eminescu: „valul 
ce ne bântuie”, în poemul Rugăciune). Şi iarăși, în aceeași carte, se 
adresează cititorului cu aceste cuvinte: „Crede neputinții ome- 
neşti, crede valurilor și cumplitelor vremi...”7%. 

Simptomele acestea, ale instabilității și neodihnei, se reper- 
cutează în versurile lui Eminescu: „lumea e locașul pătimirei:/ Un 
chin e valu-i, iară gândul spuma” (Pe gânduri ziua); „Deşartă-mi 
viața semăna cu spuma” (Ușoare sunt viețile multora...); „Şi sufletu- 
ne-n tremur ca marea se aşterne,/ Tăiat fiind de nava durerilor 
eterne;/ Ca unde trecătoare a mării cei albastre,/ Dorinţa noastră, 
spuma nimicniciei noastre” (Preot și filosof); „Când marea îşi răs- 
toarnă sufletul ei rebel/ Și printre stânci de piatră se scutură de 
spume/ Se mișcă-nfuriată a valurilor lume”... (Mureșanu). 

Pentru Antim Ivireanul: „Lumea aceasta iaste ca o mare ce 
să turbură, întru care niciodată n-au oamenii odihnă, nici liniște. 
Corăbiile între valuri sunt împărăţiile, crăiile, domniile și orașele, 
mulțimea norodului, politiile, supușii, bogaţii și săracii, cei mari 
și cei mici, sunt cei ce călătoresc și să află în nevoe. 

Vânturile cele mari ce umflă marea sunt nevoile cele ce ne 
supără totdeauna. Valurile ce luptă corabiia sunt nenorocirile ca- 
rele se întâmplă în toate zilele. Norii ce negresc văzduhul, fulge- 
rile ce orbesc ochii, tunetile ce înfricoșază toată inima vitează sunt 
întâmplările cele de multe feliuri, neaşteptatele pagube, înfrico- 
șările vrăjmaşilor, supărările, necazurile ce ne vin de la cei din 
afară, jafurile, robiile, dările cele grele și nesuferite, carele le lasă 
Dumnezeu și ne încungiură, pentru ca să cunoască credința noas- 


701 [dem, p. 42. 
72 Ibidem. 
7% Idem, p. 165. 

tră şi să ne vază răbdarea. [...] Că precum iaste mai norocit coră- 
biiariul acela, pre carele vântul cel tare îl aduce cu grabă la liniște, 
decât acela ce cu mare liniște, făr” de vânt, călătorește, așa mai fe- 
ricit iaste și cela ce fără vreme, de moarte grabnică să mută la liniș- 
tea dumneze[i]eștii fericiri”70%. 

Motivul călătoriei pe marea vieţii și al aşteptării unui ţărm/ 
liman al odihnei şi liniștirii nu îi este străin lui Eminescu: „Așa 
marinarii, pe mare îmblând,/ Izbiţi de talazuri, furtune,/ Izbiţi de 
orcanul gheţos și urlând,/ Speranţa îi face de uită de vânt,/ Şi speră 
la timpuri mai bune.// Așa virtuoșşii murind nu disper,/ Speranţa- 
a lor frunte-nsenină,/ Speranţa cea dulce de plată în cer,/ Și face 
de uită de-a morții dureri,/ Pleoapele-n pace le-nchină” (Speranța), 
iar „marea-n mii de valuri /.../ pornește să-și unească/ Eterna-i 
neodihnă cu liniștea cerească” (Sarmis). 

Divanul lui Cantemir ne înfăţişează, în mai multe ocazii, ace- 
eași imagine ca și Varlaam, a lumii ca o mare pe care omul călă- 
toreşte şi se află permanent în primejdie: „Şi ca cum cu vasul pre 
mare, așe în primejdie cu sufletul în trup ești, că dzice Eclisiias- 
ticul: «Carii vâslesc pre mare povestesc primejdiile ei» (gl. 43, sh. 28). 
Și Apostolul dzice: «Cu cât mai mult suntem în trup, ne înstreinăm 
de la Domnul» (Corinth, Cartea 2 glav. 5, sh. 6)”7. 

Tot ca un ecou al lecturii paginilor vechi — dezvăluindu-i, de 
fapt, originile în imagistica de tip religios — apar marea și valul în- 
tr-o rugăciune: „Crăiasă alegându-te/ Îngenunchem rugându-te,/ 
Înalţă-ne, ne mântuie/ Din valul ce ne bântuie /.../ O, maică prea 
curată,/ Și pururea fecioară,/ Marie! /.../ Rugămu-ne-ndurărilor,/ 
Luceafărului mărilor;/ Ascultă-a noastre plângeri,/ Regină peste 
îngeri”... (Rugăciune). 

Paul Cornea remarca prezența acestui motiv la o serie de 
poeți prepaşoptiști, precum: lenăchiţă Văcărescu, Costache Cona- 





704 Antim Ivireanul, Opere, ed. cit., p. 158, 191. 
7% Dimitrie Cantemir, Divanul, ed. cit., p. 78. 

chi, Nicolae Dimachi, lancu Văcărescu, Gheorghe Asachi, Zilot 
Românul”%. Și tot el observa că semnificaţiile toposului acvatic din 
literatura română corespund paradigmei medievale şi nu celei 
romantic-apuseane (cu excepţia lui Alexandrescu, crede autorul, 
dar nu ne convinge): „E necesar să facem precizarea că motivul 
bărcii (corabiei) în furtună diferă esenţial de motivul promenadei 
în barcă, îndrăgit de preromantici și romantici”7”, între care îi 
amintește pe Rousseau, Goethe, M-me de Staăl etc. 

Toposul mării furtunoase, cred eu — şi am exemplificat în 
teza mea de doctorat — apare în accepțiunea sa tradițional-medie- 
vală la Cârlova, Asachi, Alexandrescu, Heliade, Alecsandri. Dar 
acest topos marin (ca ilustrare a intempestivităţii vieții și a vani- 
tății ei) se dezvăluie cu predilecție la Eminescu (coexistând cu cel 
romantic al promenadei în barcă, deşi nici această plimbare nu e 
străină de intenţia evaziunii cu sens transcendent, a pierderii din 
lumea aceasta și a transgresării dincolo, ca în poezia Lacul: „Să 
sărim în luntrea mică,/ Îngânaţi de glas de ape,/ Şi să scap din 
mână cârma/ Şi lopeţile să-mi scape;// Să plutim cuprinși de far- 
mec/ Sub lumina blândei lune/ Vântu-n trestii lin foșnească,/ Un- 
duioasa apă sune!”... 

Pierderea lopeţilor indică lipsa de ţintă sau de sens mundan, 
o plutire pe valurile farmecului și ale muzicii de ape către o altă 
sferă existenţială), unde marea are, de multe ori, același sens ale- 





7% A se vedea pe larg; discuţia despre prezenţa în lirica prepaşoptistă 
(mai ales) și paşoptistă a motivului medieval al mării în furtună, asociat cu 
vanitas vanitatum și fortuna labilis, în: Paul Cornea, Originile romantismului 
românesc, Ed. Cartea Românească, București, 2008, p. 125-133. 

77 Idem, p. 126. A se vedea şi metafore ale navigării, la Ernst Robert 
Curtius, Literatura europeană şi Evul Mediu latin, op. cit., p. 153-156. EL vor- 
bește însă despre un alt motiv: compararea elaborării unei opere cu o călă- 
torie pe mare. Apare şi la noi acest motiv: în Cazania lui Varlaam, în Biblia 
de la Bucureşti etc. 


407 


goric de lume a deşertăciunilor, care îneacă toate idealurile sub 
valurile ipocriziei și ale indolenţei. 

E de ajuns să ne reamintim fie şi numai poezia Dintre sute de 
catarge..., dar o imagine identică întâlnim şi în alte poeme, precum 
Glossă („Ce e val, ca valul trece”) sau Scrisoarea I (oamenii „cu ini- 
ma smerită” sunt „ca spuma nezărită”, iar „soarta oarbă /.../ ca şi 
vântu-n valuri trece peste traiul omenesc”). Exemplele pot fi 
extinse mult mai mult, dezvăluind, în multe contexte, „marea- 
amară” (Coborârea ape-lor) a lumii acesteia, „marea de amar” (Me- 
mento mori), „valul mărei-amar” (În vremi de mult trecute), „sânu-i 
de-amar” al „mărei turbate” (Când marea...), „marea de suferinţi” 
(Gelozie), „ale vieţii valuri” (Melancolie, Dacă iubeşti fără să speri) 
etc. Priveliștea lumii palpită în aceleași ritmuri nebune ca marea: 
„Pe maluri zdrumicate /.../ Cezaru-ncă veghează” și contemplă „o 
lume de amar” (Împărat şi proletar). Chiar şi când pare liniștită, 
„marea doarme-n spasme” (În căutarea Șeherezadei). 

În cronograful numit de obicei Rostovski (aparținând Sfân- 
tului Dimitrie al Rostovului), Eminescu sublinia următoarele rân- 
duri, în care viața este asemănată „cu picătura de apă a mării care 
iaste amară, pre care a o bea nu iaste cu putinţă, întru care au 
închipuit [lisus] Sirah viiața omenească, ceia ce nu numai scurtă 
iaste, ci şi de amărăciunea necazurilor plină”78. 

În această lume, omul este, în concepţia celor vechi, reca- 
pitularea creaţiei şi regele lumii. Dumnezeu „au fapt ceriul, pă- 
mântul și omul./ Ceriul ceriurilor pentru Domnul,/ Pământul l-au 
datu-l a tot omul” (Ps. 113, 61-64). În Psalmul 8, omul este „pPuţân 
nu de-atocma cu îngeri în slavă,/ l-a-ntrece cu cinstea fără de 
zăbavă./ Mare cuviinţă i-ai dat şi cunună /.../ L-ai pusu-l mai mare, 
toate să-l asculte,/ Câte sunt pre lume cuvânt să nu-i mute./ Şi i-ai 
supus toate supt a lui picioare”. Aceasta este condiţia eternă a 
omului. 





7% Ms. rom. B. A. R. 2769, f. 33r. 

Dar tot în prima poezie românească, în Psaltirea în versuri, 
descoperim și ilustrarea frecventă şi felurită a existenţei sale efe- 
mere pe acest pământ, cele mai cunoscute și mai utilizate imagini 
ale vanităţii umane, recurente în toată literatura română veche: 


Dară eu ce sunt, Dumnezău svinte? 
Că om nu sunt, să mă iei aminte, 
Că-s un vierme și fără de treabă, 

Ca omida ceea ce-i mai slabă. 


(Ps. 21, 19-22) 


Zâlele cu număr mi-s la Tine-n palmă, 
Nainte-Ţ[i] mi-i statul nice de o samă. 
Omul, cât de-a hirea, este o nemică. 


De vreme ce trece ca o umbră rară, 

Zădar să trudeşte de zi pănă-n sară, 

De ș-agonisește s-aibă şi pre mâine; 
Strânsura ce strânge nu şti cui rămâne. /.../ 


Prin ce-Ţ[i] greşi omul, l-ai dat în mustrare, 
N-ai lăsat să-l treacă fără de certare. 
l-ai stând bietul suflet de de-abia să-ngână, 
Cât nu-i mai de-a hirea de o painjină. 


Aşa-i deşert omul ca o haină slabă, 
Stricată de molii și fără de treabă. /.../ 
Ca și toți părinţii mei am fost nemernic [străin] 
Într-această lume, toată viaţa jelnic. 

(Ps. 38, 15-22, 35-40, 45-46) 


Ce sufletul nostru în prav să zgârceşte, 
Şi vintrele nostru-n pământ să lipeşte. 


(Ps. 43, 67-68) 


Nu-ntoarce, Doamne, pre omul 
Să-l cuprinză-n jele somnul, 
C-ai zâs să să-ntoarcă-n tină 

Tot omul de supt lumină. 


De i-ar fi viaţa de lungă 
“Ntr-o mie de a[nli s-agiungă, 
Naintea ta este scurtă 
Ca cea zi de ieri trecută. 


Şi ca strajea cea de noapte 
Îi sunt zâlele Lui toate. 
Ca nește şegi, fără treabă, 
| să trec aii cu greabă, 


Ca otava ce să trece 
De soare și de vânt rece, 
De demineață-i cu floare, 

Sara-i veştedă de soare, 


A doua zi să usucă, 


Ca-n cuptori când o aruncă. /.../ 


Şi de svânta Ta lumină 
Veacul nostru ne-nstrăină. 


Zâlele noastre le neacă 
Urgia Ia şi le sacă. 
Aii ni să trec cu grabă, 
Ca o painjină slabă. /.../ 


Această lume deșartă 
Ne-mblânzește și ne ceartă 
Cu primejde şi cu boale, 
Pre toţ oamenii potoale. 


Nime n-a scăpa să iasă 
Din urgia ei cea deasă... 


(Ps. 89, 9-46) 


Că-m trec zâlele ca fumul, 
Oasele mi-s săci ca scrumul. 
Ca nește iarbă tăiată 
Mi-este inema săcată, 


Că stă uitată de mine, 


Ce-am gătat să mănânc pâine. 


De suspinuri şi de jele 
Mi-am lipitu-mi os de piele. 


De-atocma cu pelecanul, 

Prin pustii petrec tot anul, 
Şi ca corbul cel de noapte 
Îm petrec zâlele toate, 


Ca o vrabie rămasă 
In supt streşină de casă. 


(Ps. 101, 13-26) 


Așe nu să-ndură [nu se-mpietreşte] Domnul, 
Ce i-i milă de tot omul. 
Că Sângur ne ști de faptă, 
Din ce ni-i hirea lucrată, 


Ne ști că suntem din tină 
Făcuţ, de svânta Sa mână. 
De ne-ar hi zâlele multe 
Ca iarba, tot ar hi scurte, 


Şi ca floarea ce să trece 

De soare și de vânt rece, 

De să destramă cu totul 
Şi nu-ș mai cunoaşte locul. 


(Ps. 102, 49-60) 


Că omul, cât de de-a hirea-n ţară, 
Zâlele-i trec ca o umbră rară. 

(Ps. 143, 15-16) 


Că măiestrul încă moare, 
Ca tot omul de supt soare. 
Şi nebunul cu buiacul 
Vor peri de pre tot veacul. 


Ş-averea de dânș rămâne 
De o iau rude străine. 
Cât să vor scoate din casă, 
Numele li s-a uita-să, 


Li s-a uita și mormântul, 
Cât i-a-mpresura pământul, 
Ceia ce nu-ș|i] fac pre lume 
De bunătăţ [virtuţi] s-aibă nume. 


(Ps. 48, 27-38)7 





7% Tema egalității tuturor în fața morţii era de largă circulaţie, pătrun- 
zând și în iconografie. Ne-o dovedește şi un desen (o compoziţie alegorică) 
al lui Radu Zugravu (sec. XVIII) — a se vedea Caiet de modele, ediţie şi studiu 
de Teodora Voinescu, Ed. Meridiane, Bucureşti, 1978: 

Recapitulând, omul e: vierme/ omidă (la Eminescu: „muști 
de-o zi” (Scrisoarea 1)), umbră, păianjen/ pânză de păianjen, străin 
pe lume, praf și tină/ pământ, iarbă/ otavă (Eminescu: „viața mea- 
i ca lanul de otavă” (În căutarea Șeherezadei)) sau floare care se 
usucă repede (Eminescu: „Vezi icoana unui secol lângă chipul 
unei flori” (Memento mori)), fum și cenuşă (Eminescu: „Iu ești ce- 
nușa iară viaţa-i fumul” (În căutarea Șeherezadei)), pasăre de noap- 
te/ veghetoare. 

Am lăsat la urmă Psalmul 48, în care se vorbește despre 
egalitatea tuturor oamenilor în fața morții, pe care am remarcat-o, 
într-un capitol anterior, în Scrisoarea 1 a lui Eminescu. Toposul 
vanităţii şi al morţii necruțătoare a creat extraordinare imagini — 
din punct de vedere poetic — în toată literatura medievală. Miron 
Costin reproduce aceeași paradigmă a vanității umane (combina- 
tă cu vanitatea întregii lumi) și a morţii care nu alege în poemul 
Viiața lumii: 


Trec zilele ca umbra, ca umbra de vară; /.../ 
Fum şi umbră sântu toate, visuri și părere. 
Ce nu petrece lumea şi-n ce nu-i cădere? 

Spuma mării şi nor suptu cer trecătoriu. 


Ce e în lume să nu aibă nume muritoriu? 
Zice David prorocul: „Viiaţa ieste floare, 
Nu trăiește, ce îndată ieste trecătoare”. 
„Viierme sântu eu și nu om”, tot acela strigă /.../ 


Nimenea nu-i bun la lume, tuturor cu moarte 
Plătește osteneala, nedireaptă foarte, 
Pre toţi, şi nevinovaţi, ea le taie vacul, 
O, vrăjmașă, hicleană, tu vinezi cu sacul, 


Pre toți îi duci la moarte, pre mulți fără deală [motiv], 
Pre mulţi şi fără vreme duci la această cale”10. 


Am recapitulat pe un spaţiu mai extins fragmente ilustrative 
ale acestui tipar de gândire medieval pentru a demonstra și celor 
mai puțin familiari cu acest domeniu cât de mult era recurentă 
această metaforă (în termeni literari) a vanităţii/ deșertăciunii în 
spaţiul bizantin și, de asemenea, faptul că iluzia din mentalitatea 
budistă nu este decât o suprapunere parţială, în concepţia emines- 
ciană, peste această tradiţie seculară, adânc înrădăcinată în cuge- 
tarea românească veche, pe care poetul o cunoștea în mod exem- 
plar. 

Tema vanităţii omului şi a vieţii, a existenței pământești in- 
fim de scurte, fulgurante, este ubicuă și în opera eminesciană, este 
un izvor subteran care întreține toate viziunile sale poetice. Şi cred 
că, în acest moment, nu mai e nevoie să formulez o demonstraţie 
dezvoltată. 





710 Miron Costin, Opere, ed. cit., p. 320 şi 322. 

E de ajuns să rememorăm că magul este destinat să-l în- 
drepte pe fiul de împărat, arătându-i „ce e deşertăciunea” (În 
vremi de mult trecute), că Memento mori poartă în subtitlu și are ca 
temă Panorama deşertăciunilor, că discursul Părintelui ceresc din 
Luceafărul sau dialectica Glossei insistă pe zădărnicia celor telurice 
și pe disiparea iluziei vane a perpetuării efemeridelor. Ori câteva 
versuri esenţiale, (dincolo de multiplicativele umbră şi vis, despre 
care am mai avut ocazia să discutăm), cu valoare sentenţială: „Nu- 
mai omu-i schimbător,/ Pe pământ rătăcitor” (Revedere), „Într-un 
cran uscat și palid ce-l acoperi cu o mână /.../ Vezi icoana unui 
secol lângă chipul unei flori” (Memento mori), „lar în lumea asta 
mare noi, copii ai lumii mici,/ Facem pe pământul nostru mușu- 
noaie de furnici; /.../ Muşti de-o zi pe-o lume mică de se măsură 
cu cotul /.../ [când] lumea asta-ntreagă e /.../ precum pulberea” 
(Scrisoarea 1); „Ca repedea rotire a undelor albastre/ Gândirea 
noastră spuma zădărniciei noastre,/ lar visuri și iluzii, pe margi- 
nea uitării,/ Trec și se pierd în zare ca paserile mării” (Nu mă- 
nțelegi, variantă); „Ce întâlnesc întâi pe țărm e-un tumul[t] -/ Pro- 
roc prea sigur al vieței umane, / Tu eşti cenușa iară viața-i fumul. 
/...] Noroc lumesc — zâmbiri aeriane!” (În căutarea Șeherezadei) etc. 

Dimitrie Cantemir creează și el poezii (magnifice) pe această 
temă: împărații cei mari ai lumii, 


cu o felegă de pândze 
învăliţi, 
ca cum ar fi în cămeșa 
cea de mătasă învăscuți, 
și într-un săcriiu aşedzați, 
ca în haina 
cea de purpură mohorâtă 
îmbrăcaţi, 
și în gropniță aruncați, 


416 


ca în saraiurile 
şi polaturile 
cele mari și desfătate 
aşedzați, 
s-au dusu-să”ll. 


Ne vom opri și la un alt pasaj în care recunoaștem polifonicul 
motiv „ubi sunt?”: 


Schiptrul lui altuia l-am dat; 
avuţiile și bunurile lui 
cărora n-au silit să le câștige am împărţit; 
puterile şi străşniciile lui 
cu patru scânduri 
în a pământului pântece li-am legat; 


caii şi carăle lui 
pre câmpuri li-am fărâmat, 
călăreţii lui, dialuri 
și pedestraşii lui, pe şăsuri 
hulturii și alte 
ale ceriului paseri i-au mâncat; 
armele lor rugina li-au topit; 


cetăţile lui alţii li-au fărâmat 
și li-au cu pământul alăturat; 
șanțurile lor s-au împlut cu gunoiu 
și zimțţii cei frumoşi 
de pustiitate s-au răsipit; 
dobitoacele lui, masă întinsă jiganiilor 
li-am făcut, 





71! Dimitrie Cantemir, Divanul, ed. cit., p. 27. 

gardurile viilor lui, focului 
și strugurii lor, 
de piciorul strein s-au călcat, 
livedzile şi pomii lor cei cu roadă dulce 
de toată săcurea 
și de toată mâna care n-au răzsădit s-au tăiat; 


țiitorile lui cele iscusite 
curve cetății li-am făcut; 
florile grădinilor lui, 
degetele streine li-au cules 
și nasul celui necunoscut 
li-au amirosit; 
palaturile lui sălașe boaghelor 
şi puhacelor [bufniţelor] li-am premenit. /.../ 
o, lume măgulitoare /.../ dzestrele tale ca nourul 

și ca umbra nuorului...7!2. 


Aceasta este lauda Lumii — personajul Divanului — căreia îi 
replică în final Înțeleptul. Într-o stilistică variată, totul este un me- 
mento mori reverberat, multiplicat în mii de ecouri şi de forme. 
Credem chiar că, printr-un transport direct, cele „patru scânduri” 
în care au încăput „puterile şi strășniciile” împăratului acestuia, 
au ajuns în Scrisoarea 1 a lui Eminescu, pentru care: „Mâna care-au 
dorit sceptrul universului și gânduri/ Ce-au cuprins tot universul 
încap bine-n patru scânduri”. 

Din Istoria ieroglifică semnalăm o scurtă poezie asemănătoare 
ca sens, decupată dintr-o reflecţie mai largă pe seama condiției 
umane: 





712 dem, p. 29. Pasajul nu este, desigur, așezat formal în versuri, în 
original, dar valenţele sale poetice reies limpede. 

Toţi niște atomuri putredzitoare 
sintem, 
toți din nemică în ființă 
și din fiinţă în putregiune 
pre o parte călători 
și trecători 
ne aflăm”. 


Niciunul din aceşti topoi recurenţi în literatura medievală 
(vanitas vanitatum, ubi sunt?, memento mori, fugit tempus, fortu- 
na labilis, etc.) nu a căzut într-o desăvârșită uitare în perioada pre- 
pașoptistă şi pașoptistă (mai ales că între primul sfert — și mai bine 
— de secol XVIII medieval, în care s-au manifestat Cantemir și 
Antim Ivireanul, şi sfârșitul prepașoptist al aceluiași secol nu este 
o falie temporală semnificativă), continuând să facă obiectul unor 
forme poetice diverse și hibride din perspectiva concepţiei poetice 
(în care temele medievale, forma clasică și sentimentul preroman- 
tic se îmbină într-o arhitectură literară eclectică). 

Lui Eminescu îi era, în mod neîndoielnic, cunoscută coerenţa 
aceasta, după cum era foarte conștient de existența unui fond 
arhaic literar, pe care dorea să-l valorizeze în creaţia sa. 

Un alt pasaj cantemirean (pe aceeași temă a morții imanente 
în viața noastră) este, de asemenea, semnificativ pentru impor- 
turile literare la care a procedat Eminescu, din literatura veche, și 
care au generat expresii binecunoscute în paginile sale: „Dzua zic 
că trăiesc, iară noaptea moriu; adecă dzua viu, iară noaptea mort 
sunt, căci în pat dormind, în chipul celuia ce în năsălie dzace mă 
fac: mintea, simţirea pierdzând, cu ochii nevădzând, cu urechile 
neaudzind, mirosul neadulmecând, gustul nepricepând și mai 
vârtos toate ale trupului organe amurțind și slăbănogindu-să. 
Așijderea eu afundat în pilotă, el îngropat în gropniță, el acoperit 





715 Dimitrie Cantemir, Istoria ieroglifică, ed. cit., p. 328. 

cu țărnă, eu învălit cu obial, el în patru scânduri a săcriiului, eu în 
patru păreți ai casii, a mortului suflet viu şi al mieu suflet viu 
rămâne. Și precum eu, dormind, numai vinele cele vii mi să clătesc 
și să bat, sămn iarăși de deşteptare arătând, așe la mort, viile a 
Svintei Scripturi cuvinte, precum iarăşi va să învie adeveresc. Și 
așe amândoi, el din groapă, eu din așternut, el din săcriiu, eu din 
casă, el din moarte, eu din somn ne vom scula”714. 

Nu știu ce iese mai pregnant în evidenţă de aici: viața/ 
existența aceasta ca moarte sau moartea viitoare ca viaţă veşnică. 
În mod sigur, ambele ipostaze s-au repercutat în opera lui Emi- 
nescu într-o pluralitate de viziuni. De aici sinonimia moarte-eter- 
nitate, care survine în destul de multe creaţii eminesciene. De aici 
sau din alte texte de acest fel, putea extrage poetul concluzia unei 
vieți îngemănate cu moartea, a personalităților umane ca niște 
morţi vii şi care își vor actualiza definitiv condiţia (devenind - în 
mod volitiv-electiv —, fie morţi, fie vii), într-o viitoare existenţă și 
condiţie a firii. De aici confuzia viaţă/ realitate-somn şi tot tra- 
valiul poetic al ilustrării hipnozei şi somniei”!5 (cu un termen he- 
liadesc, pe care Eminescu îl preia în Andrei Mureşanu și în alte 
contexte lirice manuscrise), a scurgerii paradoxale din somnul 
vieţii și a atragerii, prin vraja iubirii, spre trezia fericirii viitoare. 
Chiar și vinele vii care să clătesc și să bat în timpul somnului, de 
la Cantemir, şi-au aflat reproducerea romantică, în câteva situații, 
ca spre exemplu: „După pânza de painjăn doarme fata de-mpărat 
/...] Tâmpla bate liniştită ca o umbră viorie /.../ Sub pleoapele în- 
chise globii ochilor se bat” (Călin (file din poveste)). Se observă că 
în aceste versuri survine concomitent şi sugestia existenţei fragile 
ca pânza de păianjen, provenită din Biblie prin Dosoftei și Miron 
Costin. Cantemir insistă și mai departe asupra comparaţiei dintre 
viaţă și somn, existenţa celor care o irosesc în van fiind ca un somn 





714 Dimitrie Cantemir, Divanul, ed. cit., p. 56. 
715 Somnia (lat. somnium,-i) = vise, vedenii, visări. 


420 


fără consistenţă și realitate: „Pricepe dară că îndemânările fiilor 
veacului acestuia (precum dzice leremiia) deșerte sint și lucruri 
vrednice de râs (gl. 10, sh. 15). [...] Şi ca [și] cum în somn și prin a 
visului părere fiind, aiave şi adevărat fiind li să pare. Pentru care 
frumos cântă Cântărețul: «Dormiră somnul și nemică aflară toţi 
bărbaţii din avuţiile sale» (Psalm 75, sh. 6). La aceasta frumos 
Isaiia să potriveşte, dzi-când: «Precum visadză cel ce flămândzeş- 
te că mănâncă, iară după ce să deştiaptă deșert iaste sufletul lui, și 
precum visadză cel ce însătiadză că bea, iară deşteptându-să le- 
şinând încă mai însătoşadză şi sufletul lui deșert iaste» (Isaiia gl. 
29, sh. 8). Și mai vârtos, ca cum cineva zburând s-ar visa, deștep- 
tându-să, iarăși în locul [în] carele s-au culcat să află”716. 

Următorul pasaj subliniat de Eminescu pe cronograful Ros- 
tovski vorbeşte aproximativ în aceiași termeni despre viața cea 
scurtă ca despre o plăcută experienţă onirică în care omul pare a 
fi „de multe bucate în vis îndulcindu-se. Și deşteptându-se, mun- 
cit ar fi o sută de ani: oare ai putea pre o noapte a visului aceluia 
să o asemănezi cu suta cea de ani? Nicidecum. Așa să găndești și 
de viiaţa ce va să fie. Cum iaste visul cel numai o dată într-o sută 
de ani, așa iaste vremelnica viiață, asemăndu-o cu viiaţa ce va să 
fie717, 

Reflecţiile acestea par a se prelungi în Sărmanul Dionis și 
Archaeus, iar o poetizare fidelă descoperim în Ștefan cel Tânăr: „O, 
viața e-o amară...e-o dulce nebunie /.../] Când moartea te trezește 
din visul cel plăcut”...715. Antim Ivireanul preciza, de asemenea, 
„că adormirea iaste moarte trecătoare, sfârșitul a unii zile, precum 





716 Dimitrie Cantemir, Divanul, ed. cit., p. 90. 

717 Ms. rom. B. A. R. 2769, f. 32". O comparaţie similară face și Sfântul 
Augustin: „În somn, mâncarea este foarte asemănătoare bucatelor reale, 
dar din această mâncare cei ce dorm nu iau totuşi pentru hrana lor nimic, 
deoarece dorm”, cf. Sfântul Augustin, Confesiuni, op. cit., p. 141. 

715 M. Eminescu, Opere, VIII, ed. inițiată de Perpessicius, p. 173. 

zice dumnezeescul Zlatoust [loan Gură de Aur]”'”. Dar şi ex- 
presia eminesciană poate deveni vehementă: „O, cadavre, despre 
care sufletu-mi nici vra s-auză/ Nu râdeţi, căci vă văd dinţii dis- 
brăcaţi de a lor buză./ Mie-mi pare cum că ochii ce îi văd rotunzi, 
lucind,/ Mâni [mâine] în bolțile osoase [ale frunţii] le-oi vede pa- 
injenind” (Scrisoarea IV, variantă)? 

Moartea ca somn se distinge și în poemele erotice, care pro- 
pulsează viziunea poetică a transgresării ordinii mundane limita- 
tive, în care iubirea expansivă nu se poate simți în lărgimea forței 
sale de manifestare: „Adormi-vom, troieni-va/ Teiul floarea-i 
peste noi,/ Şi prin somn auzi-vom bucium/ De la stânele de oi” 
(Po-vestea codrului). Că adormirea aceasta este moarte ne-o do- 
vedesc alte versuri: „Şi cum va înceta/ Al inimei zbucium,/ Ce 
dulce-mi va suna/ Cântarea de bucium!” (lar când voi fi pământ, 
variantă). 

Dar poate cea mai elocventă ilustrare (deși pot fi multe) a 
rândurilor cantemirene evocate mai devreme este poemul Rime 
alegorice, structurat în două părți: în prima parte, mortul contem- 
plativ („Căci ţapăn mort eram şi fără vrere./ Pleoapele-mi pe ochi 
erau lăsate/ Deși prin ele eu aveam vedere”) intră într-o lume de 
vis („Mergând încet spre-un vis: Fata-Morgana”) și de basm („Mă 
sui [pe scheletul unui cal] şi plec...o umbră sunt din basme/ Şi o 
fantasmă sunt între fantasme”), călătorind către palatul unei vrăji- 
toare, o Şeherezadă: „regina basmelor măiastră -/ Lumină lumea 
gândurilor mele /.../ Ochii adânci ca două basme-arabe/ Samăn 
cu-aceia ai reginei Sabbe,/ Cum împăratul Solomon îi scrie,/ Cu-a 
lor priviri de-ntunecime slabe”. Aceasta îl învie și urmează partea 
a doua a poemului, în care nu sunt morții vii, ci viii morți: 


Ş-atuncea pier anticele portale. 





719 Antim Ivireanul, Opere, ed. cit., p. 190. 
7% M. Eminescu, Opere, Il, ed. Perpessicius, op. cit., p. 327. 

În jurul meu iluminate sale 
Şi-n loc de morți fiinţe vii, ce vesel, 
Cu hohot râd — serbează bachanale. 


Unde-s acum fantasticele șeme 
Prin care luna străbăte-ntr-o vreme? 
Acele mii risipuri [ruine] din pustie 
Trăiesc...niciunul moartea nu şi-o teme. 


Când [dacă] ar avea moarte o veșnicie 
De-amor, de viaţă și de nebunie, 
Ei nu s-ar veseli atât de tare 
Precum o fac în astă moarte viei. [.../ 


Toţi se iubesc — ș-o spun în gura mare. 
Toţi au făcut din viaţă sărbătoare: 
De măşti râzânde lumea este plină, 

De comedianți şi de femei uşoare. ]...] 


Ce-i lumea asta mă întreb acuma 
Au nebunit-au, sau domneşte ciuma? 
De-acopăr moartea, ranele hidoase 
Cu râs, cu-amorul, cu beții, cu gluma? 


„Ba nu — răspunse-atunci Șeherezade — 
Nu, nu îi vezi așa precum se cade; 
Viaţa lor un vis al morții este 
Azi pradă ei, iar mâni [mâine] ea o să-i prade”?. [...] 





71 Şi cu alte ocazii, precum în Junii corupți, acuză existenţa unor 


oameni morți de vii. 
722 Este evident aici sensul creștin-ortodox al afirmațiilor repetate ale 


lui Eminescu, cu privire la faptul că viața este visul morții eterne. Şi anume: 

Moarte și viaţă, foaie-n două fețe: 
Căci moartea e izvorul de viețe, 
Iar viaţa este râul, ce se-nfundă 
În regiunea nepătrunsei ceţe.”... 


Aici, „moartea e izvorul de vieţe” poate reprezenta o expri- 
mare alegorică prin care să fie desemnată vanitatea desăvârșită a 
ființelor care nu își măsoară corect statura ontologică. 

Mă întreb însă dacă sintagma „moartea e izvorul de vieţe” 
nu reproduce, pe de altă parte, credinţa conform căreia învierea 
trebuie să fie neapărat precedată de moarte: „Adevărat, adevărat 
zic vouă că dacă grăuntele de grâu, când cade în pământ, nu va 
muri, rămâne singur; iar dacă va muri, aduce multă roadă” (In. 
12, 24). Mai ales că „izvor de vieţe” este o expresie liturgică şi chiar 
Eminescu Îl numește astfel pe Dumnezeu: „tu izvor ești de vieți” 
(Luceafărul). 

Moartea lui Dumnezeu-Cuvântul este izvor de vieți pentru 
oameni. Cu alte cuvinte, ultima strofă s-ar putea interpreta prin 
aceste cuvinte: „cel ce iubește sufletul său îl va pierde; iar cel ce își 
urăște sufletul în lumea aceasta îl va păstra pentru viața veșnică” 
(In. 12, 25). Căci pentru cei ce își iubesc aici sufletul și îl îmbată de 
plăceri (care „au făcut din viaţă sărbătoare”), pentru aceștia „viața 
/...] se-afundă/ În regiunea nepătrunsei ceţe”. În timp ce pentru 
cei pentru care viaţa este o moarte continuă, situația este exact 
contrară: „moartea e izvorul de viețe”. 





viața păcătoasă, plină de patimi şi de păcate repetate la nesfârșit este visul 
morții eterne, este o iluzie pe care și-o fac cei care păcătuiesc constant, 
considerând că nu există sfârșit pentru fărădelegile lor, că nu există moarte 
a desfătărilor în care trăiesc și nici răsplătire pentru faptele lor. De aceea, 
viața aceasta nu este decât o moarte vie, în care ei trăiesc pentru o clipă, 
existenţa lor efemeră fiind, din perspectiva veșniciei, un vis al morții eterne. 

Existența umană este, într-adevăr, după cum zice Eminescu, 
o „foaie-n două fețe” (sau o sabie cu două tăișuri), din care oa- 
menii aleg o față sau alta. 

În basmul Făt-Frumos din lacrimă”, eroul trece prin-o expe- 
riență similară. Condus prin pustiu, știe că „schelete înmormân- 
tate de volburele năsipului arzător al pustiilor au să se scoale, spre 
a se sui în lună la benchetele lor” şi adoarme: „cu toate acestea îi 
părea că nu adormise. Pelițele de pe lumina ochiului i se roșise ca 
focul şi prin el părea că vede” coborând luna spre pământ şi sche- 
letele de oameni, purtând „mantale” și „coroane făcute din fire de 
raze și din spini aurii”, călare pe oseminte de cai, se urcau în lună. 

Semnificativ de remarcat sunt „capetele seci de oase” și „oa- 
sele albite de secăciune”, ca și scheletele uscate din Rime alegorice, 
pentru că viziunea aceasta, deși expusă într-o formulă de basm, 
are ceva în comun cu cea a învierii de obște/ universale, respectiv 
cu capitolul 37 din lezechiel: „Vedenia oaselor uscate. Alcătuirea 
din nou a trupului și învierea morților”. Aici se spune: „oasele 
acelea erau foarte multe pe fața pământului și uscate de tot (s. n.) 
[...] şi au înviat și mulțime multă foarte de oameni s-au ridicat pe 
picioarele lor. [...] Așa grăiește Domnul Dumnezeu: «lată, Eu voi 
deschide mormintele voastre şi vă voi scoate pe voi, poporul Meu, 
din mormintele voastre și vă voi duce în ţara lui Israel»” (lez. 37. 
2,10, 12). 

Chiar dacă, repet, viziunile eminesciene par a fi doar imagini 
de basm, însumând, dintr-o anumită perspectivă, și interferenţe 
cu macabrul baroc, semnificațiile sunt mult mai profunde şi ne 
poartă spre descifrarea pe care am indicat-o în textul lui Cantemir 
și în Biblie. De altminteri, Făt-Frumos din lacrimă nu este deloc un 
simplu basm, în genul celor semnate de Petre Ispirescu sau de 
Creangă (de fapt, nici basmele lui Creangă nu sunt lipsite de sem- 





7% Cf. Mihai Eminescu, Proză literară, op. cit., p. 25-26. 


425 


nificații mai profunde”), ci o alegorie complicată, care conține 
multe din laitmotivele eminesciene și în care sugestiile hermeneu- 
tice în spirit medieval sunt abundente. 

Descoperim o perspectivă încă neaprofundată exegetic asu- 
pra umanităţii, în creaţiile eminesciene, adăpostită, aşa cum ne- 
am obișnuit deja, într-un frunziş umbros de simboluri şi imagini 
alegorice, mai des decât jungla codrilor eminescieni de care se 
înspăimânta odinioară Călinescu. 

Finalul poemului Rime alegorice este la fel de greu de pătruns: 
„Femeia goală, cufundată-n perne,/ Frumseţea ei privirilor așter- 
ne;/ Nu crede tu că moare vreodată/ Căci e ca umbra unei vieți 
eterne.// lubirea ta-i viaţă — a ei iubire/ E viaţă iar și iar de omenire 
[femeia dă viață prin naștere]./ Voința ei ș[i]-a ta de se-mpreună/ 
Atunci e suflet în întreaga fire”. 

Lectura îndelungă și repetată a operei lirice eminesciene, ne- 
a purtat către conştientizarea unor caracteristici semnificative ale 
versurilor sale. Am ajuns la sesizarea faptului că ceea ce se im- 
primă pe pânza conştiinţei, în urma acestor lecturi și relecturi, este 
urma unei lupte acerbe cu negația şi nihilismul și refuzul rațional 
al unei lumi absurde”. 





724 A se vedea Vasile Lovinescu, Creangă și creanga de aur, Ed. Cartea 
Românească, București, 1989. 

7% Semnalăm şi următoarea opinie: „oare într-adevăr a fost Eminescu 
un schopenhauerian fără nicio rezervă, a fost el oare un adept aşa de devo- 
tat al pesimismului german încât și pentru dânsul lumea se reduce, în fond, 
la nimic? Dacă există atâtea pasaje evident schopenhaueriene la Eminescu, 
aceste nu sunt oare numai reflexii teoretice, speculaţii abstracte? Și dacă ne 
gândim că adevărata poezie nu este teoretizare abstractă [...], ne întrebăm: 
oare nu cumva găsim la Eminescu, în afară de filosofia teoretizantă, o vână 
de gândire imagistică, poetică, plină de viață şi caldă, care în concepţia ulti- 
mă ce se degajă din ea, se deosebește fundamental de ceea ce a enunțat el 
aşa de des în mod teoretic? Cu alte cuvinte: nu cumva întreaga problemă 
Eminescu este cu mult mai complexă decât suntem obișnuiți s-o privim, 

Avea dreptate Slavici când, în repetate rânduri, contesta teza 
pesimismului lui Eminescu? El susținea: „am ajuns încetul cu în- 
cetul să stăm la îndoială chiar şi noi, cei ce-l știm și ni-l reamintim 
după fiinţa lui cea adevărată și să ne întrebăm dacă nu cumva e 
greșită imaginea ce ne-am făcut[-o] despre el. Eu, bunăoară, am 
petrecut cele mai frumoase zile din tinerețile mele stând de vorbă 
cu dânsul și nu pot să mi-l reamintesc decât râzând cu o seninătate 
copilărească. [...] Era foarte deștept și știa foarte multă carte; eu 
îndeosebi însă nu l-am iubit nici pentru deșteptăciunea lui, nici 
pentru ştiinţa lui de carte, ci pentru că nu am cunoscut în viața mea 
un om atât de fericit ca dânsul (S. n.) şi mă simţeam și eu mai fericit 
când stăteam numai noi doi împreună. Bună, rea cum o fi, lumea în 
care trăim, oglindită în capul lui Eminescu, era cea mai frumoasă din 
lumile care sunt cu putință (S. n.), şi era peste putinţă să nu-l iubești 
pe om când îl vedeai ca dânsul și să nu treci cu inima ușoară peste 
toate mizeriile vieții când el îți arăta nimicnicia lor (s. n.). [Cu alte cu- 
vinte, rostul sublinierii deșertăciunilor nu este acela de a cădea în 
apatie şi pesimism/ scepticism, ci exact contrariul, de a recăpăta 
optimismul şi vitalitatea]. Așa era Eminescu atunci și tot aşa a ră- 
mas până în primăvara anului 1884, când căile noastre s-au des- 





oare marele nostru poet nu are, în fond, două fețe, una mai superficială și 
alta mai adâncă?...”, cf. Liviu Rusu, Eminescu şi Schopenhauer, în vol. Studii 
eminesciene, EPL, București, 1965, p. 108-109. 

Problema ridicată nu este tocmai superficială, pentru că o inadecvare 


La 


cel puțin parțială între poezie şi teorie se poate depista într-o destul de largă 
acoladă temporală, care începe înainte de Eminescu şi se continuă cu Mace- 
donski, Blaga, avangardiști ca Voronca sau Vinea etc. În relaţie cu cele 
afirmate mai sus, cred că sunt bine-venite și aceste precizări, pentru cine ar 
putea considera superfluă gândirea poetică în comparaţie cu cea filosofică: 
„Gândirea poetică nu este creaţie de imagini. Imaginea poate să ilustreze o 
gândire poetică, nu se confundă însă cu aceasta”, cf. Al. Philippide, Emmi- 
nescu şi gândirea poetică, în vol. Studii eminesciene, op. cit. supra, p. 171. 


427 


părţit. Pe el nici vârsta, nici nevoile vieţii, nici mediul social n-au 
putut să-l schimbe şi n-are să-l schimbe nici moartea'”7%. 

Slavici considera că Haşdeu, „puind pe Eminescu în rând cu 
pesimiștii, s-a pus pe sine însuși în rând cu cei ce nu sunt în stare 
să-și deie seamă despre ceea ce zic”77 și că „Eminescu a fost pre- 
zentat de cei atinși de adevărurile spuse de el drept un pesimist 
cu inima neagră, drept un smintit, care, în loc de a profita de 
bunăvoința oamenilor cu mare trecere care-l îmbrățișaseră, lovea 
orbeşte când într-unul, când într-altul și li se făcea tuturora nesu- 
ferit. Nu, așa nu a fost Eminescu nici ca om, nici ca scriitor. 
Disprețul lui față cu unii era manifestarea iubirii lui către toți (s. n.)”758. 

Revenind la discuţia noastră, credem, mai degrabă, în pofida 
a ceea ce se afirmă de obicei, că Eminescu a evoluat de la a bănui 
că totul ar putea fi „vis al morţii-eterne” (Împărat şi proletar), în 
sens nihilist (dacă totuși a luat în considerare și această perspec- 
tivă sumbră) la a considera că nimic nu se pierde: „Oricâte par a 
se fi șters,/ Oricâte se mai curmă/ Nimic din ce-i în univers/ Nu 
piere făr' de urmă. /.../ Că tot ce naște-n univers/ Aceea și declină/ 





7% Joan Slavici, Amintiri, op. cit., p. 578-579. 

72 Idem, p. 580. 

7% Idem, p. 30. 

În aceeași direcţie, Ilarie Chendi făcuse observaţii de bun simţ, inter- 
pretând prietenia dintre Eminescu şi Creangă: „Judecând pe Eminescu prin 
prisma unilaterală a pesimismului, prietenia dintre cei doi scriitori s-ar 
părea paradoxală. Lumea era obicinuită să știe că Eminescu, cel înzestrat cu 
o cultură apuseană considerabilă, admiratorul Nirvanei, victima mediului 
social şi mai știu ce...n-are ce căuta în tovărășia optimistului, veselului și 
seninului Creangă. Excesul de teorii, lipsa de date biografice şi de cunoaș- 
tere a materialului literar făcuse mulțimea să considere în cei doi mari 
scriitori români două firi eterogene, cu idealuri și direcțiuni estetice opuse. 
Adevărul este însă contrarul. Firile acestea se dovedesc din ce în ce mai 
omogene, mai ales în obârşia lor. Un șir de trăsături comune din lumea lor 
de cugetare îi unește”, cf. Ilarie Chendi, Eminescu și vremea sa, op. cit., p. 87. 

De-ar înceta totul în mers/ S-ar naște lumina, lumină!” (La steaua, 
variante)”. 

Nu este însă vorba de repetiţia ciclică mitologică, nu la 
aceasta se gândește Eminescu. Pe aceasta o contestă şi o detestă, 
ca pe o reluare necontenită a aceleiași vanități și o infinită şi 
absurdă reproducere a durerilor. Iluzie, umbră şi vis este (ca şi în 
literatura veche) existența cotidiană, efemeră. Aceasta este carac- 
terizabilă ca neînchipuit de scurtă şi o seducţie de-o clipă termina- 
tă în suferinţă și agonie. Pe aceasta o înfățișează Glossa ca schim- 
bându-și aparențele, vestimentația și decorul existenţial, în mod 
teatral, de la o epocă și de la o latitudine la alta, fără ca ontologia 
umană sau caracterul uman să sufere modificări, ele actualizân- 
du-se în fiecare individ în parte şi personalizându-se în confor- 
mitate — de aici reflecția dezabuzată din Împărat și proletar, în care 
umanitatea pare a actualiza mai mult potenţele negative: „În orice 
om o lume își face încercarea,/ Bătrânul Demiurgos se opintește-n 
van; /.../ A lumii-ntregul sâmbur, dorința-i și mărirea,/ În inima 
oricărui i-ascuns și trăitor,/ Zvârlire hazardată, cum pomu-n 
înflorire/ În orice floare-ncearcă întreagă a sa fire,/ Ci-n calea de-a 
da roade cele mai multe mor.// Astfel umana roadă”. Nu s-a luat 
prea serios în considerare, dar scepticismul acesta poate să vizeze, 
mai degrabă, masele manipulabile și iraționale, o anumită mulți- 
me de oameni ce refuză să cugete profund asupra destinului 
individual și a condiţiei umane. „În calea de-a da roade cele mai 
multe mor”: cele mai multe, dar nu toate! Sugestia revine în 
Criticilor mei: „Multe flori sunt, dar puţine/ Rod în lume o să poar- 
te,/ Toate bat la poarta vieţii,/ Dar se scutur multe moarte. /.../ 
Critici voi, cu flori deșarte,/ Care roade n-aţi adus -/ E ușor a scrie 
versuri/ Când nimic nu ai de spus”. 

Imaginea umanității ca un pom care dă roade — dar are și 
multe flori care se scutură în vânt —, se regăseşte în iconografie şi 





7% M. Eminescu, Opere, III, ed. Perpessicius, op. cit., p. 319 şi 324. 

în literatura religioasă. Rememorăm, spre exemplu, „rodoslovia 
de la Adam până la Hristos”7%, concepută (scriptic şi pictural), în 
Chipurile Vechiului şi Noului Testament, de Antim Ivireanul. În 
același loc, Antim îl laudă pe Constantin Brâncoveanu, căruia îi 
dedică acest cronograf ilustrat: „însuţi ai odrăslit ca o odraslă cu 
străluciri de aur şi ai înflorit ca o floare cu bun miros”*!. Diferenţa 
se face între roade, între cei care se salvează în eternitate și florile 
care se scutură, adică cei care pier: „Că oamenii cei deşerți, la care 
deşertare să îndiamnă dintru simţiria, nu acela ce arată socoteala 
şi cele ce să cuvin poftescu. Din care pom sânt izbucnite, aceluia 
sint asemenia frundzăle și fac roduri, precum să vede lucrul; că 
finicul finice, smochinul smichinia, nucul nuci, căstanul căstane, 
stejarul ghindă (s. n.) face. Aşia, toate lucrurile au păzit rădăcina 
lor, firea şi orânduiala, fără numai unul, omul cial păcătos, cădzut 
întru răutate. [...] Mai ales de [dintre] aceia ce s-au nevoit spriia 
îndireptaria vieţii sale, [sunt] foartia puţini. lar de ceia care cu ave- 
rile şi folosurile sale să nevoescu, pria mulți sintu. Nu altă, dară, 
pricină să află a tulburărilor în lumia aceasta, fără căci [numai] acel 
stejar săc di<n> codri şi din munţi să fie pus între pomeți (S. n.), finicul 
cel umed și niated ca să îmble poftiaşte; adec<ă>, ceia ce nu ave<a> 
la casele lor eri, pentru [ca] să să potoale foame, ghindă, astădz să 
oțărăscu de bucatiale streine agonesite şi apucate”7?. 





73 Antim Ivireanul, Opere, ed. cit., p. 242. 

731 Idem, p. 243. 

75 Ceasornicul domnilor de Antonio de Guevara, traducere din limba 
latină de Nicolae Costin, op. cit., p. 11-12. 

Eminescu scria, despre această carte, într-un articol din 1881: „Există 
încă în manuscris o carte românească numită Ceasornicul Domnilor care cu- 
prinde în mai multe volume atât înfățișări din viaţa trecutului, cât şi norme 
de virtute și înțelepciune”, cf. M Eminescu, Opere, XII, Publicistică, 17 
februarie — 31 decembrie 1880, Timpul, ediţie critică întemeiată de Perspessi- 
cius, coordonator Dimitrie Vatamaniuc, Editura Academiei Române, Mu- 
zeul Literaturii Române, Bucureşti, 1984, p. 169. 

Sâmburul de ghindă din care creşte stejarul vieţii a devenit o 
imagine căreia i s-a acordat o semnificaţie centrală în filosofia 
eminesciană (V. Streinu și alţii): „Văd cerul lan albastru sădit cu 
grâu de stele,/ El îmi arată planul adâncei întocmele/ Cu care-şi 
mișcă sorii. — În sâmburul de ghindă/ E un stejar /.../ din proprii 
rădăcine,/ Din planul vieţii sale ascuns în colțu-obscur/ Își crește 
trunchiul aspru” (Andrei Mureşanu). 

Eminescu o extinde la nivel cosmic (după un obicei al său 
care ne-a devenit familiar) — reamintim și versurile dintr-o varian- 
tă a Luceafărului: 


Oricât de veșted ar și fi 
La vară-n floare-i pomul 
Când omul prinde-a-mbătrâni 
Rentinerește omul. /.../ 


Dar val de mare, val de lac 
Dară păduri sau neamuri 
Pe orice frunză de copac 
Vezi un copac cu ramuri 


Şi-orice menire e-n zădar 
Natura altfel leagă 

În orice ghindă de stejar 
E o pădure-ntreagă 


Ea n-are pierderi ori folos 
Ea n-are plin și goluri 
Căci stoluri cari sboară-n jos 
Se-ntorc la anul stoluri /.../ 


Şi adevăru-l vei spori 

Şi tu de-i recunoaște 
Că toţi se nasc spre a muri 
Şi mor spre a se naște'%. 


În poemul În vremi de mult trecute, Prinţul se întreba: „Dar ce 
e acea steauă? [întruchipând viaţa unui om] /.../ E-o pară aurită 
de-a firii pom suspinsă/ Ce cade scuturată de-a morţii lung sa- 
mum?”. Însă copacul vieţii e indestructibil: „În zădar și timpi și 
stele/ Ne-ar părea lunecătoare,/ Sunt ca frunze toate cele/ Din 
copacul ce nu moare” (Glossă, variantă”%) — versurile ne dovedesc 
apariția simptomatică a acestui motiv, al lumii ca pom/ copac/ ar- 
bore, în poezia sa. 

În Sărmanul Dionis: „Trecut și viitor e în sufletul meu, ca pă- 
durea într-un sâmbure de ghindă, şi infinitul asemene, ca reflectarea 
cerului înstelat într-un strop de rouă”7%. Sâmburul lumii este o dată 
Kalokagatonul, „tot ce-i drept, frumos şi bun” (Memento mori) — al 
cărui semn fiind Crucea, l-am identificat cu Hristos —, iar altădată: 
„îmi vine-a crede că sâmburele lumii/ E răul” (Andrei Mureşanu). 
Oscilaţia aceasta — am mai spus-o și altădată — nu este atât lirică, 
ci mai degrabă dramatică; de asemenea, am arătat că Mureşanu 
este sub o certă influenţă exterioară când rostește aceste sentințe 
și nici măcar el, ca personaj, nu este convins de veracitatea lor şi 
nu rămâne definitiv la această concepţie. Însă, este evident că Emi- 
nescu o pune în dezbatere. Uneori, cel care se încearcă în om este 
un Demiurg având atributele unui daimon nefast, ale unui demon 
în sens tradițional (dacă nu cumva Eminescu asumă, în acest caz, 
demiurgului antic masca pe care i-o atribuie retorica/ literatura 
creștină, aceea de a fi un demon): 


75 M. Eminescu, Opere, Il, ed. Perpessicius, op. cit., p. 382, 386, 389. 
734 M. Eminescu, Opere, III, ed. Perpessicius, op. cit., p. 111. 
7% Eminescu, Proză literară, op. cit., p. 33. 

„De trăiţi, trăieşte altul, robi de Demiurg învinși/ El prin 
gura-vă răsuflă, împingând sunteți împinși./ Bucuros [fiind], nu 
tu te bucuri și plângând iar nu tu plângi,/ Căci al tău nu e nimica 
nici trăind, nici când te stingi. /.../ Totu-i mască pentru mine, în- 
sumi eu îmi par o mască/ Demiurg se mişcă-n mine vrând să mă ade- 
menească,| Îmi oferă bucuria și să fiu cu voi de-o samă,/ Numai să- 
mi orbească mintea şi să nu spun cum îl chiamă./ Îmi dă tot...ce el 
numește tot...E] cată-o nouă casă'%,/ Vrea să puie și cadavru-mi l-a 
lui jocuri curioasă/ Şi visând o fericire lumei, o fericire mie,/ Să 
alerg precum aleargă viaţa lor întreag-o mie,/ Să-mplinesc și eu o 
cursă şi să treier în zadar/ Ca un cal legat la ochii-i împrejurul unui 
par” (Scrisoarea IV, variantă)”. 

Alteori susține deschis că Dumnezeu nu providenţiază răul, 
că pe cei neproductivi/ nerodnici („care roade n-aţi adus” (CriH- 
cilor mei)), pe cei ignobili: „Nu cerul i-a menitu-i, nici stelele în zo- 
dii/ Copiii reci şi cinici ai comicei tragodii” (Scrisoarea III, va- 
riantă)%. 

Semenilor legați de pământ, fascinaţi de înțelesurile efemere, 
poetul le impută instinctualitatea telurică, iraționalitatea, mecani- 
cismul: „Aveţi viaţa şi puterea, sunteţi roți ale mașinei/ Ce se miș- 
că-n jur de soare prin puterile luminei” (Scrisoarea IV, variantă)*. 
Eminescu concepe o lume eternă în care există răsplătire, în care 


75% Poetul comunică aici un mesaj care pare a avea ceva în comun cu 
această parabolă biblică: „Și când duhul necurat [demonul] a ieșit din om, 
umblă prin locuri fără apă, căutând odihnă şi nu găseşte. Atunci zice: Mă 
voi întoarce la casa mea (S. n.) de unde am ieşit...” etc. (Mt. 12, 43-45). 

Demiurgul de aici al lui Eminescu pare un daimon în sens antic şi un 
demon în sens creștin. Însă nu este o concepţie fermă a poetului, ci mai 
degrabă încă un element religios poetizat secvențial. 

75 M. Eminescu, Opere, Il, ed. Perpessicius, op. cit., p. 328. 

75 Idem, p. 287. 

7% Idem, p. 329. 

creatorii/ geniile se bucură de rodul creaţiei lor7% („Ce samănă în 
lume, în stele ei culeg” ( În vremi de mult trecute)), „acea altă lume, 
a geniului rod,/ Căreia tot prezentul i-e numai un izvod”7!. Un 
univers etern, construit de/ prin geniul minţii, departe de lumea 
„strâmbă, urâtă într-un chip,/ Cu fraze-mpestrițată, suflată din 
nisip” (Scrisoarea [, variantă), lumea vană a demagogiei și a vi- 
ciului, flagelată de poet în Scrisori (intitulate inițial Satire, după 
modelul, probabil, al celor scrise de Antioh Cantemir, din care a 
citit în Lepturariul lui Aron Pumnul/%, Antioh pe care l-a men- 
ționat în Epigonii) și în alte poeme. De aceea declamă: 





70 Întrebându-se dacă există un moralism românesc (o filosofie etică 
tradițională) și răspunzându-și afirmativ, Al. Duţu adaugă: „Putem con- 
chide, pe baza elementelor furnizate de cărțile de înțelepciune, că faţă de 
neta diversificare a preocupărilor intelectuale de pe restul continentului şi 
în special în raport cu les grands courants de la pensee individualiste: ratio- 
nalisme, empirisme et Lumieres, care au separat deux modes de la conscience 
individuelle: la connaissance rationelle et la valorisation, tradiţia literară română 
a pătruns în secolul al XIX-lea cu o viziune unitară asupra lumii şi a omului, 
asigurată în primul rând de statornicia cu care a fost cultivată timp de se- 
cole înțelepciunea -— ca slujire a esenței, ca singură călăuză în obţinerea 
fericirii ca factor ce unește valoarea, cunoașterea şi acțiunea ei [...]. Normele 
de comportare au alcătuit o sumă de repere și de sfaturi, aşa cum oglinda 
[pareneza] pusă în fața principelui l-a ajutat să mediteze asupra limitelor şi 
destinaţiei puterii lui; cititorul şi-a extras din paginile cărţilor de înțelepciu- 
ne mereu alte maxime şi alte pilde; filosofarea nu s-a închis în sistem, gân- 
dul rămânând legat de existenţă și de posibilităţile oferite faptei. De aceea 
am vorbit de o forma mentis...”, cf. Alexandru Duţu, Cărțile de înțelepciune 
în cultura română, Ed. Academiei RSR, București, 1972, p. 123. 

74 M. Eminescu, Opere, I, ed. Perpessicius, op. cit., p. 208. 

72 Ibidem. 

7% A se vedea Lepturariu românesc. Cules de scriptori români prin co- 
misiunea denumită de către naltul ministeriu al Învățământului, aşezat spre 
folosința învățăceilor din clasa 1 şi Il a gimnasiului de jos. De Arune Pumnul, 
profesoriu de limba şi literatura română în gimnasiul plenariu din Cernăuţi, tom. 
I-IV, Viena, 1862-1865: cf. 


434 


Ce-atribuiţi Dumnezeirii 
Al gândurilor proprii chaos? 
Tot ce se naște, aleargă, piere 

E-n ochii Domnului repaos 


Şi ce-n gândire odihnește 
E-n ochii Domnului mișcare. 
Între gândire şi-ntre moarte 

Nu este vro asemănare. 


(Cu mâne zilele-ţi adaogi, variantă)“ 


Dincolo de acea perpetuare a repetiţiei teatrale, dincolo de 
acel eşec al efemeridelor, există altceva, ce nu moare, un „dincolo 
de mormânt” (Din noaptea...), în care se aude chemat și în care 
ființa individuală (omul individualizat mai ales prin gândire, prin 
creație) nu se pierde, în care se percep permanent ecourile unei 
existenţe fericite, dorite, chiar dacă întrezărite numai sub forma 
unor imagini/ zvonuri îndepărtate: ele nu sunt însă nimic/ gol/ 
neființă, ci izbucnirile înnăbușitei, de către spiritul secular (pe care 
Eminescu îl numește „a veacului suflare” (Dumnezeu şi om)), 
neîncrederi în nimic”%. Se pierd cei ce vor să se piardă, cei care 
îngăduie aceasta, care nu sunt în stare să poarte rod. Lumea 





https://dspace.bcucluj.ro/handle/123456789/72899. 

O traducere a Satirelor lui Antioh Cantemir a făcut-o Costache Ne- 
gruzzi împreună cu Al. Donici, volum care s-a tipărit la 1844, cf. Şerban Cio- 
culescu, Vladimir Streinu, ludor Vianu, Istoria literaturii române moderne, 
Editura didactică și pedagogică, București, 1971, p. 38 sau Paul Cornea, 
Oamenii începutului de drum, op. cit., p. 60-61, 71. 

74 M. Eminescu, Opere, III, ed. Perpessicius, op. cit., p. 169. 

7% O concepţie similară exprima şi Victor Hugo, în poemul L'univers, 
c'est un livre. 

evoluează însă și se perpetuează într-un perfect echilibru şi într-o 
desăvârșită armonie. Aceeaşi concepţie se regăseşte reprodusă 
succint în Archaeus: „când vezi că unul și același princip de viață 
încolțeşte în mii și mii de flori, din cari cele mai multe se scutură 
la drumul jumătate, puține rămân, şi aceste puţine au în sfârșit 
aceeași soarte, atuncea vezi cum că ființa în om e nemuritoare (S. n.). 
[...] În fiece om se-ncearcă spiritul universului”*, se opintește din 
nou, răsare ca o nouă rază din aceeași apă, oarecum un nou asalt 
spre ceruri'7%. 

Dar filosofia despre arheu/ archaeus a fost enunțată anterior, 
în literatura română, de Cantemir, acesta reprezentând o forță 
seminală/ germinativă, nucleară, aflată în seminţele create în ziua 
a treia a Genezei — și oferim un citat extins: „pământul originar, în 
mod necesar trebuie să fie și să se creadă un fruct al apei”, ca o 
creatură mediat creat [în sensul că a fost creat la început acoperit 
de ape]. Ea fiind ca și impregnată de spiritele arheale ale lucrurilor (S. 


74 Dumnezeu suflă duh, „suflare de viaţă” în om, Fac. 2, 7. 

74 Eminescu, Proză literară, op. cit., p. 187. 

743 Ceva foarte asemănător enunţă şi Cronograful Sfântului Dimitrie al 
Rostovului (1629-1709), din care Eminescu a deținut și un exemplar manus- 
cris (din păcate acefal, dar cunoștea și ediţia tipărită): „Şi era întâia făptură 
nevăzută întru adânc, ca o sămânță şi pârgă a făpturilor care avea să se scoată de 
acolo (s. n.). Că precum când socotim vreo sămânță sau sâmbure sau vreun 
pom de grădină, zicem că este într-însul rădăcina şi pomul și ramurile şi 
frunzele și florile şi rodurile, nu ca și cum acelea iată sunt, ci ca și cum au 
să fie acolo, când acel sâmbure ar răsări şi ar crește, tot astfel cea de Dum- 
nezeu zidită întâia făptură sau materie era pârgă făpturii celeilalte. Deci cerului 
îi era întâia materie apa, iar pământului grosimea cea închegată [mâlul], sau 
grunzul [din apă] (s.n.). 

lar după aceea, prin dumnezeiasca poruncă despărțită fiind apa de 
noroi, pământul din [de] cer, s-a arătat în mijloc văzduhul şi s-a luminat fo- 
cul, apoi celelalte făpturi [creaţii] cu a lor rânduială și vreme au mers”, cf. 
Hronograf, op. cit., p. 9. 

n.)* şi deschizând aerul spirit [vânt] şi primind nenumărați pori 
[pământul], întocmai ca o corabie încărcată la cântar, a stat plutind 
între și pe deasupra apelor și chiar opusă din diametru. Căci ştiin- 
ţa sacră ne învaţă că apele au fost congregate într-un loc, deci tre- 
buie să înțelegem că și [partea] cea uscată a fost separată [de ape] 
la un loc... [...]. 

În aceeași a treia zi se creează Archeus, se delimitează și se 
prefigurează modul spețelor produselor vegetale. 

În fine, văzui că forța aceea glorifică, un fel de facultate în 
chipul unui ferment de făină, că se aruncă în pământul virgin, şi 
el fiind primit, produce o fierbere, o clocotire, şi e distribuit în toa- 
tă masa pământului. Așadar, prin influenţa zisei forțe, se creează 
TO £voouov sau archaeus, artizanul spețelor, sprijinul sau propa- 
gatorul semințelor, care este ascuns în nucleul intim (S. n.), așezat în 
centrul seminței și introdus de afară şi împresurat în animale ca o 
materie spumoasă, iar în vegetale doarme încrustat într-un nucleu 
mai gros și mai des. În fine, archeul pământesc distribuit diferit în 
diferite locuri și dotat cu o forţă specială şi cu o facultate proprie, 





7% Chiar dacă teoria despre arheu este inspirată din Van Helmont, 
cred că este o exprimare în acord cu precizarea Sfântului Vasile cel Mare, 
din Hexaemeron, pe care am semnalat-o undeva anterior, cu privire la purta- 
rea Duhului Sfânt pe deasupra apelor ca o cloșcă, pregătindu-le nașterea 
vieții din ele. Fratele Sfântului Vasile extinde explicaţiile: „Cât despre apa 
peste care Se purta Duhul lui Dumnezeu [...], credem că ea desemnează 
plenitudinea dumnezeieştilor puteri cugetătoare”, cf. Sfântul Grigorie de 
Nyssa, Cuvânt apologetic la Hexaimeron, în Scrieri. Partea a doua, op. cit., p. 
104. Cantemir nu ar fi preluat o doctrină despre care ar fi putut crede că 
reprezintă o erezie, în contradicție cu învățătura patristică. În câteva exer- 
ciții manuscrise care preced Rugăciunea unui dac, Eminescu menţionează: 
„Întâiu eși această sămânță a luminii... /...] De unde alergară puternicele 
ape/ De germeni purtătoare, luminii născătoare?”, cf. M. Eminescu, Opere, 
II, ed. Perpessicius, op. cit., p. 71. Arheii ar putea fi esenţele de lumină ale 
lucrurilor, ceea ce numește sămânţa de lumină (p. 72). 


437 


devenind săltăreț îndată ce primi o umoare elementară, fiecare 
părticică dintre ei sări să acopere speța proprie sieşi. Așadar el 
transformă umoarea pură, simplă — adică apa lichidă, fluidă şi ele- 
mentară, creatoare întotdeauna prin ajutorul forţei, — în substanţe 
solide, concrete şi în special vegetale, adică în specii, figuri și for- 
me de ierburi, de lemne, precum şi de metale. 

Apoi cele produse în mod creativ participând la acea putere 
arheală, încep să parcurgă învârtirea conform cu perioada deter- 
minată a duratei proprii. Așadar toate genurile şi speciile de vege- 
tale ocupară suprafața pământului, facultatea de propagare fiind 
continuă și neobosită. [...] Între nenumăratele corpuri cereşti sunt 
două, pe care literatura sfântă le numește, după cuprinsul simțu- 
rilor, lumânările mai mari, pentru că sunt mai aparente [aproape 
de vedere] și sensibil mai puternice. Ele imprimă celor pământești 
imaginile calitative ale efectelor lor. Cel mai mare, soarele, a fost 
făcut ca să culeagă în sine lucirea confuză, ca să dividă ziua de 
noapte, ca să ilumineze celelalte constelațiuni cu lumina univer- 
sală [de obște], ca să le excite [să le determine] la mișcare încălzind 
archeii locali şi ca să încuibeze fermenții specifici încredințați pămân- 
tului (s. n.)%. 





7% Fără a introduce conceptul de arheu, Antim Ivireanul făcea însă 
precizări identice: „iaste soarele vârf celoralalte stele și le covârșaşte cu 
lumina pe toate și de la răsărit şi pân' la apus, tot pământul şi unghiurile 
lui luminează, încălziaşte, îngrașă și revarsă pretutindea razele lui. [...] 
Căldura soarelui are lucrare firească a dărui copacilor, erburilor, pietrilor 
scumpe și plodurilor pământului viețuitoare, umejoasă și îngrășătoare pu- 
tere spre creştere. [...] Soarele cest simţitoriu [sensibil, văzut, pentru că au- 
torul introduce o comparaţie cu Soarele-Hristos, după cum şi Cantemir face 
același lucru], când răsare și să înalță de pre pământ, să face pricină şi mijlo- 
citor a multor bunătăţi, că întinzându-şi razele, luminează pământul şi 
marea, gonește şi răsipește toată ceața și negura, încălzeşte și hrăneşte toate 
neamurile dobitoacelor, și, în scurt să zic, toate le însuflețește şi le înviază 
și pre toate împreună le bucură și le veselește. [...] 

Cel mai mic, luna, a fost făcută ca să stăpânească noaptea, ca 
prin mişcarea sa să restituie primei purități apa elementară și s-o 
păstreze în prima sa stare de frăgezime, căci alminterea, din cauza 
forței fermențţilor locali ar fermenta poate toată, și s-ar transforma 
într-o substanţă groasă. 

Ea prezidează de asemenea la archeu, adică la facultatea vita- 
lă a vieţuitoarelor ce se vor produce îndată din ape. Celelalte 
corpuri cereşti, cunoscute îndeobște cu numele de astre, au fost 
destinate să fie în semne, timpuri, zile şi ani. [...] [Luna] este 
prepusă peste ape şi peste archeii vieţuitoarelor, care se vor naşte din ape 
(s.n.)7!. În a ei stăpânire pe toate acestea le-a dat Creatorul tuturor 
şi prea înțeleptul Cârmuitor”7%2. 





Cine au văzut vreodinioară între zidiri atâta dragoste câtă iaste aceia 
ce arată soarele spre pământ, că deși iaste luminătoriu mare al ceriului și 
împărat al tuturor stelelor, iar lăsând celialalte stihii, îndrăgește și iubește 
mai mult pre smeritul acesta de pământ şi spre dânsul are închinată toată 
pohta lui, spre dânsul luminează cu razele sale, spre dânsul împodobește 
cu toate feliurile de copaci, spre dânsul încununează cu florile, spre dânsul 
îmbogăţeşte cu rodurile, pre dânsul hrăneşte cu lucrurile sale. Şi, pentru ca 
să nu se depărteze de la el niciodată, face pururea o învârtejire împrejurul 
lui cu un umblet necontenit”, cf. Antim Ivireanul, Opere, ed. cit., p. 58, 74 şi 
211. 

751 O precizare de asemenea identică celei a lui Antim Ivireanul, care 
desemnează luna a fi „stăpâna mării” — după cum am arătat undeva mai 
sus — calitate preluată de Eminescu în Scrisoarea 1. 

Apropierile care se pot face între Antim și Cantemir sunt foarte nu- 
meroase şi am atras atenţia, deja, asupra acestui subiect, în monografia mea 
dedicată lui Antim Ivireanul. O analiză comparativă detaliată, însă, a celor 
doi mari scriitori români ai secolului al XVIII-lea, nu a făcut încă, din păcate, 
obiectul niciunui studiu, dar considerăm că ar putea scoate în evidență 
multe elemente invizibile momentan, și, în primul rând, o viziune în mod 
esenţial comună a celor doi. 

72 Dimitrie Cantemir, Metafizica, op. cit., p. 70-78. 

În nuvela amintită a lui Eminescu (care vroia „să delimiteze 
programatic” o „philosophie românească”), „Archaeus este sin- 
gura realitate pe lume. [...] Archaeus este tot”. El înseamnă con- 
servarea individualităţii, a personalității fiinţei: 

„Cu toate schimbările, ce le doreşte un om în persoana sa, 
totuşi ar vre[a] să rămâie el însușşi...persoana sa. Am cunoscut oa- 
meni ce doreau a fi mai frumoși (câte femei!), mai cuminţi (câţi 
oameni de stat!), mai geniali (câţi scriitori!), am cunoscut unii cari 
aveau dorințe de Cezar, în cari se grămădeau visurile de glorie a 
lumii întregi...dar ei vroiau să fie tot ei. Cine şi ce este acel el sau 
eu, care-n toate schimbările din lume ar dori să rămâie tot el? 
Acesta este poate tot misterul, toată enigma vieţii. [...] Ei, ai price- 
put ce-i Archeus? [...] Nici nu-i ușor de priceput — pentru că-i 
etern. Şi etern este tot ce este totdeauna de față...în acest moment. 
Nu ce au fost, căci au fost stări de lucruri, nu ce va fi, căci vor fi 
iarăşi stări de lucruri. Ce este. Numai dacă vremea ar sta locului, 
am pute[a] vede[a] lămurit ce-i etern [de fapt: ce este eternitatea]... 
Numai într-un punct în care s-ar naște un moratoriu între moarte 
și viață, căci lumea nu-i decât o vecinică plătire către viaţă, o veci- 
nică încasare din partea morții” 7%. 





7% Cf. Aurelia Rusu, Eminescu — omul de teatru şi dramatismul, prefaţă 
la M. Eminescu, Opere, IV, op. cit., p. XLIX. 

Sigur că se pune problema, din nou, ca şi în cazul Istoriei ieroglifice, 
dacă Eminescu a citit sau nu lucrarea aceasta a lui Dimitrie Cantemir, dacă 
ar fi putut să fie, la un moment dat, în posesia vreunei copii a ei. (Divanul 
însuși, după publicare, şi-a continuat existența mai mult printr-o circulație 
manuscrisă.) Călinescu nu credea că ar fi cunoscut-o. Dar nu putem spune 
cu certitudine. Prin mâinile lui Eminescu au trecut foarte multe manuscrise, 
despre care nu mai avem cunoştină, așa încît probabilitățile negative sunt 
simple opţiuni şi nu pot să aibă o greutate mai mare decât ipoteza contrară. 

754 Eminescu, Proză literară, op. cit., p. 183. 

755 Idem, p. 186. 


440 


Concepţia despre arheu și arhetip nu este străină arealului 
bizantin şi literaturii patristice. Sfântul Maxim Mărturisitorul 
afirma că „Dumnezeu, isprăvind de creat raţiunile prime și esen- 
țele universale ale lucrurilor, lucrează totuşi până azi, nu numai 
susținând acestea în existenţă, ci și aducând în actualitate, desfă- 
șurând şi constituind părțile date virtual în esențe; apoi asimilând 
prin Providenţă cele particulare cu esenţele universale”75. 

În ce îl priveşte pe om, Dumnezeu însuşi este Arhetipul lui: 
„în om este minte, cuvânt și duh. [...] Prin acestea omul poartă un 
chip întunecos [tainic] al Treimii nenumite și arhetipice. Cuvântul 
după chipul [Fac. 1, 26-27] arată şi aceasta. Tatăl e Mintea, Fiul e 
Cuvântul, iar Duhul Sfânt e cu adevărat Duhul, precum învaţă, 
folosindu-se de asemănare, Sfinţii Părinţi purtători de Dumne- 
Zeu 0: 

lar lumea spirituală este arhetipul celei materiale: „lumea 
necunoscută cu mintea şi nevăzută o cunoaște [cel ce este filosof 
adevărat] din cea supusă simţurilor și văzută, precum [pe] cea 
supusă simţurilor și văzută din cea nevăzută și nesupusă simțu- 
rilor, asemănându-le între ele, pe cea văzută ca chip al celei nevă- 
zute şi pe cea nevăzută ca arhetip al celei văzute. Alăturatu-s-au, 
zice, chipurile celor fără chip și formele celor fără forme” — 
recunoaștem în aceste ultime formulări antinomice, pentru care şi 
Eminescu avea predilecție (ca și pentru ființa fără de ființă), o preo- 
cupare frecventă și cugetări recurente ale poetului asupra chi- 
pului și a formei. Esenţa individualității ființei este eternă: Emi- 
nescu nu face apologia metempsihozei, a peregrinării unei ființe/ 





7% Sfântul Maxim Mărturisitorul, Răspunsuri către Talasie, în Filocalia, 
vol. III, op. cit., p. 45. 

75 Sfântul Grigorie Sinaitul, Capete [capitole] după acrostih, în Filocalia, 
vol. VII, traducere din grecește, introducere și note de Pr. Prof. Acad. Dr. 
Dumitru Stăniloae, Ed. Humanitas, București, 1999, p. 106. 

75 Idem, p. 150. 

suflet/ spirit prin corpuri/ formele materiei („un Ahasver al for- 
melor””5), care îi displăcea prin inutilitatea reproducerii ace- 
luiași ciclu existenţial chinuitor, ci mai degrabă a teoriei unicității 
absolute a individului uman (deși — cel puţin la o lectură su- 
perficială — s-ar părea că Ta Twam Asi susţine altceva). 

Credem că Eminescu dorea, într-adevăr, să articuleze o fi- 
losofie românească, aşa cum a avut intenţia, în Genaia, să creeze o 
epopee cosmogonică după o concepţie românească?%. În acest 
scop, aşa cum procedase Cantemir cu Van Helmont, filtra el însuşi 
filosofia modern-contemporană, schopenhaueriană sau Kantiană, 
pentru a o aduce la o conformitate (chiar dacă nu totală) cu ceea 
ce cunoştea din cărțile vechi că era tradiția cugetării românești”“!. 





7 Eminescu, Proză literară, op. cit., p. 187. 

7% Mai exact: „creațiunea pământului după o mitologie proprie ro- 
mână”, cf. M. Eminescu, Opere, IV, ed. Perpessicius, op. cit., p. 459. 

7e1 Pentru aventura filosofică a conceptului de arheu/ archaeus (de la 
Aristotel — Metafizica — trecând prin Sfântul Irineu de Lyon, Jakob Beme, 
Schelling, Paracelsus, van Helmont, Cantemir, Schopenhauer sau Leibniz — 
pentru că s-a făcut asimilarea arheului cu monada), se poate consulta 
Constantin Barbu, Eminescu. Poezie și nihilism (op. cit.), care urmărește o 
perspectivă şi o interpretare filosofică a operei eminesciene. Autorul con- 
sideră arheul un concept central al gândirii poetului: „lema arheului 
începe să ni se dezvăluie a fi centrul vital al operei lui Eminescu. Cercetând 
manuscrisele eminesciene putem spune că avem în faţă schița unei mari 
archeologii” (dem, p. 96). 

Semnalăm și comentariul lui Noica, care, citând un fragment „des- 
tinat schiţei Archaeus și rămas în afara ei”, din manuscrisul 2268, f. 22, „un 
loc trecut cu vederea de obicei, dar care nu ne spune mai mult despre ideea 
de arheu decât cele invocate de istorici și critici”, el conchide: „nu mai 
importă aici precedentul unui Paracelsus, Van Helmont sau eventual Iacob 
Boehme [...] ca și în Sărmanul Dionis, unde până la urmă nu mai erau în joc 
nici Kant, nici Schopenhauer, și nici viziunea indică [...]. Simţi că Archaeus 
a devenit mitul lui Eminescu, [...] adevărul propriu”, cf. Constantin Noica, 
Introducere la miracolul eminescian, op. cit., p. 206-207. 

Bușulenga s-a oprit semnificativ la o reflecţie eminesciană 
manuscrisă care trădează această intenţie: „Da! Orice cugetare ge- 
neroasă, orice descoperire mare purcede de la inimă şi apelează la 
inimă. Este ciudat, când cineva a pătruns odată pe Kant, când e 
pus pe același punct de vedere atât de înstreinat acestei lumi şi 
voinţelor ei efemere, — mintea nu mai e decât o fereastră prin care 
pătrunde soarele unei lumi nouă, și pătrunde în inimă. 

Şi când ridici ochii te afli într-adevăr în una. Timpul a dis- 
părut şi eternitatea cu faţa ei cea serioasă te priveşte din fiece 
lucru. Se pare că te-ai trezit într-o lume încremenită în toate fru- 
museţile ei şi cum că trecere și naștere, cum că ivirea şi pieirea ta 
înşile sunt numai o părere [durerea adică, a nașterii și a morții, 
devine nesemnificativă, o părere]. Şi inima, numai, e în stare a te 
transpune în această stare. Ea se cutremură încet, din sus în jos, 
asemenea unei arfe eoliene, ea este singura ce se mișcă în această 
lume eternă...ea este orologiul ei”. Și concluzia Zoei Dumitrescu- 
Bușulenga (care a scris despre relaţia dintre Eminescu și ro- 
mantismul german și era foarte avi- zată asupra acestui subiect) 
ni se pare foarte justă: „curios lucru, zicem noi, că întâlnirea cu 
doctrina kantină a produs la Eminescu [...] un proces care de 
obicei încununează aplicarea unor tehnici de natură spirituală [...] 
de tip isihast”7?. Fragmentul eminescian ne-a produs și nouă 
aceeași impresie, a dezvoltării unei concepții fundamental isihaste 
de către Eminescu, exprimând că mintea nu mai e decât o fereastră 
prin care pătrunde soarele unei lumi nouă, şi pătrunde în inimă'65. 


72 Zoe Dumitrescu-Bușulenga, Eminescu traducătorul, studiu intro- 
ductiv la: M. Eminescu, Opere, VII, Traduceri, transcrieri, excerpte, ediţie cri- 
tică, note şi variante de Aurelia Rusu, cu text stabilit și note de Gh. Mihăilă 
pentru Gramatica paleoslavă, studiu introductiv de Zoe Dumitrescu-Buşu- 
lenga, Ed. Minerva, Bucureşti, 1984, p. XXII. 

763 Ne aminteşte de cerul minții în inimă, expresia Sfântului loan Cli- 
max: „Bolta cerească are ca frumusețe stelele, iar nepătimirea, virtuțile. Căci 

“Poetul avusese destule surse prin care intrase în contact cu 
învățătura isihstă, între care putem enunța manuscrisele din lada 
sa, ale Sfinților Nicodim Aghioritul“ (din care am mai citat) şi 
Dimitrie al Rostovului”%, dar ele se multiplică semnificativ dacă 





eu n-am învăţat să fie nepătimirea altceva, decât cerul minţii în inimă”, cf. 
Sfântul loan Scărarul [Climax], Scara, traducere, introducere și note de Pr. 
Prof. Dr. Dumitru Stăniloae, Ed. IBMBOR, Bucureşti, 1992, p. 418. 

764 Ms. rom. B. A. R. 3074, 268 file (conținând sublinieri substanţiale 
ale poetului, cu creion roşu și albastru, în text): „Cărticică sfătuitoare, pen- 
tru păzirea celor cinci simțuri, şi a nălucirei, și a minții, și a inimii. Și pentru 
acestea, iară, sânt îndulcirile ceale duhovnicești și chiar ale minţii”. Un 
capitol al acestei cărți a fost versificat de Eminescu, devenind poezia Pentru 
păzirea auzului. 

7% Ms. rom. B. A. R. 2775, f. 102'-116*: „A Sfântului Dimitrie, Arhie- 
piscopul Rostovului: învăţătură duhovnicească a omului celui din lăuntru. 
Omul cel din lăuntru în cămara inimii sale osebindu-să [retrăgându-se] să 
învaţă și să roagă în taină. Înfierbântatu-s-au inima mea în lăuntrul meu și 
în cugetul meu să va aprinde foc”. 

Reproducem, spre exemplu, fragmentul următor, f. 103:-103': „Du- 
hovniceasca învăţătură a omului celui din lăuntru să înceape din cuvintele 
a lui Hristos aceste: când te rogi, întră în cămara ta şi, închizând uşa ta, roagă- 
te Părintelui tău în taină. 

Cap. 2. Pentru că îndoit iaste omul. Şi pentru învățătura rugăciunii cei din 
cămară. Îndoit iaste omul: cel din afară şi cel din lăuntru, trupesc și duhov- 
nicesc, acel din afară trupesc iaste şi văzut, iară cel din lăuntru duhovnicesc 
iaste și nevăzut. Ci omul (dupre cuvântul Sfântului Apostol Petru) cel 
tăinuit al inimii, [este/ petrece] întru nestricăciunea duhului celui blând şi 
tăcut. Și Sfântul Pavel cum că îndoit iaste omul arată grăind: deca omul 
nostru cel dinafară să strică, dar cel din lăuntru să înnoieşte. lată, arătat spune 
Apostolul. Că easte omul și cel dinafară şi cel din lăuntru cu mintea, cu 
luarea aminte de sine. Cel dinafară, adecă omul cel din multe mădulari să 
alcătuește. Eară cel din lăuntru cu mintea, cu luarea aminte de sine, cu frica 
Domnului și cu darul lui Dumnezeu vine întru [de]săvârşire. Ale omului 
celui dinafară faptele arătate sânt, eară ale omului celui din lăuntru sânt 
nevăzute, dupre psalmistul: apropie-se-va omul și-i şi inima adâncă”. 

ne gândim că practica rugăciunii neîncetate și telosul vederii lu- 
minii dumnezeiești sunt enunțate și susținute de toţi lerarhii- 
scriitori ai literaturii române vechi, Varlaam, Dosoftei și Antim, și 
nu numai de ei, ci şi de Cantemir”, iar în Moldova secolului al 
XVIII-lea are loc renașterea isihastă la iniţiativa a doi Stareţi, 
confirmaţi între Sfinţi de Biserica Ortodoxă, Vasile de la Poiana 
Mărului și, mai ales, Paisie Velicikovski. De aceea înclin spre a 
considera că filosofia lui Eminescu parcurge un drum sinuos: de 
la încolţirea inițială a unei presupuneri cu valenţe nihiliste („atâta 
plan de rele/ S-a grămădit puternic în viaţa ginţii mele,/ Încât îmi 
vine-a crede |[s. n.] că sâmburele lumii/ E răul” [s. a.] (Andrei 
Mureşanu); Gândirile-mi rele sugrum' cele bune.../ Când sorii se 
sting și când stelele pică,/ Îmi vine a crede [s. n.] că toate-s nimică 
/...] [că toate sunt] prăzi trecătoare a morții eterne... [s. a.] (Mortua 
est!); ș|il-un gând te-ademenește [s. n.]: / Că vis al morţii-eterne e 
viaţa lumii-ntregi [s. a.] (Împărat şi proletar)), care permiteau scep- 
ticismului să devină o teorie valabilă și să contrabalanseze con- 
cepția tradițională a nonhazardului existenţial, trecând prin nenu- 
mărate deziluzii ale vieţii, ajunge la o concluzie neașteptată, aceea 
că există un fundament fiinţial etern şi că absolut nimic nu se 
pierde și nu se desființează. 

Și această ipoteză ne răsare din mai multe variante manus- 
crise ale Luceafărului şi ale Glossei (la care ne-am referit și undeva 
mai sus), în care sesizăm un mesaj echivalent cu un îndemn la 
rezistenţă în faţa aparenţei fluente, rezistență care nu are niciun 
sens dacă în spatele aparenţei nu se află o realitate durabilă şi 
esenţial contrară. Ataraxia stoică, apathia de dragul filosofiei, ne- 
păsarea egoistă, retragerea într-o indiferență disprețuitoare față 


766 „Nice altă frumsețe sau lumină mai frumoasă și mai luminoasă 
decât cea dumnădzăiască să cerci [să cauţi], căce EI dzice: Eu sunt lumina 
lumii (loan gl. 8, sh. 12)”, cf. Dimitrie Cantemir, Divanul, ed. cit., p. 72. 

de restul lumii” (ultimele, nefiind afirmate răspicat, se deduc 
indirect, dar totuși destul de logic, urmărind o anumită traiectorie 
hermeneutică) sunt atitudini care îi erau complet străine lui 
Eminescu și totuși acestea au fost promovate pe cale exegetică și 
mai ales didactică, în mod constant. 

Eminescu, pe de altă parte, ar fi putut fi, în anumite intervale 
ale vieţii, „scepticizat de dureri”76, cum spunea însuşi despre alții. 
Nu a fost însă cu totul copleșit de ele. Un alt motiv de neîncredere 
la adresa a ceea ce se vehiculează frecvent ni l-a trezit inserarea 
unor versuri enigmatice în cadrul unor poeme care par să susțină 
hermeneutica nihilistă. 

Un exemplu este finalul din Rime alegorice, reprodus puţin 
mai devreme, dar și aceste două versuri din poemul Cu mâne 
zilele-ți adaugi... (calificat ca ilustrând filosofia sceptică, schopen- 
haueriană, a poetului): „Tu ai ș-acum comoara-ntreagă/ Ce-n su- 
flet pururi ai avut”. Reproducem poemul integral: 


Cu mâne zilele-ţi adaugi, 
Cu ieri viața ta o scazi 
Şi ai cu toate astea-n față 
De-a pururi ziua cea de azi. 


Când unul trece, altul vine 


7% „Nu numai evenimentele revoluționare au aprins spiritul de re- 
voltă radicală a acestui ultim, dar nu cel din urmă romantic al Europei. 
Injustiţia realităţii îi provoacă necontenit spiritul de dreptate şi intoleranța 
solemnă a judecății critice, declanşând o stare de perpetuă împotrivire [...]. 
Atitudinea lui este pozitivă, expurgată de negativismul egoist de factură 
schopenhaueriană, față de care își ia, cel puţin prin revoltă și solidaritate 
generos umană, o considerabilă distanță”, cf. Elvira Sorohan, Ipostaze ale 
revoltei la Heliade Rădulescu şi Eminescu, op. cit., p. 216. 

76 Cf. Zoe Dumitrescu-Buşulenga, Eminescu traducătorul, studiu in- 
troductiv la: M. Eminescu, Opere, VII, op. cit., p. XXXI. 

In astă lume a-l urma, 
Precum când soarele apune 
EI şi răsare undeva”. 


Se pare cum că alte valuri 
Cobor mereu pe-același vad, 
Se pare cum că-i altă toamnă, 
Ci-n veci aceleaşi frunze cad. 


Naintea nopţii noastre îmblă 
Crăiasa dulcii dimineți; 
Chiar moartea însăși e-o părere 
Şi un vistiernic de vieți. 


Din orice clipă trecătoare 
Ăst adevăr îl înţeleg, 
Că sprijină vecia-ntreagă 
Şi-nvârte universu-ntreg. 


De-aceea zboare anu-acesta 
Şi se cufunde în trecut, 
Tu ai ș-acum comoara-ntreagă 
Ce-n suflet pururi ai avut. 


Cu mâne zilele-ţi adaogi, 
Cu ieri viața ta o scazi, 
Având cu toate astea-n faţă 
De-a purure ziua de azi. 


Priveliștile sclipitoare, 





769 Perspectivă comunicată şi în Luceafărul, în expunerea Părintelui 
ceresc. 

Ce-n repezi șiruri se diștern, 
Repaosă nestrămutate 
Sub raza gândului etern. 


Filosofia statică se transfigurează în cea a nestrămutării; ea 
nu atestă numai perpetuarea răului, a aparențelor, ci şi conserva- 
rea vieții și a tezaurului de iubire. Între nisipurile mişcătoare ale 
nefiindului apare un pământ solid. Corabia noetică a găsit unde 
să acosteze. Eminescu a spus adesea, sub multe și diferite forme, 
că moartea este vistiernic de vieți (reamintim parabola lui Antim 
Ivireanul, după lov: „moartea-mi iaste tatăl, carele mă naște”), 
însă aici mi se pare, mai mult decât oricând, că a intenţionat o co- 
notație pozitivă a sensului acordat versurilor: moartea ca părere 
nu mai este moarte. 

Enigmatică este „crăiasa dulcii dimineți” care „naintea nopții 
noastre îmblă”, ca și cine anume „sprijină vecia-ntreagă/ Şi-nvârte 
universu-ntreg”, pentru că subiectul lipsește (pare a fi cel anterior, 
adică moartea, dar nu e sigur şi s-ar putea să fie o părere), iar la 
Eminescu echivocurile au scop şi sens. Dispariţia, neantul, moar- 
tea sunt receptate în mod raţional ca un nonsens de către poet: 
„Nu credeam să-nvăţ a muri vreodată” (Odă (în metru antic)). 
Interiorul uman, ca și raționalitatea, nu se pot acomoda cu ele. Tot 
Slavici dăduse mărturie că poetul se comporta întotdeauna ca şi 
când nu ar fi putut să moară niciodată. 

lar Aurelia Rusu opinează că „Eminescu — aflăm din amintita 
scrisoare către lacob Negruzzi — ar fi voit să se ia la întrecere cu 
Goethe în ceea ce privește densitatea, plurisemantismul, rămu- 
rișul proliferant de simboluri, desăvârşirea expresiei. Ceea ce nu 
presupunea doar o singură existență matusalemică, precum a lui 





770 Antim Ivireanul, Opere, ed. cit., p. 221. 

Goethe, ci [...] mai multe” 7!. Așezând în cumpănă perenitatea na- 
turii cu iubirea, Eminescu nu este în stare să accepte moartea iu- 
birii sau a fiinţei dragi: 


Din ce în ce mai singur mă-ntunec și îngheţ, 
Când tu te pierzi în zarea eternei dimineți. 


(De câte ori, iubito...) 


Deasupra casei tale ies 
Şi azi aceleași stele, 
Ce-au luminat atât de des 
Înduioșării mele. /.../ 


Putut-au oare-atâta dor 
În noapte să se stângă, 
Când valurile de izvor 
N-au încetat să plângă, 


Când luna trece prin stejari 
Urmând mereu în cale-și, 
Când ochii tăi, tot încă mari, 
Se uită dulci și galeşi? 


(Când amintirile...) 





771 Aurelia Rusu, Eminescu — omul de teatru şi dramatismul, prefaţă la M. 
Eminescu, Opere, IV, Teatru, op. cit., p. XIII. 

772 Reţinem aici opinia că „adesea romanța eminesciană prefigurează 
marile teme ale poeziei eminesciene. De fapt, ea cântă, pe alte voci, temele 
marilor creaţii”, cf. lulian Costache, Eminescu. Negocierea unei imagini. 

Stau în cerdacul tău...Noaptea-i senină. 
Deasupra-mi crengi de arbori se întind, 
Crengi mari în flori de umbră mă cuprind 
Şi vântul mișcă arborii-n grădină. 


Dar prin fereastra ta eu stau privind 
Cum tu te uiţi cu ochii în lumină. /.../ 


Deasupra-mi stele tremură prin ramuri, 
In întuneric ochii mei rămân... 


(Stau în cerdacul tău...) 


Tu nici nu ştii a ta apropiere 
Cum inima-mi de-adânc o liniștește, 
Ca răsărirea stelei în tăcere; 


(Sonet II: Sunt ani la mijloc...) 


Natura cosmică nu este un simplu decor pentru romantici, 
iar pentru Eminescu ea reprezintă un fel de atestat al nemuririi, o 
garanţie a prezervării existenţiale. Iubirea și ființa umană sunt cel 
puţin la fel de eterne, după cum se poate deduce din poemul Și 
dacă ramuri bat în geam. Şi chiar mai presus de natură este ființa 
umană, pentru că viaţa Mariei este mai importantă pentru Arald 





Construcția unui canon, emergența unui mit, Ed. Cartea Românească, Bu- 
curești, 2008, p. 280. 

decât „stelele ce vecinic pe ceruri colindează” (Strigoii) sau, răs- 
punzându-i-se la iubire, poetul „Ar atrage-n visu-i mândru a 
izvoarelor murmururi,/ Umbra umedă din codri, stelele ce ard de- 
a pururi''7* (Scrisoarea V). 

Dacă nihilismul din Mortua est!, era indus, ca idee filosofică, 
de prezumția morții ca dispariţie eternă a fetei iubite (într-un 





773 „Stelele ce ard de-a pururi” sau care „vecinic pe ceruri colindează”, 
pot fi puse în legătură cu concepţia ciclică a lui Platon și Aristotel, care 
considerau că aștrii sunt eterni din două motive: pentru că frumuseţea lor 
nu poate să aibă moarte (Platon) şi pentru că mișcarea lor este circulară și, 
în mod logic, se repetă la infinit și nu se poate opri (Aristotel). 

Cred însă că se poate da şi o altă explicaţie versurilor. În poeziile 
amintite, această eternitate a stelelor este legată, este pusă în cumpănă cu 
sentimentul iubirii și, conform logicii sale poetice, iubirea predetermină pe- 
renitatea naturii cosmice și, în consecinţă, iubirea e cu atât mai mult veș- 
nică, dacă despre frumusețea cerului se poate spune că este eternă, pentru 
înfiorarea pe care o produce. Până la urmă, ceea ce vrea să exprime poetul 
este următorul fapt: e de neconceput pentru el și nu acceptă ca stelele să fie 
considerate veşnice, iar iubirea trecătoare. 

În plus, anticii considerau că aștrii, cerul, lumea posedă un suflet, 
sunt ființe însuflețite. Aceste teorii cu privire la eternitatea și însuflețirea lor 
n-au fost acceptate de filosofia creștină: „Că lumea nu numai a început, ci 
va avea şi un sfârșit, ne înfățișează firea ei, ca una ce e dintre cele întâm- 
plătoare. Căci mereu sfârșește în părţile ei. [...] Înţelepţii elinilor zic că cerul 
se întoarce prin firea sufletului lumii și că însăși judecata dreaptă și rațiunea 
ne învaţă aceasta. Care judecată dreptă? Care rațiune? [...] Apoi cum ar fi 
acest suflet al lumii, prin a cărui fire s-ar mișca cerul [şi nu legile fizice ale 
rotației aştrilor]? Este oare rațional? Dar atunci ar fi cu voie liberă și nu ar 
mişca corpul ceresc cu aceleași mișcări. Căci cele cu voie liberă se mișcă 
[după voință] o dată într-un fel, altă dată altfel [n-ar mai exista, deci, 
mişcare de revoluție]” etc., cf. Sfântul Grigorie Palama, Despre cunoștința 
naturală, în Filocalia, vol. VII, op. cit., p. 422. 

Părintele Dumitru Stăniloae remarcă pe bună dreptate, într-o notă, că 
„această învățătură creștină despre lume ca neavând suflet în ea a eliberat 
drumul cercetării științifice a naturii” (Idem, p. 424, n. 5). 

discurs poetic polemic, nu într-o dialectică complet pesimistă), 
concepția lui Eminescu înclină treptat din ce în ce mai mult spre 
cealaltă variantă, până în stadiul în care, în faţa iubirii, moartea 
este ori o adormire în „armonia/ Codrului bătut de gânduri” (Do- 
rința), ori e absurdă și de neconceput. Pentru el, e o nebunie să 
gândești că „stelele ard de-a pururi”, iar flacăra sufletului n-ar 
arde de-a pururi, că s-ar putea pierde ființa iubită sau identitatea 
individuală a persoanei umane. 

Vanitate este aparenţa (sau formele aparente), a considera 
trecerea prin pulbere a omului” drept o realitate durabilă, însă 
esenţa individuală nu se dizolvă/ resoarbe în neant. 





774 A se vedea și Ps. 102, 14-16: „ţărână suntem. Omul ca iarba, zilele 
lui ca floarea câmpului; așa va înflori. Că vânt a trecut peste el și nu va mai 
fi și nu se va mai cunoaşte încă locul său” (Biblia, ed. sinodală 1988). Alte 
traduceri: „căci duh trecu într” însul și nu va fi...” (Biblia, 1688); „că duh a 
trecut într” însul și nu va mai fi...” (Biblia, ed. sinodală 1914); „că adiere a 
trecut prin el, și el nu va mai fi, și nici locul nu i se va mai cunoaște” (Biblia, 
ed. sinodală 2001). 

A se lua în consideraţie că vânt și duh pot fi sinonime, în virtutea 
etimologiei ebraice, astfel încât, în Psaltirea de la Alba Iulia (1651), tra- 
ducătorii au optat și în alt psalm pentru: „Cela [Dumnezeu] ce făcu [pe] în- 
gerii Săi vânt” (Ps. 103, 4, op. cit., p. 491). 

Iubirea 


Toate datele din opera eminesciană conduc către conturarea 
opiniei că viziunea iniţială a lui Eminescu la adresa amorului şi a 
femeii labile care e instrument frumos al propriei sale dorinți şi al 
instinctului de procreare (instinct care vede indistinct: „Ce-ţi pasă 
ție, chip de lut,/ Dac-oi fi eu sau altul?” (Luceafărul); „Nu-i minune 
ca simţirea-i să se poată înşela,/ Să confunde-un crai de pică cu un 
crai de mahala” (Scrisoarea V)) e una sceptică. Poetul detestă iubi- 
rea înțeleasă ca necesitate biologică şi chiar o consideră nefastă, o 
disprețuiește ca pe „un amor străin /.../ acea iubire [care] serv-o 
cauză din natură ce este leagăn unor vieţe ce seminţe sunt de ură” 
(Scrisoarea IV). 

Confesiunile poetice comunică o rezervă inițială și o absti- 
nență ascetică severă, relatată în termenii manualului despre paza 
simțurilor, al lui Nicodim Aghioritul775 (sunt reproduse, de fapt, 





77% În strofele 2-5 — ale poemului pe care îl vom cita mai departe — se 
expune exact pedagogia recapitulată de Sfântul Nicodim: „lar de va ajunge 
vreodată un fur ca acesta să te răpească, să te nevoiești măcar a nu lăsa pe 
idolul Afroditei, adică al poftei celei urâte, a se întipări în sufletul tău. [...] 
lar dacă diavolul nu încetează a te supăra cu idolul acela al feței ce a ajuns 
de s-a tipărit în nălucirea ta, te sfătuieşte pe tine dumnezeiescul Gură de 
Aur și Sfânta Singlitichia să uneltești acest meșteșug, ca să te izbăvești de 
împătimirea ta, adică: scoate cu mintea ta ochii idolului aceluia, scoate-i 
cărnurile de pe fălci, taie-i buzele, scoate-i pielea cea de pe deasupra ce se 
arată frumoasă şi socotește aceea ce se ascunde dedesubt cât este atât de 
greţoasă, căci om nu suferă a o vedea fără urâciune şi îngrețoșare. Pentru 
că nu este altceva, fără numai o căpăţână despuiată și os cu totul roșit, plin 
de sânge și înfricoșat la vedere. [...] ...Şi se va vedea acea închegare urâtă 
de oase goale. Şi așa socotească-se ce era cea dorită. Că aşa gândul s-ar fi 
putut ţine de la deşearta rătăcire, căci cea iubită nimic nu era, fără numai 

într-o nouă formă, preceptele hrisostomice”7 care au făcut carieră 
în literatura bizantină și care își aflaseră locul cuvenit, la timpul 
potrivit, şi în Invățăturile lui Neagoe Basarab”7) — voi aldina câteva 





sânge cu flegmă oarecare amestecată”, cf. Nicodim Aghioritul, Paza celor 
cinci simțuri, versiune diortosită a traducerii românești din 1826, Ed. Anas- 
tasia, București, 1999, p. 63-64. Despre această versiune, din 1826, de la 
Mănăstirea Neamţ, I. P. Culianu spune că este o ediţie tipărită a celei pe 
care a avut-o şi poetul, cf. loan Petru Culianu, Studii româneşti. 1. Fantasmele 
nihilismului. Secretul doctorului Eliade, traduceri de Corina Popescu și Dan 
Petrescu, Ed. Nemira, București, 2000, p. 33, n. 2. 

77% „Când tu, de pildă, vezi vreo femeie frumoasă, și simţi ceva pentru 
dânsa, să n-o mai vezi deloc, şi atunci ai scăpat. Și cum am să pot a n-o mai 
vedea, zici tu, [fiind] atras de pofta de a o vedea? Predă-te pe sine-ţi altor înde- 
letniciri: cărților folositoare, de pildă, îngrijirilor de cele necesare, epitro- 
sofiei pentru cele viitoare; cu de-acestea ocupă-ţi sufletul. [...] Pe lângă toate 
acestea mai gândeşte-te și la aceea, că adică ceea ce vezi nimic altceva nu 
este decât flegmă şi sânge (s. n.) [Eminescu reproduce întocmai aceste cu- 
vinte în poezie] și suc al unei hrane trecute în putrezire. [...] Deci...nu te 
uita numai la frumusețea ei, ci coboară-te mai afund cu gândirea şi atunci 
dezvelind cu raționamentul acea pieliță frumoasă, privește cu amănunţime 
cele ce sunt sub dânsa. [...] Dar poate că ochiul acelei femei este umed și 
zburdalnic în privire, sprâncenele sunt frumos întinse şi genele bat în vânăt 
și fecioara este blândă și căutătura liniștită. Decât, privește bine și aici și vei 
vedea că nimic nu este decât nervi şi vine și membrane și artere. Însă tu 
închipuie-ți ochiul acesta îmbolnăvit, îmbătrânit, veștejit de tristețe, umflat 
de mânie, cât de grețos este, cât de iute se nimiceşte şi cum dispare mai 
repede decât cele scrise”, cf. Explicarea Epistolei a Il-a către Corinteni a celui 
între Sfinți Părintelui nostru loan Chrisostom, Arhiepiscopul Constantinopolei, 
Omilia a VII-a, trad. din lb. elină, ediția de Oxonia, 1845, de Arhiereu Theo- 
dosie A. Ploeșteanu, București, Atelierele grafice Socec & Co., Societate ano- 
nimă, 1910, p. 112-113. 

777 „Au doar nu sunt toți țărână? Au nu sunt toți pulbere? Au nu sunt 
toți plini de împuţiciune? Au nu ne sunt acum urâtă oasele celora ce ne era 
odată dragi? O, mare nevoe și greutate! Unde iaste acum frumusețea obra- 
zului [a feţei]? lată, s-au negrit. Unde iaste rumeneala feței și buzele cele 


454 


dintre sintagmele care sunt exponențţiale, prin concentrarea pa- 
radigmatică, într-un parcurs liric esenţial pentru investigarea te- 
mei erotice, și a căror semnificație o vom desprinde mai jos: 


Când te-am văzut, Verena, atunci am zis în sine-mi 
Zăvor voi pune minţii-mi, simţirei mele lacăt, 
Să nu pătrundă dulce zâmbirea ta din treacăt 

Prin ușile gândirei, cămara tristei inemi. 


Căci nu voiam să ardă pe-al patimilor rug 
Al gândurilor sânge și sufletu-n cântare-mi; 
Şi nu voiam a vieţii iluzie s-o sfaremi 
Cu ochii tăi de-un dulce, puternic vicleşug. 


Te miri atunci, crăiasă, când tu zâmbești, că tac: 
Eu idolului mândru scot ochii blânzi de şerpe, 
La rodul gurii tale gândirile-mi sunt sterpe, 
De cărnurile albe eu fălcile-ți dizbrac. 


Şi pielea de deasupra și buzele le tai. 





roșii? lată, s-au veștejit. Unde iaste clipeala ochilor şi vederile lor? lată, să 
topiră. Unde iaste părul cel frumos și pieptănat? lată, au căzut. Unde sunt 
grumazii [gâtul] cei netezi? lată, s-au frântu. Unde iaste limba cea repede și 
dăsluşită? Iată, au tăcut. Unde sunt mâinile cele albe și frumoase? lată, s-au 
deznodat [dezmembrat]. Unde sunt hainele cele scumpe? lată, s-au pierdut. 
Unde iaste înflorirea statului [a trupului]? lată, au perit. Unde sunt unsorile 
și zulufiile cele cu miros frumos? lată, s-au împuţit. Unde iaste veseliia și 
dezmierdăciunile tinereţelor? Iată, au trecut. Unde sunt părerile și nălu- 
cirile omenești? Iată, să făcură țărână, că ţărână au fost”, cf. Învățăturile lui 
Neagoe Basarab către fiul său, Theodosie, text ales și stabilit de Florica Moisil şi 
Dan Zamfirescu, cu o nouă traducere a originalului slavon de G. Mihăilă, 
studiu introductiv și note de Dan Zamfirescu și G. Mihăilă, Ed. Minerva, 
Bucureşti, 1970, p. 213. 

Hidoasa căpăţină de păru-i despoiată, 
Din sânge și din flegmă scârbos e închegată. 
O, ce rămase-atuncea naintea minții-mi? Vai! 


Nu-mi mrejuiai gândirea cu perii tăi cei deși, 
Nu-mi pătrundeai, tu idol, în gând vrodinioară; 
Pentru că porți pe oase un obrăzar de ceară, 
Păreai a fi-nceputul frumos al unui leș. 


Oricât fii mlădioasă, oricum fie-al tău port, 
Şi blândă ca un înger de-ai fi cântat în psalme, 
Sau dacă o heteră jucând băteai din palme, 
Priveam deopotrivă c-un rece ochi de mort. 


De dulcea iscodire eu mă feream în laturi. 
În veci cătam în suflet mânia s-o întăr[âlt, 
Ca lumea ş|i]-a ei chipuri să-mi pară vis deșert 
De muierești cuvinte şi lunecoase sfaturi. 


Ușor te biruieşte poftirea frumuseții, 
Ziceam și o privire din arcul cel cu gene 
Te-nvaţă crud durerea ființei pământene 
Şi-n inimă îţi bagă el viermele vieţii. 


Venin e sărutarea păgânei zâne [zeițe] Vineri [Venera/ Afrodita], 
Care aruncă-n inimi săgețile-ndulcirii, 
Dizbărbătează mintea cu vălul amăgirii 
Deci în zădar ţi-i gura frumoasă, ochii tineri. 


Decât să-ntind privirea-mi, ca mâni fără de trup, 
Să caut cu ei dulcea a ochilor tăi vrajă, 

In porţile acestea mi-oi pune mâna strajă, 
De nu atunci din frunte-mi mai bine să mi-i rup. 


(Când te-am văzut, Verena...) 


Rosa del Conte remarca originea isihastă a unor sintagme 
precum „uşile gândirii”, „cămara inimii” etc. — semnalăm pre- 
zența unor astfel de expresii şi la Cantemir, precum: „cămara ini- 
Mii”, „cămările firii”, „mintea inimii”78. 

Expresia „priviri grozave, ca mâni fără de trup" i-a fost inspirată 
lui Eminescu de către Sfântul Vasile cel Mare - după cum au 
semnalat Virgil Cândea”? (după Ion Creţu) şi apoi loan Petru 
Culianu”% — și care ne pune în temă cu faptul că privirea nu este 





773 Dimitrie Cantemir, Istoria ieroglifică, ed. cit., p. 59, 69, 303. 

77% Cf. Virgil Cândea, Glosse la „fereştile gândirii”, în Caietele Mihai Emi- 
nescu, Il, 1974, p. 35: „versul «A ochilor privire ca mâni fără de trup» (ms. 
2277, 33) reia imaginea Sfântului Vasile cel Mare (ms. 3074, f. 40): «Ochii 
sunt cele doao mâini fără trup»”. Voi face și eu, mai jos, alte observaţii şi 
completări. 

Cândea consideră că „întâlnirea Poetului cu una din scrierile mari ale 
spiritualităţii orientale târzii și impresia negreşit puternică pe care i-a făcut- 
o lectura acestei scrieri ne par a depăși aspectele de ordin filologic. [...] Deși 
Eminescu putea cunoaște traducerea manualului ascetic aghiorit în ediția 
sa imprimată în 1826 la mănăstirea Neamţ [...], este sigur că lectura şi ex- 
trasele le-a făcut după ms. 3074, care poartă obişnuitele-i sublinieri în creion 
roşu și albastru. [...] Nicolae Callivourtsis — mai cunoscut sub numele de 
Nicodim Aghioritul - a fost unul din cei mai prolifici și reprezentativi 
cărturari ai lumii ortodoxe din secolul al XVIII-lea”, cf. Idem, p. 35-37. 

7% Culianu scrie: „Ceea ce nici măcar Rosa del Conte, în cartea-i atât 
de profundă despre metafizica lui Eminescu, n-a observat, deşi în altă parte 
ea găsește admirabile apropieri între gândirea poetului român și unele texte 
ale Părinților orientali, este că pasajul, cel puţin în parte, este copiat din 

nevinovată, ci are un puternic caracter tactil (fapt sesizat şi de 
personajul Mini, în romanul Fecioarele despletite al Hortensiei Pa- 
padat-Bengescu.). 

Eminescu o cunoștea atât direct, din textul Sfântului Vasile, 
cât și din cartea Sfântului Nicodim, din capitolul al treilea: Pentru 
păzirea vederii'5l. Poetul a folosit-o atât stricto sensu (în poemul 





Filocalia. [...] lată un fragment din cele două texte (textul românesc este o 
traducere aproape fidelă a textului grecesc): 

0- Eminescu: «Ochii sunt cele două mâni fără trup cu care sufletul 
apucă pe cele ce le iubește și de departe și pre acelea ce nu le poate apuca 
cu mânile şi mai ales ochii cei frumoși iarăşi cu ochii îi apucă. Vederea este 
pipăire mai subţire decât pipăirea mânilor, dar mai grea decât pipăirea 
nălucirei și a minții». 

1-  Vasilecel Mare (Despre feciorie): «Ochii sunt cele două mâini fără 
trup cu care sufletul le apucă de departe tot ce dorește. Tot ce nu poate fi 
apucat cu mâinile, el apucă și îşi însușește cu ochii; fiindcă vederea e o 
pipăire mai subtilă decât pipăirea însăşi şi totuși mai grosolană decât 
pipăirea fanteziei ori a rațiunii».” 

Cf. loan Petru Culianu, Studii româneşti..., op. cit., p. 27. 

Puțin mai departe, el semnalează: „Cu totul în spiritul ascetic al 
păzirii inimii este o variantă a poemului Bogdan Dragoş (ms. 2262, 120)”, 
unde „vocabularul reprezintă tot o elaborare a aceleiași pagini din Vasile 
cel Mare”, cf. Idem, p. 29. 

731 „Sau ca să zic după marele Vasile: ochii sunt cele două mâini fără 
trup, cu care sufletul le apucă pe cele văzute și le iubește de departe, iar pe 
acelea pe care nu le poate apuca cu mâinile (care sunt mai ales ochii cei fru- 
moși) le apucă iarăși cu ochii şi le dobândește. Pentru că vederea (pipăire) 
este mai subțire decât pipăirea mâinilor, dar mai groasă decât pipăirea nă- 
lucirii și a minţii, după același Vasile, care zice: «Deci printr-o oarecare 
pipăire, vederea amăgeşte sufletul către dulceaţă cu aruncăturile ochilor, 
atingându-se de departe de orice voiește ca şi cum ar avea ajutorul unor 
mâini netrupești, iar pe acelea pe care, cu mâinile trupului a le atinge nu 
poate, pe acestea prin aruncările ochilor cu împătimire le cuprinde». Drept 
aceea a zis și Cuvântătorul de Dumnezeu Grigorie: «Se sting făcliile, ochii 
și de cele neatinse». Deci, de la aceşti ochi să tai privirile și frumuseţile 

Gelozie'%2), cât şi cu semnificații mai largi, așa cum se poate citi și 
în drama rămasă la stadiul de proiect, Bogdan Dragoș, într-un pasaj 





trupurilor acelora care îndeamnă sufletul la urâte și necuviincioase în- 
drăgiri”, cf. Nicodim Aghioritul, Paza celor cinci simțuri, op. cit., p. 60-61. 

Privirea cu patimă către o femeie şi dorirea ei, chiar și numai în gând, 
reprezintă o posesiune autentică a ei, la fel de vinovată ca și atunci când 
este săvârşită cu fapta (a se vedea Mt. 5, 28). Aici însă Eminescu folosește 
această expresie în sensul că aceleași mâini ale privirii, care se puteau în- 
tinde doritor spre o femeie, el le întindea asupra ei pentru a îndepărta obră- 
zarul de ceară, iluzia frumuseţii. În alte poezii însă, uzează de sensul iniţial. 

7% Perpessicius indică şi variante bruionare ale poemului Călin (cf. M. 
Eminescu, Opere, l, ed. Perpessicius, op. cit., p. 425), în care putem recu- 
noaşte aserțiunile Sfântului Nicodim Aghioritul reproduse în nota ante- 
rioară: 


„ochii sunt cele două mâni fără trup, cu care sufletul apucă pe cele 
ce le iubeşte și de departe și pre acelea ce nu le poate apuca 

cu mânile 

mai ales ochii cei frumoși iarăşi cu ochii îi apucă 

vederea este pipăire mai subţire decât pipăirea mânilor, dar mai 
grea decât pipăirea nălucirei și a minței 

amăgind spre desmerdare 

Cu aruncături de ochi 

Ca cu mâni fără de trup 

Atingând orice voiesc 

De departe 

Le cuprinde 

Cu'mpătimire 

Şi dela ochii aceștia să taiu frumusețile şi privirile trupului aceluia, 
ce l-am îndrăgit 

Să nu ospătez vederea-mi 

Cu arătarea ta 

Bold al îndulcirii din lăuntru 

Ochii drept să caute 

Genele tale drept să clipească (Sol[omon].) 

Şi-n a ochiului clip[elală 

în care Dragul, bolnav, priveşte către fiul și moștenitorul său: „Să- 
mi ospătez vederea cu arătarea lui.../ Așa de tânăr încă, cu chip 
așa de dulce /.../ O, ochii mei sărmanii luminători ai feţei,/ Se- 
ntind încet spre dânsul ca mâna făr' de trup/ Cu care al meu suflet 
l-apucă de departe;/ Îl pipăi cu vederea, cu nălucirea minții” ...785, 
După cum spuneam şi altădată, Dimitrie Cantemir a utilizat 
sintagma „a sufletului mâni”, denumind intenţia de a apuca feri- 
cirea cea veșnică: „Deci oricine ar fi acela carile aceiii nepovestite 
fericiri părtaș a fi ar pofti, întâi trebuie ca nu numai a trupului, ce 
și a sufletului mâni totdeodată să întinză și nu numai cu ale tru- 





Mintea mea a lunecat 

Insă locul unde-aleargă 
Este tainicul tău pat. 
Pipăit-am eu cu dânşii 

A frumseţii tale idol 

Şi din idolul tău mândru 
Sufletu-mi s-au îndulcit 

Şi trimis-au a sa poftă 
Înlăuntrul cămării inimei 
Nemărturisit şi neștiut. 

Să nu te vânezi cu ochii tăi 
Să nu te răpeşti împreună cu genele tale 
1) să cauţi parte 

2) cu iscodire 

3) Să trec cu vederea”. 


Relaţia acestor versuri albe cu manuscrisul conținând cartea Sfântului 
Nicodim a fost stabilită mai întâi de lon Creţu, Eminescu și cărticica sfătui- 
toare a monahului Nicodim, în rev. Biserica Ortodoxă Română, nr. 5-6/ 1965, p. 
576-577. Însă eu am ajuns să citesc acest articol al lui Ion Creţu mai târziu. 
Autorul mai are două articole în legătură cu acest subiect, publicate în rev. 
Limba română, nr. 3/ 1964 şi, respectiv, nr. 2/ 1965, pe care nu am reușit să le 
găsesc. 

7% M. Eminescu, Opere, VIII, ed. inițiată de Perpessicius, p. 76. 

pului picioare, ce și cu ale sufletului aripi să alerge şi să zboa- 
re..."781. Tot în Bogdan Dragoş, ochii sunt numiţi „ferești ale gân- 
dirii” (este ușor sesizabilă şi corespondenţa semantică, pe filon isi- 
hast, cu uşile gândirii, din poemul reprodus mai devreme, pentru 
că atât ușile cât şi ferestrele denumesc simbolic simţurile prin care 
pătrund impulsurile din afară, în minte și inimă'5): „O, ochii mei 
sărmane fereşti ale gândirii/ Sunt prinși de flori de gheaţă, de 
pânzele pieirii /.../ Stăpânu-n orice clipă e gata să mă deie/ Afară. 
Cine-mi este stăpânul? /.../ e moartea fără știre”78. 

În manuscrisul Cărticică sfătuitoare, pentru păzirea celor cinci 
simțuri, al lui Nicodim Aghioritul, Eminescu a subliniat, în capi- 
tolul Ce sânt simțurile, următoarea definiţie: „ferestrele acelea prin 
care întră în suflet vieața și moartea [...] îndulcirile...”7%; şi ceva 
mai devreme, în primele pagini: „prin oareşcare ferestri întră în ini- 
mă boldul păcatului și pricinuiaște sufletului pre moartea cea fără de 
moarte. Pentru aceasta despre o parte, adecă, prorocul leremiia 
zicea: «s-au suit moartea prin ferestri»"“. Cu altă ocazie, Emi- 


75 Dimitrie Cantemir, Istoria ieroglifică, ed. cit., p. 115. 

Însă aceeași reticență fundamentală față de amor ca patimă („dra- 
gostele Afroditei”) se poate citi și în opera lui Cantemir, cf. ldem, p. 109- 
110, 256-258, 280-282. 

7% Sfântul Augustin se referă, spre exemplu, la uşile ochilor: „EI însă, 
închizându-și bine uşile ochilor, a interzis sufletului său să pătrundă în 
mijlocul unor fărădelegi atât de mari”, cf. Confesiuni, op. cit., p. 223. 

Pentru Sfântul Augustin, vederea umană este un simţ (în care poate 
să se imprime o percepţie/ înțelegere negativă), însă vederea dumnezeiască 
este creatoare de lumi: „Așadar, lucrurile acestea, pe care Tu le-ai zidit, noi 
le vedem pentru că ele există; pentru Tine însă, ele există tocmai pentru că 
Tu le priveşti”, cf. ldem, p. 510. 

Dar și Cantemir vorbeşte despre „uşile și ferestrele simțirilor”, cf. 
Dimitrie Cantemir, Istoria ieroglifică, ed. cit., p. 375. 

75% M. Eminescu, Opere, VIII, ed. cit. supra, p. 83. 

75 Ms. B.A.R. 3074, f. 94". 

75 ]dem, f. 2”. 

nescu numește simţirile lumini, fie că se gândeşte la ferestre, fie la 
ochi (ceea ce ar fi sinonim cu ochii simţirilor, acordând tuturor 
simţurilor capacitatea de a vedea, de a fi vederi sau percepții inte- 
ligibile ale realităţii): „Și privim a tale pasuri [ale morţii] cu-a sim- 
țirilor lumini”7%. 

Făcând o paranteză, dacă ne gândim că Eminescu denumește 
casă fiinţa însăşi („să nu pătrunză-n casă-mi zâmbirea ta din trea- 
căt” (Gelozie)) şi ferestre ochii, atunci considerăm că trebuie apro- 
fundată interpretarea unor versuri precum „Lună tu, stăpân-a 
mării, peste-a lumii boltă luneci/ Şi gândirilor dând viaţă, su- 
ferințele întuneci, căci „în...mii de case lin pătruns-ai prin ferești,/ 
Câte frunți pline de gânduri gânditoare le priveşti”. Aidoma, 
Luceafărul „pătrunde-n casă și în gând”, adică în simţirea trupu- 
lui şi a sufletului. 

Denumirea de casă, pentru trup, a aflat-o poetul tot în scrie- 
rile vechi. Spre exemplu, în Cazania de la Govora citim următorul 
pasaj, care ne lămureşte în privința acestei semnificații: „Atunce 
va trimite întru ei sufletele tocma[i] care-s ale lor, den tot fealiul 
de locuri, pre unii den temniţa iadului, cum pre păcătoşți] şi pre 
nebotezații păgâni şi pre eretici; sufletele acestora vor ieși den pră- 
păstenie împuțţită, dentru loc întunecat și vor întra toate sufletele 
care întru al său trup şi va înviia a sa casă întru carea au viețuit în 
ceastă lume trecătoare [...]. lar şi sufletele direpților vor ieși dintru 
viiața ceriului, pline de slava și de lumina ceriului şi bună 
miri[a]zmă având a Duhului Svânt. Şi acelea așijderea vor întra 
întru trupurile sale şi vor înviia casa sa şi o vor împlea de slava 
ceriului de amândoao părţile. [...] lar după acestea, va purceade 





Dar şi Sfântul Grigorie Teologul scria, în Predica a XI-a, că trebuie să 
ne păzim simţurile, „ca nu cumva să se suie moartea prin ferestrele noas- 
tre”, cf. PG 35, col. 837-838. 

7% M. Eminescu, Opere, XV, ed. inițiată de Perpessicius, p. 919. 

Domnul casei, Judecătoriul cel dirept la Judecată şi va arăta mări- 
mea slavei Sale..."7%. 

Patru ani mai târziu (1880), Eminescu a refăcut poezia Când 
te-am văzut, Verena sub o altă formă, care ne oferă indicatoarele 
biografice, dorite de noi, ale parcursului său amoros, cu specifica- 
rea precisă a reţinerii sale inițiale (principiale): 


Când te-am văzut, femeie, știi ce mi-am zis în sine-mi? 
N-ai să pătrunzi vreodată înluntrul astei inemi. 
Voi pune ușii mele zăvoare grele, lacăt, 

Să nu pătrunză-n casă-mi zâmbirea ta din treacăt. 


Şi cum? dar înţelegi tu cum? Cu-acea gelozie, 
Ce gândurile-ţi arde și inima-ți sfâşie. 
Căci mă-ntrebam, se poate c-atât de-mpodobită 
Cu inima și mintea, să nu fie iubită? 


Căci prea, prea e frumoasă...Dorința-i guralivă, 
Ademenirea-i blândă, putut-a sta-mprotivă 
Atâtor vorbe calde șoptite cu durere, 

Ce aerul îl împle c-un val de mângâiere? 


Putut-a împotriva atâtora să steie 
Când e așa de dulce și nu-i decât femeie? 
Ştiind că o săgeată din arcul cel cu gene 
E chiar durerea însăși a vieții pământene, 


7% Evanghelie învățătoare (Govora, 1642), ediţie, studiu introductiv, note 
și glosar de Alin-Mihai Gherman, Editura Academiei Române, București, 
2011, p. 195. Sublinierile ne aparţin. 

Venin ştiind că este sărutul zânei””! Vineri, 
Venin mi-era suflarea și ochii tăi cei tineri 
Şi nu voiam ca dânşii cu dulce vicleşug 
S-aprinză al meu suflet pe-al patimilor rug; 


Şi zborul cugetării-mi, mândria din cântare-mi, 
Eu nu voiam c-un zâmbet al tău să mi le sfaremi... 
Priveai la mine straniu și te mirai că tac... 

Tu nici visai că-n gându-mi eu fălcile-ți dezbrac 


De cărnurile albe și gingașe și sterpe, 
Că idolului mândru scot ochii blânzi de şerpe, 
Tu nici visai că-n gându-mi eu fața ta o tai, 
Că ce rămase-atuncea naintea minţii-mi, vai! 


Era doar începutul frumos al unui leş... 
Ba mai treceai cu mâna prin perii tăi cei deși, 
Şi nici visai că gându-mi te face de ocară 
Pentru că porți pe oase un obrăzar de ceară 


Şi că priviri grozave, ca mâni fără de trup, 
Se întindeau asupră-ţi, cu ele să te rup, 
Şi pe cât de frumoasă și gingașă la port 
Eu te priveam atuncea c-un rece ochi de mort. 


Dar m-ai învins... Pătruns-ai a inimei cămări 
Ş-acum lucești ca steaua fatală peste mări 
Pe gândurile mele...și treci așa frumoasă 
Ca marmura de albă, cu gene lăcrămoase, 





2 Eminescu folosește cuvântul „zână” cu sensul cu care îl utilizase 
Sfântul Dosoftei, acela de „zeiță”. 

Şi cum plutești n-atinge piciorul de pământ... 
Atârni precum atârnă nădejdile...de vânt. 
Mă mişc ca oceanul cu suferinți adânci, 
Ce brațele-i de valuri le-atârnă trist de stânci. 


Se nalță și recade și murmură întruna 
Când lunecă pe negre păduri de paltin luna: 
Pătruns el e de jalea luminei celei reci... 
În veci de el departe și el iubind-o-n veci. 


De s-ar lăsa pe sânu-i, din cer vrodinioară, 
EI ar simţi că-nluntru-i cu ceru-ntreg coboară 
Şi-ar cadenţa durerea-i pe-al veacurilor mers 
C-un univers deasupră-i și-n el cu-n univers. 


Astfel domneşti pe visu-mi și pe singurătate-mi 
Şi mişti în al meu suflet un oceân de patemi. 
Iar braţele-mi s-aruncă ca valurile mării 
Ah, în deşert nici nu pot ca să te dau uitării 


S-aruncă înspre cerul cel luminos, recad 
Şi mistuit de chinuri ca Tantalus în iad. 
Dar în zadar! căci astfel a fost voinţa sorții 
Ca tu să-mi dai durerea și voluptatea morții 


Şi să-mi răsai din marea de suferinţi, înaltă 
Ca marmura eternă ieșită de sub daltă. 


(Gelozie) 


Motivul fundamental al repudierii Afroditei este acela, con- 
fesat străveziu, că nu dorea să ardă „al meu suflet pe-al patimilor 

rug”, considerând că aventura erotică era o frână în calea elanului 
său creator, poetic, că ea anula „zborul cugetării-mi, mândria din 
cântare-mi” — în altă parte spune: „Amor și minte sunt în dușmă- 
nie'7?. 

Într-un mod care poate părea paradoxal unei conștiințe mo- 
derne, erotismul nu este înțeles și asimilat cu inspirația sau 
creaţia, ci, dimpotrivă, este un factor ostil acesteia: „Ai fi ucis și 
capul și inima din mine/ Dacă-n a tale laţuri eu m-aș fi prins mai 
bine. /.../ Cum mulțumesc eu soartei că am scăpat de tine/ Făr-a 
comite, Doamnă, păcatul moșştenit./ Azi iarăși mă văd singur și 
fericit şi bine!/ Azi muza mea mă cată cu ochiul liniștit./ Acele 
nopți turbate de doruri și suspine/ S-au dus ca un vis negru, 
sălbatec și urât!/ Azi iarăși capu-n visuri eu îl cufund prin cărți”... 
(M-ai chinuit atâta cu vorbe de iubire). 

Din contră, condiţia eternității este indicată a fi fecioria/ 
virginitatea”* şi ea este procreativă/ creatoare: „Hyperion, izvor 
de vremi/ Şi-ntregitor de spaţiu/ Din noaptea vergină tu chemi/ 
Voința fără sațiu”7%. Această voinţă fără saţiu, care denumește 
concupiscența, dorinţa erotică a Luceafărului (ochii lui strălucesc 
„Ca două patimi fără saţ/ Şi pline de-ntuneric”), îl decade pe aces- 
ta din condiţia sa de geniu/ spirit creator, după asemănarea lui 
Dumnezeu. 

Înaintea lui Eminescu, Bolintineanu deplânsese faptul că „N- 
ai ştiu tu, o, femeie,/ Să mă faci un om mărit./ Tu, frumoasă ca o 





72 M. Eminescu, Opere, V, Poezii postume. Anexe. Note şi variante. Exer- 
ciții şi moloz — Addenda şi corrigenda. Apocrife. Mărturii. Indice, ediţie critică 
îngrijită de Perpessicius, București, Editura Academiei Române, Muzeul 
Literaturii Române, R.P.R., Bucureşti, 1958, p. 198. 

7% Sfântul Grigorie Palama, Omilii, vol. I, op. cit., p. 259: „Dumnezeu, 
chiar şi dând naştere, nu pierde fecioria, întrucât El dă naștere fără unire, 
fără emanaţie şi fără pătimire”. 

74 M. Eminescu, Opere, Il, ed. Perpessicius, op. cit., p. 414. 

zee,/ Tu făcuși un sibarit!” (La Silica)%, precum şi epuizarea ener- 
giei sale vitale. Peste timp, Ion Barbu va face aceleași constatări: 
„Înspre tronul moalei Vineri [despre zâna Vineri — un alt nume al 
Venerei/ Afroditei —, vorbeşte şi Eminescu în poemele de mai sus 
și în Scrisoarea II]/ Brusc, ca toţi amanţii tineri,/ Am vibrat/ Înflă- 
cărat /.../ Ah, ingrată/ Energie degradată,/ Brută ce desfaci pripită/ 
Grupul simplu din orbită/ Veneră/ Inimă/ În undire minimă” (Rit- 
muri pentru nunțile necesare)”*. 

Semnificativă mi se pare și corelația care se poate stabili între 
o cunoscută cântare a Monabhiei-poete Casiana despre plângerea 
femeii păcătoase, ce se cântă în Săptămâna Patimilor (care a adus 
Mântuitorului mir și care spune „că noapte îmi este mie înfierbân- 
tarea desfrâului și întunecată și fără de lună potta păcatului”7”), şi 
expunerea suferinței amoroase a lui Ștefan cel Tânăr (din piesa 
omonimă): „O sufletu-mi e-o noapte fantastică şi brună/ Un vis 
fără de noimă, un cer fără de lună” (s. n.). 





7% Dimitrie Bolintineanu, Opere. II]. Poezii, ediţie îngrijită, note şi co- 
mentarii de Teodor Vârgolici, Ed. Minerva, București, 1982, p. 40-41. 

Pentru Bolintineanu: „Şi o femeie este ca domele divine [stelele — 
recunoaştem metafora utilizată apoi de Eminescu în Memento mori]/ Ce 
seara scânteiază și ziua-n nori dispar./ Femeia-i schimbătoare ca cerul ce 
ne-arată/ Aci senină față, aci întunecată” (Schimbarea ei); 

„Femeia e o mare în vânt de vijelii;/ Nimic nu linişteşte capriciile-i 
vii./ Azi inima ei arde și mâne este rece,/ lar de va fi vreuna ce p-altă cale 
trece,/ Va fi ca o streină aici p-acest pământ. /.../ Femeia-i o albină ce la al 
zilei soare/ Traversă viaţa scurtă zburând din floare-n floare” (Lucia). 

În Doina VII, vergura Lazea, „a lui Zalmoxis dulce mireasă”, își apără 
astfel virtutea: „Florile scutură prefumul lor/ Şi tinereţile perd strălucirile. 
/...] Numai virtuțile renasc ca soarele/ În viitoarele veacuri de ceață;/ Şi când 
tot seceră moartea teribilă,/ Numai virtuțile încă au viață”, cf. ldem, p. 9%, 
169, 686, 688-689. 

7% Ion Barbu, Poezii. Proză. Publicistică, op. cit., p. 33. 

7% Triodul, op. cit., p. 577. 

7% M. Eminescu, Opere, VIII, ed. inițiată de Perpessicius, p. 173. 

Deși critica reţine adesea, ca moment de cotitură în existența 
poetului, pe cel descris în Mortua est!, acesta ne reprezintă deja o 
etapă avansată în istoria graduală a intensității sentimentului. 

Un eveniment anterior și fundamental e precizat de poemul 
Înger de pază. Aici ni se descoperă momentul în care se produce o 
breşă în decizia asumată a mortificării, când poetul consimte, ad- 
mite înlocuirea „îngerului de pază” cu femeia: 


Când sufletu-mi noaptea veghea în estaze, 
Vedeam ca în vis pe-al meu înger de pază, 
Încins cu o haină de umbre și raze, 
C-asupră-mi c-un zâmbet aripile-a-ntins; 
Dar cum te văzui într-o palidă haină, 
Copilă cuprinsă de dor și de taină, 
Fugi acel înger de ochiu-ţi învins. 


Eşti demon, copilă, că numai c-o zare 
Din genele-ţi lunge, din ochiul tău mare 
Făcuşi pe-al meu înger cu spaimă să zboare, 
EI, veghea mea sfântă, amicul fidel? 

Ori poate!... O,-nchide lungi genele tale, 
Să pot recunoaște trăsurile-ți pale, 
Căci tu — tu eşti el. 


De aici înainte (oricând va fi fost acest moment în viaţa sa), 
el este în căutarea „icoanei de lumină/ radioase” (Singurătate, 
Aveam 0 muză, Icoană şi privaz, etc.), a „madonei” (Venere și Mado- 
nă), a „îngerului” (Înger şi demon, Atât de fragedă... etc.) care să-i 
lumineze viața şi să-l fericească („Revarsă linişte de veci/ Pe noap- 
tea mea de patemi” (Luceafărul)). 

Aceeași perspectivă ferice asupra femeii, ca în Înger de pază, 
se desprinde şi din poemul Înger și demon, în care poetul se auto- 
portretizează ca un insurgent/ revoluționar/ rebel, care vede în 
femeia-înger împăcarea cu Dumnezeu, pe care Cerul i-o trimite. 

Dar mai târziu va considera că undeva a făcut o eroare („Prea 
mult un înger mi-ai părut/ Și prea puţin femeie /.../ Prea am uitat 
de Dumnezeu,/ Precum uitarăm toate” (S-a dus amorul...)), înce- 
pând să perceapă faptele, tot mai insistent, din perspectivă contra- 
ră, deşi nu va renunţa niciodată definitiv la iubirea sa și va pere- 
grina permanent între adorare și dispreţ la adresa feminităţii când 
sensibile și seducătoare, când capricioase și nepăsătoare: 


Viața mea fu ziuă și ceru-mi un senin, 
Speranţa, steaua de-aur mie-mi lucea în sân 
Până ce-ntr-al meu suflet deodat-ai apărut 
O, îngere căzut! 


Şi două stele negre luciră-n negru foc 
Pe cerul vieţei mele; — iar geniul-noroc 
Mă lasă-n lume singur, dispare în abis 

De nour și de vis. 


O rază din privire-ţi viața mi-a-nnegrit, 
Din sânul meu speranţa divină a fugit; 
Norocul și-a stins steaua...De m-ai iubi măcar — 
O înger de amar... 


(Viaţa mea fu ziuă) 


Experienţa amoroasă însă nu face decât să-i confirme și să-i 
reanime suspiciunea primară: idealul dorit nu e de găsit, femeia 

iubită este fie indiferentă (ca în Pe lângă plopii fără soț), fie infi- 
delă”*. Nuvela Geniu pustiu narează același traseu dramatic. 





7% Între bucurie și durere, lirica iubirii are la Eminescu multe înfă- 
țişări, a căror tipologie ar trebui mai sistematic studiată”, cf. Petru Creţia în: 
Mihai Eminescu, Constelația Luceafărului. Sonetele. Scrisorile, editate şi co- 
mentate de Petru Creţia, Ed. Humanitas, București, 1994, p. 156. 

Semnalăm aici şi opinia lui C. Ciopraga, conform căreia, „în subteran, 
în straturi de adâncime, erosul eminescian apare ca o luptă misterioasă cu 
timpul devorator, cu spectrul sfârșitului, iar termenii care polarizează aten- 
ţia sunt: dulceaţă şi jale. Ambii se regăsesc, cu mult înainte, în imnurile lui 
Dosoftei [în Psaltirea în versuri, adică]. [...] Prea învățatul monah, contem- 
poran cu Racine, cu Pascal și Bossuet, invocă de nenumărate ori un trai de 
dulceaţă, în sens pur spiritual [epitetul dulce este specific isihaştilor, care îl 
utilizează cu predilecție]. [...] 

Niciun alt poet român înainte de Eminescu n-a dat o atât de amplă 
întrebuințare, cu excepţia lui Dosoftei, termenilor dulce sau dulceaţă [poate 
nu atât de amplă, dar o utilizare frecventă se poate distinge și la alți poeți, 
înainte de Eminescu, ca spre exemplu la Bolintineanu, în versurile căruia 
Eugen Simion descoperă totuși o „euforie a dulcelui”, cf. Dimineaţa poeților. 
Eseu despre începuturile poeziei române, ediţia a Il-a, Ed. Eminescu, București, 
1995, p. 44. Considerăm că este vorba de o trasmitere pe filon poetic tradi- 
ţional, de la Dosoftei la prepașoptiști și paşoptiști şi la Eminescu]. [...] La 
polul opus, de remarcat frecvenţa jalei [...]. Starea de mâhnire e comunicată 
în maniera lui Dosoftei”. Cf. Constantin Ciopraga, Poezia lui Eminescu, Op. 
cit., p. 234-235. 

Se poate observa și că cei doi poeți au în comun realismul notării 
manifestărilor psiho-somatice provocate de dor şi de iubire. Spre exemplu, 
la Eminescu, durerea resimţită în corzile inimii constituie fără îndoială o 
imagine impresionantă: 


Mă dor de crudul tău amor 
A pieptului meu coarde, 

Şi ochii mari şi grei mă dor 
Privirea ta mă arde. 
(Luceafărul) 

În aceste condiţii, de abia, tânăra moartă evocată în Mortua 
est! devine o paradigmă (chipul ei visat dar de negăsit în lume re- 
vine ca subiect poetic în destul de multe compoziţii), portretizată 
în Sofia din Geniu pustiu (faptul că Poesis este o reproducere mai 
palidă şi mai dramatică a ei nu insistă pe subsecvenţialitatea 
poeziei față de înțelepciune?) ori în regina dunăreană Maria, din 
Strigoii. Pe aceasta, Arald, cu ajutorul magului și dăruindu-i din 
ființa sa, încearcă să o readucă la viaţă, o viaţă pe care însă amân- 
doi o trăiesc fantasmatic și pe jumătate secătuiți de vitalitate: „fața 
ei frumoasă ca varul este albă” și „un obrăzar de ceară părea că 
poartă el”. 

O alegorie similară (construită după tiparul cărților populare 
etice) se află în poemul În vremi de mult trecute, în care „un împărat 





La Dosoftei, dorul de Dumnezeu „arde-n plămână”, iar „traiul de 
dulceaţă” la care dorește să ajungă este isihia sufletului şi vederea lui 
Dumnezeu [„să Te văz în față” ], predicată de isihaști: 


În ce chip doreşte cerbul de fântână, 
Cându-l strânge setea de-l arde-n plămână, 
Sufletul mieu, Doamne, așa Te doreşte, 

Cu sete aprinsă, de mă veștezește. 


Mişelul [sărmanul] mieu suflet de Tine-nsătează, 
De Domnul puternic şi viu, să Te vază. 

Cândva de-aş agiunge să Te văz în faţă, 

Să-m astâmpăr de sete în trai de dulceaţă. 


De-aceasta mi-i jele cu inemă arsă 

Şi ochii miei lacrămi în tot ceasul varsă, /.../ 
Unde-mi vine-aminte de svânta Ta faţă, 

Mi se varsă-n suflet răceală de gheaţă... 


(Ps. 41, 1-10, 13-14) 

prea mare” îşi trimite fiul și unicul moștenitor la „un bătrân mag” 
din muntele Pion, pentru a primi de la el învățătura adevărată, 
pentru că „Nu voi ca lumea asta cu visuri să-l îmbete,/ Căci cei 
mai mulţi din oameni după nimic alerg -/ Să vadă-n cartea lumii 
un înțeles deschis,/ Căci altfel viața-i umbră şi zilele sunt vis”. 

Magul îi devine pedagog și îl învaţă să se păzească de „a 
pierzărilor cale” şi „neademenit/ De-un înger cu ochi verzi cu tră- 
s[ăt]urile pale,/ Ce lumii aduce durere și jale”, care este Moartea, 
și de către care „adânc ești iubit”. Aceasta, însă, „e un înger palid 
cu lungi aripi și negre”, care cu „amoru-i stinge sisteme-ntegre, 
/...] Seducător trimite plăcerile alegre/ Şi de asculți cântarea-i 
geniu-ți e sfărâmat”. 

Nu exclud o intenţionată sinonimie alegorică între „Moartea- 
înger palid cu lungi aripi şi negre” şi femeie, dacă ne gândim că 
„moartea însăși e /.../ un vistiernic de vieţi” (Cu mâne zilele-ți 
adaogi), iar — înţeles cu sau fără ironie — „plodirea este rolul femeii 
pe pământ” (Femeia?... măr de ceartă). În manuscris nota: „Tu femee 
vis de foc/ Eşti al morţii crud proroc?”8%. Semnificațiile pot fi cât 
se poate de profunde, de vreme ce poetul poate afirma, la un mo- 
ment dat, că numai Dumnezeu, „El singur știe taina naturii ş|i]-a 
femeii "80. 

În ciuda sfaturilor sale, fiul de împărat se îndrăgostește. Se 
retrage deci în sihăstrie și „se chinuiește în rugăciuni, asceze /.../ 
gândind la Dumnezeu /.../ Ca să domini în tine ispita, geniul rău!”. 
Prințul călugărit nu reușește să-și înfrângă însă gândul iubirii: 
„Ispită neagră dânsa? un geniu rău, o, nu e!/ Răspunde trist și 
dulce fantasticul ascet /.../ De-aș spune numai chipul cum pri- 
virilor mele/ S-arată — n-ai mai crede că-i geniu infernal”. Nu-şi 
află liniștea nici „în muri de mănăstire”, nici în „țărmuri sterpi de 
mare”, căci „lumea cu-a ei visuri gândirea i-au supus”. Atunci: 





5% M. Eminescu, Opere, V, ed. Perpessicius, op. cit., p. 638. 
81 M. Eminescu, Opere, II, ed. Perpessicius, op. cit., p. 75. 

Magul își răzgândește-a călugărului soarte! 
„E-aievea acea ființă, visele-ți nu te mint, 
Dar nu-i aci în lume...E sufletu-unei moarte, 
Pe care-nsă eu însumi pot ca să-l reaprind. 


Pot s-o topesc în forma de lut care s-o poarte 
Şi idealu-eteric în lut eu pot să-l prind, 
Dar nu aici. — Aicea de viață n-are parte; 
Vom merge-n lumea unde trăiește mai departe”. 


„Lumea unde trăiește mai departe” este cea de dincolo de 
hotarele acestei vieți. Un ecou tulburător cred că se poate des- 
prinde din felul cum suferinţa poetului și meditaţia profundă asu- 
pra morţii au determinat ca scene funerare să fie propulsate într- 
un fundal cosmic, ca în următoarele versuri, unde sugestiile tana- 
tice sunt evidente: 


Luna iese dintre codri, noaptea toată stă s-o vadă, 
Zugrăvește umbre negre peste giulgiuri de zăpadă 
Şi mereu ea le lungește şi suind pe cer le mută, 

Parcă fața-i cuvioasă e cu ceară învăscută; 


Şi cu neguri îmbrăcate-s lan, dumbravă și pădure, 
Stele galben tremurânde mişcă-n negurile sure, 
Intră-n domele de nouri argintii multicoloane, 

De-a lor rugă-i plină noaptea, a lor dulci și moi icoane 
Împle văile de lacrimi de-un sclipet împrăștiet 
Când în cârduri cuvioase sus pe cer se mișcă-ncet. 


(Călin Nebunul) 


473 


Cu varianta: 


Luna iese dintre codri. 
Noaptea toată stă s-o vadă. 
Zugrăveşte umbre negre 
Pe lințolii de zăpadă. 


Şi mereu ea le lungește 
Şi suind în cer le mută, 
Parcă fața-i cuvioasă 
E cu ceară învăscută. 


(Luna iese dintre codri) 


În Făt-Frumos din lacrimă, „răsărea dintre stânci bătrâne luna 
cea palidă ca faţa unei fete moarte”&?. 

Vinovăţia seducţiei și a patimei amoroase — sentiment pro- 
movat și de etica vechii literaturi — se poate deduce prin compa- 
rarea a două poeme, Gemenii şi Luceafărul, care au multe elemente 
în comun (între ele, dar şi cu Strigoii sau Călin ori cu poemele 
evocate la început, Când te-am văzut, Verena... şi Gelozie): 


Atuncea el tresare și ochii învârtește. 
Cum sta-nainte-i naltă, privind o mistuiește: 
„O, vino mai aproape, aproape l-al meu piept, 
Odor cu păr de aur și ochiul înțelept. 


Ca zece morți deodată durerile iubiri-s5, 


802 Eminescu, Proză literară, op. cit., p. 18. 
8% A se vedea Cânt. Cânt. 8, 6-7: „Că iubirea ca moartea e de tare și ca 
iadul de grozavă este gelozia. Săgeţile ei sunt săgeți de foc și flacăra ei ca 

Cu-acele morți în suflet eu te iubesc, Tomiris”. 
„Dar lasă-mă ea strigă. Ce galben ești la faţă, 
Suflarea ta mă arde și ochiul tău mă-ngheaţă. 


Ce mă priveşti atâta? A ta căutătură 
Mă doare, cum mă doare suflarea ta din gură. 
Ce ochi urât de negru! Cum e de stins şi mort! 
Închide-l, ah, închide-l privirea ta n-o port...”. 


„Dar, mă iubeşti, Tomiris tu mă iubeşti atât, 
Precum pe al meu frate nicicând nu l-ai iubit”. 
„Da, simt că în puterea ta sunt, că tu mi-eşti domn 
Şi te urmez ca umbra, dar te urmez ca-n somn. 


Simt că l-a ta privire voinţele-mi sunt sterpe, 
M-atragi precum m-atrage un rece ochi de şerpe, 
Fugi, fugi în lumea largă! Mă faci să-nnebunesc, 
Căci te urmez și totuşi din suflet te urăsc”. 


EI o cuprinde...Faţa ei albă atuncea piere 
Şi gura ei se strânge de-o stranie durere. 
Ea ar ţipa și glasul în gât i se îngaimă. 
Ea îl sorbea cu ochii, deşi murea de spaimă... 


Şi cum stau mână-n mână...tresar, tot mai aproape 
Se strâng şi peste ochii-i îşi lasă-a ei pleoape. 





fulgerul din cer. Marea nu poate stinge dragostea, nici râurile s-o poto- 

lească”. La Eminescu: „Focul meu a-l stinge nu pot cu toate/ Apele mării” 

(Odă (În metru antic)). Cf. 
https://www.teologiepentruazi.ro/2007/12/26/eminescu-si-ortodoxia- 


ii/. 


Din tainiță adâncă părea c-aud un vaier. 
Deasupra ei Brigbelu, nălțând făclia-n aer, 


Îi zise: „O, iubito, din nou ți se năzare”. 
lar ea mereu ascultă, ș-aude i se pare: 
„Se clatin visătorii copaci de chiparos 

Cu ramurile negre uitându-se în jos, 


lar tei cu umbra lată cu flori pân-în pământ 
Spre marea-ntunecată se scutură de vânt!”. 


(Gemenii) 


Îl vede azi, îl vede mâni, 
Astfel dorinţa-i gata; 
EI iar, privind de săptămâni, 
Îi cade dragă fata. 


Cum ea pe coate-şi răzima 
Visând ale ei tâmple 
De dorul lui și inima 
Şi sufletu-i se împle. 


Şi cât de viu s-aprinde el 
În orișicare sară, 
Spre umbra negrului castel 
Când ea o să-i apară. 


Şi pas cu pas pe urma ei 
Alunecă-n odaie, 

Ţesând cu recile-i scântei 
O mreajă de văpaie. 
[o plasă a dorinţei brute, pe cât pare de imaterială, 
în care ea să se prindă] 


Şi când în pat se-ntinde drept 
Copila să se culce, 
l-atinge mâinile pe piept, 
I-nchide geana dulce; 


[senzualitate: mai întâi funcționează lumina și vederea, iubirea 
în etapa primară, eterică, apoi atingerea, chiar dacă e mai mult o 
senzaţie indusă, decât o realitate] 


Şi din oglindă luminiș 
Pe trupu-i se revarsă, 
Pe ochii mari, bătând închiși 
Pe faţa ei întoarsă. 


[loglinda, receptacul şi reflector al luminișului, este element 
esențial al seducţiei, ca și oglinda ochilor (neoanacreonticii sunt 
ilustrativi5%), în care înamoratul/ înamorata se reflectă mai mult 

sau mai puţin narcisist; aici cei doi nu se văd, iniţial, și ea se 

îndrăgostește de reflecția luminii lui în oglindă] 


Ea îl privea cu un surâs, 





804 Dar şi în Istoria ieroglifică a lui Cantemir, op. cit., p. 281: „ca lumina 
soarelui în stele oglindă frâmsețelor ei mă făcu şi în mine pre sinea şi în 
grozăviia mea frâmsețe ai a videa i să părea (că ochii dragostelor nu ce ieste, 
ce precum îi plac văd)”. 

EI tremura-n oglindă [a visului ei%%5], 
Căci o urma adânc în vis 
De suflet să se prindă. 


[este aici sugestia Zburătorului, 
prezentă şi în Călin, care e zburător cu plete negre] 


lar ea vorbind cu el în somn, 
Oftând din greu suspină 
— „O, dulce-al nopții mele domn, 





8% Pentru sursele medievale ale temei întipăririi/ oglindirii în suflet a 
celui iubit, este amintit Marsilio Ficino: 

„Cel care iubește își zugrăveşte în suflet figura celui iubit. Astfel, su- 
fletul celui îndrăgostit devine un fel de oglindă în care străluceşte imaginea 
celui iubit. De aceea, atunci când cel iubit se recunoaște pe sine, în cel care- 
| iubește, el e constrâns să-l iubească”, cf. Asupra iubirii, în Platon, Banchetul, 
Editura de Vest, Timișoara, 1992, p. 54, apud Ruxandra Iordache, Cuplul 
medieval în texte şi imagini, în vol. Metamorfoze: imagine — text. Studii de 
iconologie, coordonat de Dan Grigorescu şi Alexandra Vrânceanu, cf. 
http://ebooks.unibuc.ro/filologie/metam/1.htm. 

Concepţia aceasta cunoaşte o formulare mistică, anterioară, în lite- 
ratura patristică: „Cel ce iubeşte cu adevărat, își închipuie pururea faţa celui 
iubit și o îmbrățișează cu dulceaţă în lăuntrul său. Unul ca acesta nu se mai 
poate linişti nici în somn de dorul aceluia, ci și atunci se îndeletniceşte cu 
cel dorit. Aşa se întâmplă cu ființele trupești, așa cu cele netrupeşti. Cineva 
rănit de săgeata dragostei [Solomon] a zis despre sine (lucru de care mă 
minunez): Eu dorm, silit de trebuinţa firii, iar inima mea veghează (Cânt. Cânt. 
5, 2), din pricina mărimii dragostei. [...] Când deci omul întreg se amestecă 
cu iubirea lui Dumnezeu, atunci strălucirea sufletului se arată în trup ca 
într-o oglindă”, cf. Sfântul loan Scărarul, Scara, traducere, introducere și 
note de Pr. Prof. Dr. Dumitru Stăniloae, Ed. IBMBOR, București, 1992, p. 
426-427. 

Comentariul patristic este unul mistic, iar dacă ar fi să-l aplicăm la 
Eminescu, concluzia ne-ar purta tot în direcţia de a recunoaște natura 
hibrid-paradoxală a personajelor sale. 

De ce nu vii tu? Vină! 


Cobori în jos, luceafăr blând, 
Alunecând pe-o rază, 
Pătrunde-n casă şi în gând 
Şi viața-mi luminează!”. 


Retrenul incantatoriu, cu rol de descântec, sugerează vraja, 
la propriu (şi mreaja5%*) — refrenul apare și în Gemenii („Se clatin 





5% O atmosferă și motive asemănătoare se disting și în alte poeme de 
dragoste, chiar dacă semnificaţia (mult mai complexă, a mrejei/ cursei) pare 
edulcorată, prin transferul asupra naturii al atmosferei sentimentale, cum 
ar fi în aceste versuri manuscrise din Povestea teiului (M. Eminescu, Opere, 
II, ed. Perpessicius, op. cit., p. 25): 


Gându-i prins parcă-ntr-o mreajă 
Parcă sună în urechi 

Sub cel teiu înalt și vechi 

Lin vuia isvoru-n vrajă 


Ca din vis deodat răsare 

Şi privind cu ochi-n lături 
Pe-un băet văzu alături 
Pe-un cal negru stând călare 


Ochii mari şi negri ... - 
Fața-i albă ca şi moartă 

Flori de teiu în păru-i poartă 
Şi la șold un corn de-argint 


Şi de o dată blând şi drag 
Tânguiosul corn răsună 
Pe când ese dulcea lună 
Dintr-o rariște de fag 

visătorii copaci de chiparos”... etc.) — și a fost sesizat de Mircea 
Eliade, utilizat fiind în Domnișoara Christina”. 

Cătălin nu procedează, însă, cu totul diferit decât Luceafărul, 
pentru că o îmbie să intre în același joc al dezarmării amoroase: 


Cum vânătoru-ntinde-n crâng 
La păsărele laţul, 





Prin uşorul văl al ceţii 
Luna-n ceruri stă de strajă 
Iar isvoarele în vrajă 
Povestesc singurătăţii 


Şi cu sine stă de sfaturi 

Sub cel teiu bătut de vânt 
Cu-a lui flori pân în pământ 
Şi cu ramurile-n laturi 


Şi de o dat privind în lături 
Ca din visuri ea răsare 
Vede-un tânăr ce călare 
Pe-un cal negru merge-alături 


Şi prin şoaptele pădurii 

Să te strâng să te desmierd 
Al meu suflet să mi-l pierd 
Mistuit de focul gurii. 


807 A se vedea articolul meu de aici: 

https://www.teologiepentruazi.ro/2007/06/05/dubla-ereditate- 
eminesciana/. Între timp, am comentat Luceafărul integral, în 2014, şi am 
aprofundat semnificaţiile sale. A se vedea: 

https://www.teologiepentruazi.ro/tag/luceafarul/. 

De aceea, astăzi am o perspectivă mai nuanţată în comparaţie cu cea 
expusă în articolul din 2007. A se vedea volumul anterior al Istoriei de faţă. 

Când ţi-oi întinde braţul stâng 
Să mă cuprinzi cu brațul; etc. 


Sugestia există încă de la lenăchiță Văcărescu („Într-un CO- 
paci zarifior/ Un şoim prins în lățişor/ Strigă amar ciripind,/ 
Norocul său blestemând // Multe păsări am vânat,/ Şi-mi zicea 
șoim minunat;/ lar aici laţ fiind întins,/ Cum am dat, pe loc m-am 
prins!/ De inimă, nu de cap!/ N-am nădejde să mai scap” )88. 

Metaforele vânătorești cu conotaţii erotice au o tradiţie 
îndelungată, mai ales cea a săgetării cu ochii din arcurile sprân- 
cenelor, provenind din Pildele vechitestamentare („Nu dori fru- 
museţea întru inima ta și să nu te vâneze cu genele ei”, Pilde 6, 
255%), reprodusă atât în Istoria ieroglifică („Şi aşe, îndată o ficioară 
ghizdavă și frumoasă dinainte-ne în picioare stătea, carea cu ochii 
sigeta, cu sprâncenele arcul încorda, cu fața singe vărsa, cu bu- 
dzele inima spinteca, cu mijlocul viaţa curma...”810), cât și la poeţii 
Văcărești: Alecu Văcărescu („Ochii tăi arme nu poartă,/ Mă mir 


PP 


dar cu ce săgeată [săgetează]?!” (Chipul tău e ce dă rază); „De sire- 


ne/ Cu lungi gene/ Ce fac bărbaţilor cazne şi scene /.../ Josnica 





58 Începuturile literaturii artistice. Prima poezie lirică, ediţie şi prefaţă de 
Nicolae Manolescu, Ed. Gramar, București, 2007, p. 47. 

5% O amintește și Sfântul Nicodim Aghioritul în cartea la care am fă- 
cut de multe ori trimiteri în paginile de faţă. 

510 Dimitrie Cantemir, Istoria ieroglifică, ed. cit., p. 280. Inorogul, „el 
Dianii, și nu Afroditii, să fie închinat apofasisticos mi-au răspuns” (Idem, 
p. 282). 

Edgar Papu scria: „Atât Luceafărul lui Eminescu cât și Inorogul lui 
Cantemir, prin ademeniri false — efectuate în primul caz de o femeie, în al 
doilea caz de făptura perfidă a Cameleonului (femeia-cameleon) —, coboară 
în lumea rea și înșelătoare a muritorilor. În sfârșit, amândoi, deopotrivă de 
însingurați și dezamăgiţi, se întorc în înaltele lor locașuri solitare, departe 
de oameni” — a se vedea Poezia lui Eminescu, op. cit., p. 213-214. 

lingușire/ Şi pervertire/ Ce are sexul femeiesc din fire” (Satiră)!!), 
Costache Conachi („A ochilor tăi ivală/ Cu blândeţa ce ne-nșală,/ 
Năvălind cuprinși de gene/ Săgetează din sprâncene” (Nume), 
Căci ochii ce săgetează/ Ca luceferii cu rază/ Supt două arce- 
nghinate/ Inimile ţân legate” (Nume); „La săgeți fieră nu are/ Ce 
lumini de ochi și gene,/ Arcul de îngemănare/ Este din două 
sprâncene” (Amoriul, ca și ostaşii)s!?) şi la Bolintineanu („sprân- 
cenele ei arcuri” (Cezar și Cleopatra)), în cântecele de lume, etc. 

Să nu considerăm însă că suferinţa care năștea poetic Spitalul 
amorului (Anton Pann) era singurul motiv care îi putea oferi lui 
Eminescu precursori în perioada imediat anterioară, pentru că, 
atât la cei numiţi neoanacreontici, cât şi la preromanticii paşop- 
tişti, topoii medievali precum vanitas vanitatum, ubi sunt?, fugit 
tempus etc., erau cel puţin la fel de bine reprezentați. 

Revenind la discuţia noastră, Eminescu reproduce simbo- 
listica cinegetică și în poemul Diana: „Un arc de aur pe-al ei umăr,/ 
Ea trece mândră la vânat/ Şi peste frunze fără număr/ Abia o urmă 
a lăsat”. Semnificaţia esenţială este cea a cursei: „Ca un cântec de 
sirenă,/ Lumea-ntinde lucii mreje” (Glossă), ca și Luceafărul care 
țese „o mreajă de văpaie”. 

La aceleași simboluri și semnificaţii recursese și Cantemir. În 
ieroglifica sa Istorie, el scria un pasaj ca acesta, referindu-se la com- 
plotul împotriva Inorogului: „Ce ei încă acestea [vânătoarea] 
orânduind şi fel de fel de Iațuri, curse, mreji şi alte măiestrii în toate 
poticile şi căile întindzând” ...5:5 — și care întorc lumea pe doss!*. 


31 Începuturile literaturii artistice. Prima poezie lirică, op. cit., p. 62, 64- 
65. 

512 [dem, p. 103, 104-105, 114. 

515 Dimitrie Cantemir, Istoria ieroglifică, ed. cit., p. 172. 

314 Ibidem: „Ce ei încă acestea orânduind și fel de fel de Iațuri, curse, 
mreji şi alte măiestrii în toate poticile şi căile întindzând, strâmbătate ca 
aceasta în multă vreme ceriul a privi, pământul a suferi neputând, de 

În manuscrisul cuprinzând Paza simțurilor, care i-a aparţinut 
lui Eminescu, poetul sublinia, între altele, și următoarele cuvinte 
și expresii: „Cu adevărat, nu departe de scopos şi mi să pare mie 
că și foarte nemereaște adevărul că cel ce rânduiaşte strălucite jilțuri 
are strălucite prăpăstii. Şi pre înălțimile și slavele și mărimile 
vreadniciilor, ori din ceale din afară de să vor întâmpla a fi aces- 
tea, ori din ceale din lăuntru, și dintru ale noastre numindu-le 
filosoful acel năravnic curse, şi mreji, şi leațuri: că pre cei ce o dată 
i-au prins cu acestea, îi înfășură cu nenădăjduite scârbe şi ispite. 
Dascal şi învăţătoriu al cuvintelor acestora mi s-au făcut mie [...] 
însuş iscusul, carele m-au ajuns pănă în fiindul adâncului 55. 

Mreaja lumii (adică lumea înșelătoare, cum zice Miron Costin) 
face parte din topoii tradiționali. Eminescu doar a derivat sensu- 
rile (şi nici această derivare nu îi aparţine în întregime, decât ca 
situație poetică personalizată și ca formulă stilistică), cursa luând 
înfăţişarea erosului. 

Există elemente de magie şi o întreagă artă a seducţiei desfă- 
șurată în Luceafărul, care fac ca scenariul critic al iubirii inocente, 
al îndrăgostirii nevinovate, să poată fi pus foarte serios la îndoială. 
Eminescu n-a crezut niciodată în inocenţa sentimentului, l-a privit 
cu suspiciune de la bun început, chiar dacă i-a căzut sau i s-a lăsat 
pradă. O comparaţie cu nuvela La hanul lui Mânjoală a lui |. L.. Ca- 
ragiale sau cu operele lui Eliade, Domnișoara Christina sau Mai- 
treyi, ar fi interesantă. 

Gemenii ne descoperă mult mai bine îmbinarea planurilor, 
paradoxul iubirii ca patimă, ca mistuire interioară, al iubirii reci, 
în ciuda incompatibilității deopotrivă a conceptelor şi a senza- 





năprasnă din toate părțile și marginile pământului holburi, vifore, tremuri, 
cutremuri, tunete, sunete, trăsnete, plesnete scorniră, atâta cât tot muntele 
înalt cu temeliele în sus şi cu vârvul în gios răsturnară (S. n.) şi tot copaciul gros, 
înalt şi frundzos din rădăcină îl dezrădăcinară...”. 

515 Ms. rom. B. A. R. 3074, f. 4. 

țiilor. Luceafărul ţese o „mreajă de văpaie” cu „recile-i scântei”, 
este „Un mort frumos cu ochii vii/ Ce scânteie-n afară”, este „străin 
la vorbă și la port” şi ochiul lui o îngheaţă pe femeie. 

Altceva rezultă din acele ritmuri sublime ale cântecului său 
de îndrăgostit: a făcut eforturi sisifice (se compară cu Nessus în 
Odă (în metru antic), cu Sisif în Femeia?...măr de ceartă şi cu Tantal 
în Gelozie) pentru a înălța acest sentiment în planul eternității. 

Mircea Eliade era de părere că nuditatea Cezarei, pe care o 
contemplă leronim şi care îl determină să se îndrăgostească de ea, 
„nu are nimic licenţios; ea păstrează, în proza lui Eminescu, sensul 
originar, metafizic, de dezbrăcare de orice formă, reîntoarcere la 
pri-mordial, la preformal. De această Cezară se îndrăgostește lero- 
nim 816. Opinia noastră este că nu de o Cezară preformală se 
îndrăgostește leronim (mai ales că autorul era pătruns „de-adânca 
sete a formelor perfecte” (Icoană şi privaz) şi chiar nu avea nicio 
atracţie către preformal, iar primordialitatea la el nu are nimic de- 
a face cu informul/ amorful) și, pe de altă parte, nuditatea, la Emi- 
nescu, este licențioasă. Poate e mai puțin sesizabil în nuvelele la 
care se referă Eliade (unde, într-adevăr, Eminescu propune o su- 
blimare a sentimentului, pe care îl orientează către condiția ori- 
ginară), însă abstragerea imaginii în felul acesta într-un nuce 
metafizic nu se potriveşte foarte bine situaţiei de faţă. 

Poeme ca Ah, mierea buzei tale, Ghazel sau secvenţe poetice 
precum cele câteva din Miron și frumoasa fără corp ne indică o nu- 
ditate licenţioasă cel puţin la origini (conceperea versurilor în ma- 
nuscris) — în timp ce Locul aripelor este iarăși un poem care indică 
o controversă lăuntrică pe acest subiect. Că Eminescu era un poet 
pudic, că el suprimă sau sublimează astfel de pasaje (care n-au 
scăpat în versurile publicate), de cele mai multe ori, şi că astfel de 
licenţe erotice intră în sfera culpabilizării sentimentului, pe care el 
însuși îl sancţionează, acestea toate sunt adevărate. Însă nuditatea 





516 Mircea Eliade, Insula lui Euthanasius, op. cit., p.9. 

eminesciană nu are legătură cu inocenţa primordială, oricât de 
mult semnificaţiile edenice ale insulei lui Euthanasius ne-ar tri- 
mite pe această pistă hermeneutică. Are legătură în schimb cu 
Alecu Văcărescu și cu leșinurile/ stările cataleptice ale versurilor 
neoanacreontice, în a căror tradiție perseverează și el, așa cum a 
făcut-o şi Bolintineanu, dar și Macedonski, ulterior. 

Eminescu avea modele pentru licenţe de felul acesta și în 
cântecele de lume. El prelucrează, spre exemplu, în Pajul Cupidon, 
un astfel de poem-cântec, cu titlul Pentru amor, prelucrare în care, 
în afară de accentele grave (chiar solemne) din câteva strofe care 
n-au prea multe în comun cu cântecul de lume, se observă și subli- 
marea erotismului pronunţat al versurilor populare de dragoste: 


Mare ipolipsis are 
Amorul ori la ce stare /.../ 
Mai ales pe la cucoane 
Pururea cu ele doarme. ]...] 


Dar să vii p|rlin grădină 
Să te fereşti de lumină [...] 


Pentru cele ţițișoare 
Ce-s foarte dezmierdătoare 
Fiind albe şi rotunde 
Inimioara mi-o pătrunde 


(Pentru amor)” 





517 Ms. rom. B. A. R. 3078, f. 24'-25". Majoritatea versurilor citate sunt 
subliniate cu creion roșu de poet în manuscris. Perpessicius n-a cunoscut 
această sursă a poemului, și, admițând asocierea cu poezia Kamadeva făcută 
de lorga, a discutat despre „problema genezei, fără a nădăjdui în certitu- 
dine”, cf. M. Eminescu, Opere, Il, ed. Perpessicius, op. cit., p. 49. 

Pajul Cupidon, vicleanul, 
Mult e rău și alintat, 
Cu copii se hârjonește, 
Iar la dame doarme-n pat. 


De lumină ca tâlharii 
Se fereşte binişor, 
Pe ferești se suie noaptea 
Dibuind încetișor; /.../ 


Gât și umere frumoase, 
Sânuri albe și rotunde, 
EI le ţine-mbrăţișate 

Şi cu mâinile le-ascunde. 


(Pajul Cupidon...) 





El semnalează și o altă influență importantă — care n-are legătură cu 
nuditatea licenţioasă —, a Erotocritului într-un poem eminescian omonim, 
care ulterior a devenit Povestea codrului (legat tematic de Povestea teiului): 
„Capitolul poeziei erotocritene, al cântecelor de lume, al irmoaselor, se află 
din belșug reprezentat în manuscrisele eminesciene, în grupe compacte, pe 
care poetul le citea la răstimpuri, în versificația cărora intervenea şi de la 
care împrumuta multiple sugestii. Schimbul de motive şi inspiraţie între 
lirica populară, mai bine zis anonimă, şi cea cultă se poate urmări în tot 
cursul sec. XVIII și XIX şi în intensificarea lui un rol de căpetenie l-a jucat 
însuşi poemul Erotocritului, fie în traducerea lui Dionisie Fotino, fie în tra- 
ducerea şi prelucrarea Noului-Erotocrit, a lui Anton Pann” — ldem, p. 4. 

Putem să exemplificăm și prin variante de laborator, din 
Gruie-Sânger“!% (din care provin și versurile poemului Când te-am 
văzut, Verena...), care surprinde această agonie între discernământ 
Și pasiune şi care ne readuce la filosofia vederiit!*, dezvoltată după 
textele vechi: 


Ce vrei, să-mi rup din frunte izvorul de lumine? 
Amăgitori sunt ochii — furi de-ndulciri străine... 


În porţile acestea a ochilor aibi strajă: 
Privirea femeiască privire nu-i, ci vrajă. 
A sufletului pusnic cetate întărită 
Ea cade înainte-i de vânturi răscolită. 


Căci ochii sunt fecioare închise în cămăris? 
Luminile li-s pline de frică, ruşinări; 
Bobiţe sunt de poamă ce port pe ele bruma, 
Cu gura mea le-aș șterge de bruma lor acuma. 


[Ce ascuțit] dezgheaţă privirea pătimașă 





515 M. Eminescu, Opere, VIII, ed. inițiată de Perpessicius, op. cit., p. 
144. 

519 A se vedea şi opinia lui Dan C. Mihăilescu, Perspective eminesciene, 
op. cit., p. 108: „poetica eminesciană a vederii operează cu nişte date con- 
sacrate de lirica medieval-renascentistă”. 

820 A se vedea Nicodim Aghioritul, Paza celor cinci simțuri, op. cit., p. 
69-70: „Sfântul Isidor [de Sevilla]... zice: “Nu numai trupul neprihănit, ci și 
aruncăturile ochilor, pe care de aceea le numim lumini, se cade să fie fe- 
cioare'. Dar încă și firea a închis ochii înlăuntrul genelor, ca pe nişte fecioare 
în cămări (s. n.), ca să se rușineze asemeni unor fecioare când se ivesc afară 
din cămările lor, şi nu fără ruşine să vadă orice faţă...”. 

Preluarea, de către Eminescu, a metaforei ochilor ca fecioare în cămări 
a fost sesizată anterior de Ion Creţu, art. cit., p. 577-578. 

Chiar bruma de pe ochii copilului din fașă. 


Colțunii ai luditei răpiră pe-Olofern 
Şi ochii îi robiră și sufletu-n etern. 
De-aceea când de sânu-ţi eu haina o disfac 
Şi trupul de zăpadă îl văd — rămân buimac. 


Şi toate-s potrivite, frumoase mădulări: 
O, mi se sfarmă mintea, şi aerul prin nări 
Abia ajunge-n suflet...și inima se strânge, 

Te-aş omori în braţe şi mijlocul ţi-aș frânge, 
Ţi-aş sângera eu buza c-o crudă sărutare, 
Căci patima-mi de flăcări vo margine nu are. 


Dintru-a vedea se naște-a îndrăgi:?!. 


Simetric, ca semnificaţii, cu ceea ce am citit în versurile de 
mai sus și în Luceafărul este şi pasajul următor din Călin (file din 
poveste) (poate cel mai îndrăzneț din poezia antumă -— alături de 
sonetul Iubind în taină —, deşi erotismul este oarecum codificat sau 
diluat în ansamblul poetic): 


[ci și colo a ei haină s-a desprins din sponci ş-arată 
Trupul alb în goliciunea-i, curăţia ei de fată /.../. 
Iar voinicul s-apropie și cu mâna sa el rumpe 
Pânza cea acoperită de un colb de pietre scumpe; 
A frâmseţii haruri goale ce simţirile-i adapă, 
Încăperile gândirii mai nu pot să le încapă. 





81 Cf. Nicodim Aghioritul, op. cit., p. 69: „Din a vedea se naște a în- 
drăgi. Şi altmintrelea: din a nu vedea se naște a nu îndrăgi”. 

Perdelele poetice sunt la fel de fine ca pânza de păianjen...5%?. 

Şi în Călin, ca în toată lirica eminesciană, este de sesizat 
prezența mătăsurilor care îmbracă fata sau femeia („Al ei chip se 
zugrăvește plin şi alb: cu ochiu-l măsuri/ Prin ușoara-nvineţire a 
subțirelor mătăsuri” — care nu o pot, deci, ascunde, fiind subțiri), 
având o semnificaţie înrudită cu cea a mrejei, pentru că „de sus 
pân-în podele un painjăn, prins de vrajă,/ A ţesut subțire pânză 
străvezie ca o mreajă” — singura perdea ce ascunde patul fetei, în 
care voinicul este prins ca de un păianjen al vrajei erotice. 





82 Seamănă întrucâtva cu un fragment manuscris din Pajul Cupidon 
(M. Eminescu, Opere, Il, ed. Perpessicius, op. cit., p. 57): 


În lumina albăstrie unei lampe atârnătoare 

Stă în rochie de noapte o femee-ncântătoare 

Şi se uită în oglindă şi zâmbind șoptește-n taină 
Iară Cupido vicleanul îi descinge a ei haină 

— De pe umeri de zapadă el să lunece o face 
Părul luciu despleteşte și îl mângâe în pace 

Şi când ea se-ntinde leneș jumătate acoperită 
De-a lui [ochiu] discret și dulce e dorită și privită 
Şi când genele-i se-mpreun, lângă ea se furișază 
Capul lui bălaiu [şi tânăr] între sâni[-i] îl aşază 

O sărută și în somnu-i ea îl strânge-ncet la piept 
Numai ochiul lui [cel] galiş de frumseţa-i e deștept 
Ah, un singur dar el are...el n-o spune nimănui 
Cine n-ar dori în lume ca să fie-n locul lui. 


De altfel, Cupidon, Călin Zburătorul şi Luceafărul au unele elemente în 
comun, pornind de la modul în care se furișează seara sau noaptea, în vis 
și în somn, Și trezesc în tânăra femeie patima erotică. 

Pe acest Zburător, Cantemir îl considera descins din panteonul vechi- 
lor zeități dacice, fiind „o nălucă, un tânăr foarte frumos, care noaptea 
pătrunde la fete, dar mai cu seamă la neveste de curând căsătorite, fără a 
putea fi văzut de vreunii, chiar dacă-l pândesc, şi le spurcă toată noaptea 
cu drăgosteli neîngăduite”, cf. Descrierea Moldovei, op. cit., p. 337, 343. 

De asemenea, ochii ei sunt acoperiţi, zice poetul, de „lunga 
genelor maramă”. Nici perdeaua pânzei de păianjen (care funcțio- 
nează mai mult ca o plasă/ mreajă decât ca o apărătoare), nici 
mătasea hainei fetei, subțire/ transparentă, nu au cum să îl ţină pe 
voinic la distanţă. 

Poemul Gemenii este mai mult decât o dramă istorică, și anu- 
me o dramă ontologică, reprezentată alegoric. Cei doi frați 
gemeni, „ca umbra cu ființa asemeni”, Sarmis și Brigbel, simboli- 
zează ipostazierea alegorică a unui alt avatar eminescian (altul 
decât dubletul Dionis/ Dan), în care ființa nemuritoare (spiritul 
curat, care aspiră la o iubire sfântă) şi ființa muritoare (umbra, 
omul teluric, pasional și ucigaș, Cain și ludă) sunt în mod drama- 
tic puse să se confrunte, ca două personaje diferite. lar scena con- 
fruntării este, de fapt, cum zicea Dostoievski, inima/ sufletul omu- 
lui. 

Femeia aparţine ambilor fraţi, e atrasă atât de latura angelică 
(de Sarmis, în poemul omonim), cât şi de cea demonic-pasională 
(Brigbel) a bărbatului. 

Într-o variantă a Luceafărului, Dumnezeu îi răspunde cererii 
acestuia de a fi dezlegat de nemurire, pentru a-şi împlini pasiunea 
erotică, acuzându-l de rebeliune (pentru că orice păcat înseamnă 
împotrivire față de Dumnezeu și aduce cu sine moartea): „Hype- 
rion, care rebel/ Răsai din lumi cu soare/ Cine nu are moarte-n el/ 
Acela nu mai moare”5%. Ceea ce ne îndrumă a interpreta că Hype- 
rion este Luceafăr din cauza și pentru femeie. Pentru ea, Hyperion 
devine „Luceafărul cel de dureri” 24. 

Poetul sugerează că în faţa, dar şi din cauza femeii sau a 
amorului (ca motiv fundamental, deși nu unicul), a devenit un 
demon, un înger căzut, un Luceafăr (steaua Afroditei), un slujitor 
al Venerei, pe altarul căreia nu dorise să-și verse „al gândurilor 





s% M. Eminescu, Opere, II, ed. Perpessicius, op. cit., p. 447. 
524 Idem, p. 408. 

sânge”, propunându-şi iniţial abstinenţa ascetică (chiar dacă nu 
într-un cadru monahal). 

Dumnezeu îi oferă lui Hyperion soluţia înțelepciunii, în locul 
amorului: „Cere-mi — cuvântul meu dentâi,/ Să-ţi dau înţelepciu- 
ne?”. Este ilustrată aici controversa lăuntrică pe care a purtat-o în- 
treaga viață poetul, între a se dedica pasiunii erudit-ascetice sau 
pasiunii erotice (a se vedea Floare albastră, Scrisoarea II, etc.). Mus- 
trarea pe care i-o adresează Părintele ceresc este că n-a cerut de la 
EI, precum Solomon, eterna înţelepciune. 

În Înţelepciunea lui Solomon se afirmă: „Prin înţelepciune voi 
avea nemurire [...] am înţeles că nemurirea este rodul legăturii cu 
înțelepciunea. [...] Dumnezeule al părinţilor şi Doamne al milei 
[...] dă-mi mie înţelepciunea care stă aproape de scaunul Tău” 
(Înţel. 8. 13, 17; 9. 1, 4) — putem spune că Luceafărul zboară până 
la scaunul Părintelui său —, ceea ce rimează foarte mult cu 
versurile amintite: „Cere-mi — cuvântul meu dentâi,/ Să-ţi dau în- 
țelepciune?”. Răspunsul lui Dumnezeu este, cu alte cuvinte: nu- 
mi cere un amor pasager (o oară de iubire), ci ceea ce are valoare 
eternă, „înțelepciune”. 

Prin înţelepciune, Cuvântul care „a fost la început” (In. 1, 1) 
a creat „cerul și pământul” (Fac. 1, 1). „Prin înțelepciune, Domnul 
a întemeiat pământul, iar prin înţelegere a întărit cerurile” (Pild. 
lui Sol. 3, 19). Această înțelepciune ar fi trebuit să o ceară 
Luceafărul: înțelepciunea creatoare, iar nu amorul care o distruge. 
Ba chiar și înțelepciunea parţială a unui Buddha, Platon sau Orfeu 


85 În basmul cules de Kunisch, zmeul/ duhul îi răspunde fetei: „Fie 
după cum dorești! Mâine voi zbura în [la] Scaunul Domnului și-i voi duce 
înapoi nemurirea și puterea pe care mi le-a dăruit...”. Apoi, „pe când 
feciorul de împărat zbura cu frumoasa fată, zmeul cel puternic zbura la 
Scaunul lui Dumnezeu”, cf. Cezar Papacostea, Filosofia antică în opera lui 
Eminescu, în vol. Eminescu și clasicismul greco-latin. Studii şi articole, op. cit., 
p. 108. 

(menționați în strofele următoare ale Luceafărului) ar fi fost pre- 
ferabilă în locul cererii pe care a adresat-o Hyperion, de a muri 
pentru îngăduința unei legături erotice pasagere. 

Solomon însuși a căzut în plasa tentaţiei: „ieșind din templul 
sacru lasă gândul lui să cadă,/ Căci amorul îl așteaptă cu-a lui 
umeri de zăpadă” (Memento mori). În poemul Rime alegorice, refe- 
rința la Solomon este ocurentă: e-un divan /.../ Şedea regina bas- 
melor măiastră -/ Lumină lumea gândurilor mele. /.../ Ochii 
adânci ca două basme-arabe/ Samăn cu-aceia ai reginei Sabbe,/ 
Cum împăratul Solomon îi scrie,/ Cu-a lor priviri de-ntunecime 
slabe”. 

În monologul interior al lui Ștefăniță, îndrăgostit, din drama 
Ștefan cel Tânăr, citim: „Solomoane, împărat al iudeilor! Tu, în- 
țelept, muiai degetele tale molatece în sunetele sfinte a arfei lui 
Dumnezeu și coardele sale [de] aur lăudau pre Domnul...Ce-ţi 
păsa ţie de femei, când în inima ta domnea Împăratul împăraților, 
îmbrăcat în hlamidă de lumină albă [ca în Memento mori], coronat cu 
coroană de sori (s. n.)! ...Eu...în inima mea o femeie a intrat atun- 





826 A se vedea Eccl. 12, 12: „Scrisul de cărţi este fără sfârșit, iar învă- 
țătura multă este oboseală pentru trup”. 

O parafrază extinsă aflăm în Istoria ieroglifică, ed. cit., p. 64: „celor ce 
multe lumânări în citeala cărților topesc, ochii trupului la videre să tâm- 
păsc. lară celora ce niciodată pre slove au căutat, macar că viderea ochilor 
mai ascuţită ș-au păzit, însă neştiința în întunerecul și în tartarul necu- 
noștinţii i-au vârât”. 

27 În Mureşanu (tablou dramatic), apare Lumina care spune: „Eu vin 
din centrul lumei încoronat de sori”. De asemenea, în Ondina, se face refe- 
rire la inima lumilor, în versurile: „Muzica sferelor: Seraphi adoară/ Inima 
lumilor ce-o încongioară,/ Dictând în cântece de fericire/ Stelelor tactul lor 
să le inspire”. Se deduce, prin urmare, că muzica sferelor este o arie cosmică 
a planetelor, a cărei partitură e condusă, spre a fi armonică, de cântările 
lerarhiilor Îngereşti din jurul „inimii lumilor” care nu poate să fie decât 
„centrul lumei încoronat de sori”, reprezentând tronul Dumnezeirii. 

cea [când preocuparea lui esenţială era adorarea lui Dumnezeu] 
când credeam că nu mai pot iubi...o femeie...o sântă...// ştiu eu?... 
poate o vrajă (s.n.)! 

O femeie mi-a întors cugetele şi m-a făcut să uit că-s Domn! 
Gândiri molatece şi nebunești, o nepăsare desperată pentru toată 
lumea...iată sufletul meu înnoptat! Solomoane! Pe tine nu te-a- 
nnebunit o sută ale tale, pe mine mă tâmpeşte închipuirea uneia 
numai...care nu-i a mea. Cine-i ea? Cine poate fi? Știu eu?: Voi eu 
s-o știu?...Lucrul ce mă omoară e că nu-i a mea! Blondă...ca Nor- 
dul...frumoasă ca icoana cea sfântă a Fecioarei Mariei!'8%. 

Poemul În căutarea Șeherezadei exprimă deplasare/ orientarea 
lui Eminescu, în căutarea înțelepciunii, de la Nord la Sud, dinspre 
Apus către Orient și dinspre patima femeii către înțelepciune — în 
versuri presărate cu destul de multe simboluri/ alegorii emines- 


Ioana Em. Petrescu deviază sensul spre o interpretare convenabilă în 
spiritul filosofiei antice: „Inima lumilor (platonicianul Suflet al lumii) e 
adorată de serafii-puteri (sufletele sau inteligenţele angelice ale aștrilor)...”, 
cf. Eminescu. Modele cosmologice şi viziune poetică, ediție îngrijită şi prefațată 
de Irina Petraş, Ed. Paralela 45, Pitești, 2005, p. 40. 

Autoarea ignoră faptul că Eminescu uzează şi în alte contexte de 
această asociere pe care o face între cântările îngerești și muzica sferelor 
(„Te-ai dus, te-ai dus din lume, o! geniu nalt și mare,/ Colo unde te-așteaptă 
toți îngerii în cor,/ Ce-ntoană tainic, dulce a sferelor cântare”... (La mor- 
mântul lui Aron Pumnul); „Eşti o notă rătăcită/ Din cântarea sferelor,/ Ce 
eternă, nefinită,/ Îngerii o cântă-n cor?” (La o artistă) etc.) și preferă să 
interpreteze optica eminesciană exclusiv prin apelul la filosofia greacă şi la 
Platon. 

Pe de altă parte, inima ca centru al lumii este o preluare și o extindere 
a unui concept isihast și nu platonician, în conformitate cu care „inima este 
centrul în trei chipuri privindu-se: ca un centru firesc, ca un centru mai 
presus de fire şi ca un centru afară de fire”, cf. Nicodim Aghioritul, Paza 
celor cinci simțuri, op. cit., p. 161. 

85 M. Eminescu, Opere, VIII, ed. inițiată de Perpessicius, op. cit., p. 
152. 

ciene esenţiale, despre care am discutat anterior în paginile acestei 
lucrări, introduse aici într-o formulă sublimată, lipsită de orice 
context sau enunț suplimentar explicativ, și pe care le vom semna- 
la în fragmentele selectate mai jos: 


In mări de Nord [aluzie la Shakespeare?], în hale lungi şi sure 
M-am coborât şi am ciocnit cu zeii, 
Atârnând arfa-n vecinica pădure. 


M-am îndulcit cu patima femeii, 
În stele i-am topit aurul din plete 
În poale-am scuturat piatra cameii /.../ 


Apoi m-am dus — ea plâns-a. 
Mi-a deschis marea porţile-i albastre 
Şi Nordul frig durerea caldă stins-a. 


M-am dus spre Sud: — und-insule cu glastre 
Gigantici se ridic” din sfânta mare, 
C-oștiri de flori, semănături de astre. 


Şi şi-a îmflat eterna mea cântare 
Aripele de pară-n cer pornite, 
Pân' am pierdut pământu-n depărtare, 


De unde-albastre scândure-s urnite. 
De gânduri negre-i grea antica-mi navă: 
Nu ştiu [:] pe vane că-s ori menite? 


Viața mea-i ca lanul de otavă: 
E şeasă făr-adânc și înălțime. 





8 Acelaşi sens al evoluției poetice îl va asuma și lon Barbu. 


Vulcanul mort şi-a stins eterna lavă. 


Dar ah! ce văd? /.../ 
Din ce în ce un rai în depărtare /.../ 
E Orrentiil. sal 


Corabiei apusene grea de gânduri 
Sinistre — eu pe valuri îi dau drumul; 


Frântă de stânci se risipeşte-n scânduri. 


Ce întâlnesc întâi pe țărm e-un tumul — 


Proroc prea sigur al vieţei umane, 
Tu eşti cenușa iară viața-i fumul. 


Nu crede însă că în doruri vane 
Caut norocul spre-a te-afla pe tine, 
Noroc lumesc — zâmbiri aeriane! 


Las pe-alţii să zidească din ruine 
Zidiri de-o zi pe răbdătoarea spată 
A vechiului pământ, ce nu-i de mine. 


In furnicarii din Apus ei toată 
Viaţa-și fac doruri nebune, 
Nu știu că-n lume nu-i ceea ce cată. 


Ei caut-adevăr — găsesc minciune. 
Neam vine şi neam trece — toți se-nșeală. 
Eu adevăr nu cat — ci-nțelepciune. 


Căci mintea cea de-nţelepciune goală, 
Oricât de multe adevăruri știre-ar, 

Izvor de amărâre-i şi de boală. 


In ladă aur oricât grămădire-ar 
Cu aur nu se stinge-n veci amarul 
Şi Pace numa-n înimă-i găsire-ar. 


Ușor trage prezentul la cântarul 
Ințelepciunii...Și ea-i fericirea. 


Cu-a Răsăritului averi samarul 


Eu mi-l încarc — cu-a lui gândiri gândirea. 





50 Rămâne însă de cercetat mult mai profund înţelesul versurilor: 
„Corabiei apusene grea de gânduri/ Sinistre — eu pe valuri îi dau drumul;/ 
Frântă de stânci se risipeşte-n scânduri. /.../ Cu-a Răsăritului averi sama- 
rul// Eu mi-l încarc — cu-a lui gândiri gândirea”. Gestul din urmă - chiar 
dacă metaforizat/ alegorizat —, de a încărca lucruri de preţ şi de-a porni într- 
o caravană spre a străbate deșertul sau o distanță importantă, este şi acesta 
simptomatic pentru lirica eminesciană, întâlnindu-l în Dumnezeu și om 
(„Sarcini de-aur şi de smirnă ei [regii magi] încarcă pe cămile”) ori, 
cosmicizat, în Memento mori („Caravane de sori regii”...), unde „universu-n 
rugăciune” migrează spre un final care ni se pare totuși tainic. Dacă 
explicaţia ar fi că totul se întoarce în neființă, de ce e nevoie de atâtea 
simboluri şi alegorii pentru a înfățișa această întoarcere în întunericul 
nefiinţei? 

Se integrează Eminescu unei mișcări de recuperare culturală a 
Orientului și Levantului, care începe de la Cantemir (admirator și imitator 
la nivel stilistic al literaturii și sintaxei arabo-persane, s-a spus) și se 
continuă apoi cu Isarlâcul lui lon Barbu, cu Craii mateieni, cu Creanga de aur 
a lui Sadoveanu și cu literatura oriental-exotică a lui Mircea Eliade? 
Încearcă literatura română să nu se dezică de porţile Orientului, ci să se 
personalizeze prin poziţia sa favorabilă, între Orient și Occident? 

Au înțeles și au ascultat, oare, de un testament literar lon Barbu, 
Vasile Voiculescu, Mateiu Caragiale, Mihail Sadoveanu şi Mircea Eliade? 

Eu pasu-ndrept colo înspre cărunții, 
Gigantici muri ce-n câmpi îi sădi firea. /.../ 


Ah! e cetatea cea strălucitoare 
Unde-mpăratul Indiei reşade: 
Un soare însuși este el sub soare. 


Nevasta lui e-acea Şeherezade, 
De-nţelepciune plină şi de frumuseţe: 
Ş-a o privi doar soarelui se cade. 


/...] — o virgină Itală. /.../ - „Eu am ştiut, străine, 
Că ai să vii — a dorurilor pradă — 





Declaraţia versificată a lui Eminescu, din acest poem, ni se pare uimi- 
toare, având în vedere că cei mai mulți s-au obişnuit să-l considere un poet 
al Hyperboreei, conviv cu Odin și zeii Valhalei, admirator al lui Shakes- 
peare, geniala acvilă a Nordului, al dacilor nordici ori al vestului italo- 
francez mediteranean etc. Or, înțelepciunea pare a proveni mai degrabă din 
Orient, preferată fiind adevărurilor din Apus. Ceea ce ne face să credem că 
Eminescu nu a adoptat filosofia occidentală, ci a adaptat-o unui sistem de 
gândire mult mai generos. 

Reţinem opinia lui Mircea Anghelescu, degajată din acest poem, dar 
și dintr-o analiză mai amplă a relației poetului cu Nordul şi cu Orientul: 
„Orientul este deci și o ţară a înţelepciunii, pe care a câștigat-o cu preţul 
unor experiențe milenare; în acest sens, ea se opune Apusului, tărâm al 
vieții trepidante şi al căutărilor nebune, al goanei după nimicuri, pe care 
alții le întemeiază pentru o zi. Or, ceea ce caută poetul nu e ştiinţa, și ea 
limitată și neputincioasă («Vană e-a-nvăţaţilor ghicire»), ci înțelepciunea. 
[...] Cumulând în sine moștenirea unei vechi tradiţii, cunoscute din cărțile 
populare, și viziunea sa proprie asupra istoriei umanității, strălucită mani- 
festare a geniului său romantic, imaginea Orientului la Eminescu apare 
drept cea mai deplină şi mai originală dezvoltare a temei în poezia ro- 
mânească din toate timpurile”, cf. Literatura română şi Orientul, op. cit., p. 
162, 164. 

Ca să m-asculţi, și să duci de la mine, 
A-nțelepciunii şi-a frumseții floare, 
Să luminezi gândirile din tine. 


Eu am știut — profetă vrăjitoare — 
S-atrag, cu-a tainelor și-a basmei rază 
Poeți cu inimi ceruri-doritoare”. 


Întâlnirea seamănă cu aceea dintre Solomon și regina Saba, 
numai că în acea situație regina era cea care venea să asculte înţe- 
lepciunea lui Solomon — mai mult, în Rime alegorice, ochii Şehe- 
rezadei „adânci ca două basme-arabe/ Samăn cu-aceia ai reginei 
Sabbe”5!. În disputa interioară dintre eros şi sofia, opţiunea lui 
Eminescu înclină mai mult spre cea din urmă. Într-o scrisoare 
adresată Veronicăi, pe care am citat-o şi altădată, îi spunea: „Oare 
n-ai pătruns tu încă natura mea de călugăr?"8%. 

Alte variante ale Luceafărului ne descoperă apelul la icono- 
grafie: fiica de împărat, de care se îndrăgostește, îi pare inițial o 
vergină pură, o sfântă („A fost odată ca-n povești/ A fost ca 
niciodată/ Din rude bune-mpărătești/ Fecioară prea-curată // Şi 
era una la părinţi/ Şi una-n toate cele/ Cum e Maria între sfinţi/ Și 
luna între stele”5%), pentru a descoperi ulterior că — în cuvintele 
poetului — „nu-i decât femeie” (Gelozie) „şi vrea a fi femeie” (Icoană 
Şi privaz). 


81 E o suprapunere fundamentată pe înțelepciunea care le caracte- 
rizează. 

52 Dulcea mea Doamnă/ Eminul meu iubit. Corespondenţă inedită Mihai 
Eminescu — Veronica Micle, ediţie îngrijită, transcriere, note și prefaţă de 
Christina Zarifopol-llias, Ed. Polirom, Iaşi, 2000, p. 124. 

55 M. Eminescu, Opere, VIII, ed. inițiată de Perpessicius, op. cit., p. 
392, 

Tot într-o variantă a Luceafărului, completează ceea ce afirmă 
în poemul Înger de pază, făcând recurs, ca semn al vehemenţei, la 
un episod hagiografic (cel mai probabil): „Oricare mândru înce- 
put/ Cu un sfârşit se-ncheie/ Când îngerul au dispărut/ Rămâi cu 
o femeie// Dar totuși nu sfârșești de spus/ Şi-ncepi aceleași plân- 
geri/ Căci când femeile s-au dus/ Din nou s-arată îngeri”8%. 

Multe dintre poemele eminesciene sfârşesc prin a ilustra des- 
făşurarea unui conflict interior, polemica gândurilor și războiul 
sentimentelor, de o intensitate tulburătoare. Concluzia experien- 
ței amoroase pare o revenire, sub o altă formă (totuşi transpa- 
rentă) sau din alt unghi, la reflecţiile iniţiale: 


Iubit-ai?...Ah! un caier de cânepă nu-i moale, 
Nu-i blond cum e podoaba cea dulce-a frunții sale! 
Cu gura ei subţire şi mâni reci ca de ceară, 
lar ochiu-i plin de raze străluce în afară, 
Răpindu-ţi ţie ochii cu a lor strălucire. 


Tu n-ai gustat din rodul acel de fericire: 
Tu ești onest și plin de respect şi generos 
Să frângi în zarea vieţii un rod așa frumos. 
Te-ai dus şi te urmară părerile de rău. 


În urma ta venit-au un neted nătărău 
Şi-acesta...ei...făcut-au ce n-ai vrut să cutezi; 
Ce-a mai rămas din dulcea figură mergi de vezi: 
Anii i-au scris cu pana lor neagră pe-a ei frunte. 


Şi gura cea cu albi mărgăritari, mărunte, 
Acuma e zbârcită și ochiul plin de pară, 
Ce-și revărsa lumina sa rece în afară 





84 Idem, p. 390. 

E stins şi nu-i nimica în el, nu-i adâncime; 


Tu nu mai vezi într-însul ce nu văzuse nime 
Decât tu...Ce-ajunse a fi? Cochetă, rece, 
Lingușitoare, crudă din mână-n mână trece 
Şi caută-n iubire plăcerea numai, care 
E-o clipă de beţie şi-o zi de dezgustare. 


(Urât și sărăcie) 


Disputa se desfăşoară însă în termenii și folosind imagistica, 
lesne de recunoscut, a tradiţiei literare vechi. 

Însă, în pofida a ceea ce se crede de obicei, nici cântecele de 
lume şi nici versurile neoanacreontice nu disculpă deloc toanele 
feminine, ba dimpotrivă, cei ce o proclamă zeie/ zeiță pot fi con- 
siderați, în alte ipostaze poetice — şi dintr-o perspectivă feministă 
—, de departe ca promovând un mesaj cu adevărat misogin, în 
versurile lor, în comparaţie cu orice predică sau cazanie. 

Finalitatea nupţială nu i-a rămas indiferentă. Deşi singura 
nuntă e în Călin, sugestiile unirii veşnice a cuplului se regăsesc în 
toate visurile de dragoste, iar în Atât de fragedă, o numeşte 
„mireasa sufletului meu”. În poemul Singurătate, femeia, „În pri- 
vazul negru-al vieţii-mi/ E-o icoană de lumină”. În altă poezie: 
„Prin gândurile-mi triste şi negre treci frumoasă” (O arfă pe-un 
mormânt). 

Deși de multe ori „voit-am/ Ca să spânzur lira-n cui/ Şi un 
capăt poeziei/ Și pustiului să pui”, totuși poezia a rămas un mod 
de aplanare a durerii, de disipare a tensiunii şi de transportare a 
concentrării masive interioare în planul artei: „melancolia-mi /.../ 
se face vers”. Ca sursă de inspiraţie a poeziei apare iubita şi în câ- 
teva variante manuscrise ale poemului Călin: „Mintea mea de 

veac străină/ Leagă strofe şi le-mbină/ Ca Firdusi cântăreţul/ În 
gazehluri ea suspină. /.../ Înger blond cu tristă mină /.../ Rege-al 
gândurilor mele / lară inimei regină/ Prin imaginile minţii-mi/ Tu 
te primbli ca-n grădină/ Numai tu i-ești ca acasă/ lară lumea mi-i 
străină. /...] De-al tău ochi născut e versu-mi/ Ca lumină din lu- 
mină”85. Recursul la iconografie și la expresiile proprii cultului și 
limbii vechi bisericești apare împletit cu aluzia la Sonetele lui Sha- 
kespeare („Rege-al gândurilor mele/ Iară inimei regină”) și cu 
referinţa la Firdusi şi la gazelul oriental. 

Ni se pare, în consecinţă, că cel mai crunt reproş pe care i l-a 
adus vreodată se află în versurile unei variante a poemului Nu mă- 
nțelegi: „Şi azi când am puterea ce-o are numai Domnul,/ Din 
chaosul uitării s-alung pe-o clipă somnul, /.../ Azi când eşti prea 
mult înger și prea puţin femeie,/ Frumoasă cum nici Venus nu a 
putut să steie,/ În loc de-a fi un soare al astei lumi întregi,/ Tu îmi 
ucizi gândirea, căci nu mă înţelegi”. Alte versuri rețin chiar un 
blestem — ca mai târziu în Psalmul de taină al lui Arghezi — la adresa 
femeii care n-a știut să-și împlinească menireas%. 





s5 M. Eminescu, Opere, |, ed. Perpessicius, op. cit., p. 422-423. 
5% M. Eminescu, Opere, III, ed. Perpessicius, op. cit., p. 53-54: 


Cum ai putut a-ți bate joc 
De patimile mele, 

De dulci petreceri la un loc 
Din ceasuri ca acele 


Cum le-ai menit pe toate rău 
De s-au ales deșerte? 

Dar care-i acel Dumnezeu 
În stare să te ierte? 


Când amândoi vom fi pământ 
— Căci el pe toţi ne-adună — 

Dar nu este Cătălin, dacă ne gândim mai bine, cea de-a treia 
întrupare a Luceafărului, în care acesta își ocultează toate atribu- 
tele eternității, ca să nu o mai cutremure pe femeie nici cu angelita- 
tea, nici cu demonismul geniului său? 

E posibil ca, deși ni se spune că Hyperion s-a întors „în locul 
lui menit din cer”, el totuși să fi coborât sub forma lui Cătălin, al 
treilea travesti fiind cel reușit. Un travesti ontologic sugerat — din- 
colo de aserțiunea narativă a imuabilităţii Luceafărului — de ono- 
mastica transparentă, Cătălin nefiind decât un derivat al lui Călin, 
Zburătorul. 

În urma acestei descinderi a Luceafărului sub ipostaza 
umană a lui Cătălin, el își păstrează, incognito, ochiul „nemuritor 
și rece” cu care contemplă „privitor ca la teatru” (Glossă) scena 
lumii, în care și el însuși joacă un rol, e o mască/ un obrăzar de 


S-o stinge vis şi jurământ 
Cu viețile-mpreună 


Ci-n lungul negrei vecinicii 
Blestemu-mi se va naște 

Ce numai tu n-ai vrut să ştii 
O lume va cunoaște 


Pe lungul vremurilor vad 
Va răsări cuvântu-mi 

Ca frunza codrului de brad 
Ce va umbri mormântu-mi 


Şi-n cântul meu ce va trăi 
Sperjură rămâne-vei, 

Cum n-a mai fost, nici o mai fi 
O alta-n neamul Evei. 


(Când amintirile, variantă) 

ceară (ceea ce spunea într-un fragment timpuriu, intercalat şi într- 
o variantă din Scrisoarea IV: „Totu-i mască pentru mine, însumi eu 
îmi par o mască”). Este forțat să se dedubleze, fără a se dezin- 
tegra fiinţial, schizofrenic, este silit să fie și să pară, în același timp, 
pe scena lumii, deși departajează între umbră şi ființăs*: 


În locul lui menit din ceri 
Hyperion se-ntoarsă 
Şi, ca și-n ziua cea de ieri, 
Lumina și-o revarsă. 


Căci este sara-n asfinţit 
Şi noaptea o să-nceapă; 
Răsare luna liniştit 
Şi tremurând din apă, 


Şi umple cu-ale ei scântei 
Cărările din crânguri. 
Sub şirul lung de mândri tei 
Şedeau doi tineri singuri: 


— „O, lasă-mi capul meu pe sân, 
Iubito, să se culce, 
Sub raza ochiului senin 
Şi negrăit de dulce; 


Cu farmecul luminii reci 





57 M. Eminescu, Opere, II, ed. Perpessicius, op. cit., p. 328. 

88 O departajare pe care, în plan teologic, o făcea și Sfântul Augustin: 
„«Să se ducă şi să fugă din faţa Ta» (Ps. 67, 2) toţi cei neliniștiți și cei 
nedrepți; Tu îi vezi şi le distingi bine umbrele; și iată că umbrele lor sunt 
frumoase, dar ei înșiși sunt urâţi”, cf. Confesiuni, op. cit., p. 183-184. 

Gândirile străbate-mi, 
Revarsă liniște de veci 
Pe noaptea mea de patemi. 


Şi de deasupra mea rămâi 
Durerea mea de-o curmă, 
Căci ești iubirea mea dentâi 
Şi visul meu din urmă”. 


Versurile acestea ilustrează destul de concludent faptul că şi 
Cătălin a devenit, din „viclean copil de casă”, o altă mască emines- 
ciană (și nu sesiza Călinescu că bărbatul eminescian e un copil?). 
Dacă acceptăm această întrupare a lui Hyperion, remarcăm că 
întruparea sa înseamnă o întoarcere la același iubit Ev Mediu, 
Cătălin fiind paharnic: „Ce împle cupele cu vin/ Mesenilor la ma- 
să”. De fapt, toate amănuntele poveştii de iubire, cuprinzând 
castelul și fata de împărat, dezvăluie un scenariu medieval. 

Situaţia este similară celei din Scrisoarea IV și Scrisoarea V: „Ea 
cu toane, o crăiasă, iar tu tânăr ca un paj”. lar Cătălin (în niște 
strofe anterioare) și pajul Cupidon, au, de asemenea, semnalmente 
comune. Ceea ce ne conduce la concluzia că şi acel paj Cupidon 
face parte din familia avatarilor/ măștilor eminesciene. 

„Revarsă liniște de veci/ Pe noaptea mea de patemi” sunt 
versuri care îl înalță pe Cătălin la ipostaza lui Hyperion, a aceluia 
care invoca: „Mi-e sete de repaos” — repaos fiind un termen româ- 
nesc foarte vechi, des întrebuințat în cărțile religioase, însemnând 
odihnă. Sau, interpretând altfel, s-ar putea spune că acest Cătălin 
străbate drumul invers; mai bine zis, prin şi după experiența amo- 
roasă, Hyperion se întoarce „în locul lui menit din cer”. Pentru că, 
dacă Hyperion implorase: „De greul negrei vecinicii,/ Părinte, mă 
dezleagă /.../ Mi-e sete de repaos” — un repaos înțeles aici poate 
paradoxal, ca „sete de patimi”, cum ar fi zis Blaga („o sete /.../ de 

păcate, de doruri, de-avânturi, de patimi” (Lumina)), o „sete care- 
] soarbe” a patimei mistuitoare —, în schimb Cătălin se îndreaptă 
către locul lui Hyperion, spre dorul „liniștei de veci” care să se 
reverse peste „noaptea mea de patemi”. 

Ne amintim și de versurile „Tot ce se naște, aleargă, piere/ E- 
n ochii Domnului repaos” (Cu mâne zilele-ţi adaogi, variantă): tot 
ce se mișcă este de fapt o nemişcare/ repaos, pentru că nu are în 
sine mișcare, ci doar Nemişcatul care pe toate le mişcă, Acela are în 
Sine viaţa și mișcarea (Ovvauiş) — după o teologie a Sfântului Ata- 
nasie cel Mare („Înţelepciunea lui Dumnezeu [Hristos], purtând 
tot universul ca pe o liră [...], alcătuieşte o singură lume şi o unică 
rânduială frumoasă şi armonioasă a ei, El însuși rămânând ne- 
mișcat, dar toate mişcându-le”8%) sau a Sfântului Maxim Mărtu- 
risitorul, pe care o reproducea și Cantemir: lumea „pentru vecini- 
ca clătire de la neclătitul Clătitoriu să clăteşte”&!. 

Adevărata mișcare e în Dumnezeu, iar lumea e repaos, e un 
teatru static, pentru că nu are în sine rațiunile ființei sale. Repa- 
osul lumii este lipsă de ființare proprie și este cu totul diferit de 
repaosul/ odihna lui Dumnezeu”. 





5% M. Eminescu, Opere, III, ed. Perpessicius, op. cit., p. 169. 

80 Sfântul Atanasie cel Mare, Scrieri. Partea I, col. PSB, vol. 15, tradu- 
cere din grecește, introducere şi note de Pr. Prof. Dr. Dumitru Stăniloae, Ed. 
IBMBOR, București, 1987, p. 79. 

sl Dimitrie Cantemir, Istoria îeroglifică, ed. cit., p. 326. Și Sfântul loan 
Damaschin face această precizare, în Dogmatica, ediţia a III-a, traducere de 
Pr. D.[umitru] Fecioru, Ed. Scripta, București, 1993, p. 19: „numai Dumne- 
zeirea este nemișcată, mișcând toate prin mişcarea Sa”. 

5% După Sfântul Augustin, „Tu însă, Care ești Binele ce nu are nevoie 
de niciun bine, ești mereu în odihnă, fiindcă odihna Ta ești Tu Însuţi”, cf. 
Confesiuni, op. cit., p. 511. 

Sesizăm şi comentariul traducătorului Confesiunilor la afirmaţia Sfân- 
tului Augustin, că „neliniștită este inima noastră până când se va odihni 
întru Tine” (p. 87): „În lat. Inquietum est cor nostrum, donec requiescat în Le, 

Întâlnim aici acea aptitudine permanentă a lui Eminescu de 
a vorbi în omonime. 

Sătul de „noaptea veciniciei” (Scrisoarea 1), Hyperion nu 
știuse și nu înţelesese că îl așteaptă „noaptea de patemi”5%, despre 
care însă Părintele ceresc îl avertizează: „Întoarce-te, te-ndreaptă/ 
Spre-acel pământ rătăcitor/ Şi vezi ce te aşteaptă”. 

Remarcăm că „noaptea veciniciei”, „noaptea neființei” (am- 
bele în Scrisoarea I: lumea se naște din „noaptea veciniciei”, dar 
piere în „noaptea nefiinţei” sau cel puţin este amenințată să piară 
sau piere doar o parte din ea: cei ce „s-azvârl rebeli”) şi „noaptea 
de patemi” reprezintă trei concepte diferite, care denumesc reali- 
tăți distincte. Spiritul nemuritor este tentat de setea de repaos te- 
restru („Da, mă voi naște din păcat [o nouă naștere, cea dintâi 
fiind de la Dumnezeu],/ Primind o altă lege [a păcatului3*]/ Cu 
vecinicia sunt legat,/ Ci voi [ca naşterea în legea păcatului] să mă 
deslege”), dar coborârea lui înspre și printre cele de jos îl face să 
trăiască cu regrete şi cu „setea liniștei eterne care-mi sună în 
urechi” (Scrisoarea IV): adevăratul repaos (odihnă). 

Şi ne întoarcem la problema hibridului eminescian, iposta- 
ziat în ființa antagonică numită Hyperion-Luceafăr, problemă pe 
care am enunțat-o undeva mai sus, în studiul de faţă, și pe care 
vrem să o elucidăm. Dacă ne raportăm la literatura noastră veche, 
hibridul este, după Cantemir, o ființă nefirească, „himera filoso- 
filor”, căci „cine poate macar cu mintea doai firi într-un ipohimen 





celebră formulare, prin care este exprimată apetenţa umană de divin şi de 
repaos, întru coexistenţa cu Dumnezeu, în pace și în veșnicie. În poezia lui 
Eminescu întâlnim ceva similar — setea de repaos” (n. 6, p. 516). Remarcabil e 
că a făcut asociaţia cu versurile lui Eminescu... 

8 „Noaptea patimilor este întunericul neştiinţei”, cf. Sfântul Grigorie 
Sinaitul, Capete după acrostih, în Filocalia, vol. VII, op. cit., p. 118. 

84 A se vedea și Rom. 7, 23: „Dar văd în mădularele mele o altă lege, 
luptându-se împotriva legii minţii mele și făcându-mă rob legii păcatului, 
care este în mădularele mele”. 

cuprinde? Sau cine vreodată pasire dobitocită sau dobitoc păsărit 
au vădzut?”55. Este deci o himeră a filosofiei speculative, un mon- 
stru inventat de gândirea care face să fie ceea ce nu există, „căci 
filosofii obiciuiți sint cu socoteala, aierul în apă și apa în aer a 
întoarce, macară că lucrul socotelii n-ar răspunde”. De aceea, 
Struţocămila este astfel „himera jiganiilor, irmafroditul pasirilor 
și traghelaful firii”87. Ne amintim că și ochii Luceafărului luceau 
„himeric”. Sau, cu alte cuvinte, hibridul „ieste și nu ieste”. Dar 
„Siloghizmul ieste sofistic”8%. 

Eminescu a enunțat la noi existenţa hibridului romantic. 
Hyperion-Luceafărul este un astfel de personaj, iar poetul mărtu- 
risește singur despre sine: „eu, fire hibridă” (Icoană și privaz). Ten- 
dinţa de a uni contrariile nu era platonică la Eminescu, ci dictată 
de alte raţiuni. A gândit să fie mântuit prin femeie (Înger şi demon 
etc.), ca Faust, încercând să descopere eternul feminin care l-ar fi 
putut izbăvi5%. Se poate aduce în discuţie, în același sens, prezența 
androginismului din nuvelele sale (mai ales). Nevoia lui de 
completitudine viza însă regăsirea de sine: „o vrea...spre-a se-nţe- 
lege în sfârşit pe sine însuși” (Scrisoarea V). 





835 Dimitrie Cantemir, Istoria ieroglifică, ed. cit., p. 43. 

5% dem, p. 75. 

5 Idem, p. 92. 

34% Ibidem. 

5% Idem, p. 93. 

80 A se vedea comentariul meu de aici: 

https://www.teologiepentruazi.ro/2017/04/18/de-la-strigoii-la- 
luceafarul-1/, 

https://www.teologiepentruazi.ro/2017/04/20/de-la-strigoii-la- 
luceafarul-2/, 

https://www.teologiepentruazi.ro/2017/04/21/de-la-strigoii-la- 
luceafarul-3/. 

Sau în volumul anterior al Istoriei de faţă. 

El însuși ridică problema: Hyperion sau Luceafăr? Nu s-a 
observat prea bine în trecut acest lucru, dar cei doi nu pot coexista 
până la urmă în ființa sa. Tocmai aceasta este tema esențială a 
Luceafărului. Şi, prin aceasta, poemul Luceafărul propune cu adevă- 
rat o dezbatere fundamentală, capitală pentru înţelegerea operei 
și a personalităţii lui Eminescu. Poetul însuși a discriminat pro- 
blema și a dezbătut-o lăuntric, ajungând la concluzia că nu pot 
coexista cele două personalități (diametral opuse) într-o singură 
fiinţă, că hibridul este un produs nefirsc. El confirmă astfel juste- 
țea perspectivei lui Cantemir și a literaturii vechi. Această asu- 
mare, a unei firi/ naturi diferite, o poate face și a făcut-o numai 
Dumnezeu-Cuvântul. 

Deşi adesea s-a ipostaziat ca personalitate angelic-demonică, 
pe sine sau pe avatarii săi, Eminescu recunoaşte implicit că nu 
poate fi „Satan dumnezeiesc”, „pe-a cărui frunte Dumnezeu a 
scris geniul, şi iadul îndărătnicia” (Geniu pustiu)!, că aceasta e o 
Struțocămilă care nu are fundament ontologic — o himeră roman- 
tică —, că nu poate fi, în același timp, și fiu al lui Dumnezeu și 
luceafăr „rătăcitor” (Luceafărul) şi că trebuie să aleagă una dintre 
cele două ipostaze. Şi alege să rămână Hyperion (fiu al luminii): 
„lar tu Hyperion rămâi” (Luceafărul). Luceafărul a însemnat o 
biografie episodică, a reprezentat o cădere, o aventură, o expe- 
rienţă, o dramă. Nu îl definește în mod esenţial și nu rămâne 
o parte componentă a ființei sale. 

Hyperion (care nu mai este numit deloc Luceafăr — doar 
tânara îl mai numește astfel, considerându-l o stea a norocului 
(„Cobori în jos, luceafăr blând /.../ Norocu-mi luminează”), 
tocmai ceea ce el detesta și credea să nu îi este deloc caracteristic) 
acceptă în final o dublă ipostază, de a fi în lume sub o mască de lut 
— însoţit însă de cortegiul de manifestări ale vrajei feerice, care îi 
descoperă deghizarea -— și de a fi, în același timp, la mii de ani 





sI M. Eminescu, Opere, VII, ed. Perpessicius, ed. cit., p. 178. 

lumină depărtare de lume („într-un dezbin de lume”, cum spune 
în poemul Renunţare): 


Trăind în cercul vostru strâmt 
Norocul vă petrece — 
Ci eu în lumea mea mă simt 
Nemuritor și rece. 


Lucrurile par a sta pe dos în Sărmanul Dionis, în ceea ce pri- 
veşte semnificațiile umbrei, pentru că acolo ea reprezintă aspectul 
etern în plan ontologic. Însă nu este niciun paradox: pentru aceas- 
tă lume concretă, latura lui nemuritoare, cu care ea este incon- 
gruentă, neintrând în specificitatea ei, este o umbră, pentru că nu 
este sesizabilă în orizontul contingenţei. O umbră imaginată ale- 
goric, care asistă existența umană, așteptând să devină vestimen- 
tația reală a ființei veșnice. Dionis își îmbracă, tot alegoric, pentru 
câtva timp, această haină eternă. 

În basmul pe care l-am menţionat ceva mai de-vreme, Făt- 
Frumos din lacrimă, „împărăţia umbrelor” este în lună (acolo unde 
se simțea acasă şi Dan-Dionis): luna, ca „o cetate sfântă şi argin- 
tie”, coboară spre pământ, iar din nisip ies „scheletele nalte...cu 
capete seci de oase...învălite în lungi mantale albe, ţesute rar din 
fire de argint, încât prin mantale se zăreau oasele albite de secă- 
ciune. Pe frunţile lor purtau coroane făcute din fire de raze și din 
spini auriți și lungi...și încălicați pe schelete de cai mergeau încet- 
încet...în lungi șiruri...dungi mișcătoare de umbre argintii...și 
urcau drumul lunei și se perdeau în palatele înmărmurite ale 
cetății din lună, prin a cărora ferești se auzea o muzică lunatecă... 
o muzică de vis” 8%. 





s2 Eminescu, Proză literară, op. cit., p. 26. 

Ceva mai devreme, tot aici, în basmul lui Eminescu, ni se 
spune că, umblând Domnul cu Sfântul Petru pe pământ, „hainele 
și fața unuia [ale Domnului] strălucea ca alba lumină a soarelui 
[amănunt preluat din episodul transfigurării Sale, al schimbării la 
față pe Tabor]; celălalt, mai umilit, nu părea decât umbra (s. n.) ce- 
lui luminat”'855. 

Poemul Pierdută pentru mine, zâmbind prin lume treci sinte- 
tizează nesfârşitele turmentări ale poetului. Sfârșitul ei consună 
cu cel din Venere și Madonă: „Suflete! de-ai fi chiar demon, tu ești 
sântă prin iubire,/ Şi ador pe acest demon cu ochi mari, cu părul 
blond”. Faţă de pretenţiile unui veac al prozei amare („mizeria 
aceasta, proza asta e amară” (Scrisoarea IV), în antiteză cu Evul 
Mediu, „veac de aur” — epocă de aur a umanităţii, în concepția 
romanticilor — căci deplânge felul cum pe bătrânii voievozi îi „scot 
din letopiseţi” și îi „citează toţi nerozii/ Mestecând [amestecând] 
veacul de aur în noroiul greu al prozii” (Scrisoarea [1])), idealul său 
de femeie (ca și idealul său de lume) era mult prea mare (unii pot 
spune prea sever): „femeia-i prototipul îngerilor din senin”54 
(Venere și Madonă), „icoană/ A pururi verginei Marii”(Atât de 
fragedă), „umbra frumuseţii cei eterne pe pământ” (Scrisoarea V), 
„icoana iubirii cei eterne” (Nu mă-nțelegi), „candelă a iubirii pe 
pământ” (Pe lângă plopii fără soț). Femeia, iubirea pentru ea, a fost 
cea care l-a învăţat a muri (Odă (în metru antic)), ceea ce nu credea 
a-nvăţa vreodată, a fi în stare adică să renunţe la nemurirea sa 
hyperionică. 


s Idem, p. 19. 

81 Concepţie netradițională, dar pe care Eminescu a preluat-o de la 
Heliade, la care Eva este „model de frumuseţe al angelii din ceruri” 
(Anatolida sau Omul şi forțele). Este un tipar renascentist, indicat prin apelul 
la Rafael și Madona Dumnezeie (care a rezultat din „dogma” imaculatei 
concepții, străină și neadmisă de Creștinismul răsăritean) pictată de el, pe 
care o evocă de asemenea Eminescu în Venere și Madonă. 

Accidentul erotic s-a transformat astfel în poate cea mai mare 
lecţie a vieţii sale, prin care a învăţat că este în stare de jertfă și de 
renunțare la sines5. 





s5 Este bine cunoscut autoportretul de tinerețe, sculptural/ marmo- 
reu: „Pururi tânăr”, contemplând/ privind „la steaua Singurătăţii” (Odă (în 
metru antic)). Interesant este și veșmântul tânărului visător din această 
poezie: „înfășurat în manta-mi”. El ne aduce aminte de vestimentația Lu- 
ceafărului: „Un vânăt giulgi se-ncheie nod/ Pe umerele goale. /.../ Din negru 
giulgi se desfăşor/ Marmoreele brațe”. Giulgiul sugerează moartea, poetul 
urmărind probabil să întipărească o imagine definitorie, a atitudinii sale 
existenţiale fundamentale, ca poet romantic. 

Post scriptum 


S-ar putea naște întrebarea: Este Eminescu un poet al 
arhetipurilor, un romantic anacronic-arhaizant (pe care, totuși, 
unii îl receptează ca ultimul mare romantic, ca sinteză a ro- 
mantismului european şi personalitatea care umple interstițiul 
dintre romantism și simbolism ori care anticipează știința și 
literatura modernă)** sau sunt unii dintre scriitorii români ai 





86 V. Nemoianu tinde să-l considere pe Eminescu un reprezentant al 
romantismului târziu (Biedermeier). În opinia sa, „literatura cehă, ca şi cea ma- 
ghiară şi română, poate fi împărțită în esenţă în două etape: preromantism 
și romantism târziu (Biedermeier)”, autorul notând „absența H. R. [High 
Romanticism] în aceste ţări est-europene”. „În Europa de Est intrarea în 
Biedermeier s-a produs lin, doar cu o ușoară reţinere față de excesele ro- 
manticilor occidentali. Într-adevăr, la Măcha, Eminescu sau Petăfi, ardoa- 
rea autentică a romantismului a fost înăbuşită sau camuflată”. „Literaturile 
lipsite de producţiile romantismului esenţial tind să dezvolte o fază finală, 
între romantism și victorianism sau simbolism (așa ni-i explicăm pe Mâcha, 
Kracinski și Norwid, Eminescu, Nerval și Poe)”; cf. Virgil Nemoianu, 
Îmblânzirea romantismului, op. cit., p. 167-169, 293. 

Paul Cornea pune problema în alți termeni în comparaţie cu cei care 
cred că Eminescu n-a sesizat schimbările din literatura vremii sale: „Deci, 
odată cu emergența modernismului pe de o parte, a realismului și pozitivis- 
mului pe de alta, să fi fost oare posibil ca Eminescu, spirit de o excepţională 
curiozitate și deschidere intelectuală, poet capabil să cânte la toate instru- 
mentele, să fi rămas neatins de curentele de idei şi sensibilitate ale vremii? 
Lucrul nu pare verosimil. În realitate, lipsa de contemporaneitate a poetului 
e doar aparentă, produsă de o lectură obstinat preocupată de consonanţele 
tematice cu H. [High Romanticism] și L. R. [Low Romanticism/ Bieder- 
meier]. Dacă însă ținem seama nu atât de teme, cât de unghiul din care sunt 
abordate, şi dacă ne concentrăm privirea mai ales asupra ultimei faze de 
creație, e vădită apropierea lui Eminescu de postromantism”, cf. Paul 

secolelor XVII și XVIII preromantici (așa cum propunea Edgar 
Papu să fie considerați Dosoftei, Cantemir și Neculce — n-ar fi ceva 
cu totul neobișnuit pentru predispoziţiile anticipative/ avangar- 
diste ale literaturii române din toate timpurile)? 

Răspunsul credem că l-am oferit în paginile acestei cărți: 
depinde din ce direcţie sunt privite, analizate și înțelese lucrurile. 
Dar mai mult decât atât, trebuie să luăm în considerare o evoluţie 
firească a literelor românești, oricât de mult ni s-ar părea defazată 
sau neobișnuită atunci când dorim să meargă în pas cadenţat 
alături de literatura occidentală”. Pentru mine, problema esen- 
țială se pune în termeni de tradiţie literară românească, nefisurată 
de intrarea în modernism a literelor româneşti. Pe de altă parte, 
medievalii amintiți au nevoie şi ei de adevărate aprofundări, de o 


Cornea, Delimitări şi ipoteze. Comunicări şi eseuri de teorie literară şi studii 
culturale, Ed. Polirom, lași, 2008, p. 112. 

Considerăm că opera lui Eminescu are destule trăsături care ţin de 
High Romanticism, dar are și acel aer de tristeţe și dezabuzare, mărturisit 
chiar din Epigonii, care se datorează luării la cunoştinţă a temperamentului 
noului romantism: lipsa de ideal înalt, demobilizarea, scepticismul, deca- 
denţa, relativizarea crezurilor. Aceste ecouri, el le absoarbe oarecum în 
opera sa, dar le detestă, ele nu reprezintă fibra intimă a personalității lui 
poetice. Prin urmare, se poate spune că Eminescu nu era străin de sensul 
dezvoltării poeziei, al literaturii contemporane, dar el nu se adaptează şi nu 
e un om al principiilor edulcorate, îmblânzite, nici nu reconciliază idealu- 
rile romantice cu empirismul. 

87 P. Constantinescu critica „instinctul de perfectă simetrie cu literatura 
occidentală” al lui Şerban Cioculescu, care îl făcea pe acesta din urmă să 
caute „o perfectă traducere a romantismului apusean în romanticii noştri” 
și să nu recunoască existenţa unui romantism autohton, românesc. În Opi- 
nia lui P. Constantinescu, „o istorie literară națională concepută în spirit de 
strictă simetrie cu literaturile apusene, riscă să piardă din vedere nuanțele, 
căutând numai culmile sau analogiile reliefate (s. n.)”, cf. Pompiliu Constan- 
tinescu, Eseuri critice, Ed. Casa Școalelor, București, 1947, p. 211-212. 

aplecare atentă asupra operelor lor care au fost, totuși, insuficient 
analizate şi puse în lumină. 

Arătând că literatura română veche și-a pus asupra lui 
Eminescu o amprentă definitorie — pentru că poetul a dorit să fie 
continuatorul unei tradiţii literare pe care el a considerat-o esen- 
țială pentru configurarea unei literaturi moderne cu specific 
național —, scopul acestei cercetări nu a fost acela de a nega cumva 
modernitatea sau clarviziunea lui Eminescu. Dorinţa mea este 
alta, şi anume aceea de a nu mai considera că ele derivă exclusiv 
din intersectarea lui cu filosofia şi literatura romantică și cu știința 
contemporană lui și — în consecinţă — de a nu ne mai strădui, cu 
asupra de măsură, a dovedi că doar interferenţele (pseudo- 
argumentate, unele dintre ele) cu Schopenhauer, Kant, Hegel, 
Swedenborg, Nietzsche sau Spinoza pot, singurele, să ne dăruie 
mult râvnita configurație romantic-modernă a creaţiei sale. 
Fundamentele modernităţii se stabilesc oricând, indiferent cât de 
paradoxal ar putea părea, prin raportarea la o tradiţie şi la un tre- 
cut, chiar și atunci când această raportare este de natură icono- 
clastă (nu este cazul lui Eminescu). 

Pe de altă parte, aşa cum am afirmat de mai multe ori pe 
parcursul acestei cărți, programul romantic se susține sau se fun- 
damentează, oriunde în Europa, pe inspiraţia din literatura me- 
dievală, în consens cu dezavuarea clasicismului și a iluminis- 
mului — încât Romantismul poate fi considerat drept o a doua 
Renaștere, a Evului Mediu: „Romantismul a fost un Ev Mediu 
renăscut. [...] Era cu atât mai la îndemână să se folosească trecutul 
medieval şi catolic [cazul ţărilor cu trecut romano-catolic] cu cât 
epoca imediat anterioară [Iluminismul] se folosise aproape exclu- 
siv de Antichitate; Evul Mediu putea să treacă astfel foarte bine 
drept ceva nou. [...] 

Avem a face [în Romantism] cu o Renaștere ca aceea din 
secolul al XV-lea, cu deosebirea că atunci renăscuse Antichitatea 

[...], iar acum renăștea Evul Mediu. [...] În stigmatizarea epocii 
Luminilor, toți romanticii erau experți”. 

„Când Homer descrie armura unui erou, nu e altceva decât 
o armură bună, care prețuiește cât atâţia sau atâția boi; dar când 
un călugăr din Evul Mediu descrie în poemul său poalele Maicii 


s Cf. Ricarda Huch, Romantismul german, op. cit., p. 283, 286. 

La fel se exprimase mai demult şi De Sanctis, în sensul identificării 
primului romantism cu o adevărată revivificare a Evului Mediu și a Creşti- 
nismului: 

„Evul Mediu reveni la suprafață, preamărit ca leagăn al spiritului 
modern, și gândirea îl reproduse în toate orientările lui. Creştinismul, care 
fusese până atunci ţinta tuturor săgeților, deveni centrul oricărei cercetări 
filosofice și stindardul oricărui progres social și civil; clasicii fură numiți 
păgâni, cu disprețul cel mai profund. [...] 

Se vorbi de o artă păgână şi de o artă creştină, a cărei expresie cea mai 
înaltă fu căutată în gotic, în umbre, în mistere, în vag și nedefinit, într-o 
lume de dincolo, care fu numită lumea idealului, într-o aspirație spre 
infinit, ce nu putea fi satisfăcută și era de aceea melancolică: melancolia 
primi un nume şi fu socotită însușire creştină [s. n., ceea ce se poate observa 
și din poemul Melancolia al lui C. Negruzzi]; [...] apăru genul creștin ro- 
mantic, în opoziţie cu genul clasic”, cf. Francesco de Sanctis, Istoria literaturii 
italiene, traducere, studiu introductiv şi note de Nina Facon, EPL, București, 
1965, p. 854. 

Mai aproape de noi, Compagnon face următoarele observații: „Ro- 
mantic a însemnat mai întâi nostalgic după ţara și religia sa, după valorile 
tradiționale, după rustic şi în contrast cu urbanul, după natură în contrast 
cu civilizația. Memoria și imaginaţia făceau din Vechiul Regim [la noi, din 
epocile voievodale] o vârstă de aur a armoniei pierdute și reabilitau Evul 
Mediu. [...] Pentru generaţia anilor 1830, Creștinismul și Revoluţia se iden- 
tifică, iar democraţia va fi prelungirea lui”. 

De asemenea, pentru a-i afla pe „clasicii antimodernului”, „firul care 
trebuie urmat [este] acela al renașterii romantice a Creştinismului (s. n.)”, cf. 
Antoine Compagnon, Antimodernii. De la Joseph de Maistre la Roland Barthes, 
traducere din limba franceză de Irina Mavrodin și Adina Diniţoiu, prefață 
de Mircea Martin, Ed. Art, Bucureşti, 2008, p. 151, 184-185, 188. 

Domnului, putem fi siguri că, prin aceste poale, poetul își ima- 
ginează tot atâtea virtuți diferite [...]. Acesta e caracterul poeziei 
medievale, pe care o denumim romantică (S. n.). Arta clasică avea de 
înfățișat numai o lume limitată și personajele ei puteau fi identice 
cu ideea artistului. Arta romantică își propunea să reprezinte infi- 
nitul sau cel mult să le insinueze şi găsea refugiu într-un sistem 
de simboluri tradiţionale sau mai curând parabolice. [...] De aici 
misticul, enigmaticul, miraculosul şi luxuriantul în operele de artă 
ale Evului Mediu”5%. 

În consecinţă, cu tot eclectismul stilistic şi ideologic al epocii 
pașoptiste (preromantice), un romantism românesc fundamentat 
doar pe istorie (ca subiect, şi nu totodată şi pe substanţa spiritual- 
literară a cronicilor şi cronografelor) şi folclor (ca unic model au- 
tohton în dezvoltarea unei poetici romantice) ar fi fost un eşec. 

Eminescu este romantic pentru că s-a integrat epocii sale, s-a 
autodeclarat şi autodefinit astfel. Nu era un defazat/ anacronic, 
dacă elogia Evul Mediu, așa cum nu era un asocial, chiar dacă ina- 
daptat unei lumi căreia îi denunța și flagela retoric oportunismul 
și corupţia, decadenţa politică și morală. Ca romantic contempla 
nostalgic ruina trecutului. Ca romantic investiga tradiţia literară a 
scrisului românesc vechi, conservându-i vestigiile (a salvat un 
patrimoniu de manuscrise vechi de la dispariţie, chiar și în con- 





5 Heinrich Heine, Opere alese, vol. III, Ed. Univers, București, 1973, p. 
91. Despre acesta, T. Gautier spune: 

„Heine [...] este cel puţin egalul lui Uhland și Tieck atunci când 
povestește legendele catolice şi cavalerești ale Evului Mediu. Heine scoate 
din minunatul corn al lui Achim von Arnim și Brentano o muzică ce face să 
tresară cerbii în adâncul pădurilor şi coboară podul castelelor feudale. 
Când se aruncă pe calul său de luptă, atinge cu cizma fusta bogat brodată 
a castelanei plecate la vânătoare, și nimeni nu mânuiește sulița cu mai 
multă graţie decât el”, cf. Theophile Gautier, Istoria romantismului, traducere 
de Mioara şi Pan Izverna, prefaţă și tabel cronologic de Irina Mavrodin, vol. 
II, Ed. Allfa, Bucureşti, 1998, p. 198. 

dițiile în care nu a putut păstra toată zestrea de cărți vechi care i- 
a trecut prin mâini), într-un demers recuperator remarcabil. 
Dacă romantismul eminescian, românesc, ca şi epoca lui 
Pușkint“ în Rusia, sau Goethezeit! în Germania, dar și precum 
romantismul francez, italians?, englez, scoțian, irlandez, spaniol, 
polonez sau unguresc$*, își are particularităţile şi configuraţia lui, 
determinate de o tradiţie literar-culturală proprie şi amprentate 
de viziunea ei, atunci acestea trebuie dovedite, enunțate și reper- 


80 Cf. Virgil Nemoianu, Îmblânzirea romantismului, op. cit., p. 155. 

51 Ibidem: „Conceptul de Goethezeit constituie uneori o paradigmă 
pentru dezvoltarea alternativă a literaturii est-europene”. 

862 A se vedea Francesco de Sanctis, Istoria literaturii italiene, op. cit., p. 
866-867: „Cuvântului romantism, importat din Germania, i s-a substituit 
încetul cu încetul o altă denumire: literatură naţională și modernă. [...] În 
Italia, romantismul a rămas legat de ideile primei lui origini germane, adu- 
se de frații Schlegel și de Tieck în forma exagerată pe care a luat-o în Franţa, 
având în frunte pe Victor Hugo. [...] Romantismul nu a prins în Italia şi abia 
a reușit să zgârie puţin suprafața. Puținele încercări nu au putut decât să 
accentueze mai mult refuzul pe care-o opunea spiritul italian [rămas în bu- 
nă parte fidel clasicului, echilibrului, armoniei în artă]. [...] 

Când ideea romantică apăru în Italia, ea începuse să decadă în Ger- 
mania, transformându-se într-o concepţie filosofică și universală a artei, aşa 
cum s-a întâmplat apoi cu hegelianismul. Nouă ni s-a părut a fi un progres 
ceea ce în Germania fusese de mult depăşit și absorbit de cultură. În Italia, 
reforma literară, atât de mult trâmbiţată, nu începea, ci continua. Ea înce- 
puse în secolul trecut. Era tocmai literatura nouă, inaugurată de Goldoni şi 
Parini, în același timp în care în Germania se puneau bazele culturii ger- 
mane. Deosebirea era aceasta: că Germania reacționa împotriva imitației 
franceze și devenea conştientă de autonomia ei intelectuală, în timp ce 
Italia, care se alătura culturii europene, reacţiona împotriva singurătăţii şi 
stagnării ei intelectuale [stagnare intelectuală înțeleasă, ca şi în cazul lite- 
raturii şi culturii române, ca nealiniere sincronă la noua orientare în artă și 
literatură]. 

865 A se vedea și Romanticism in National Context, edited by Roy Porter 
and Nikulăs Teich, Cambridge University Press, 1988. 

toriate, nu ocultate la nesfârșit ca neasumabile unei literaturi sin- 
cronizate cu cea apuseană. De altfel, definirea şi înțelegerea sin- 
cronizării a produs întotdeauna confuzii (denunțate la noi chiar 
începând cu Maiorescu, în teoria formelor fără fond), unele regre- 
tabile, în opinia noastră. 

Romantismul este departe de a fi un curent unitar: mai corect 
ar fi să se vorbească de o sumă de romantisme, cu atât mai mult cu 
cât s-a manifestat concomitent pe teritoriul mai multor arte 
(literatură, muzică, pictură) şi pe mai multe continente (Europa, 
America de Nord și de Sud). Fără îndoială că există trăsături co- 
mune fundamentale, dar și diferenţele sunt notabile. 

Este cert că Eminescu a înţeles corect funcţionarea roman- 
tismului în literaturile europene și s-a afundat în cercetarea trecu- 
tului autentic al culturii sale (pe care entuziasmul occidentalizării 
rapide încerca să îl efaseze). Acesta a fost un gest recuperator prin 
care, într-un mod care poate părea paradoxal unora, tocmai prin 
el a reușit să creeze un romantism românesc şi nu o imitație literară 
searbădă. Dar tocmai acest lucru l-a făcut de neînțeles pentru 
contemporani şi chiar şi pentru mulți dintre urmași (pe lângă in- 
vidia imensă cu care a fost copleșit), încât Perpessicius putea să 
remarce: „despre Eminescu s-ar putea spune că între ai săi a fost 
și ai săi nu l-au cunoscut”55. Însă, după modelul german sau ru- 
sesc, romantismul românesc s-ar putea numi epoca lui Eminescu. 

Rosa del Conte avea dreptate atunci când apropia expe- 
riențele poetice ale lui Eminescu și Leopardi, cel puţin în sensul în 


84 „Teoria bolii contagioase a fost alimentată de prejudecata marxistă 
conform căreia etapele dezvoltării istorice (societatea sclavagistă, feuda- 
lismul, capitalismul, socialismul) trebuie neapărat să urmeze una după alta, 
într-o înlănțuire perfectă, în fiecare ţară în parte”, cf. Virgil Nemoianu, 
Îmblânzirea romantismului, op. cit., p. 155. 

55 Perpessicius, Eminesciana, ediţie îngrijită, prefațată și bibliografie 
de Dumitru P. Panaitescu, Ed. Junimea, Iaşi, 1983, p. 563. 

care, cu puţin timp înaintea lui Eminescu, Leopardi făcuse exer- 
cițiul similar, autodidact, zelos şi precoce (începând de la 13 ani) 
de a studia cu pasiune ardentă literatura clasică și italiană, astfel 
încât, întâlnirea ulterioară cu romantismul să nu îi poată modifica 
în mod fundamental viziunea construită de propriile lecturi so- 
lide. Astfel, Leopardi e un romantic ce poartă polemici cu roman- 
ticii, ceea ce „duce în cele din urmă la afirmarea unei poetici 
originale, de factură romantică, dar cu totul personală”. Poate 
că Rosa del Conte a putut oferi o perspectivă mult mai profundă 
și mai coerentă asupra lui Eminescu decât se reușise anterior toc- 
mai pentru că avea conștiința experienţei romantice în teritoriul 
literaturii italiene. 

Chiar dacă cele două literaturi, istoric vorbind, s-au dez- 
voltat multă vreme pe meridiane culturale diferite, esenţială este 
similitudinea descoperirii, de către cei doi poeţi, a unor tradiții 
literare şi de gândire profund înrădăcinate în cultura lor, care le 
asigurau un tezaur de erudiție indispensabil. 

Am insistat deci pe premisa existenţei, cu semnificație fun- 
damentală, a unei tradiţii literare românești, a cărţilor şi manus- 
criselor vechi, destul de puţin cercetată şi exploatată în beneficiul 
exegezei şi al istoriei literare — motiv pentru care am întreprins 
această vastă descindere critică, publicând până în prezent șapte 





8 A se vedea Giacomo Leopardi, Cânturi, traducere, cuvânt înainte, 
cronologie, note și comentarii de Eta Boeriu, Ed. Dacia, Cluj-Napoca, 1981, 
P15. 

Oarecum pe această traiectorie a sublinierii particularului, Al. Philip- 
pide considera lirica eminesciană „o poezie ce nu se supune categorisirii în 
vreun curent literar ci este din toate timpurile, și care este produsul unei 
firi romantice, luând aici romantic numai în înțelesul de conformație psi- 
hică, nu de şcoală sau de modă literară. Pentru că, vorbind de Eminescu, 
orice idee de modă, de curent literar sau de școală literară, se îndepărtează 
de la sine”, cf. Eminescu şi vocația duratei, în Caietele Mihai Eminescu, V, Ed. 
Eminescu, București, 1980, p. 8. 

volume dintr-o Istorie a literaturii române personală și având în 
curs de editare alte cinci (12 volume care privesc numai poezia). 
O tradiţie pe care Eminescu a pus-o la contribuţie din plin, în mod 
conștient și programatic, în vederea conceperii unor opere în în- 
țelesul modern al termenului de literatură. El a vrut să dea un 
răspuns românesc sau o reformulare românească pentru tot ceea 
ce obsedase romantismul: primul/ marele romantism. 

Rolul acestei literaturi vechi/ medievale este însemnat nu 
numai pentru Eminescu, dar şi pentru Creangăs”, şi după Emi- 
nescu, în epoca modernă, în tot secolul XX, mai ales pentru poezie, 
după cum am arătat în cărțile mele, amintite mai devreme. 

S-a remarcat că „secolul al XX-lea începe sub auspiciu emi- 
nescian, după cum fenomenul Eminescu însuși își are rădăcinile 
autohtone în tradiţiile pașoptiste şi în literatura populară [în 
literatura cultă veche, nu în literatura populară, chiar dacă Emi- 
nescu n-a neglijat nici folclorul]”8:. Și nu doar începe... 

Poeţii modernişti, mai ales Arghezi, Blaga și Barbu, se 
revendică frenetic din rădăcina Eminescu (e termenul lui Blaga). 
S-a remarcat, de asemenea, și afinitatea lui Bacovia cu Emi- 
nescus%. Tradiţionaliştii, la rândul lor, pretind că receptează din 
Eminescu fibra cea mai autentică, spirituală și națională. lar 
revendicările lor stârnesc polemici: pe filonul ermetismului emi- 





857 A se vedea articolul meu: 

https://www.teologiepentruazi.ro/2017/12/14/eruditia-lui-creanga-1/, 

https://www.teologiepentruazi.ro/2017/12/20/eruditia-lui-creanga-2/, 

https://www.teologiepentruazi.ro/2017/12/22/eruditia-lui-creanga-3/. 

Am introdus acest articol și în volumul al 3-lea al Istoriei de față. 

s Aurel Petrescu, Eminescu — Originile romantismului, Ed. Albatros, 
București, 1983, p. 297. 

59 George Gană, Melancolia lui Eminescu, Ed. Fundaţiei Culturale 
Române, București, 2002, p. 328. 

nescian, poetul Ion Barbu se considera mai tradiționalist decât 
tradiționaliştii de la Gândireas?. 

Reprezentanţii poeziei române din epoca modernă, moder- 
niști și tradiționaliști deopotrivă (dacă nu cumva dihotomia 
aceasta este artificială), au încercat să creeze un curent literar 
eminescianists7!, atât cei patru clasici ai liricii moderne (Bacovia, 
Arghezi, Blaga şi Barbu), cât şi tradiționalist-ortodocsiştii care l- 
au luat pe Eminescu drept punct de reper și emblemă, fără însă a- 
i cunoaște fundamentarea în tradiţia literară veche. Au eşuat și 
unii, şi alții, pentru că unii și-au însușit mai mult ermetismul/ se- 
mantismul obscur și simbolismul („simbolul apare ca un element 
constitutiv al poeziei romantice — și nu numai al poeziei — de aceea 
unii teoreticieni îl socotesc intens caracteristic pentru întreaga 
poezie romantică”*22), iar alții etnicismul (naționalismul) și spiri- 
tualismult?. Însă tradiţia literară veche nu s-a pierdut, cu atât mai 
mult cu cât unii au avut ei înșiși, nu doar prin intermediul lui 
Eminescu — Ştefan Petică, Ștefan Octavian Iosif, Tudor Arghezi, 
Lucian Blaga, Ion Pillat, Emil Botta, Nichita Stănescu și alţii —, o 
relaţie fructuoasă cu această tradiție a limbii şi a poeziei din lite- 
ratura veches?+. 





870 Cf. lon Barbu, Poezii. Proză. Publicistică, op. cit., p. 112-138. 

371 Vladimir Streinu, Clasicii noştri, Ed. Casa şcoalelor, București, 1943, 
reluat în: Poezie și poeți moderni, Ed. Minerva, Bucureşti, 1983, p. 92. 

s2 Vera Călin, Romantismul, op. cit., p. 167. 

s%5 Am enunțat această idee şi în cartea noastră, Epilog la lumea veche, 
Teologie pentru azi, Bucureşti, 2012, vol. 1. 4, p.9, cf. 

www.teologiepentruazi.ro/2012/12/22/epilog-la-lumea-veche-i-4/. 

574 Totodată, „se poate spune că are loc un fenomen permanent de 
infuzie și transfuzie a eminescianismului în corpusul actual, trecut şi viitor 
al literaturii române. Astfel, vom descoperi un eminescianism oracular la 
Antim Ivireanul, un eminescianism alegoric la Dimitrie Cantemir, un emi- 
nescianism sociogonic şi imnic la Heliade, un eminescianism preromantic 
la Vasile Cârlova, un eminescianism paremiologic la lon Creangă, un 

Am ajuns prin urmare la concluzia că literatura română este 
un continent fără falii majore şi am constatat inconsistenţa opi- 
niilor care izolează literatura română veche de cea modernă și 
care consideră că cea din urmă a pierdut orice legătură cu tradiția 
literară medievală. Demersul meu vine, așadar, să infirme și opi- 
nia, de largă răspândire în secolul trecut și care nu a fost reprobată 
cu argumente solide până acum, că nu există tradiţie literară cultă 
românească şi că folclorul este singura tradiţie și adevăratul clasi- 
cism al literaturii române. Opinie pe care au formulat-o deopo- 
trivă tradiţionaliștii şi avangardiștii perioadei interbelice (lon 
Vinea, B. Fundoianu, lon Pillat, Radu Gyr), precum și Călinescu”, 
și care a fost cu obstinaţie alimentată și susținută în perioada 
comunistă. Din fericire, este doar o constantă teoretică... 

Pe de altă parte, Lovinescu, deși nu acorda importanţă folclo- 
rului, nu recunoștea nici existența unei tradiţii literare vechi: „Se 
poate spune, în deplină sinceritate a conștiinței, că avem o tradiţie 
literară românească? Se poate cere ca scriitorii contemporani să se 
inspire din Cazania lui Varlaam sau din Psaltirea lui Dosoftei, din 





eminescianism filosofic la Vasile Conta, un antieminescianism la Mace- 
donski [doar la nivel declarativ, pentru că Macedonski nu s-a sfiit să se 
inspire din poezia celui pe care îl denigra], un eminescianism epigonic la 
Vlahuţă, un eminescianism mistic și pamfletar la Arghezi, un emines- 
cianism mitic la Blaga, un eminescianism germanic la Ion Barbu, un emines- 
cianism bacovian la Bacovia, un eminescianism inițiatic și vizionar la 
Sadoveanu, un eminescianism elin la Călinescu, un eminescianism elegiac 
la Nichita Stănescu, un eminescianism viitor la un poet viitor, care deși nu 
s-a născut este deja un poet eminescian”, cf. Marin Mincu, Cvasi-tratat 
de/spre literatură. A fi mereu în miezul realului, prefață de Bogdan Crețu, 
postfață de Ștefan Borbely, Ed. Paralela 45, Piteşti, 2009, p. 434. 

875 A se vedea și Paul Cernat, Avangarda românească şi complexul peri- 
feriei. Primul val, Ed. Cartea Românească, București, 2007, p. 143-144, 198- 
202, 207-214, 351-352. 

cronica lui Ureche sau din stihurile lui Miron Costin?”5%. În mod 
indiscutabil nu se poate cere nimănui să se inspire de undeva de 
unde nu ar dori să se inspire, dar destui scriitori ai epocii mo- 
derne, de la paşoptişti, Eminescu și Creangă până la Arghezi, 
Sadoveanu sau Nichita Stănescu, au ales de bună voie să se inspire 
din tradiţia literară veche, atât de lejer disprețuită. lar Mihail Emi- 
nescu s-a inspirat mai mult decât toţi (a cuprins, față de ceilalți, 
un orizont mult mai vast al literaturii vechi), deşi, în mod para- 
doxal, intrarea literelor românești în modernitate cu adevărat i se 
datorează în cea mai mare măsură. 

Opera lui Eminescu este, prin urmare, fundamentală pentru 
literatura şi cultura română grație genialității și talentului său 
poetic de excepție, dar și faptului că, datorită lui, un patrimoniu 
vizionar extrem de profund, al literaturii române vechi, a fost, 
prin el, conservat şi transmis mai departe. Acest patrimoniu este 
greu de descoperit și Eminescu a avut un rol semnificativ în con- 
servarea lui. Ajungând un reper aproape absolut pentru literatura 
și mai ales pentru poezia modernă, mulți dintre poeţii secolului al 
XX-lea au preluat adesea, prin Eminescu, viziunea literaturii ro- 
mâne vechi, unii nefiind întotdeauna sau pe deplin conştienţi de 
acest lucru. 

Așadar, am pus în slujba acestui studiu o pasiune şi o reflec- 
ție îndelungate, presupunând sedimentare, cristalizare a ideilor, 
analize corelate şi succesive, un proces continuu de studiere și de 
revenire asupra textelor, fără a fi ajuns la epuizarea temei pe care 
mi-am propus să o dezbat în această carte — nici nu ştim dacă se 
poate epuiza. De altfel, nu cred în posibilitatea de epuizare a 
niciunei explorări exegetice: fiecare cercetător și fiecare nouă epo- 
că își naște interogaţiile și problemele sale specifice. Epuizarea 
unui subiect sau a unei cercetări nu poate încăpea în conceptul 





56 Eugen Lovinescu, Istoria literaturii române contemporane (1900-1937), 
postfață de Eugen Simion, Ed. Minerva, București, 1989, p. 41. 

sau în definiția științei. Cu atât mai mult nu este posibilă atunci 
când ne aflăm în fața unui fenomen aparte: „situaţia lui Eminescu 
este fără egal. Pe măsură ce încercăm a găsi explicația unei 
evidențe, descoperim că ne aflăm în fața unui complex cultural 
neașteptat și profund, ale cărui dimensiuni se schițează infinit mai 
ample decât crezusem inițial”57. 

Nu am epuizat deci comentariul operei eminesciene, obser- 
vaţiile şi analizele pe care le pot încă aduce. Şi aceasta pentru că 
m-a interesat în primul rând, în cercetarea de faţă, interferența cu 
vechea literatură și cultură românească, dezbatere pe care am 
considerat-o o datorie neachitată până acum a criticii noastre, pe 
care în mod firesc ar fi trebuit să o aibă în vedere înainte de a trece 
la propunerea şi investigarea altor influenţes?. 

Influenţa tradiţiei autohtone şi cea a veacului romantic (ca 
inspirator de viziune, nu ca amprentă decisivă din partea unui 
creator romantic sau a unei literaturi anume) sunt esenţiale. Cele 
două se îmbină, pentru că programul literar romantic trimite în 
mod esenţial către epoca şi literatura medievală, a cărei atmosferă 
și optică încearcă să le revitalizeze cumva, iar Eminescu, fidel 
dezideratului pașoptist, transformat în ideal personal, de a crea o 
literatură naţională, nu putea tinde spre îndeplinirea acestui telos 
decât recuperând tradiţia literară autohtonă mai veche decât pa- 
șoptismul și neoanacreontismul. 

Fac din nou precizarea: este evident (pentru mine cel puţin) 
faptul că Eminescu este un creator original, un poet cu o forță 
creatoare excepțională, care poate fi privit foarte bine, din pers- 





s7 Mihai Zamfir, Din secolul romantic, op. cit., p. 250. 

55 La noi însă, literatura veche e un teritoriu pe care cercetătorii 
epocilor moderne nu pătrund (decât arareori şi în general pentru a-şi 
exprima disconfortul; tocmai de aceea Mircea Scarlat e o excepţie, dar nici 
el nu și-a extins — sau nu a mai apucat — investigaţiile prea mult pe do- 
meniul medievisticii) şi invers. 

pectivă critică, chiar și numai în rama literară a timpului său, ceea 
ce, în mod paradoxal, s-a petrecut mai puţin. Şi aceasta spune 
multe despre discrepanța aparență-esenţă receptată de la bun 
început în textele sale, despre intuirea unui fond dificil de definit 
dintr-o dată. Nu încerc, deci, să neg cumva originalitatea sau forța 
creatoare a poetului, dacă cineva ar putea fi tentat (mai mult din 
ignoranță sau din rea-credință) să interpreteze astfel demersul 
meu. 

Consider că dezideratul exprimat de Rosa del Conte („îi 
lipsește României [...] acel comentariu amănunţit la text, pe care 
noi îl considerăm indispensabil chiar și pentru cititorul român și 
care, fără să se suprapună peste cuvântul poetului, să fie o călăuză 
și o luminare a înțelegerii lui”'5*) a fost într-o măsură funda- 
mentală atins prin studiile mele (în măsura în care am avut timp 
să mă dedic poeziei lui Eminescu, despre care am scris până în 
prezent două volume de aproape o mie de pagini fiecare), întrucât 
m-am aplecat asupra creațiilor fundamentale din opera lui Emi- 
nescu. 

Petru Creţia constata, după o vreme, că persista aceeași 
carenţă: „pentru a ni-l apropia pe Eminescu, este nevoie ca un om, 
anume înzestrat pentru aceasta, să scoată un șir de volume (ce 
bună ar fi acum ediţia definitivă) în care să comenteze totul, 
poezie cu poezie”3%. A înțelege însă cuvântul poetului nu a părut 
niciodată un lucru facil. În așa măsură încât același Petru Creţia 
considera că „exegeza eminesciană are nevoie de mai multe lu- 
cruri dintre care unul nu poate veni decât de la Domnul: o minte 
strălucită, pe măsura globală a timpurilor noi, atotștiutoare și 
adânc iubitoare de adevăr şi de seninătatea adevărului, cineva genial care 
să ne spună despre Eminescu ceva încă nespus şi mirific (S. n.). Și rostit 


s9 Rosa del Conte, Eminescu sau despre Absolut, op. cit., p. 28. 
50 Petru Creţia, Testamentul unui eminescolog, Ed. Humanitas, Bu- 
cureşti, 1998, p. 214. 

totuși cu un glas normal. Numai că Domnul dă când voiește EI și 
îi plac muncile pregătitoare, hărnicia probă, lămurirea amănun- 
telor, dizolvarea preconceptelor. Îi place funcționarea normală a 
unei culturi”. 

Eminescu e un poet greu. Ne-am convins de acest lucru 
inclusiv recitind critica literară. Un poet care a născut o exegeză 
atât de bogată, care a solicitat atât reflexivitatea (dar și imaginaţia) 
criticilor, care a incitat și a determinat interpretări atât de multe, 
de diverse şi fastuoase, este neîndoielnic o personalitate care a 
fascinat prin complexitatea viziunii sale poetice. 

Așteptarea unei exegeze care să dezvăluie ceva nespus și 
mirific, din partea lui Petru Creţia, denotă faptul că a existat totuși, 
în conştiinţa critică, sentimentul că nu s-a spus nici pe departe 
totul, că persista încă un adânc neluminat pe deplin al scrierilor 
sale. Denotă faptul că se aștepta, în continuare, ceva revelator. lar 
revelaţia trebuia să se producă în sensul acceptării și al asumării 
vechimii tradiţiei literare românești, al înrădăcinării poeziei ro- 





51 Idem, p. 218. 

După ce am reamintit această dorinţă a lui Petru Creţia, un critic 
mediocru ca Alex Ștefănescu (promovat pe motiv că e profesor universitar) 
s-a străduit să răspundă acestei doleanţe în mod fariseic. Rezultatul este 
unul monstruos, înscriindu-se în încercările programatice ale ultimelor de- 
cenii de demolare a lui Eminescu. Dacă tentativele anterioare au surprins 
conştiinţa românească prin brutalitatea lor și au fost respinse, de data 
aceasta se procedează la o demolare cu fineţe, cu tactică perversă, prin care 
acel Eminescu, adânc cugetător şi metafizic, pe care îl știam, e înlocuit, în 
„comentariile” lui Alex Ştefănescu, cu un şturlubatic frivol, cu un poet care 
nu sare prea mult peste nivelul poeziei pașoptiste. În mod evident, Alex 
Ştefănescu nu e vreo „minte strălucită” sau „un geniu” în stare să ne comu- 
nice despre Eminescu „ceva nespus și mirific”, ci el și-a asumat acest 
demers în mod fraudulos. Așa-zisele sale comentarii sunt de o banalitate 
înfiorătoare. Dar, mai ales, Ştefănescu nu e un iubitor de adevăr, ci un deni- 
grator pe cât de prefăcut, pe atât de feroce al lui Eminescu. 

mâne moderne într-o tradiţie și al prelungirii sevelor ideatice, 
reflexive, din Evul Mediu până în modernitate. Înnoirea nu se 
poate afirma fără continuitate. 

Pe de altă parte, este posibil ca exegezele să se înmulțească — 
așa cum este totuși firesc atunci când e vorba de un mare poet și 
de o mare operă —, dar, având în vedere tendinţele literare şi 
critice variate, este la fel de posibil și ca exegeţii să nu ajungă vreo- 
dată la unison. Însă o punere de acord, într-o anumită măsură, 
asupra unor aspecte esenţiale, poate că ar fi în același timp foarte 
necesară şi de bun augur pentru istoria și critica noastră literară. 

În principiu, mă pronunţ pentru o judecată critică clară și 
contra evaziunii speculative. Trebuie făcută însă precizarea că, în 
cazul lui Eminescu (dar și al unei părți semnificative din poezia 
românească), interpretarea literală? este pasibilă de tot atâtea 
erori ca și speculaţia extravagantă și vanăt&. 





%2 În genul celei pe care ne-a oferit-o Alain Guillermou, pe care îl 
menţionează și Petru Creţia (care și-ar fi dorit un comentariu cât mai 
limpede al tuturor poemelor eminesciene), adăugând că „privește doar 
antumele și nu revoluţionează domeniul” (Petru Creţia, Testamentul unui 
eminescolog, op. cit., p. 214,n *). 

55 Sunt de acord cu opinia exprimată de Eugen Simion: „Cred în mod 
profund că o critică (şi chiar o literatură) poate muri din lipsă de sens, cum 
poate muri din proliferarea absurdă a sensurilor (S. n.). [...] Cunoaşterea nu-i 
posibilă decât de la un anumit grad de limpezire a noţiunilor cu care cu- 
noaşterea operează”, cf. Întoarcerea autorului. Eseuri despre relația creator- 
operă, cronologie şi postfață de Andrei Terian, Ed. Institutului Cultural 
Român, Bucureşti, 2005, p. 2. 

Același autor este de părere că: „Mulţi biografi descriu faptele unei 
vieți, puţini știu să le dea un sens care să justifice grandoarea unei vieți” 
(dem, p. 131). Cred însă că sentinţa se poate aplica uneori şi criticilor lite- 
rari, care pot să constate și să rețină fapte care ţin de geneza operei, context, 
corelaţii literare şi culturale etc., şi totuși să nu descopere esenţialul care 
trebuie spus, fie că le scapă, fie că îl eludează/ ocultează intenționat. 

În această situaţie, sunt neapărat necesare instrumentele 
hermeneuticii, dar care trebuie utilizată cu maximă atenţie și dis- 
cernământ. Şi, în primul rând, nu mai trebuie ignorate veacurile 
multe de exersare a retoricii teologico-filosofico-poetice (ca gen, 
dar şi în interiorul altor genuri), în spațiul post-bizantin, care a 
creat la noi condiţiile apariţiei și dezvoltării unei poezii moderne, 
întâlnindu-i și satisfăcându-i apetența pentru gnomism, obscu- 
ritate și hermetism. 

Dubla ereditate eminesciană8% 


În literatura română vorbim despre moștenirea Eminescu ca 
despre o realitate incontestabilă. Spiritul lui Eminescu a fost co- 
pleşitor și a obsedat generațiile care i-au urmat într-atât de mult, 
încât despre Eminescu s-a vorbit cel mai adesea în termeni de 
sinteză, de întrupare a întregului spirit românesc. Astfel, lorga l-a 
numit „expresia integrală a sufletului românesc”, Noica, „omul 
deplin al culturii române”, Blaga, „ideea platonică de român”, iar 
Zoe Dumitrescu-Bușulenga, „exponentul întregii istorii româ- 
nești”. 

În mod evident, Eminescu a bulversat: şi-a bulversat con- 
temporanii, dar cu mult mai mult își bulversează neîncetat poste- 
ritatea. Cărţile de istorie și critică literară vorbesc însă, în registru 
cultural, mai mult despre un singur fenomen ereditar eminescian 
și acesta dezvoltat în gamă minoră. Este vorba de celebrii şi toto- 
dată ignoraţii epigoni: celebri ca fenomen postum, ignorați ca 
persoane. Însă credem că acesta este doar un prim aspect, un prim 
nivel al eredității sale literare, un aspect mai degrabă superficial. 
Credem că, în cazul lui Eminescu, acest fenomen cuprinde și un 
alt nivel şi aspecte cu mult mai profunde (deşi mai deloc cerce- 
tate). 

Se mai vorbeşte, e adevărat, și de influenţele pe care Emi- 
nescu le-a avut asupra poeţilor şi curentelor tradiționaliste și 
despre faptul că teoreticienii Gândirii şi-au extras substanţa literar- 
teoretică din articolele lui Eminescu. Fenomen pe care Lovinescu 
îl consideră nefericit şi îl cataloghează drept vampirism ideologic 





5% A fost iniţial un articol publicat mai întâi aici: 
https://www.teologiepentruazi.ro/2007/06/05/dubla-ereditate- 
eminesciana. 

(ce altceva ar fi putut emite Lovinescu, care n-avea obiceiul de a- 
Și masca igienic umorile?)... 

Motivaţiile existenței unui curent de profunzime sunt două: 
personalitatea spirituală copleșitoare a poetului, dar și — cu pre- 
cădere — faptul că el a lăsat să vorbească prin sine personalitatea 
duhovnicească și datul genetic al poporului său. Acest lucru a 
făcut ca viitorii oameni mari ai culturii și ai spiritului românesc să 
se recunoască în el şi să se raporteze neîncetat la el, fără să simtă 
că-l pot depăși. În consecinţă, ne propunem să începem să discu- 
tăm aici despre partea nevăzută a icebergului, anume despre com- 
plexitatea acestui fenomen ereditar eminescian în literatura ro- 
mână modernă și modernistă. Vom cerceta, fără să ne asumăm 
acum un studiu exhaustiv, influenţa spiritual-literară a lui Emi- 
nescu asupra a două mari personalități ale literaturii noastre: 
George Bacovia și Mircea Eliade. 

Vorbim aici de lecturi personale ale operei lui Eminescu, din 
partea unor personalități scriitoricești de marcă, lecturi care sunt 
rodul intuiţiei și al improprierii unor adevăruri esenţiale din ființa 
şi opera sa şi care s-au topit într-o viziune personală asupra lumii. 


„Lăcerea e atât de mare, încât pare 
că aude gândirea, mirosul”... 


Sărmanul Dionis58 


555 A se vedea și: Dr. Gianina Maria-Cristina Picioruș, Trei poeți și-un 
început de secol, Teologie pentru azi, București, 2014, cf. 

https://www.teologiepentruazi.ro/2014/06/13/trei-poeti-si-un- 
inceput-de-secol/. 

Studiul a fost integrat ulterior în vol. I. 3 din Epilog la lumea veche, edi- 
ţia a doua, și va apărea în vol. al 8-lea al Istoriei de faţă. 

5 Eminescu, Proză literară, op. cit., p. 48. 

Bacovia este poetul și personalitatea literară interbelică (deși 
activitatea lui poetică începe de la finele secolului al XIX-lea) ce a 
resimțit şi a absorbit în mod plenar unda de şoc a seismului poetic 
eminescian. Durerea isterică a lui Bacovia nu este decât suferința 
și melancolia eminesciene, acutizate prin transmutarea lor în se- 
colul al XX-lea. Dacă privim în adâncime lirica lui Bacovia, cadrul 
poetic bacovian nu e decât un peisaj eminescian simplificat, ele- 
mentarizat şi transplantat în domeniul terifiantului, al obsesiei. 

Ceea ce Eminescu i-a transmis lui Bacovia a fost o stare, starea 
poeziei (cum ar zice Nichita) și a suferinţei sale, care l-a marcat 
profund și care s-a transferat propriei sale ființe. De aici a ieşit la 
lumină sub forma unei disperări exprimate mai strident decât cea 
eminesciană, a unei suferințe părut obsesive și agasante. Pentru 
cei ce cunosc numai dintr-un singur punct de vedere lirica emi- 
nesciană, care sunt infuzaţi de optica asupra idealismului iubirii 
sau a naturii prodigioase, s-ar putea părea că mă hazardez. Însă îi 
invităm la o privire în profunzime, la contemplarea sentimentelor 
profunde şi dureroase ale poetului. 

Poezia lui Eminescu este născută din suferinţă și din durerea 
singurătăţii, a faptului că era prea puţin înţeles și iubit. Chinurile, 
de multe feluri ale sufletului său, și le exhiba în scris. În poemul 
Melancolie îşi explică astfel scepticismul și ataraxia (termeni cu- 
renţi ai exegezei noastre): „Credinţa zugrăveşte icoanele-n biserici 
—/ Şi-n sufletu-mi pusese poveştile-i feerici,/ Dar de-ale vieții va- 
luri, de al furtunii pas/ Abia conture triste şi umbre-au mai rămas. 
/...] Şi când gândesc la viața-mi, îmi pare că ea cură/ Încet repo- 
vestită de o străină gură,/ Ca şi când n-ar fi viaţa-mi, ca și când n- 
aş fi fost”. Eminescu își descrie aici ruina bisericii sufletului... 

Oboseala existenţială, generată de o întristare adâncă (ce nu 
e un sentiment filosofic), este o stare evocată adesea de poet. Mo- 
tivul ei este răutatea lumii şi micimea de suflet a oamenilor. Într- 
un alt poem, Singurătate, Eminescu admite că „melancolia-mi...se 

face vers”, în absenţa iubitei, când poetul rămâne doar în com- 
pania greierilor şi a şoarecilor. De altfel, sunt multe pasajele din 
opera lui în care el reclamă rămânerea numai alături de pisici, 
șoareci, pureci sau ploșnițe, chinuit de sărăcie, de frig; şi de foame, 
de singurătate, de lipsa prietenilor și de neîmpărtășirea iubirii. 
Însă, cu încuviinţare de la Maiorescu, care a dat vina pe poet, 
adesea se trece peste aceste aspecte în receptarea critică, conside- 
rate fiind ca prea patetice, pentru a-l privi pe Eminescu numai în 
peisajul mirific al naturii romantice, în mijlocul imaginaţiei poe- 
tice mirobolante. Dacă cineva scapă însă din plasa romantizării 
abuzive a lui Eminescu, descoperă în el o suferință profundă, 
aproape insuportabilă, un chin provocat atât de nefericirile pro- 
prie-i vieţi, cât şi de nefericirea unei lumi întregi, care strânge la 
piept sâmburele egoismului. Căci, după Sfinţii Părinţi, iubirea de 
sine este chintesența răului și a păcatului. 

În poezia lui Bacovia, decriptăm aceeași neliniște exis- 
tențială profundă, aceleași motivații duhovnicești adânci, care 
transcend formele exterioare ale expresivității, pentru cine vrea să 
vadă și să recunoască. În asemenea momente de suferinţă inte- 
rioară covârşitoare, peisajul eminescian nu mai este feeric, ci o 
iarnă grea se abate peste lume. Acum „stă lumea-n promoroacă” 
(Melancolie), nădejdea iubirii s-a stins pentru el şi nu mai vrea să 
alunece „pe poleiul de pe ulițele ninse” urmărind-o pe ea, care e 
insensibilă la drama lui (Scrisoarea IV). În Scrisoarea IV se poate 
vedea cel mai bine prăpastia dintre un închipuit trecut fericit, pe 
la 1400 (în acel ev mediu românesc, care este „timp al plenitu- 





57 A se vedea și articolele noastre: 

Bacovia sau despre o frumuseţe isterică, cf. 

https://www.teologiepentruazi.ro/2010/12/07/bacovia-sau-despre-o- 
frumusete-isterica-actualizat/, și 

Completări la comentariul poeziei lui Bacovia, cf. 

https://www.teologiepentruazi.ro/2014/03/14/completari-la- 
comentariul-poeziei-lui-bacovia/. 

dinei” pentru el, după cum observa Zoe Dumitrescu-Bușulenga), 
în care împlinirea iubirii era posibilă, în mijlocul unei lumi 
paradisiace şi a unei natură văratice („e atâta vară-n aer”) și un 
prezent înghețat sentimental, secătuit de iarna perfidiei şi a absur- 
dului omenesc. 

În poemul Departe sunt de tine..., poetul simte că „sunt bătrân 
ca iarna”, iar în De câte ori, iubito..., avem aceeaşi ipostază ne- 
fericită: „Oceanul cel de gheață mi-apare înainte /.../ Din ce în ce 
mai singur mă-ntunec şi îngheţ”. La fel după cum, în Ce te legeni, 
„iarna-i ici, vara-i departe”. De aici şi până la spasmele hibernale 
bacoviene nu mai e decât un pas, dar similitudinile nu se opresc 
în acest punct. Căci, la Eminescu, iarna nu e prezentă numai ca 
vifor al suferinţei și ca pustiire interioară, ca instaurare a apatiei 
glaciale în inimă și în minte, ci și ca sugestie tanatică în clipele de 
maximă fericire. Momentele de supremă dragoste şi fericire sunt 
întotdeauna îngemănate cu dorul de moarte, întrucât poetul do- 
rește înveșnicirea lor, transgresarea lor din lumea aceasta. Astfel 
de momente conţin, în mod paradoxal, în mijlocul unei fabuloase 
şi mirifice naturi văratice, sugestii hibernale. Ele sunt provocate, 
în nenumărate poeme, fie de lungi troiene de flori de tei, fie de 
ninsoarea luminii de lună sau de stele. 

Teii sunt „cu flori până-n pământ” (Scrisoarea IV, Sarmis), ca 
un văl de mireasă, sau fac cu florile lor troiene peste cei doi 
îndrăgostiți („Adormi-vom, troieni-va/ Teiul floarea-i peste noi” 
— Povestea codrului). Scuturarea florilor de tei sau de salcâmi (mai 
rar de liliac) peste îndrăgostiți, „rânduri-rânduri”, e un simbol al 
trecerii dincolo de umbra vremii („Adormind de armonia/ Co- 
drului bătut de gînduri, / Flori de tei deasupra noastră/ Or să cadă 
rânduri-rânduri” — Dorința). Înmormântaţi sub mormanul de 
flori, îndrăgostiții vor să păşească în veșnicie îmbrăţișaţi, trecând 
prin moarte ca printr-un somn lin și ca printr-o nuntă (sugestii 
profund ortodoxe). Luna-mireasă şi stelele de aur îi acoperă cu 

„linţoliul” (Luna iese dintre codri) luminii lor albe şi curate. Deși nu 
este vorba, în astfel de poeme, de mormânt sau de moarte, su- 
gestia adormirii şi a îngropării sub troiene de flori de tei sau sub 
ninsoarea de lumină cerească este lesne sesizabilă. 

La Bacovia, obsesia zăpezii care îngroapă îndrăgostiții şi 
orașul întreg reprezintă o radicalizare a dorului de moarte tipic 
eminescian, a nostalgiei şi melancoliei sale. Numai că dorul de 
înveșnicire, de reîntoarcere în Raiul pierdut, este bacovianizat, 
este altfel exprimat, adaptat pentru o societate care, din ce în ce 
mai mult, nu mai credea în nimic și lua tot ce e sfânt și curat în 
derâdere. În poemul bacovian Decembrie, citim: „Ce cald e aicea la 
tine,/ Şi toate din casă mi-s sfinte”, pentru ca poetul să-i ceară 
iubitei: „Citește-mi ceva de la poluri, / Și ningă...zăpada ne- 
ngroape”. Invocarea atmosferei și a zăpezii polare este o rugă- 
ciune pentru moarte, pentru o moarte frumoasă, iar nu pentru 
disiparea căldurii iubirii, ci dimpotrivă, pentru conservarea ei în 
interiorul unui mormânt alb de zăpadă, pur şi purificator, ca şi la 
Eminescu. Căci moartea are caracter curățitor, purificator, după 
cum s-a crezut întotdeauna în religia oamenilor de pe aceste me- 
leaguri. 

Încă din primul volum al lui Bacovia, influenţele emines- 
ciene sunt mai mult decât evidente. Melancolia, asociată cu ritmul 
muzical al versurilor, este capabilă de a transmite o stare molipsi- 
toare și obsedantă, în aceeași măsură ca și la Eminescu. Sugestia 
instrumentalizării naturii, a perceperii rezonante a sentimentelor, 
prezenţa buciumului autumnal, a tălăngilor plângătoare, a pianu- 
lui sau a clavirului (clavirul supraviețuiește în poezia noastră, 
până la Bacovia, din vremea lui Bolintineanu) nu reprezintă nicio 
inovaţie față de opera eminesciană, numai că jalea bacoviană se 
citadinizează şi se transformă într-o nevroză cronică. 

La fel, nici cafenelele, crâșmele mizere sau mahalalele din 
lirica lui Bacovia nu constituie un peisaj novator în raport cu 

înaintașul său romantic. Căci poezia bacoviană se resimte nu 
numai de influența liricii eminesciene, ci și de cea a prozei, a 
nuvelelor lui Eminescu. Astfel, se pare că pe Bacovia l-a marcat 
profund nuvela Geniu pustiu, din care reținem câteva amănunte 
extrem de interesante și care nu credem că pot să fie simple coin- 
cidenţe. Eminescu descrie, la începutul nuvelei, un bordel dintr-o 
mahala bucureșteană, întru care, contemplând decăderea umană, 
scrie: „amurgul gândurilor se prefăcea într-o miazănoapte de plumb, 
când gândeam că şi acela se numește om, și aceea femeie”. Era 
vorba de o prostituată care se afişa ostentativ în fereastră, „femeia 
spoită ce sta în sticlă”5%, și de un tânăr alcoolic care se îndrepta 
spre bordel şi spre această femeie. Însă noi reținem sugestia amur- 
gului şi a plumbului, din acest peisaj profund interiorizat... 

Un alt enunţ, din aceeași nuvelă, ne comunică elementele 
simplificate ale unui alt peisaj, care va deveni un taboul obsesiv 
bacovian: „Am zărit întunericul lumei sub un troian de ninsoa- 
re..."5%. La Bacovia, asocierea ninsorii sau a zăpezii cu întunericul 
și cu obsesia extincției devine un topos banal. Reamintim doar 
două versuri din poemul Gri: „Şi pe lume plumb de iarnă s-a lăsat; 
/...] Ca şi zarea, gândul meu se înnegri”... 

Plumbul tristeţii fără margini din suflet găseşte corespon- 
denţe în afară, în iarna grea, la amândoi poeţii, în iarna în care urlă 
viscolul precum vântul din capul „maestrului nebun” (Scrisoarea 
IV). Eminescu și Bacovia nu mai privesc iarna și viscolul (și lupii) 
precum Alecsandri, ca pe un „tablou măreț, fantastic” (Mezul ier- 
nei), ci află în manifestările ei o proiecție a propriilor răscoliri su- 
fletești și uragane lăuntrice. 

În fine, cine nu cunoaște celebrul poem bacovian, în care, pe 
o vreme viforoasă, în care „ninge prăpădind”, iubita sucombă în 





s M. Eminescu, Opere, VII, ed. Perpessicius, p. 177. 
339 Ibidem. 
5% Idem, p. 186. 


53b 


timp ce cântă la clavir: „Ea plânge şi-a căzut pe clape,/ Și geme 
greu ca în delir /.../ În dezacord clavirul moare,/ Și ninge ca-ntr- 
un cimitir” (Nevroză)? Însă scena aceasta nu este decât o repetiție, 
o traducere bacoviană a două pasaje asemănătoare din nuvela 
eminesciană, în care se petrec asemenea întâmplări nefericite pe o 
vitregă vreme de iarnă. Aici, în Geniu pustiu, cele două surori, 
Sofia și Poesis mor în același fel, în acordul notelor de clavir. O 
perpectivă prin care Eminescu vroia să sugereze transcenderea 
acestei lumi şi elevația împreună cu Îngerii a sufletelor lor, acolo 
unde e armonie și cântec de slavă veșnică. 

Pe când Sofia cântă, deodată „cântecul se stinse, buzele amu- 
țiră şi deveniră vinete, ochii se turburară şi apoi se închiseră pen- 
tru totdeauna. Lumina asfinţi”*!. Amurgul...iarna...iubita cân- 
tând sau murind în timp ce cântă. Pe toate acestea Bacovia le va 
transforma în obsesii lirice. Din nou, în literatura noastră, avem o 
proză (profund poetică, e adevărat)...reconvertită ulterior în poe- 
zie. Pentru că nici măcar proza lui Eminescu nu era resimţită ca 
proză! 

Tonalităţile eminesciene sunt însă multe şi uneori foarte uşor 
recognoscibile în poemele bacoviene. Oferim numai puține exem- 
ple, însă relevante: „Veșnic, veşnic, veșnic,/ Rătăciri de-acuma/ N- 
or să mă mai cheme —/ Peste vise bruma,/ Veşnic, veşnic, veşnic”... 
(Rar). Sau poemul De-aș fi artist: „De-aș fi artist/ Eu ţi-aş descri/ A 
tale mândre gesturi, -/ Din al meu dor/ Ar mai pieri/ Când te-aș 
ceti/ În versuri”... etc., etc. Bacovia eminescianizează la fel cum 
luna „poetizează” lumea în poemul Serenadă, sau la fel cum, în 
altă poezie, muzica „sonorizează orice atom”. 

Sentimentul este de infuzie de eminescianism, de însușire a 
unei stări poetice care se datorează înrudirii caracterologice, dar 
și recunoașterii unei esențe spirituale cu mult mai adânci, a unui 





s1 Idem, p. 190. 

fior profund care transcende curentele literare şi veşmântul poe- 
tic. 


II 


În cazul lui Mircea Eliade, vorbim iarăşi de o lectură per- 
sonală a poemelor lui Eminescu, oarecum inedită. Şi vom face 
demonstraţia de rigoare referindu-ne la două romane fantastice 
eliadești, Domnișoara Christina şi Şarpeles”?. 

Primul dintre ele poate fi citit ca un Luceafăr cu rolurile in- 
versate, chiar mai mult decât Riga Crypto și lapona Enigel, fiind o 
operă construită după aceeași paradigmă a Luceafărului, dar cu o 
simbolistică inversată. Fantoma domnișoarei Christina ar fi aici în 
rolul Luceafărului, iar Egor Paşchievici în rolul Cătălinei, care 
simte atracţie, dar și oroare față de Christina, respingând firea ei 
rece şi străină ontologic, fără de viață. Doamna Moscu, Sanda și 
Simina nu sunt decât avatarurile sau întrupările acestui Luceafăr 
eliadesc, destinate să intermedieze apropierea lui Egor de fiinţa ei 
imaterială. Dar, mai ales, Sanda și Simina sunt două ipostaze 
similare celor două metamorfoze ale Luceafărului, una angelică şi 
alta demonică (ilustrând semnficaţia literală a textului). 

În acest roman, Eliade pune semnul egal între Luceafăr, pe 
de-o parte, şi Zburător, strigoi, vampir, fantomă şi demon (dia- 
vol), pe de alta — domnişoara Christina este toate acestea la un loc. 
Adică interpretează în conformitate cu paradigma populară/ fol- 
clorică, dar şi cu perspectiva ortodoxă asupra acestor manifestări. 
Se ştie că Zburătorul este o fabulaţie folclorică (menţionată și de 





8% Cf. Mircea Eliade, Proză fantastică, 3 vol., ediţie şi postfață de Eugen 
Simion, Ed. Moldova, laşi, 1994. 

Cantemir în Descrierea Moldovei5%) pe tema primelor semne de 
erotism care apar la pubertate și îi tulbură pe tineri. Pe scurt: e un 
personaj fantastic a cărui prezenţă în lume e legată strict de mani- 
festările erotice ale tinerilor. În literatură, primul care poetizează 
mitul Zburătorului e Ion Heliade-Rădulescu. Însă Mircea Eliade 
pune problema în termenii unei viziuni românești populare asu- 
pra subiectului, prin sinonimiile pe care le face şi pe care le-am 
menţionat mai devreme. 

Deşi poemul lui Eminescu este o alegorie, iar înțelesurile 
sunt cu mult mai profunde decât par, așa am arătat în comentariul 
nostru dedicat Luceafărului, Eliade înfățișează, în mare, răspunsul 
ortodox dat tuturor acestor apariții care conjugă manifestări spiri- 
tualiste, fantomatice, erotico-vampiriste şi luciferice, anume că în 
spatele lor se ascund demonii. Eminescu nu avusese însă în vede- 
re astfel de fenomene la modul realist, atunci când a conceput poe- 
mul său, dar o anumită stare de vrajă, negativă din punct de 
vedere spiritual, este sugerată, uneori, și în versurile sale. 

Lectura eminesciană care se face prin acest roman este de- 
conspirată de autorul însuși, pentru că invocarea fantomei dom- 
nișoarei Christina are loc cu ajutorul refrenului din Luceafărul 
(„Cobori în jos, luceafăr blând”...etc.), dar şi cu al altor versuri 
eminesciene. În cazul romanului eliadesc, tânărul îndrăgostit este 
Egor, care se logodește și vrea să se căsătorească cu Sanda. Inter- 
vine fantoma domnișoarei Christina, care se îndrăgostește de el și 
doreşte să îl atragă în lumea ei. Personajul este prins în capcana 
unei serii de întâmplări tenebroase și foarte aproape de a fi vrăjit 
de Luceafărul-Christina. 

Cuvântul „vrajă” este unul dintre cuvintele de ordine în ro- 
man, alături de termenii din sfera semantică a fricii („teroare”, 





5% A se vedea Dimitrie Cantemir, Descriptio antiqui et hodierni status 
Moldaviae/ Descrierea Moldovei, Editura Academiei RSR, București, 1973, p. 


343. 

„groază”, „oroare”, „panică” etc.) şi din cea a demonicului („dră- 
cesc”, „drăcească”, „diavolesc”, etc.), termeni cu o foarte mare 
pondere în narațiunea lui Eliade. Există, de asemenea, în roman, 
nenumărate sugestii hipnotice și letargic-maladive, care pot fi și 
ele interpretate ca o relectură a melancoliei şi hipnotismului emi- 
nescian și, în general, a sentimentului maladiv romantic. 

Remarcăm că Eliade restaurează adevărul în privinţa iniţiati- 
velor și că dorinţa de apropiere între cele două lumi nu pleacă de 
la om, ca la Eminescu, în care Cătălina e cea care se îndrăgostește 
de o ființă dintr-o altă sferă ontologică și invocă pogorârea Lucea- 
fărului, ci de la domnișoara Christina. Ea este făptura fantomatică 
de pe lumea cealaltă, care nu și-a împlinit, nu şi-a trăit iubirea pe 
acest pământ (alt motiv folcloric), deşi, cât a trăit, a dat dovadă de 
o incredibilă insaţietate sexuală (la fel ca Oana din Pe strada Mân- 
tuleasa), combinată cu o cruzime la fel de mare, ambele intrate în 
legendă. În termeni ortodocși, avem de-a face cu o femeie care a 
prezentat caracteristicile demonizării pe când era încă în viață (ca- 
racteristici pe care le au, în mod evident, şi sora ei, doamna Mos- 
cu, şi nepoata ei, Simina, de numai 9 ani) și a cărei imagine o îm- 
prumută demonii pentru a-i speria sau a-i influența pe oameni. 

Eliade ne poartă pașii spre o interpretare proprie spiritului 
creștin, întrucât nenumărate sunt în roman descrierile atmosferei 
terifiante pe care o resimt oamenii (Egor şi Nazarie, un pictor şi 
un arheolog universitar) la apropierea acestei fantome. Aceste 
descrieri corespund întru totul relatărilor ortodoxe despre pre- 
zența demonilor și despre sentimentele de spaimă şi de tulburare 
incomensurabilă pe care ei le produc în suflet, alături de răceală, 
oboseală, întunecare a gândurilor, desfrânare, toate puse în evi- 
denţă şi de Eliade. 

Mai mult decât atât, la un moment dat, domnișoara Christina 
îi spune lui Egor — pe care vrea să îl ia în stăpânire cu forța, fără a- 
i cere acordul — că acolo de unde vine ea sunt mult mai mulți la fel 

ca şi ea şi chiar cu mult mai cumpliți. Şi îi face şi o demonstraţie, 
afirmând că: „treptele spaimei sunt mult mai adânci”. 

Christina vrea să îl facă să o accepte nu convingându-l de fru- 
musețea sa, ci arătându-i o făptură a cărei apropiere era încă şi 
mai oribilă decât a ei și din cauza căreia „dezgustul...îi răvășise 
întreaga ființă”. Ea îi spune: „ţi-am adus aici teroarea celuilalt, mai 
rău și mai drăcesc decât mine”. Cu toate acestea, sugerează că ea 
ar fi în fruntea unei ierarhii demonice: „Şi ca el sunt sute şi mii şi 
toți ascultă de porunca mea, Egor, iubitule...”. 

În consecinţă, este clar că, pentru Eliade, nu este de dorit 
apropierea de entitatea negativă din lumea spirituală. Cu totul 
altfel decât suntem educați prin emisiunile TV şi filmele holly- 
woodiene, în care personajele leagă adesea prietenii, fără nicio 
panică sau uluire, cu fantomele sau cu extratereștrii. Această apro- 
piere provoacă însă, în realitate, oroare și repulsie, sugerează Elia- 
de, datorită demonilor care se ascund în spatele acestor apariţii. 

Chiar și Cătălina rostea formula incantatorie și dorea intimi- 
tatea Luceafărului numai când el era la depărtare, privindu-l cum 
luminează, însă când acesta se apropia de ea, avea aceleași senti- 
mente de respingere datorate incongruenţei ontologice: „căci eu 
sunt vie, tu eşti mort”. Privind la el în depărtări, „dorinţa-i gata”, 
însă văzându-l de aproape, el „arde” şi „îngheaţă”. Acestea toate, 
desigur, privind lucrurile din perspectiva din care le vede Eliade, 
care amplifică simbolurile mitului popular și ia poemul lui Emi- 
nescu numai ca paravan literar pentru o intertextualizare comple- 
xă a unor semnificaţii reunite, din literatură, folclor şi din cărțile 
religioase. Eminescu, însă, a fost angajat mult mai mult în orizon- 
tul simbolic, pe care a vrut să-l imprime Luceafărului, ca ipostază 
metaforică a geniului. 

Eliade reinterpretează elementele pe care le preia din opera 
eminesciană, cărora le conferă semnificații oarecum înrudite şi 
totuși destul de diferite. Numele de Christina este un sinonim 

onomastic al Luceafărului, deoarece Luceafărul presupune o ființă 
luminoasă. Şi Christina la fel, pentru că îşi are rădăcina semantică 
în „Hristos”. Însă ambele fiinţe sunt căzute, rămânând ca doar 
numele lor să fie rudimente fotianice. 

Luceafărul lui Eminescu va fi însă restaurat în demnitatea lui 
inițială de către Părintele ceresc, întrucât căderea lui a fost tem- 
porară, din iubire pentru o ființă care nu s-a ridicat la înălțimea 
lui. Cu totul alta este situația Christinei. Așa încât există elemente 
care apropie cele două personaje, dar și multe altele care le deo- 
sebesc. Ceea ce nu înseamnă neapărat că Eliade a greşit, pentru că 
intenţia lui nu a fost una exegetică. În acord cu propriile apetenţe 
și specializări, povestea lui Eliade investighează mai degrabă 
mitul popular în lumina credințelor religioase, a credinţei ortodo- 
xe, în speţă, în acest caz. lar Eminescu e convocat aici mai mult 
pentru sonoritatea incantatorie a refrenelor şi pentru anumite 
sugestii a căror interpretare i-a plăcut lui Eliade să o speculeze. 

Celălalt roman, Șarpele, este unul al iniţierii nupţiale, al 
nunţii. Onomastica este şi aici simbolică: Andronic (Andros = 
bărbat) şi Dorina (de la „dor” sau „dorinţă”), cele două nume 
având şi o similaritate eufonică sugerând atracţia dintre cei doi, 
unirea. Andronic reiterează oarecum mitul Zburătorului, la înce- 
put, iar șarpele apare și el ca un simbol erotic. Recursul la Emi- 
nescu constă în felul în care este prezentat cadrul împlinirii acestei 
comuniuni, al acestei uniri, şi anume în mijlocul unor păduri 
virginale din jurul Mănăstirii Căldărușani, al unei naturi feerice 
din care nu lipsesc lacul și luna ce vrăjeşte cu lumina ei întreg pei- 
sajul paradisiac. 

Prezența elementului acvatic, a lacului din mijlocul pădurii, 
poartă în sine simbolistica procreării, deși atât lacul, cât și luna şi 
pădurea misterioasă sunt elemente împrumutate din recuzita 
poetică eminesciană. Ele sunt puse în scenă de Eliade pentru a 
crea cadrul propice al întâlnirii erotice și al nunţii, dar şi pentru că 

autorul nostru consideră că există taine adânci, fără de perceperea 
cărora trăim fără sens. 

Iubirea nu se poate împlini fără a înțelege rostul adânc al 
existenţei. Ceea ce oamenii, care nu caută sensurile profunde ale 
firii și ale vieţii, numesc iubire, nu este decât un act sexual și o 
împlinire superficială a abisalei nevoi de celălalt din fiinţa noastră. 
Aceste lucruri le traduce și le explică Andronic. El este, la un mo- 
ment dat, o închipuire a omului primordial, care înțelege limba 
pădurii şi știe să intre în dialog cu păsările și cu toate vietăţile din 
pădure, având o cale de comunicare intimă cu universul (să ne 
amintim şi de poezia O, rămâi... a lui Eminescu și de pretenţia sa 
de a înțelege glasul pădurii în regretata vârstă a copilăriei). 
Dorina, care vine din București și care nu știe să iubească natura, 
trebuie să treacă printr-o serie de „jocuri”, care să o rupă de gân- 
direa raționalist-secularizată a omului modern, care caută dovezi 
și nu acceptă prezenţa unei realități transcendente. 

La sfârşitul romanului se produce transfigurarea prin iubire, 
ca la Eminescu, datorită căreia insula — care trimite în mod explicit 
la insula lui Euthanasius din nuvela Cezara — devine și în ochii 
Dorinei un paradis. Cei doi, Andronic și Dorina, adorm pe această 
insulă, reiterând cuplul primordial într-un peisaj edenic. 

Recursul la Eminescu este unul recuperator, pentru că Eliade 
simte că poate să spună ceva esenţial numai în măsura în care 
explorează fondul spiritual latent, dar extrem de bogat, cuprins în 
temele și motivele eminesciene și care descifrează, in extenso, o 
viziune asupra lumii care ne aparține nouă, românilor. El se simte 
solidar cu această viziune şi caută să o amplifice. 

Dacă Blaga vorbea de „inconştientul lui Eminescu”, în care 
„întrezărim prezenţa tuturor determinantelor stilistice pe care le- 
am descoperit în stratul duhului nostru popular”, Mircea Eliade 





s4 Lucian Blaga, Trilogia culturii. Il. Spațiul mioritic, Ed. Humanitas, 
Bucureşti, 1994, p. 202. 

face în aceste două romane o recenzie a temelor și motivelor emi- 
nesciene, care apar ca româneşti şi arhetipale, iar nu romantice. 

În ambele romane se fac referiri la vraja pădurii și acest lucru 
ne-a atras atenţia în mod deosebit. 

În Domnișoara Christina, locurile în care se petrec întâmplările 
sunt vrăjite, pentru că pe ele au existat vastele păduri teleormă- 
nene, codrii de odinioară ai Teleormanului (Deliormanului, din 
turcescul Deli-Orman, însemnând: pădure nebună/ sălbatică) și ai 
Giurgiului. lar în Șarpele e vorba de pădurile din jurul Mănăstirii 
Căldărușani. Credem că este un amănunt deosebit de semnificativ 
și care ne relevă sentimentele personale ale autorului față de far- 
mecul edenic al pădurilor, sentiment pe care, ca român, l-a regăsit 
la Eminescu, îndeosebi, și l-a purtat cu sine în India, unde s-a 
declarat cucerit de vraja junglei bengaleze. Semnalăm, în acest 
sens, mărturiile din romanul Maitreyi şi din nuvela Nopți la Seram- 
pore. 

Ca și Bacovia, Eliade face apel la Eminescu prin prisma 
propriei sale intuițţii și simţiri. Dragostea pentru codri şi păduri, 
este, spre exemplu, o caracteristică profund românească, un loc 
comun al datului nostru genetic, fapt dovedit cu prisosință de 
lirica noastră populară. Astfel încât, cele ce păreau a fi elemente 
romantice în poezia eminesciană, ne apar, prin această lectură, ca 
făcând parte din „matricea stilistică” a poporului român. De fapt, 
Zoe Dumitrescu-Bușulenga a avertizat cu justețe că multe dintre 
temele și motivele care par romantice în opera eminesciană, sunt 
de fapt, reflexii și amprente ale unei gândiri tradiționale, străbune. 
lar dragostea românilor pentru codrii cei adânci nu este decât o 
expresie a nostalgiei și a dorului pentru Raiul pierdut. 

Interpretarea eminescianismului pe care o întâlnim în cele 
două romane eliadești vine să ne dovedească faptul că Eliade nu 
îl citeşte pe Eminescu numai ca pe un mare creator în sens indivi- 
dualist, ci și ca pe cineva care a codificat în persoana sa datul spiri- 

tual românesc și l-a retransmis prin opera sa. Eliade străpunge 
astfel, în mod autentic, dincolo de pânza imaginii publice şi exe- 
getice a lui Eminescu, pentru a-l citi în codul aşa-zis naiv al tradi- 
ției românești (deși concentrarea pe o perspectivă religioasă 
populară este întrucâtva reducționistă), în a cărui matcă îl iden- 
tifică. lar Eliade nu poate fi acuzat de protocronism. 

Concluzia noastră este însă aceea că adevărata posteritate a 
lui Eminescu, în cultura și literatura română, este una cu mult mai 
profundă și mai complexă decât s-a crezut. Și vom avea de multe 
ori ocazia, în volumele următoare, să dezvoltăm și să nuanțăm 
acest subiect. 

Ultimul romantic al Europeis» 


Ne propunem să analizăm aici atitudinea a doi exegeți occi- 
dentali față de opera lui Mihail Eminescu. Chiar dacă exegezele 
sunt din anii 60 ai secolului trecut, este foarte interesant de 
urmărit perspectiva din care critica literară străină a comentat 
poezia lui Eminescu. 

Atitudinea lor poate să ne surprindă. Cele două exegeze sunt 
importante și este bine să ne amintim de ele, pentru că, după 
apariția lor, eminescologia a căpătat un nou avânt în România, 
prin lon Negoţescu, Zoe Dumitrescu-Bușulenga, loana Em. Pe- 
trescu etc. 

Critica literară românească a manifestat uneori tendinţa de a 
face apropieri, mai mult sau mai puţin justificate, între scriitorii 
români și nume mari ale literaturii și ale filosofiei occidentale. 
Apropieri se pot face, în principiu, și nu au fost întotdeauna de- 
plasate sau exagerate, însă au existat şi există tendinţe de a atribui, 
operelor importante ale literaturii române, semnificative influenţe 
exterioare, pentru nimic altceva decât numai pentru a sublinia 
caracterul european și/ sau occidental (sincronizat) al acestor ope- 
re. Ceea ce, în mod paradoxal, occidentalilor li s-a părut mai 
adesea de la sine înţeles și fără a avea nevoie de alte demonstrații, 
suplimentare, ori de descoperirea, de multe ori forțată, a unor sur- 
se sau filiaţii. 

Discuţia pe care o propunem îl ia ca exemplu pe Eminescu. 
Dacă critica literară românească a fost mai adesea tentată, în cerce- 





8% Aceasta este o variantă a articolului nostru, Identite culturelle et litte- 
raire dans la modernite: l'originalite du dernier romantique de l' Europe, publicat 
în limba franceză aici: Dr. Gianina Maria-Cristina Picioruș, Studii literare, 
vol. |, Teologie pentru azi, Bucureşti, 2014, p. 267-290, cf. 

https://www.teologiepentruazi.ro/2014/06/29/studii-literare-vol-1/. 

tarea operei eminesciene, să caute și să descopere influenţe stră- 
ine/ externe, exegeţii străini demonstrează o apetență contrară, 
aceea de a susţine originalitatea creaţiilor sale în contextul roman- 
tismului european. 

În anii 60 ai secolului al XX-lea, apar, într-o uluitoare conse- 
cuție (1962, 1963 şi 1964), trei lucrări despre Eminescu aparținând 
unor cercetători străini, care se remarcă printr-o intuiție profundă 
a intenţiilor poetice eminesciene, semnate de Rosa del Conte, 
Alain Guillermou și Ladislau Găldi. Ne oprim pentru moment 
numai asupra primelor două exegeze, întrucât studiul lui Gâldis% 
se concentrează asupra unei discuţii de ordin lingvistico-stilistic 
asupra textelor eminesciene, în virtutea specializării autorului, 
fără să înainteze spre a propune o interpretare omogenă a între- 
gului complex poetic și ideatic eminescian. 

Rosa del Conte şi Alain Guillermou - ambii utilizând pri- 
mele cinci volume ale Operelor eminesciene în ediția Perpessicius, 
care apăruseră până la acel moment —, se silesc să deschidă alte 
drumuri în interpretarea creaţiilor poetului român, pe care critica 
românească nu le avusese deloc în vedere sau nu le-a dezvoltat în 
mod particular. 

Este foarte interesant pentru noi a urmări percepţia unor 
exegeți străini asupra aceluia care, adesea, este considerat singu- 
rul poet român care se poate integra romantismului major (High 
Romanticism), cu atât mai mult cu cât amândoi declară că încear- 
că să ignore — pe cât posibil — parcursul hermeneutic românesc, 
care îi nemulțumeşte prin căutarea permanentă de a-l subordona 
pe Eminescu unor influențe literare și filosofice din afară. Ne 
intrigă, desigur, această atitudine (se poate altfel?), şi ne deter- 
mină să le reconsiderăm și să le recenzăm eforturile cu atenţie, 
dintr-o nouă perspectivă, favorizată de distanțarea temporală. 





8% [. Gâldi, Stilul poetic al lui Mihai Eminescu, Ed. Academiei R.P.R., 
Bucureşti, 1964. 

Mai ales că exegeza literară românească a continuat, şi după 
apariția acestor lucrări, să bătătorească parcursul ei anterior, mul- 
tiplicându-și chiar efortul contrar de a face comparații și a stabli 
relații cu literatura și filosofia europeană (occidentală, în virtutea 
principiului sincronizator care guvernează în critica românească), 
nuanţându-și însă — aș zice semnificativ — discursul și concluziile. 

Propunem, în consecinţă, o revedere a poziţiilor critice pe 
care s-au situat exegeții menţionaţi, reevaluând aprecierea lor asu- 
pra operelor lui Eminescu, cel care a stârnit și stârneşte încă nenu- 
mărate dezbateri și controverse. 

Rosa del Conte vorbește, în prefața admirabilei sale cercetări, 
despre Eminescu care îmbogățește „patrimoniul nostru spiritual 
[european] și acela al omenirii” 8. Atitudinea ei este cu atât mai 
surprinzătoare cu cât ea însăşi recunoaște că spre trecutul Româ- 
niei nu priveşte prea des cineva din „lumea occidentală, închisă 
în orgoliul tradiţiei sale clasice (predominant latine)”5%. Exegeta 
italiană susținea, că „îi lipsește României o sinteză a evoluției sale 
culturale care să îmbrăţișeze fără întrerupere vechiul și modernul 
și să precizeze influenţele și relaţiile”, pentru care face apel, în 
urma lui Demostene Russo, la desfășurarea unor studii academice 
de bizantinologie, şi nu doar de slavistică, „pentru că slavona este 
aproape întotdeauna veșmântul exterior sub care a vorbit Bizan- 
țul”*%. Ea deplânge, de asemenea, „surzenia și mediocritatea” cul- 
turală a mediului în care s-a dezvoltat geniul poetului, precum şi 
„lentoarea unei examinări metodice”%! a operei sale: „îi lipsește 
României [...] acel comentariu amănunțit la text, pe care noi îl 





5 Rosa del Conte, Eminescu sau despre absolut, Ed. Dacia, Cluj-Napoca, 
2003, p. 26. 

5% Idem, p. 281. 

5 dem, p. 444. 

%0 Ibidem. 

%1 Idem, p. 27. 

considerăm indispensabil chiar și pentru cititorul român şi care, 
fără să se suprapună peste cuvântul poetului, să fie o călăuză și o 
luminare a înţelegerii lui”. 

Ea susține că, în afara unei exegeze care să ia în discuţie 
tradiţia literară veche, bizantină și românească, adevărata profun- 
zime a poeticii eminesciene nu se reverberează, rămâne necunos- 
cută. Este prima care merge spre o interpretare simbolică adâncă, 
spre o hermeneutică abisală, depăşind literalitatea predominantă 
a lecturii și a interpretărilor lui Eminescu de până atunci. 

Cercetarea ei, beneficiind și de descoperirea lui Al. Elian 
(care a identificat la Academia Română manuscrisele și cărţile 
vechi care îi aparținuseră lui Eminescu şi care fuseseră donate de 
Titu Maiorescu fără a fi precizat adevărata provenienţă a lor - mă 
întreb, având în vederea „onestitatea” lui Maiorescu, dacă putem 
fi încredințaţi vreodată că el a restituit integral, într-adevăr, tot ce 
i-a aparținut lui Eminescu, atât în materie de cărți și manuscrise 
vechi, cât și de manuscrise personale ale poetului) și de ediţia Per- 
pessicius, a condus-o la „revendicarea arhaicităţii”*% substratului 
vizionar al lui Mihail Eminescu. Del Conte interoghează „întreaga 
producţie poetică de care dispunem” — un demers exegetic 
asemănător propunea V. Streinu, de a comenta versurile emines- 
ciene prin alte versuri ale aceluiași și la care se va afilia și G. Gană 
mai târziu. Va susține, deci, categoric: 


„Eminescu, care întâlnește pe băncile universitare, la 
Viena și la Berlin, gândirea occidentală [...] nu este o pagină 
albă. Acea cultură europeană, acea modernitate [...] se alto- 
iește pe o sedimentare culturală autohtonă. [...] 


%2 dem, p. 28. 
%3 Cf. Idem, p. 28. 
%4 Idem, p. 27, 

Nici Kant, nici Schopenhauer, nici Vedele, nici Plotin și 
nici chiar marii poeţi, pe care îi iubeşte și îi studiază și din 
care traduce sau învaţă pe dinafară fragmente, de la Byron la 
Shakespeare, de la Shiller la Hugo, nu vor înăbuși vreodată 
în el interesul avid şi chiar gelos, pentru tot ceea ce inteli- 
genţa, fantezia, afectivitatea poporului său putuse să creeze 
sau să asimileze și să transmită prin veacurile întunecate și 
dificile ale istoriei lui”%5. 


Intelectualismul poetului se poate documenta sau nutri și 
altfel decât numai prin filosofia europeană modernă: 


„pentru a traduce acele ritmuri cereşti, acele vârtejuri, 
pentru a exprima plictisul vieţii care este numai repetare, 
ardoarea intelectualistă a unei întrebări ce izvorăşte mereu 
din adâncul nostru sau calmul unei păci contemplative în 
fața frumuseţilor lumii, existau Maxim și Grigorie, Adaman- 
tios şi Hrisostomul, Calist și Atanasie, Efrem Sirul și Vasile. 
Existau, se înţelege, Dosoftei și Varlaam, Chesarie și Filaret 
de Râmnic, existau fraţii Greceanu, existau cronicarii, înce- 
pând cu bătrânul Moxa, şi hrisoavele și pravilele în care se 
fixaseră preceptele juridice, obiceiul pământului, tradiția”9%. 


Rosa del Conte atrage atenţia că vorbim de mai multe nivele 
de influenţă ale scrisului vechi asupra lui Eminescu: un prim nivel 
lingvistic (vizibil în reproducerea unor forme arhaice gramaticale 
sau a unor termeni arhaici), un nivel filologic secund (preferința 
unor cuvinte sau sintagme cu o coloratură metaforic-expresivă 
aparte, din vocabularul vechi), un al treilea literar (angajarea într- 





%5 Idem, p. 282-283. 
9% Idem, p. 285-286. 

o tradiţie literară care valorifică cronicile sau alte cărți vechi, ur- 
mărind date, informații, fir narativ, portrete) şi, în sfârșit, un ultim 
nivel poetic-vizionar, cel mai profund și mai abscons, care justifică 
însuși elanul cosmic și metafizic eminescian și posibilitatea unei 
hermeneutici abisale — ultimul ignorat de toată tradiţia critică ro- 
mânească. 

În aprecierea Rosei del Conte, textele vechi sunt parte din 
„trecutul atât de bogat şi de interesant”, cultural, al României, 
căruia „epoca modernă i-a întors spatele” şi pe care Eminescu îl 
redefineşte valoric pentru o perspectivă modernă, indicând dru- 
mul pentru 


„0 evaluare pe planul cultural-istoric concret al 
influenței exercitate de vechea tradiţie lingvistică și literară, 
în special asupra constituirii limbajului metaforic al poeziei 
și asupra definirii geniului expresiv al scriitorilor moderni 
[...] [evaluare care] rămâne în întregime de făcut”%. 


Pentru Del Conte este necesar 


„a-l insera pe Eminescu în tradiţie, acea tradiţie care, 
pentru el, care nu era un semidoct, nu se măsura înlăuntrul 
spaţiului scurt al câtorva generaţii ce-o precedau pe-a sa. [...] 
El intuia limpede că toate achiziţiile culturale alogene tre- 
buiau să se insereze în această tradiție pentru a rodi. [...] A 
afirma ideea că existase și există o autentică originalitate 
spirituală românească, aceasta era adevărata revoluție, întru- 
cât ea trebuia să dezrădăcineze prejudecăți îndârjite și com- 





%” Idem, p. 281. 

plexe de inferioritate din inima și din conștiința românilor 
înşişi '%8. 


In cuvintele lui Marian Papahagi, exegeta italiană nu doar că 
susținea 


„prezenţa unui fond autohton în creația eminesciană 
[...], mai mult, din punctul său de vedere, şi în termeni bla- 
gieni, autoarea denunţă în tradiția românească şi spiritualitatea 
autohtonă (sunt termenii săi) elementul catalitic care a dus 
chiar la asimilarea filosofiei kantiene şi schopenhauerie- 
ne” 9%. 


Mircea Eliade, elogiind studiul Rosei del Conte, afirma: 


„Criticii români au subliniat influenţa tradiţiei autoh- 
tone asupra concepţiilor politice şi literare ale lui Eminescu 
— dar nu şi-au închipuit că temeiul imaginației şi al speculațiilor 
teoretice l-ar fi putut împrumuta din universul spiritualității ar- 
haice româneşti (s. n.)"9. 


Del Conte este primul exeget care subliniază influența spiri- 
tualului, cât şi a imaginarului literar vechi la formarea poeziei 
române moderne și pledează pentru o istorie literară românească 
fără hiat, în care Eminescu a jucat rolul de placă turnantă - o 
perspectivă critică unică, nefructificată până la exegezele mele. 

Alain Guillermou afirmă că cercetarea sa urmărește să deter- 
mine „prin ce Eminescu însuși aduce o nouă bogăţie originală la 


%8 Idem, p. 276. 
%% Idem, p. 13-14. 
910 Idem, p. 466. 

fondul comun al literaturii europene'”*!!. El se declară „contra sin- 
tezelor premature”*!?, într-o manieră care ni se pare asemă- 
nătoare celei în care Del Conte amenda absenţa unui comentariu 
amănunţit la text, indispensabil. 

Exegetul francez este aproape indignat că „Eminescu a de- 
venit un Lenau român, un Heine, un Leopardi, un Schopenhauer, 
un Lamartine și chiar un Horaţiu sau un Properțiu, dacă nu 
cumva şi un Gottfried Keller sau un Gaetano Cerri român... "95. 
Susţine deci că se delimitează, în privinţa concluziilor critice, de 
ce s-a scris anterior („există într-adevăr multe lucrări despre viața 
și opera lui. Ele aparțin însă uneia din aceste două categorii: ba e 
vorba de o critică estetică, în care se afirmă simple preferinţe, ba 
ni se oferă o cercetare a surselor exterioare”*!4) şi că se dedică 
exclusiv studiului pe texte, urmărind ediția Perpessicius. Intere- 
sant este că, deși Rosa del Conte are în vedere cu precădere surse 
interne și nu externe, Guillermou nu pare interesat de ele: proba- 
bil că nici nu le cunoştea şi poate că i-a rămas străină pasiunea lui 
Eminescu pentru cercetarea și valorificarea lor în literatura nouă 
românească ce se născuse odată cu pașoptismul. 

Metoda sa critică constă în a porni de la opera antumă și de 
la manuscrisele eminesciene către posibile surse, acolo unde este 
cazul. Este fascinat de caietele eminesciene (chiar dacă multe 
variante textuale sunt nefinisate), care îi revelau, fără îndoială, un 
poet cu amploarea ideatică şi vizionară a unui Valery. Ediţia 
Perpessicius îi oferă însă și primul tablou complet asupra succe- 
siunii variantelor şi a contextului biografic al genezei și dezvoltă- 
rii operelor, iar Guillermou consideră că interpretarea trebuie să 





91 Alain Guillermou, Geneza interioară a poeziilor lui Eminescu, op. cit., 
Bi 28. 

92 dem, p. 32. 

15 Idem, p. 22. 

914 Idem, p. 31. 

pornească de la aceste aspecte fundamentale, pe care critica 
românească le-a ignorat — în mare parte din simplul motiv că n-a 
beneficiat de ele (inclusiv Călinescu, după cum apreciază exegetul 
francez) —, aşa încât ajunge să fie foarte drastic la adresa înainta- 
șilor săi şi să mărturisească 


„un fel de sentiment de jenă citind judecăţile formulate 
de critici asupra unora din poeziile lui Eminescu. Ai impresia 
că autorii lor sunt neinformați, că le lipsesc date esenţiale și, 
fără voia lor, concluziile sunt eronate”95. 


Văzând vehemenţa acestei afirmaţii, am căpătat convingerea 
aproape totală că autorul va purcede la o lectură ingenuă a texte- 
lor eminesciene, făcând tabula rasa din tot ceea ce citise anterior 
din critica literară. Însă Guillermou nu a recurs decât într-o anu- 
mită măsură la acest tip de interpretare, care ar fi fost cu adevărat 
foarte interesantă pentru noi, pentru că, în locurile cele mai dificile 
ale poeziei eminesciene, în punctele cheie ale ei, dezvoltă doar, 
din păcate, germenii unor exegeze anterioare sau chiar le preia şi 
nuanțează eventual tezele, pornind cel mai adesea de la cele 
menționate chiar de Perpessicius în ediţia sa, care devine „toată 
bibliografia noastră”9!6. 

Guillermou a făcut, după cum mărturisește, din ediţia Per- 
pessicius, „un act de credință”, însă am fi dorit ca acest act de 
credinţă să vizeze numai textele eminesciene în sine, nu și inter- 
pretările pe care le-a încercat sau le-a evocat Perpessicius, pentru 
că în felul acesta declară degeaba că a ignorat critica literară ro- 
mânească. 


915 dem, p. 24. 
916 dem, p. 31. 
7 dem, p. 30. 

Astfel, deși recunoaște că „filosofia lui Eminescu este ante- 
rioară la el câştigurilor din afară”, consideră totuși că aceasta l-a 
orientat „într-o direcţie privilegiată: aceea a pesimismului scho- 
penhauerian sau indian”"5. El se arată dispus să accepte și să 
aplice textelor poetice, începând chiar de la Mortua est! (unde in- 
fluenţa e doar sugerată), Înger şi demon şi Împărat şi proletar, teoria 
— care fusese destul de mult vehiculată —, a indianismului funciar 
al viziunii existenţiale eminesciene. Opinează că „imnele ei vedice 
[ale Indiei] şi zeii se vor impune imaginaţiei poetului când va 
profesa, pe urmele lui Schopenhauer, religia neantului”* (o afir- 
mație care devansează parcursul său critic ulterior, în contextul 
analizei poemului Egipetul). 

Sugerează la un moment dat că ar exista două etape în evolu- 
ţia spirituală a lui Eminescu, una egipteană și alta indiană (deşi 
despre etapa numită egipteană nu prea vorbeşte şi o privileagiază 
pe a doua): 


„Egiptul apare ca un cadru mistic al unei credinţe încă 
vii în mântuirea posibilă a omului ameninţat de clipă. În 
acest sens, Egipetul [putem spune Memento mori, poem vast, 
pe care Guillermou însă nu-l comentează — n. n.] marchează 
o anumită etapă, precum vedismul din Rugăciunea unui dac 
va marca, la rândul său, o alta”*2. 


În privinţa Rugăciunii unui dac, i se pare însă inoportună o 
apropiere semnificativă de filosofia lui Schopenhauer, pentru că 
„însăși logica imprecaţiei dacului necesită o afirmaţie teistă”?! şi 
susține că „un studiu al izvoarelor Rugăciunii unui dac vădeşte 





%15 Idem, p. 9%. 

9 Idem, p. 108. 

%0 Idem, p. 108-109. 
%21 Idem, p. 243. 

originalitatea lui Eminescu și inițiativa pe care știe s-o păstreze 
chiar și atunci când pare tributar împrumuturilor”. Dar, 


„în mod firesc, suntem nevoiţi să considerăm partea a 
doua ca o interpretare [din partea poetului] a gândirii bu- 
diste: Eminescu face din dacul său un fel de yoghist în drum 
spre celălalt mal. Căci nu a dat el uneia din încercările sale 
titlul Nirvana? În realitate, nirvana dacului nu are nimic co- 
mun cu cea a înţelepţilor hinduși. [...] Nirvana pe care o 
dorește el este Neantul pur și simplu. Se pare că Eminescu s- 
a mulțumit cu ideile curente în timpul său despre gândirea 
hindusă şi nu a văzut în Nirvana decât un fel de loc gol, un 
spaţiu întunecat, unde nu mai există nimic”. 


Ni se pare chiar că Guillermou, față de Călinescu, schimbă 
accentul, de pe Schopenhauer pe filosofia pe care o numim gene- 
ric indiană. Comentând Luceafărul, spune: 


„E sigur că indianismul se află în centrul meditaţiei lui 
Eminescu asupra eternei și disperatei metamorfoze a indi- 
vidului — un indianism foarte aparte (s. n.), care nu e preocupat 
de ortodoxism, amestecând brahmanismul și budismul” 24. 


Tezele acestea, prelucrate și nuanţate, au devenit mult mai 
cunoscute prin eseurile lui lon Negoiţescu şi loana Em. Petrescu, 
care au înlăturat molozul teoretic-doctrinar și au făcut să pară 
genuine ideile lor exegetice. Guillermou remarcă însă, nu fără 
surpriză, că, în unele variante ale Glossei, spre exemplu, intervine 
„un concept care contrastează cu scepticismul pesimist al redactă- 


%2 dem, p. 242. 
%5 dem, p. 244. 
%4 Idem, p. 376. 

rilor precedente, conceptul unui adevăr imuabil, transcendent 
lumii”%%. Și conchide: 


„Eminescu întrevedea, la capătul numeroaselor redac- 
tări ale poemului Glossă, eventualitatea unei anume mân- 
tuiri: lumea nu este cu totul condamnată, dacă poate fi auzită 
muzica sferelor și nu este pentru totdeauna interzisă orice 
speranță” %6. 


Dincolo însă de aceste interogaţii, dezbateri şi reflecţii, Alain 
Guillermou încearcă o receptare cât mai apropiată de semnifica- 
țiile evidente (pe cât de mult această evidenţă este posibilă) și mai 
puțin speculativă a versurilor şi a biografiei poetului. Chiar și 
atunci când influenţele semnalate par aproape indubitabile, nu li 
se acordă o importanţă prea mare. Spre exemplu, versul „Sunt 
însetat de somnul pământului s-adorm” (Apari să dai lumină) pare 
a fi aproape o traducere din Vigny: „Laissez-moi m'endormir du 
sommeil de la terre”%. La fel, „Şi dacă norii deşi se duc /.../ E ca 
aminte să-mi aduc” (Și dacă) amintesc de alte versuri, ale lui La- 
martine: „Si jentends le vent soupirer/ Je crois tentendre mur- 
murer”%5. Guillermou nu este însă dispus să acorde acestor apro- 
pieri vreo importanţă substanţială. Ba chiar, în cazul celui de-al 
doilea exemplu, consideră că Eminescu „nu a avut nevoie” de 
versurile lamartiniene „ca punct de plecare”. 

Diferenţa de metodă între cei doi critici literari, Del Conte şi 
Guillermou, este aceea că Del Conte a considerat, neignorând 
fidelitatea abordării textuale, a fi prioritar să purceadă la demon- 





%5 dem, p. 441. 

%6 dem, p. 442. 

927 Cf. ldem, p. 241, n. 3. 
%5 Cf. Idem, p. 419, n..1. 
%9 Ibidem. 

strația exegetică capabilă să susțină o aprehensiune abisală a sem- 
nificațiilor din poezia eminesciană (care, credem noi, a dat sem- 
nalul pentru alte incursiuni urmărind a atinge partea invilibilă şi 
aproape insondabilă a semnificaţiilor din opera sa, ale lui Ion 
Negoiţescu, loana Em. Petrescu și Zoe Dumitrescu-Bușulenga), în 
timp ce Guillermou s-a situat pe o poziţie care a susținut necesita- 
tea de a nu se depăși încă literalitatea, comentariul semnificațiilor 
imediate ale textului, depășire pe care o considera încă prematură, 
atâta timp cât de abia ieşea la iveală subsolul manuscriptic al 
viziunilor eminesciene. Însă, ori literalitatea își dovedește inefica- 
citatea, în acest caz, ori Guillermou n-a rămas fidel intenţiilor sale 
până la capăt. 

Destul de multe pasaje poetice nu se oferă însă docil interpre- 
tării imediate, oricât de atente şi de intenţionat fidele, iar discerne- 
rea surselor rămâne o problemă esenţială şi foarte dificilă. 

Nu ne interesează, în cercetarea de faţă, să avansăm mai mult 
în discriminarea interpretărilor critice referitoare la aspecte din 
opera eminesciană ce au născut atât de multe polemici, neînche- 
iate nici astăzi. Observăm însă că, între bizantinism și indianism, 
considerate, pe rând, ca purtătoare ale fundamentelor de gândire 
eminesciene, există o distanță şi o diferență categorică. Ambele 
teze par să ne îndepărteze însă puțin de Europa, sau de Europa 
occidentală, cu tradiția ei predominant latină, cum subliniază Ro- 
sa del Conte. Dar putem considera indianismul intermediat de 
romantismul german, prin Schopenhauer, Herder și Goethe şi 
prin traducerile în germană ale imnelor vedice, care au ajuns şi la 
cunoştinţa lui Eminescu. În acelaşi timp însă, nu trebuie să uităm 
că întoarcerea la Evul Mediu (și inevitabil către tradiția (post)bi- 
zantină a patriei lui Eminescu) semnifică bifarea unui punct 
fundamental din programul romantic. 

Așa încât ambii savanţi europeni, pe care nu avem motive 
să-i acuzăm de lipsă de obiectivitate, consideră că literatura euro- 

peană iese câștigată prin această experiență poetică a unui roman- 
tic oriental, poate ultimul mare romantic, datorită sintezelor 
culturale și spirituale majore pe care acesta a fost capabil să le ope- 
reze. 

Relevant cu adevărat pentru noi, aşadar, poate mai presus de 
toate, este faptul că doi exegeţi occidentali au refuzat, cu vehe- 
menţă și cu argumente pertinente, afilierea programatică a lui 
Eminescu la una sau alta dintre doctrinele filosofice care au circu- 
lat în epoca romantică (importul de idei, chiar și atunci când este 
acceptat, este integrat unei vaste sinteze culturale operate de 
poet), cât și apropierea lui semnificativă de vreunul dintre marii 
reprezentaţi ai literaturii romantice (ultima aserțiune este susți- 
nută și de toate exegezele românești importante). 

Cu toate acestea, ei nu au încercat să minimalizeze în vreun 
fel aparteneţa lui Eminescu la o literatură europeană, dimpotrivă, 
au căutat în permanenţă să sublinieze faptul că originalitatea lui 
Eminescu îşi aduce un aport semnificativ la îmbogățirea patrimo- 
niului cultural și literar european. 

Marii romantici sunt maeștrii osmozelor culturale și literare, 
iar literatura europeană se deschide poate mai mult ca niciodată 
orizonturilor necunoscute în epoca romantică, evaziunilor în toate 
direcţiile, atât în plan temporal cât și spaţial/ geografic. 

Eminescu nu face decât să se integreze acestei atitudini, 
armonizînd-o cu setea sa de cunoaștere și cu proiectul de con- 
cepere a unei poezii/ literaturi naționale. 

Credem că este timpul ca şi dezbaterea critică și publică ro- 
mânească să se debaraseze de prejudecățile ei asupra operei 
eminesciene, să nu se declare plictisită şi să considere toate aceste 
discuţii ca fireşti și nu sterile, chiar dacă par interminabile, despre 
un poet care nu se lasă cunoscut şi înțeles decât cu mult efort și cu 
mare dificultate. Parcursul critic ezitant al eminescologiei și care 
se bifurcă aproape neîncetat, generând noi şi noi ramuri, nu face 

în definitiv decât să pună în lumină faptul că Eminescu este un 
poet care se situează deasupra unei receptări și interpretări facile. 

Dincolo de analiza scufundărilor pasionate în adâncurile 
semnificaţiilor, dincolo de judecarea pertinenţei fiecărui argu- 
ment în parte sau de evaluarea forței ideilor critice, dincolo de 
dezbaterile sau polemicile aprinse în care s-au integrat cei doi 
exegeți şi care pot fi în continuare subiect de dispută, ni se pare 
esențial să subliniem asumarea, în conștiința europeană, indife- 
rent de segregarea surselor, a modernităţii şi europenităţii poeziei 
eminesciene. 

Arhaismul fundamentelor cognitive, pentru un poet pentru 
care „toate-s vechi și nouă toate”, nu reprezintă un argument con- 
tra modernităţii operei şi a caracterului său european, ci chiar 
dimpotrivă, cu tot paradoxul. 

De altfel, nu este Eminescu primul sau singurul reprezentant 
al culturii noastre care face o asemenea sinteză între Orient şi 
Occident, între vechi şi nou: de la Dimitrie Cantemir până la lon 
Barbu, Mateiu Caragiale sau Mircea Eliade, cred că exemplele 
sunt nu doar numeroase, dar şi foarte semnificative. Însă acesta 
este subiectul unei discuţii separate. 

